
ELSŐ    FEJEZET. 
A  diploma. 

Mindez  alig  egy  hét  lefolyása  alatt  történt,  egy 
csütörtöktől  a  jövő  péntekig.  És  máris  sokan,  komoly 
hazafiak  is,  panaszkodtak  a  húzás-halasztás,  az  idő- 
yeszteség  miatt. 

Mert  ha  egyáltalában  nagj'^  várakozást  keltett  a 
diaeta,  a  legnagyobb  és  legméltóbb  mégis  azon  mun- 
kájához fűződik,  melylyel  mindenkorra  biztosítva  az 
alkotmány  alapjait,  megújítja  a  szerződést  királyával 
és  ezáltal  örök  jólétet  biztosít  nemzetének,  örök  dicső- 
séget nevének. 

Tudatosan,  a  classikus  népek  ideje  óta,  csak  a 
még  akkor  javában  munkálkodó  franczia  nemzet- 
gyűlés ad  új  alkotmányt,  a  históriai  jogok  el- 
vetésével, az  emberi  jogok  alapján.  Tudatosan  új 
alkotmányra  készülnek  itt  is.  A  törekvés  ann}"!- 
ban  egyező  a  francziával,  a  mennyiben  itt  is,  ott 
is  a  királyi  hatalom  ellenében  kellett  kivívni  a  nem- 
zet jogát. 

Ott  a  király  jelen  van  és  hatalmas.  így  a  nép- 
harag kitörésének  kell  dönteni  minden  egyes  eset- 
ben, a  melyben  összeütközik  a  király  joga  a  nemzet- 
gyűlésével. Nálunk  a  király  távol  van,  a  nép  nem 
számít.  A  rendek  minden  külső  tekintet  nélkül  hatá- 
rozhatják el,  mit  hazájukra  nézve  üdvösnek  tartanak. 
Voltakép,  legalább  elhatározásaikban,   sokkal   souve- 

rainebbek,  mint  a  katonaságtól  és  a  csőcseléktől  egy- 
aránt rettegő  Constituante. 

Sokkal  függetlenebbek  is.  Itt  nem  a  nemzet  kép- 
viselői, hanem  urai  vannak  együtt.  Állásra,  vagyonra, 
szellemi  kiválóságra  egyaránt  az  elsők. 

Erkölcsileg,  abban  az  őszinte,  jó  akaratban,  hogy 
hazájukat  szolgálják,  semmi  esetre  sem  állanak 
franczia  társaik  mögött.  Fegyelmezetlenek  még,  de 
azért  ez  nem  lengyel  diaeta.  „Legalább  Vs-e  jó  érzelmű 
és  tanult."  Lelkesedni,  lelkesíteni  és  cselekedni  egy- 
aránt képesek.  A  legtöbb  ismeri  tapasztalásból  a 
közügyek  menetét,  csaknem  mind  jártasak  vagy  a 
nagy  európai  irodalmakban,  vagy  a  hazaiban;  néme- 
lyik mindkettőt  ismeri. 

A  szavakban  indulatosság,  az  eljárásban  számítás, 
sőt  ravaszság,  a  tettekben  higgadt  meggondolás  volt 
mindig  az  igaz  magyar  politikus  jelleme.  Elütő  a 
francziától,  kinél  a  heves  szó  csak  megelőzi  a  még 
hevesebb  tettet. 

Már  ismerik  is  a  javát.  „Kiknél  van  a  diétában 
a  döntés."  Mirabeau  Almásy  után  Darvas,  Majtényi, 
Máriássy,  azután  Fekete  és  Abaöy,  Vay  József, 
Bezerédj,  Szily,  társaikkal  uralkodnak  a  statusokon 
és  ezek  nagy  dísznek  tartják,  hogy  nekik  engedel- 
meskedhetnek. Magyarország  most  ezeken  áll;  de 
általok  dől  meg  a  vallás,  a  kormány,  a  béke,  jó  hír 
és  közjó.  Mert  lerombolni  akarják  a  magyar  hitet, 
a  magyar  törvényt  és  Galliát  építeni  fel  honi  földön.^ 

^  Nagyon  elterjedt  pasquillus.  Megvan  az  1626.  muz  kéz- 
iratban és  a  Kruplanicz-levéltárban  is. 

Mirabeau  neve  képviseli  akkor  a  forradalmi  ékesszólást. 
Somsics  Lázárt  Mirabónak  nevezi  a  M.  Kurir  már  februárius- 
ban.  206.  1. 

A  gyűlölet  világosan  lát  és  a  papos  gúnyirat 
körülbelül  ugyanazokat  említi,  kiknek  nevét  Verseghy 
a  nemzet  örök  tiszteletére  méltónak  tartja. 

Sauer,  egyike  a  legilletékesebb  bírálóknak,  Almásy 
Ignáczot,  Balogh  Pétert,  Vay  Józsefet,  Fáy  Ágostont, 
Pletrich,  Darvast  tartja  komoly  szónokoknak.  Beöthy 
inkább  ötletes.  Fekete  mindig  szenvedélyesen  beszél. 
De  ilyenkor,  naiv  hallgatóság  előtt,  a  szenvedély,  az 
erős  szó  pótolja  az  ékesszólás  nemesebb  vonásait. 
Kétségtelen,  hogy  ekkor  a  féktelen,  szellemes,  de 
üres  gr.  Fekete  a  legnépszerűbb  szónok.  A  papi 
párt  ő  ellene  szórja  leginkább  a  gúny  nyilait.  Mel- 
lette és  ellene  készül  a  legtöbb,  leghevesebb  pas- 
quillus. 

Népszerűségre  számíthat  az  is,  ki  egymagában 
áll  ellen  egy  sokaságnak,  akár  jó  ügyet  véd,  akár 
rosszat.  így  Jezemiczky  Károly,  nagy,  kövér,  hasas, 
barna  tót  ember,  ki  az  első  üléseken  legtöbb  lármát 
idézett  elő,  egyike  volt  azoknak,  kikkel  a  pasquillu- 
sokban  nyilatkozó  közvélemény  legszívesebben  fog- 
lalkozott.^ 

ÜrményirÖl  méltán  mondhatta  egy  gún3drat,  hogy 
csak  olyan  personalis,  ki  pünkösdi  király,  illegális 
és  interimalis,  normális,  localis  és  csak  talis  qualis 
és  homo  fatális,  kinek  szája  is,  nyelve  is  kötve  van 
és  fél  elől  és  hátul  is.  Egy  más  vers  őt  Zichyvel 
együtt   egyenesen   latroknak    nevezi.    ÍSkerlecz  is  el- 

'  Nem  jól  beszélt  magyarul  ö  sem.   „Az   ártatlan  magyar 
nyelv  némely   tótoktól    elrémittetvén,   fut   lélektelen   az  igaz 
magyar  fiakhoz  segedelem  kérése  végett,"  Így  szól  róla : 
Egy  tenyeres-talpas  szőrös,  bonczos  medve, 
ha  magyart  ölhetne,  csak  úgy  volna  kedve. 
Társai :  Misics  és  Prileszky. 


4  ELSŐ   PEJBZST. 

ismeri,  hogy  semmi  tekintélye.  Zichynek  nemcsak 
múltját  vetik  szemére,  hanem  túlságos  gra vitását, 
melyet  feleségétől  kér  kölcsön,  pazarlását,  melylyel 
tönkre  teszi  házát.  Védőkben  sem  volt  hiányuk,  de 
azért  tény  maradt,  hogy  mind  a  két  elnök  a  diaeta 
végzése  alapján,  függő,  kétes  állásban,  felelősségre 
vonható  és  így  kellő  tekintélyt  nem  fejthet  Iá.  így 
igazán  vezető  elme,  vagy  szónoki  tehetség  még  nem 
tűnt  ki.  Nincs  egy  Mirabeau,  hanem  sok. 

Hangadó  a  tiszai  kerület  „a  diaeta  lelke,  az  állam- 
férfiak iskolája."  Az  ragadja  magával  a  többit. 
Ennek  a  tekintélye  egyre  növekszik;  mikor  annyi 
másé,  az  eleinte  annyira  népszerű  prímásé,  lUésházyé, 
sőt  Forgácsé  is  hanyatlóban  van. 

Nem  egy  ember  jut  tehát  túlsúlyra,  hanem  egy 
irány.  Hová  vezet  az,  mik  czéljai  és  eszközei? 

Még  mindig  azon  elvek  uralkodnak,  melyeket 
Balogh  Péter  irata  tűzött  ki  márcziusban.  A  mint 
meghódította  a  megyéket,  úgy  igazgatja  az  ország- 
gyűlést is. 

„Csak  kevesen  vannak  a  vezetők,  10 — 12-en.  Ezek- 
nek sok  a  segítőjük,  kiket  vagy  a  mint  hallatszik, 
külföldről  jövő  pénzzel  fizetnek,  vagy  nagy  állásokra 
való  kilátással  nyernek  meg.  De  olyanok  is  vannak, 
kik  önként,  ingyen  szolgálnak.  Ezek  nem  tudnak  a 
tervről,  csak  annyit,  a  mennyit  a  vezetők  végre- 
hajtásukra bíznak. 

Helyök  a  tiszai  egyesült  két  kerület.  Ott,  külö- 
nösen Tiszántúl,  volt  már  a  diaeta  előtt  is  a  legtöbb 
előkészület. 

Debreczenből  küldtek  először  szét  kiáltványt  a 
parasztokhoz,  onnét  hirdették  a  parasztok  forradalmi 
készületét   (minek  alig  volt  alapja),  csak  azért,  hogy 

a  nemességnek  oka  legyen  a  fegyverkezésre.  Szabolcs 
már  felfegyverkezett  és  minden  járásában  megtartot- 
ták a  rendes  mustrát. 

Bihar  és  Szabolcs  most  teljesen  fel  akarják  sza- 
badítani a  jászkúnokat  és  hajdúkat,  noha  előbb  eme- 
zeket el  akarták  nyomni.  Mert  ezek  is  reformátusok, 
így  a  debreczeni  biró  24  óra  alatt  50.000  harczossal 
rendelkezhetik. 

A  Biharban  kitört  anarchia  óta,  melynek  elő- 
idézése és  ügyes  keresztülvitele  szintén  a  tervhez 
tartozik,  Debreczennek  és  különösen  volt  bírójának, 
Domokos  Lajosnak,  nagy  a  túlsúlya  a  megyében.  Ha 
a  terv  megvalósul,  a  debreczeni  bíró  hatalmasabb 
lesz  a  palatínusnál.  Összevág  ezzel,  hogy  a  diaeta 
első  szakában  a  tiszaiak  vezettek.  Az  elnököket, 
néhány  főúrral  szemben,  ők  erősítették  meg,  úgy- 
szólva erőszakkal.  Részben,  hogy  megnyerjék  őket, 
de  főképen  azért,  hogy  ne  teljék  az  idő  és  a  lénye- 
get, a  diplomát,  be  lehessen  fejezni  még  a  béke 
előtt. 

Fenyegették  a  klérust.  Még  a  magyar  nyelv  be- 
hozása is  a  rendszerhez  tartozott,  bármennyire  ellene 
szegültek  a  horvátok  és  a  felső  megyék.  A  latint 
azért  küszöbölték  ki,  mert  a  papság  nyelve  ;  a  magyart 
behozták,  mert  a  reformátusoké.  Hogy  megmutassák, 
milyen  gyönge  a  papság,  néha  felszólították,  mond- 
jon véleményt,  s  ha  kimondták  és  az  ellenkezett  a 
megyei  követekével,  kijelentették,  hogy  egy  megye 
szava  többet  nyom,  mint  az  egész  papságé. 

A  tiszaiak  közül  ezen  terv  végrehajtói:  1.  Vay 
István,  2.  Máriássy  István,  3.  Luby  Károly,  4.  Pogány 
Lajos,  5.  Domokos  Lajos,  ki  az  egész  szövetség 
lelke  és  a  kerület  jegyzője.  Vay  József  sokkal   erő- 

sebb  ember,  semhogy  őt  tisztán  segítőnek  lehetne 
tekinteni.  Úgy  látszik,  hogy  őt  mint  helytartótaná- 
csost, nem  avatták  be  az  egész  tervbe,  vagy  pedig 
néha  úgy  tesz,  mintha  nem  ismerné.  Úgy  látszik, 
hogy  gr.  Fekete  és  Ráthonyi  is  többek  egyszerű  esz- 
közöknél, de  nem  ők  a  főszemélyek. 

Dunáninnen  Balogh  Péter  a  patrióták  feje.  De 
szándékai  kétségtelen  tiszták,  finomabb  és  képzet- 
tebb a  többinél.  Tihanyiról  van  okom  hinni,  hogy 
részes,  de  mint  kir.  tisztviselő,  nem  járhat  el  nyiltan 
a  terv  szerint.  Szily  és  talán  Jezerniczky  is  ide  tar- 
toznak, de  az  utóbbi  előtt  nehezen  födnek  fel  min- 
dent, mert  erősen  vallásos  (katholikus).  Simonyi  barsi 
követ  is  nagyon  támogatta  a  tiszai  indítványokat  a 
biztosok  megmaradása  és  az  eskü  dolgában,  de  ő  is 
erős  katholikus  és  így  nem  alkalmas  a  párt  teljes 
bizalmának  megnyerésére. 

Segítőik  buta  vagy  fanatikus  protestánsok,  de 
többnyire  szegény  katholikusok,  kik  pénzt  kapnak, 
vagy  hivatalba  igyekszenek  jutni.  Bezerédj  néha 
nagyon  furcsán  beszél,  de  mégsem  hihetem,  hogy 
csak  mások  szócsöve.  Almásy  Ignácz  szilárd,  mint 
az  oszlop,  ö  a  katholikusok  Baloghja,  csakhogy  jobb 
a  helyzete,  mert  soha  sem  volt  compromíttálva  és 
így  szabadon  engedhet  folyást  hazafias  szive  érzel- 
meinek. 

Ha  Bezerédj  nincs  benne,  az  egész  Dunántúl  ki 
van  belőle  zárva,  mert  ott  Pázmándy  az  egyetlen 
protestáns  követ. 

A  terv  két  egymást  kiegészítő  részből  áll. 

1.  Az  evangélikus  egyházak  felemelése  teljes 
egyenlőségre  úgy,  hogy  sem  egyházi,  sem  világi 
tekintetben  ne  legyen  különbség  köztük  és  a  katho- 

likus  közt.  Kik  a  katholikus  egyház  támaszai? 
A  király,  kinek  spanyol  a  neje,  a  főrendek,  kik  3 — 4 
kivétellel  vallásunkhoz  tartoznak  és  a  papság. 

2.  El  kell  tehát  venni  a  fejedelemtől  és  utódaitól 
a  hatalmat,  hogy  a  kath.  egyházat  ne  támogathas- 
sák. A  diploma  arra  fog  szolgálni,  hogy  a  királyt 
alávessék  a  senatusnak.  Inkább  azt  óhajtják,  hogy 
távol  legyen,  mert  így  könnyebben  organizálhatják 
újra  a  főméltóságokat  és  a  katonaságot.  A  mágnások 
ellen  úgy  szándékoznak  eljárni,  hogy  csak  a  főispá- 
noknak engednek  ülést  és  szavazatot  a  felső  táblán. 
A  nemességnek  joga  van  személyesen  megjelenni. 
Ezt  aztán  felhasználhatják  a  papság  ellen." 

Érdekes,  szellemes  megfigyelések,  de  inkább  csak 
személyes  vonatkozásaikban  tanulságosak.  Oly  fér^ 
fiakról,  kiknek  önzetlen  hazafiságát  maga  is  elismeri, 
még  sem  tehetni  fel,  hogy  tisztán  felekezeti  és  párt- 
szempont után  induljanak.  A  terv  nagyrészt  igaz, 
mert  valóban  meg  akarják  szorítani  a  király,  a  főurak 
és  a  papság  hatalmát  és  a  köznemességét  emelni. 
De  ez  nem  önczél.  Éppen  azért  akarják,  mert  a 
tapasztalás  szerint  ez  a  három  tényező  állotta  eddig 
útját  Magyarország  szabadságának  és  kifejlődésének. 
Ha  nem  ez  volna  a  czél,  hogyan  csatlakoznának  a 
tiszaiakhoz  annyi  hévvel  buzgó  katholikusok  és  magas- 
rangú loyalis  főurak? 

Nincs  szó  a  főrendek  részvételéről,  sem  a  porosz 
garantiához  való  viszonjról,  pedig  az  kétségtelen 
egyike  volt  a  legfontosabb  kérdéseknek.  A  szabad- 
kőmívességet  sem  említik.  Elég,  hogy  a  külföldi 
pénz  elfogadása  bélyeget  süssön  az  egész  mozgalomra. 

A  diploma    kidolgozásához    már  19-én   hozzáfog- 
ak  a  kerületek. 


8  ELSŐ  FEJEZET. 

A  tiszaiak  megállapítják  a  diploma  szerkesztésé- 
nél alapul  elfogadott  elveket.  Ezek  1.  hogy  a  nőágon 
való  két  uralkodó  megszegvén  a  feltételeket,  a  fel- 
séges osztrák  ház  örökösödésének  fonala  azok  által 
megszakittatott.  A  másik,  hogy  Magyarország  függet- 
len, felségjogú  ország  és  e  felségét  békében  és 
háborúban  gyakorolhatja.  Ezekben  az  összes  megyék 
utasításai  megegyeznek. 

A  harmadik  elv,  melyet  szintén  elfogadott  a  me- 
gyék nagy  többsége,  az,  hogy  a  vallás  ügye  a  bécsi 
és  linzi  békekötések  értelmében,  az  utasítások  ren- 
delése szerint,  a  királyi  hitlevélbe  iktatandó. 

Ez  elvek  alapján  a  tervezet  kidolgozására  kikül- 
dik :  a  papságból  Zábráczky  czímzetes  püspököt  és 
gr.  Sauer  nagyprépostot;  a  követek  közül  Almásy 
Ignácz,  Fekete  János,  Luby  Károly,  Szulyovszky 
Menyhért,  b.  Podmaniczky  József,  Vay  József,  Domokos 
Lajos  megyei  és  Szombati  István  debreczeni.  Bányay 
Mihály  kassai,  Szmicsek  József  eperjesi  és  Keresztesi 
András  szatmári  városi  követeket.  Azonkívül  még 
Ráthonyi  Gábort  és  Bezerédj  Pált  a  távollevők  kép- 
viselői közül. 

Azonnal  kitör  a  viszály.  Különösen  az  áttérés 
szabadsága  és  a  stóla  voltak  az  ütköző  pontok. 
A  protestánsok  kijelentették,  hogy  ha  vallásuk  ügyét 
nem  foglalják  be  a  kir.  hitlevélbe,  ők  eltávoznak  a 
diaetából.  így  a  legsürgősebb  és  legfontosabb  ügy,  az 
alapszerződés  megkötése  ismét  hosszú  és  válságos 
vitával  halasztást  szenved.  A  koronázás  nehezen 
lehet  meg  augusztus  20.  előtt.^ 

A  dunáninneni  megyék  nem  elvek  után  indulnak, 

^  Skerlecz  Miklós  levele  júl.  4. 

hanem  az  egész  anyagot  pontokba  foglalják.  Ezek 
felől  folyik  a  vita,  melynek  alapján  aztán  megtörté- 
nik a  végleges  szerkesztés.^ 

E  pontok  közt  az  első  az  egyházi  és  világi  méltó- 
ságokra való  kinevezés.  A  második  II.  József  összes 
intézkedéseinek  megsemmisítése  és  annak  kimondása, 
hogy  József  nem  volt  igazi,  törvényes  király.  Követ- 
kezik aztán  II.  Endre  ellenállási  záradékának  meg- 
újítása :  a  nemzeti  védelem  „eszköze**.^  Míg  a  királyt 
meg  nem  koronázzák^  a  hatalmat  a  nádor  gyako- 
rolja az  ország  tanácsával.  Országgyűlés  nélkül  sem 
háborút  izenni,  sem  békét  kötni  nem  lehet. 

A  nemzeti  katonaság  sürgetése  mellett  igen  bőven 
kiterjeszkednek  az  egyházi  ügyre  és  az  alapítvá- 
nyokra. Ezekről  számadást  követelnek,  az  elharácsolt 
egyházi  szerek  visszaadását  vagy  kárpótlást.  A  tanul- 
mányok berendezése  az  országgyűlés  által  készítendő 
törvény  szerint  menjen  végbe.^ 

A  vallásügyben  nem  a  király  dönt,  hanem  azt  a 
bécsi  és  linzi  békekötések  értelmében  rendezik. 

Nemesre  és  papra  semmi  módon  sem  róható  ki  az 
adó.  Nem,  még  a  papi  javak  adományozásánál  sem.^z 
adózó  nép  terhét  sem  szabad  emelni  országgyűlésen 
kívül.  A  mit  II.  József  kicsikart,  azt  vissza  kell  adni.    / 

Nagy  fájdalmat  okoz  az  országnak  és  nagy  igaz- 
talanság, hogy  az  osztrák  ház  Magyarországot  min- 
dig a  monarchia  provinciájának  nézte.  A  magyar 
hőstetteket  Európa  előtt  osztrákoknak  tüntették  fel. 
Adják  vissza  a  magyar  nemzetnek  és  birodalmának 
becsületét.    A    magyar   birodalom    Ausztriától    és    a 

^  Initialia  subjecta  in  stUum  deducenda. 

*  Ad  nationalem  defensam. 

'  Secundum  constitutionem  faciendam. 

római  császárságtól  függetlennek  nyilvánittatik,  úgy 
hogy  saját  léte  és  területe  legyen  és  nemcsak  katonai 
tekintetben,  hanem  egyebekben  sem  függjön  se  udvari 
hatóságoktól,  sem  a  ministeriumtól.  Minden  dolgát 
önállóan  végezze  a  diaeta  utasítása  szerint. 

A  király  a  törvények  szerint  kormányoz.  Külföl- 
diek kizárásával,  magyarokkal  országol,  magyar  bir- 
tokos nemesek  legyenek  ministerei,  tanácsosai  és 
követei.  Sem  a  Status  ministeriumban.  sem  a  Con- 
ferentián  nem  tárgyalhat  magyar  ügyeket,  csak  ma- 
gyar ministeriumával.  ^ 

Három  évenként  pontosan  május  1-én  ország- 
gyűlés tartandó,  Pesten. 

Adományokat  csak  érdemes  hazafiaknak  adhas- 
son, a  diaeta  javaslatára,  melynek  a  megyék  ajánlják 
a  méltó  férfiakat.  Az  adományleveleket  a  törvényes 
záradékokkal  állítsák  ki,  A  nádor  donatiojoga  is 
feléled,  szintúgy  a  papi  nemesek  joga. 

Sarkalatos  törvények  gyanánt  elismeri  az  arany 
bullát,  Verbőczy  hármaskönyvének  I.  9-ét,  az 
1741 — 8-at,  azt,  hogy  az  országot  más  országok 
módjára  nem  kormányozza.  Minden  privilégiumot  és 
jogot  megerősít,  a  sz.  kir.  városokét  is.  Az  armalis- 
ták  is  adómentesek.  Minden  nemes  egyenlő  jogú, 
csak  a  tisztség  tesz  köztük  méltóságban  különbséget. 

Minden  közügyet  törzsökös  magyar  nyelven  tár- 
gyalnak. Az  országgyűlés  javaslatait  is  e  nyelven 
küldik  az  udvarhoz.  Csak  a  törvénykezésben  és  a 
bányaügyben  marad  meg  a  latin.  Kereskedelmi  ügyek- 
ben az  országgyűlés  intézkedik.  Csak  annak  bele- 
egyezésével köthető    kereskedelmi   szerződés.    Szint- 

1  Proprio  ministerio  Hungarico. 

Úgy  az  országgyűléstől,  nem  a  királytól,  függ  a  pénz- 
láb megállapítása. 

Galiczia,  Lodomeria,  a  16  szepesi  város  és  a 
töröktől  hódított  terület  bekebelezendő,  megyékbe 
osztandó  és  magyar  törvény   szerint    kormányzandó. 

Nagy  baj  volt,  hogy  a  diaetákon  eddig  a  kir. 
propositiókat  tárgyalták  első  sorban;  azok  elintézése 
után  pedig  nem  orvosolták  a  gravameneket.  Ezentúl 
a  sérelmeken  kell  kezdeni. 

„A  nemzetek  teljes  szabadságához  tartozik,  hogy*  | 
a  gondolat  szabadsága  közjogon  nyugodjék.  A  nem- 
zeti szabadság  megköveteli  azt  is,  hogy  a  mit  tör- 
vény nem  tilt,  szabad  legyen."  Ezért,  kivéve  a  vallás, 
a  fejedelem  az  ország  fensége  és  jogai  ellen  irott, 
vagy  az  erkölcsöt  és  szemérmet  sértő  munkákat, 
teljes  sajtószabadság  lesz  Magyarországon.  A  censo- 
rokat  pedig  nem  a  király,   hanem  az  ország  rendeli,  j 

A  helytartótanács  nem  felelt  meg  törvényes  hiva-  1 
tásának;  sok  idegen  ült  benne,  ki  nem  ismerte  az 
országot.  Ez  a  hatóság  megszűnik.  Helyébe  Sz,  István 
törvényei  és  1608.  10  értelmeben  nemzeti  országos 
senatus  lép,  a  nádor  elnöklete  alatt.  ^  Benne  helyet 
foglalnak:  a  két  érsek,  négy  megyés  vagy  czímzetes 
püspök,  a  zászlósurak,  a  kincstárnok  és  minden 
kerületből  hat  senator.  A  senatus  intézi  a  kincstári 
ügyeket  és  a  közigazgatást  és  számadásra  köteles 
az  országgyűlés  előtt.  Ha  bármiben  eltér  utasításától,  | 
büntetés  alá  esik. 

Végül  következnek  a  nagy,  a  képzelethez  szóló 
alkotmányos  garantiák. 

^  Senatus  regni  nationalis.  Természetes,  hogy  úgy  Sz.  Ist- 
ván törvénye,  mint  az  1608.  törvény,  csak  királyi  tanácsot 
ismer. 

26.  Ha  a  trónörökös  nem  akarja  magát  a  koro- 
názásnak, eskünek,  hitlevélnek  alávetni,  vagy,  ha 
már  koronázott  király  nem  tartja  meg  a  feltételeket, 
az  engedelmesség  kötelessége  megszűnik.  Ha  a  ren- 
dek felszólalására  sem  uralkodik  törvényesen,  egész 
egyenes  ága  elveszti  az  örökös  jogot.  Ez  az  oldal- 
ágra száll;  ha  ez  sem  felel  meg  a  törvény  követelé- 
seinek, helyre  áll  a  szabad  választás  joga. 

27.  Mindezen  jogokat  és  szabadságokat  garanti- 
rozzák  a  birodalmi  fejedelmek  és  mindazok  a  hatal- 
mak, melyek  a  bécsi  és  linzi  békekötést  biztosí- 
tották. 

Nem  hitlevél  az,  hanem  valóban  új  alkotmány. 
Mert  a  régi  törvények  idézése  nem  sokat  jelent, 
mikor  azoknak  csak  egyoldalúan  a  nemesség  jogait 
kiemelő  részét  veszik  tekintetbe,  a  többit,  mely  épp 
úgy  az  alkotmányhoz  tartozik,  nem.  Azonkívül  pedig 
félremagyarázzák,  javítják,  változtatják  még  azokat 
is,  úgy  mint  a  pillanat  érdeke  megköveteli.  így  p.  o. 
a  pragmatica  sanctiót  elismerik,  de  azért  mégis  intéz- 
kednek a  trónörökösödés  esetleges  megváltoztatása 
felől. 

Egészben  véve  tisztán  nemesi  alkotmány  biz  ez, 
csak  annyival  jobb  a  réginél,  a  mennyiben  a  protes^ 
tánsokat  is  elismeri  teljes  jogú  nemeseknek. 

A  magyar  nyelv  felkarolása  és  a  sajtószabadság 
kirí  az  egész  épületből  úgy,  mint  egy-egy  renais- 
sance  oszlop  egy  román-gót  egyházból.  De  a  magyar 
nyelv  uralmát  még  a  latinnal  kénytelen  megosztani, 
a  sajtószabadságot  pedig  censura  oltalma  alá  állít- 
ják. Semmi  okunk  sincs  feltenni,  hogy  ezt  az  ország 
más  érdekben  használta  volna  fel,  mint  privilégiumai 
érdekében.  Hisz  ugyanakkor,  mikor  annyira  lelkesed- 

nek  a  publicitásért,  erősen  megtámadják  a  diaetán  a 
Magyar  Kurírt,  mert  hireket  közölt  az  országgyűlési 
tárgyalásokról. 

És  ha  valami  fogalmat  adhat  arról,  minő  laza  és 
szétáradó  a  magyar  alkotmány  fogalma:  ez  az  iro- 
mány az.  A  néhány  franczia  jelszónak  diszítő  sallangja 
csak  jobban  mutatja  a  belső  ürességet. 

Compromissum  eredménye  ez  a  kerületben  oly 
erős  papság ;  a  hazafias  katholikus  nemesség  (Forgács, 
Jezemiczky)  és  Balogh  Péter  és  Darvas  pártja  közt. 
Olyan,  minőnek  Szily  pesti  követet  mondja  a  gúnyoló 
vers :  Hideg  is  vagy,  meleg  is,  változó  szinű.  Ravasz 
kebledben  kettős  sziv  dobog.  Ilyen  az  elméd  és  jelle- 
med, melyet  tetteid  jobban  bizonyítanak,  mint  tollam.^ 

Ugyanaznap  tartja  első  ülését  a  tiszaiak  depu- 
tatiója,  Fekete  elnöklete  alatt. 

Megegyeznek  abban,  hogy  a  vallásügy  a  diplo- 
mába jő.  Az  evangélikusok  írásban  adják  be  kíván- 
ságaikat. A  hivatalokat  illetőleg  elfogadja  a  többség, 
hogy  a  diplomában  megállapítandó,  mennyi  rész  illeti 
belőlük  a  protestánsokat.  A  protestánsok  száma  az 
egyes  kormányszékeknél  az  egész  status  ^/3-ánál  ne 
legyen  kevesebb,  sem  a  felénél  több.  Bele  nem  szá- 
mítva a  klérust  illető,  az  országgyűlés  által  meg- 
állapítandó állásokat. 

Meglepő  gyorsasággal  megy  mindez.  Egy-két  nap 
alatt  megállapíthatta  volna  minden  kerület  a  diplo- 
máját. Az  instructiók  ugyancsak   elég   anyagot   szol- 

^  Egy  más,  magyar  pasquillus  valamivel  enyhébb: 
Vicze-Ispán  az  Szily  úr  mást  mond,  más  a  szíve, 
Elitetszik  ez  abból,  mert  hosszas  meséje. 
De  van  reménységem,  ember  válik  ebbül. 
Országhoz  forduljon,  mert  lemosom  ebül. 

gáltattak  és  a  legtöbb  követ  komolyan  készült  az 
alkotmányozásra.  A  hazafias  párt  főérdeke  a  diploma 
megállapítása,  mielőtt  létre  jő  a  béke.  Sietniök  kell, 
mert  ha  Leopold  szabad  kezet  nyer,  nehezen  engedi, 
hogy  azt  annyira  megkössék, 

így  éppen  nem  tekinthető  a  Balogh- Vaypárt  mü- 
vének az,  hogy  ez  a  munka  22-én  egyszerre  meg- 
állott. A  protestánsok  már  jun.  22-én  beadták  kíván- 
ságaikat, erre  a  katholikusok  feleltek,  replikáknak, 
duplikáknak  nem  volt  se  vége,  se  hossza.  Az  egy- 
házi kérdés  a  diaeta  egész  munkáját  megszakította. 
Munkára  legképesebb  részét,  a  tiszai  kerületet  meg- 
bénította.^ 

Százados  bűnért  kellett  akkor  vezekelni  a  ma- 
gyar nemzetnek.  Előtte  a  mennyország,  maga  szab- 
hatna magának  törvényt  és  a  vallásos  egyenetlenség 
bezárja  előtte  a  paradicsom  kapuit. 

Érzik,  hogy  kár  minden  perczért,  minden  toll- 
vonásért. Jun.  17-én  kezdődik  meg  az  az  alkudozás, 
mely  Reichenbachban  a  békéhez  vezetett.  Elmulaszt- 
ják, érzik,  az  egyetlen  kedvező  pillanatot.  Mindegyik 
fél  a  másikat  okolja  —  de  egyik  sem  enged. 

„Meg  kell  vallani,  ez  a  vallás  dolga,  mind  a  két 
.  részről  való  bizalmatlanság  és  az  előre  való  képzelő- 
dések  miatt  nehezen  megyén.  Fogunk  alázatosan 
tudósítást  tenni,  mire  fog  az  Isten  segíteni  ben- 
nünket." 

Annyira  hazafias,  sőt  a  szélsőhöz  hajló  úr  mint 
gr.  Esterházy  Ferencz  a  protestáns  köznemességben 
látja  a  hibát.   Szintúgy  ítél  a  komoly,  nagytehetségű 

^  Minthogy  az  egyház  és  a  katonaság  kérdéséről  külön 
fejezetek  szólnak,  ezeket  itt  csak  annyiban  érintjük,  a  meny- 
nyiben az  egész  összefüggés  megköveteli. 

Skerlecz  is ;  Sauerről   nem  is  szólva.  Zichynek  is  ez 
a  véleménye. 

Esterházy  attól  tart,  már  június  23-án,  hogy  a 
király  türelmetlen  lesz,  ha  meg  nem  hívják.  Spiel- 
mann  Reichenbachba  ment.  Ez  megszelidíti  majd  a 
rendeket.  Olyan  a  helyzet,  hogy  kevésbbé  kell  tar- 
tani a  jó  királytól,  mint  a  köznemes  osztálytól,  mely 
aristokratiává  akar  emelkedni,  elnyomván  a  főnemes- 
séget és  a  főpapságot  és  magának  tulajdonítván  a 
legfőbb  részt  a  törvényhozásban.  „E  felől  kemény 
igazságokat  mondtam  nekik ;  biztosítottam  arról,  hogy 
ha  ily  módon  folytatják,  én  leszek  az  első,  ki  a 
mágnásokat  elválasztja  a  kis  nemességtől  és  a  király 
táborába  vezeti,  kérvén  őt,  vegye  őket  oltalmába  és 
velők  együtt  a  városokat,  a  klérust  és  a  parasztokat. 
Kissé  csendesebbek  azóta." 

Később  azt  állítja,  hogy  a  protestánsok  túlzó 
kívánságai  és  a  papság  makacssága  a  jogos  kíván- 
ságok megtagadásában,  egyaránt  okozza  a  bajt. 

Skerlecz  szerint  a  mieink,  a  katholikusok,  attól  "1 
félnek,  hogy  az  új  feltételekkel  elnyomják  őket, 
„A  reformátusok  inkább  tönkre  akarják  tenni  a  hazát, 
semhogy  engednének.  Ki  akarják  fosztani  a  királyt 
mindenéből,  fogalmuk  sincs  constitutióról.  Ha  egyszer 
bejő  a  diplomába,  hogy  bizonyos  számukat  be  kell 
venni  a  kormányszékekbe,  ők  mint  jártasabbak  és 
nyersebbek,  elfoglalnák  valamennyit." 

De  ő  is  mondja,  hogy  mysterium  van  a  dolog- 
ban. A  nagy  küzdelmet  a  prímás  is  óhajtja. 

Zichy,  kinek  szava  a  legnyomósabb,  jul.  2-án  azt 
írja,    hogy    hiába    igyekszik  a  protestánsokat    túlzó 

kívánságaik  mérséklésére  rábeszélni:  nem  engednek. \ 

Vezetőik :  gr.  Teleki   József  és  Domokos,   összetart- 

ják  őket.  Privátim  még  lehet  velők  szólani,  de  mi- 
helyt nyilvánosság  előtt  állanak,  a  lármások  győznek. 
De  ő  is  alaposnak  tartja  a  protestánsok  gyanúját  a 
prímás  és  az  egri  püspök  ellen. 

Az  országbíró  jelentéseinek  tulajdonitható,  hogy 
Pálffy  kanczellár,  mindig  a  protestánsok  szószólója,  a 
királyhoz  tett  felterjesztésében,  jul.  5-én  „igen  túl- 
zottnak" tartja  a  protestánsok  kívánságait.^ 

Összecsapott  a  két  véglet.  Mind  a  túlbuzgó  katho- 
likus,  mind  a  fanatikus  protestáns  csak  a  másik  fél 
vesztében  látta  győzelmét,  úgy  mint  őseik  századok 
óta.  Ez  a  fanatismus  politikailag  hibás,  a  nemzetre 
ártalmas,  de  legalább  hagyományos  és  jóhiszemű. 

De  a  számító,  ravasz  politikusok  is  segítették 
előidézni  a  küzdelmet. 

Ha  a  jó  hazafiaknak  óhajtani  kellett  a  gyors 
elintézést,  a  vívmányok  szentesítését  a  koronázás 
által,  viszont  azok,  kik  a  poroszszal  czimboráltak,  e 
megoldástól  félnek,  mert  az  összes  terveiket  meg- 
hiúsítja. De  még  azok  is,  kiknek  keblében  annyira 
meggyökerezett  a  bizalmatlanság,  hogy  csak  külföldi 
garantia  mellett  készek  megegyezni  a  dynastiával, 
húzzák-halasztják  a  dolgot.  Mert  világos,  hogy  csak 
veszedelmes  külső  bonyodalom  kényszerítheti  a  királyt 
ezen  feltétel  elfogadására. 

Viszont  az  udvarnak  nem  lehetett  nagyobb  érdeke 
az  egyenetlenség  szításánál.  „Ha  a  magyart  magyar- 
ral maratják",  a  régi  bevált  recipe  szerint,  az  meg- 
szűnik veszedelmes  lenni.  A  béke  ismét  az  udvart 
teszi  úrrá.  Azt  sürgetik  tehát  minden  áron. 

Hasonló  a  papság  helyzete.   Mióta   az   eskü  által 

^  Ich  finde  die  Forderungen  der  Akatholiken  sehr  über- 
spannt. 

kirekesztették  a  rendi  coalitióból,  ennek  megbontása 
legfőbb  igyekezete.  Erre  pedig  nincs  alkalmasabb 
eszköz  a  vallási  viszálynál.  Mert,  noha  a  szabad- 
kőmivesség  összefűzte  a  felvilágosodott  katholikuso- 
kat  a  protestánsokkal,  azok  sem  hagyhatták  egészen 
cserbe  egyházukat,  ott,  hol  annak  politikai  állásáról 
és  jogáról  van  szó.  A  hivatalok  betöltésére  vonat- 
kozó protestáns  követelés  pedig  életérdekét  érinti  az 
eddig  azokat  szinte  monopóliumnak  tekintő  katho- 
likus  statusnak.  Ha  ezen  a  kérdésen  áll  be  a  szaka- 
dás, azt  bajos  egyhamar  begyógyítani.  így,  ha  a 
klérus  szítja  a  tüzet,  eléri  vele,  hogy  elszigeteltsége 
megszűnik  és  közjogi  állása  érintetlen  marad. 

De  még  ennél  is  fontosabb  következése  volt 
ennek  az  áldatlan  megoszlásnak. 

Pázmány  és  Esterházy  Miklós  ideje  óta  a  magyar 
papságnak  és  a  világi  katholikus  uraknak  szövetsége 
a  dynastiával,  biztosította  az  egyik  félnek  az  ország 
uralmát,  a  másiknak  annak  kormányzását.  Ez  az 
állapot  maradt  fenn,  sok  harcz  és  elnyomás  árán, 
Mária  Terézia  haláláig.  József  az  ellenzékbe  kény- 
szerítette a  klérust,  úgy,  hogy  az,  megbuktatására, 
kezet  fogott  a  régi  nemzeti  és  protestáns  ellenzék- 
kel. Most,  miután  ez  magának  akarta  lefoglalni  a 
közösen  kivívott  diadal  összes  gyümölcseit,  a  magyar 
főpapság,  kénytelen-kelletlen  megújította  régi  viszo- 
nyát az  udvarral.  .„ 

Eddig  is  csak  egy  személy,  a  császár  választotta 
el  a  régi  szövetségeseket.  Most,  hogy  ez  kidőlt,  a 
trón  és  oltár  régi  frigye  szinte  magától  visszaállott. 
Volt  tehát  az  udvarnak  ismét  egy  tekintélyes,  nagy- 
befolyású, roppant  anyagi  és  szellemi  tőkével  rendel- 
kező pártja  az  országban. 

Maiczali :  1790—91,  országgy.  n.  2 

A  magyar  egység,  alig  hogy  megszületett,  ki  is 
múlt. 

Dy  csillagzatok  közt  folytatta  és  fejezte  be  a  két 
tiszai  kertilet  munkáját.  Ebből  kell  megismernünk, 
mik  az  alkotmány  biztosításai,  miben  látják  a  jövő 
fejlődés  garantiáit.  Egyaránt  kellett  abban  megnyilat- 
koznia, az  ősi,  függetlenségre  törő  nemzeti  szellem- 
nek és  az  az  európai  eszmék,  különösen  pedig  a 
franczia  forradalom  hatásának. 

Természetes,  hogy  a  közben  végbemenő  változá- 
soknak és  tanácskozásoknak,  különösen  a  testvér 
.circulusok  elhatározásainak  nyoma  ott  van  a  vég- 
leges munkán.  De  egészben  véve  mégis  csak  ez  fejezi 
ki  legtisztábban  az  akkori  magyar  politika  irányát  és 
czéljait.  Az  választja  ki  az  utasításokban  foglalt 
töméntelen  lehetőségből  azt,  mit  a  mozgalom  vezetői 
valóban  lényegesnek  tartanak. 

Meg  kell  azonban  jegyezni,  hogy,  mint  a  vallás 
ügyében,  a  közjogilag  közvetlenül  legfontosabb  kér- 
désben is,  az  örökösödés  megszakadásának  elvét 
illetőleg,  megszűnt  a  régi  egyetértés.  Június  30-án  a 
kiküldött  deputatio  hét  tagja  felszólalt  az  első  szerke- 
zet ellen,  hogy  a  „filum  successionis  manifeste  ruptum* 
az  örökösödés  megszakítása  feltételeinek  meg  nem 
tartása  által,  az  először  megállapított  formában  benn 
maradjon  a  diplomában.  Csak  egy  szavazattöbbséggel 
maradt  meg  az  eredeti  szerkezet.  Abban  azonban, 
hogy  igenis  szó  legyen  a  diplomában  az  örökösödés 
megszakításáról,  mint  a  diploma  fundamentumáról, 
mindketten  egyetértettek.^ 

A  kisebbség,    melyhez    Vay   József  is   tartozott, 

*  Júnins  30-ikl  kerületi  ülés. 

közjogi  formát  keresett  és  talált,  a  mely  lehetővé 
tegye  az  új  hitlevelet.  A  többség  ennek  a  formulá- 
nak a  dynastiára  és  királyra  nézve  sértő  következé- 
seit is  kész  volt  ebben  az  új  szerződésben  kifejezni. 

Csak  júl.  16-án  késztilt  el  így  a  végleges  javas- 
lat, mely  azonban  nem  igen  tér  el  lényegesen  a 
június  21-ikén  már  megállapított  pontoktól. 

A  bevezetésben  11.  Leopold  —  mert  hisz  az  6 
nevében  szól  a  tervezet  — kijelenti,  hogy  11.  József, 
ki  az  1723.  törvény  alapján  jutott  uralomra,  ennek 
ellenében  felforgatta  az  ország  jogait,  de  aztán, 
engedve  a  rendek  jogos  kérelmeinek,  mindent  vissza- 
állított. Meghalt  „országgyűlés,  hitlevél,  eskü  és 
koronázás  nélkül  és  így  világosan  megszakította  az 
örökösödés  fonalát,  melynek  alaptörvényeit  már  Fgs. 
Mária  Terézia  is  sokban  megsértette."  Elismerjük 
tehát,  hogy  mindebből  az  a  jog  háramlik  az  ország 
rendjeire,  hogy  az  örökösödést,  melynek  rendje  külön- 
ben minket  illet,^  oly  módon  állapítsák  meg,  hogy  az 
utolsó  időkben  érvényben  levőkön  kívül  más  több 
diplomatikus  feltételt  és  valódi  óvástételeket  is  java- 
soljanak nekünk,  melyeket  az  ország  biztossága  és 
boldogsága  követel.  Hogy  ezeket  elfogadva  és  jóvá- 
hagyva, hogy  örökösödésünket  a  magyar  birodalom- 
ban és  a  hozzá  kapcsolt  királyságokban  és  része- 
ken így  helyreállítva,  e  feltételek  és  óvások  alatt 
foglaljuk  el  és  a  koronát  így  fogadjuk  el  az  ország 
karai  és  rendjei  kezéből. 

E  közösen  megállapított  feltételek  a  következők: 

1.  »Hogy,  nohaCaz  említett  1723.  t.-cz.  által  fel- 
állított örökösödés  Magyarországon  és  kapcsolt  részei- 

^  successionem,  —  caeteroquin  ad  nos  pervenit. 

2* 

ben  ugyanazt  az  uralkodót  illeti,  mint  az  osztrák 
ház  többi,  német  és  nem  német  tartományaiban,  mégis 
királyi  hitünkkel  elismerjük,  hogy  Magyarország  kap- 
csolt részeivel  szabad  és  független  birodalom,  vagyis 
•semmi  más  országnak  vagy  népnek  nincs  alávetve.* 
Külön  alkotmánya  van,  külön  törvényei  és  szokásai 
szerint  uralkodnak  fölötte,  saját  felségnek  örvend, 
a  melyet  úgy  a  béke,  mint  a  háború  jogaiban  és  ügyei- 
ben saját  nevében  külön  gyakorol  és  mely  semmikép 
sem  zavarható  össze  azzal,  melyet  többi  örökös  tar- 
tományaink, akár  mint  legfőbb,  akár  mint  a  német- 
római  birodalomnak  alávetett  hatalmat  gyakorolnak.^ 

Ez  ország  rendjei  a  családi  örökösödést,  előbb 
férfi-,  aztán  nőágon  is,  kétoldalú  szerződés  által  oly 
feltétel  alatt  ruházták  az  osztrák  házra,  hogy  a  király 
az  alkotmányát,  a  törvényeit  s  szokását  és  az  egyes 
rendeknek  azokon  alapuló  jogait  és  kiváltságait  meg- 
sértvén, eo  ipso  elesik  a  kétoldalú  szerződés  hasz- 
nától és  így  az  ország  rendjeinek  joga  támad  a 
királyi  örökösödéstől  való  elállástól. 

Ezért  megígérjük  ós  eskü  alatt  is  fogadjuk,  hogy 
az  ország  összes  szabadságait,  mentességeit,  kivált- 
ságait, jogait,  szabályait  és  ősi  szokásait  minden  pont- 
jukban és  záradékukban  szentül  és  sértetlenül  mi  és 
utódaink,  a  magyar  királyok  megtartjuk  és  mások 
által  is,  kivétel  nélkül,  megtartatjuk. 

'  Per  novam  conventionem  nobiscum  ineundam  ea  ratíone 
stabiliant,  ut  praeter  illas,  quae  posterioribus  temporibus  in 
üsu  fuerant,  alias  etiam  plures  diplomaticas  conditiones  et 
reales  cautiones,  quas  securitas  et  felicitas  Regni  exposcit, 
nobis  proponere.  —  Nevezetes  a  szószerint  való  egyezés  a 
Balogh-féle  programmal.  (92.  1.) 

*  A  „Majestas'-nak  itt  világosan  souverainitas  az  értelme. 

Különösen  pedig  II.  Endre  1222-iki  törvényét, 
külön  helyreállítva  annak  31.  §-a  azon  záradékát, 
mely  az  utóbbi  királyok  esküjéből  kimaradt,  csak- 
hogy az  ellenmondás  és  ellenállás  jogát,  melyet 
egyes  rendek  visszaélés  nélkül  nem  gyakorolhatnak, 
az  újonnan  felállítandó  országos  senatusra,  vagy  ha 
szükséges,  a  diétára  összegyűlt  karokra  és  rendekre 
szorítva;  továbbá  a  bécsi  és  linzi  békekötéseket,  az 
ezeknek  megfelelő  1608.  és  1647.  törvényeket,  az 
1741 — 8-iki  czikket,  végre  az  összes  ezen  ország- 
gyűlés által  Ulászló  király  18.  feltétele  szerint  még 
koronázásunk  előtt  felterjesztett  czikkelyeket. "  ^ 

A  második  czikk  az  annyira  vitatott  egyházi, 
melyet  a  koronázás  előtti  czikkelyekbe  vesznek  fel, 
a  r.  kath.  és  evangélikus  statusok  kölcsönös  meg- 
egyezése alapján. 

3.  Hogy  a  törvények  megsértését,  mely  tudtunk 
és  akaratunk  ellen  is  megtörténhetik,  idejében  meg- 
lehessen orvosolni,  hogy  az  országot  alkotmányos 
rendszerhez  képest  lehessen  kormányozni  és  a  karok 
és  rendek  minden  évre  megállapíthassák  az  adót  és 
subsidiumot,  évenkint  országgyűlést  tartunk  Pesten, 
a  melyre  a  rendek  külön  meghívás  nélkül  is  össze- 
gyűlhetnek. Ha  külön  ok  forog  fenn,  mi,  vagy  a 
senatus  időközben  is  összehívhatjuk  a  diétát.  Az  évi 
diétát  csakis  maga  az  országgyűlés  halaszthatja  el, 
de  sohasem  három  évnél  továbbra. 

4.  Hogy  e  magyar  birodalmunk  függetlensége  és 
felsége,  mely  többi  országainktól  való  elkülönítés 
nélkül   ép   nem   maradhat,   fenntartassék  és   hogy  a 

*  Eo  ipso  cadat  a  favore  et  beneficio  bUateralis  huius 
Pacti,  adieoque  Statibus  regni  jure  successionis  Regni  rece- 
dendi  jus  enascatur. 

sarkalatos  törvények  értelmében  magyarok  tárgyalják 
a  birodalom  ügyeit,  Magyarország  részére  külön  sena- 
tns  állíttatik  fel,  külön  fő  katonai  parancsnokságot, 
külön  kincstárat,  külön  sereget,  külön  hadi  raktára- 
kat rendezünk  be.^  Oly  módon,  hogy  ezek  többi 
országaink  ministeriumával,  hadi  tanácsával,  kincs- 
tárával, seregével  és  raktáraival  soha  se  egyesülje- 
nek és  össze  ne  vegyüljenek.  A  külföldi  udvarokhoz 
nem  császári,  hanem  magyar  név  alatt  választunk 
ki  követeket  és  ügyvivőket.  Ezeket  a  senatus  ajánlja 
és  utasításuk  annak  hozzájárulásával  készül.  A  sena- 
tus és  főparancsnokság  az  országgyűlés  által  meg- 
állapítandó helyen,  az  ország  közepén  székel  és  ezek 
tagjai,  valamint  a  követek,  titkáraik  s  kísérőik  nem 
idegenekből  állanak,  hanem  csak  született,  birtokos 
magyar  nemesekből,  vagy  oly  indigenákból,  kik  leg- 
alább tíz  éve  itt  laknak  és  birtokosok. 

Minthogy  a  király  kötelességével  össze  nem  fér, 
hogy  országától  mindig  távol  legyen,  tehát  mi  ma- 
gunk, családunkkal  és  udvarunkkal,  legalább  az  év 
felén  át  Magyarországban,  főképen  Budán  vagyunk 
kötelesek  tartózkodni  és  míg  itt  vagyunk,  csak  ma- 
gyar báróinkat  engedjük  udvari  tisztjökben  eljárni. 
Azt  sem  engedjük,  hogy  a  magyar  koronához  tar- 
tozó országainkban,  koronázásunk,  vagy  bármely 
más  ünnep  alkalmával,  bármily  magasrangú  idegen 
magyar    báróink    előtt  foglaljon   helyet.   Magyar   és 

^  Ut  independentia  et  Majestas  hujus  nostri  Regni  Hun- 
gáriáé, quae  absque  separatione  a  reliquis  ditionibus  nostrig 
salva  esse  non  potest,  conservetur  —  pro  Hungária  proprius 
senatus  erigatur,  separatam  supremam  generálom  armorum  prae- 
fecturam,  separatum  aerarium,  separatum  exercitum,  separata 
armamentaria  instítuemus. 

erdélyi  udvari  kanczelláriánkat,  hogy  a  magyar  nem- 
zet nyilvános  kárára  ne  tartózkodjék  külföldön,  min- 
den levéltárával  stb.,  mi  az  országhoz  tartozik,  az 
országba  visszabocsátjuk  és  abból  sem  mi,  sem  utó- 
daink, soha  ki  nem  visszük.  Ha  pedig,  mi  vagy 
utódaink  az  országon  kivül  tartózkodnánk,  mindannyi- 
szor a  senatus  és  kanczelláriánk  egy-egy  tagja  kövesse 
udvarunkat,  a  többi  itthon  folytassa  hivatalát.  A 
kanczellária  az  országgyűlésnek  felelős  és  mindent 
az  országon  belül  expediál. 

5.  Hogy  csakugyan  a  sarkalatos  törvények  értel- 
mében a  magyar  ügyeket  magyarok  intézhessék,  még 
ezen  országgyűlés  alatt  felállítjuk  a  régi  törvényekben 
előforduló  magyar  tanácsot.  Ennek  szabadságában  áll 
majd  netán  határozataink  ellen  teendő  észrevételeit 
elénk  és  utódaink  elé  terjeszteni  és  ha  válaszunk 
után  azt  találja,  hogy  határozataink  a  helyzetnek 
megfelelők  és  a  törvényt  nem  sértik,  azok  egész  a 
jövő  országgyűlésig  érvényesek.  Ha  ellenben  úgy 
találja,  hogy  azok  sértik  a  törvényt,  joga  van  azok 
végrehajtását  felfüggeszteni.  Különben  is  úgy  a  me- 
gyéknek, mint  a  szab.  kir.  városoknak  megmarad  az 
a  joguk,  hogy  törvénytelennek  látszó  rendelkezéseink 
ellen  őszintén  fölírjanak  a  senatushoz  vagy  hozzánk 
és  azok  felől  egymással  véleményt  cseréljenek.  Ha 
azonban  a  senatus  e  megyék  felterjesztése  után  is 
fentartja,  azt  a  hatóságok  a  jövő  diaetáig  végrehajtani 
kötelesek. 

Ehhez  két  külön  vélemény  van  csatolva.  Az  egyik 
szerint  kis  testület  nem  állhatja  útját  a  törvénytelen- 
ségnek. Ezért  fontosabb  esetekben  az  egész  tanács- 
nak együtt  kell  ülnie.  Minthogy  pedig  az  állam  ér- 
deke  követeli,   hogy  tagjaiban  a  király  s  az  ország 

egyaránt  megbízzanak,  kívánatos,  hogy  ha  p.  o.  36 
tagja  lenne,  az  ország  ^/3-al  többet,  54-et  ajánljon 
és  ezek  közül  nevezzen  ki  a  király  36-ot.  A  másik 
szerint  a  helytartótanács  megszűnésével  az  ország 
dolgozza  ki  a  senatus  utasítását.  Ennek  pedig  nádori 
tanács  legyen  a  neve.  Tagjainak  választására  vagy 
jelölésére  a  király  semmiféle  befolyást  nem  gyako- 
rolhat, sem  senkit  el  nem  mozdíthat. 

6.  Önként  elismerjük,  hogy  a  törvényhozó  hata- 
lom megoszlik  a  törvényesen  koronázott  király  és  a 
diaetára  törvényesen  egybegyűlt  rendek  között.  Egyút- 
tal a  magunk  s  utódaink  nevében  kijelentjük,  hogy 
sohasem  akarunk  parancsok,  vagy  pátensek  útján 
kormányozni.  Ezeket  az  ország  törvényszékei  külön- 
ben sem  ismernék  el. 

7.  Hogy  pedig  ezen  jog  gyakorlását  illetőleg  többé 
ne  merülhessen  fel  viszály,  kijelentjük,  hogy  az  e  hit- 
levélben foglalt  kötéseken  és  törvényeken  nem  lehet 
változtatni  a  mi  és  a  rendek  kölcsönös  megegyezése 
nélkül,  a  vallást  illető  törvényeken  pedig  a  róm.  kath. 
és  evang.  rendek  közös  megegyezése  nélkül.  A  többi 
elénk  terjesztett  törvényhez,  ha  azt  a  közjóval  ellen- 
kezőnek találjuk,  először  megtagadhatjuk  hozzájáru- 
lásunkat. Ha  azonban  a  rendek  érettebb  megfon- 
tolás után  a  jövő  diaetán  ismét  kérik,  mi  és  utódaink 
jóakaró  beleegyezésünket  nem  tagadhatjuk  meg,  meg- 
győződve arról,  hogy  az  a  mi  közös  akarattal,  tisztes 
módon*  megállapíttatik,  biztosan  boldogsághoz  vezet  és 
engedve  az  uralmunkra  bízott  hű  nép  iránt  való  szere- 
tetünknek. A  gravameneket  előbb  kell  tárgyalni,  mint  a 
propositiókat.  A  rendek  végzését,  ha  először  el  nem  fogad- 

^  Cum  decore. 

tuk  és  azt  a  jövő  diaetán  benyújtják,  mi  és  utódaink 
azután  megerősíteni  és  végrehajtani  tartozunk. 

8.  A  törvényszékeket  illetőleg,  melyekhez  a  bírákat 
az  1609.  LXX.  értelmében  valláskölönbség  nélkül  ne- 
vezzük ki,  fentartjuk,  a  törvényeket  és  a  törvényes 
végrehajtást  nem  akadályozzuk  és  nem  engedjük 
akadályozni.  Elismerjük,  hogy  azokat  illetőleg,  Mket 
a  jelen  országgyűlés  által  a  koronázás  előtt  hozott 
törvény  értelmében  elitélnének,  a  megkegyelmezés 
joga  fő-  és  jószágvesztés  dolgában,  nem  minket,  hanem 
a  rendeket  illeti. 

9.  Mivel  a  nemiét  szabadságának  fentartása  nagy- 
részt az  ifjúság  nevelésétől  függ  és  ennek  szabad- 
sága nélkül  fenn  nem  állhat,  az  egyes  iskolákat  fen- 
tartó  felekezetek  rendjeit  illesse  meg  a  teljes  szabad- 
ság iskolák  felállítására,  berendezésére  s  vezetésére, 
úgy,  hogy  az  egyes  felekezet  iskolái  teljesen  függet- 
lenek legyenek  a  többi  felekezettől. 

Mivel  pedig  a  sajtó  szabadsága  szükséges,  úgy  a 
politikai,  mint  a  vallásos  szabadsághoz,  azt  sem  mi, 
sem  utódaink,  sem  mások  ne  akadályozzák. 

Az  országba  idegen  nyelv  be  nem  hozható,  sem 
annak  tanítása  el  nem  rendelhető.  A  magyar  ellen- 
ben fentartatik.  Csak  a  törvényeket,  kivéve  a  bünte- 
tőket, hozzuk  ezután  is  latin  nyelven,  különben  úgy 
a  törvényhozásban  mint  a  politikai,  birói,  kamarai  és 
katonai  hatóságoknál  a  m&gysir  alkalmaztatik.  Sza- 
badságában áll  azonban  a  sziavon  és  horvát  megyék- 
nek, valamint  némely  városnak  a  latin  megtartása. 
A  trónörökös  és  a  királyi  ház  többi  mostani  és  jövendő 
herczegei  kötelesek   a   magyar  nyelv  megtanulására. 

Mivel  az  1504.  I.  törvény,  melyet  az  1681.  Xn. 
törvényczikk  minden  egyes  földesúrra  kiterjeszt,  tiltja 

á  subsidiumoknak  diaetán  kívül  elvállalását;  mivel 
a  hadi  adó  természeténél  fogva  is  a  diaetához  tarto- 
zik, mi  és  utódaink  soha  semmi  ürügy  alatt  nem  kí- 
vánunk diaetán  kívül  subsidiumot,  még  kevésbbé  rójjuk 
azt  ki,  akár  a  rendekre,  akár  az  adózó  népre.  Még 
az  állandó  magyar  katonaság  fenntartására  szolgáló 
adót,  melyet  különben  is  csak  a  jövő  diaetáig  ajánl- 
hat meg  az  országgjnilés,  sem  szedetjük  azon  időn  túl, 
melyre  az  fel  van  ajánlva. 

10.  Ikfível  pedig  az  adó  kirovása  csak  úgy  biztos, 
ha  ismerik  a  szükségletet  és  tudják,  mire  fordítják, 
hozzájárulunk,  hogy  ministereink  s  kamaránk,  minden 
országgyűlésén  az  adó  megállapítása  előtt,  a  szent 
koronához  tartozó  minden  jövedelemről  számot  adja- 
nak, megadván  egyúttal  minden  informatiót,  melyet 
a  rendek  követelnek  s  közölve  az  iratokat  is. 

11.  Az  ország  alkotmánya  minden  egyes  tulajdo- 
nának biztosítására  szolgál.  Hogy  ezt  a  biztosítást 
a  só  árának  önkényes  emelése  ne  rontsa,  kijelentjük, 
hogy  azt  az  1741-es  lábra  állítjuk  vissza  és  a  rendek 
beleegyezése  nélkül  soha  nem  emeljük.  Ha  azonban 
a  fuvar  költsége  emelkedik,  a  magyar  tanács  ará- 
nyosan emelheti  minden  mázsa  árát. 

12.  A  közalapi  és  hitelpénzek  igazgatását  magok- 
nak tartják  fenn  a  rendek.  Különben  pedig  az  or- 
szágban semmi  monopóliumot,  lotteriát  vagy  más  üzle- 
tet nem  tartunk  fenn,  sem  a  kamarai  vagy  korona- 
jószágokon levő  gyáraknak  nem  adunk  kiváltságot 
magánosok  gyárainak  kárára,  vagy  pedig  a  magyar 
árúk  árának  leszorítására. 

A  postákat  mindjárt  kivesszük  a  német  igazgatás 
alól  és  azok  rendezését  és  jövedelmét  nem  vonjuk 
ki  a  rendek  ellenőrzése  alól. 

A  bányákat  és  hivatalaikat  azonnal  kivesszük 
minden  idegen  igazgatás  alól  és  a  magyar  kamaránk  alá 
helyezzük.  Megszüntetjük  Miksa  király  különben  soha 
törvényesen  be  nem  fogadott  jogkönyvének  érvényét 
és  a  bécsi  kamarához  való  fölebbezést.  Aranyat,  ezüs- 
töt nem  vitetünk  ki  az  országból,  hanem  itt  veret- 
jük pénzzé.  Ennek  értékét  a  rendek  beleegyezése 
nélkül  meg  nem  változtatjuk.  A  többi  bánya  termé- 
sét is  az  ország  hasznára  forditjuk  s  az  ágyúkat  is 
az  országban  öntetjük. 

13.  Hogy  többi  örökös  tartományaink  s  igen  ked- 
ves Magyarországunk  közt  megszűnjék  az  a  bizalmat- 
lanság, melyet  előszeretetünk  bármely  jele  előidézne: 
megengedjük,  hogy  addig  is,  míg  magyar  tanácsunk 
kidolgoz  egy  állandó  javaslatot  a  magyar  termények 
kivitelére  és  a  harminczadra  vonatkozólag,  melyet 
aztán  az  országgyűlés  megvitat  és  megváltoztathat, 
minden  magyar  termény  szabadon,  csak  az  átviteli 
vám  fizetésével,  átmehessen  örökös  tartományainkon, 
a  Dunán  is. 

14.  A  nádor  méltóságát  fentartjuk.  Elfogadjuk 
az  országgyűlés  által  kidolgozandó  esküje  formáját. 
Fentartjuk  a  báni  méltóságot  is. 

A  primási  méltóságot,  az  országzászlósi  és  főis- 
páni tisztségeket  nemcsak  az  úgynevezett  mágnások- 
nak, hanem  érdemes  nemeseknek  is  adományozzuk, 
az  utóbbiakat  valláskülönbség  nélkül.  Az  országnagyi 
tisztségekre  a  diaeta,  főispánnak  a  megye,  kormány- 
székhez a  senatus  ajánl  4 — 4-et,  mellékelve,  mennyi 
szavazatot  kaptak. 

A  királyi  fiscusunkra  szálló  javakat,  ha  az  ország 
a  korona  részére  akarja  megtartani,  nem  adományoz- 
zuk el.  Az  eladományozhatókat  pedig  nem  tartja  vissza 

kamaránk,  sem  házunk  közegeinek  be  nem  írjuk, 
hanem  a  törvények  értelmében  érdemes  igaz  hazafiak- 
nak adjuk  a  senatus  ajánlatára.  A  nemesség  adomá- 
nyozásánál is  a  senatus  ajánlását  vesszük  tekintetbe. 
A  temesi  bánságban  levő  jószágokról  arra  képtelenek- 
nek szóló  donatiók  és  armalis  levelek  az  ország  bele- 
egyezése nélkül  ki  nem  adatnak.  A  már  kiadottak, 
akár  II.  Józseftől,  akár  tőlünk  erednek,  nem  érvé- 
nyesek, az  ország  rendjei  hozzájárulása  nélkül  meg 
nem  erősíthetők. 

15.  Hozzájárulunk,  hogy  a  nádor  törvényes  elnök- 
lete alatt,  csupa  birtokos  nemesből  álló  magyar  kato- 
nai parancsnokság  állíttassék  föl,  mely  a  bécsi  hadi- 
tanácstól független,  csak  királyi  felségünknek  van 
alárendelve  és  parancsainkat  a  magyar  tanács  útján 
veszi.  Törvényes  hűségi  esküt  fogad  nekünk  és  a 
birodalom  alkotmányának. 

16.  Minthogy  pedig  az  állandó  magyar  katonaság,  a 
telekkatonaság  helyében  és  annak  fundusából  kiváló- 
képen az  alkotmány  és  a  magyar  birodalom  védel- 
mére szerveztetett,  az  összes  lovas-  és  gyalogezre- 
deknél, végeknél  és  mindennemű  parancsnokságnál 
csak  nemzeti  tisztek  alkalmazhatók,  kik  leteszik  a 
tőlünk  jóváhagyott  esküt  és  azt  évenkint  a  szemle 
alkalmával  megismétlik.  Mivel  pedig  nem  egyszer 
káros  volt  a  katonák  anyanyelvét  nem  ismerő  tisztek 
alkalmazása,  megígérjük,  hogy  a  rendek  e  kívánsá- 
gának még  ezen  diaeta  tartama  alatt  eleget  teszünk 
és  ezentúl  csak  született  magyarokat  nevezünk  ki, 
valláskülönbség  nélkül. 

17.  Az  ország  beleegyezése  nélkül  sem  az  állandó, 
sem  a  határőr-katonaságot  ki  nem  visszük.  Szabad- 
ságunkban   áll   azonban,    szükség   esetén,    a  magyar 

tanács  beleegyezésével  az  állandó  sereg  egy  harma- 
dát örökös  tartományaink  védelmére  fordítani,  ország- 
gyűlésen kivül  is.  Éppen  úgy,  nem  kisebb  arányban 
fordítjuk  örökös  tartományaink  hadát  Magyarország 
védelmére. 

18.  A  határőrvidék  területét  nem  tekintjük  a  ma- 
gyar szent  koronától  elszakadottnak  és  mintegy  külön 
kormány  alatt  állónak.  Hadi  ügyekben  megmarad 
ott  a  katonai  rendszer,  de  politikai,  gazdasági  és 
törvényhozási  tekintetben  minden  a  diaeía  által  ki- 
dolgozandó alkotmányos  rendszer  szerint  megy  ott 
végbe.  „Megengedjük,  hogy  az  egész  magyar  állandó 
és  határkatonaság  nekünk  és  a  magyar  nemzetnek, 
a  horvát  határőrség  pedig  a  horvát  nemzetnek  és 
általa  a  magyar  szent  koronának  hűséget  esküdjön*. 
A  polgári  testületek  és  az  országgyűlés  beleegyezésén 
kívül  semmit  sem  kapcsolunk  a  végekhez,  sőt  mivel 
a  varasdi  generalatus  már  nem  végvidék  és  a  horvát 
és  sziavon  megyéket  el  akarja  zárni  egymástól,  ezt  a 
diaeta  után  egy  e  czélra  kinevezett  bizottság  által 
visszacsatoljuk  és  mindegyik  részét  azon  megyéhez 
kapcsoljuk,  melyhez  előbb  tartozott. 

19.  Valahányszor  a  tanács  beleegyezésével  idegen 
katonaságot  hozunk  az  országba,  az  mindjárt  a  határ- 
nál megyei  deputatió  előtt  leteszi  az  esküt.  Csak  az 
erről  szóló  bizonyságlevél  alapján  részesül  ellátásban, 
és  az  esküt,  míg  a  tanács  beleegyezésével  az  ország- 
ban tartózkodik,  évenkint  megismétli. 

E  czikkhez  két  megjegyzés  járul.  Az  első  az,  hogy 
a  tisztek  esküjébe  be  kell  foglalni  azt,  hogy  a  tanács 
külön  megbízása  nélkül  nem  járnak  el  a  karok  és 
rendek   ellen.  Különben  is  az  egész  katonaság,  min- 


80  ELSŐ  FBJEZBT. 

den  nem   katonai   ügyben   szintúgy    polgári  bíróság 
alatt  állhatna,  mint  Angliában. 

A  második  a  nemesi  insurrectio  szabályozását 
követelné,  de  miyel  ezzel  telnék  az  idő,  legaláb  vala- 
mely erre  vonatkozó  általános  „salvatela^-t  kellene 
beiktatni. 

20.  Az  1608.  n.  és  1613.  V,  rendelkezéseit  a  béke 
megtartásáról  és  a  háború  nem  indításáról,  mi  ma- 
gunk is  megtartjuk,  másokkal  is  megtartatjuk. 

21.  Az  ország  határait  el  nem  idegenítjük;  a 
szomszédokkal  fenforgó  határpereket  elintézzük,  az 
elszakított  részeket  visszaszerezni  igyekszünk. 

22.  „Mivel  a  birodalom  szent  koronája  az  a  jel- 
vény, melylyel  a  nemzet  koronás  királyára  ruházza 
a  királyi  hatalom  gyakorlásának  jogát  és  ezért  koro- 
názás előtt  a  királyi  hatalom  gyakorlásának  semmi 
ténye  nem  érvényes,  a  koronát  pedig  még  a  törvé- 
nyes örökös  is  csak  a  rendek  részére  kiállított  hit- 
levél és  arra  tett  eskü  után  fogadja  el  a  karok  és 
rendek  beleegyezésével",  a  koronának  és  az  ország 
más  kincseinek  mindig  a  rendek  kezén  kell  marad- 
niok.  Erre  vonatkozólag  megújíttatnak  az  1492.  és 
1608-ikí  törvények. 

23.  A  szabad  kir.  és  bányavárosokat,  valamint  az  ezen 
országgyűlésen  koronázás  előtti  czikkelylyel  befogadott 
jászkunokat  és  hajdúvárosokat  régi  szabadságaikban 
megerősítjük. 

24.  „Hogy  pedig  mindezek  érvényben  maradjanak, 
nemcsak  a  Csehországgal,  más  szomszéd  tartományok- 
kal ésErdélylyel  kötött  szerződéseket  jelentjük  ki  helyre- 
állítottaknak a  bécsi  béke  és  az  1609.  XLII.  t.-cz.  értel- 
mében, úgy,  hogy  mi  is  megtartjuk,  másokkal  is  meg- 
tartatjuk.  Hanem   teljes   gondunk  lesz  arra  is,  hogy 

Erdély  mint  a  magyar  koronának  tagja,  megmarad- 
jon összes  municipalis  jogainak  s  kiváltságainak  tör- 
vényes gyakorlatában,  úgy  a  bevett  vallásokra  és  az 
egymással  legszorosabban  összefűzött  nemzetekre  mint 
minden  egyes,  bárminő  rendű  polgárára  nézve.  Gali- 
czia  és  Lodoméria,  mint  a  magyar  korona  jogán 
visszaszerzett  országoknak  a  koronához  visszacsato- 
lásába beleegyezünk,  egyúttal  kötelezzük  magunkat 
és  utódainkat,  hogy  ha  bármi  mást  is  visszaszerzünk 
e  korona  jogán,  azt  a  magyar  tanács  által  rendez- 
tetjük be,  mely  az  országgyűlésnek  tesz  erről  jelen- 
tést. Sőt,  hogy  mindezek  még  szilárdabban  álljanak 
és  biztosabban  maradjanak  fenn,  a  rendek  által  Ma- 
gyarország nevében  küldendő  követekkel  együtt  keresz- 
tül visszük,  hogy  ezen  általunk  és  utódaink  által  el- 
fogadott feltételek  mint  a  magyar  birodalom  sarkala- 
tos és  meg  nem  változtatható  törvényei,  az  összes 
most  hadakozó  és  a  birodalom  összes  szomszédos 
hatalmainak  jótállásával  megerősíttessenek. 

25.  Hogy  egész  Európa  előtt  tegyünk  tanúságot 
arról,  hogy  mi  ezen  hű  országunk  méltóságát  és 
hasznát  királyi  tisztünk  szerint  minden  módon  elő 
akarjuk  mozdítani,  nemcsak  ezen  udvaroknál,  hanem 
a  római  szent  birodalom  diaetájánál  és  az  angol  és 
franczia  királyoknál  is  külön  követeket  tartunk  Ma- 
gyarország nevében,  született  birtokos  magyar  neme- 
seket, kellő  hivatalos  karral.  Ezek  kinevezésére  a  magyar 
tanács  hivatott,  melynek  Ők  az  összes,  a  hazát  érdeklő 
viszonyokról  jelentést  tenni  eskü  alatt  kötelesek. 

26.  Biztosítjuk  a  rendeket,  hogy  életünkben,  a 
rendek  beleegyezése  nélkül  senkit  sem  teszünk  meg 
corregensnek,  királyi  helytartót  pedig  sem  mi,  sem 
utódaink  nem  fognak  kinevezni. 

27.  Minden  utódunk,  mint  Magyarország  királya 
ugyanezen  feltételeket  köteles  mindjárt  uralomra  lépé- 
sekor aláírni  és  esküjével  megerősíteni.  Ezért  min- 
denkorra kötelesek  elődjük  halála  után  három  hóna- 
pon belül  országgyűlést  összehívni  és  magukat  törvé- 
nyesen megkoronáztatni.  Előbb  méltóságukat  nem 
gyakorolhatják,  hanem  az  ország  közigazgatása  az 
1608.  XVIII.  értelmében  a  tanácsra  száll. 

„Hogy  pedig  mindezeknek  szent  megtartásáról  az 
ország  rendjeit,  úgy  most,  mint  jövőre,  mindenkorra 
biztosakká  tegyük,  kegyesen  hozzájárulunk,  hogy 
azon  esetben,  ha  mi  —  mi  távol  áll  tőlünk  —  vagy 
utódaink  bármely  módon  rendeletek,  parancsok  vagy 
tettek  által  ez  eUen  cselekednénk,  szabad  a  karok- 
nak és  rendeknek  és  a  korona  minden  tagjának  az 
engedelmesség  megtagadása " . 
^  Nem   hitlevél  ez,  hanem   alkotmány.  A    sok  rész- 

ben nagyon  is  elavult  törvények  idézése  mellett  is 
merőben  új  alkotmány.  Nemcsak  a  Corpus  juris,  ha- 
nem minden  volt  és  jelen  európai  közjog  ki  van 
fosztva,  hogy  a  király  megkötöttsége,  a  rendek  által 
képviselt  nemzet  túlsúlya  annál  föltétlenebb  legyen. 
A  törvényhozó  hatalom  szigorú  elválasztása  és  füg- 
getlenítése, a  béke  és  háború  joga  a  legújabb  franczia 
elveknek  felelt  meg ;  a  budgetjog  és  a  katonai  bírás- 
kodás reformja  az  angol  gyakorlatnak;  a  tanács  be- 
rendezése, a  nemesi  kizárólagos  uralom  codificatiója  a 
lengyelnek  és  részben  a  szentbirodalminak. 

Maga  a  tiszai  kerület  aztán  részben  megváltoz- 
tatta javaslatát.^  De  noha  a  viszonyok  azóta  ugyan- 


*  Projectum  diplomatis  per  Circulos  Tybiscanos  elaboratum 
et  modifícatam. 

csak  változtak,  a  lényegen  nem  változtattak.  A  hol 
eltérés  van,  az  csak  megerősíti  az  eredeti  eszmét.  így 
ez  a  hitlevél  classikus  dokumentum  a  hazafiak  állam- 
építő  tervének  és  tehetségének  megismerésére. 

A  magyar  állam  függetlensége  áll  itt  első  sorban. 
E  függetlenségnek  minden  kelléke  a  legnagyobb 
gonddal  és  szinte  csodálatos  pontossággal  van  fel- 
kutatva és  jut  itt  kifejezésre.  Az  osztrák  tartomá- 
nyok kormányától  való  teljes  elkülönítés,  külön  tanács, 
külön  sereg,  külön  nyelv,  külön  diplomatiai  képvi- 
selet, külön  udvartartás.  Csak  oly  nemzet  gondolhat 
ennyi  mindenre,  mely  nem  független. 

E  mellett  a  nemzet  souverainitásának  megvalósí- 
tása a  legkiemelkedőbb  mozzanat.  A  király,  noha  örö- 
kös, csak  a  koronázás  által  és  után  gyakorolhatja 
hatalmát,  melyet  a  rendek  ruháznak  reá.  Az  ellen- 
állásnak régi  joga  mellett  ott  van  az  engedetlenség 
új  kiváltsága.  A  törvényhozó  hatalmat  kiveszi  a  király 
kezéből  a  diaeta ;  a  kormányzót  a  tőle  csaknem  egé- 
szen független  tanács ;  a  végrehajtót  a  nádor  és  a 
biróságok. 

Az  igazi  hatalom  egészen  a  köznemességnek  jut. 
Minthogy  az  országgyűlésen  az  dönt,  minden  tiszt- 
ség pedig,  a  nádorén  kezdve,  az  országgyűlés  szava- 
zata vagy  ajánlása  által  töltetik  be,  az  foglalja  le  a 
maga  részére  a  végrehajtó  hatalmat  is,  nemcsak  a 
megyében,  mint  eddig,  hanem  az  országban  is.  A 
főpapság  alig  szerepel,  és  ha  csakugyan  megvalósul 
a  lelkek  teljes  egysége,  a  felekezetek  örök  békéje, 
többé  nem  is  juthat  befolyáshoz.  A  mágnások  pedig  nem 
képeznek  többé  külön  rendet,  csak  a  nemesség  egy, 
számra  nézve  jelentéktelen  részét. 

Erkölcsi  hatalmak  gyanánt  hozzájárulnak  az  állam 

Marczali  :  1790—91.  ország^,  n.  3 


J 

fölépítéséhez  a  felekezetek  békéje,  a  nemzeti  nyelv 
és  nevelés.  De  a  polgárról  alig  van  szó,  a  parasztról 
éppen  nem.  Demokratikus  vonás  egyedül  az,  hogy 
csak  a  követségeknél  van  kimondva,  hogy  csak  bir- 
tokos nemeseket  lehet  oda  kinevezni ;  csak  a  zászlós 
méltóságoknál;  hogy  csak  nemeseket.  A  nem  neme- 
sek hivatalképtelensége  legalább  egyenesen  nincsen 
beczikkelyezve. 

Egészben  véve  oly  alkotmány  ez,  melynek  ábrándja 
megdobogtathatta  minden  szabadságért  rajongónak 
szivét.  Bihar  megye  februariusban  formulázott  óhaj- 
tását viszi  keresztül  egész  következetességgel.  Ennyit 
nem  ért  el  soha  egy  diadalmas  fölkelés  sem.  Hisz 
még  Rákóczi  is  hiába  küzdött  a  külföldi  garantiáért, 

;;.9iely  itt  legteljesebb  mértékben  meg  van  adva. 

I       Ez  a  terv  mutatja,  mi   az   akkori   magyar    állami 

/  ideálja ;    mire   kérné   a   jó   Istent,   tekintet  nélkül  a 

'. kivitel  lehetőségére  vagy  nehézségére. 

A  magyar  állam  független  fejlődését  Mohács  óta 
egyre  akadályozta  a  Habsburgház  német-cseh  bir- 
tokaival való  kényszerű  kapcsolata.  Mióta  pedig  a 
dynastia  örökös  lett,  nemcsak  ez  a  kapcsolat  vált  fel- 
bonthatatlanná, hanem  minden  gyökeres  javítást  ki- 
zárt az  a  tény,  hogy  az  örökös  jogon  uralkodó  nem  volt 
kényszeríthető  több  alkotmánybiztosítás  megadására, 
mint  a  mennyire  elődje  megesküdött.  A  filum  succes- 
sionis  interruptum  elmélete  segített  mindkét  bajon. 

Örökös,  a  külföldi  hatalmak  által  is  biztosított 
szövetség  Ausztriával  és  Csehországgal  és  mégis  füg- 
getlen Magyarország.  Örökösnek  elismert  és  mégis 
a  választó  királyság  intézményeivel  körülvett  király- 
ság. Ezekben  kell  keresnünk  a  diplomatervezet  lé- 
nyegét, mai  napig  is  élő  jelentőségét. 

Már  előbb,  júl.  9-éii  elvégezte  munkáját  a  dunáa- 
inneni  kerület,  a  jun.  21-én  összefoglalt  pontok  alapján. 
Ez  is  Mária  Terézia  törvénysértéséből  indul  ki,  külö- 
nösen kiemelve  az  1741.  Vni.  alaptörvény  sérelmét,  a 
nemesi  birtokjog  korlátozását,  vagyis  az  úrbért.  11.  Jó- 
zsef, pedig  „kinek  uralmát  Interregnumnak  decla- 
ráljuk",  egész  Európa  színe  előtt,  minden  sarkalatos 
törvény  ellenére,  szolgaságra  vetette  ezt  a  szabad 
nemzetet.  A  kétoldalú  szerződés  alapján  és  a  polgári 
társaság  czéljai  értelmében  joga  volna  tehát  a  nem- 
zetnek az  örökösödéstől  való  elállásra.  De  a  rendek 
most  is  törhetetlen  húséget  tanúsítva,  elnéznek  ettől, 
feltéve,  hogy  mindenkorra  szóló  és  érvényes  törvényes 
biztosítást  nyernek  koronázásunk  és  hitlevelünk  alkalmá- 
val. E  kétoldalú  szerződés  következik  aztán  17  pontban. 

Valóban  ügyes  módon  meg  van  így  az  örökösö- 
dés megszakításának  joga,  mint  az  új  hitlevél  köz- 
jogi forrása,  de  a  dynastia  hibáinak  következése  he- 
lyett inkább  a  nemzet  hűsége  lép  előtérbe. 

Az  első  pont  az  összes  szabadságokat  erősíti  meg, 
kiemelvén,  hogy  a  nemesi  kiváltság  egy  és  csak  a 
méltóság  tesz  kivételt,  aztán  az  ország  függetlensége 
Ausztriától  állapíttatik  meg.  Ez  nem  oly  részletes  és 
mélyen  szántó,  mint  a  tiszaiaké,  de  némely  pontban 
mégis  kiegészíti  azok  munkáját,  így  abban,  hogy  a  király 
csak  magyart  küldhet  biztosául  a  diaetába.  Termé- 
szetes kapcsolatban  a  magyar  nyelv  jogát  is  ez  a  czikk 
iktatja  be,  csak  a  törvénykezésben  tartja  fenn  a  latint. 

2.  Nemcsak  Józsefnek,  hanem  Mária  Teréziának 
törvénytelen  záradékkal  ellátott  donatiói  is  érvény- 
telenek s  ezentúl  az  adományoknál  vitéz  és  a  tudo- 
mányban kiváló  nemesekre,  de  magukat  kitüntető 
polgárokra  is  lesz  főtekintettel. 

3.  Józsefnek  nemcsak  adományai,  hanem  minden 
tettei  és  rendelkezései  mindenkorra  érvénytelenek. 

4.  Diaeta  3  évenkint  tartatik  máj.  1-én  Pesten. 
Koronázásáig  a  trón  örököse  nem  gyakorolhat  semmi 
jogot,  „hanem  a  tekintetes  ország  felsége  addig  a 
nemzeti  senatusba  és  nádorba  van  helyezve". 

5.  Törvény  hozásának,  megváltoztatásának  és  ma- 
gyarázásának joga  „a  törvényesen  koronázott  királylyal 
együtt  diaetában  összegyűlt  rendeket"  illeti  meg.  Az 
újonnan  koronázandó  király  köteles  mindig  megerő- 
síteni azt,  mit  a  rendek  koronázása  előtt  elhatároztak. 
De  különben  is,  valahányszor  a  diaetában  összegyűlt 
rendek  egy  törvényben  megegyeztek,  mi  és  a  jövő 
magyar  királyok  kötelesek  vagyunk  beleegyezni. 

6.  A  senatus  ellenőrködő  (vigilans)  és  egyúttal 
végrehajtó  kormányszék.  Minden  tettéről  számot  ad 
nekünk  és  a  diaetának  s  ha  csak  legkevésbbé  is  eltér 
a  rendszertől,  nemzetsértés  büntetése  alá  esik.  Ha 
Magyarországon  vagyunk,  ez  a  senatus  egyúttal  kan- 
czelláriánk  is  lesz.  Ha  pedig  az  országon  kívül  tar- 
tózkodunk, annyi  tanácsos  megy  velünk,  mennyire 
szükségünk  lesz  a  birtokos  nemesekből  választandó 
kanczelláral  együtt  és  oldalunknál  marad  a  magyar 
ügyek  tárgyalására.^ 

7.  Nemcsak  a  senatus,  hanem  minden  úgy  egy- 
házi, mint  világi,  katonai,  polgári  és  bírósági  hiva- 
talnak betöltése,  szóval  minden  királyi  és  országos 
tisztség  a  nép  választásától  függ.  A  tőlünk  függő 
tisztségekre  az  ajánlottakat,  hol  a  törvény  követeli, 
nemeseket  fogjuk  kinevezni.  Az  idegen  tisztviselőket 

^  Ad  latus  nostrum  pro  pertractandis  negotiis  Hungaricis 
manebunt.  Ez  az  „ad  latus"  első  előfordulása. 

vagy  kiknek  nincs  meg  a  törvényes  minősítésük,  ha 
hazafiak  is,  postánál,  bányánál,  kara  aránál,  harmin- 
czadnál  stb.  is,  még  a  diaeta  alatt  el  fogjuk  moz- 
dítani. 

8.  Királyi  helytartó  és  corregens  többé  nem  lesz. 
Ha  olyanokat  jelölnénk  nádorságra,  kikben  a  rendek 
nem  bíznak,  ők  másokat  ajánlhatnak.  A  nádor  halála 
esetén  félév  alatt  köteles  a  király  országgyűlést  össze- 
hívni a  nádor  választására ;  ha  nem  teszi,  félév  alatt 
a  senatus;  ha  az  sem  teszi,  a  rendek  maguk  is  össze- 
gyűlhetnek a  halál  évfordulóján  Pesten. 

9.  A  katonaságról  és  határőrségről  intézkedik. 
Kimondja  azonfelül,  hogy  a  király  a  rendekkel  közli 
az  összes  koronái  és  kamarai  jövedelem  kimutatását 
és  abból  csak  azt  a  „quota"-t  tartja  magának,  mely 
felől,  méltósága  díszének  fentartására,  a  rendekkel  meg- 
egyezett. 

Az  utolsó  pont  a  nem  koronázott  vagy  törvény- 
szegő fejedelem  engedelmessége  alól  felmenti  nem- 
csak a  polgári,  katonai  és  papi  statust,  hanem  a 
népet  is.^  A  törvényszegő  király  ellen  a  szerződése- 
ket a  család  mellékága  is  köteles  megoltalmazni,  ha 
erre  felszólítják ;  ha  ez  nincs  vagy  nem  teljesíti  köte- 
lességét, beáll  a  szabad  királyválasztás.  Mindezt  a 
római  szent  birodalom  és  Lengyelország  garantiája 
is  megerősíti. 

Inkább  ügyvédi,  mint  államférfiúi  munka.  Az  alkot- 
mánybiztosítás némely  pontját  és  a  nemesi  jogot 
illetőleg  túlmegy  a  tiszaiakén,  de  államjogi  tartalom- 
ban   és   következetességben    ahhoz  nem  hasonlítható. 

Másnapra  már  elkészül  a  Dunántúl  is.  Ez  is  két- 

^  Per  ipsam  Plebem. 

oldalú  szerződésből  indul  ki,  melyet  II.  József,  noha 
^optímus  princeps"  megszegett.  így  maga  a  természet 
ösztönöz  nagyobb  biztonságok  keresésére.  Elismerik, 
hogy  az  örökösödés  szilárdsága  az  ország  boldogsá- 
gához tartozik ;  bíznak,  hisznek  Leopoldban,  ki  annyi 
jelét  adta  eddig  is  őszinte  atyai  szeretetének.  A  király 
pedig  beleegyezik  feltételeikbe.^ 

Ezek  közt  az  első,  hogy  Magyarország  szabad 
ország  és  más  országok  módjára  nem  kormányoz- 
ható. Az  independens  kifejezés  itt  hiányzik. 

Aztán  megerősíti  a  király  az  összes  szabadságo- 
kat etc.  n.  Endre  király  záradékát  is.  Csakhogy  ez 
a  jog  nem  illeti  meg  az  egyest,  hanem  csak  az  or- 
szággyűlést vagy  a  megyéket. 

Ha  valamely  utódunk  öröklése  után  félévre  nem 
hív  össze  országgyűlést,  ipso  facto  elesik  örökös 
jogától. 

3.  Mindenben  helyreállítja  a  régi  állapotot,  külö- 
sen  egyházi  téren.  Újításoktól  tartózkodik. 

5.  „Hogy  az  országban  tartózkodunk  az  1608. 
XVm.  értelmében". 

7.  Erdélyt  törvényesen  vajdák  által  kormányoz- 
tatjuk. 

8.  Diaeta  3  évenként;  conventusnak  ezután  nincs 
helye. 

9.  Egyszerű  felfüggesztő  veto-t  fenntart  magának 
a  király. 


^  „A  Transdanubianusok  kihagyták  e  csiklandós  punctumot. 
Jele  ez,  hogy  ezen  mi  vármegyéink,  most  is  csak  oly  politi- 
kusok, mint  az  elöbbeni  diaetakon  voltának,  a  melyekben  ök 
mindig  a  Palatínusnak  vagy  primás  sípján  tánczoltak".  Gróf 
Széchenyi  Ferencz. 

10.  Postai  Ügyeknél  s  békekötéseknél  ti5rvény 
értelmében  magyarokat  alkalmazunk. 

11.  Nemzeti  katonaságot  rendek  belegyezése  nél- 
kül nem  vihetünk  ki  az  országból,  béke  idején  az 
országba  szállásoltatjuk.  Idegent  csak  a  rendek  bele- 
egyezésével hívunk  be.  Magyar  hadi  tanács,  főkép 
nemesekből  álló,  mely  a  bécsitől  nem  függ,  csak  az 
egyforma  eljárás  czéljából  correspondeál  vele.^ 

13.  Insurrectiót  csak  a  rendekkel  való  tárgyalás 
után  hirdetünk. 

17.  A  keresztyén  tolerantia  nevének  eltörlésével 
a  bécsi  és  linczi  békekötések  alapján  szabad  vallás- 
gyakorlatot élveznek  a  helv.  és  ág.  vallású  főrendek, 
nemesek,  polgárok  és  más  lakó  sok,  de  aróm.  kath.  egy- 
háznak, mint  „constitutionalisnak"  kára,  ártalma  s 
megbotránkoztatása  nélkül,  a  földesúri  jogoknak  és 
Horvát-  Tótországokra  nézve  az  1741.  XLVI.-nak  fen- 
tartásával. 

20.  A  Csehországgal  és  más  szomszédországokkal 
kötött  confoederatió  megerősíttetik. 

22.  Külön  is  meg  van  erősítve  az  1741.  VIII. 

23.  Szeretetünk  bizonyítására  nemzeti  senatust 
rendezünk  be,  melynek  tagjait  1519.  XXXIX.  értel- 
mében a  diaeta  választja. 

24.  Kereskedelmi  és  vámügyeket  csak  a  diaetán 
intézünk  el. 

25.  Ha  a  király  megszegi  e  feltételeket,  feléled 
a  nemzet  királyválasztó  joga,  de  csak  az  osztrák 
házon  belül. 

Természetes,  hogy  Ulászló  példáján,  most  is  meg- 


^  Nullám  dependentiam,  sed  tantum  ratíone  uniformis  Mili- 
taris  systematis  correspondentiam  cum  eodem  semet  habiturum. 

követelik  a  koronázás  előtt  hozott  czikkelyek  szente- 
sítését. 

E  javaslatok,  úgy  megegyezésükben,  mint  különb- 
ségeikben visszatükröztetik  az  ország  egyes  vidékei- 
nek nagy  történeti  traditioit  és  így  jellemét  is.  A 
Tisza  mentén  legerősebben  élnek  a  szabadságharczok 
hagyományai,  legtisztább  a  magyar  faj,  legszámosabb 
a  protestáns  elem,  legközvetlenebb  a  nyugoti  forra- 
dalmi eszmék  hatása.  Dunáninnen,  földrajzilag  is  át- 
menet, magában  foglalja  a  nagy  Alföld  és  a  magyar- 
ság egy  jelentékeny  részével  együtt  az  északnyugoti 
Felföldet  is  tót  lakosságával,  eltótosodott  nemességé- 
vel és  német  városaival.  Politikailag  közvetít  az  ellen- 
tétek közt.  Megnyílik  a  függetlenség,  a  nemzeti  sza- 
bad állam  eszméi  előtt,  de  teljes  érvényesülésüknek 
útját  állja  a  nagy  urak,  a  papok  és  a  prókátorok 
befolyása.  Végre  Dunántúl,  hol  már  a  földrajzi  helyzet 
is  elősegíti  az  osztrák  befolyást,  történeti  eredmény 
gyanánt  a  főpapi  és  főnemesi  túlsúlyt  látjuk  szerves 
szövetségben  a  dynastiával. 

Tiszántúl  radikális ;  Dunáninnen  reformáló ;  Dunán- 
túl conservativ,  sőt  reactionarius  mint  mai  szóval  mon- 
danák. 

Közjogilag  véve :  a  Tiszavidék  elismeri  Leopoldot 
mintegy  kegyelemből,  Dunáninnen  számításból,  Dunán- 
túl a  százados  szokáson  alapuló  loyalitásból. 

A  kedélyeket  még  jobban  izgató  felekezeti  kér- 
désben :  Tiszántúl  a  teljes  egyenlőséget  követeli,  úgy 
mint  az  1608-ban  fennállott,  ama  reményben,  hogy 
ebből  a  protestáns  köznemesség  uralma  fejlődik; 
Dunáninnen,  igen  jellemzően,  nem  bír  határozni; 
Dunántúl  még  a  jezsuita  korszak  alapján  áll  s  bár 
néhány  jó  szót  ád  a  protestánsoknak,  lényegében  nem 

megy  túl  az  1681-iki  és  1741-iki  megszorító,  a  katho- 
likus  status  hegemóniáját  biztosító  törvényeken. 

A  nemesi  jogot  illetőleg  egyetért  mind  a  három, 
csakhogy  a  dunántúli  kerület  ebben  is  a  legkövet- 
kezetesebben mer  a  régi  állapot  mellett  szint  vallani. 

Heteken  át  ezen  javaslatok  kidolgozása  tartotta 
függőben  a  várakozást.  Országos  ülést  ezalatt  nem 
lehetett  tartani,  hisz  míg  a  hitlevél  el  nem  készül, 
komoly  munkába  úgy  sem  foghat.  Ez  a  várakozás, 
a  felekezeti  pártok  elkeseredett  küzdelme,  a  magyar 
ezredek  állásfoglalása,  a  legszélső  remények  feléle- 
dése, ezzel  együtt  a  teljes  bukástól  való  rettegés 
bizonyos  forradalmi  szint  kölcsönöz  azon  heteknek. 
Olyanféle  a  lelki  állapot,  minő  Versaillesben  volt  az 
alkotmány  kidolgozása  korában.  És  mindezek  fölé  a 
külföldi  bonyodalmak  sötét  felhője  tornyosult.  Ha  kitör 
a  háború,  szó  lehet  teljes  függetlenségről,  Habsburg- 
gal, vagy  ellene.  Ha  a  porosz  megbékél,  a  nagy  poli- 
tikai álom  egyszerű  alkuvá  töpörödik,  melyben  előre- 
láthatólag a  nemzet  csak  igen  keveset  nyer.  Sőt 
mivel  nemcsak  az  alkotmány  erősítéséről  volt  szó, 
hanem  az  örökös  jog  kétségbevonásáról,  a  magyar 
ezredek  fegyelmetlenségéről  is,  nincs  kizárva  az  any- 
nyiszor  tapasztalt  véres  megtorlás  sem. 

Ennyi  gond  tartja  lekötve  a  hazafiak  lelkét.  De 
azért  Budán-Pesten  víg  élet  folyik.  Esténként  nagy 
társaság  van  az  országbírónál,  a  prímásnál,  gróf 
Károlyi  Antal  nagy  ebédeket  ad.^  így  akarta  a  köz- 

'  Prandia  si  faciant  Palatinum,  dicere  possum:  Antonius 
Károlyi,  quod  Palatínus  érit. 

Állítólag  némely  megye  el  is  tiltotta  követjeinek  az  olyan 
ebédek  elfogadását. 

vélemény  szerint  a  nádorsághoz  egyengetni  az  útját, 
mások  kénytelenségből  is  követik  példáját.  A  költeke- 
zésnek, dorbézolásnak  meg  van  a  maga  következése : 
elfogy  a  pénz,  eladnak,  elzálogosítanak  mindent,  előbb 
órát,  lánczot,  azután  jószágot  is.  Már  július  1-én  azt 
írja  gróf  Balassa  tiszttartója  urának,  hogy  Budán 
most  legolcsóbban  lehet  lovat  vásárolni. 

Ez  az  unalom  és  az  izgatottság  egyaránt  magya- 
rázza a  kártyázás  elharapódzását.  Ez  a  betegség  nem 
akkor  kezdődött.  A  Manch  Hermaeon  szemére  veti  már 
a  helytartótanácsnak,  hogy  tagjai  főkép  ezt  gyako- 
rolják. Most  igazi  betegség  lett  belőle.  „Itt  most  vi- 
dám, nagy  élet  folyik",  írja  Berzeviczy  Gergely  any- 
jának. ^Buda  és  Pest  oly  ország  fővárosának  tűnik 
föl,  mely  mindenben  bőséget  lát.  Igen  magas  ösz- 
szegekbe  játszanak.  Magam  láttam,  hogy  ezer  forin- 
tot tettek  egy  kártyára.  Ékszerben,  ruhában,  hintók- 
ban hasonló  fényűzés  uralkodik".^  Már  előbb  írta,  hogy 
a  diaeta  végén  nagyon  olcsón  lehet  majd  venni  négy- 
üléses hintót  és  gyémántos  gyűrűt. 

Hogy  ezek  mellett  az  udvarlás  is  folyt,  felesleges 
mondani.  A  legelső  körök  hölgyei,  szépek  és  fiatalok, 
oly  koteriát  alkottak,  melyben  csak  kifogástalan  er- 
kölcsöt tűrnek  meg,  tisztességet,  szorgalmat,  jámbor- 
ságot gyakorolnak.  A  fiatal  urak  látva,  hogy  itt  nem 
boldogulnak,  a  második  rangúakhoz  vagy  még  lejebb 
szállottak  alá.  Feltűnt  már,  hogy  a  polgári  leányok 
nagy  része  műveltebb  az  úrhölgyeknél.  Berzeviczy 
Gergelynek  ebben  sem  volt  szerencséje.  Okát  abban 

^  Július  29-diki  levél.  Elbeszéli,  hogy  egy  adóssága  tör- 
lesztésére együtt  volt  már  száz  aranya.  Játszott,  hogy  nyerjen, 
eleinte  nyert  is,  de  azután  mindenét  elvesztette.  Es  ist  doch 
grausam,  dass  ich  und  Geld  nie  beisammen  bleiben  können. 

találja,  hogy  ő  csak  sopánkodott;  mások  merészeb- 
bek voltak.^ 

„A  diploma  soká  húzódott,  a  sok  követ  henyén  töl- 
tötte Budán  napjait,  a  kártyázás  volt  minden  dolguk". 
Átdorbézolt  éjjelek  után  álmosan,  mámorban  jött  a  követ 
úr  az  ülésre  és  hogy  aztán  ott  miket  beszélt,  arról 
díszes  példát  mond  el  Kazinczy  Ferencz,  Szemere 
Lászlóról,  Ung  követéről.^ 

Gróf  Széchenyi  Ferencz  mindezen  annyira  kétségbe- 
esett, hogy  kijelenti :  „én  már  egy  pipa  dohányt  sem 
adok  a  mi  diaetánkért ". 

Már  felüti  fejét  a  kishitűség.  Az  eskü  által  erő- 
sített egység  voltakép  egy  napig  tartott,  jún.  18-tól 
19-ig,  a  mikor  a  diplomához  fogtak.  A  tékozlás  okozta 
pénzhiány  lehetőnek  mutatta  a  megvesztegetést.  Ha 
az  orosz  követ  ugyanakkor  sok  aranyat  hozott  a  len- 
gyel követek  megvesztegetésére,  mert  hisz  a  porosztól 
is  fogadtak  el  pénzt,  nálunk  is  volt  alap  az  ilyen  kö- 
vetkeztetésre. Mesék  keltek  szárnyra;  mennyit  kül- 
dött a  pápa,  mennyit  ad  az  egri  püspök  ilyen  czélra. 

Rossz  előérzések  fogják  el  az  embereket.  Már 
arról  is  beszélnek,  hogy  előbb  lesz  a  frankfurti  koro- 
názás, hogy  a  diaetát  átteszik  Pozsonyba.  Aczél  Ist- 
ván itélőmester  júl.  2-án  kijelenti,  hogy  ő  mindig 
ellene  volt  a  „filum  interruptum"-nak.  Most  mérsé- 
kelni kell,  nem  gyújtani.  Gróf  Széchenyi  Ferencz  né- 
hány nappal  később  azt  írja,  hogy  a  diploma  feltételei 
szerint  „nagyobb  hatalma  lesz  a  debreczeni  bírónak, 
mint  a  magyarok  királyának.  Nem  is  fogadná  azokat 
el  a  debreczeni  bíró".    „A    Diplomák   oly  bolondok, 

^  Hofmannsegg.  i.  m.  110.  1. 

*  Diaetai  dolgok.  Kézirat.  M.  T.  Akad. 


44  BLSÖ   FEJEZET. 

hogy  annak  egy  punctuma  sem  állhat  majd  meg 
józan  ésszel". 

Másrészt  azonban  még  él  az  elszánt  akarat,  az 
az  őszinte  hazaszeretet,  az  a  daczos  elhatározás,  mely 
a  követeket  a  diaetára  vitte  és  kisérte.  Él  az  ifjú- 
ságban. Dobsa  Ferencz  boldog,  hogy  „azon  fő  és  fel- 
séges emberek  között  lehet,  kik  majdnem  maguk 
viszik  az  egész  diaetát,  a  milyen  Domokos,  Almásy, 
gróf  Fekete,  Vay  József,  Máriássy  István".'  Ez  az  a 
4 — 5  ember,  ki  a  tiszai  kerület  táblájának  alsó  végé^ 
ről  intézi  „a  monarchia  dolgait"  és  ki  el  van  szánva 
a  kitartásra.  Domokosban  oly  nagy  a  bizalom,  hogy 
szinte  lehetetlennek  tartja  az  ellenállást  és  csak 
a  mágnások  aulikus  voltában  és  interventiójában 
látja  az  akadályt.  A  tiszai  kerületek  jegyzője,  diplo- 
májuk szerkesztője,  most  valódi  hatalom.  „Karezéroz" 
neki  mindenki. 

Gróf  Széchenyi  Ferencz  júl.  11-én  így  írja  le  a 
helyzetet  személyes  vonatkozásaiban.  „A  Personalis 
veszteni  kezdi  creditumát,  mert  neki  is  tulajdonít- 
ják a  scissiot.  Többnyire  a  főpapoknak  szól  és 
miniroz.  Szegény  Zichy  kézzel  lábbal  dolgozik  a 
munkának  előmozdításában,  szorítja  e  mellett  házát 
a  drága  és  számos  ebédllésekkel.  Károlyi  Antal  tömi 
szorgalmasan  az  ablegátusok  gyomrát  és  száját.  Pálffy 
János  elvesztvén  speculatióra  kedvét,^  most  úgy  él 
mint  Bécsben.  Forgács  csak  néhány  napja,  hogy  jó- 
szágáról visszajött.  lUésházy  mind  csak  a  commissa- 
riusokra  haragszik.  Leopold  Pálffy  mindig  a  sessionalis 
szobákat    akarja   rangirozni,   t.    i.    hová   lehetne    az 

'  Június  26-iki  levél. 
*  A  nádorságra. 

ifjúságot,  az  öregséget,  az  ökröket  és  szamarakat, 
hogy  jobban  hallanának  helyheztetni.  A  Bánus,  mivel 
jó  pápista  és  magyarul  nem  tud,  csak  abban  töri  fejét, 
hogy  lehessen  utóbb  is  a  protestánsokat  Horvátországból 
kiűzni  és  a  magyar  nyelvnek  előmozdítását  hátrálni.* 
Batthyány  József,  a  kinyomatandó  diariumnak  híres  cen- 
sora,  mivel  az  sem  tud  magyarul,  minden  új,  vagy  czif- 
rább  szóba  akadna  és  rész  szerint  politikából  a  ki- 
nyomatást  hátrálja. 

„Én  magam  már  nem  bánom,  mi  lesz  a  diaetánk- 
ból, csak  az  Isten  addig  adjon  egyezséget  köztünk, 
mig  a  diaeta  elkészül.  Mert,  ha  bár  azt  megnyernénk, 
lássa  meg  Európa,  hogy  a  magyarnak  micsoda  tör- 
vényei voltának  és  mely  okossággal  tudja  ő  azokat 
a  mostani  századra  nézve  királyának  eleibe  adni. 
Ez  lesz  minden  fáradságunknak  czélja". 

Miután  a  Dunamellék  javaslata  elkészült  és  a 
tiszaiaké  sem  késhetett  már  soká,  júl.  12-én  országos 
ülést  tartottak  a  két  tábla  közös  diploma-bizottságá- 
nak kiküldése  végett.  A  personalis  ajánlására  e  mixta 
deputatióba  beválasztották  a  rendek :  a  kir.  tábláról : 
Tihanyi  Tamást,  Kornis  Józsefet,  Bernát  Józsefet  és 
Mikoss  Lászlót;  Horvátország  részéről:  Bedekovics 
Ferenczet  és  Lukavszky  Györgyöt.  Az  egyházi  rend- 
ből tagjai  lettek:  HoUósy  György,  Rosos  Pál,  Záb- 
ráczky  József,  gr.  Sauer  Kajetán  és  Gállyuflf  József,^ 
a  vármegyékből ;  Balog  Péter,  Szentiványi  János,  Szily 
József,  Radvánszky  János,  Bezerédy  Ignácz,  Páz- 
mándy  József,  Kajdácsi  Antal,  Horváth  Pál,  Berze- 
viczy  András,  Vay  József,  Luby  Károly,  Kárász  István, 

^  Sauert  a  papok  nem  akarták  és  Zsolnay  fel  is  szólalt  ellene. 
Megválasztását  a  protestánsok  vitték  keresztül. 

Pogány  Lajos,  Lónyay  László,  összesen  15-en ;  min- 
den kerületből  4 — 4,  kivéve  a  tiszáninnenit,  melynek 
csak  3  jutott.  A  jelen  nem  levők  közül  Dvornikovics 
Miklós  és  Adonyi  György.  A  városok  közül  a  sop- 
roni, pozsonyi,  debreczeni,  eperjesi,  zágrábi  követek 
azaz  minden  kerületből  egy-egy. 

Megizenték  a  felső  táblának,  hogy  szintén  küld- 
jön ki  ily  deputatiót  azon  kéréssel,  hogy  mivel  a 
vármegyék  egyre  sürgetik  a  hit  letételét,  a  felső  tábla 
deputatiójának  tagjai  mielőtt  a  diplomához  fognának, 
lehetőleg  tegyék  le  szintén  az  esküt.  A  főrendi  depu- 
tatió  e  tagokból  állott:  gróf  Eszterházy  Károly,  Baj- 
záth  József  püspökök;  gr.  Károlyi  Antal,  gróf  Zichy 
Ferencz,  gróf  Pálfíy  János,  gróf  Forgács  Miklós,  gróf 
Teleky  József,  Skerlecz  Miklós,  gróf  Esterházy  Ferencz 
báró  Prónay  Grábor,  b.  Orczy  József  főispánok;  végül 
gróf  Széchenyi  Ferencz,  gróf  Batthyány  Ferencz  és 
gróf  Apponyi  Antal. 

Kérdés  támadt  az  elnöklés  felől.  A  régi  szokás 
szerint,  mint  főpapot,  gróf  Esterházy  Károlyt  illette 
volna  az  meg.  De  ez  ellen  felszólaltak  az  alsó  táb- 
lán, azon  felfogás  alapján,  hogy  az  ország  zászlósa, 
gróf  Károlyi  Antal,  ki  testőrkapitány  volt,  megelőzi  a 
megyés  püspököt.  Ez  már  a  július  12-iki  ülésen  nagy 
vitára  adott  okot,  még  nagyobbra  a  július  17-iki  ülé- 
sen. A  vitás  kérdést  azután  a  két  érdekelt  fél  úgy 
igazította  el  egymás  közt,  hogy  egyik  sem  elnököl, 
hanem  elnöklő  nélkül  egymás  mellett  ülve  együtt 
dolgoznak.  E  megoldáshoz  hozzájárult  az  első  tábla, 
aztán  a  második. 

Míg  a  közös  deputátio  kidolgozza  a  diploma  ter- 
vezetét, az  egyes  kerületek  a  koronázás  előtti  czik- 
kelyeket  állapítják  meg.  A  dunaiak  már  július  14-én, 

a  tiszaiak  mindjárt  diplomájuk  elkészítése  után  17-én 
hozzá  is  láttak  a  munkához. 

A  követek  utasításuk  által  kötvék,  inkább  csak  a 
megyei  hangulatot  hivatvák  kifejezni,  nem  igen  tud- 
nak az  országon  kívül  eső  és  az  országra  mégis 
annyira  ható  viszonyokról.  A  vegyes  deputatióban  "^. 
már  a  független,  nagy  általános  műveltségű  mágná- 
sok is  szóhoz  jutnak.  Ezektől  inkább  telhetik  oly 
munka,  mely,  mint  Széchenyi  óhajtotta,  Európa  ítélő-  j 
széke  előtt  is  megállhat. 

Ilyennek  előkészítésére  vállalkozott  Skerlecz  Miklós^Jl 
ki  nagy  gazdasági  ismeretein  kívül  is,  az  egész  köz-     i 

állapotot  felölelő  belátásának  már  addig  is  sok  jelét j 

adta.  Zágráb  megyei  beköszöntője  (ápr.  15.)  nagy 
hírnek  örvendett  és  nemcsak  a  Magyar  Kurír  közölte, 
hanem  a  budai  latin  újság  is.  0  diplomatervezetét 
már  a  kerületeknek  is  bemutatta,  de  azok  nem  kértek 
belőle.  „A  statusok  udvarinak  mondják,  a  papok  sze- 
rint pedig  árt  a  király  tekintélyének.  Tehát  eltalál- 
tam a  kellő  középutat."^ 

Az  örökösödés  megszakításának  csiklandós  kér- 
dését ő  függőben  hagyja.^ 

A  király  elismeri,  hogy  Magyarország  szabad, 
másnak  alá  nem  vetett,  csak  külön  alkotmánya  és 
törvényei  szerint  kormányozható  ország.  Külön  udvari 
és  országos  méltóságai  vannak,  szintúgy  külön  sor- 
katonasága és  határőrsége. 

Ez  ország  rendjei  az  osztrák  bázra,  előbb  férfi, 
aztán  nőágra  is,  kétoldalú  szerződésben  oly  feltétellel 

*  Július  4-iki  levele  Pászthoryhoz. 

'  Projectum  diplomaticarum  conditionum  per  Exc.  D.  Nico- 
laum  Skerlecz  de  Lomnicza  elaboratum. 

ruházták  az  örökösödés  jogát,  hogy  a  király  az  alkot- 
mányt, a  törvényeket  és  azokon  alapuló  kiváltságo- 
kat híven  megtartsa.  Ha  tehát  a  király  az  ország 
alkotmányát,  törvényeit  s  szokásait  vagy  a  rendek 
jogait  s  kiváltságait  sérti,  azonnal  elesik  a  kétoldalú 
szerződés  hasznától  és  az  ország  rendjeinek  szabad- 
ságában áll  a  királyi  örökösödés  jogától  elállani. 
Ezért  fogadja  és  eskü  alatt  igéri: 

1.  Hogy  Magyarországgal  mint  az  örökös  tarto- 
mányoktól független  szabad  országgal  bánik,  nem 
pedig  más  tartományok  módjára.  „Nem  enged  a 
többi  örökös  tartományban  olyan  harminczados  vámot, 
mely  Magyarországgal,  mint  gyarmattal,  vagy  mint  az 
örökös  tartományok  tulajdonával  szemben  jár  el." 
Evenkint  legalább  három  hónapon  át  az  országban 
időzik,  itt  udvart  tart,  melyben  a  magyar  uraké  az 
elsőség.  Magyar  ügyeket  akár  politikaiakat,  akár  kato- 
naiakat a  legfelső  udvari  hatóságoknál  nem  tárgyal- 
tat a  magyar  ministerek  befolyása  nélkül.  Ezek  száma 
pedig  arányos  azon  állással,  melyet  Magyarország  az 
egész  monarchiához  képest  elfoglal.^ 

2.  A  kir.  méltóságot  a  szent  korona  adja  meg. 
Koronázás  előtt  nem  érvényes  a  kir.  hatalom  gyakor- 
lása.  A  koronázás  joga  tehát  a  rendeket  illeti. 

3.  A  király  halálával  tehát  megszűnik  kanczellá- 
riája  is.  Az  új  koronázásig  a  senatus  kormányoz  a 
birodalom  pecsétje  alatt. 

4.  A  törvényhozás  és  magyarázás  jogát  nem  bito- 
rolja ;  a  diaeta  által  felállított  hatóságokat  meg  nem 

*  Negotia  sive  illa  siut  Politicai,  seu  Militaria  in  supremis 
et  aulicis  dicasteriis  absque  influxu  Ministrorum  Hungarorum, 
a  proportione  ea,  quam  Hungária  respectu  totius  Monarchiáé 
efficiat  assumendorum,  non  pertractabo,  vei  pertractari  sinam. 

szünteti,  a  tisztviselőket  és  magyar  ministereket  a 
rendek  előtt  számadásra  kötelezi,  új  tisztségeket,  me- 
lyek a  nemzet  szabadságával  ellenkeznek,  nem  állit 
föl.  A  megyegyűlés  és  ennek  joga  törvénytelenség 
ellen  felszólalni,  fenmarad. 

5.  Törvényes  részét  a  törvényhozásban  úgy  gya- 
korolja, hogy  hasznos  javaslattól  soha  sem  tagadja 
meg  beleegyezését.  Ha  pedig,  tagadása  ellenére,  a 
rendek  két  ízben  is  fentartják  javaslatukat,  az  ily 
törvényhez  királyi  szentesítésével  járul. 

6.  Csak  szükség  esetén  ad  ki  provisorius  rendel^ 
kezest  és  e  fölött  aztán  a  diaeta  ítél.  Ha  3  év  alatt 
nem  hívna  össze  diaetát,  a  megyék  összegyűlhetnek 
és  a  király  e  gyűlésen  megjelenni  tartozik. 

7.  A  törvényeket  végrehajtja  tekintet  nélkül  az 
örökös  tartományokra  és  a  megállapított  udvari  rend- 
szerre. Az  ellenactióval  szemben  él  törvényes  hatal- 
mával. 

8.  Tisztségekre  csak  magyarokat  nevez  ki;  ha 
nincs  különb,  alkalmas  nemeseket.  ^  A  magyar  és  határ- 
vidéki ezredekhez  is  csak  nemzeti  tiszteket. 

9.  Támadó  háború  esetén,  mely  Magyarország 
határait  érinti,  országgyűlést  hirdet  és  magyar  minis- 
terek tanácsára  elhatározza,  a  mit  a  diaeta  ajánl.  Ha 
a  király  ezt  elmulasztja,  nem  kaphat  subsidiumot. 
Védelmi  háború  esetén  mindent  megtesz  az  ország 
oltalmára. 

10.  Pénzverési  jogát  Magyarország  méltóságára  ós 
javára  használja  föl.  A  magyar  bányákból  nyert  nemes 
fémeket  magyar  királyi  jelekkel  jelezteti.  Bécsből 
visszaküldi  a  pénzverőt. 

^  Ceteris  paribus. 
Marczali:  1790—91.  országgy.  ü.  4 

11.  A  bányászat  most  csehek  kezén  van,  kik  a 
magyarokat  kizárják.  Ezentúl  gondoskodnak  magya- 
rok képzéséről,  kiket  alkalmazhatnak. 

12.  Az  adót  országgyűlésen  kívül  nem  emeli.  El- 
ismeri, hogy  annak  leszállítása  a  rendek  joga,  de 
emelése   is.   A   nemes  adó-,  vám-,  révmentes  marad. 

13.  Insurrectió  és  bandérium  megmarad  az  ország- 
gyűlés intézkedése  alatt, 

14.  A  mostani  vámrendszer  nincsen  törvényesen 
elfogadva.  Magyarországon  nem  engedi  gyárak  és  kéz- 
mívek  emelését,  sem  azt,  hogy  azon  terményeit,  melyekre 
az  örökös  tartományoknak  szükségük  van,  máshová 
haszonnal  kivigyék.  Megengedi  tehát,  hogy  a  diaeta 
bizottsága  oly  vámrendszert  dolgozzon  ki,  mely  Magyar- 
országot el  nem  nyomja. 

15.  A  magyar  sor-  és  határkatonaság  esküt  tesz 
„neki  és  a  magyar  nemzetnek,  a  horvát  határőrség 
pedig  a  horvát  nemzetnek  és  ez  által  a  magyar  szent 
koronának  esküszik  hűséget."^ 

16.  A  magyar  és  horvát  sereg  a  diaeta  alatt  fel- 
állítandó kapitányság  alatt  áll,  mely  a  bécsi  hadi- 
tanácscsal correspondeál,  de  nem  függ  tőle. 

17.  Sem  nemes,  sem  polgár  törvényes  ítélet  nél- 
kül  személyében   vagy  vagyonában  nem   büntethető. 

18.  „Ha  bármiben  ezek  eUen  cselekedném,  és  a 
következő  diaeta  előtt  nem  tudnám  annak  kellő  okát 
adni,  szabad  az  ország  rendjeinek  kijelenteni,  hogy 
az  alapszerződést  megsértettem  és  így  az  örökösödés 
jogától  elestem." 

^  A  szó  szerint  való  egyezés  bizonyítja,  hogy  e  pontnál 
a  tiszai  javaslat  felhasználta  Skerlecz  tervét.  Mert  világos,  hogy 
a  horvát  nemzetnek  teendő  eskü  gondolata  csak  tőle  szár- 
mazhatott. 

A  többi  javaslatot  politikus  és  prókátor  irta;  ezt 
igazi  államférfiú. 

Magyarország  önáUásának  erős  elismerése  és  biz- 
tosítása mellett,  itt  van  meg  először  a  pragmatica 
sanctio  által  megalapított  birodalmi  kapcsolat  conse- 
quentiáinak  komoly  levonása.  A  monarchia  legfőbb 
hatóságainak  létét  kétségbe  vonni  nem  lehetett,  csak 
arról  volt  szó,  hogy  a  magyar  törvényes  befolyás  ott 
is  érvényesüljön. 

Ezen  önállóság  elsŐ  feltételét  Skerlecz  —  és  ebben 
mennyire  különbözik  többi  társától !  —  a  gazdasági 
függetlenségben  látja.  Igazán  modern  vonás,  hogy  ezt 
teszi  első  helyre. 

Az  alkotmány  biztosítékainak  terén  e  javaslat  nem 
marad  el  társai  mögött.  Hadsereg,  eskü,  országgyű- 
lés befolyása,  korlátolt  vétójog,  minden  megvan.  De 
az  arany  bulla  resistentiájának  ócska  vasát  nem  veszi 
elő  a  corpus  juris  lomtárából.  Ha  az  örökösödés 
kétoldalú  szerződés,  következetes,  hogy  az  annak 
feltételeit  megsértő  király  megszűnt  uralkodni. 

Igazán  független  magyar  államra  ő  nem  gondol-  ! 
hatott.  ^  Hanem  igenis,  olyan  országra,  melyet  saját 
törvényei  szerint  kormányoznak,  és  mely  keUő  súlyt 
vet  a  monarchia  politikájának  mérlegébe.  És  ezt  a 
súlyt  biztosítja  és  nagyobbítja,  nemcsak  a  gazdasági 
fejlődés,  melynek  Ő  oly  előkelő  helyet  szánt,  hanem 
a  jogfejlődés  is.  Mert  ő  az  egyetlen,  ki  egyenlő  jog- 
biztonságot követel  nemes  és  polgár  részére.  Ö  egy- 
úttal az  egyetlen,  Id  az  állam,  a  haza  érdekét  föléje 


^  Egy  levelében  kifejti,  hogy  annak  az  independent  szó- 
nak, melyet  ö  is  használ,  nem  az  „unabhangig",  hanem  „selb- 
standig"  az  értelme. 

teszi  a  rendinek.  Mert  míg  a  többi  mind  kiváltságos 
rendeknek  és  felekezeteknek  akarja  lefoglalni  a  köz- 
hivatalokat, ő  azokat  a  legérdemesnek  szánja :  annak, 
ki  leginkább  szolgálhatja  a  közjót.  A  nemes  csak 
érdemei  egyenlősége  esetén  bírhat  elsőséggel. 

Látjuk,  miért  nem  tetszhetett  ez  a  javaslat  a  ren- 
deknek. Még  stílusa  is  olyan  világos,  rövid,  praecis, 
hogy  a  kacskaringós  és  nehezen  megérthető  frázi- 
sokhoz szokott  hazafiak  bizonyára  forradalminak  néz- 
ték szerzőjét. 

De  az  udvari  pártnak  sem  tetszett.  Bujánovics 
jiil.  17-diki  jelentése  így  szól  róla  és  a  helyzetről: 
„Az  ő  példájára  nagyon  fellelkesedtek,  úgyszólva 
tombolnak  mindazok.  A  királyról  lenézően,  szörnyű 
merészen  beszélnek.  így  tesz,  kevés  kivétellel,  mind 
az  akatholikus,  különösen  a  tiszavidéki.  Sztáray  fő- 
ispán nyíltan  az  osztrák  ház  és  a  németek  ellensé- 
gének vallja  magát,  szintúgy  tesz  Orczy  is,  a  ban- 
dériumok protektora,  hogy  ne  mondjam  alapitója. 
Pedig  minden  baj  ezektől  származik :  a  pártdüh,  az 
ország  és  a  szegény  nép  romlása.  Elszedik  ugyanis 
az  utolsó  takarmányt  is,  mit  a  megyék  szívesen  át- 
engednek nekik  s  így  tönkre  mehet  az  egész  marha- 
állomány. 

Csak  a  banderialisták  és  az  ifjúság  tapsol  a 
körülbelül  20  akatholikusnak ;  mást,  józanabbat,  nem 
engednek  szóhoz  jutni.  El  vannak  osztva  a  két  táblán 
s  ha  egy  koriphéus  beszél,  az  asztalokra  hágnak, 
úgy  éljenzik.  A  mieink  közül  az  akatholikusokat  támo- 
gatja a  két  Sztáray,  az  Orczyak,  gr.  Fekete,  Beöthy 
és  Bezerédj  septemvirek,  Almásy  Ignácz,  ki  azonban 
már  kissé  visszavonul,  valami  Ráthonyi  kir.  fiscalis,  Sker- 
lecz  viczispán  és  gr.  Sauer,  a  jó  pap.  Az  utolsó  ülé- 

sen  rosszul  bántak  vele,  de  fel  se  veszi.  Hogyan  lehet 
királyi  tisztviselő  követ;  hogy  mer  ily  vakmerően  a 
király  ellen  szólni?  Meg  kellene  őket  hivataluktól 
fosztani.  Ha  szavazásra  kerülne  a  sor,  ellenök  volna 
a  többség.  A  két  „gyerek"  helyett  jobb  volna  Horvát- 
országból másokat  küldeni.  Már  a  jó  új  bánust  is 
elcsábítják,  ki  külömben  igen  jól  viseli  magát. 

Skerlecz  javaslata  még  hagyján,  de  a  tiszaiaké 
tűrhetetlen.  A  protestánsokat  föléje  emeli  a  katholi- 
kusoknak,  úgy  mondják,  oly  záradéka  is  van,  hogy 
protestáns  is  lehessen  király.  Egy  szóval  eltemetik 
vallásunkat.  „Rossz  következésektől  félek,  különösen 
ha  a  király  eltávoznék  Frankfurtba."  Njdlván  mond- 
ják, hogy  a  poroszszal  nem  lesz  béke  a  diaeta  vége 
vagy  legalább  a  koronázás  előtt.  Honnan  tudják? 

Minden  végrehajtó  hatalmat  és  a  tisztségek  kine- 
vezését a  senatusra  ruházzák.  A  katonasággal,  a  jö- 
vedelemmel az  rendelkezzék.  A  királynak  valami  pen- 
siót  vetnek  ki ;  csak  éppen  robotra  nem  kötelezik. 

Sok  bajon  segítene,  ha  szavaznának,  mert  ők 
csak  30- an  vannak.  De  nem  engedik  a  szavazást, 
mert  szerintök  az  a  nemesi  kiváltság  ellen  volna. 

Az  elnököknek  semmi  tekintélyük.  A  nádorságban 
reménykedők  mindenre  reá  állanak.  így  inkább  Fe- 
kete, Ráthonyi,  Beöthy  vezetik  a  karok  tábláját, 
mint  az  elnök.  A  volt  királyi  biztosok  is  félelemből 
az  ellenzékhez  csatlakoznak.  A  józanok  azt  mondják : 
jöjjön  a  király  vagy  írjon;  igérje  meg  a  kiváltságok 
biztosítását,  a  törvények  végrehajtását  s  jövőre  vala- 
melyes biztosítást,  hogy  József  kormánya  vissza  nem 
tér :  mást  a  józanabb,  sokkal  nagyobb  rész  nem  kivan. 

Egyelőre  azonban  a  klérus,  a  katholikus  hit  és 
annak  követői  el  vannak  nyomva  a  banderialisták  által. " 

A  tiszaiak  tegnap  az  elnökökhöz  deputatiót  küld- 
tek több  kívánsággal.  A  kamarai  ispánságot  CoUo- 
redo  után  protestánssal  szeretnék  betölteni.  Nagyon 
is  visszaélnek  a  király  jóságával ;  fél,  hogy  ebből  baj 
származik.  Szerinte  mindebben  része  van  a  kanczel- 
láriának  is. 

Batthyány  prímás  júl.  18-án  valamivel  biztatóbban 
ír.  Eeméli,  hogy  a  hó  végéig  meghívják  a  királyt.  A 
diploma  főczélja  csakugyan  a  királyi  hatalom  gyakor- 
lásának megnehezítése,  de  ettől  nem  kell  megijedni; 
ez  csak  nyers  anyag.  ^  A  kanczellár  ugyanis  július 
10-én  bizalmas  kérdést  intézett  hozzá :  ne  jöjjön-e  el 
a  király  hívatlanul? 

Az  izgatottság  nőttön  nő.  Tudják,  hogy  közeli  a 
döntés  Reichenbachban.  A  pártok  már  élesen  állanak 
egymással  szemben.  De  közjogi  tekintetben  kitart  az 
unió  és  a  mixta  deputatió,  noha  egy  nagy  része  a 
felső  tábláról  került  ki,  a  tiszai  tervezet  által  meg- 
állapított irányban  halad. 

Szerencse,  hogy  már  volt  házszabály.  Júl.  17-én 
elfogadták  a  kerületek  munkáját.  Az  általános  érdek- 
lődés nőttön  nő ;  már  a  hölgyek  is  meg  akarnak 
jelenni  a  karzaton.  P.  Horvát  Ádám  volt  a  prókátoruk.  * 

Zichy  júl.  17-én  azt  írja,  hogy  a  bíboros  puhato- 
lódzott  ugyan  a  király  meghívása  körül,  de  ez  gyanút 
keltett,  már  a  vallásügyben  fennforgó  ellentétek  miatt 
is,  0  maga  azt  hiszi,  hogy  a  személyes  jelenlét  jobb 
diplomát  eredményezne. 

Egyelőre  a  megye  és  a  protestantismus  joga   áll 

^  Malaczkai  levéltár. 

"  Ez  franczia  példa.  Ott  Condorcet  már  1788-baii  írt  a  nők 
joga  mellett.  Az  angol  parlamentbe  hol  bebocsátották  a  nőket, 
hol  nem. 

elől.  A  többi,  a  senatus  stb.,  mint  Sauer  mondja, 
jBlendwerk". 

A  mixtán  szépen  megy  a  dolog.  Gr.  Teleky  Jó- 
zsef jó  methodust  ajánlott ;  valószinűleg  azt,  hogy  az 
egyes  tárgyaknál  külön  nézzék  meg  a  kerületek  véle- 
ményét.^ Az  itélőmesterek  összeállították  a  három 
diplomatervezet  punctumait  tárgyak  szerint  és  július 
24-én  hozzáfogtak  az  előadáshoz.  „Közben  Apponyi 
kész  munkáját  elolvasta,  mely  által  azt  megnyerni 
igyekezett,  hogy  interrupti  fili  említést  ne  tegyünk 
s  nem  tehetünk,  A  munka  szép  és  jó  volt  és  minde- 
neket könnyen  impetrált,  mert  már  azelőtt  közönséges 
értelem  az  volt,  hegy  Leopoldus  ellen  legkisebb 
exceptio  sem  lehet,  azon  expressióval  pedig  sem  ö 
ellene,  sem  pedig  a  meghalt  (császár)  cselekedetei 
ellen  nem  fognak  élni,  mindazonáltal  szebb  móddal 
jelentetni  fog,  de  az  sem  azért,  hogy  azon  keresnők, 
hanem  csak  azért,  hogy  nagyobb  securitást  azon 
okkal  kereshessünk." 

Már  szóba  jött  itt,  hogy  III.  Károly  diplomáját 
kell  alapul  venni,  minthogy  a  leányág  örökösödése 
nem  forog  kérdésben.  De  a  többség  ragaszkodott 
I.  Leopoldéhoz,  ki  megválasztott  király  volt,  mert  fenn 
akarta  tartani  szabadságunk  folytonosságát  II.  Endre 
bullája  óta.  Ki  is  mutathatta,  hogy  a  dynastiák  vál- 
tozásával és  az  örökösödés  elfogadásával  „a  trans- 
latio"-val,  a  nemzet  jogai  nem  csökkentek.  Csakis  a 
szabad  választásról  mondtak  le,  a  többit  mind  fenn- 
tartották. „Ezen  principiumban  megegyezvén,  az  elsŐ 
punctumot,  de  independentia  Regni  elvégeztük.  Ha  a 
religio  nagy  akadályt  nem  tesz  és  mindennap  consi- 
deálunk,  nem  kétlem,  jövő  héten  végét  érjük". 

^  Esterházy  Ferencz  naplója,  júl.  22. 

»Itt,  hidd  el,  minden  emberséges  és  hazaszerető 
ember  dolgainknak  végét  és  a  királynak  jelenlétét 
örömmel  látná,  csak  a  papság  nem  látszatik  még 
azt  óhajtani.  Mi  okból?  által  nem  láthatom."^ 

Hajnóczy,  Széchenyi  Ferencz  nevében  ir.  Nagyon 
elégedetlen  a  lassú  tempóval.  22-én  nem  tettek  egye- 
bet, mint  utána  néztek,  jól  irtak-e  le  mindent  a  scri- 
bák.  És  minthogy  jól  írtak,  ennek  örömére  az  elnökök 
másnapra  recreatiót  adtak.  Ma  24-én  sessio  és  holnap 
vasárnap  ismét  recreatio.  A  késést  a  mágnások  (Szé- 
chenyi nem)  a  státusoknak,  a  főpapság  még  inkább 
a  protestánsoknak  tulajdonítja.  Maga  Széchenyi  egé- 
szen oda  van  a  sok  munkától  és  csak  arra  vágyik, 
hogy  e  „csiklandós  és  veszedelmes"  diaeta  végén  haza 
mehessen  és  többé  hajlékából  ki  se  mozduljon.  „Én 
eddig,  hála  Istennek,  csak  szivemnek  indulatján  men- 
tem el,  tudod,  hogy  az  nem  megvető,  nem  csalárd, 
nem  erőszakos,  és  mind  hazájának,  mind  királyának 
híve.  Oly  bús  vagyok  ma,  hogy  még  JuUskámban  és 
gyermekeimben  sem  találhatok  vigasztalást.  Bánom  a 
jó  királyt  és  a  rossz  Hazafiát." 

Ürményi  valamivel  kedvezőbbnek  látta  a  helyzetet. 
A  baj  okát  a  megyék  szigorú  utasításaiban,  a  religio- 
ban  és  más,  általa  nem  ismertekben  keresi.  Neki, 
személyesen  nincs  baja.  A  múltkor  is  nagy  energiával 
beszélt  félórán  át  principiális  ügyben,  meghallgatták 
és  tapsoltak  neki.  Azóta  is  védte  a  királyi  jogokat. 
Keményli,  a  deputatio  munkája  végével  meghívják  a 
királyt  (július  28.). 

Pálffy  kanczellárnak  is  nagy  örömöt  szerez  a  „filum 

^  Júl.  24-i  levél.  Pátyi  levéltár.  Széchenyi  iratai  közt,  de 
nem  tőle  ered. 

elhagyása".  De  újra  aggodalomba  ejti  az  a  hír,  hogy 
Pestmegye  is  megeskedteti  a  jobbágyokat,  mint  Sza- 
bolcs, sőt  hogy  a  kath.  papokat  is  megesketik  püs- 
pökeik utasítására. 

Bárhogy  panaszkodott  Széchenyi,  a  deputatio  elég 
gyorsan  folytatta  tárgyalásait,  úgy  hogy  augusztus 
3-án  csak  7 — 8  pont  volt  még  hátra.  Közben  azonban 
az  általános  izgatottság,  a  vágy,  a  tűrhetetlenül  feszült 
légkörből  szabadulni,  más  bonyodalmakat  okozott,  más 
elhatározásokat  tett  szükségessé. 

A  tiszaiak  ugyanis  nem  elégedtek  meg  a  nemzeti 
felség  és  a  diaeta  túlsúlyának  czikkelyekbe  foglalásá- 
val ;  mindjárt  meg  is  akarták  valósítani  az  elveket. 
Még  el  sem  készült  jóformán  a  javaslatuk,  midőn 
Domokos  Lajos  a  július  15-iki  kerületi  ülésükben  arra 
figyelmezteti,  hogy  b.  Herbert,  mint  a  király  követe, 
most  indul  Jassyba,  holott  az  országnak,  annyi  törvény 
értelmében,  joga  van  részt  venni  a  béketárgyalásokban. 
A  circulus  elfogadja  a  javaslatot,  melyet  már  július 
17-én  elő  is  terjesztenek  az  országos  üléseken. 

A  törvény  értelmében  Domokos  a  július  17-i  ülésen 
azt  követeli,  „hogy  azon  helyekre,  hol  most  a  hazát 
illető  békesség  szerzés  munkáltatik,  az  ország  maga 
részéről  kötelezett  követeket,  a  fejedelemnél  előre 
való  híradással  küldjön".  Ezt  írja  meg  az  ország  a 
kanczelláriának,  hogy  azt  „a  maga  tulajdon  helyén 
adja  elő". 

Ürményi  el  akarta  ütni  azt  a  kényes  kérdést.  Halász- 
szák a  diploma  felterjesztéséig,  abban  úgyis  szó  lesz 
a  béke  és  háború  jogáról.  De  mivel  a  rendek  meggyő- 
ződtek arról,  hogy  a  követelés  törvényes  és  az  volt 
a  meggyőződésük,  »hogy  a  fejedelem,  a  ki  úgyis  a 
békesség  szerzésben  nem  mint  római  császár,  hanem 

mint  magyar  király  avatkozhatik,  ezen  lépését  a  nem- 
zetnek balra  nem  magyarázza,"  elhatározták,  hogy  a 
felső  táblát  is  felszólítják  csatlakozásra. 

A  főrendek  tartózkodóbbak  voltak.  Először  kér- 
dezősködtek: a  tiszamellékiek  üzenete-e  ez,  vagy  az 
összes  karoké  és  rendeké  ?  ^  Mikor  e  felől  megnyug- 
tatták őket,  azt  üzenték  vissza,  hogy  legjobb  lesz 
követséggel  meghívni  a  királyt.  így  „bizalmas  tanács- 
kozással" elismertetnék  a  nemzet  e  joga  és  felállít- 
hatnék a  „vigyázó  magyar  tanács*  is,  mely  a  béke 
ügyét  a  királylyal  együtt  intézhetné. 

Most  már  az  alsó  táblán  is  emelkedett  szó  e  mellett. 
De  a  többség  kijelentette,  hogy  itt  nem  új  jogról  van 
szó,  ehhez  nem  kell  diploma,  csak  az  érvényesítése 
módját  kell  megtalálni.  Mialatt  azonban  a  karok  ezen 
vitatkoztak,  a  felső  tábla  —  mint  kényes  kérdéseknél 
rendesen  —  feloszlott  és  így  a  tanácskozásnak  vége 
szakadt.  Csak  azt  határozta  az  alsó  tábla,  hogy  a 
diploma  befejezése  előtt  semmi  esetre  sem  hívja  meg 
a  királyt.  A  mellékesnek  látszó  kérdés  voltakép  az 
akkori  válság  leglényegesebb  pontját  érintette.  Ha  a 
király  a  rendek  felszólítására  követet  küld,  gyako- 
rolja a  királyi  hatalmat,  mi  ellenkezik  az  örökösödés 
megszakításának  elvével.  Ha  a  rendek  magok  kül- 
denek, az  ország  függetlenségét  jelentik  ki.  Aztán  : 
kinek  írjon  a  nemzet?  Ha  a  királynak  ír,  ez  nagy 
hatást  tesz  egész  Európára,  mert  ez  egyértelmű  a 
meghívással.  Befolyással  lesz  a  porosz  alkudozásra  is, 
melyet  kétségtelenül  addig  húznak,  míg  a  király  nem 
határozta  el  valamely  diplomában  való  megegyezését 

^  Zichy  is  azt  írja  július  17-én,  hogy  csak  a  tiszaiak  akar- 
ták az  üzenetet,  a  többi  hallgatott. 


A   DIPLOMA. 


59 


a  magyar  nemzettel.  A  rendeknek  az  a  felfogása,  hogy 
írjanak  a  kanczelláriának ;  az  terjeszsze  fel  a  király- 
nak. Követül  az  ország  ajánljon  többeket,  kik  közül  a 
király  válaszszon.  ^ 

De  még  ennél  fontosabb  tartalma  is  volt  Domokos 
javaslatának.^  Hiába  jelentették  ki  a  rendek,  hogy 
a  királyt  még  nem  hívják  meg,  „mert  jelenléte  a 
mostani  viszonyok  közt  veszedelmes  és  ellenkeznék 
a  tanácskozás  szabadságával"  —  a  javaslatban  meg- 
volt az  elismerés.  Az  örökösödés  megszakításának 
következéseit  éppen  azok  tagadták  meg,  kik  köröm- 
szakadtig fenntartották  az  elvet.  Éppen  olyan  alka- 
lommal, midőn  legerősebben  vitatták  a  nemzet  felségét 
és  függetlenségét. 

Bármily  merésznek  és  ellenzékinek  látszott  tehát 
ez  a  terv,  valósággal  ez  volt  a  rendi  többségnek  első 
komoly  közeledése  a  királyhoz  —  tán  akaratlan.  Ezt 
a  jelentőségét  akkor  nem  ismerték  fel  és  ebből  követ- 
kezett a  főrendek  görcsös  ellenzése. 

Csak  Széchenyi  lát  a  dolog  velejébe.  „Csudálatos, 
hogy  táblánk  miért  áll  ellen.  Ez  a  királynak  nem  prae- 
judicál,  sőt  azáltal,  hogy  az  Náczió  nékie  ír  és  őtet 
egy  követnek  denominatiójára  kéri,  már  attul  az  odiosa 
kérdéstől,  de  interrupta  successione,  suapte  elállani 
látszatik  és  magát  compromittálná,  ha  arról  az  olyatén 
levél  után  emlékezetet  tesz."  Szólt  is  mellette,  de  a 
„nagyok"  ellene  voltak. 

Tizenkilenczedikén  folytatódott  a  vita.  ^  A  rendek 

^  így  fogja  fel  a  helyzetet  Berzeviczy  Gergely  július  19-én 
irt  levelében. 

*  Vay  József  írásaiból  kitűnik,  hogy  ennek  végleges  szer- 
kesztése Vay  műve  volt. 

'  Ez  egyike  azon  kevés  ülésnek,  melyről  egészen  pontos, 
részletes  tudósítás  maradt  fenn.  Azért  közöljük. 

mindjárt  abban  coalescaltak,  hogy  Leopoldot  nem 
hívják  ugyan  meg,  de  írnak  neki.  Ö  a  diaeta  hirde- 
tésénél megígérte,  hogy  a  törvények  értelmében  fog 
uralkodni.  Már  pedig  törvény  írja  elő  magyar  taná- 
csosok részvételét  a  békekötésben  és  a  feltételek  köz- 
lését. Jezerniczky  követek  küldését  ajánlja  a  király- 
hoz, Szentiványi  az  írást.  Vay  István :  az  ország  nevezze 
a  követeket.  Vay  József :  mivel  nincs  magyar  tanács, 
az  ország  báróival  kell  közölni  mindent.  Az  elnöklő 
personalis :  az  ítélőmester  készítse  el  a  végzést  és 
közöljék  azt  a  főrendekkel.  Török  Zsigmond :  ^  a  tör- 
vény követeli,  hogy  az  országban  székeljen  a  király. 
Meg  kell  tehát  hívni  és  az  interrupta  successiót  többé 
nem  említeni.  A  personalis  közbevág:  ez  nem  tartozik 
a  dologhoz.  Török  sok  félbeszakítással  folytatja:  az 
interregnum  káros  hatásait  fejtegeti,  tehát  deputatiót 
kell  küldeni  Leopoldhoz,  hogy  vessen  annak  véget 
és  kezdjen  törvényes  uralmat. 

Most  személyessé  válik  a  vita.  Jezerniczky  két- 
ségbe vonja  Török  nemességét  és  nemtelennek  mondja.^ 
Vay  István :  levelet  kapott,  hogy  Török  esztergomi 
nem  nemes.  Különben  is  Balassa  küldte.  Majthényi: 
hallgasson,  míg  be  nem  bizonyítja  nemességét. 

Most  Kornis  ítélőmester  felolvassa  a  végzést,  hogy 
a  királyt  nem  hívják  meg  és  hogy  erről  a  feliratról 
bővebb  protocollumot  vesznek  fel  a  personalis  fel- 
ügyelete alatt.  A  personalis  és  Boronkay:  a  feliratot 
közöljék  a  főrendekkel.  Luby  és  Majthényi:  Leopold 

^  A  távollevő  gr.  Balassa  követe,  táblai  ügyvéd. 

^  Az  1659.  törvény  megköveteli,  hogy  a  távollevők  követei 
birtokos  nemesek  legyenek.  A  diaeta,  mint  láttuk  ezt,  ellenőrizte 
is.  Törökről  az  országgyűlés  írásai  azt  vallják,  hogy  nemességét 
Heves  m.  bizonyította,  birtokát  Kis  Hont  követei 

meghívása  nemcsak  a  diplomától  függ,  hanem  a  körül- 
ményektől is.  Ennek  a  personalis  és  Boronkay  ellent- 
mondtak.  Máriássy:  így  hogy  még  a  diploma  nem 
kész.  Lónyay :  nem  Leopoldnak  írunk,  hanem  a  kan- 
czelláriának,  mivel  eő  felségéhez  semmi  közünk  nincsen. 
Vay  István  ugyanazon  értelemben  szól.  A  mint  a 
kanczellária  a  felség  nevében  ír,  úgy  írjanak  neki  a 
tekintetes  rendek  nevében.  Jezerniczky :  nem  kérni 
kell,  hanem  felszólítani.  Boronkay:  a  felségnek  kell 
írni,  nem  a  kanczelláriának.  Dunántúl  elhatározta,  hogy 
diploma  előtt  is  lehet  új  szerződés.  Béke  pedig  nem 
lehet,  míg  Szerbia  és  a  magyar  korona  többi  országa 
nincs  biztosítva. 

Közben  megjő  a  főrendek  válasza,  kik  törvényes- 
nek találják  ugyan  a  felszólítást,  de  kivihetetlennek, 
mert  magyar  tanács  nincs.  Ezért  a  diploma  elkészí- 
tését sürgetik.  Vörös :  vigyék  a  választ  deputatióval 
az  első  táblához.  Balogh :  Vay  József  javaslata  kés- 
leltetné a  dolgot.  Boronkay:  bizalmatlanságra  adunk 
okot,  ha  a  kanczelláriának  és  nem  a  királynak  írunk. 
Balogh :  természetesen  a  kanczelláriának.  Boronkay : 
természetesebb  a  királynak.  Szentiványi:  nagy  a  nehéz- 
ség, vigyázzunk,  mert  itt  a  felségjog  gyakorlásáról 
van  szó.  Almásy :  biztosabb  a  királyhoz.  A  kanczel- 
lária nem  országos,  hanem  udvari  hatóság.  Aztán : 
kivel  közöljék  a  követek  utasításukat.^ 

Ezek  után  a  personalis  „energikusan"  összefoglalja 
a  vitát  és  eredmény  gyanánt  kimondja,  hogy  a  király- 
nak kell  írni.  Boronkay :  a  tanácsot  külön  törvénynyel 
kellene  felállítani.  Prileszky  is  szükségesnek  mondja 
ezt.  Personalis :  de  lehetetlen.  Mindenesetre  Bécsbe 
kellene  menni  és  a  kanczelláriával  együtt  működni. 
Muzslay:    most  csak  jogfenntartásról   van   szó.    Vay: 

jog  visszaszerzéséről  is,  de  diplomában.  Ez  a  dolog 
késést  nem  szenvedhet.  Ismét  nagy  vita  a  Szatmár 
megyében  elfogott  szökött  katonákról. 

Ismét  Kornis  itélőmester  referál,  módosítva  az  előbbi 
végzést.  Leopold  meghívását  „mostanában  elmellőzni 
illendőbbnek  tartatik".  Visszajő  a  főrendektől  a  depu- 
tatio  és  szószólója,  Hersing  nyitrai  kanonok,  megteszi 
jelentését.  Közben  a  távoUevők  követeinek  igazolása. 

Jő  a  főrendek  deputatiója  azon  üzenettel,  hogj'^  a 
főrendek  jobbnak  tartanák  e  jogot  a  diplomában  biz- 
tosítani, és  mivel  most  magyar  tanács  úgy  sincs,  az 
egészet  akkorra  halasztani,  míg  azt  felállítják. 

Darvas  és  Jezerniczky :  az  ügy  nem  késhetik. 
Almásy :  a  főrendek  igen  fontos  okokat  hoznak  fel. 
Szükséges  tehát,  hogy  a  két  tábla  együttes  ülést 
tartson  (mixta),  hogy  közös  megállapodásra  jussunk. 
Boronkay :  nem  lehet  félni  jogsértéstől ;  elég,  ha  azt 
fenntartjuk.  Szentiványi :  a  főrendek  nem  akadályoz- 
hatják ez  annyira  fontos,  országos  ügyet.  Yay  József 
is  a  mixta  mellett  szól.  E  nézethez  csatlakozik  az 
elnök  is  és  kimondja  a  végzést.  Ezt  az  előbbi  depu- 
tatio  átviszi  a  főrendekhez.  Ezeknek  deputatiója  nyom- 
ban meghozza  a  választ,  melyet  Szerdahelyi  püspök 
ad  át.  A  főrendek  reá  állanak  a  közös  ülésre,  melyet 
holnap  tartanak  meg.  Hogy  hely  legyen,  az  nap  ki- 
zárják az  ifjúságot.  Hogy  pedig  kész  legyen  a  tervezet, 
közös  deputatiót  ajánlanak,  mely  a  királynak  szóló 
levelet  kidolgozza.  Meg  is  választották.  Annak  tagjai 
lesznek:  Szerdahelyi  püspök,  gr.  Teleky  József  és 
gr.  Széchenyi  Ferencz. 

Megint  vita.  Egy  rész  feleslegesnek  tartja  a  depu- 
tatiót, mert  Kornis  maga  is  megszerkesztheti  a  levelet. 
De  aztán  mégis  megválasztják  a  deputatiót.    Tagjai: 

Komis,  Lukovszky,  Zsolnay,  Prileszky,  Somsics,  Al- 
másy,  Domokos,  egy  távollevő  követe  és  Pécsy  György, 
Kis  Szeben  kiivete.  Az  ülés,  mely  reggel  9-kor  kez- 
dődött, d.-u.  4-kor  oszlott  szét. 

Ilyenek  voltak  a  „legszebb  ülések",  melyekről  el- 
ragadtatással szólt  és  írt  a  lelkes  ifjúság.  „Csupa 
gyönyör&ség  volt  mind  a  két  táblán  hallgatni.  Ez 
volt  a  legszebb  ülés.  Egymást  minden  lárma  nélkül 
meghallgatták,  nem  úgy,  mint  a  többi  lármás  gyűlé- 
sekben veszekedtek.  Az  igaz,  hogy  ez  oly  nagy  do- 
log s  oly  lépés,  hogy  ha  jól  végreviszik,  jól  kiüt,  kitett 
magáért  a  diaeta.  Sohasem  volt  Magyarország  olyan 
virágzó  az  ausztriai  ház  alatt,  kivált  ha  azok  a  Pro- 
jectumok  is  elsülnek:  Senatus,  Legislativa  potestas, 
executiva  securitatis,  regulatio  militiae  stb.  —  A 
mixta  sessióban  azok  a  válogatott  urak  majd  szépen 
capacitálják  a  sok  aulikus  mágnásokat  és  hamarabb 
megegyeznek.  Nehezen  állottak  reá,  de  végre  meg- 
egyeztek." 

Mellesleg  egy  nagy  közjogi  és  alkotmányos  kér- 
désben is  diadalt  aratnak  a  tiszaiak.  A  főrendeket  a 
XVI.  század  óta  külön  s  egyenlő  rangú  tényezőnek 
nézték  a  törvényhozásban ;  csak  nádor  és  koronaőr 
választásánál  szavaznak  együtt  a  rendekkel.  Külön- 
ben üzenetekkel  érintkeznek,  és  ha  így  nem  jő  létre 
a  megegyezés,  a  főrendek  külön  felterjesztést  külde- 
nek Bécsbe,  mire  törvénykönyvünkben  van  példa. 
Most  nemcsak  „capacitálni"  lehetett  őket,  hanem  le- 
szavazni is.  A  főrendiház  országos  és  nem  személyes 
kérdésben  is  együtt  tanácskozik  a  karokkal. 

Ez  pedig  a  constituante  megalakításához  vezet. 
Nemcsak  a  király  látott  ebben  veszedelmet,  mindjárt 
több  röpirat  is  foglalkozik  e  kérdéssel.  i 

Július  20-án  reggel  „az  országnak  minden  rend- 
jei a  kisebb,  azaz  a  főrendek  palotájába  felgyüle- 
kezvén", gr.  Zichy  Károly  országbíró  nyitotta  meg 
mint  elnök  a  tanácskozást.  Nemcsak  számra,  hanem 
súlyra  is  egyike  volt  ez  a  történet  nevezetes  össze- 
jöveteleinek. Együtt  van,  hogy  közösen,  nyilvánosan 
határozzon  a  magyarság  színe-java  egészen  osztat- 
lanul, mindazok,  kiket  rend,  felekezet,  pártszenvedély 
egymástól  elválasztott,  most  együtt  tanácskoznak,  oly 
kérdésben,  mely  mindnyájukat  legmélyebben  érde- 
kelte. 

1741  óta  nem  hallatszott  a  magyar  nemzet  szava 
az  európai  ügyekben.  Most  ismét  arról  van  szó,  hogy 
a  nemzet  egy  nagy  kérdésben,  törvényesen,  önállóan 
nyilatkoztassa  ki  akaratát.  Mennél  kevésbbé  szabad 
egy  nemzet,  mennél  inkább  függ  annak  sorsa  az 
általános  világhelyzettől,  a  körüle  lefolyó  hatalmi 
változásoktól,  annál  általánosabb  és  mélyebb  szük- 
ségkép érdeklődése  a  nagy  politika  iránt.  Az  angol, 
franczia,  német  politikát  a  kevés  kiválasztott  intézi, 
a  Balkán-államokét  mindenki. 

Zichy  azt  fejtegette,  hogy  a  diplomácziát,  a  poli- 
tikát mindenhol  titkosan  tárgyalják  az  udvarok.  Még 
a  szabadságára  féltékeny  angol  nemzet  is  a  minisz- 
térium által  titokban  végezteti  e  szerződések  meg- 
kötését, nem  pedig  nyilvánosan,  a  kamarában.  Kérdés 
az  is,  elismernék-e  a  többi  hatalmak  a  magyar  nem- 
zet külön  követét?  Az  udvari  követ  könnyen  keresz- 
tül vihetne,  hogy  az  országét  meg  se  hallgassák.  Az 
első  tábla  ez  okokból  kívánná  előbb  a  diplomába 
beiktatni  a  békeszerzéshez  való  hozzájárulást,  de  mi- 
vel a  statusok  ehhez  nem  járultak,  a  tanácskozásnak 
a   felől   kell   folynia:    oly   sürgős-e   az   ügy,   hogy  a 

diploma  előtt  kelljen  azt  elintézni;  aztán,  ha  igen, 
hogy  intézzék  el  és  nem  volna-e  jobb  a  királyra 
bízni  a  követek  kinevezését  és  utasítását? 

A  többség  azonban,  az  országbiró  ellenére,  elfo- 
gadta elvben  a  levélírást.  Hosszú  vita  után,  melyben 
a  prímás  és  a  personalis  is  részt  vettek,  elhatározták 
azt  is,  hogy  a  követeket  az  ország  ajánlja  a  fejede- 
lemnek, ki  közülök  választ.  Az  instructiót  is  az  ország 
készíti. 

Követekül  ajánlották :  gr.  Teleki  József,  Almásy 
Pál,  gr.  Széchenyi  Ferencz,  gr.  Batthyány  Ferencz, 
id.  gr.  Esterházy  Ferencz,  gr.  Apponyi  Antal  főren- 
deket és  b.  Podmaniczky  József  és  Somsics  Lázár 
követeket.  A  levél  végleges  szövegezése  és  ünnepé- 
lyes megpecsételése  másnapra  maradt. 

A  gyűlés  fél  tíztől  4-ig  tartott.  „A  sessio  jobb 
volt,  mint  várni  lehetett.  1.  A  királyról  nagy  tisztelettel 
szóltak  és  csak  egy,  az  sem  tekintélyes,  szólt  a  fel- 
séges Erczherczegről.  2.  Kiabálóink,  kik  a  tiszai  ke- 
rületben annyit  látmáznak,  ki  se  tátották  a  szájukat, 
annyira  imponált  nekik.  3.  A  personalis  azon  okra, 
hogy  a  megyék  koronázás  előtt  nem  ismerik  el  Leo- 
poldot  királynak,  azt  felelte,  mit  Vay  József  mondott 
a  kerületben:  hogy  ez  csak  3 — 4  megye.  4.  A  prí- 
más igen  okosan  beszélt.  A  többi  pap  hallgat  és 
rágalmaz  „a  bigottok".  Azt  mondta,  hogy  a  király 
8 — 4  megyének  elnézheti  e  gorombaságát,  mint  indu- 
latból megesettet,  ^  de  az  egész  országnak  el  nem 
nézhetné.  5.  Az  országbíró  egyáltalában  igen  jól  vi- 
selkedett. Vay  Istvánnak,  ki  azt  követelte,  hogy  csak 
oly  mágnás  szavazhasson,  ki  törvényesen  az,  azt  felelte, 

^  Primus  motus. 

Marczali:  1790—91.  országgy.  n.  5 

hogy   ilyen   újítást   csak   törvény    hozhat   be ;    addig 
érvényes  a  régi  szokás". 

Meg  volt  elégedve  Zichy  is,  noha  a  mixtának  éppen 
nem  örült;  belé  is  fájdult  a  feje.  „A  mai  ülésen  sok 
veszedelmes  terv  hallatszott.  Külön  deputatiót  kell 
küldeni  a  királyhoz  béke  és  háború  ügyében ;  külön 
követet  küldjön  az  ország  Berlinbe  és  a  török  udvar- 
hoz, külön  nemzeti  utasítással."  Szerinte  csak  nehezen 
volt  kivihető  az  elfogadott  terv,  melyben  a  nemzeti 
kívánság  legalább  nem  sérti  a  királyt.  Az  udvarnak 
is  a  mérsékletet  ajánlja. 

Másnap  is  tartott  a  vita.  Kornis  ugyanis  nem  szer- 
kesztette a  levelet  végig.  Kétségben  volt  az  iránt: 
az  ország  választja-e  a  követet,  vagy  a  fejedelem 
nevezi-e  ki?  A  mérsékeltek  a  fejedelemre  akarták 
bízni  ezt  a  jogot,  ki  nem  koronás  ugyan,  de  kinek 
jogához  nem  fér  szó,  és  így  a  levélbe  azt  tegyék :  ex 
his,  közülök  nevezzen  ki.  A  szélsők  azonban  azt  állí- 
tották, hogy  több  személy  választása  által  az  ország 
azt  akarta  elérni,  hogy  joga  nemcsak  a  török  béke 
alkuba  beleszólni,  hanem  a  többi  tárgyalásba  is,  ne 
jöjjön  kétségbe.  Ezek  nézete  győzött  és  az  ex  his 
helyett  hos  jött  a  levélbe.  Olyanok  is  voltak,  kik 
megyéik  utasítására  hivatkozva,  egyáltalában  ellene 
voltak  minden  levélírásnak,  nehogy  a  fejedelem  koro- 
názása előtt  felséges  jussoknak  gyakorlásába  avat- 
kozzon. A  levelet  külön  futár,  Fodor  József  secreta- 
rius,  vitte  Bécsbe. 

A  levél  a  királynak  szól,  kit  a  törvényekre  való 
hivatkozással,  a  szokott  udvariassági  formákkal  felkér- 
nek, alkalmazza  a  megválasztottakat,  mint  tapasztalt, 
teljesen  megbízható  férfiakat,  a  most  folyó  és  ezután 
előfordulható  tárgyalásoknál.  A  törvények  értelmében 

készítendő  kötelező  utasításokat  azon  czélból  előter- 
jesztik majd  a  királynak,  hogy  az  saját  követei  mellett, 
egyenlő  hatáskörrel  azokat  is  megbízza. 

Az  aláírás  is  a  rendes :  Felséged  legalázatosabb 
hívei,  Magyarországnak  és  melléktartományainak  diae- 
tában összegyűlt  karai  és  rendjei.  „Ez  különös  bizony- 
sága lesz  felséged  méltányosságának  az  ország  rendjei 
irányában ;  biztató  ösztön  arra,  hogy  a  többi  diaetai 
tractatust  is  nemes  szabadsággal  és  őszinteséggel 
terjeszszék  elő ;  oly  kapocs,  mely  ezt  a  szabad,  de 
szabadságában  annyira  engedelmes  nemzetet  szoro- 
sabban fűzi  felségedhez". 

Az  ajánlottak  egy  része  nyomban  szabadulni  óhajt 
e  megtiszteltetéstől.  „Hagyasd  ki,  kérlek,  nevemet  a 
követek  számábul,  ha  a  koczka  reám  fordulna",  írja 
Széchenyi  Pászthorynak.  ,,  Istenre  kérem,  kedves  ba- 
rátom, ha  csak  lehetséges,  fordítsa  el  tőlem  ezt  a 
kelyhet.  Gondoljon  arra,  hogy  ez  a  megbízatás  (bár- 
mennyire megtisztelő  és  bármennyire  magasztos  az 
alapja,  a  nemzet  bizalma)  mennyire  terhes,  hogy  felül- 
múlja tehetségemet,  hogy  nem  felel  meg  éppen  nem 
erős  egészségemnek,  végre,  hogy  oly  költségekbe 
sodorhat,  melyek  szörnyen  megzavarhatják  gazdasá- 
gomat, számos  családom  nagy  kárára",  írja  Apponyi 
július  28-án.  Esterházy  is  kikérte  magának,  nem  akart 
összeveszni  a  királylyal. 

A  kanczellária  hosszú,  alapos  indokolással  aján- 
lotta a  rendek  törvényen  alapuló  kívánságának  elfoga- 
dását. ^  A  király  el  is  fogadja.  Július  30-iki  válaszá- 
ban értesíti  a  rendeket,  hogy  „kérésüket"  meghallgatja 
és  mihelyt  a  portával  béketárgyalásra  kerül  a  sor,  a 

»  Kancz.  lev.  10306—9.  sz. 

török  békét  illető  törvényeket  végrehajtatja.^  Az 
országgyűlés  hallgatással  fogadta  a  kegyes  választ. 
Széchenyi  egyenesen  elégedetlen  volt  vele. 

Nem  hiába  irta  gr.  Esterházy  Ferencz,  nem  az,  ki 
később  csakugyan  követe  volt  az  országnak  a  szisztovai 
béketárgyaláson :  már  régóta  hiszem  a  magyarról,  hogy 
mindig  ellentmond  önmagának.  ^ 

Az  egész  ügy  tehát  végső  eredményben  a  királyi 
tekintély  elismerésére  vezetett.  Pedig  nem  azért  indí- 
tották meg.  Világos  volt  a  tendentia,  a  reichenbachi 
tárgyalás  idején  gyöngíteni  a  király  positióját  és  eset- 
leg keresztülvinni  az  ország  részvétét  a  poroszszal 
való  tanácskozásban.  Erre  mutat  gr.  Sauer  azon  véle- 
ménye, hogy  az  egész  tervnek  gr.  Sztáray  Mihály  volt 
a  kikoholója  és  megindítója,  „arra  termett  ember,  hogy 
indítványainak  merészségével  zavarba  hozzon  egy  egész 
országot" .  ^ 

Ugyancsak  július  15-én  más  módokon  is  beavat- 
kozik a  tiszántúli  kerület  a  végrehajtó  hatalom  sphae- 
rájába.  Tudtára  jutott,  hogy  gr.  Colloredo  kamaraispán 
lemond.  Meg  akarja  akadályozni,  hogy  idegen,  Mittro- 
vosky,  lépjen  helyébe  és  felkéri  Zichyt,  írjon  ez  iránt 
mindjárt  a  királynak.  Zichy  ezt  meg  is  tette,  de  azért 
mégis  Mittrovszky  nyerte  el  a  tisztséget,  mert  magyar 
nem  volt  hozzáértő.  * 


'  A  levél  és  a  válasz  ki  vannak  nyomtatva  az  országgyűlés 
írásaiban  73—76. 

'  C'est  une  nation  toujours  en  contradiction  avec  elle 
mérne. 

'  Dazu  gemacht,  um  durchdie  Dreistigkeit  seiner  Antrage 
ein  ganzes  Land  in  Verwirrung  zu  bringán. 

*  Bujánovics  B.  Gerliczyt  ajánlja,  „ki  Istennek  és  királyá- 
nak híve".  De  a  kanczellária  nem  igen  ajánlhatta,  mert  a  nagy- 

Személyes  megtámadások  sem  szünetelnek.  Lovász 
Zsigmond  kancz.  referenst,  ki  a  katonai  élelmezési 
ügyeket  vezette,  ki  akarják  küszöbölni  hivatalából  és 
Bécsből,  vagyonát  pedig  elkoboztatni. 

„Fájlalják  a  rendek,  hogy  ő  felsége  magyar  ügyek- 
ben most  is  Balassa  és  Izdenczy  tanácsával  él."  Tehát 
a  királynak  már  az  sem  szabad,  mi  minden  nemesnél 
magától  érthető,  az,  hogy  maga  válaszsza  szolgáját, 
tanácsadóját,  kérdi  Bujanovics.  Hozzáteszi,  hogy  a 
király  nagy  jósága  és  elnézése  így  még  veszedelembe 
döntheti  az  országot,  értésére  adja  a  sorok  közt  meg- 
bízójának, hogy  a  dolog  annál  veszedelmesebb,  mert 
a   szomszédból,    vagyis  a  kanczelláriából  is  izgatnak. 

Ennyi  rágalom,  hajsza  és  elfoglaltság  közepett 
mégis  egyre  folyt  úgy  a  diplomakészítő  bizottságnak 
munkája,  mint  a  kerületeké,  hol  a  koronázás  előtti 
törvényjavaslatokat  dolgozták  ki. 

Francziaországban  előbb  adnak  alkotmányt,  aztán 
egy  más  gyűlés  lesz  hivatva  arra,  hogy  az  annak 
megfelelő  részletes  törvényhozást  megállapítsa.  Nálunk 
jobban  sietnek  még  a  franczia  forradalomnál  is.  Egy- 
szerre tanácskozik  a  constituante  és  a  legislative. 

A  diploma-bizottság,  mely  a  pesti  vármegyeházánál 
ülésezett,  már  augusztus  elejére  nagyjában  elvégezte 
munkáját.  Megtanuljuk  belőle,  mi  az  akkori  komoly, 
a  törvényhez  ragaszkodó,  de  a  mellett  haladni  akaró 
Magyarország  óhajtása,  a  nemzet  jövőjére  és  annak 
biztosítására  nézve. 

Alapul  még  mindig  a  tiszai  javaslat  szolgál.  Bi- 
harmegye és  a  Balogh  Péter  javaslatában  foglalt 
elvek  tehát  egészen   eddig  a  stádiumig   győzelmesek 

bányai  jövedelmek  alatta  inkább  csökkentek,  mint  emelkedtek. 
Mittrovszky    különben  is  patriae  filius,  hazafi.    Praes.  171.  sz. 

és  irányadók  maradtak.  Az  egyezés  nagyrészt  szó 
szerint  való ;  máshol  kisebb  eltérések  vannak.  ^  így 
csak  a  lényeges  változások  elsorolására  szorítkozunk. 

A  bevezetésben  már  nincs  szó  az  örökösödés  meg- 
szakításáról, de  a  király  elismeri,  hogy  bátyja  tör- 
vénytelen uralkodása  alapot  nyújt  a  rendeknek  köve- 
telésére, hogy  új  feltételekkel  biztosítsák  az  alkotmányt. 
Abban  azonban  megegyeznek,  hogy  itt  is  a  rendek 
kezéből  fogadja  az  örökösnek  elismert  fejedelem  a 
koronát. 

Nincs  lényeges  változtatás  az  ország  függetlensé- 
gét kifejező  1-ső  czikkelyben  sem.  Csak  az  marad  ki 
belőle,  hogy  a  király  törvénytelensége  a  rendek  en- 
gedetlenségének  jogát  vonja  maga  után.  Ellenben  az, 
hogy  nem  fog  pátensek  útján  uralkodni,  a  6-ik  czikk- 
ből  van  ide  toldva.  Meg  van  erősítve  az  aranybulla 
ellenállási  joga  is,  csakhogy  ezt  magányos  nem  gya- 
korolhatja. A  sarkalatos  törvények  közé  fel  van  véve 
a  nemesi   adómentesség  szentségét  óvó   1741 — 8  is. 

A  tiszaiak  a  2-Lk  czikkben  csak  a  protestánsok 
jogát  biztosítják.  Itt,  noha  egyebekben  szó  szerint 
megegyezik,  általánosabbá,  országossá  válik  a  bizto- 
sítás, magában  foglalja  a  kathoUkusokat  is.  A  bécsi 
és  linzi  békekötések  elismeréséhez  hozzá  van  toldva : 
a  melyek  értelmében  vallásuk,  a  katholikus  vallás 
sérelme  nélkül,  be  van  fogadva.  Ezt  azonban  ellen- 
súlyozza az  előző  kijelentés,  hogy  a  polgári  jogok 
egyenlők  és  közösek. 

A  3-ik  czikk,  a  diaetáról,  inkább  a  dunáninneniből 
van  merítve.  Három  évenkint  lesz  országgyűlés,  ha  a 


^  A  javaslat   ki   van   nyomatva   az    országgyűlési  írások 
közt  108—123.  1. 

király   össze   nem   hívja,    a   megyék  felszólítására   a 
nádor  vagy  az  országbíró  köteles  hirdetni. 

A  király  tartózkodásának  ideje  már  nincs  megálla- 
pítva, csak  az,  hogy  az  év  tetemes  részét  töltse  itt. 
A  budai  residentia  is  elmarad,  de  a  magyar  udvar- 
tartás elsősége  nem.  Az  ország  tanácsáról  szóló  ötö- 
dik czikkből  kimaradt  az  attól  függő  katonai  és 
polgári  hatóságok  elsorolása. 

Megegyező  a  törvényhozó  hatalom  megosztásáról 
szóló  6-ik  czikk  is.  De  a  király  felfüggesztő  vétója 
oly  ügyekben,  melyek  az  országot  illetik,  már  a  har- 
madik diaetáig  terjed.  Oly  ügyekben  ellenben,  melyek 
az  örökös  tartományokat  is  érdeklik,  csupán  a  rendes 
diaetalis  tractatusnak  van  helye.  —  Méltányos  és  ész- 
szerű pótlás. 

A  földesúri  jog  és  haszon  csak  az  országgyűlésen 
tárgyalható,  tehát  kir.  rendelettel,  úrbérrel  már  el  nem 
intézhető. 

A  7-dik  és  8-dik  czikk  megegyezők.  Csakhogy  az 
utóbbiban  azonfelül  még  megígéri  a  király,  hogy 
az  országgyűlésen  elő  sem  hozza  az  insurrectio  meg- 
váltását. 

A  vámról,  harminczadról  szóló  czikkben  meglát- 
szik Skerlecz  javaslatának  hatása.  Külön  engedmény- 
ről nincs  itt  szó,  de  a  magyar  vámszabályzatot  csak 
magyarok  dolgozzák  ki. 

A  10-dik  czikk  a  tiszai  11-nek  felel  meg;  a  11-ik 
a  12-nek.  Az  elsőbe  a  tilos  szerencsejátékok  közé 
be  van  toldva  az  oUa  fortunae,    a  szerencsefazék  is. 

Viszont  a  12-dik  czikk  egészen  a  dunáninneni 
javaslat  13.  §-ának  felel  meg.  Az  alapítványok  szent- 
sége  biztosíttatik,   köztük  a  jezsuita  vagyonból  való 

tanulmánjd  alapé  is.  Az  eltörölt  szerzetek  vissza- 
állítását követelik. 

A  főparancsnokságnál  (13)  csak  magyarokat  és 
pedig  lehetőleg  birtokos  nemeseket  kell  alkalmazni. 
E  hatóság  a  bécsi  haditanácstól  független. 

Nemcsak  a  nádor  hatóságát,  hanem  a  bánét  is 
helyreállítja  katonai  tekintetben  a  14-dik  czikk.  Egye- 
bekben, az  esküt  és  a  nemzeti  tisztek  alkalmazását 
illetőleg,  megfelel  az  eredeti  forrásnak.  Szintúgy  meg- 
egyezik a  magyar  katonaság  kivitelét,  az  osztráknak 
behozását  szabályozó  15-ik  czikk  is.  Csakhogy  már 
nem  az  illető  hadierő  Vs-a,  hanem  a  fele  ajánltatik 
fel  szükség  esetére.  A  határőrvidéki  czikk  (16)  szö- 
vege a  tiszaiból  való,  idézetei  a  dunántúliból. 

Háború  és  béke  ügyében  a  rendekkel  vagy  ma- 
gyar tanácsával  fog  dönteni  a  király.  A  béketárgya- 
lásokban született  magyarok  is  részt  vesznek,  kiket 
a  tanács  vagy  a  diaeta  ajánl.  Természetes,  hogy  ezen 
éppen  fennforgó  kérdés  felől  a  legtöbb  törvényczikk 
idézése  pompázik. 

Ha  háborúval  táraadják  meg  az  országot,  a  király 
három  hónapon  belül  összehívja  a  diaetát. 

Az  ország  határai  megőrzésénél  a  dunáninneni 
15-ik  ez.  a  forrás. 

A  koronáról  szóló  czikk  valamivel  enyhébb,  mint 
a  megfelelő  tiszai,  de  azért  mégis  megvan  benne, 
hogy  a  korona  az  a  jel,  melylyel  a  rendek  a  királyra 
ruházzák  a  végrehajtó  hatalmat.  Az  erdélyi  czikken 
látszik,  hogy  a  tiszai  módosított  tervet  használták  fel. 
Galicziát,  Lodomériát  és  a  többi  visszaszerzendő  tar- 
tományt magyar  törvények  szerint  fogja  kormányozni 
a  király,  fenntartva  municipalis  szabadságaikat.  Er- 
délyt pedig,  „mint  a  korona  el  nem  választható  tag- 

ját  valósággal  —  effective  —  egyesíteni  fogja  az 
országgal." 

Csak  egy  új  fallal  járulnak  az  alkotmány  bás- 
tyáinak erősítéséhez:  „A  karok  és  rendek  egyhangú 
előterjesztésére  beleegyezünk,  hogy  az  ország  görög 
nem  egyesült  hitet  valló  lakosai  polgárjognak  és  az 
eddig  élvezett  szabad  vallásgyakorlatnak  örvendjenek" 
(23).  Ezt  már  Hajnóczy  és  Balogh  is  ajánlották,  de 
elfogadása  mégis  csak  a  közben  beállott  változások- 
nak volt  köszönhető,  mert  hisz  egyik  kerület  sem 
emlékezett  meg  róla.  — 

Teljesen  csak  egy  czikkely  marad  el :  a  külföldi 
garantia. 

Lényegben  tehát  nagyon  kevés  a  különbség  a 
két  javaslat  közt  közjogi  tekintetben.  A  körülmények 
változásához  mért  módosítás  abban  áll,  hogy  a  királyi 
hatalom  megszorítása  enyhébb  formákban  nyüatkozik 
és  még  ott  is,  hol  lényegében  mégmarad,  udvariasab- 
bak, minden  sértést  kerülők  a  kifejezések.  De  azért, 
mai  szóval  élve,  az  összes  rendek  hitlevélformája 
még  mindig  meglehetős  kurucz  szellemű. 

Hogy  az  is  maradjon,  az  alsó  tábla  vezetői  szinte 
végső  terrorismushoz  folyamodtak.  Minden  áron  ke- 
resztül akarták  vinni,  hogy  a  diplomát  a  két  tábla 
együttes  ülése  tárgyalja. 

Nem  tévedünk  tán,  ha  ezeken  kívül  egy  másik, 
reánk  nézve  még  fontosabb  különbséget  is  kiemelünk. 

A  tiszai  javaslat  nemcsak  gravaminális,  hanem 
lényegében  felekezeti  is.  A  felekezeteknél  csak  a 
protestánsokra  van  tekintettel ;  az  iskolák  teljes  elvá- 
lasztásában és  a  felekezetek  függetlenségében  látja 
az  üdvöt. 

Az  országos  munkálat,  mint  láttuk,  már  a  feleke- 

zeti  kérdést  is  általános  szabadságivá  tette.  Még  to- 
vább megy  a  nevelés  ügyében. 

A  23-dik  ez.  így  szól :  Mivel  az  állam  java  az 
ifjúság  nevelésétől  függ,  semmikép  nem  fogjuk  a 
tanítás  tervét  saját  hatalmunkból  előírni  vagy  azt 
valamely  udvari  hatóság  vagy  bizottság  alá  rendelni : 
hanem  a  nemzeti  nevelésnek  diaetailag  megállapított 
általános  elvei  értelmébeu,  úgy  hogy  mindegyik  val- 
lás iskolái  teljesen  függetlenek  legyenek  a  más  val- 
lásúaktól,  fogjuk  gondját  viselni. 

Előbb  csak  felekezeti  nevelésről  szóltak.  Itt  az 
egyes  felekezetek  felett  álló,  de  azok  jogait  tisztelő 
nemzeti   nevelés  először  jelenik  meg  történetünkben. 

Együtt  jár  vele,  hogy  nemcsak  a  hivatalokba  vi- 
szik be  a  magyar  nyelv  elemeit,  nemcsak  minden 
nyilvános  iskolában  tanítják,  hanem  az  akadémiákon 
és  az  egyetemen  a  magyar  hivatalos  stílust  is. 

Ed  gondolta  volna  akkor,  hogy  az  összes  itt  tár- 
gyalt eszmék  és  intézmények  közt  ez  lesz  a  legmara- 
dandóbb, a  legtermékenyebb ;  az  egyetlen,  mely  való- 
ban biztosítja  Magyarország  önállását  és  alkotmányát. 


MÁSODIK  FEJEZET. 
A  katonaság. 

Különös  és  eddig  még  soha  kellően  nem  mélta- 
tott jelenség,  hogy  a  régente  hadverő  magyar  nemzet 
az  állam  összes  attribútumai  között  éppen  a  katonai 
hatalmat  adta  ki  leghamarabb  és  legkönnyebben 
kezéből. 

Ily  fontos  tényt  nem  szabad  egyszerűen  elnyomás- 
sal vagy  ravasz  kijátszással  magyarázni.  Régi  törté- 
neti fejlődésnek  volt  az  a  nemzet  egész  jellemét  át- 
alakító eredménye. 

Vissza  kell  mennünk  odáig,  midőn  a  köznemesség 
Zsigmond  és  Albert  idejében  minden  módon  szaba- 
dulni akar  a  támadó  harcz  kötelességétől  és  nagy- 
részt e  czél  elérésére  használja  fel  politikai  hatalmát. 
Adót  már  úgy  sem  fizet ;  igazi  arany  szabadságnak 
csak  akkor  örvend,  ha  nem  is  katonáskodik.  Zsigmond 
óta,  az  aranybulla  felhasználásával,  a  királyra  és  az 
országnagyokra  hárítja  a  hódító  háborúk  egész  súlyát. 
Albert  óta  lerázza  a  melléktartományok  védelmének 
kötelességét  is. 

Ezen  Mátyás  sem  bír  segíteni,  pedig  egész  állam- 
férfiúi működésének  az  lett  volna  talpköve.  Az  ország 
védelmére  még  lóra  ül  az  insurrectio,  de  az  gyakor- 
latlan, fegyelmezetlen  had.  A  köznemesség  gazdál- 
kodik, igazgatja  a  megyét  és  szervezkedik ;  az  országot 
a  király  zsoldosai,  a  főurak  és   főpapok  bandériumai 

védik.  SymboKkus,  hogy  Mohácsnál  ezek  küzdenek 
és  véreznek  el :  a  köznemesség  nincs  ott.  A  bene 
possessionatus-oknak  nem  Mátyás,  hanem  Werbőczy 
volt  az  ideálja. 

Az  így  megszorított  kötelességet  a  Hármaskönyv 
I.  9,  elősorolván  á  nemesi  sarkalatos  szabadságokat, 
így  fejezi  ki :  „Hadakozni  csupán  az  ország  védel- 
mére" tartoznak.^ 

Ezt  a  kötelességet  kényszerré  tette  a  török  vesze- 
delem azon  részeken,  melyeket  közvetlen  ért.  A 
dunántúli,  horvát  és  felvidéki  nemesből  ismét  katona 
lett.  Az  erdélyi  és  tiszántúli  nem  ;  az  nyugton  ült  a 
török  oltalom  árnyában.  Hódító  háborúról  immár  szó 
sem  lehetett,  de  az  ország  védelméhez,  megmaradt 
foszlányai  megtartásához  is  szükség  volt  a  Habsburg- 
ház  német  és  cseh  tartományainak  és  a  birodalom- 
nak hadi-  és  pénzsegélyére. 

Az  örökös  hadi  állapot  megteremtette  az  új 
magyar  katonatypust :  a  hajdút.  Bármennyire  humá- 
nus és  subjective  helyes  volt  a  hajdúság  letelepítése 
nemesi  joggal:  történetünkben  kevés  politikai  hibát 
követtek  el  ennél  végzetesebbet.  A  hajdúság  meg- 
szűnt katonarend  lenni.  Azon  időpontban,  mely  tán 
legalkalmasabb  volt  a  teljesen  független  magyar  állam 
újjáépítésére,  Bethlen  Gábor  alatt,  már  nemesi  fel- 
kelésre szorult  a  fejedelem.  Az  pedig,  már  akkor, 
megbízhatatlan  volt.  A  megyék  szabadok  akartak 
lenni  akkor  is:  nem  adóztak,  nem  hadakoztak. 

Később  is  mindig  a  hajdúk  szerencséje  lebegett 
a  felkelők  előtt.  1673-ban  a  nemesek  Biharban  meg- 
ígérik,  hogy   a  kik   „paraszti   és  jobbágyi  állapotok- 

'  Militarí  dumtaxat  pro  regni  defensíone  tenentur. 

ból  valók  lesznek,  zsoldjuk  felett  örökös  nemességgel 
is  megajándékoztatnak",  ha  fegyvert  fognak.  II.  Rákóczi 
Ferencz,  1709  január  14-én  egyenesen  telepítést  igér, 
a  hajdúvárosok  módjára.  Hiába,  Magyarországon  a 
szabadságért  harczolónak  is  a  nemesi  élet  volt  az 
ideálja. 

Mióta  a  török  veszedelem  már  nem  volt  oly  riasztó, 
a  XVII.  század  eleje  óta,  a  főnemességből  is  ki- 
veszőben a  katonai  szellem.  A  Zrínyiek,  Gróf  Ester- 
házy Miklós  nádor,  Tököly  már  kivételek.  Zrínyi 
Miklós  már  kimondja,  hogy  nem  értünk  a  háborúhoz. 
Nagy  reformtervei  a  pusztában  hangzanak  el.  Még 
az  a  nagy  lelkesedés,  melyet  II.  Rákóczi  Ferencz 
személye  és  ügye  keltett,  sem  volt  képes  a  nemes- 
ségben új  szellemet  honosítani  meg.  Önéletírása  tele 
a  legkeserűbb  szemrehányással  maga  és  mások  ellen. 
Már  Nagy- Szombatnál  meggyőződött,  hogy  „táborában 
senki  sem  ért  a  hadviseléshez."  Ezen  pedig  soha  sem 
bírt  segíteni,  bármennyit  fáradott.  A  kuruczok  közt 
voltak  ügyes,  vitéz  portyázok,  Bottyán,  Bezerédj, 
Ocskay,  volt  tanult  katona  is.  Gr.  Forgács  Simon,  de 
igazi  hadvezér  egy  sem.  Úgy  volt,  mint  Zrínyi  Miklós 
mondta:  „meg  kellett  a  főurakat  tenni  generálisoknak, 
—  mert  nincs  más  jobb." 

Okát  e  változásnak  egyszerű  megmagyarázni. 
A  míg  a  főúr  feudális  módon  harczol,  bandériuma 
élén,  várai  védelmére,  egész  lelkét  beleviszi  a  harczba; 
az  nemcsak  az  ország  dolga,  az  övé  is.  De  más, 
éppen  idegen  alatt,  nem  szívesen  szolgál.  Arra  pedig, 
hogy  tanuljon,  sem  kedve,  sem  ideje.  Úgy  harczol, 
mint  ősei,  hisz  az  ellenség  is  egy.  Csakhogy  a  XVII. 
század  eleje  óta  a  háború  tudomány.  Annyi  fegyelmet, 
munkát,  számítást  követel,  minőt  úrtól  bajos  követelni. 

Következése  pedig  kettős,  mindkettő  végzetes. 
Először,  hogy  az  ország  felszabadítását  idegen  sereg 
végzi,  idegen  vezérek  alatt.  A  magyar  előbb  nagy- 
részt a  törökkel  tart;  aztán  sem  ő  viszi  a  fő  szerepet 
a  nagy  megváltó  háborúban.  Mást  mondani  pia  fraus. 
Hisz  ha  a  magyar  oly  erős,  hogy  kiveri  a  törököt, 
mennyivel  könnyebben  végezne  a  némettel  1  Ez  pedig 
nem  történt  meg,  mert  másodszor:  Rákóczi  Ferencz 
a  legkedvezőbb  körülmények  közt  sem  bírta  felszaba- 
dítani az  országot.  Be  kellett  tehát  következni  annak, 
mitől  Zrin3d  Miklós  tartott.  Ha  nem  a  magyar  űzi  ki 
a  törököt,  hanem  más,  csak  urat  cserélünk. 

Ez  az  aggodalom  örökös  a  Habsburg  uralom  óta. 
Már  a  XVI.  század  közepe  óta  a  bécsi  haditanács 
rendelkezik  Magyarországon  is.  1670  után  rémural- 
mat gyakorol  itt  a  császári  sereg.  Ez  megismétlődik 
1688  után  és  különösen  mióta  a  török  veszedelem 
megszűnt  és  Kollonics  rendszeresen  munkába  vette 
az  országnak   rabbá,    koldussá,    katholikussá   tételét. 

Midőn  az  ország  új  berendezése  forgott  szóban,  a 
szatmári  béke  után,  szükségesnek  tartották  a  diaetán 
a  katonaság  rendezését  is.  Magyar  haditanácsot  óhaj- 
tanak, inkább  csak  a  zaklatások  és  visszaélések  meg- 
gátlására,  mint  igazgatásra.  Azt  sem  érikel;  könnyen 
elállanak  tőle.  Az  egész  katonai  igazgatás  a  bécsi 
haditanács  kezén  maradt.^ 

Akkor  már  több  lovas  és  gyalog  magyar  ezred 
szolgált  a  császári  seregben.  Az  1715.  VHI.  befogadja 
ezt  az  intézményt,  az  állandó,  honfiakból  és  külföldiek- 
ből álló  armadiát  és  hadi  adót  rendel  eltartására. 
Megmarad  ugyan  az  insurrectio  és  a  bandérium  köte- 

^  Erről  bővebben  írtam.  M.  0,  tört,  1711—1815.  34—37.  1. 


A   KATONASÁG.  <d 

lezettsége,  de  külön  magyar  sereg  már  nincs.  Az  a 
gyönge  csapat,  melyet  az  1659-iki  országgyűlés 
Zrínyi  unszolására  felállított  és  mely  magja  lehetett 
volna  egy  igazi  nemzeti  seregnek,  az  elnyomatás 
éveiben,  részben  a  bécsi  haditanács  bűnéből,  fel- 
oszlott. 

Hogy  is  engedtek  volna  magyar  sereget,  mikor 
a  nemzet  hűségébe  nem  bíztak!  A  rendek  magok 
elismerik,  hogy  a  magyar  had  az  ország  védelmére 
nem  elegendő.  Az  itt  elszállásolt,  nagyrészt  vasasok- 
ból álló  császári  katonaság  pedig  nem  csak  azért 
van  itt,  hogy  a  törököt  visszatartsa  és  olcsó  áron 
jó  ellátásban  részesüljön.  „Szükségesnek  tartják  e 
változásra  hajló  népnek,  mely  általában  nem  igen 
ragaszkodik  a  császárhoz,  őrzésére,  jobban  mondva 
alávetésére",  írja  1722-ben  a  velenczei  követ. 

Az  ország  tehát,  mely  mikor  még  kivívhatta  volna 
szabadságát,  nem  akart  állandóan  áldozni,  most  állan- 
dóan kénytelen  eltartani  elnyomásának  lehető  esz- 
közét. Arra  szorítkozik,  hogy  a  magyar  ezredek 
részére  ugyanazt  a  rangot  kérje,  melyet  a  többi  ezred 
élvez  és  hogy  az  urak  és  nemesek  lehető  ellátásáról 
és  emelkedéséről  gondoskodjék  az  armadiában  is. 

Most  már  a  paraszt  szolgáltatja  az  állandó  katona- 
ság legénységét.  Más  nem  köteles  vele.  Kit  katoná- 
nak adtak,  vagy  felcsapott  annak,  az  maradt  a  rok- 
kantságig, vagy  haláláig.  A  magyar  ezredeket  Itáliá- 
ban, Csehországban,  a  német  tartományokban  szállá- 
solták el.  A  vitézséghez,  melyet  a  magyar  soha  sem 
tagadott  meg,  a  fegyelem,  a  hadi  gyakorlat  is  járult, 
A  nagy  császári  seregnek  az  volt  mindig  egyik  leg- 
értékesebb alkotórésze.  Portyázóból,  zsákmányolóból 
ott  lett  ismét  igazán  katona  a  magyar. 

Míg  a  tábornokság,  az  ezredtulajdonosság  nagy 
előjogokkal,  szinte  souverain  kiváltságokkal  járt  és 
az  ezred  egész  belső  életét  még  tulajdonosa  szabá- 
lyozta, a  főurak  szívesen  szolgáltak  és  ki  is  tűntették 
magokat.  Gr.  Pálffy  János,  Festetics,  Andrássy, 
Batthyány  Károly,  Hadik  András,  Nádasdy  európai 
hímevet  szereztek.  Mint  tanult  katonák  is  egy  fokon 
állottak  a  némettel. 

De  midőn,  franczia  és  porosz  mintára,  itt  is  be- 
hozták a  szigorú  központosítást;  midőn  a  leghitványabb 
apróságokat  is  a  haditanács  intézte,  bureaukratikus 
módon,  gyakran  nagy  zaklatással  és  korlátoltsággal, 
már  nem  volt  úrnak  való  a  vitézkedés.  Mióta  Lacy, 
a  dressura  nagymestere,  lett  a  haditanács  elnöke; 
mióta  a  bécsújhelyi  katonai  és  a  bécsi  hadi  mérnöki 
akadémia  a  tisztek  képzését  tudományos  alapra  helyezte, 
mind  kevesebb  főúr  keresi  fel  a  sereget.  Ez  nemcsak 
a  magyarra  áll,  hanem  éppúgy  a  csehre  és  németre 
is.  A  garnisonélet  valamely  magyar  vagy  galicziai 
várban  éppen  nem  volt  csábító.  Hiába  iparkodott 
H.  József  ezen  fordítani;  ebben  is  kudarczot  vallott. 

Ehhez  a  magyarnál  egy  erkölcsi  ok  is  járult.  Az 
udvar  és  a  haditanács  nem  szűnt  meg  Magyar- 
országot alávetett  országnak  nézni.  A  nagy  álláso- 
kat németeknek,  cseheknek  és  külföldieknek  tartot- 
ták fenn. 

Az  1737-iki  török  háborúban  nem  az  arra  leg- 
alkalmasabb és  legérdemesebb  Pálffy  János  lett  a  fő- 
vezér, hanem  a  csatavesztő,  sikkasztó,  áruló  német 
generálisok  egész  sora  váltotta  fel  egymást.  Mária 
Terézia  első  éveiben  ez  természetesen  megváltozott. 
De  később  már  szó  sem  lehetett  arról,  hogy  magyar 
fővezérségre  jusson,    még   Nádasdy   sem,   kit   Nagy 


A  KATONASÁG.  81 

Frigyes  kora  első  lovastáboraokának  tartott.*  A  nagy 
állásokat  udvari  és  papi  kegy  osztogatta.  Az  érdemet 
nem  igen  nézték;  a  születés  döntött,  csak  úgy,  mint 
Rákóczi  táborában.  Már  pedig  savoyai  Eugen  vagy 
Károly  főherczeg  kivétel  és  pedig  ritka  kivétel. 

n.  József  utolsó  éveiben  az  országban  a  török 
ellen  folyik  kemény  harcz.  Laudon  és  Koburg  babé- 
rokat szereznek,  a  magyar  katona  ugyan  csak  kitesz 
magáért.  De  magyar  nincs  a  vezérek  közt.  Hadikot 
is  csak  akkor  küldik  le,  mikor  már  tehetetlen  ag- 
gastyán. 

Általános  szempontból  véve  a  nemesség  katona 
kötelezettsége  és  ebből  eredő  adómentessége  nem 
tisztán  magyar  intézmény.  De  a  franczia  és  porosz 
királyok  azon  voltak,  hogy  a  nemesség  meg  is 
maradjon  harczosnak.  A  tiszti  karának  z  volt  termé- 
szetes táplálója.  Erre  törekedett  Rákóczi  Ferencz  is. 

Mihelyt  pedig  másutt  a  nemes  már  nem  védi  az 
országot,  adózóvá  válik  és  segíti  fenntartani  az  állandó 
zsoldos  sereget. 

Nálunk  azonban  megmarad  a  nemesi  szabadság 
akkor  is,  mikor  az  ország  függetlensége  elvész.  A 
nemesi  insurrectiónak,  az  ősi  kard  kirántásának  néhány 
hétre,  nem  volt  katonai  értéke  akkor,  mikor  a  katona- 
pálya egész  embert,  egész  életet  követelt.  Kötelessége 
megváltásába  pedig  nem  egyezhetik  a  nemes.  Hisz 
minden  joga  azon  a  fictión  alapul,  hogy  ő  védi  a 
hazát.  így  nemcsak  hogy  maga  nem  harczol,  hanem 
az  adó  megtagadásával  útját  állja  annak  is,  hogy 
igazi  nagy  nemzeti  sereget  lehessen  tartani. 

'  Mennyire  érezték  ezt^  kitűnik  b.  Mednyánszky  feljegy- 
zéseiből. N.  M. 

Marczali :  1790—91.  országgy.  II.  6 

1790-ben  tehát  magyar  sereg  nincs,  csak  a  csá- 
szári seregbe  sorozott,  nagyrészt  német  tisztek  alatt 
álló  magyar  lovas-  és  gyalogezredek  vannak.  A  sereg 
pedig,  melyet  az  ország  tart,  az  elnyomásnak  oly 
kész  eszköze,  minő  századok  óta  volt. 

Természetes,  hogy  a  mozgalmak  kezdetén  az 
erőszakos,  katonai  elnyomás  látszott  az  udvari  poli- 
tika legbiztosabb  eszközének.  Bizonyos,  hogy  II.  József 
1789  októberben  gondolt  erre  és  csak  a  belga  fel- 
kelés akadályozta  meg  a  végrehajtást. 

A  császár  halála  után  is,  mint  láttuk,  Barcó  csak 
lesi  az  alkalmat,  hogy  fegyveresen  közbeléphessen 
és  a  haditanács  sem  volt  idegen  a  tervtől. 

Varasdon,  1790  márczius  5-én  éjjel  11  órakor  a 
következő  rendeletet  állítják  ki: 

1.  „Mivel  immár  nyilvánvaló,  hogy  a  zágrábi  püs- 
pökön kívül  több  mágnás  és  nemes,  különösen  gr. 
Fekete  tábornok,  gr.  (sic)  Orczy,  Sermage,  Draskovics, 
Skerlecz,  gr.  Batthyány  és  még  többen,  kiket  a 
kapitány  úr  ismer,  azon  vannak,  hogy  a  rég  szított 
forrongást  kitörésre  bírják,  beszélje  le  erről  a  köz- 
nemességet. Ha  mégis  megtörténik,  küldjön  mindjárt 
stafétát  Bécsbe  és  nekem. 

2.  Ha  annyira  menne  a  vakmerőség,  mint  Zágráb- 
ban, hol  a  püspök  megszakítottnak  jelentette  ki  az 
osztrák  örökösödést,  azonnal  ünnepélyesen  ki  kell 
kiáltani  II.  Leopoldot  magyar  királynak.  A  köznemes, 
polgár  és  paraszt  melléje  áll  és  a  gonoszok  rossz 
akarata  meghiúsul. 

3.  Ha  királyválasztásra  találnának  vetemedni, 
Bécsbe  kell  írni  és  az  illetőket  az  assistenzcommandó- 
val,  a  polgárok   és  parasztok    segítségével   elfogatni. 

4.  Ismert  udvariasságával,  mivel  itt   szeretik,   ha 

lehet  jó  móddal  érje  el  mindezt  és  tartsa  fenn  a 
nyugalmat.  De  ha  szükség  van  szigorúságra,  járjon 
el,  mint  elŐ  van  írva  "  ^ 

Az  Uyen  eljárástól  való  félelem  magyarázza  meg 
a  megyék  általános  felzúdulását  az  assistenzcommando 
ellen  és  a  policzia  kiküszübölését. 

Ha  az  ország  követelései  olyanok,  melyekbe 
Leopold  nem  egyezhetik;  ha  Bécsben  alkotmány- 
ellenes befolyás  kerül  túlsúlyra :  a  császári  katonaság- 
nak az  ország  ellen  fordítása  várható.  Ez  ellen  pedig 
nem  használ  paragraphus,  replika  és  remonstratio : 
oda  fegyver  kell. 

Ezért  kezdik  meg  a  tiszántúli  megyék  az  insur- 
rectio  szervezését  s  begyakorlását. 

De  hiszen  van  magyar  katona.  A  magyar  ezredek 
Laudon,  Koburg,  Hohenlohe  alatt  régi  hírükhöz  méltón 
harczolnak  a  török  ellen.  Igaz,  hogy  a  császár  katonái, 
de  megszűntek- e  magyarok  lenni?  A  magyar  ezredek- 
nek a  mozgalomhoz  áUása  egyszerre  imponáló  erőt 
adhat  az  ország  kezébe. 

Azonfelül  pedig,  jól  tudják,  hogy  az  alkotmány- 
biztosítás, bárhogy  sikerül  is,  papiros.  A  veszély  meg- 
újulhat. Szüksége  van  tehát  az  országnak,  elsősorban 
szabadsága  biztosítására,  állandó,  neki  lekötött  seregre. 

Ez  az  a  kettős  forrás:  a  jelen  és  a  jövő  gondja, 
melyből  a  katonai  kérdés  eredt,  táplálkozott  és  a 
diaeta  egyik  legfontosabb  momentumává  fejlődött. 

Ezek  a  gyakorlati  szempontok  azonban  korántsem 
merítik  ki  a  kérdést.  A  független  nemzeti  állam,  mi- 
nőnek Magyarországot  akarták,  nem  lehet  el  nemzeti 

*  Instruction,  nach  welcher  sich  der  Herr  Haaptmann  von 
Reiter  bei  gegenwártigen  Umstánden  zu  benehmen  hat.  Való- 
színűleg Balassától,  ki  akkor  még  bán. 

6« 

katonaság  nélkül.  Mivel  pedig  az  egész  mozgalom  a 
király  és  a  dynastia  hatalma  korlátozását  veszi  czélba, 
ez  a  sereg  nem  lehet  királyi,  hanem  csak  rendi. 
Kétségtelenül  hatással  van  az  épp  lefolyó  nagy  franczia 
forradalmi  dráma  is.  Tehát  nem  csak  az  forog  kér- 
désben: legyen-e  nemzeti  sereg  vagy  nem,  hanem  az 
is:  a  király  rendelkezzék-e  vele  vagy  az  ország?  Haj- 
nóczy József,  valamennyi  közt  a  legönállóbb  és  leg- 
mélyebb  gondolkodó,  már  így  állította  be  a  kérdést. 

Jogilag  véve  érvényben  volt  az  1715.  VIII.  t.-cz. 
A  mellett  hosszú,  nyolczvanéves  zavartalan  gyakorlat 
szólt  a  fennálló  rend  mellett.  Mert  az  ország  annyira 
természetesnek  találta  azt,  hogy  1712  óta  az  ország- 
gyűlésen is  alig  volt  szó  róla. 

Király  hozzájárulása  nélkül  nem  lehet  törvényt 
változtatni,  vagy  újat  hozni.  Az  ilyen  törvény  hozá- 
sára alig  lehetett  remélni  a  király  hozzájárulását. 
Ezért  volt  szükség  az  interregnum,  az  interrupta  suc- 
cessio  elméletének  felállítására.  Ha  Leopold  bele  nem 
egyezik,  egyszerűen  nincs  hitlevél,  nincs  koronázás  — 
nem  király. 

A  közjogi  alap,  melyre  építettek,  több  mint  inga- 
tag. De  viszont  jóhiszeműségüket  nem  lehet  kétségbe- 
vonni. Előttük  áll  egyrészt  az  a  folytonos  veszedelem, 
melyben  az  országnak  és  minden  egyesnek  szabadsága 
az  idegen  katonaság  által  forgott.  Előttük  áll  aztán 
azon  fényes  századoknak  lelkesítő  képe^,  melyekben 
a  magyar  állam,  első  sorban  mint  katonai  hatalom, 
nemcsak  fentartotta  magát,  hanem  hódított  is  és  dicsőn 
szolgálta  a  műveltség,  a  keresztyénség  ügyét.  A  tör- 
vény betűjével  és  a  gyakorlattal  szemben  két  nagy 
ideális  hatalom  áll:  a  természeti  jog,  melynek  alapján 
a  nemzet  biztosítását   követelheti,  a  történeti  jog  és 

hagyomány,  mely  erőt  és  reményt  öntött  a  nemzet 
minden  fiába  a  megpróbáltatások  hosszú  során  ke- 
resztül. 

De  épp  annyira  jóhiszemű  a  király  is.  Nem  mond- 
hat le  oly  jogról,  melyet  ősei  gyakoroltak  és  melynek, 
teljes  meggyőződése  szerint,  az  ország  felszabadulá- 
sát, nyugalmát,  felvirágozását  köszönheté.  Nem  adhatta 
ki  kezéből  azt  az  eszközt,  mely  dynastiáját,  mon- 
archiáját Európában  a  legelsők  közé  emelte.  Nála  is 
egybeforr  jog  és  kötelesség,  a  megszokott  törvényes 
uralom  folytatásának  vágya  és  az  ideális  czélok  mel- 
lett való  kitartás. 

Tudjuk,  hogy  mindjárt  Bécsbe  jövése  után  meny- 
nyire zaklatja  őt  a  haditanács  jelentéseivel,  aggodal- 
maivá], A  márcz.  16-iki  felterjesztés,  összefoglalva 
mindent,  mi  eddig  történt,  igen  helyesen  abban  látja 
a  dolog  lényegét,  hogy  a  magyar  nemesség  nem  Mária 
Terézia  korára  akar  visszamenni,  hanem  sokkal  régibb 
időre.  A  király  is  nagyon  zokon  veszi  a  rendkívüli 
eseményeket,  különösen  a  hadi  szállítás,  újonczozás 
és  élelmezés  megakasztását  tartja  veszedelmesnek. 
Nyugodt  időkben  meg  lehetne  várni  az  országgyűlést. 
De  most,  midőn  három  éve  folyik  a  háború  az  ország 
határán;  mikor  éppen  az  ország  veszedelmét  a  haza 
javára  eltávolítjuk  határaitól,  mikor  igazán  az  ország 
biztonságáról  van  szó,  érthetetlen,  hogy  éppen  ily 
sürgős  és  veszélyes  időpontban  abban  kellene  hagyni 
a  hadi  készületeket.  Éppen  tavaszra,  mikor  a  hadjárat 
kezdetét  veszi,  kellene  azokat  teljes  erővel  folytatni. 
A  kanczellária  tehát  ily  értelemben  írjon  a  megyék- 
nek. Mert  ez  lényeges  dolog,  a  haza  üdvéről  van  szó.^ 

1  Hadi  levéltár,  4258.  sz.  márcz.  20.  jött  le. 

Nyomban  reá  elrendelik,  hogy  az  egész  sereg 
esküdjön  hűséget  Péter  Leopold  királynak.  Ez  minden 
akadály  nélkül  végbe  is  ment. 

A  megyéknek,  különösen  a  tiszamellékieknek  ellen- 
állása tovább  is  tartott.  Az  összetűzést  azonban  mind 
a  két  rész  kerülte.  Bizonyos  törekvés  észlelhető,  külö- 
nösen Erdélyben,  jó  viszonyban  maradni  a  katona- 
sággal és  azt  lehetőleg  megnyerni.^  De  még  fontosabb 
a  magyar  ezredeknek,  a  leendő  nemzeti  sereg  alap- 
jának megnyerése. 

Egymástól  függetlenül,  körülbelül  egy  időben  kez- 
dik ezt  meg  Zemplén-  ós  Zalamegyék.  Zemplénmegye 
ápr.  17-én  közgyűléséből  azt  írja,  hogy  értésére  esett 
„Ngod  kegyelmetek  esedező  levele"  a  kir.  udvarhoz  és 
a  helytartótanácshoz,  melyben  az  országgyűlésre  való 
meghívásukat  kérik.  Az  az  óhajtásuk,  hogy  magyar 
tisztjeik  legyenek  és  az  országban  legyenek  elszállá- 
solva. „Törvényes  és  a  természetes  igazsággal,  hazánk 
törvényeivel  megegyező,  Európának  mostani  környül- 
állásához  alkalmaztatott  kéréseket"  gyámolítani  fogja 
a  megye  a  helytartótanácsnál  és  az  ország  gyűlésén. 
Zemplén  a  többi  megyét  is  felszólította  csatlakozásra. 
De  ezt  még  Szabolcs,  Ugocsa  és  Pest  is  visszautasí- 
tották, mint  az  alkotmányba  ütközőt.  Csakugyan  fel- 
forgatása lett  volna  az  alkotmánynak.  Mert  ha  a  haza 
igazi  védői  jelen  vannak,  mi  jogon  élvezi  a  nemesség 
ezen  kötelességen  alapuló  kiváltságát? 

Hathatott  a  franczia  példa  is,  mely  a  katonaságot 
teljesen  különválasztotta  és  az  alkotmányos  jogok 
gyakorlatától  megfosztotta. 

A  kanczellária  mit  sem  tudott  a  katonaság  folya- 

»  M.  Kurír  276.  1.  Nagy-Váradról. 

modásáról.  Azt  a  megye  találta  ki,  hogy  jobb  alkalma 
legyen  az  érintkezésre  és  eszébe  juttassa  a  katonák- 
nak, mit  tehetnének.  Különben  is  akkor  ott  olyan 
izgatottság  uralkodott,  hogy  felkeléstől  féltek  és  a 
helytartótanács  katonaságot  kért  oda.  Oda  is  ment 
egy  tartalékos  szakasz,  melynek  kapitánya  azzal  az 
utasítással  volt  ellátva,  hogy  szükség  esetén  erőszakot 
alkalmazhat. 

A  megye  túlbuzgalmát  mutatja,  hogy  oly  ezredek- 
hez is  irt,  melyek  már  évek  óta  nem  léteztek.  De 
némely  ezred  megkapta  és  parancsnokai  felterjesz- 
tették a  haditanácshoz.  Ez  aztán  az  összes  magyar 
ezredeknek  meghagyta  (kilencz  gyalog,  hét  huszár), 
hogy  tartsák  szemmel  a  legénységet  és  vegyék  elejét 
minden  csábitásnak. 

Más  úton  járt  Szabolcs.  Már  febr.  8-án  felír,  hogy 
a  magyar  ezredekben  csak  magyar  tiszteket  alkal- 
mazzanak, a  német  tiszteket  eltávolítsák,  a  magyar 
vitézséget  pedig  kincstári  javakkal  jutalmazzák. 

Senkinek  sem  jöhetett  ez  inkább  kapóra,  mint 
Barconak.  A  királynak  az  a  rendelete,  hogy  az  ország- 
gyűlés helyén  csak  magyar  katonaság  legyen,  őt  na- 
gyon bántotta.  Szerinte  sértő  a  német  katonaságra 
nézve  ez  a  mellőzés.  „A  magyar  ezredekkel  úgy  is 
elhitetik  a  megyék,  hogy  többé  német  katonaság  nem 
lesz  az  országban,  a  magyar  ezredekből  eltávolítják 
a  német  tiszteket,  az  országnak  esküsznek  hűséget 
és  minden  tisztséget,  a  főparancsnokságot  is,  magyar- 
ral töltik  be.  Ez  annál  aggodalmasabb,  mert  az  ország- 
gyűléshez rendelt  Graeven-ezrednél  több  idegen  tiszt 
is  van  és  ezek  és  a  magyarok  közt  könnyen  egye- 
netlenség támadhat.  B.  Dániel  alezredes  is  kapott 
felszólítást  a  megyéktől  és  „ismert  könnyelmúségéver 

terjesztette  azt  nemcsak  a  tisztek  közt,  hanem  az 
altisztek  és  közlegények  közt  is.  Ezek  nagyon  harag- 
szanak Ottó  generálisra,  mert  igen  keményen  bánt 
velük  és  több  embert  túlságos  lovaglással  és  gyako- 
roltatással tönkretett. 

Dániel  a  felszólítást  elküldte  ide  gr.  Festeticshez, 
sürgetve  őt,  hogy  mivel  magyar  mágnás  és  különben 
is  jelen  van,  vállalja  el  a  magyar  ezredek  megbíza- 
tását. Festetics  azonban  Ocskayval,  a  Ferdinand-ezred 
ezredesével  együtt  már  benyújtotta  nálam  loyalis 
nyilatkozatát. 

Biztos  hallomás  szerint  a  nemes  a  pórt  az  újoncz 
és  forspont  megtagadása  által  magához  akarja  édes- 
getni. Több  helyen  összeverődött  az  a  parasztság, 
mely  fenn  akarja  tartani  II.  József  systemáját.  Több 
követ  a  katonaság  ügyét  elŐ  akarja  hozni  a  diaetán 
és  ha  nem  ér  czélt,  eltávozik." 

Barco  a  Ferdinánd- ezredet  és  a  Grraeven-szakaszt 
a  Vérmezőn  akarta  együtt  tartani,  „hogy  a  vár  keze 
ügyében  legyen".  De  a  koronázási  előkészületek 
az  országbíróra  vannak  bízva,  Zichy  pedig  ezt  a  leg- 
jobb helyet  kenyér-  és  borkiosztásra,  népünnepre, 
ökörsütésre  rendelte.  így  kénytelen  volt  a  gyalog- 
ezredet a  Vízivárosba  szállásolni,  a  huszárokat  pedig 
felében  a  Ráczvárosba,  felében  pedig  a  pesti  Újépü- 
letbe, mely  a  rossz  víz  és  nagy  por  miatt  kellemetlen 
és  egészségtelen.  „Egyáltalában  oly  kényes  a  mostani 
helyzet,  hogy  a  legfelsőbb  szándók  ismerete  nélkül 
alig  lehet  felelős  az  ember.  Semmit  sem  lehet  előre 
látni  és  megelőzni". 

Kéri,  hogy  ezt  a  levelét  csak  a  király  elé  ter- 
jeszszék,  mert   a   mint  a   helytartótanács   és   a   kan- 

czellária  elé  jut,  megtudják  az  országban,  toldva,  fer- 
dítve. ^ 

Mellékelve  van  Festetics  nyilatkozata  (jún.  4.), 
mely  válasz  Tige  haditanácsi  elnök  május  25-iki  fel- 
szólítására. A  megyék  felszólítását  Dániel,  ki  rang- 
ban utána  van,  Szlavóniából  küldte  utána.  Szakaszai- 
hoz nem  jött  ily  levél,  a  legénység  nem  tud  róla, 
követnek  nem  áll  be.'* 

Nem  vett  észre  semmi  zavart  a  legénységnél.  „Az, 
ha  tisztjei  jók  és  szolgálatának  megfelelően  bánnak 
vele,  túlságos  ridegség  nélkül,  aláveti  magát  a  sub- 
ordinatio  betűjének."  Nem  titkolhatja  azonban,  hogy 
az  a  legénység,  mely  a  félrokkantakat  Stockerauba 
kisérte,  panaszszal  jött.  Ott  ugyanis  a  törzstisztek  a 
félrokkantakat,  különösen  Mattyasovszkyt,  bottal  veret- 
ték, mert  nem  akartak  német  nadrágot  felvenni.  Ez 
„sensatiót"  okozott,  de  már  lecsillapították.  Ö  is  mellé- 
keli Dánielnek  Zimonyból,  május  23-án  kelt  német 
felszólító  levelét. 

Ocskay  azt  jelenti,  hogy  Zalából  és  Gömörből 
kapott  levelet,  de  azok  tartalma  nem  szivároghatott 
át  az  ezredbe.  Választ  nem  kértek,  nem  is  adott. 

Jelentést  tett  Wallis  főparancsnok  is  Belgrádból. 
A  Graeven  lovas-  és  a  Nádasdy  gyalogezred  kapott 
levelet:  emennek  ezredese,  Ternyey,  felelt  is.  Lelke- 
sedik fejedelmeért  s  hazájáért,  de  most  midőn  csata- 
rendben állanak  a  keresztyénség  ellenségével  szemben, 
hitvány  dolog  volna  ^  bármelyikünknek  elmenni  leg- 
felsőbb  parancs    nélkül.    Egyesíti    kívánságait   a   T. 


»  Hadi  levéltár  9220.  jún.  4. 

*  Werde  ich  mich  nicht  hergeben. 

•  Unverantwortlích. 

megyéjével,  hogy  az  országgyűlés  mind  legkegyelme- 
sebb királyunknak,  mind  hü  alattvalóinak  javára  jus- 
son czéljához.  A  többi  főparancsnoktól  is  egyező  a 
válasz:  ha  jött  is  levél,  nem   tud   róla   a   legénység. 

Ezek  alapján  tesz  jelentést  a  haditanács  a  király- 
nak. Aggodalmasan  nézi  a  bandériumok  fejlődését  és 
csak  azt  óhajtja,  hogy  utoljára  is  ne  kelljen,  a  kan- 
czellária  nézete  ellenére  is,  kemény  eszközökhöz 
nyúlni.  Fontos  Dániel  hangulata  az  ú.  n.  hazafias 
rendekkel  való  testvéresülést  illetőleg.  Fontos  még 
Barco  ama  jelentése,  hogy  a  hajsza  a  tisztek  közt 
is  lábrakap. 

A  király  legbelsőbb  érzelmeit  ez  ügyben  talán 
leginkább  egy  régebbi  parancsa  tárja  fel  (ápr.  2.). 
Helyes  volna  nyers  erőszakot  alkalmazni,  de  mivel 
Magyarországon  oly  kevés  a  katonaság,  hogy  hatható- 
san úgy  sem  lehetne  fellépni,  tartózkodni  kell  az  erő- 
szaktól, hogy  a  sereget  ne  tegyék  ki  kudarcznak^  és 
ne  növeljék  még  a  bajt. 

Most  azonban  tisztán  a  személyes  ügyeket  és  a 
fegyelmet  nézi.  Festetics  alezredesnek,  privátim,  fejez- 
zék ki  megelégedését  szabályszerű  viselete  miatt. 
Adandó  alkalommal  azt  hathatósabban  is  érezteti  vele. 
Dánielt  ellenben,  szintén  privátim,  rójják  meg,  mert 
meggondolatlanul  vétett  katonai  kötelessége  ellen. 
Ternyey  válasza  jó ;  de  jobb  lett  volna  nem  válaszolni. 
Stockerauban  vizsgálat  legyen;  igaz-e,  kogy  bottal 
verették  a  vonakodókat.  Ha  igaz,  ott  is  kell  dorgálás, 
mert  más  módon  is  elfogadtathatták  volna  a  mundurt. 

Ternyeyn  kívül  mások  is  válaszoltak.  Gr.  Nauen- 
dorff,  aWurmser-huszárok  ezredese,  Zemplénnek,  a  leg- 

^  Affront. 

hevesebb  és  legelszántabb  megyék  egyikének,  mégis  fe- 
lelt, mert  hallgatása,  az  ország  felfogása  szerint,  rossz  kö- 
vetkezéssel járhatott  volna.  így  írt :  katona  kötelessége 
az  ország  védelme,  nem  a  törvényhozás.  Ha  az  ország- 
gyűlés törvényesen  elhatározná,  hogy  ott  ülésünk 
legyen,  egy  kötelességgel  többet  hárítana  ránk.  Ha 
minden  magyar  ezredet  Magyarországba  tennének  át, 
egy  részök  pusztába,  újonnan  elfoglalt  sivatagokba 
kerülne,  hol  tiszt  és  közlegény  még  jobban  elvadulna. 
Külföldön  ellenben,  az  idegen  hibákkal  együtt  idegen 
jó  szokásokkal  is  megismerkednek  és  így  az  állam- 
nak nagyobb  hasznára  lehetnek.  Kizárólag  magyar  tisz- 
tek alkalmazása  ismét  elidegenitené  egymástól  a  két 
nemzetet.  Világos,  hogy  több  magyar  tiszt  szolgál 
idegen  ezrednél,  mint  megfordítva.  Ez  csak  vélemény, 
a  többi  hon  atyáinak  dolga,  kiknek  parancsát  az  ezred 
készségesen  hajtja  végre. 

Felelt  más  is,  az  ezred  tulajdonosa,  elsassi  létére 
a  magyar  huszárságnak  és  az  egész  armádiának  egyik 
nagy  büszkesége,  gr.  Wurmser  Dagobert  Zsigmond, 
lovassági  tábornok.  Zalának  ír,  igen  huszárosán,  deá- 
kul, ö  nagyon  szereti  a  magyar  nemzetet:  mert  ugyan 
szemet  húnyhat-e  tapasztalt  katona  a  magyar  nemzet 
kiváló  érdemei  előtt?  Szereti  a  győzhetetlen  lelkű 
harczosokat,  hű  alattvalókat,  becsületes  férfiakat.  „Ez 
meggyőződésem;  korom  tiltja  a  hízelgést.  Tudják  a 
magyarok  is,  hogy  mindig  igazságra  törekedtem,  ezzel 
szereztem  becsületemet.  Egy  szóval ;  testestől-lelkes- 
től  magyar  vagyok,  csak  éppen  hogy  nem  honfiúsí- 
tottak." 

Az  a  kívánság,  hogy  a  nemzet  fiai  háború  után 
hazamenjenek,  minden  nemzettel  közös.  De  nem  igaz-e 
az   is,   hogy  a  hű  nemzet   minden  kívánsága,  a  leg- 

égetőbb  is,  enged  a  felső  hatalomnak.^  Ezért  most 
nem  teljesíthető  e  kívánság.  A  „törvényesen  meg- 
választott királynak"^  szüksége  van  reánk  és  mi  örök 
hűséget  esküdtünk  neki.  E  kötelezettség  a  békével 
sem  szűnik  meg.  Mert  ki  alkalmasabb  a  határ  védel- 
mére a  magyar  lovasságnál? 

Hogy  ez  a  karoktól  és  rendektől  függ-e  ?  én  mint 
katona  nem  törődöm  vele.  Törődjenek  azok,  kiknek 
dolga  az  ország  kiváltságainak  fentartása. 

Miért  gyűlölik  az  idegent?  Ki  nevelte  a  magyart 
erkölcsben,  észben,  munkásságban,  ha  nem  a  külföld? 
Ha  bűnöket  is  behoztak,  ez  csak  visszaélés.  Ki  ala- 
pította meg  a  mostani  hadviselés  módját?  Bizony  a 
külföld.  A  história  mutatja,  minők  voltak  a  magyar 
csapatok  60  év  előtt  „rudis  et  indigesta  moles",  vad 
és  barbár  vitézségű,  fegyelmetlen,  mértéket  nem  ismerő, 
vérszomjas,  csak  zsákmányra  gondoló,  még  a  szentsé- 
get sem  kímélő  tömeg.  Most  igazi  sereg,  mely  nem 
nézi  az  ellenség  számát  és  bízik  erejében.  Oly  sereg, 
melynek  egy  kis  lovasdandára  gyakran  szétverte  az 
ellenség  gyalogságának  négyszögét,  olyan,  mely  sze- 
mem alatt  3  vasas  ezredet  vert  szét,  erkölcsös,  könyö- 
rületes, ellenség  földjén  is  jól  viselkedő.  Tehát  a 
tanulékony,  vitéz  magyarnak  a  külföld  csak  hasz- 
nára vált. 

Sohasem  szóltak  előbb  magyar  gyalogokról.  Most 
dicsőítik  őket.  Ki  oktatta,  nevelte?  Honnan  tehát  az 
idegennek  e  megvetése?  Csak  azok  panaszkodnak, 
kik  sohasem  jártak  kint.  Az  igazi  érdemnél  nem  nézik 
a  nemzetet.  A  világ  összes  nemzetei  egy  lánczot  ké- 


^  Altiori  potestati  cedere  debet. 
*  Rex  rite  electus. 

peznek,  melynek  a  nemzet  egy  szeme.  ^  Ha  eltörik  a 
lánczszem,  elszakad  a  láncz. 

Mely  országnak  van  nagyobb  szüksége  a  külföldre, 
mint  Magyarországnak?  Termékeny,  de  nincs  keres- 
kedése. Ha  nem  segítik,  helyzeténél  fogva  a  háborúk 
színhelyévé  válik.  Sok  nemes  ifjúnak  egyetlen  reménye 
a  katonaság.  Mi  lesz,  ha  ezeket  a  magyar  ezredek 
szűk  korlátaiba  zárják?  Pedig,  ha  a  király  reáállana 
a  pacta  conventákra  és  a  katonaságot  insurrectióra  kor- 
látozná, ez  történnék  meg.  Ez  a  nemzet,  miután  ilyen 
uralkodó  alatt  aranykort  élt,  most  oly  módon  akarja 
megváltoztatni  uralma  formáját,  melyet  kellően  nevezni 
sem  lehet.  Mária  Terézia  kora  Leopold  alatt  meg 
fog  újulni.  Hogy  a  nemzet  javára  vált-e,  mi  közben 
történt,  vagy  nem,  csak  Isten  ítélheti  meg. 

Eddig  sohasem  panaszkodott  magyar  idegenre, 
sem  idegen  magyarra.  Hisz  mind  egy  szabály  alatt 
élünk  és  azt  jónak  tartjuk.^ 

A  zalai  levélről  azt  írja  a  haditanácsnak,  hogy 
csak  „túlzott  patriotismus  van  benne,  mely  inkább  ala- 
pul dölyfön,  mint  igaz  érdemen.  Öt  fejedelme  jogának 
szándékolt  sérelme  bírta  arra,  hogy  magyar  csipkedé- 
sekre német  igazságokkal  válaszoljon." 

Igazi  katonai  levél.  Wurmser  el  sem  képzelheti, 
hogy  egy  ország  jogosult  kívánságai  el  ne  hallgassa- 
nak a  fejedelem  parancsszava  előtt.  Közjogi  botlásait 
ne  ítéljük  meg  túlszigorúan.  Ha  királya  nem  tudta, 
honnan  tudja  ő,  hogy  Leopoldot  meg  nem  választják. 
Igen  értékes  eUenben,  mit  a  magyar  csapatok  vitéz- 
ségéről s  katonai  értékük  emelkedéséről  mond. 

*  Herder  kifejezése. 
»  9453.  jún.  8. 

Sokkal  fontosabb  kérdést  is  érint  a  katonainál:  a 
kultúra  átvitelét. 

Vad  törzsek  hálából  megeszik  az  elaggott  szülő- 
ket. A  kultúra  átvitelének  mindig  ez  volt  a  törvénye. 
A  kultúrával  függetlenség,  önérzet  származik,  ez  pedig 
első  sorban  mindig  az  ellen  fordul,  kinek  legtöbbet 
köszönhet.  A  népek  épp  oly  kevéssé  hálásak  nevelőik 
iránt,  mint  az  egyesek.  A  görög  leigázza  a  phoeniciait 
és  egyiptomit,  a  római  a  görögöt.  A  keresztyénség 
egyaránt  megsemmisíteni  törekszik  a  görög  művelt- 
séget és  a  zsidó  népet.  Az  olaszt  századokon  át 
rabbá  teszi  a  franczia,  a  spanyol,  a  német.  A  fran- 
cziának  örökös  gyűlölettel  hálálja  meg  tanítását  a 
német  is,  az  angol  is.  Viszont  a  szláv  népek  sem 
hálásabbak  a  német  iránt.  Az  emberiség  általános 
szempontjából  csak  akkor  származik  ebből  baj,  ha  a 
fellázadás  előbb  történik,  mielőtt  az  idegen  kultúra 
igazán  hatott  volna  és  bizonyos  tekintetben  magánál 
magasabbra  nem  emelte  az  újabb  nemzet  műveltségét. 
Ilyen  esetekben  áll  be  a  hanyatlás,  a  visszaesés. 

Mindeddig  csak  az  idegen  tisztek  eltávolításáról 
és  a  hazában  való  kvártélyozásról  volt  szó;  vagyis  a 
tiszteket  és  katonákat  közvetlen  érdeklő,  nem  is  poli- 
tikai és  elméleti  ügyekről.  Az  országgyűlés  forró  kohó- 
jában, azon  roppant  nyomás  alatt,  melyet  a  bizony- 
talanság, a  reichenbachi  congressus,  a  hitlevéllel  járó 
viták,  az  erőszakos  elnyomás  vagy  legalább  a  teljes 
sikeretlenség  aggodalma  okoztak,  jegeczesedett  csak 
ki  ez  a  kérdés  az  egész  nemzet  állapotát  és  jövőjét 
érintő  tényezővé. 

Június  18-án  az  országgyűlésen  bemutatták  és 
június  23-án  a  tiszai  kerületek  ülésén  nagy  érdeklő- 
dés közt  olvassák  fel  és  tárgyalják  a  brahovai  tábor- 

ban  levő  hat  magyar  ezrednek  folyamodását  „a  tekin- 
tetes nemes  hazához".  Meg  is  igérik,  hogy  azt  a 
diaetán  támogatják.^ 

Azt  kivánják  ebben,  hogy  a  hadi  rend  külön  sta- 
tus legyen  és  ez  csak  a  maga  nyájából  álljon.  Az 
idegen  tiszteket,  „kiknek  nagy  száma  miatt  az  haza- 
belieké  csaknem  láthatatlan",  küldjék  el.  Tiszt,  a 
mennyire  lehet,  csak  nemes  legyen.  Az  érdemes 
nem-nemeseket  nemesítse  meg  az  ország,  „jószágot 
pedig  nem  az  holdban,  német  birodalmi  szokás  sze- 
rint, hanem  az  hazában  kapjanak".  A  magyar  sereg- 
nek külön  tanácsa  és  hadi  commandója  legyen,  „a 
ki  egyedül  a  „Hazától*  függjön.  A  magyar  sereg  béke 
idején  „szüntelen  és  egészen  a  hazában  kvártélyoz- 
zon".  Mivel  a  föld  népe  idegenkedik  a  gyalog  katona- 
ságtól, főkép  a  német  öltözet  miatt,  úgy  „hogy  csak 
erővel  és  természetes  szabadságának  iszonyú  megsér- 
tésével lehet  ezen  életre  hozni":  ezek  és  tisztjeik  is 
magyar  ruhában  járjanak.  Az  egész  hadi  szolgálatot 
magyar  nyelveji  folytassák,  mi  leginkább  távol  tartja 
majd  az  idegeneket.  A  közkatona  csak  10  évig  szol- 
gáljon. Ha  harmincz  évig  szolgál,  „jeles  jutalmat  nyer- 
jen. A  nemtelen  tiszteket  nemesítsék." 

Háború  idejében  a  magyar  sereget  soha  össze  ne 
keverjék  a  némettel,  „hanem  maga  és  egyedül  har- 
czoljon,  hogy  ezáltal  elkerülje  ama  mesebeli  szamár- 
nak sorsát,  ki  a  lónak  eledelt  hordván,  maga  éhen 
meghalt".  Mindezek  kifejtésére   pedig  minden  ezred- 


*  Brahova  (Stieler  térképén  Praovo),  kicsi  helység  Negotin 
közelében,  Szerbiában.  Clerfait  serege  ott  volt  központosítva. 
A  folyamodást  a  „Károly,  Pálffy,  Splényi,  Gyulay  és  Erdödy, 
Toskana,  Splényi  lovas  regementekbeli  főtisztek"  nyújtották  be. 

bői  pár  magyar  tiszt  legyen  jelen  a  diaetán,  hogy  a 
jövendőbéli  király  ezt  végbe  is  vigye.  ^ 

Itt  már  nem  egyes  reformokról  van  szó,  hanem 
az  egész  magyar  seregnek  magyar  lábra  állításáról. 
Gyűlölet,  megvetés  nyilatkozik  a  német  ellen.  Pedig 
a  magyar  ezredek,  bármily  vitézek,  tüzérség,  műszaki 
csapatok  nélkül  nem  alkotnak  sereget;  bizony  össze 
kell  keveredniök  a  némettel,  ha  győzni  akarnak.  Nemesi 
gőg  szól  minden  betűből,  a  mellett  a  jutalmak  köve- 
telésében praetoriánus-  vagy  janicsár-hang.  Aláírás 
pedig  nincs ;  az  ily  sokat  és  merészen  követelők,  kik 
csak  „jövendő  királyt"  ismernek,   helyt   nem   állnak. 

Már  ebből  is  azt  kell  következtetnünk,  hogy  az 
nem  a  táborban  készült,  nem  kemény,  az  ellenséggel 
épp  farkasszemet  néző  harczfiak  írták,  hanem  politi- 
kus konyhán  főzték.  Ezt  a  feltevésünket  megerősíti, 
hogy  a  brahovai  táborból  is  jött  jelentés  Clerfaittől, 
mely  minderről  nem  tud  semmit.  A  Splényi- ezred  nem 
is  ott  volt,  hanem  Oláhországban.  A  Pálffy-ezred  pa- 
rancsnoka azt  jelenti,  hogy  ő  nem  felelt.  Valószínűleg 
több  tiszt  tud  róla,  de  kétes,  valljon  hozzájárult-e? 
A  Károlyi-ezred  parancsnoka,  Nicoletti,  felelt,  de  azt 
írta,  hogy  az  ellenség  előtt  állván,  engedelem  nélkül 
senki  el  nem  távozhat.  Szépen  köszönik  a  kedves 
ajánlást,  de  fel  nem  használhatják.  Csak  az  auditor 
van  beavatva.  Néhány  tiszt  magánlevelekből  értesül- 
hetett, de  minden  nyugodt  és  a  legénység  mit  sem 
tud.  Kosztolányi  László  „ezeres  kapitány",  Erdődy 
regementjénél  igen  kedvesen  felel  magyarul,  de  ő  is 

^  Egészen  kiadtam  idézett  müvemben  496 — 97.  1.  Zichy 
júl.  8-iki  jelentése  szerint  az  esztergomi  vicispánnak  küldték 
el  (Misics),  ki  azt  benyújtotta.  A  Gyulay-ezred  követküldés 
jogát  kérte,  de  a  folyamodás  nem  volt  aláírva. 

csak  azt  mondhatja,  hogy  a  „koronásítandó  fejede- 
lemnek" hittel  lekötve,  csak  vitózségökkel  akarják 
a  hazát  szolgálni.  Clerfaitnek  később  azt  írja,  hogy 
minden  büntetésnek  aláveti  magát,  ha  regementje, 
mely  poszton  áll,  tud  a  dologról.  Igen  szép  magyar- 
sággal ír  Ott  Péter  is,  „obrister  a  Leopold  Toscana 
lovasezrednél",  igazi  barátságot  lát  a  felszólításban, 
de  szintén  a  fejedelemnek  tett  esküre  hivatkozik,  sőt 
a  haditanácsra  is  és  csak  az  ellenséggel  szemben 
akarja  szolgálni  a  hazát. 

Clerfait  sem  akkor,  sem  később  nem  tudott  meg 
semmit.  A  katonai  fegyelmet  mi  sem  zavarta.  Ez 
pedig  csakugyan  lehetetlen,  ha  a  tisztek  vagy  éppen 
a  legénység  is  tudtak  volna  a  szükségkép  izgató 
levelezésről  és  a  folyamodásról. 

Még  a  legelőzékenyebb  az  a  levél,  melyet  az 
Esterházy  Miklós-gyalogezred  egy  magyar  kapitánya 
irt  az  ezred  nevében  Zemplén-  és  Gömörmegyéknek.^ 
Elégtelennek  találja  ugyan  magát  az  ily  nagy  feladatra, 
a  kemény  subordinatióra  is  hivatkozik,  de  mégis  reméli, 
hogy  „mostani  koronás  királyunk  meghallgatja  kéré- 
seket". 

Izgatásban  azonban  nem  lehetett  hiány,  egyik  ol- 
dalról sem.  Báró  Rali  erdélyi  parancsnok  június  29-én 
értesíti  a  haditanácsot,  hogy  a  két  oláh  gyalogezred- 
nek beküldték  azt  a  folyamodást,  melyben  az  oláh 
lakosok  azt  sürgetik,  vegye  be  őket  a  jövő  diaeta  az 
ország  negyedik  rendjének.^ 

Mindamellett  és  bár  igen  nevezetes  kivételeket 
fogunk  még  tárgyalni,  bátran  mondhatjuk,  hogy  leg- 


*  ResoY,  máj.  6. 

*  Hadi  levéltár  10749—868. 

Marczali:  1790—01.  országgy.  H. 

alább  az  ellenséggel  szemben  álló  sereg  nem  politi- 
zált, nem  készített  pronunciamentokat.  A  török  háború, 
melyben  újra  kimutathatta  vitézségét,  népszerű  volt. 
De  még  az  irodalomban  is,  bármennyire  elfoglalta  is 
a  nemzeti  küzdelem,  töméntelen  vers  mutatja,  mennyire 
magasztalják  Laudon,  Koburg,  Hohenlohe  érdemeit. 

Maga  Barco,  ki  ugyancsak  szeret  sötéten  festeni, 
azt  hiszi,  hogy  a  német  tisztek  alatt  álló  magyar 
regementek  bizonyosan  nem  tudnak  arról,  mi  történik 
a  tiszteknél,  „de  a  ki  magyar  van  a  törzstisztek  közt, 
legalább  hallgatagon  egy  húron  pendül.  Keményem 
csak  az,  hogy  holnap  nem  ma."  A  haditanács  elő- 
adása alapján  a  király  elrendeli,  hogy  küldjék  el 
az  illető  ezredek  parancsnokoló  tábornokainak  a  fel- 
küldött írás  egy-egy  példányát.  Ők  hivassák  magukhoz 
az  ezredeseket  külön-külön,  olvastassák  el  velők  és 
kérdezzék  meg,  ismernek  ilyen  gondolkozású  tiszteket. 
Hagyják  meg  nekik  tisztjeik  viseletének  gondos  ellen- 
őrzését, mert  ha  valami  olyan  történnék,  mi  az  ural- 
kodó iránt  való  kötelességgel  ellenkezik.  Őket  terheli  a 
felelősség.  Szintúgy  járjon  el  a  többi  commandans 
generális  is,  ki  alatt  magyar  ezred  szolgál.  Minden- 
nél titok  a  fő.  Az  ezredesek  becsületükre  fogadják 
a  titoktartást;  meghívásuk  nem  egy  nap  történjék, 
hanem  feltűnés  nélkül.  Ezen  rendelet  pedig  nem 
jő  jegyzőkönyvbe,  (jún.  26). 

Csakhogy  ezzel  a  dolog  nem  ért  véget.  Barco 
július  2-án  Maurer  nevű  kapitány  felől  tudakozódik 
Koburg  berezegnél,  kinek  áUítólag  az  a  foglalkozása, 
hogy  rajongó  patriotismust  terjeszszen.  Szerinte  az 
összes  magyar  törzstiszt,  különösen  Ocskayra  érti, 
szintén  meg  van  fertőzve  ezzel  a  betegséggel.  A 
haditanács  pedig  elrendeli,  hogy  Barco,  ha  Festetics 

tovább  is  viseli  a  nemzeti  kokárdát,  hivassa  őt  magá- 
hoz és  hagyja  meg  neki,  hogy  azonnal  menjen 
Bécsbe  és  jelentkezzék  Tigenél. 

Ezalatt,  június  30-án  elkészült  „aNemes  Graeven 
huszár  regimentjének  Magyar  fő  és  altisztjeinek"  a 
folyamodása,  melyet  gróf  Festetics  György  alezredes, 
Laczkovics  János  kapitány,  Árki  Pál  és  Vincze 
János  hadnagyok  nevök  aláírásával  nyújtottak  be  „a 
felséges  haza  tekintetes  rendjeihez". 

A  magyar  tiszteket  bántja  mellőzésük,  a  némete- 
ket eléjök  helyezik.  A  közlegényt  az  idegen  tisztek 
durvasága  gyakran  szökésre  kényszeríti.  A  magyar 
ezredekhez  tehát  kizárólag  magyar  tiszteket  nevezzenek 
ki.  Még  kadétnak,  altisztnek  is  ritkán  tesznek  meg, 
magyart,  főtisztségre  pedig  csak  nagy  ritkán  emel- 
kedhetnek. 

Ezen  személyes  sérelmek  mellett  valóban  nagy, 
általános  és  igazolt  szempontok  sem  hiányoznak.  A 
magyar  nyelv  behozása  fokozná  az  ezredek  harczi 
képességét,  mert  nem  kellene  az  ütközet  alatt  min 
den  parancsot  magyarra  fordítani.  Ebben  pedig  nem- 
csak a  katonaság  és  a  haza  java  vezeti  Őket,  hanem  a 
is,  hogy  kegyes  királyuknak,  a  koronázandó  fejede- 
lemnek hatalma  gyarapodjék. 

Ez  komoly,  férfias  dolog  volt.  A  kérdés  lényegét 
érintő,  a  százados  sebek  hatása  alatt  készülő,  de  nem 
túlzó,  nem  sértő.  Sem  az  igazgatásról,  sem  a  jutalma- 
zásról nem  szól.  Mintha  azt  akarná  feltüntetni,  hogy 
a  loyalis  kötelesség  teljesítéséhez  éppen  nem  szük- 
séges a  német  nyelv  uralma  és  a  német  tisztikar 
felsősége. 

Beállott  ismét  a  kötelességek  olyan  coUisiója, 
minőkkel  telvék  hazánk  történetének  véres  lapjai   és 

7* 

minőknek  legjobbjaink  szoktak  áldozatul  esni.  Gróf 
Festetics  György  alezredes  hűséget  esküdött  hazájá- 
nak és  megszegte,  ha  nem  is  a  királyának  tartozó 
hűséget,  hanem  igenis  a  katonai  fegyelmet. 

Maga  néhány  héttel  később,  vallatásánál,  elbe- 
széli, miként  jött  létre  a  folyamodás.  Június  30-án 
lázbetegen  feküdt  szállásán,  mikor  Skaricza  őrnagy 
jelentést  tett  nála  arról,  hogy  Vincze  és  Csizmanics  fő- 
hadnagyok rendes  módon  értesítették  arról,  hogy  folya- 
modást készítenek  az  országgyűléshez  az  idegen  tisztek 
ellen,  e  honban  való  kvártély  és  a  magyar  nyelv  érdeké- 
ben, első  sorban  ezredökre  gondolva.  Skaricza  őket  hozzá 
utasította,  ő  kerestette  is  a  hadnagyokat,  de  azok  csak 
este  9-re  jöttek  hozzá.  Kérdésére  bevallották,  hogy  a 
folyamodást  már  át  is  adták  Zichynek  és  Ürményinek. 
Megdorgálta  őket,  de  ők  nem  engedtek  és  így  azzal 
bocsájtotta  el  Őket,  gondolják  meg  a  dolgot  és  más- 
napra kérjék  vissza  az  elnököktől  az  írásukat.  Ismé- 
telt parancsára  ezt  meg  is  tették.  Ürményi  visszaadta 
de  Zichy  nem  adhatta,  mert  már  köröztette.  Erről 
mindjárt  jelentést  tett  Barcónak  és  mivel  időközben 
megtudta,  hogy  a  folyamodást  ki  is  nyomtatták,  a 
tábornok  meghagyta  neki,  hogy  a  példányokat  azon- 
nal szerezze  meg,  mit  meg  is  tett.  Elment  Zichyhez, 
de  ez  őt  Kornishoz  utasította.  Ez  is  azt  mondta,  hogy 
lehetetlen  a  visszaadás,  épp  úgy  a  befolyásosabb 
követek  is,  kiket  sorban  felkért  erre.  Az  egyik  aztán 
azt  a  módot  ajánlotta:  jelentse  ki,  hogy  átdolgozva 
újra  benyújtja,  így  visszakaphatja. 

Minderről  azonnal  jelentést  tett  Barcónak  szóval 
és  írásban  is,  de  választ  nem  kapott.  Arra  az  elha- 
tározásra, hogy  az  emlékiratot  átdolgozva  újra  be- 
nyújtja. Őt  különösen  az  a  nagyon  elterjedt  gyanú  bírta. 

mintha  ő  denunciálta  volna  a  királynak  a  szónokokat  és  el 
akarta  volna  nyomni  az  áUitólag  Szerbiából  jövŐ 
folyamodást.  Dániel  ugyanis  megdorgálásban  része- 
sült, melyben  róla  is  szó  volt.  A  rendek  már  is  emle- 
gették, hogy  vádat  emelnek  ellene  a  királynál.  Az  új 
folyamodást  ő  maga  fogalmazta,  Laczkovics  kapitány 
pedig  javította.  Aztán  ő  maga  felolvasta  ezt  két  sza- 
kaszának tisztjei  előtt,  kik  jónak  találták.  Végül  alá- 
írta, utána  Laczkovics  és  Árky  kapitányok,  továbbá 
Vincze  és  Csizmanics  főhadnagyok  is,  az  utóbbiak 
pedig  benyújtották  az  elnököknek.  A  kinyomatás  tudtán 
kívül  történt.^ 

E  vallomásból  az  tűnnék  ki,  hogy  a  sértett  becsület- 
érzésnek  nagyobb  része  lett  volna  Festetics  elha- 
tározásában, mint  a  komoly  megfontolásnak. 

Zichy  július  8-án  tett  terjedelmes  jelentést  a  ki- 
rálynak. Szerinte  senki  sem  gondol  komolyan  arra, 
hogy  a  katonaság  külön  rend  legyen,  de  igenis  arra,; 
hogy  legyen  külön  magyar  commandó,  a  haditanács- 
tól független ;  csak  magyar  tisztek  a  magyar  ezre- 
deknél és  békében  szállás  a  honában. 

Barco  július  5-iki  jelentése  teljesen  megerősíti 
Festetics  előadását.  Biztosította  a  hadparancsnokot, 
hogy  a  folyamodáson  kívül  nem  tud  semmit,  mi  bár- 
mikép az  állam  nyugalma,  vagy  az  uralkodó  ellen 
volna,  jövőre  pedig,  mint  a  király  hű  szolgája,  min- 
dent megtesz.  Nagyon  szeretné  az  ezredparancsnok- 
ságot és  aztán  távoznék  a  táborba. 

Festetics  maga  elbeszéli  július  4-iki  jelentésében, 
hogy  a  tisztek  az  ő  távolléte   alatt   nyújtották   be  a 


'  Festetics  kihallgatása.  Sammarísches  Verhör,  a  hadi  levél- 
tárban. 

folyamodást.  Mikor  visszajött  s  hivatta  őket,  kijelen- 
tették, hogy  abban  nincs  semmi  a  király  és  az  al- 
kotmány ellen  és  ő  úgysem  tehetett  volna  ártatlan  szán- 
dékuk ellen.  Szerinte  a  folyamadás  nyelve  nem  elég 
méltó,  mert  a  tisztek  nem  bírják  eléggé.  A  tisztek 
belátták  hibájukat,  vissza  is  akarták  vonni,  de  ez 
csak  Ürményinél  sikerült,  Zichynél  csak  ama  feltétel 
alatt,  hogy  stílusát  megváltoztatva,  újra  benyújtják. 
A  két  tiszt  bátor,  sohse  volt  fegyelmetlen,  mégis 
nagyon  megrótta  őket,  de  meg  nem  büntethette,  mert 
voltakép  nem  vétettek. 

Mindez  összevetve  körülbelül  bizonyossá  teszi,  hogy 
Festetics  nem  föltett  szándék  szerint  cselekedett, 
hanem  a  gyanúsítás  által  előidézett  izgatottságában. 
Ezt  használta  fel  Laczkovics  János  kapitány,  ki  beteg- 
ség ürügye  alatt  feljött  Szerbiából  és  a  bíztatást 
hozta,  hogy  az  ott  táborozó  bajtársak  egyetértenek. 
Dániel  volt  a  kezdő,  azonban  később  iparkodott  kivonni 
magát ;  Laczkovics  a  főmozgató,  Festetics  a  végrehajtó. 

Laczkovics  1789  végén  és  90  elején  írt  levelei- 
ből kitűnik,  hogy  ő  a  haditanácsnál  egyre  vádolta 
Festeticset,  mint  azt,  ki  a  viszály  szellemét  bevitte 
intrigái  által  az  ezredbe  és  elviselhetetlenné  teszi  ott 
az  életét.  Valószínű,  hogy  Festetics  erről  mit 
sem  tudott.  Elhatározása  annál  figyelemre  méltóbb, 
mert  Graeven,  az  ezredtulajdonossá,  éppen  akkor  aján- 
lotta őt  helyettes  parancsnoknak.  Különben  is  ő  volt 
az  első  alezredes,  a  király  kegye  felől  pedig  biztos 
lehetett.  Tisztában  volt  azzal  is,  hogy  eljárása  a  fe- 
gyelembe ütköző,  azt  vallomásában  megmondja, 
hogy  panaszt,  kívánságot  csak  a  mustránál  lehet 
kifejezni. 

Nemcsak   a  hazafiság    volt    lényében,   hanem   az 

elismerésre  való  törekvés,  a  népszerűség  vágya  is. 
Már  május  18-án,  midőn  két  szakaszával  Horvát- 
országból jövet  átvonult  Keszthelyen,  megülték  ott  a 
a  testvériség  ünnepét  a  zalai  bandériummal.  Tettében 
nem  látott  semmi  rosszat.  Vallatói  előtt  megmondta, 
hogy  az  idegen  tisztek  elrontották  az  ezredet,  az 
idegen  szállás  Olaszországban  egészen  tönkre  tette, 
és  így  első  két  kívánságuk  jogosult.  Csak  a  magyar 
nyelvre  nézve  tett  megszorítást:  az  mint  szolgálati  nyelv 
nagyon  hasznos  a  közlegénynek,  de  nem  hiszi,  hogy 
a  főtiszt  és  tiszt,  ha  csak  azt  bírja,  egészen  meg- 
felelhessen. A  feudális  vonás  sem  hiányzik  belőle. 
Mikor  Bécsbe  idézték  és  kihallgatták,  felvilágosítást 
kért,  mit  tegyen,  hiszen  mint  magyar  mágnásnak  neki 
Budán  kellene  lenni,  vagy  magát  kimentenie.  Mire  a 
király  szárazon  azt  válaszoltatta  neki,  hogy  őt  mint 
katonát  és  nem  mint  mágnást  rendelték  Budára  és 
mint  katonát  hallgatják  ki. 

A  haditanács  július  15.-én  Bécsbe  idézte  az  al- 
ezredest, ki  20-án  meg  is  jött.  Szabadlábon  hagyták, 
de  a  titkos  policzia  utána  járt,  kivel  érintkezik, 
Cobenzl  pedig  felszólítást  kapott,  hogy  levelezésére 
ügyeljen.  Másnap  reggel  csak  Bornt,  a  híres  tudóst 
látogatta  meg,  aztán  a  haditanács  elnökénél  jelent- 
kezett, ki  őt  Gemmingen  parancsnokhoz  utasította. 
Kihallgatása  hivatalosan  történt  a  főhadbíró  előtt;  a 
jegyzőkönyvet  maga  is  aláírta.  Roppant  gyorsan, 
augusztus  6-án  már  megtörtént  a  döntés.  A  király 
kétheti  fogságra  ítéli,  melynek  letelte  után  kemény 
megrovásban  részesül  szabályellenes  viselkedése 
miatt.^ 

*  Dienst-  und  Ordnungswidriges  Betragen. 


104  MÁSODIK   FEJEZET. 

Aztán  Németalföldre  megy  mint  a  Latourdragonyo- 
sok  második  alezredese.  Budára  előbb  nem  mehet. 
Ha  áthelyezése  ellen  felszólal,  elbocsájtással  kell  Őt 
fenyegetni. 

Dániel  alezredest  és  Laczkovics  kapitányt  egy 
tiszttel,  ki  felügyel  reájuk,  ide  küldje  a  szerémi  pa- 
rancsnokság, épp  úgy  ide  küldje  később  az  erről 
szóló  aktákat  és  a  Graevenezred  többi  ebbe  bonyo- 
lódott tisztjét  is. 

A  Graevenezred  új  parancsnokot  kap,  Dániel  a 
Kinskyregementhez  jő,  Skaricza  pedig  második  al- 
ezredese lesz  a  regementnek, 

így  végződött  ez  az  ügy,  melynek  lefolyásába 
talán  épp  úgy  belejátszottak  a  Graevenezred  tiszti- 
karának személyes  érdekei  és  áskálódásai,  mint  az 
országos,  nemzeti  érdekek. 

Míg  csak  a  katonaságról  volt  szó  általában,  alig 
keltett  az  egész  nagyobb  feltűnést,  mint  a  hitlevél- 
nek bármely  más  pontja.  Akkor,  midőn  egyrészt  a 
vallások  harcza,  másrészt  a  reichenbachi  congressus 
lefogva  tartott  minden  szenvedélyt,  egy  ezred  folya- 
modása nem  sokat  számított.  De  mihelyt  szemé- 
lyessé vált  az  ügy,  mihelyt  elterjedt  a  Bécsbe 
idézésnek,  vallatásnak  híre,  a  Graeventiszteket  fel- 
karolta az  egész  ország.  Nagy  nemzeti  sérelemnek 
tekintették  ezt  az  eljárást  és  rendi  szempontból 
méltán. 

Laczkovics  István,  Temesmegye  alispánja  és  kö- 
vete szólalt  fel  testvére  és  bajtársai  mellett  az  augusz- 
tus 12-iki  gyűlésen.^  A  kerületek  már  előtte  való  nap 

*  Esedező  levele  és  mellékletül  az  ezred  könyörgő  levele 
az  országgyűlés  actáiban:  76 — 80.  lap. 

megígérték  támogatásukat.  Elmondja,  hogy  a  tiszteket, 
kik  nem  követtek  el  „semmi  törvénytelenséget  vagy  a 
fejedelem  ellen  hitetlenséget,"  a  felséges  haditanács 
elfogatta  és  Wallis  Zimonyban  vizsgálatot  tart  fölöt- 
tük. Testvérét,  mint  pártütőt,  mindennap  reggel  és 
délután  „strázsák  közt"  törvény  elé  hurczolják,  hogy 
csakhamar  elitélhessék  és  a  hazának  ártatlanul  adóz- 
zon. Járjon  tehát  közben  érttik  a  felséges  haza  és 
kérje  „estaf etaliter"  szabadon  bocsátásukat  és  becsü- 
letük visszaadását. 

Éppen  ekkor  hívták  meg  a  rendek  a  királyt.  A  küzde- 
lem végéhez  közeledett.  De  az  izgatottság  még  tartott. 
Igazán  forradalmi  légkörben  mozogtak,  annyira  bizony- 
talan volt  minden.  Budán-Pesten  mindennap  tűzvész 
dúlt  s  mivel  ennek  okát  nem  tudták,  ebben  is  politi- 
kai szándékot  láttak.^  Most  a  katonai  sérelem  újra 
felvillanyozott  mindent.  Közelinek  látták  a  veszélyt. 
Hisz  igazán  véreik  szenvedtek.  Laczkovics  egyik 
testvére  ott  ült  köztük,  a  másik.  Pestmegyének  vic- 
ispánja  is  jelen  volt. 

Még  növelte  a  helyzet  dramatikus  voltát,  hogy 
nyomban  a  felolvasás  után  felszólalt  a  karzaton  jelen- 
levő Vincze  főhadnagy,  az  egyik  aláíró.  Ö  mindazokat 
igazoknak  jelentvén  ki,  szintén  pártfogásért  esedezett, 
mert  ö  és  még  szabadlábon  lévő  társai  szintén  félnek 
a  büntetéstől. 

Igazán  a  párisi  nemzetgyűlésbe  illő  jelenet.  Elvi 
jelentősége  is  szerfölött  nagy.  Mert  itt  kellett  eldőlni: 
souverain-e  a  magyar  országgyűlés;  hozzá  folyamod- 
hatik-e  a  haza  minden  fia  sérelmei  orvoslására. 

Laczkovicsot  először     Máriássy    támogatta,    aztán 

'  Barco  természetesen  ezért  is  Zichyt  okozta. 


o 

mások  is;  a  ház  csak  érzelmére  hallgatott.  Ürményiis 
ajánlotta  az  írást,  azonkívül  azt  javasolta,  hogy 
Zichy  is  írjon  fel  gróf  Festetics  György  mellett,  kinek 
salvns  conductusát  megsértették.  Németh  János  ítélő- 
mester  nyomban  meg  is  szerkesztette  az  tizenetet 
az  első  táblához,  melyben  a  karok  kijelentik,  hogy 
addig  meg  sem  hívhatják  a  fejedelmet,  míg  e  sérel- 
met nem  orvosolta.  Ha  valamit  elkövettek  a  tisztek, 
rendeljen  el  ő  felsége  mixta  deputatiót,  mely  e  fölött 
ítéljen.^ 

Végül  azt  is  követelik,  hogy  Barcót,  ki  nem  is 
indigena,  távolítsák  el;  addig  pedig  ne  háborgasson 
senkit  a  folyamodás  miatt. 

Az  első  tábla  nem  akarta  az  ügyet  elhamarko- 
dottan végezni.  Jobbnak  tartotta,  ha  Zichy  küld  sta- 
fétát, ki  már  írt  is  ezen  dologban.  Barcót  pedig  rá- 
bírja, hogy  egyelőre  további  lépéseket  ne  tegyen. 
Ez  viszont  a  rendeknek  nem  tetszett.  Az  addig  is 
nagy  elkeseredést,  mely  különösen  az  ifjakat  hatotta 
át,  fokozták  a  vezetőknek  beszédei.  Máriássy,  Balogh, 
Darvas,  Vay,  Jezerniczky,  Almásy  mind  egy  értelem- 
ben szóltak.  Elhatározták,  hogy  az  első  táblát  felszó- 
lítják, küldjék  el  még  ma  a  már  kész  levelet,  közös 
ülésben  végezvén  annak  megvizsgálását  és  lepecsé- 
telését.  A  deputatio  azzal  tért  vissza,  hogy  az  ország- 
bíró 5-re  járván  már  az  óra,    az   ülést   feloszlatta. 

Most  tört  csak  igazán  ki  a  harag.  Zichy  eljárá- 
sát rosszalják,  deputatióba  hozzá  indítják  Németh 
ítélőmestert,  Vay  Istvánt  és  Almásyt,  hogy  adja  annak 
okát.  Barcóhoz  a  personalis  elküldte  Aczélt.  A  gene- 


1  Vincze    magyar   nyelvű    nyilatkozata,    miért    szólalt  fel? 
megvan  a  hadi  levéltárban. 

ralis  írást  kért,  különben  nem  felelhet.  Festetics  és 
Laczkovics  ellen  pedig  nem  a  folyamodás,  hanem 
más  dolog  forog  fenn.  Mégis  hatással  lehetett  reá  a 
rendek  határozott  fellépése,  mert  mint  a  haditanács- 
nak írja,  Skaricza  el  akarta  fogatni  Vinczét,  de  ő  nem 
engedte,  hogy  „a  rendeket  még  jobban  el  ne  kese- 
rítsem.* 

Oly  nagy  volt  az  izgatottság,  hogy  mármár  a 
legszélsőbb  elhatározásoktól  tartottak.  Sokan  már 
biztosra  veszik  az  elszakadást,  a  forradalmat.  „Körtil- 
beltil  húszan  vannak,  kik  mindent  mozgatnak  mert 
mintegy  gyakorolni  akarják  magukat  a  magyar  stílus- 
ban. A  többig  hallgat,  mert  szólni  nem  engedik,  a  leg- 
több azért,  mert  nem  is  érti  ezt  a  nyelvet." 

Másnap  még  tart  a  láz.  „A  főemberek  le  akar- 
ják tenni  Zichyt,  Barcót  meg  elfogatni,  sőt  az  ifjú- 
ság a  legszívesebben  megölné.  Az  egésznek  Sztáray 
megmentése  a  czélja,  mert  a  tiszaiak  attól  félnek, 
hogy  a  nemesség  felfegyverezése  és  a  poroszokkal 
való  egyetértés  miatt  most  már  felelősségre  vonják." 

Az  ülés  elején  Zichy  mentegetődzését  olvasták  fel. 
Kiderült  az  is,  hogy  Dániel  nincs  is  fogságban.  Ez 
és  Zichynek  a  királyhoz  szóló  levele  kissé  csillapí- 
totta az  idegeket.  De  azért  kimondták,  hogy  az  ország- 
bíró, ha  a  statusok  és  rendek  folytatni  akarják  a 
tanácskozást,  elégséges  ok  s  híradás  nélkül  fel  nem 
oszlathatja  az  első  tábla  ülését,  a  minthogy  viszont  a 
personalis  sem,  ha  az  országgyűlés  a  folytatást  kí- 
vánja. A  tisztek  dolgában  most  már  megelégedtek 
rövidebb  levéllel  is.  Újra  kimondták,  hogy  mindaddig, 
míg  a  tisztek  dolgában  nem  történik  jelentés,  a  kö- 
vetség el  ne  menjen.  A  levelet  pedig  közös  ülésből 
küldjék  el. 

Fordulatot  jelöl,  hogy  a  főrendek  már  nem  egyez- 
tek az  együttes  ülésbe.  Zichy  talpra  állott  és  a  fő- 
rendek kitartottak  mellette.  Fenn  akarták  tartani  az 
önnáUóságukat.  Arra  hivatkozhattak,  hogy  a  múlt 
mixta  sessio  is  csak  halasztotta  az  ügyet  a  sok  be- 
széddel. Az  országbíró  azonban  külön  áthivatta  a 
rendeket  a  levél  pecsételése  végett. 

Ismét  szörnyűséges  és  végtelen  kifakadások.  Almásy 
Ignácz  kijelenti:  ha  a  proceresek  nem  engednek,  a 
végső  lépésekhez  kell  folyamodni.  „Még  hallani  is 
borzasztó."  írják  meg  a  felségnek,  hogy  a  főrendek 
okai  a  késésnek.  Csakugyan  a  tisztek  ügyének  a  ki- 
rály meghívásával  való  összekapcsolása,  a  pressio 
fontos  eszközét  adta  az  alsó  tábla  kezébe. 

„Zichy  férfiasan  viselkedett,  nem  félt  a  letételtől. 
Szegény  personális  mindig  neutrális,  jobban  fél  a  szó- 
nokoktól, mint  a  hogy  azok  őt  tisztelik,  vagy  félnek 
tőle.  A  királyi  biztosok  mind  a  király  ellen  foglalnak 
állást,  hogy  magukat  fenntarthassák.  Igen  rosszul 
állnak  a  dolgok,  mert  a  felség  (Majestas)  néhány 
ember  kezében  van  ki,  mindent  intéz."  Ebben  a  lár- 
mában oszlik  fel  az  ülés  esti  hatkor,  és  tagjai  átmennek 
a  főrendi  terembe. 

Folytatják  másnap.  A  rendeknél  az  együttes  ele- 
gyes ülés  követelését  hevesen  ismétlik.  Már  az  örö- 
kösödés megszakítását  is  emlegetik  újra.  Aztán  át- 
mennek a  főrendekhez,  hogy  a  velük  tartó  pártot 
támogassák.  Gróf  Teleky  József,  Sztáray,  Széchenyi, 
gróf  Szapáry  Pál  és  Skerlecz  Miklós  szólaltak  fel 
egymásután  a  rendek  kívánságának  teljesítése  miatt. 
Az  országbíró  azonban,  a  klérus  és  a  „józanabb"  fő- 
rendek  segítségével  visszaveri  a  támadást. 

így  a  nagyobb  kérdés,  a  diploma,  a  király  meghí- 

vása  elnyelte  a  katonait.  Augusztus  26-án  mégis  el- 
határozzák, hogy  a  királyhoz  küldendő  deputatio  kér- 
jen kegyelmes  választ  az  országnak  a  tiszteket  illető 
kérelmére. 

így  múlt  el  az  országgyűlésen  ez  a  viharral,  for- 
-geteggel  teljes  vita.  A  megyék  azonban  felkapták;  az 
országos  agitatiónak  egyik  főtárgya  maradt.  Bihar, 
Szabolcs,  Pest  egymásután  küldték  a  dörgő  felirato- 
kat. Pest  még  később  is  felkérte  a  nádor  közben- 
járását érdekökben.  Ekkor  állítják  fel  az  erre  vonat- 
kozó nagy  közjogi  elvet.  Mind  kérik  a  királyt,  hogy 
addig  is,  míg  a  265  éve  szüntelen  fennforgó  panaszát 
nemzetünknek  meg  fogja  orvosolni,  bocsáttassa  szaba- 
don az  ártatlanul  elfogott  katona  hazánkfiait.  Annyi- 
val is  inkább,  mert  az  ország  a  katonaság  dolgát  a 
fejedelemnek  egyáltalában  úgy  által  nem  adta,  hogy 
róla  lemondott  volna.  „Nem  is  mondhatna  le,  mert  a 
természet  sem  engedi  és  jussunk  sincs  reá,  hogy 
fiainkat  az  idegen  nemzetbeli  tisztek  alá  adjuk 
szolgálni.  Mikor  átadatott,  mindannyiszor  kikötődött, 
hogy  azok  a  német  birodalom  lábára  ne  vonattassanak. 
Hazafiak  az  országunkhoz,  mint  anyjukhoz,  szabadon 
folyamodhassanak." ' 

Az  ezrednél  személyes  kérdések  és  indulatok  is  játsza- 
nak szerepet;  az  országgyűlésnél  és  megyénél  a  haza- 
szeretet aranyával  össze  kell  keverni  a  hatalmi  érdekek 
keményebb,  de  nemtelenebb  érczét,  hogy  eredménye 
lehessen.  De  ez  a  hazaszeretet  megvan  és  legtisz- 
tábban láthatjuk  nyilatkozását  ott,  hol  nem  remél- 
hetnek előléptetést,  hol  legszigorúbb  a  büntetés:  a 
közlegényeknél. 

»  Szily-levéltár.  Nádori  levéltár.  Szabolcsmegye  levéltára. 

A  Devinsezred  22  közvitéze,  szabolcsi  legények, 
már  május  11-én  felkerekednek  Bucsacsban,  Podoli- 
ában  és  arra  a  hírre,  bogy  veszélyben  az  ország, 
mindent  elhagyva,  nem  törődve  üldöztetéssel,  hideggel, 
éhséggel,  a  havasokon  át  elérnek  Máramarosba.  Ez 
a  megye  tovább  bocsátja  őket  Szatmárba,  de  itt  el- 
fogják, börtönbe  vetik  őket.  „Csupán  csak  szülött  édes 
hazánk  eránt  buzgó  szeretetünktől  viseltetve,  eltökél- 
lettük  magunkban,  hogy  ha  már  igy  lévén  a  dolog, 
ha  már  egyszer  kell  fegyvert  forgatnunk,  inkább  az 
édes  hazánknak,  mint  más  idegen  tartománynak  ol- 
talmazására fordítsuk  s  áldozzuk  fel  vérünket."  Itt 
nem  volt  phrasis  a  hazaszeretet.  Az  országgyűlés 
július  19-én  foglalkozott  velük.  Megelégszik  azzal, 
hogy  őket  a  sereghez  viszaküldje,  az  országbíró 
pedig  járjon  közbe,  hogy   meg   ne   büntessék   őket.^ 

Ez  mutatja,  minő  mélyre  hatott  a  mozgalom.  Hogy 
nemcsak  a  magyar  fajt  érdekelte,  mutatja  a  határ- 
őrvidék folyamodása. 

A  „közeli  diaetához"  ^  fordulnak,  mert  sérelmeik 
olyanok,  hogy  nagy  lelki  megindulás  nélkül  elképzelni 
sem  lehet  állapotukat.  Mert  noha  a  „megbecsülhetetlen** 
határőrség  kezdettől  fogva  vitézül  megvédte  a  biro- 
dalom végeit,  mégis  kifosztották  minden  ősi  privilégiu- 
mából, úgy  vallás,  mint  politikai  s  törvénykezési  tekin- 
tetben, annyira,  hogy  már  semmi  joguk.  Ügyeiket 
császári,  osztrák  vagy  az  ú,  n.  „Gránzrecht"  szerint 
intézik,   de  jobbára  a  „sic  volo  sic  jubeo**  elve  ural- 

^  Personalis  ezt  az  odiosus  ügyet  le  akarta  vétetni,  de  Vay 
József  és  Majthényi  mellettök  szólott.  Széchenyi,  július  23. 
A  Devins-katonákról  jó  értesítéseket  közöl  Szirmay,  a  Histó- 
ria Arcanában.  Megfelelnek  az  aktáknak. 

*  Ad  diaetam  proxime  celebrandam. 

kodik  rajtuk.  A  görög  és  a  r.  kath.  egyházak  pénzét, 
melyet  itt  67o-ra  lehetne  kölcsön  adni  és  melyből 
sok  szegény  határőr  juthatna  üzlet  útján  jó  módra, 
hitvány  3Va7o  mellett  lefoglalták.  Az  árvák  gondját 
csaló  rabulistákra  (auditor)  bízták,  kik  a  vagyont  el- 
rabolják. Panasz  nem  használ  ós  veszedelmes.  Az  új 
községi  pénztárakba  be  kell  tenniök  pénzüket,  de  az 
eltűnik,  mert  üzérkednek  vele.  így  alapították  a  belo- 
vári  selyemszövőt  is,  hogy  a  vállalkozók  gazdagod- 
janak. 

Végtelen  sok  a  teher,  állítólag  közczélra,  mely 
ezt  a  szegény  népet  tönkre  nyomorítja.  Hiszen  adó 
fejében  katonáskodnak,  mégis  fizetni  kell  minden  hold 
után  24  krt,  minden  fej  után  2  frtot.  Külön  kell  fizetni 
mesterség  után  is.  Békében  a  határőr  köteles  meg- 
vásárolni ruháját,  „pénze  fogytával,  a  szent  korona 
birodalmának  és  végeinek  kárával". 

Meg  akarják  semmisíteni  a  birodalom  törvényét, 
mindent  előmozdítanak,  mi  bármily  módon  a  haza 
vesztéhez  járulhat.  Mindent  elkövetnek,  „hogy  min- 
denki tulajdon  anyanyelvének  gyűlölője,  hazaföldjé- 
nek  és  teremtő  anyjának,  a  természetnek,  ellensége 
váljék".^  Ki  nem  tud  németül,  vicekáplár  sem 
lehet.  Az  idegen  tisztek  idegen  iskolát  hoztak  be. 
Öregeink  könnyezve  adják  oda  fiaikat,  mert  ott  meg^ 
tanulják  a  „normális"  nadrágot,  „systematikus  ruhát*' 
viselni,  a  hazai  szokásokat  megvetni,  szemérmetlenül, 
buján  viselkedni.  Nemsokára  egyetlen  német  nemzet 
legyen,  az  a  tervük.  A  mieink  már  jobban  tudnak 
németül  a  németeknél,   de  azért  csupa  bécsi  mester- 


^  Solo  natali  et  creatricís  suae  matris  naturae  inimicus  fierí 
debeat. 

ember  és  orvos  fiát  teszik  hivatalba.  így  a  haza  kárára 
nincs  vetélkedés. 

Előbb  ismeretlen  volt  itt  az  éhség  és  az  inség. 
A  bécsi  gazdálkodás  óta  sok  ezer  forintot  kell  költeni 
gabonára  és  jótékonyságra. 

Ehhez  járul  a  közmunka.  Minden  család  24  nappal 
tartozik,  mi  barbároknál  is  hallatlan.  Ez  sem  elég, 
néha  két  évre  előre  ledolgoztatják,  de  aztán  be  nem 
számítják.  Aggastyántól,  serdülőtől  annyi  munkát  köve- 
telnek, mint  a  legerősebb  férfitől.  így  építik  az  utakat. 
A  gazdaságot  el  kell  hanyagolniok,  oly  távolságra 
menniők,  melyre  5 — 6  frtért  sem  indulnának.  Parlagon 
marad  a  szántóföld,  kaszálatlan  a  rét,  pedig  adót  kell 
utánuk  fizetni. 

Még  barbár  szokás  szerint  is  kiváltságot  nyer  az, 
ki  érdemeket  szerzett  a  haza  védelmében.  Náluk  az 
érdemekben  megőszült  tiszt  magzatjai  is  adófizetők. 
Ha  katonaságra  alkalmatlanok,  bottal  verik  őket. 
Szomjúzzák  már  az  alkalmat,  hogy  minden  keservöket 
kiöntsék  a  rendek  előtt.  A  nem  bennszülött  tiszteket 
el  kell  távolítani. 

így  folytatják  hosszú  13  ponton  keresztül.  A  jobbágy- 
ság is  keserves  kenyér,  az  örökös  katonai  szolgálat 
is  az :  náluk  megvan  mindkettő.  Bármikép  ítéljünk, 
bizonyos,  hogy  a  német  tisztek  teljesen,  a  zsarolásig 
kihasználták  azt  a  hatalmat,  melyet  az  egyesített  pol- 
gári és  katonai  uralom  kezökbe  adott, 

E  bajokról  tanácskoztak  a  varasd-kőrösi  ezred 
tisztjei,  midőn  májusban  Laudon  zászlója  alá  küldték 
őket  Morvaországba.  Abban  bizakodtak,  hogy  az  új 
bán  útján  kieszközölhetik  a  magyar  rendeknél  az  új 
német  systema  megváltoztatását. 

Obradovics   főhadnagy  mutogatta   először  az  írást 

két  kapitánynak.  Az  egyik,  Boicheta,  megfogalmazta 
a  levelet  a  horvát  bánhoz,  Kranzel  hadnagy  pedig 
kijavította  és  leírta.  Pettauban  az  egyházi  parádé 
után  elvitte  a  két  kapitány  Bissich  alezredeshez,  kérve 
támogatását.  Az  alezredes  azt  válaszolta :  kérni  szabad, 
de  nem  nyernek  vele  semmit.  Az  egész  De  Vius 
táborszernagy  kezéhez  jut,  éppen  ahhoz,  ki  az  egész 
annyira  korholt  systemát.  Vigyázzanak,  bajba  ne  keve- 
redjenek. Erre  az  egyik  kapitány  elállott,  de  a  többi 
folytatta. 

Összejövetelt  tartottak  Boicheta,  Hasianecz,  Sliva- 
nich  kapitányok,  Obradovics  és  Kainovich  főhad- 
nagyok, Piachinovics  hadnagy,  egy  strázsamester, 
három  káplár,  egy  közlegény.  Obradovich  felolvasta 
a  pontokat,  és  ajánlotta,  hogy  az  altisztek  és  köz- 
legények is  aláírják.  Két  káplár  alá  is  írta.  De  Sliva- 
rich  rosszalta,  hogy  az  altiszteket  aláírásra  szólították 
fel,  mert  ez  büntetésnek  teszi  ki  őket.  így  a  terv 
megbukott.^ 

így  tudjuk  meg,  mikép  készültek  a  folyamodások 
valójában.  A  tiszt  urak  kezdték,  de  egyet  ők  sem  értettek. 
A  résztvevők  közt  csak  Obradovicsot  és  Boichetát 
büntette  a  törvényszék  szigorúbban,  hat,  illetőleg  négy 
hétre  vasban.  A  haditanács  szigorítani  óhajtotta  a 
büntetést.  Az  egészet  azon  törekvésből  magyarázta, 
hogy  az  elöljárók  ismét  korlátlan  hatalmat  akarnak 
gyakorolni  a  közember  fölött,  mint  azelőtt.  Ennek 
pedig  útját  állotta  a  systema.  Mintha  nem  lenne  még 
tűrhetőbb  a  patriarchális  önkény  a  bureaukratikusnál. 

Mindenesetre  ezek  az  egyes  tünetek  elegendők 
annak  bizonyítására,  hogy  az  egységes,  egyedül  a  feje- 

*  Hadi  levéltár  C.  1285. 
Marczali:  1790—91.  országgy.  U.  8 

delemnek  lekötelezett  hadseregnek  magában  a  sereg- 
ben is  vannak  ellenségei.  Ez  az  izgatás  a  legvesze- 
delmesebb következésekkel  járhatott  a  dynastiára  és 
a  monarchia  hatalmi  állására  nézve.  Mi  lesz,  ha  kitör 
a  porosz  háború,  a  magyar  és  horvát  ezredek  pedig 
a  rendekkel  fraternizálnak,  kik  éppen  ezen  külső  ellen- 
ség garantiáját  akarják  megnyerni.  1848,  1866  előre 
veti  már  árnyékát.  A  haditanács  a  maga  szempont- 
jából egészen  helyesen  fejezi  ki  a  viszonyt.  A  katonák 
nem  a  rendeknek,  hanem  a  fejedelemnek  esküdtek 
húséget.  Hogy  szabad  tehát  azon  rendekhez  folya- 
modniok,  kik  a  királylyal  elégedetlenek! 

Báró  Barco  szüntelen  izgatása  és  a  kétségtelenül 
feszült  és  veszedelmes  helyzet  végre  nagy  elhatáro- 
zásra bírja  a  haditanácsot.  Elnöke,  gr.  Tige,  július 
13-án  hathatós  eszközt  ajánl  a  királynak.  Szerinte 
Magyarország  és  Erdély  lakossága,  8V2  millió,  vesze- 
delmes izgatottságnak  vált  rabjává.  Körülbelül  54.000 
katona  —  ennyi  a  magyar  ezredek  létszáma  békében 
—  jelentékeny  részében  kész  elszakadni  az  uralko- 
dónak tett  esküjétől  s  a  király  iránt  rossz  érzületű 
rendek  karjaiba  vetni  magát.  Szükséges  tehát  a  gyors 
orvoslás. 

Csakhogy  az  ezredekhez  nem  lehet  fordulni,  külön- 
ben vége  a  fegyelemnek.  A  rendekhez  sem,  mert  ha 
ezek  megtagadják  közreműködésüket,  csorbát  szenved 
a  királyi  tekintély.  Nem  marad  tehát  hátra  más, 
mint  a  tábornokok  közbevetésével  oly  nyilatkozatot 
eszközölni  ki  a  magyar  ezredektől,  mely  szerint  ők, 
esküjökhöz  híven,  ragaszkodnak  a  katonai  szabályok- 
hoz, a  katonaság  egységéhez  s  nem  akarnak  elsza- 
kadni a  németektől.  A  tábornokokat  pedig  hatalmazzák 
fel,  hogy  a  törzstiszteknek  és  főtiszteknek,  kik  a  szándék 

elérését  biztosíthatják,   titokban   nagy  jutalmat  vagy 
előléptetést  ígérhessenek. 

E  terv  együgyúségénél  csak  a  tervbe  vett  corruptio 
nagyobb.  Helyes,  hogy  a  katona  ne  ártsa  magát  poli- 
tikába, de  ha  maga  az  uralkodó  felhatalmazza  arra 
egyik  felét,  hogy  tilthassa  el  a  másiknak?  Aztán  az 
a  törzs  és  főtiszt,  ki  jutalomért  ilyenre  vetemedik, 
hogyan  viselje  tovább  becsülettel  a  császár  kabátját  ? 
Valóban  a  Wallenstein  táborában  lefolyt  jelenetekre 
kell  gondolnunk,  ügy  hitte  a  haditanács,  hogy  mivel 
az  ő  lelkülete  megcsontosodott,  a  sereg  is  a  régi 
soldatesca  maradt. 

De  a  király  máskép  gondolkodott.  Az  egész  tervet 
elveti.  A  Graeven-ezred  folyamodásán  kívül  más  alapot 
eljárásra  nem  lát.  Ekkor  rendeli  el  Festetics  és  Lacz- 
kovics  Bécsbe  idézését. 

A  baj  alkotmányos  összeütközésből  eredt  és  így 
csak  alkotmányosan  volt  orvosolható.  Leopold  már 
tisztán  látott.  Az  elszakadás  terve  csak  kevésben 
gyökerezhetett  meg.  Ellenben  a  feszült  helyzet  még 
a  nyugodt  és  mérsékelt  embereket  is  izgatottságba 
hozhatta,  megtéveszthette.  Nem  tudhatták,  mit  lehet 
keresztül  vinni,  mit  nem.  Itt  tehát  az  ideje  annak, 
hogy  maga  a  király  minden  kétséget  kizárólag  kife- 
jezze, mit  tart  jogának  és  mitől  nem  állhat  el  semmi 
körülmények  között. 

Már  nem  a  közjogi,  hanem  a  katonai  kérdés  az 
egésznek  kulcsa.  Itt  kellett  határozott  állást  foglalni. 

Ily  viszonyok  közt  jött  létre  Leopold  ama  nyilat- 
kozata, mely  a  nap  nehézségeiben  leli  ugyan  magya- 
rázatát, de  mely,  mint  minden  igazi  nagy  történeti 
documentum,  századokat  világit  meg  tán  a  mai 
napig. 

8* 

A  leveleket  Pálflfy  kanczellár  írta,  a  király  nevében, 
az  országnagyoknak.^ 

„Ö  királyi  Felsége  szükségesnek  tartja  a  hitlevél 
tárgyalásakor  gondolkodását  egészen  kifejteni,  hogy 
azokat,  melyek  e  diplomában  az  ő  szent  személyét 
illetik,  oly  módon  lehessen  fogalmazni,^  hogy  minden 
ő  Felsége  akarata  és  a  karok  és  rendek  óhajtása  közt 
eredhető  összeütközést  eleve  el  lehessen  távoztatni". 

„0  királyi  Felsége  elhatározta,  hogy  az  ország 
alkotmányát,  úgy  a  mint  nagynevű  anyja,  fgs  Mária 
Terézia,  Magyarországnak  törvényes  és  szabályszerűen 
koronázott  királynője  és  dicső  emlékű  őse,  fgs  VI.  Károly 
reáhagyták,  erősen,  szilárdul  és  minden  részében  csor- 
bitlanul  fenntartja  és  semmi  tettével  nem  sérti.  Egy- 
úttal azonban  azt  is  bizton  reméli,  hogy  a  karok  és  ren- 
dek óhajtásaik  kegyes  czélpontja  gyanánt  ugyanazt  az 
alkotmányt  fogadják  el,  mint  a  Pragmatica  Sanctio 
alkalmával  kötött  kétoldalú  szerződések  egyetlen 
tárgyát". 

„így  magában  elhatározta  ő  Felsége,  hogy  a  tör- 
vényhozó hatalmat  az  országgyűlésen  törvényesen 
egybegyűlt  karokkal  és  rendekkel  együtt  gyakorolja. 
A  végrehajtó  hatalommal  és  a  mi  azzal  összefügg,  a 
kinevezésekkel,  adományokkal,  kegyekkel,  a  törvény 
által  előirt  módon  fog  élni.  Végre  a  törvényesen  rá- 
ruházott bírói  hatalmat  egyedül  a  törvényszékek  fel- 
ügyeletére fordítja,  hogy  ezek  a  törvények  előírása 
szerint  járjanak  el  tisztökben;  azonban  az  1715. 
Vn.  t.-cz.  fenntartásával."  ^ 

^  A   gróf  Zichy  Károlynak   szóló   példány  után.  A  zsélyi 
levéltárban.  Megjelent  az  országgyűlés  írásai  közt  is,  105—7, 1. 
*  Attemptare  valeant. 
'  Ez  felségsértési  perekben  a  király  személyét  teszi  bíróvá. 

„Midőn  ő  Felsége  ily  felfogással  fogott  a  kor- 
mányhoz, midőn  ilyetén  elszánt  akaratának  tanujeleit 
nyilvánossá  tette  az  országgyűlésnek  összehívásával 
koronázása  végett,  továbbá  az  előbbi  kormányzat  tör- 
vénytelen rendelkezéseinek  eltörlésével,  noha  ez  a 
háború  által  különben  is  kimerült  kincstárának  nagy 
veszteségével  járt :  szivében  meg  volt  győződve  arról, 
hogy  ezzel  helyreáll  a  régi  bizalom  és  a  köztigyek  helyes 
intézésének  módja.  Midőn  azonban  —  hogy  egyebeket 
hallgatással  mellőzzünk,  megtörtént,  hogy  Szabolcs- 
megye a  közbéke  ellenére  kis  gyűléséből  felszólítást 
bocsátott  ki  országgyűlésre  és  általános  felkelésre; 
hogy  Zemplénmegye  a  magyar  és  határőr- ezredekhez 
leveleket  írt,  izgatva  őket  követek  küldésére  az  ország- 
gyűlésre, mi  világosan  a  katonai  fegyelmet  ejti 
veszélybe,  különösen  ebben  a  háborús  időben :  meg 
kellett  győződnie  ő  Felségének  arról,  hogy  az  ország 
némely  hatósága  nem  tiszteli  úgy  a  törvényt,  mint  a 
hogy  a  közjó  megköveteli." 

„így  aztán  Pesth  megye  példáján  több  megye 
felvetette  a  pragmatica  sanctio  szerint  ő  kir.  Fel- 
ségét illető  örökösödés  fonala  megszakításának  kér- 
dését." 

„Mivel  azonban  közel  volt  az  országgj'úlés,  ő  Fel- 
sége minderről  hallgatott,  ama  reményben,  hogy  a 
nemzet  képviselői  az  ország  alkotmányát  szem  előtt 
tartva,  csupán  az  ország  alkotmányának  fenntartására 
czélzó  határozatok  által  az  előbb  megesetteknek  még 
emlékét  is  eltörlik." 

„Azonban  ő  Felsége  a  diaetára  egybehívott  rendek 
első  üléseit  nem  látja  várakozásának  megfelelőknek, 
a  mennyiben  ott  bizonyos  eskü  letétele  forgott  szóban, 

mely   esküre  különben  is,   úgy  látszik,   alkalmazható 
az  1536.  XL.  törvényczikk.''^ 

„Hogy  tehát  Excellentiád  a  hitlevélhez  tartozó 
ügyek  tárgyalásánál  ismerhesse  Ő  Felsége  szándékait, 
királyunk  engem  határozottan  felszólítani  méltóztatott, 
hogy  az  előbbi  észrevételeket  előadjam  és  egyúttal 
legfelsőbb  nevében  kijelentsem :  Hogy  ő  Felsége  szo- 
rosan ragaszkodik  az  ország  alkotmányához,  minő  az 
a  pragmatica  sanctio  idejében  volt,  és  nem  fogja  meg- 
hagyni vagy  engedni,  hogy  annak  szentségét  akár  ő 
maga,  akár  más  megsértse.  És  a  mint  ő  Felsége  nincs 
ellenére  annak,  hogy  azon  alkotmány  jövő  biztosítá- 
sáról is  gondoskodjanak  illő  és  a  királyi  méltóság 
díszével,  valamint  az  ország  javával  összeférő  módon ; 
úgy  másrészt  ő  Felsége  nem  fogja  megengedni,  hogy 
örökös  jogát,  melyet  a  pragmatica  sanctio,  tehát  sar- 
kalatos törvény  biztosít  részére  (melyek  ő  különben 
teljesíteni  óhajt),  akár  az  ő,  akár  fenséges  utódai 
kárára,  kétségbe  vonják.  Épp  úgy  nem  engedheti  ő 
Felsége,  hogy  akár  a  sor-,  akár  a  határőr-katonaságnál 
olyan  újításhoz  fogjanak,  mely  által  a  katonai  fegyelem 
megdőlhet,  vagy  pedig  az  ország  védelme,  melynek 
gondját  a  törvény  a  királyi  hatalomra  bízta,  veszélybe 
juthatna.  Nem  engedi  továbbá,  hogy  a  végrehajtó 
hatalom  gyakorlásában  (melylyel  különben,  mint  föllebb 
említettem,  a  törvények  értelmében  óhajt  élni)  az 
ország  alkotmánya  szellemével  ellenkező  gátakat  von- 
janak ő  Felsége  elé.  Arra  azonban  ő  Felsége  teljesen 
uajlandó,  hogy  az  ágostai  és  helvét  hitvallású  evan- 
gélikusoknak régi  törvények  és  békekötéseken,  külö- 

»  Ez  hűtlenség  büntetése  alatt  tiltja  a  szövetségeket  és 
összeesküvéseket.  (Mutuas  ligás  et  confoederationes). 

nősen  az  1606-iki  bécsin  és  az  1645-iki  linzin  alapuló 
jogai,  a  lelkek  mindenkorra  való  egyesítésére  e  diae- 
tán kimondassanak  és  azok  értelmében  törvényben 
megerősíttessenek.  Egyúttal  azonban  kegyesen  azt  is 
óhajtja^  hogy  a  görög  nem  egyesültekre  is  méltó 
tekintettel  legyenek." 

„Midőn  ezeknek  kijelentésében  kegyelmes  és  hatá- 
rozott parancsot  teljesítek,  még  azt  kell  hozzáadnom, 
hogy  ő  Felsége  nem  kételkedik  abban,  hogy  Exc.  d. 
az  így  előtte  ismeretes  királyi  szándéknak  most  a 
diploma  kidolgozásánál  kellő  hasznát  veszi." 

Kelt  e  levél  július  20-án :  az  nap,  melyen  Leopold 
kiadta  a  reichenbachi  megegyezéshez  vezető  döntő 
utasítást.  így  e  nap  határt  jelöl  a  monarchia  külső 
és  belső  politikájában  egyaránt. 

Ettől  a  törvényes,  de  határozott,  sŐt  magyar  szem- 
pontból véve  szigorú  állásponttól  később  sem  tér  el 
egy  hajszálnyit  sem.  Midőn  gróf  Zichy  augusztus  12-én 
felír  a  tisztek  ügyében,  így  ítél:  „az  országbíró  levele 
olyan,  mint  az  előbbiek:  nincs  benne  egy  sziporka 
józan  ész.^  Mi  köze  a  katonai  fegyelemnek  és  egy 
Graeven-tiszt  ideküldésének  a  diaetához?  Ez  nem 
avatkozhatik  be  és  a  kanczellár  így  feleljen  neki. 
Annál  is  inkább,  mert  ugyanezen  diaetának  állítólagos 
jó  szándékai  még  nem  érdemelnek  semmi  figyelmet." 
Viszont  azonban  a  haditanács  és  Balassáék  kedvéért  sem 
tér  el  tőle.  Midőn  az  országgyűlés  meghívja,  a  diploma 
pontjaira  válaszolva  kimondja,  hogy  „a  katonasággal 
törvény  szerint  fog  bánni  és  a  mezei  és  határőrezre- 
deknél született  magyar  tiszteket  alkalmazni." 

Bármily  határozott   tehát :    csak    a    király   joga, 

'  N'a  pas  le  seus  commun. 

a  fegyelem  és  a  védelem  szüksége  van  benne  dog- 
matikusan kifejezve.  Tiltakozás  a  parlamenti  sereg 
és  az  anarchia  ellen,  mely  az  országot  védtelenül 
kiszolgáltathatja  ellenségeinek.  E  fenntartások  mellett 
is  nagy  tere  nyílt  a  magyar  sereg  fejlesztésének,  két 
irányban  is.  Az  insurrectio  teljesen  törvényes:  nem 
lehetne  azt  harczképessé  tenni?  A  magyar  ezredek 
pedig  fegyelmüket,  hűségüket,  vitézi  megbízhatósá- 
gukat megőrizhetik  magyar  parancsszó  és  magyar 
vezetés  alatt  is.  Hisz  még  Hajnóczy  is  magától  ért- 
hetőnek tartotta  a  király  fővezetőségét. 

Vay  József  írásai  közt  egy  javaslatot  találunk  a 
nemesi  felkelés  szervezéséről.^  Azon  kezdi,  hogy  „a 
vitézség  a  magyartól  nem  távozott.  Most  is  dísze  az 
ausztriai  seregnek,  ezt  az  idegen  is  elismeri."  De  a 
nemességben  meglankadt  az  az  erkölcs,  melylyel  a 
Famíliák  dicsőségüket  építették  akkor,  midőn  még 
nem  volt  szokás  pénzért  vagy  hazaárulásért  nemesedni. 

A  vitézséggel  távozott  az  emberség  is.  „Haszon- 
talan volna  kimagyarázni,  mely  alacsonyságra  jutot- 
tunk. Tagadhatatlan,  s  ez  irigyeink  legnagyobb  ellen- 
vetése, hogy  a  magyar  nemesség  a  közterheknek 
semmi  részét  nem  viseli.  Megmaradt  azonban  a  személy 
szerint  való  táborkodás.  Annak  felváltása  sok  rósz 
Hazafinak  fejét,  újonul  rendbe  vétele  sok  jónak  elmé- 
jét fárasztotta.  Az  utolsó  insurrectiók  bizonyították, 
hogy  a  megváltozott  hadakozás  módja  a  vitézséget 
majd  haszontalanná  tette". 

Most  midőn  összegyűlt  Rendéi  e  Felséges  hazának 

^  A  nemesség  táborkodásáról  egy  igaz  Hazafinak  gondolati. 
Gróf  Fekete  müvéről  irt,  fönnebb  I.  r.  306.  1.  tárgyalt  reflexiói- 
ban emlékezik  meg  róla,  tehát  még  a  diaeta  elején  készült.  Nem 
ö  írta,  hanem  valamely  katona  barátja,  talán  báró  Vay  Miklós. 

egy  szívvel-lélekkel  törvényeink  örökösítésével  fogla- 
latoskodnak, jó  volna  a  személyes  táborkodást  elren- 
delni, hogy  a  magyar  nemes  , katona  indulattyába" 
visszavitessék  és  előkészüljön  hazája  védelmére,  tör- 
vényes királya  szolgalatjára.  Sok  az  akadály.  A  sze- 
gény nemes  hogy  szerezzen  lovat,  fegyvert,  ruhát,  tar- 
tást, a  birtokos  pedig  csak  annyi  terhet  viselne?" 

Az  a  nemes,  kinek  nincs  300  forint  évi  jövedelme, 
csak  úgy  szolgálna,  ha  más,  vagyonosabb,  Őt  a  maga 
helyén  felállítaná.  Kiknek  300 — 1000  forint  a  jöve- 
delmök,  maga  szolgálna.  Három  megye,  pl.  Pest,  Heves, 
Nógrád  együtt  felállíthatna  egy  lovas  regementet.  Hol 
kevesebb  a  nemes:  Csongrád,  Csanád,  Békés,  Arad, 
a  bánsági  megyék  1 — 2  svadronyt  szolgáltatnának, 
így  az  egész  országból  könnyen  kitelne  hat  lovas 
regement.  A  vagyonosabb  főrendek  pedig  annyi  nemes 
lovast  állítsanak  az  egyházi  nemesek  vagy  armalisták 
közül,  a  hány  személyből  áll  családjuk,  a  nőket  is 
beszámítva. 

A  teherviselés  egyenlősítése  a  czél.  Az  alhadnagy 
2000  forintot  kapna  fizetésül,  a  főhadnagy  3000-et,  a 
második  kapitány  4000-et,  a  főstrázsamester  (őrnagy) 
5000-et,  az  alezredes  6000-et,  az  oberster  10.000-et, 
de  a  mellett  annyi  szegény  nemest  tartsanak,  a  hány 
személyből  áll  a  családjuk.  így  a  főrend  viselné  a 
fizetésnélküli  főtisztségeket. 

Kerületenként  egy  „Féld  Marsall  Lieutenanf-ot, 
vagy  fögenerálist  rendelne  a  haza,  kikre  zsoldos 
katonáit  bízni  kívánja. 

A  nemzeti  katonaság  köteles  lóval,  fegyverrel, 
egyenlő  ruhával,  szerszámmal,  készen  állani.  Minden 
megyében  évenként  három  hétig  gyakorlatot  tartanak, 

két  évben  svadronyonként,  minden  harmadik  évben 
ezredenként. 

Minden  magyar  nemes,  csak  akarja,  természettől 
katona.  Csak  gyakorlatra,  felügyeletre  van  szükség. 
A  Jászkunság  a  Hajdúsággal  együtt  két  lovas  rege- 
mentet állit  adó  fejében  és  hat  hétig  tart  gyakorlatot. 
Erdély,  ha  egyetért,  két  gyalog,  két  lovas  zsoldos  ezre- 
det magára  vállalhat,  fenntartva  mégis  a  határkatonaság 
nagyobb  részét.  Talán  még  egy  lovas  nemes  regement 
is  kitelnék  belőle.  Ha  Horvátország  a  varasdi  generala- 
tussal  „megkönnyebbül",  Magyarország  ezzel  együtt 
adójából  könnyen  eltarthatna  tíz  gyalog,  hat  lovas 
ezredet,  az  ezekhez  szükséges  csapatokkal  együtt. 

Ide  kellene  osztani  a  határőrségből  a  varasdi 
hármon  kívül  még  két  ezredet,  úgy  hogy  17-ből  12 
maradna.  így  tehát  a  haza  egész  ereje  volna: 

Magyarország  a  horvát  vármegyékkel  együtt  tar- 
tana gyalogságot:  tíz  ezredet.  Erdély  kettőt.  Határ- 
őrvidéki Horvátország  az  erdélyi  határőrökkel  együtt 
tizenkettőt.  Ezekhez  járulna  még  egy  „ágyús  rege- 
ment"  négy  üteggel,  összesen  26  ezred  =  82  zászlóalj ; 
legalább  82,000  ember. 

Zsoldos  lovasságot  tartana  Magyarország  hat  ezre- 
det, Erdély  kettőt,  székely  lovasság  egy,  magyar 
nemesség  hat,  erdélyi  1,  Jászság,  Kunság,  hajdúkkal 
kettőt.  Összesen  18  ezred,  108  svadronynyal,  legalább 
20.000  ember. 

Háború  idején  minden  gyalogezredet  egy  zászló- 
aljjal, minden  lovasezredet  egy  svadronynyal  lehetne 
szaporítani,  „de  úgy  tartom,  hogy  ezen  erő  minden 
szaporítás  nélkül  is  Magyarország  oltalmára,  a  király 
szolgálatára  elegendő  volna." 

„A  nemes  nem  volna  alábbvaló  a  zsoldosnál.  Ez 
tanultabb,  amaz  vitézebb  lehet." 

A  nemes  lovasság  az  országban  és  annak  védel- 
mére zsold  nélkül  szolgál.  Ha  a  király  a  rendek 
akaratával  kiviszi,  ő  fizeti  szokott  zsoldot.  Egyenlő 
rangú  tisztek  közt  mindig  a  nemességi  vezetné  a 
népet. 

Figyelemreméltó  terv,  némileg  a  Zrínyi  Miklós 
nyomán  járó,  de  azt  sem  katonai,  sem  erkölcsi  szem- 
pontból el  nem  érő.  Igazi  értelme  az,  hogy  az  országos 
katonaság  mellett,  régi  módon,  feudális  állana  ismét 
helyre.  A  nagypapi  vagyon  bevonásáról,  melyre  Hajnóczy 
oly  nagy  súlyt  fektetett,  éppen  nem  szól.  Az  igaz- 
gatás kérdését  nem  is  érinti. 

A  koronázás  előtti  pontok  a  diplomajavaslatok 
alapján  foglalkoznak  e  kérdéssel.  A  dunai  kerületek 
előbb  megállapítják  a  rendek  jogát,  hogy  a  katonaság 
felől  határozhatnak,  mit  különben  is  bizonyossá  tesz- 
nek a  régi  törvények.  Tanúsítani  akarván  buzgó- 
ságukat  a  fejedelem  és  a  haza  java  iránt,  a  magyar 
katonaság  berendezéséről  egyhangúlag  így  határoztak.^ 

1.  A  nemzet  becsülete,  alkotmányának  bizton- 
sága, a  magyar  birodalom  függetlensége  a  német 
tartományoktól,  megkövetelik,  hogy  külön  magyar  hadi- 
tanácsot állítsunk  fel  Buda  székes  városában.  Ez  a 
haditanács  teljesen  független  az  udvari  haditanács- 
tól, de  a  mikor  a  birodalomnak  és  a  többi  tartomány- 
nak védelme  központosíttatik,  kölcsönös  érintkezésbe 
lép  vele.  ö  Felsége  minden  hadi  rendelkezését  a 
magyar  nemzeti  senatus  útján  küldi  a  tanácshoz  és 
csak  akkor  hajtandók  végre,  ha  a  senatus  nem  talál 

'  Art.  7.  coordinatione  militiae  Hungaricae. 

bennök  a  nemzet  jogaira  nézve  sértőt.  Viszont  a  hadi- 
tanács is  a  felterjesztéseit  a  királyhoz  a  senatus 
útján  küldi,  mely  a  károsaknak  látszókat  félreteszi. 
Azonkívül  mindig  két  senator  lesz  jelen  a  haditanács 
ülésén,  hogy  ott  semmi  sérelmeset  ne  határozzanak 
és  a  senatus  értesülve  legyen  mindenről. 

2.  Ha  meg  nem  egyeznek,  a  senatus  nem  küldi 
el  a  határozatokat.  Ellenőrzés  czéljából  protocolluma 
kivonatát  a  senatusnak  tartozik  bemutatni.  A  katonai 
fegyelembe  azonban  a  senatus  nem  avatkozhatik,  az 
erre  vonatkozó  ügyeket  a  haditanács  maga  küldi  el 
a  helyreállítandó  négy  kerületi  kapitánysághoz,  melyet 
a  rájuk  bízott  hadtest  fölött  brigadérusi  rang  illet  meg. 

Szállítások,  fuvar,  forspont  dolgában  a  haditanács 
nem  érintkezik  közvetlenül  a  hatóságokkal,  hanem 
csak  a  senatus  útján. 

3.  Elnöke  a  nádor,  alelnöke  a  bán,  távollétük- 
ben az  erdélyi  vajda,  ha  ez  sincs,  a  testőrség  kapi- 
tánya. Hat  generális,  tiszta  magyar  „ceteris  paribus" 
birtokos  alkotja  a  tanácsot.  Ennek  tagja  a  négy 
kerületi  kapitány  is,  kit  a  király,  úgy  mint  a  többi 
tanácsost,  a  senatus  javaslatára  nevez  ki. 

4.  A  magyar  katonaság  assentálás  idején  esküt 
tesz  a  királynak  és  hazának,  hogy  a  haza  ellen  nem 
harczol  és  nem  segít  senkit  a  rendek  ellen.  Az 
ország  beleegyezése  nélkül  ki  nem  vihető ;  ha  kiviszik, 
a  király  költségén  táborozik.  Viszont  minden  külföldi 
katonaság  mindjárt  a  háború  után  kimegy  az  ország- 
ból és  csak  diaetai  határozatra  jöhet  ismét  be,  eskü 
letétele  után.  Különben   a   haza   ellenségének  nézik. 

A  tiszteket  a  századosig  és  kapitányig  bezá- 
rólag, valamint  a  várak  parancsnokait  a  király  ne- 
vezi ki  s  a  haditanácsnak  a  senatus  útján  elküldendi. 

És  pedig  érdemes,  született  magyarokat,  „praeferenter" 
nemeseket.  A  kisebb  tisztségekre  az  ezred  tulaj- 
donosát illeti  meg  a  kinevezés  joga,  szintén  kiváló 
tekintettel  a  nemességre. 

Nem  akarja  a  magyar  nemzet  a  többi  nemzetet  a 
katonai  szolgálatból  egyszerűen  kizárni,  sőt  fenntartják 
magoknak  a  jogot,  hogy  különösen  érdemes  idegen 
tiszteket  indigenatusra  ajánlhassanak.  De  mivel  a  magyar 
nemzet  nagy  fájdalmára,  a  törvények  világos  mellő- 
zésével, mindeddig  nemcsak  bebocsátottak  idegeneket 
a  magyar  gyalog-  és  lovasezredek  tisztségeibe,  hanem 
ezekkel  úgyszólva  tele  van  a  magyar  sereg  és  ez- 
által a  nemzet  elveszti  dicsőségét,  mert  a  magyar 
véren  szerzett  diadalt  más  nemzetnek  tulajdonítják, 
a  magyar  vitézség  pedig  megfosztatik  jutalmától;  de 
különben  is,  mert  világos,  hogy  az  idegen  tiszt  és 
a  magyar  katona  közt  a  nemzeti  szellem,  genius  és 
erkölcs  különbsége  nem  a  hadviseléshez  annyira  szük- 
séges összhangot  hozza  létre,  hanem  inkább  káros 
elidegenedést  okoz ;  és  hogy  ezentúl  a  magyar  nemzet 
maga  dicsekedhessek  hadi  erényével  és  az  ezredek, 
idegen  tisztek  hiánya  által,  hőstettekre  ösztönözve, 
még  többet  végezzenek:  még  az  országgyűlés  alatt 
minden  ezrednek  magyar  legyen  a  tulajdonosa,  a 
többi  tisztség  is  magyarokkal  töltessék  be,  a  többit 
tegyék  a  német  ezredekhez,  az  azoknál  szolgáló  hon- 
fiakat pedig  hozzák  haza. 

5.  A  katonai  nevelés  előmozdítására  nemzeti  hadi- 
iskolát állítanak  a  nemesi  ifjúság  részére,  hol  elmé- 
leti és  gyakorlati  képzést  nyerhet,  „a  neustadtihoz 
hasonlót".  Ezt  Budán  állítják  fel  és  a  megyék  az 
alapítványhoz  való  járulásuk  arányában  ajánlhatnak 
oda  nemes  ifjakat. 

6.  »A  magyar  nemzeti  katonaság"  tulajdon  nem- 
zeti magyar  nyelvét  használja  katonai  gyakorlataiban 
is,  ugyanazon  nyelven  kapja  parancsait  a  haditanács- 
tól és  küldi  fel  jelentéseit.  Alkalmas  magyar  ruhát 
visel,  mely  a  pénznek  az  országban  való  meg- 
tartása végett  az  ország  termékeiből  és  gyáraiban 
készül.  Éppen  úgy  az  országban  vásárolják  a  fegy- 
vereket és  a  többi  hadiszereket  is. 

7.  A  11.  József  által  elhagyott  és  lebontott  várakat 
a  király,  minden  felszerelésükkel  együtt,  a  régi  álla- 
potba helyezi  vissza.  E  czélra  és  a  nemzeti  katonaság 
fenntartására  fordítandó  a  hadiadó  s  a  király  és 
az  állam  jövedelme,  mely  jövedelmeket  a  nemzeti 
senatus  kezeli  számadás  terhe  alatt.  Az  eltartást  és 
zsoldot  a  haditanács  utalványa  alapján  kapja  a  sereg. 
A  kvártélyokat,  a  diaeta  által  koronázás  után  kidol- 
gozandó regulamentum  értelmében,  beszámítják  a  hadi- 
adóba. 

8.  A  nemzeti  katonasághoz  tartozik  a  határőr- 
vidék is,  mely  privilégiumait  fenntartja.  Begyakorlást, 
fegyelmet,  egyenruhát  illetőleg  szintén  a  magyar 
haditanácstól  függ,  csakhogy  saját  nemzeti  nyelvét 
használja.  Magyarokat  kinevezhetnek  határőrökül  és 
viszont.  Hogy  pedig  a  határőr  a  magyar  ezredek- 
ben annál  könnyeben  érhessen  el  tiszti  rangot,  a 
mennyiben  ehhez  a  magyar  nyelv  megtanulása  szük- 
séges, a  haditanács  a  nemzeti  iskolák  mellé,  az  el- 
törlendő  német  iskolák  helyébe  annyi  magyar  iskolát 
állítson  minden  évadben,  mennyit  szükségesnek  tart, 
azonfelül  pedig  négy  magyar  főiskolát.  A  báni  méltó- 
ság megmarad,  alatta  három  báni  kapitányságot  állí- 
tanak fel,  bennszülött  határőrökből  és  magyarokból, 
a  horvátot,  sziavont  és  bánságit.  E  kapitányi  állásokat 

Úgy  töltik  be,  mint  a  többi  magyar  főtisztét  és  a 
mennyiben  kötelességük  engedi,  üléssel  és  szavazattal 
bíró  tagjai  a  haditanácsnak. 

Erdély,  Galiczia  és  a  többi  visszaszerzendő  ország 
katonaságáról  tényleges  bekebelezésük  után  határoz 
a  diaeta,  tekintettel  természetes  fekvéstikre,  nemzeti 
geniusukra  és  szokásaikra. 

9.  Törvény  tiltja  az  insurrectio  megváltásának 
még  említését  is.  Mivel  az  utolsó  években  az  udvar 
részéről  gyakran  felhozták,  hogy  az  insurrectio  a  mai 
hadviselés  rendszerének  nem  felel  meg,  hogy  a 
magyar  nemzet  e  pontban  is  szabatosabban  meg- 
feleljen törvényes  kötelességének  és  a  hadiszabályok 
megtanulásában  épp  úgy  haladhasson,  mint  a  sor- 
katonaság: elhatároztuk,  hogy  Magyarország  és  kap- 
csolt részei  nemességének  nem  csak  szabad  lesz 
gyakorlatokat  tartani,  hanem  az  kötelessége  és  pedig 
minden  év  május  1-től  utolsójáig,  beleértve  jövet- 
menet idejét.  Minden  családfőnek  kötelessége  itt 
személyesen  megjelenni,  ki  azonban  kimenti  magát, 
s  űát  sem  küldheti,  az  fiscalis  actio  terhe  alatt  más 
nemes  személyt  állítson  oda  teljes  felszereléssel. 
Ennek  módjairól  a  jövő  diaetáig  országos  tervet  kell 
készíteni.  Azonban  addig  is  meg  kell  valósítani  a 
nemesek  katonai  begyakorlását. 

A  tiszai  kerületek  javaslata  rövid  (aug.  26-iki 
kerületi  ülés),  voltakép  csak  a  diplomában  foglalt 
határozatok  végrehajtását  követeli.  Ebben  is  enge- 
dékeny már.  A  katonai  parancsnokság  függetlenségé-., 
nek  keresztülvitelét  a  senatusra  bízza,  de  ha  ez 
akadályra  talál,  vagy  más  tervei  vannak,  a  jövő 
diaetán  tegyen  jelentést. 

A    haditanács  pedig    vigye   keresztül   a   magyar 

nyelv  használatát  a  katonai  parancsszónál  (Com- 
mando)  is. 
'  Valljuk  meg,  igen  szegényes  terv.  Az  egész  az 
osztráknak  mintájára  készült,  csak  a  köntös  magyar. 
A  királyi  hatalmat  megsemmisíti,  de  vele  együtt  a 
katonai  igazgatást.  Mert  ugyan  furcsa  igazgatás  az, 
mely  örökös  conflictusokat  lát  előre  és  vesz  számba 
király  és  senatus,  senatus  és  haditanács  közt.  Furcsa 
lesz  az  az  expeditio;  míg  ennyi  kohóból  kikerül,  az 
ellenség  már  rég  bevehette  Budát.  Míg  a  körülményes- 
ségéről híres  bécsi  haditanács  is  sólyomröptö  lett 
volna  ehhez  képest.  Az  egész  közjogi  viszályt  bele- 
plántálták volna  a  hadiszervezet  minden  ízébe.  És 
ha  szakadásra  kerül  a  dolog,  kinek  engedelmesked- 
jenek: királynak,  tanácsnak  vagy  senatusnak?  Csak 
a  lengyel,  meg  a  szent  római  birodalom  hadiszer- 
vezete lett  volna  ehhez  hasonló. 

De  ez  természetes.  Az  egész  reformterv  nem  a 
katonaságnak  lelkéből,  életéből  folyt.  Az,  mint  láttuk, 
legradikálisabb  követeléseiben  nem  ment  túl  a  magyar 
tiszten,  magyar  szálláson,  magyar  nyelven,  mi  valószínű- 
leg nem  vált  volna  kárára  a  hadiképességének.  Hanem 
igenis  folyt  a  közjogi  alkotmányos  küzdelemből.  Ebben 
oly  veszélyesnek  tűnt  fel  a  végrehajtó  hatalom  túl- 
súlya, hogy  annak  minden  eszközét  ki  kellett  csavarni 
a  kezéből,  mégha  e  műtéttel  magát  az  államot  bénít- 
ják is  meg. 

Fényes  példákat  mutat  arra  a  történet,  hogy  egy 
addig  elnyomott  nemzet  szabadságharcza  nagy  fel- 
lobbanásában  vagy  azon  lelki  emelkedésben,  mely 
annak  szerencsés  befejezését  követi,  oly  hadirend- 
szert alkot  magának  a  maga  képére,  mely  aztán  a 
legnagyobb    megpróbáltatásokban    is    fenntartotta    a 


A  KATONASÁG.  129 

nemzetet.  így  tett  a  svajczi  a  XIV.  és  XV.  század- 
ban, igy  a  hollandus  a  XVI-ban,  Észak-Amerika  a 
XVÍI-ben.  Mindenkorra  világító  példát  követett  ebben 
is  a  franczia  1792 — 3-ban.  Ezt  követte  a  porosz 
1813-ban,  a  belga  1830-ban,  az  olasz  1859-ben  és 
a  magyar  is  1848-ban. 

De  hogy  békében,  a  harcz  véres  próbája  és  lelki 
felmagasztaltsága  nélkül,  közjogi  elméletek  és  para- 
graphusok  alapján  lehessen  nemzeti  hadsereget  terem- 
teni, arra  1790-ben  tették  az  első  kísérletet.  Mert 
a  nemesi  insurrectiót  magok  sem  vették  komolyan. 
Oda  az  egész  népet  kellett  volna  felfegyverezni. 

Mindenesetre  elég  e  tervezet  annak  bizonyítására, 
hogy  az  országgyűlés  akkori  katonai  felfogása  éppen 
nem  biztositolta  volna  úgy  a  királyi  tekintélyt,  a 
katonai  fegyelmet  és  a  harczolóképességet,  mint  azt 
Leopold  törvényes  joga  és  kötelessége  szerint  meg- 
követelhette. 

Midőn  később  kiderült,  hogy  az  egész  diplomái 
munka  sikertelen,  a  rendek  legalább  az  elvet  akarták 
megmenteni,  a  törvényhozás  részvételét  katonai  ügyek- 
ben. A  mixta  deputatio  a  következő  czikket  dolgozta 
ki,  melyet  az  október  4-iki  ülés  el  is  fogadott.  így 
szól : 

„A  magyar  sor-  és  határőrkatonaságot,  valamint 
a  kapcsolt  részekét,  a  birodalom  törvényei  szerint 
fogjuk  igazgatni,  a  sor-  és  határezredekben  született 
magyarokat  tiszteknek  alkalmazni  és  a  katonaságot  soha- 
sem használjuk  fel  az  ország  alkotmánya  ellen.  E  czél- 
ból  a  hadi  főparancsnokságot,  szintúgy  minden  ezred  és 
zászlóalj  commandansát  a  Nekünk  és  az  ország 
alkotmányának  tartozó  hűségre  esküvel  szorítjuk.  A 
további  berendezést,  a  mennyire  az  idő    engedi,  még 

Marczali:  1790—91.  országgy.  U.  9 

a  diaetáu  meg  fogjuk  állapítani  a  karokkal  és  ren- 
dekkel." 

Ennyire  olvadt  össze  az  egész,  annyi  izgatottságot, 
és  szenvedélyt  szülő  eszme.  Nem  csuda,  ha  azon  az 
ülésen  sok  követ  keveslette.  De  az  országbíró  a  júl. 
20-iki  levélre  hivatkozott  és  kimondotta  a  gyűlés,  „hogy 
a  magyar  katonaságot  a  többi  országoknak  seregei- 
től különösen  kormányozni  a  mostani  körülményekhez 
képest  majdnem  lehetetlen".  Reményleni  is  alig 
lehet,  hogy  azt  a  király  megengedje  és  az  ilyen 
kívánságoknak  vitatásával  még  a  már  kész  diploma 
elfogadását  is  akadályoznák. 

A  Graeven-ezred  híres  folyamodása  elején  „való- 
sággal égből  származottnak"  és  el  nem  mulasztható- 
nak  nevezték  „az  arany  alkalmatosságot,  a  midőn 
egybegyűlt  Tekintetes  Statusai  és  Rendéi  az  ország- 
nak állandó  boldogságát  édes  Hazánknak  minden 
részében  megmásolhatatlanul  erősíteni  igyekeznek  és 
a  kegyes  ég  oly  jó  és  leereszkedő  fejedelmet  adott". 
Az  alkalmatosság,  az  arra  annyira  méltó  magyar 
sereg  minden  haszna  nélkül  elmúlt.  Sőt  szárma- 
zott belőle  egyeseknek  kára,  a  nemzet  iránt  jogosult- 
nak látszó  gyanú  és  bizalmatlanság. 

így  a  régi  szervezet,  a  haditanács  ült  diadalt. 
Szinte  megtámadhatatlanná  kívánta  tenni  a  positióját 
és  midőn  a  magyar  katonai  követelések  tárgyalása 
volt  napirenden,  könyvnek  is  beillő  emlékiratot  készí- 
tett „érdemeinek,  igazainak  kimutatására".^ 

Azon  kezdi,  hogy  a  király  meggyőződése  szerint 
is  az  egész  monarchiára  nézve  legfontosabb  a  hadi- 
szervezet,  „melyre  rossz   érzelmű   magyarok   már  jó 

^  Türkheim  műve,  bécsi  hadi  levéltár.  Okt.  10-iki  protocol- 
liimban. 

ideje  a  közjóra  nézve  nem  közönbös  csapást  akar- 
nak mérni". 

Hosszú  évek  tapasztalata  mutatja,  hogy  Ausztriá- 
nak Poroszország  igen  veszedelmes  vetélytársa,  nem- 
csak mert  évek  óta  túlsúlyra  törekszik,  hanem  hadi- 
erejének  szervezete  miatt  is.  Ennek  értékét  a  hét- 
éves háború  fényesen  bebizonyította.^ 

„A  katonai  testület  a  monarchia  támasza,  a  meny- 
nyiben az  rajta  nyugszik.  Azzá  teszi  egységes  nyelv, 
a  hozzátartozó  emberek  szigorú  és  harmonikus  veze- 
tése és  egyesítése,  embernek,  lónak  képessége  oly 
mozdulatokra,  oly  vállalatokra,  melyek  által  a  háború- 
ban győzhet  és  mindannak  gyors  mozgósítása,  mi  a 
sikert  biztosíthatja." 

Elsorolja  aztán  a  hadiszervezet  munkáit  és  ered- 
ményeit 1768  tói  a  most  annyi  hatalommal  szemben 
végbement  és  teljesen  sikerült  mozgósításig.  Panasz- 
kodik a  financiákra,  melyek  mindig  akadékoskodnak. 

„k  mint  tehát  Magyarország  rendjei  czélt  érnek 
a  katonai  testület  megrendítésében  és  gyöngítésében, 
a  többi  tartományok  előtt  is  nyitva  áll  az  út  e  tes- 
tület felbomlasztásához,  mely  testületnek  pedig  a  mon- 
archiának védelme  külső  és  belső  támadások  ellen  a 
hivatása". 

Veszedelmet  lát  abban,  hogy  a  király  megígérte, 
hogy  a  magyar  ezredeknek  magyarok  legyenek  a 
tisztjei.  Ezzel  minden  haszon  Magyarországból  elvész. 
A  tisztek  az  eskü  által  már  nemcsak  a  királytól 
függnek,  hanem  a  rendektől  is.  Vége  akkor  a  katonai 
fegyelemnek,  szabálynak,  bíróságnak,  hisz  magyar 
törvényszék  ítélne  fölöttük.  Nem  állhatnak  már  német 

*  Erklarung  des  Militarkörpers. 

generálisok  alatt,  nem  függnek  a  haditanácstól,  hanem 
a  rendektől.  „Többet  nekem,  többet  a  haditanácsnak 
nem  kell  mondanom." 

Éppen  oly  veszedelmes  az  országgyűlésnek  az  a 
joga,  hogy  a  hadiadót  ne  csak  feloszsza,  hanem  mennyi- 
ségét is  megállapítsa.  „Hiszen  így  egy  országgyűlés 
azt  is  megtehetné,  hogy  egyáltalában  megtagadja  a 
királytól  az  adót." 

A  tiszta  katonai  kasztszellem  szólal  itt  meg,  nem- 
csak a  magyar,  hanem  minden   alkotmánynyal  szem- 
ben. Nem  is  lehet  mondani,  hogy  gyűlölet  szól  belőle, 
csak  meg  nem  értés. 
!  Sízép  és   magasztos   volt   a   magyar   nemzeti   fel- 

buzdulás a  magyar  hadsereg  mellett.  De  mivel  oly 
közjogi  viszonyok  közt  ment  végbe,  melyek  a  teljes 
elszakadást  a  királytól  lehetőnek  tüntették  fel,  a 
királynak  ez  a  felbuzdulás  nem  nyújtott  elég  biztosí- 
tást minden  hadierő  igazi  tartalma :  a  fegyelem  és 
I    harczképesség  dolgában. 

"  Viszont  a  haditanács  ezt  a  lényeget  szem  előtt 
tartotta,  de  épp  úgy  ragaszkodott  az  erre  nézve 
közömbös,  vagy  értéktelen,  megszokott  formákhoz  is. 

Katonai  kérdés,  hatalmi  versengés  volt  ez.  Sem 
szó,  sem  toll  nem  dönthetett  benne.  Tekintettel  a 
magyar  viszonyok  bonyolódására,  az  ellenzék  köve- 
teléseire, az  elszakadás  lehetőségére,  Barc©  már  rég 
sürgette  nagyobb  német  csapatoknak  az  országba 
küldését.  Mások  is  támogatták. 

Végre  a  király  rendeletére  aug.  15-én  hat  lovas 
vasasezred  indult  meg  gyorsított  menetben  Morva- 
országból hazánkba,  Buda  és  a  Tiszántúl  felé. 

Ezt  azonban  csak  az  egész  európai  helyzet  gyö- 
keres változása  tette  lehetővé. 


HARMADIK  FEJEZET. 
Reichenbach.  és  Temesvár. 

Nagy  kilátások,  magasan  szárnyaló  remények  közt 
kezdette  és  folytatta  az  országgyűlés  munkáját.  A 
régi  felekezeti  ellentét  még  élt,  de  egyebekben  egy- 
ségesen, hatalmasan  nyilatkozott  a  közérzület.  A  dip- 
loma-javaslatok csak  különböző  változatait  mutatják 
annak  az  egy  eszmének:  hogyan  szervezzék  a  telje- 
sen független  magyar  nemzeti  államot. 

Az  általános  politikai  helyzet  kedvezni  látszott  ennek 
a  szándéknak.  Ellenmondás  alig  volt,  akadály,  míg 
a  tervezésnél  maradtak,  semmi.  A  katonaságnak  rész- 
vétele a  mozgalomban,  az  ezredek  levelezése  és  fo- 
lyamodása, az  az  impulsus,  mely  még  a  közvitéze- 
ket is  magával  ragadta,  mind  azt  mutatta,  hogy  a 
nemzet  szükség  esetén  hajlandó  is,  képes  is  a  végső 
eszközökhöz  nyúlni  jövője  biztosítására. 

Még  az  is  megtörtént,  hogy  a  király  nyilvánosan 
elismerte  a  nemzet  azon  jogát,  hogy  részt  vegyen 
az  őt  oly  közel  érdeklő  nemzetközi  tárgyalásokban. 
Hogy  pedig  ez  mit  jelentett;  mutatja  a  tiszai  kerület 
júl.  16-iki  felterjesztése,  melylyel  megindította  a  béke- 
követségre  vonatkozó  diaetai  tárgyalást.  A  természet 
és  népjog  parancsolja,  hogy  ha  más  megállapodás 
nincs,  a  nemzet  összes  belső  és  külügyeit  a  nemzet 
részvételével  kell  intézni,  és  a  nemzet  legnagyobb 
sérelme  nélkül  nem  zárható  ki  az  őt  érdeklő  tárgya- 

lásokból.  Mert  nem  gyarmat,  még  kevésbbé  legyő- 
zött nép,  hanem  független  birodalom  és  nemzet, 
semmi  más  népnek  alá  nem  vetett,  mely  maga  bírja 
a  legfőbb  jogot  és  felséget,  melynek  joga  és  felsége 
egyedüli  alapja  a  fejedelem  hatáskörének  és  mely 
helyet  foglal  Európa  többi  független  hatalmasságai 
között.^ 

De  a  nagy  kilátások  nagy  veszélyekkel  is  járnak. 

A  nemzet  törvényes  és  jogos  ellenállásának  kö- 
szönheté  II.  József  rendszerének  megdőltét.  Midőn 
azonban  annak  romjain  azzal  homlokegyenest  ellen- 
kező tulajdon  közjogi  és  alkotmányos  rendszerét 
akarja  felépíteni  és  Európával  elismertetni,  nemcsak 
saját  erejére  támaszkodik.  Ezt  a  nagy  czél  elérésére 
nem  tarthatta  elegendőnek.  Segítségére  van  a  még  be 
nem  fejezett  török  háború,  mely  leköti  a  császári 
hadi  erő  nagy  részét.  Még  többet  vár  és  remél  a 
poroszok  és  lengyelek  várható  támadásától  Ausztria 
eUen,  és  az  azokkal  kötendő  szövetségtől. 

Lehet  mondani,  hogy  az  egész  mozgalomnak  ez 
a  bizalom  a  porosz  fegyveres  támogatásban  a  sarka- 
latos pontja,  politikai  felfogása  megértésének  ez  a 
kulcsa.  Mert  mi  sem  bizonyítja  jobban  a  nemzet  gyön- 
geségének érzetét,  ügyének  az  általános,  európai  hely- 
zettől függését,  mint  a  külföldi,  különösen  a  porosz 
garantia  sürgetése:  Hisz  a  tiszamelléki  javaslat  njril- 
tan  kimondja,  hogy  ez  az  igazi  alkotmánybiztosíték, 
a  mely  nélkül  a  többi  nem  igen  állhat  meg. 

Nemcsak  függetlenséget  akarnak,  hanem  nemzeti, 
magyar  államot.  A  lelkesedés  varázsa  eleinte  egynek 
tünteti   föl   a   birodalmat.  Rendi,   közjogi  tekintetben 

^  Szabolcsmegye  követei  jelentéséhez  mellékelve. 

kezet  fog  a  magyarral  az  egyetlen  kiváltságos  nem- 
zetiség, a  horvát  is.  De  nem  válik-e  a  barátból  ellen- 
ség, ha  a  magyar  nyelv  ama  jogot  követeli  a  maga 
részére,  melyet  IL  József  a  németnek  óhajtott  biz- 
tosítani? 

És  a  horvátokon  kívül  itt  vannak  a  szerbek,  olá- 
hok, németek,  tótok  milliói.  Számra  nézve  felülmúlják 
a  magyart.  Belenyugszanak-e  az  új  rendszerbe?  Vagy 
nem  kelt-e  bennük  a  magyarság  törekvése  nemzeti 
kifejlésre  és  érvényesülésre  komoly  elszánt  óhajt 
éppen  így  járni  el  a  maguk  nyelve  érdekében,  a 
magyar  ellen? 

Egy  szóval:  igazán  úr-e  a  magyar  a  maga  hazá- 
jában? 

Aztán :  az  alkotmány,  a  közjog  nemcsak  nemzeti, 
hanem  rendi  is.  A  diaetán  egyedül  a  nemesség  dönt 
és  a  diplomajavaslatok,  különösen  a  dunántúli,  ugyan- 
csak szűken  mérik  a  nem-nemeseknek  a  politikai  jogok 
élvezését.  Belenyugszik-e  ebbe  a  polgár,  ki  József  alatt 
megtanulta,  mi  az  egyenlőség,  és  azt  is  tudja,  hogy 
franczia  földön  hogyan  valósítják  azt  meg?  Bele- 
nyugszik-e a  paraszt,  éppen  a  magyar  paraszt,  ki 
csak  alig  tud  fellélekzeni  százados  elnyomása  után? 

Nem  követi  e  a  lehető  politikai  forradalmat  az 
ellene  kitörő  társadalmi  forradalom?  Végre:  ha  a 
nemzetnek  van  törvényes  joga,  van  a  királynak  is. 
Lemond-e  arról  akkor,  midőn  meg  kell  győződnie, 
hogy  minden  engedményt  gyöngeségre  magyaráznak 
és  csak  újabb  fegyvert  kovácsolnak  belőle  még  több- 
nek elérésére.  És  joga  fenntartására  nem  talál-e  hat- 
hatós segedelmet  nemcsak  az  örökös  tartományokban, 
hanem  Magyarországon  is.  Örökös  jogát  még  az  ellen- 
zék  legeslegnagyobb    része    is    elismeri,   Traditio  és 

érdek  hozzáfűzi  a  főrendek  többségét  és  a  főpap- 
ságot. És  ha  a  nemesség  többségére  hivatkozik  a  diae- 
tán, nem  hivatkozhatik-e  azzal  szemben  az  alkot- 
mányból kizártaknak  túlnyomó  többségére.  Ha  egy 
részről  a  a  Verbőczy-féle  populus  felségét  emlegetik, 
nem  nyomja-e  azt  el  a  nép  felsége  ?  Nem  vonhatja-e 
politikai  ösztön  és  hagyomány  hozzá  az  összes  elé- 
gedetlen elemeket?  Nem  tántorithatja-e  meg  az  elszán- 
tak sorát  is  az  a  gondolat,  hogy  igaz  magyar  nem 
emelheti  karját  törvényes  fejedelme  ellen;  az  az  ér- 
zelem, hogy  mennyit  köszönhet  e  haza  Mária  Teré- 
ziának. Leopold  pedig  a  haza  anyjának  igaz  gyer- 
meke és  örököse. 

Ennyi  lehetőség  közt  lebegett  a  diaeta  mun- 
kája. Oly  tényezőktől  függött  annak  végleges  ered- 
ménye, melyek  irányítása  túlesett  hatalma  körén. 

Leopold  pedig  előtte  áll  a  legdöntőbb  határozá- 
soknak háza  és  monarchiája  történetében. 

Kielégitse-e  a  magyarok  kívánságait,  hogy  aztán 
erős  állást  foglaljon  porosszal,  törökkel  és  lengyellel 
szemben  ?  Vagy  pedig  a  külső  bonyodalmaknak  még 
áldozatok  árán  is  véget  vetve,  a  már  magára  maradt 
Magyarország  teljes  uralmát  biztosítsa-e  magának  és 
dynastiájának? 

Volt  még  egy  mód:  felvenni  a  harczot  az  orosz 
szövetségében  egy  nagy  európai  coalitio  ellen,  me- 
lyet a  felkelt  Magyarország  is  támogat. 

I.  Leopold  ezt  az  utolsó  módot  választotta.  Egy- 
szerre harczolt  Thököly  és  a  török,  Rákóczi  és  a  fran- 
czia  ellen.  A  törököt  leverte,  a  franczia  ellen  is  győ- 
zelmesen harczolt.  A  magyarok  feltételeit  el  nem  fo- 
gadta és  mégis  hosszú,  ádáz  küzdelmek  után  örökös 
és  állandó  maradt  itt  a  Habsburg  uralom. 

n.  József  egy  ideig  hajlott  e  tervre ;  Ti.  Leopold 
soha.  Ö  nem  a  harcznak  embere,  lényéből  egészen 
hiányzik  a  katonai  vonás.  Huszonöt  éven  át  a  világ 
legbékésebb  országát  igazgatta.  A  toscanai  katonaság 
legnagyobb  részét  elbocsátotta;  csak  éppen  annyit 
tartott  a  zászló  alatt,  mennyi  egy  szemlére,  parádéra 
kellett.  Megkimélte  népét  ettől  a  tehertől.  Világra 
szóló  hírét  a  béke  müveivel  alapította  meg.  Az  ilyen 
nralkodó  foghat  fegyvert  kénytelenségből,  de  ambitió- 
ból,  hódítás,  elnyomás  vágyából  soha. 

Ez  a  jellemvonása  elég  eljárása  magyarázására. 
Ha  Magyarországot  meg  is  békíti,  a  porosz  ellen 
mégis  kell  harczolnia.  Ha  ellenben  megbékél  a  po- 
roszszal.  Magyarországon  sem  kell  háborútól  tartania. 
A  kívülről  fenyegető  vihar  lecsillapítása  lecsendesíti 
a  magyar  közéletnek  magasra  csapó  hullámait  is. 

Látjuk,  hogy  trónralépése  óta  megegyezésre  tö- 
rekedett Fridrik  Vilmossal.  Meglehet,  hogy  a  diaeta 
loyalis  magatartása  őt  tartózkodóbbá  tette  volna.  De 
minden  újabb  követelése  kellett,  hogy  engedéke- 
nyebbé tegye.  Ha  a  porosz  politika  vér  nélkül  akar 
eredményt  elérni,  nem  akadhat  alkalmasabb  és  olcsóbb 
eszköze  ennél  a  gyűlésnél. 

Június  17-én  a  porosz  királyhoz  írt  levelében  el- 
fogadja a  tárgyalások  alapjául  a  status  quo  ante-t, 
vagy  pedig  a  kölcsönös  előnyök  biztosítását  mind- 
egyik fél  részére.  Kijelenti,  hogy  Fridrik  Vilmossal 
csak  a  béke  és  nyugalom  fenntartása  dicsőségében 
akar  vetélkedni.  Berlini  követén,  Reuss  herczegen  kívül 
B.  Spielmannt  bízza  meg  a  kellő  felvilágosítások  meg- 
tételével, hogy  a  béke  létre  jöjjön. 

Ugyanaznap  a  porosz  udvar  is  megállapítja  e  meg- 
egyezés alapjait.  Ausztria  visszaadja  a  töröktől  elvett 

területeket  és  ha  az  orosz  nem  adja  vissza,  mit  el- 
foglalt, többé  nem  segíti.  Ennek  fejében  a  porosz 
király  közbenjár  a  portánál,  hogy  engedje  át  Leopold- 
nak  Kis-Oláhországot,  vagyis  az  Olttól  nyugatra  eső 
részt  és  török  Horvátországot  egész  a  Verbász  folyóig. 
Viszont  Ausztria  átengedi  a  lengyel  köztársaságnak  a 
zolkievi  kerületet,  a  brodyi  kerület  felét  a  várossal 
együtt  és  Wielicskát  sóbányájával,  de  csak  azon  fel- 
tétel alatt,  ha  viszont  a  lengyel  a  porosznak  adja 
Danzig  és  Thorn  városait  területükkel. 

Úgy  mint  a  népmesében,  ily  szörnyö  kerülővel, 
tehát  mégis  eljut  Hertzberg  ahhoz  a  két  városhoz, 
melyek  birtokáért  kész  egész  Európát  felforgatni. 

Egyik  feltétel  Belgium  alkotmányának  garantiája 
volt.  Magyarországról  azonban  nincs  szó.^ 

Akkor  a  porosz  király  már  hetek  óta  Sziléziában 
táborozott,  fényes  táborában,  harczi  dicsőségre  vágyó 
tisztjei  közepett.  Ott  volt  a  weimari  herczeg  is,  kit 
azonban  a  magyar  korona  nem  csábított  annyira,  hogy 
ne  a  béke  mellett  szólott  volna.^  A  többi  annál  jobban 
tüzelte  a  királyt,  ki  szintén  vágyott  a  babérra.  Csak  ^ 
valami  okot  szeretett  volna  találni  a  háborúra,  nem 
valami  erkölcsi  motívumból,  hanem  mert  Anglia  na- 
gyon határozottan  kijelentette,  hogy  a  szövetsége  csak 
védelmi  harczra  szól.  Mindenesetre  végezni  akart 
mennél  hamarabb,  hogy  ne  költse  hiába  a  pénzt. 
Spielmann   küldetésében    politikája   diadalát  látta  ós 

1  Kiadta  Van  De  Spiegel.  I.  m.  286—287  1. 

*  Goethe  akkor  is  megtalálta  a  találó  szót.  Július  1-én 
kelt  levelében  herczegéhez  azt  kivánja,  „hogy  a  háborús  szán- 
dék ezen  nagy  tüntetése.  Németország  és  Európa  javára  vál- 
jék." Briefwechsel  des  Grossherzogs  Carl  August  mit  Goethe. 
I.  164.  1.  1790.  jul.  1. 

ki  akarta  azt  aknázni.  Nagy  Fridrik  hasonló  esetben 
rég  támadtott  volna.  Benne  azonban  egészen  hiány- 
zott nagy  elődje  energiája;  csak  lelkiismeretlenségét 
örökölte. 

Június  26-án  megkezdte  Spielmann  az  alkut  a 
csereberélés  alapján.  Az  elven  meg  is  egyeztek,  csak- 
hogy mindegyik  fél  mentől  többet  akart,  mentől  keve- 
sebbért. De  mivel  utoljára  is  a  töröknek  kellett  volna 
megfizetni  az  alku  árát,  a  király  attól  tartott,  hogy 
Ausztria  a  portával  tudatni  fogja  a  porosz  tervet  és 
külön  békére  bírja,  miből  nemcsak  erkölcsi  kár  szár- 
mazhatik,  hanem  az  egész  osztrák  és  orosz  hata- 
lomnak a  porosz  ellen  fordulása  is.  Ezzel  kapcsolatban 
az  angol  és  hollandus  követek,  kik  közel  tartózkod- 
tak az  alkudozás  színhelyéhez,  szintén  a  török  kimé- 
lése  mellett  vetették  szavukat  a  latba.  Az  egész  hár- 
mas szövetség  az  ő  védelmükre  jött  létre  és  éppen 
őket  akarta  kifosztatni  hű  szövetségesünk  —  csakhogy 
másik  szövetségesét,  a  lengyelt  maga  kifoszthassa. 

A  király  útjai  ekkor  eltértek  Hertzbergéitől.  Már 
nem  cserét  akart,  hanem  a  status  quót,  vagy  a  háborút. 

Érdekes,  hogy  Bécsben  ugyanazon  ellentét  forog 
fenn.  A  mint  Hertzberg  Nagy  Fridrik  politikáját  foly- 
tatta, úgy  folytatta  Kaunitz  Mária  Teréziáét.  Nem 
bízott  a  poroszban,  nem  akarta,  hogy  nyerjen.  Le- 
alázást  látott  Spielmann  küldetésében.  Leopold  ellenére 
határozott,  úgy  mint  királytársa  Hertzberg  ellen. 

Szünet  áll  be,  mert  Spielmann  futárt  küldött 
Bécsbe  és  választ  várt.  Ebben  az  időközben  alakult  ki 
teljesen  a  porosz  király  új  meggyőződése.  Az  új  tárgya- 
lásnál már  ne  legyen  szó  cseréről,  csak  a  háború  előtti 
birtokállapotról.  Ellenben  új  pont  van  benne  felvéve; 
a  magyar  alkotmány  garantiája. 

„A  magyarok  azt  kívánják,  hogy  biztosítsam  al- 
kotmányukat, mint  Szilézia  herczege  az  1606-ik  szer- 
ződés értelmében.  Lehetetlennek  látszik,  hogy  a  ma- 
gyar király  a  garantiámat  visszautasítsa,  ha  a  ma- 
gyarok határozottan  sürgetik,  mert  a  magyar  nélkül 
nem  viselhetne  ellenem  erélyesen  háborút.  Járjon 
tehát  el  oly  módon,  hogy  az  előzetes  megállapodás 
aláírása  előtt  mondja  Reuss  berezegnek,  hogy  én  az 
újságokból  tudom,  hogy  a  magyarok  erősen  óhajt- 
ják a  porosz  garantia  megújítását,  melyet  az  1606-ki 
bécsi  béke  kötött  ki.  Remélem,  hogy  a  magyar 
király  annál  kevésbbé  tehetne  kifogást  ez  ellen,  mert 
ez  csak  a  régi  biztosításnak  a  megújítása  volna  és 
mert  szükséges  e  nemzet  biztosítására,  azon  esetre, 
ha  megint  akadna  olyan  királya,  mint  József  volt. 
Ön  átlátja,  mily  fontos  Poroszországra  nézve  ezen 
pont  kieszközlése  és  hogy  mennyire  kedvezők  erre 
nézve  a  viszonyok".^ 

A  nagylelkű  biztosító  a  legnagyobb  nyíltsággal 
megmondja  —  miben  úgysem  kételkednénk  —  hogy 
őt  az  egészben  csak  a  maga  érdeke  vezeti.  Való- 
színűleg Magyarországnak  épp  annyi  haszna  lett 
volna  garantiájából,  mint  a  tőle  szétzúzott  „szövet- 
séges" Lengyelországnak.  A  magyarok  még  hihettek 
neki,  hisz  a  lengyelek  is  hittek,  de  Leopoldról  már 
bajos  volt  feltenni  annyi  naivitást,  hogy  ezt  a  kegyes 
ajánlatot,  mint  természeteset  elfogadja.  A  magyarok 
hő  kívánságát  „az  újságból  tudta  a  király".  De  azt 
már  nehezen  tudta  az  újságból,  mit  másnap  július 
12-én  írt  ministerének,  hogy  a  magyarok  14-én  meg- 
teszik   a    propositiót.    Hozzáteszi,    hogy    a    garantiát 

^  Ranke,  die  Deutschen  Machte  und  der  Fürstenbund.  Füg- 
gelék 550—551.  1. 

éppen  nem  kell  oda  állítania  conditió  sine  qua  non 
gyanánt. 

Tudjuk,  hogy  csakugyan  15-én  történt  meg  a 
Sztáray — Domokos-féle  békekövetségi  indítvány  a  tiszai 
kertilet  ülésében.  Ebben  tehát  világos  az  összeját- 
szás a  berlini  udvarral. 

Nem  is  szűnt  meg  az  összeköttetés  a  magyar 
ellenzék  és  a  bécsi  porosz  követség  közt  a  diaeta 
tartama  alatt  sem.  Murray  Keith,  a  becsületes  angol 
követ,  ugyan  azt  hiszi  máj.  19-én,  hogy  az  ország- 
gyűlés alatt  a  főemberek,  kik  nem  oly  túlzók,  a  lénye- 
ges jogok  visszaszerzésével  kellő  medrébe  viszik  vissza 
a  választó  királyság  felé  csapongó  nemzeti  szellemet.^ 
De  azért  Jacoby  június  12-én  tudja,  hogy  a  magya- 
rok kívánják  a  garantiát  és  szerdára  biztosan  meg  fogja 
tudni,  küldenek-e  valakit  ez  ügyben  Berlinbe.  Ezért 
kell  a  kabinetnek  engedni.  Spielmann  küldetését  is 
ez  okozza.  A  bécsi  udvar  azért  tiltakozik  az  ellen, 
hogy  Reichenbachban  congreszust  tartanak,  nehogy 
vérszemet  kapjanak  a  magyarok  is. 

Június  26-án,  tehát  a  tárgyalások  megkezdése 
napján  azt  is  tudja  már  Jacoby,  hogy  a  magyar  kö- 
vetek nagy  része  szívesen  fogadta  a  garantia  tervét.^ 
Budán  ez  a  párt  van  nagy  többségben.  Az  egész 
köznemesség  vele  tart,  ez  pedig  már  többször  keresztül 
vitte  akaratát  a  mágnásokkal  szemben.  Még  akkor 
is  követelik,  ha  netán  létrejönne  a  béke,  ha  pedig 
kitör  a  háború,  a  királyság  hatalmának  nagy  csorbí- 
tása várható  különösen,  ha  porosz  sereg  tör  az  or- 
szágba. Ehhez  járul,  hogy  a  Galícziában  táborozó 
sereg  sok  tisztje  a  nemzettel  tart. 

*  Far  from  entertaining  such  wild  notions  of  political 
regeneration. 

A  francziák  példája  fejébe  szállott  a  magyarok- 
nak. Észreveszik,  hogy  a  király  enged,  mihelyt  eré- 
lyesen fejezik  ki  követeléseiket. 

Mindazonáltal  attól  tartanak,  hogy  a  porosz  el- 
hagyja őket  a  legnagyobb  veszedelemben.  Biztosítottam 
őket,  hogy  felségedre  számithatnak,  ha  a  diaeta  ünne- 
pélyesen felszólítja  és  hogy  a  béke  nem  valószínű. 

Most  dűlőre  jött  a  dolog.  Magyarország  sorsa  fölött 
a  porosz  táborban  határoznak.  Nem  akarták,  hogy 
onnét  a  magyart  kizárják.  Hisz  lengyel  követ  is  volt  ott. 

„Egy  főúr,  ki  azon  egyesület  élén  áll,  mely  annyira 
bízik  felséged  jóakaratában,  külön  eljött  ide  Budáról, 
hogy  eziránt  megtudja  véleményemet.  Nem  tudja,  mire 
határozza  magát  pártja,  ha  nem  volna  remény,  hogy 
felséged  támogatja  azon  esetben,  ha  a  garantia  köve- 
telése miatt  erőszakos  eszközökhöz  fordulna  a  király. 
Mert  Leopold  a  kanczellárnak  panaszkodott  a  mág- 
nások esküje  miatt  és  kijelentette,  hogy  erösebb  rend- 
szabályokhoz nyúl,  mert  már  bizonyos  a  béke." 

„Most  nincs  katonaság  Magyarországon.  A  nemzet 
nem  ellenezné  Galiczia  egy  részének  porosz  kézre 
jutását.  Ha  felséged  elvállalja  a  garantiát,  a  nemzet 
soha  nem  ad  ellene  egy  katonát  sem."  Természetes, 
hogy  a  követ  mindent  megígér  és  biztatja  a  hazafit, 
forduljanak  egyenesen  királyához,  így  sem  bizonyos 
még  a  béke.  A  magyar  főúr  még  sem  esik  a  verembe  : 
azt  válaszolja,  hogy  július  14-éig  tudatja  a  követtel 
elhatározását  —  ha  addig  alá  nem  írják  a  prae- 
limináriákat. 

így  tudjuk,  hogyan  jutott  ez  a  dátum  a  királyhoz. 
Hertzberg  ugyanis  már  július  9-én  előterjesztést  tesz 
erről  a  királynak.  Ennek  a  következése  volt  Fridrik 
Vilmos  július  11-én  és  12-én  kelt  elhatározása,  melyet 

már  ismerünk.  Hertzbergnek  nagyon  kapóra  jött  a 
magyar  készség;  az  megmentette  bukófélben  levő 
tervét.  Királyának  pedig  mi  lehetett  kedvesebb,  mint, 
ha  a  garantia  elvállalásával  mindenkorra  megbénítja 
Ausztriát  és  a  Habsburgokat. 

Legyünk  tisztában  a  dologgal.  A  magyar  kérdés 
pressio,  zsarolás  eszköze  volt  porosz  kézben,  melyet 
tőlük  telhetőleg  iparkodtak  kihasználni,  hogy  mentől 
többet  kaphassanak,  mentől  olcsóbban.  A  király  már 
jól  tudja,  hogy  Leopold  nehezen  áll  reá.  De  azért 
Hertzberg  még  július  12-én  utasítja  Jacobyt,  csak 
kívánják  a  garantiát  a  magyarok,  lépjenek  föl  vele 
királyuk  előtt  nyomtatványok  útján.  ^  Hogy  egy  nem- 
zetet így  lépre  vinni  csalás,  az  sem  Hertzbergnek,  sem 
királyának  nem  jutott  eszébe. 

Mert  a  garantia,  vagyis  a  Habsburg-monarchiának 
Törökország  és  Lengyelország  sorsára  juttatása  itt  már 
önczél.  Már  a  magyar  függetlenség  álmáról  is  lemond- 
tak. Az  összes  tárgyalásokban  és  iratokban  semmi 
nyoma  annak,  hogy  e  stádiumban  magyar  királyvá- 
lasztásra, magyar  függetlenségre  csak  gondoltak  volna. 

Magukon  a  tárgyalásokon  csakugyan  előfordult  a 
magyar  kérdés.  Reuss  hg.  és  Spielmann  jelentéséből 
tudjuk,  hogyan.  ^ 

Midőn  július  16-án  a  belga  kérdést  tárgyalják,  a 
magyar  király  két  meghatalmazottja  így  ír:  „Vélemé- 
nyünk szerint  legjobb  volna  a  porosz  garantiát  oly 
módon  kizárni,  hogy  mindent  a  tengeri  hatalmak  régi 
biztosítása  megújítására  szorítanánk.  Ez  fontos  lehet 
a  magyaroknak  porosz  garantiára  czélzó  törekvéseire 
nézve  is. 

^  Wertheimer  idézett  értekezése  22.  1. 

*  Bécsi  udvar  állami  levéltár.  Reichenbachi  Acta.  Kiadatlan. 

Két  nappal  később  a  krisist  nagyon  fenyegetőnek 
találják  és  minden  igyekvésüket  arra  fordítják,  hogy 
a  status  quo  stricte-t  elkerüljék,  vagyis,  hogy  Leopold 
mégis  megtarthasson  valamicskét  hódításaiból  és  hogy 
a  „belgák  meghódolását  és  a  porosz  befolyásnak  el- 
távolítását a  magyar  ügyektől  biztosítsák". 

Ebben  segítségükre  van,  hogy  Ewart  angol  és 
Van  Reede  hollandus  követ,  kik  Boroszlóból  ügyelték 
a  reichenbachi  tanácskozásokat,  éppen  nem  követel- 
ték a  status  quo  stricte-t. 

„Mikor  velők  a  belgák  porosz  garantiájáról  szól- 
tunk, egy  ideig  engedtük,  hogy  sürgessenek,  magya- 
rázzuk meg,  miért  vagyunk  annak  annyira  ellene? 
Ezt  aztán  meg  is  tettük  erős  hangsúlylyal  fölfedve 
előttük  az  alávaló  porosz  áskálódások  egész  terjedel- 
mét^ Galicziában  és  különösen  Magyarországon,  me- 
lyeknek többek  közt  az  a  czélja,  hogy  megszerezzék 
a  magyar  alkotmány  garantiáját.  Ez  által  képesekké 
válnak  ezt  az  országot  túzbe-lángba  borítani,  mikor 
nekik  tetszik  és  azt  onnét  mindenfelé  másutt  is  ter- 
jeszteni." 

„A  berlini  udvar  ezen  pokoli  politikáját  oly  szí- 
nekben ecseteltük,  hogy  az  igen  phlegmatikus  hol- 
landus követ,  de  még  inkább  a  nagyon  heves  angol, 
nagy  és  nyilvánvaló  őszinteséggel  kifejezték  e  fölött 
való  utálatukat.  Biztosítottak,  hogy  udvaraik  soha 
sem  engedik  e  porosz  politika  végrehajtását  és  végre 
azt  javasolták:  kérjünk  felhatalmazást  arra,  hogy 
hivatalosan  közöljük  velők  a  porosz  garantia  meg- 
tagadásának ezen  okát.   Egyúttal  pedig  jelentsék  ki, 


^  Den  ganzen  Umfang  der  infamen  preussischen  Machina- 
tionen  in  Galizien  und  vorzüglich  in  Ungam. 

hogy  királyuk  ő  felsége  elfogadja  ugyan  az  angol  és 
hollandus  garantiát,  de  csak  azon  conditio  sine  qua 
non  alatt  és  csak  azon  esetre,  ha  nemcsak  a  berlini 
udvar,  hanem  két  szövetséges  társa  is  teljes  biztosí- 
tást és  megnyugtatást  nyújt  arra  nézve,  hogy  soha  a 
porosz  sem  közvetlenül,  sem  közvetve,  a  legcseké- 
lyebb módon  sem  avatkozik  a  magyar  ügyekbe."  ^      

Tekintve  a  porosz  perfid  érzelmeit  és  a  nagyon 
aggodalmas  forrongást  Magyarországon,  minden  gon- 
dot arra  kell  fordítani,  hogy  a  berlini  udvar  semmi 
nyilvános  vagy  titkos  befolyást  ne  gyakorolhasson 
Magyarországon. 

A  zsarolás  kísérlete  nem  is  sikerült.  Nem  is  sike-  ' 
rülhetett,  mert  hisz  nem  a  porosz,  hanem  éppen  a 
magyar  bonyodalom  kényszeríti  Leopoldot  a  békére. 
Oly  békére  pedig  nem  léphet,  mely  éppen  főczélját, 
Magyarország  békés  birtoklását  hiúsítaná  meg  örökre. 
Ebben  pedig  a  tengeri  hatalmak  érdeke  egy  a  ma- 
gyar királyéval.  — i 

Osztrák  részen  már  a  tavasz  óta  meghányják- 
vetik,  mit  nyerhetnének  a  töröktől  és  esetleg  mit 
adhatnának  érte  Galicziából.  ^  Legrosszabb  esetre  még 
Orsova  vára  (Adakaleh)  is  megér  valamelyes  áldoza- 
tot. Belgrádot  le  lehetne  rombolni,  így  aztán  könnyű 
lemondani  róla.  Még  Laudon  is  kész  volt  engedmé- 
nyekre, de  csak,  ha  a  passarowiczi  békében  kikö- 
tött határokat  kapja  a  király.  Itt  tehát  szintúgy  kisért 
a  csereberélés  szelleme,  sőt  tovább,  mint  a  porosznál. 
Friedrich  Vilmos  ugyanis  véget  vetve  a  tarthatatlanul 
feszült  helyzetnek,  júl.  15-én  a  status  quót  in  strictis- 

1  Függelék  III. 

'  Ezt  igen  terjedelmesen  kifejti  Kaunitz  jún.  7-diki  elő- 
terjesztése. 

Marozali:  1790—91.  orezággy.  H.  10 


k 


146  HARlLiDIK   FEJEZET. 

simo  sensu  akarta,  vagy  pedig  —  Szilézia  egy  meg- 
felelő darabját.  így  akarta  magának  megfizettetni 
Orsovát.  Kaunitz  ennek  sem  volt  feltétlenül  ellene.  * 
Leopold  ellenben  a  status  quo  mellett  határozott. 
Nem  akarta  ősi  öröklött  földjével  kielégíteni  a  porosz 
telhetetlenséget. 

Fájt  Leopoldnak,  hogy  őt  királyi  szomszédja  fe- 
nyegető és  ravasz  módon  megfosztotta  elődje  győzel- 
mes hadjáratainak  gyümölcsétől.  De  már  július  9-én  irt 
levelében  is  az  okot  a  magyarokban  látta,  hogy  a  magyar 
„complot"  akadálya  a  jó  békének.^  Később  annak 
megkötése  után  az  írja  nővérének,  hogy  jobbat  kötni 
nem  lehetett  „a  magyarok  hűtlensége  miatt,  kik  álta- 
lános felkeléssel  fenyegettek,  fegyvert  fogtak,  a  porosz- 
szal  szoros  összeköttetésben  állottak  és  mindent  meg- 
tettek a  monarchia  lerontására". 

De  az  áldozat  nem  történt  hiába.  „Bizton  hiszem, 
hogy  magyar  és  galicziai  ügyeinkben  többé  nem  kell 
tartanunk  porosz  beavatkozástól.  Meg  vagyok  győződve 
arról,  hogy  „ha  minden  föltevés  ellenére  szükség 
volna  erre,  Angliára  is  határozottan  számithatunk",  írja 
Spielmann  július  28-án 

Végleges  jelentésükben  a  magyar  király  két  fel- 
hatalmazottja így  ajánlja  az  egyezség  elfogadását. 
„Az  angol  és  hollandus  követ  július  27.  délelőtt  a 
háborút  helyezte  kilátásba,  ha  a  status  quót  el  nem 
fogadjuk.  Hajnalban  futár  jött  Jacoby  bárótól;  itt  tud- 
ják, hogy  a  magyarok  követeket  akarnak  küldeni 
Reichenbachbe.  Vegyük  tekintetbe  a  belga  forradalmat 
és  a  háború  kitörése  esetén  elkerülhetetlen    galicziai 

'  Bécsi  udv.  áll.  levéltár.  Vortrag  júl.  19. 
«  Wolf  Marié  Christine  II.  79. 

és  magyar  forradalmat.  A  porosz  erre  számít.  A  király 
és  környezete  hihetetlenül  fel  van  izgatva.* 

így  jött  létre  a  reichenbachi  conventio  július  27-én, 
mely  a  monarchiától  megvonta  hódításait,  de  a  porosz- 
nak nem  juttatott  semmit.  Szorosan  véve  nem  a  porosz 
király  dictálta  —  az  nem  nyert  semmit.  Hanem  előírta 
az  angol  kormány,  Pitt  Vilmos.  Az  fenn  akarta  tartam 
a  törököt,  de  nem  akarta  a  porosz  nagyobbodását, 
sem  Ausztria  kudarczát,  de  legkevésbbé  akarta  Magyar- 
ország elszakadását.  A  tisztesség  politikája  győzött 
utoljára  is  a  porosz  telhetetlenség  és  cselszövés  fölött 

Hazánk  pedig  magára  maradt.  Éppen  azon  napok- 
ban, melyekben  oly  nagy  szenvedélylyel  tárgyalták 
és  vitték  keresztül  a  követküldés  jogát. 

Ennek  megvalósítására  komolyan  gondoltak  is.  A 
július  19-iki  ülésen,  gr.  Zichy  jelentése  szerint,  szóba 
hozták  külön  követ  küldését  a  porosz  és  a  török 
udvarokhoz,  külön,  nemzeti  utasítással.  Ez  ellenében 
csak  nehezen  lehetett  keresztül  vinni  a  tervezetet,  me- 
lyet elfogadtak  és  mely  legalább  törvényes  alapon  áll.  ^ 

Semmi  értesülésünk  arról,  hogy  csakugyan  elmen- 
tek-e ?  De  Bécsben  ettől  nagyon  tartottak.  A  hadtest- 
parancsnokoknak meghagyta  a  haditanács,  őriztessék 
mindenfelé  az  ország  határait  és  fogják  el  az  illető- 
ket. Annyira  ment  a  szorgoskodás,  hogy  még  Stájer- 
országba is  küldtek  ilyen  parancsot.  ^ 

Pesten,  Budán  pedig  feltartott  lélekzettel  várták  a 
híreket.  Annál  nagyobb  az  érdeklődés,  mennél  távo- 
labb esik  az  esemény  színhelye.  „Mihelyt  elküldték  a 

*  Gr.  Zichy  Károly  levele  gr.  Pálfy  Károlyhoz  július  20. 
Buda. 

*  Gr.  Tige  Kavanaghhoz  július  21. 

levelet,  ^  mind  megbánta.  Tiszta  ostentatio  és  zaklatás 
ez  az  akatholikusok  részéről,  kik  szándékosan  meg 
akarják  törni  a  békét  és  egész  bizalmukat  a  poroszba 
helyezik,  kivel  kétségtelenül  leveleznek  is.  Nagyon 
kellene  vigyázni  a  postára,  a  határokra  mindenütt,  de 
a  Tisza  vidékére  is,  hol  a  fegyverben  magát  gyakorló 
nemesség  szaporodik." 

„Most  harmadnapja,  midőn  a  vegyes-bizottság  el- 
kezdte tárgyalásait,  mind  a  két  városban  azt  terjesz- 
tették az  akatholikusok,  hogy  staféta  jött :  a  porosz 
már  csaknem  egész  Csehországot  elfoglalta,  a  sere- 
günket legyőzte,  a  török  nem  köt  békét,  az  orosz 
pedig  elhagy  minket.*  ^ 

Mennykőcsapás  volt  a  reichenbachi  egyesség  létre- 
jöttének híre.  Mennyi  személyes  érdeket,  ambitiót, 
bosszúvágyat  zúzott  szét.  Azok  a  kevesek,  kik  po- 
rosz pénzt  kaptak,  nem  panaszkodhattak  —  a  porosz 
király  megvette  őket,  el  is  adhatta.  De  keményen 
sújtotta  azon  becsületes,  de  rövidlátó  hazafiakat  is, 
kiket  éppen  nem  szabad  összevegyiteni  a  porosz  ágen- 
sekkel, kik  történeti  hagyományból  és  öröklött  bizal- 
matlanságból a  külföldi  garantiában  látták  a  nemzeti 
szabadság  mentő  horgonyát. 

Annyira  biztosak  voltak  sérthetetlenségük  felől, 
hogy  már  egészen  szabadon  beszéltek.  „Sztáray  az 
osztrák  háznak  annyira  ellensége,  hogy  azt  akarja, 
Magyarország  nemcsak  ellenállásra  legyen  képes,  ha- 
nem szükség  esetén  elszakadásra  is. "  0  róla  azt  hitték, 
hogy  a  bécsi  szász  követ  útján  levelez  a  berlini  udvar- 
ral. ^  Most  a  biztosság  megszűnt.  A  népszerűség  és  a 

^  A  július  20-ikit,  a  királyhoz. 

*  Bujanovics  jelentései  július  22.  és  július  25. 

'  Barco  július  18-iki  jelentése. 

hatalom  rövid  álmát  állásaik  elvesztésével,  börtönnel, 
talán  vérpaddal  kell  megfizetniök. 

Természetes,  hogy  követjelentésekben  erről  nem 
igen  esik  szó,  levelekben  is  csak  ritkán.  Nyilvánosan 
csak  a  garantia  ügyét  lehetett  tárgyalni  és  mint  tud- 
juk, abban  sincs  szó  egyenesen  a  poroszról.  De  hogy 
mikép  zaklatta  fel  a  reichenbachi  békehír  a  kedélye- 
ket, arról  bőven  csak  a  jó  Gvadányi  szól,  szokott 
jókedvével.  A  kurirküldés  után  a  békekötés  dolgában 
így  folytatja: 

De  volt  még  e  mellett  egy  nem  várt  nagy  dolog, 
Mely  csak  a  Nagyok  közt  hallatott,  hogy  forog. 
Láttam  is  nem  egynek  már  is  szive  dobog, 
Sok  mint  nyárfa  levél  reszket,  sok  meg  morog. 

Végtére  ugyan  tsak  a'  ki  találtatott, 
Az  egész  országnak  tuttára  adatott, 
Hogy  Reichenpachba  meghatároztatott, 
A  békesség,  a  melly  ottan  tractáltatott. 

Hazánk  egy  része  eztet  tsak  nevette, 
Ez  meg  nem  eshetett  sokkakkal  hitette, 
Tsak  ijesztés  légyen,  azzal  kecsegtette, 
Nem  tudom,  hol  vette,  nagy  fittyel  hirdette. 

Hogy  már  Morvában  áll  Prussus  egy  tábora. 
Csehországba  másik  Corpussa,  Sátora. 
Söt  Jablonkánál  már  lángot  is  vet  pora, 
Erdély  felé  tódul,  Törökök  zápora. 

E'  rész  volt,  melly  bízott  Vilhelm  hatalmába, 
Reményét  vetette  annak  oltalmába. 
Épített  aranybul  várakat  álmába. 
Megfogta  az  Annyát,  de  csak  gondoltába. 

De  hogy  békességrül  vettek  bizonyos  hírt. 
Egy  fej  leütve  járt,  más  a  szegletbe  sírt. 
Sok  szív  szorultába  magával  alig  bírt. 
Látván  sebeikre,  már  nem  kaphatnak  irt. 

Úgy  megaláztattak,  mint  zsákba  zárt  macska, 
Vagy  Tanitójátúl  megvert  If fiacska, 
Mindenik  beszédgye  vala  csak  lassacska, 
így  jár,  a  ki  minden  főttben  kanalacska. 

Nem  csuda,  mert  máris  beszélnek  fiscalis  actíoról 
ellenök. 

Mind  haliám,  hetven  vólt  száma  mind  ezeknek, 
Örültek  jövendő  Prussus  ezredeknek, 
Artilleriának  s  a  nagy  vezéreknek, 
Vélvén  tárgyát  érik  esztelenségeknek. 

Majd  úgy  mond,  magunkat  ezekhez  kapcsoljuk, 
Confoederationk  nagy  számmal  csatoljuk. 
Feltett  szándékunkat  az  egekig  toUyuk, 
Ellent  állóinkat  rakásra  konczoUyuk. 

Szabad  lesz  akkor  minden,  „elmélkedés  írás*  és 
hegyen,  völgyön,  erdőn  lakodalom  lészen. 

Hallottam,  lennének  kosztok  Mágnások  is, 
(A  mellyet  nem  hiszem)  volnának  Papok  is, 
Nemesek,  Polgárok,  sőt  Hadi  tisztek  is, 
Csikósok,  Gulyások,  zsíros  Betyárok  is. 

De  az  illyen  össze  veszet  vármegyének. 
Bolond  az  Ispánnya  és  téteményének 
Tsak  oUy  haszna  vagyon,  mint  a  tűz  füstyének, 
Mely  eltűnvén,  hadgya  mocskát  csak  szennyének. 

Nem  is  nagyon  sajnálja  őket: 

Ha  igaz,  hogy  irtak  s  Vilhelmhez  járultak. 
Nincs  mód  benne,  voltak  fejekbe  bódultak. 

Nem  tudja  még,  hogyan  bánik  majd  Leopold  a 
vitézekkel,  kik  más  főre  akarták  tenni  „balkezekkel" 
a  szent  koronát: 

Most  meg  nem  mondhatom,  azt  üdőtűl  várom, 
De  e  verseimet  addig  be  nem  zárom. 
Mig  ki  nem  hirdetem,  sorsok  lett  a  járom,  ^ 
Hajóházás,  Pallos,  avagy  szálfa  három.  * 

Batthyány  primás  az  aug.  3-diki  mixtán,  melyen 
a  békekövetről  szóló  királyi  levelet  felolvasták,  tu- 
datta a  békekötést.  Ez  mégsem  tette  meg  mindjárt 
a  remélt  hatást.  „A  korifeusok  nem  hiszik,  hogy  a 
poroszszal  megvan  a  béke.  Azt  állitják,  hogy  a  diaeta 
vége  előtt  nem  is  lehet.  Mégis  vannak  már,  kik  ma- 
gukban kételkednek  és  félnek.  Ezekhez  tartozik  már 
Sztáray  is  Feketével.  Mindkettő  részeges  és  másokat 
is  ilyen  életre  csábítanak.  Ezt  a  bajt  az  ifjú  mágná- 
sok, a  banderiaUsták,  a  többi  vallástalanok  hozták 
az  országra."  '^ 

Természetes,  hogy  a  másik  párt,  különösen  a 
papi,  merő  öröm  és  diadal.  Hisz  Sauer  már  július 
eleje  óta  mit  sem  óhajt  és  sürget  annyira,  mint  a 
békét,  mert  akkor  be  lehet  hozni  Tiszántúlra  a  német 
katonát.  *  De  örülnek  a  conservativok  is.  Gr.  Ester- 
házy Ferencz  már  július  6-án  hallotta  b.  Herberttől, 
hogy  biztos  a  török  béke.  „Ha  ez  megvan,  máskép 
fütyülnek  majd  a  madarak."^  Július  10-én:  örül  a 
békének;  sokan  már  lógatják  fejőket.  12-én:  tehát 
a  béke  meglesz  és  magunknak  nem  köszönhetünk 
semmit,  csak  a  királynak.  17-én.  Reméli,  hogy  bár- 
mennyire könyörgenek  a  protestánsok,  mégis  meg- 
lesz  a   béke.  Végre   26-án   biztosnak   veszi  a   béke- 

^  A'  jármon  értetődik  a  targoncza,  azaz  taligavonás. 

*  Országgyűlés  leirása  IV.  czikkely  végén. 
'  Bujánovics  jelentése  aug.  8. 

*  Das  beste  Mittel  ist  der  Friede,  coute  que  coute.  Júl.  14. 
^  Ces  oiseaux  changeront  de  ramage. 

kötést.  „Csakis  ez  nyugtathatja  meg  a  követeket, 
kik  minden  szónál  bajt  csinálnak.  A  parasztlázadástól 
nem  félek.  8-9  ezer  katonával  és  néhány  hóhérral, 
ha  felakasztanak  egy  jó  csomót  és  deresre  húzzák 
a  többit,  rendbe  jő  minden." 

De  sehol  sem  voltak  annyira  tisztában  a  fordulat 
jelentőségével,  sehol  sem  látták  annyira  tisztán  min- 
den következését,  mint  Bécsben. 

Még  a  diaeta  összeillése  előtt,  a  kanczellária,  régi 
szokás  szerint,  megállapította  a  királyi  propositiókat, 
melyekkel  a  király  ünnepélyesen  megnyitja  az  or- 
szággyűlést és  egyúttal  kitűzi  munkakörét.  A  kan- 
czellária a  megyék  felirataiból  indul  ki  és  hármas 
javaslatot  nyújt  be.  A  körülményekhez  képest  a  király 
lehetőleg  fenntarthatja  a  régi  állapotokat,  vagy  pedig 
ha  szükséges,  kisebb ;  ha  máskép  nem  jöhet  létre  az 
egyezség,  nagyobb  engedményeket  tesz  a  rendeknek. 

E  javaslatai  az  államtanács  elé  kerülnek.  Ott 
Izdenczy,  éppen  június  6-án  igen  terjedelmes  és  be- 
ható kritika  alá  veszi  azokat.  Szerinte  a  király  nem 
adhat  a  magyar  rendeknek  más  hitlevelet,  mint  a 
minőt  Mária  Terézia  adott.  Azért  nem,  mert  csakis 
az  a  Pragmaticá  Sanctio,  mely  VI.  Károly  alatt  a 
női  ágra  kiterjesztette  a  magyar  korona  örökös  jogát, 
nyerte  meg  az  európai  hatalmak  garantiáját ;  továbbá 
mert  a  Pragmaticá  Sanctiót  az  összes  érdekelteknek 
vagyis  az  örökösödésre  hivatottaknak  beleegyezése 
nélkül  megváltoztatni  nem  lehet.  ^  Ezért  a  megyéknek 
az  a  kívánsága,  melynek  a  helytartótanács  és  a  kan- 


^  Und  auch  ohne  Einwilligung  höchsder  Mitinteressenten, 
das  ist  jener,  welcher  per  Sanctionem  Pragmaticam  zur  Erb- 
folge  berufen  worden  sind,  keiner  Veranderung  fahig  ist. 

czellária  sem  mondott  ellen,  nagyon  feltűnő.  Még 
furcsább  némely  megyék  azon  állítása,  hogy  a  király- 
választás esete  beállott,  mert  Mária  Terézia  és  József 
eltértek  a  Pragmatica  Sanctiótól.  Ilyen  törvény  nincs 
a  Corpus  Jurisban,  sőt  az  1723.  II.  éppen  az  ellen- 
kezőjét írja  elő. 

„Minthogy  pedig  (Istennek  hála),  a  nőág  kihalása 
nem  következett  be,  mely  esetre  egyedül  tartották  fenn 
maguknak  a  magyar  rendek  a  választás  jogát,  ért- 
hetetlen, hogyan  akartak  a  törvény  világos  szava 
eUenére,  álokokkal  Interregnumot  kierőszakolni.  Tör- 
vénytelen uralom  esetéről  a  törvényhozás  máskép 
gondoskodott,  t.  i.  országgyűlés  tartása  által." 

A  megyék  azon  kivánságát,  hogy  a  király  a  ren- 
dek beleegyezése  nélkül  hadat  nem  viselhet,  békét 
és  szövetséget  nem  köthet,  legjobban  megczáfolja  e 
század  gyakorlata.  A  titkos  állami  kanczelláriának 
legjobban  kell  tudnia,  gyakorlatában  voltak-e  valaha 
a  magyar  országos  rendek  e  jognak. 

Furcsának  tartja  a  megyék  logikáját  és  jogi  fel- 
fogását. Pozsonymegye  máris  királyválasztásba  fogott 
és  felségedet,  bizonyos  feltételek  alatt  elismerte.  Kő- 
rösmegye kijelenti,  hogy  az  egyes  földesúr  épp  oly 
felségjogot  gyakorol  jobbágyai  fölött,  minőt  a  német 
birodalom  fejedelmei  területükön  gyakorolnak.  ^  A 
megyék  legnagyobb  része  most  is  azt  állítja,  hogy 
országgyűlésen  kívül  nincs  felhatalmazásuk  bármi 
hadisegélyt  szolgáltatni.  De  azon  meg  nem  akadnak 
fenn,  hogy  ugyancsak  megyegyűlésen  határozzanak 
a  Pragmatica  Sanctio  és  az  osztrák  ház  örökösödése 
fölött,  melyek  világosan  diaetai  tárgyak. 

'  Singulique  omnia  Jura,  quo  etiam  immediati  Imp.  Ro- 
mani-Germanici  status  tenritoria  sua  possideant. 

E  véleményhez,  mely  egyrészt  helyesen  fenntartja 
a  királyi  jogot,  másrészt  nemcsak  a  megyéket,  hanem 
a  magyar  főkormányszékeket  is  úgy  igyekszik  feltün- 
tetni, mintha  azokat  nem  sokba  vennék,  hozzá  csat- 
lakozik a  jogász  Eger,  ki  már  előbb  erősen  megrótta 
a  kanczelláriát,  mert  túlságosan  engedékeny  a  rendek 
makacssága  irányában,  teljes  szívvel  hozzácsatlakozik. 

A  legisták  után  jönnek  az  államférfiak. 

Gr.  Hatzfeld,  ki  József  idejében  is  lehetőleg  fenn- 
tartotta Mária  Terézia  hagyományait,  most  is  a  mér- 
séklet szavát  hallatja.  Egészben  egyetért  ugyan  Izden- 
czjrvel,  de  véleménye  szerint  a  rendek  többet  is 
kívánhatnak  a  Károly  vagy  Mária  Terézia  diplomájánál 
és  a  király,  ha  méltányosnak  tartja,  meg  is  adhatja. 
Ezt  különösen  megteheti  akkor,  ha  a  rendek  viszont 
más  előnyöket  nyújtanak.  Hogy  mit  kivannak,  majd 
megmutatja  a  diaeta.  Erről  tehát  még  most  nem  lehet 
határozni. 

Itt  tehát  Izdenczy  rideg  conservativismusával  szem- 
ben az  alkotmány  fejlesztése  lép  előtérbe,  a  király 
és  a  rendek  kölcsönös  megegyezésével.  A  „diaetalis 
tractatus"  lényege  éppen  a  király  és  a  rendek  óhaj- 
tásainak mérlegelésében  és  alku  útján  való  meg- 
egyeztetésében  állott  mindig.  Ezentúl  se  legyen 
máskép. 

A  megyék  önkényes  eljárását  és  az  örökösödés 
megtámadását  ő  is  szigorúan  elitéli.  Mert,  mégha 
József  a  törvény  sértésével  el  is  vesztette  volna  jogát 
a  magyar  koronához,  ez  Leopoldnak  a  pragmatica 
sanctióban  gyökerező  jogát  nem  sérthetné. 

Végül  Kaunitz  nyilatkozik,  ó  Hatzfelddel  egyetért,, 
de  azt  óhajtja,  hogy  a  végleges  felséges  elhatározás 
az  „előreláthatólag  igen   aggodalmas    új    hitlevél-ter- 

vezet  felől  mindaddig  függőben  maradjon,  míg  kitűnik, 
megegyeznek-e  jó  szerivel  a  poroszszal  vagy  nem  ?"  ^ 

így  találta  meg  Leopold  eljárása  alapját.  Már 
július  3-án  kifejti  nevében  a  kanczellár  azon  elveket, 
melyeket  aztán  július  20-iki  levele  az  országnagyok- 
hoz bőven  megmagyarázott.  A  kedélyek  mérséklését 
óhajtja  és  a  többi  ott  előadott  tárgyakon  kívül  Erdély 
és  Galiczia  bekebelezését  is  mellőzendőknek  ítéli.  ^ 

Látjuk  tehát,  hogy  a  mint  belső  ügyekben  nem 
akar  az  udvar  lényegesen  eltérni  a  Mária  Terézia 
korabeli  állapotok  megerősítésétől,  úgy  az  ország 
kiterjesztése  dolgában  sem  hajlandó  megfelelni  a  ren- 
dek kívánságának. 

Éppen  Erdély  uniójának  kérdése  adott  aztán  alkal- 
mat az  államtanácsnak,  hogy  megállapítsa  a  magyar 
ügyekben  követendő  vezérelveket. 

Erdélyben  is  országgyűlést  hirdettek  augusztus 
30-ára.  Ez  még  akkor  történt,  midőn  a  kormány  min- 
denben meghajlott  a  megyék  óhajtása  előtt  és  úgy 
látszott,  mintha  mi  sem  állana  az  unió  útjában.  Most 
azonban  maga  gr.  Bánfify  György  kéri,  halászszák 
a  diaetát  koronázás  utánra.  Ha  a  kitűzött  határidő 
előtt  nem  lesz  koronázás,  pedig  arra  kevés  a  való- 
színűség, az  erdélyi  diaetának  sem  lesz  eredménye. 
A  rendek  elmaradnak,  vagy  ha  eljönnek,  nem  teszik 
le  a  hűség  esküjét,  mivel  Erdély  Magyarországhoz 
tartozik  és  ilyen  ügyben  az  anyaország  nélkül,  vagy 
ellene  nem  határozhat.  Ezen  aggodalmát  a  megyék 
ós  székely  székek  jegyzökönyvei  is  igazolják.  El  kell 
tehát  halasztani  az  erdélyi  diaetát  Sz.  Márton  nap- 
jára, az  aratás  és  más  fontos  okok  miatt.    Ha   pedig 

'  Államtanács  1228.  sz. 

'  Batthyány  prímáshoz.  Malaczkai  leVéltár. 

összegyűl,  a  kir.  biztos  azt  az  utasítást  kapja,  hogy 
a  kormányszékkel  egyetértőleg  járjon  el. 

A  kanczellária  augusztus  2-án  csatlakozik  az  elő- 
terjesztéshez. Mert  igaz  ugyan,  hogy  1741  és  1781-ben 
Erdély  külön  tette  le  a  hűség  esküjét,  de  most  más 
a  hangulat.  Baj  nem  következhetik  belőle,  mert  Bánffy 
nem  küldte  el  a  meghívókat,  a  kir.  biztos,  b.  Rali 
altábornagy  pedig  egyetért  vele  a  halasztás  kérdé- 
sében. 

Izdenczy  ismét  beléköt  a  kanczelláriába.  Hiszen 
az  is  úgy  gondolkozik,  mint  a  rendek,  az  is  azt  hiszi, 
hogy  a  felséges  Úr  nem  gyakorolja  a  királyi  hatal- 
mat, míg  nincs  megkoronázva.  De  ez  a  korlátozás 
csak  a  privilégiumok  és  donatiók  adományozására 
nézve  áll. 

Eger  nem  ismeri  eléggé  a  helyzetet  és  nem  tudja, 
nem  érkezett-e  már  el  az  ideje  a  komoly  fellépésnek. 
A  felségnek  mindenesetre  van  joga  a  diaeta  össze- 
hívására és  a  hódolat  fogadására.  Október  közepéig 
meglesz  a  külső  nyugalom  és  a  király  akkor  az  ellen- 
szegülőkkel törvényesen  bánhat  el. 

Hatzfeld  szerint,  ki  utóbb  az  erdélyi  ügyekben 
döntő  szerepet  játszott,  nem  kell  halasztás.  Nem  kell 
a  jogból  engedni,  de  azért  a  kedélyeket  sem  kell 
elkeseríteni. 

Kaunitz,  kire  Eger  egyenesen  provocált,  így  szólt: 
Ezek  az  állítólagos  törvényes  okok  csupa  szemfény- 
vesztés, melylyel  elő  akarják  készíteni  és  biztosítani 
az  erdélyi  nagyfejedelemségnek  Magyarországgal  való 
elválaszthatatlan  egyesítésének  és  igazgatásának  nagyon 
ártalmas,  titkos  szándékukat.  Erről  sem  az  1688-iki 
hódoló  szerződésben,  sem  a  leopoldi  diplomában  nincs 
szó.  VI.  Károly  is  előbb  állította  ki   az    erdélyi   dip- 

lomát,  mint  a  magyart.  Ezért  ő  is  rosszalja  a  kan- 
czellária  eljárását. 

De  a  fő  Eger  kérdése.   Erről    ez  a  véleményem : 

„Az  a  végső  zavar,  mely  az  államot  minden  irány- 
ban környezte  és  mely  a  monarchia  közeli  megdön- 
tésével fenyegetett,  immár  elmúlt.  Az  áldozat,  melyet 
az  egész  fenntartásáért  hoznunk  kellett,  már  megtör- 
tént. És  most  azon  kell  lennünk,  hogy  nemcsak  a 
mostani  magyar  felfordulásnak  gyorsan  vessünk  véget, 
hanem  hogy  oly  rendszert  készítsünk  elő,  mely  az^ 
államot  mindenkorra  biztosítsa  hasonló  visszaesések 
ellen,  erejét  pedig  lehetőleg  szilárd  alapra  helyezze.*^ 

Ez  általános  megjegyzések  alapján,  jelenleg: 

„Semmit  sem  szabad  megtagadni  a  magyar  nem- 
zettől, mit  törvényeinek  világos  szava  és  a  boldogult 
császár  trónralépéseig  fennálló  gyakorlat  szerint  kö- 
vetelhet. 

Ezentúl  azonban  nem  szabad  engedni  semmi  újí- 
tást és  különösen  semmit  abból,  mit  törvényeinek 
nyilván  jogosulatlan,  egyoldalú  magyarázatával  és 
azokból  levont  önkényes  következésekkel  akar  elérni." 

A  jövőre :  „Egy  általános  és  főtörvény  marad,  mely 
mellett  háttérbe  kell  szorítani  mind  a  többit,  ha  össze- 
ütközésbe kerülne  vele.  Ez  a  „suprema  lex",  a  „salus 
universae  monarchiáé." 

„A  mit  e  legfőbb  törvényre  való  tekintettel,  mél- 
tányosan, igazságosan,  érett,  pártatlan  megfontolással, 
nem  puszta  önkénynyel  és  szenvedélyes  indulattal 
módosítani  kell  a  magyar  alkotmányon,  azt  lassan- 
lassan  kell  végrehajtani,  részben  közvetlenül,  részben 
közvetve,  törvényesen,  úgy  és  a  mennyiben  ezt  a 
körülmények   megengednék.    E    munkában   az   olyan 

fejedelem  állandó  és  változatlan  akarata,  ^  ki  már 
megnyerte  bizalmukat  és  szeretetöket,  nem  találhat 
legyőzhetetlen  akadályra." 

Erdélyre  nézve :  a  terminus  meghatározását  ő  fel- 
sége még  tartsa  fenn  magának  akkorra,  mikor  elég 
katonaság  lesz  Erdélyben,  úgy  hogy  már  nem  forog- 
hat fenn  veszély  a  királyi  tekintélyre  nézve.  ^ 

E  felvilágosítás  után  az  államtanács  újra  tárgyalja 
a  kérdést  (recirculatio).  Izdenczy  most  a  magyar  alkot- 
mány mellett  szól.  Ki  azt  alaposan  ismeri,  sohasem 
fogja  javasolni,  hogy  attól  lényegesen  eltérjenek,  mi- 
vel a  fejedelemre  nézve  nagyon  kedvező.  Ezért  akar- 
nának most  a  rendek  egészen  új  rendszert  kovácsolni, 
a  régit  felborítani,  a  felségjogok  legnagyobb  részét  a 
rendekre  ruházni.  Ezek  gyámkodnának  még  a  nagy- 
korú király  fölött  is.  Eger  szíve  óhajtásának  meg- 
valósulását üdvözli  Kaunitz  elveiben.  Hatzfeld  megint 
óva  int  a  rendek  elkeserítésétől,  mielőtt  nincs  elég 
katonaság.  Ferencz  főherczeg,  a  trónörökös,  Hatzfeld- 
hez  csatlakozik.  Ök  ketten  képviselik  a  mérsékelt 
irányt. 

Kaunitz  nem  vet  nagy  súlyt  Erdély  ügyeire.  A  fő 
az,  elfogadja-e  elveit  a  király. 

Leopold  előbb  a  kanczelláriát  részesíti  megrovás- 
ban. Okai  nem  jók,  „csupa  önkényes  törvénymagya- 
rázatból és  egyoldalú  következésekből  állanak".  „Tán- 
toríthatatlanul el  vagyok  határozva  most  és  jövőre  is, 
hogy  ilyeneknek  nem  adok  helyet."  Kemény  szavai 
Kaunitzéival  azonosak.  A  főelveket  illetőleg  még  fen- 
tartja  magának  a  végleges  döntést.^ 

*  Constans  et  perpetua  voluntas. 

*  Nincs  datálva.  Körülbelül  augusztus  15-én. 
'  Augusztus  20-án. 

Megtörtént  tehát  a  lényeges  fordulat.  Ugyanaz  az 
államférfiú,  ki  II.  József  végső  szakában  Magyarország 
jogai  teljes  visszaállítását  követelte,  ki  ezek  elisme- 
résére úgyszólva  rákényszeritette  szerencsétlen  urát, 
most  a  leghatározottabban  állást  foglal  a  magyar  diae- 
tának a  diplomában  foglalt  követelései  ellen.  Februárius- 
ban,  márcziusban  alig  volt  hazánkban  népszerűbb, 
tinnepeltebb  név  az  övénél.  Megyék,  egyesek  veteked- 
tek üdvözlésében;  a  congregatiókban  is  harsogó  éljen 
zúdul  fel,  ha  róla  van  szó.  Most,  minden  tárgyilagos- 
sága és  mérséklete  mellett  tovább  megy  a  nemzeti 
követelések  leküzdésében  a  conservativ  Hatzfeldnél 
és  a  trónörökösnél  is. 

Ez  alkalommal  kifejtett  elveit  pedig  a  király  hozzá- 
járulása által  a  monarchiára  nézve  örökös,  változha- 
tatlan politikai  programra  értékére    akarja   emeltetni. 

Következetlenségnek  látszik,  pedig  valóban  az  ősz    \ 
államférfiú   hű   maradt   önmagához,    életének,  hosszú 
sikeres  pályájának  nagy  művéhez. 

Józseffel  szemben  a  monarchia  megmaradása 
bírja  őt  a  magyar  követelések  hathatós  pártolására, 
Leopold  alatt  ugyanaz  a  „legfőbb  törvény"  teszi  őt 
a  további  engedés  leghatározottabb,  elszánt  ellenesévé. 

Magyarország  törvényes,  nyugodt  állapota  legfőbb 
biztosítéka  a  monarchiának.  Ezt  a  biztosítást  vissza 
kell  szerezni  a  császár  önkényes  akarata  ellenére  is. 

Ha  azonban  Magyarország  oly  jogokra  tesz  szert, 
melyek  képessé  tehetik  az  elszakadásra,  segítségének 
a  monarchia  czéljaitól  megvonására,  a  fejedelem  kato- 
nai és  diplomatiai  tekintélyének  lényeges  csökkenté- 
sére :  az  egész  monarchia  érdeke  ellene  fordul.  Ezt 
pedig  kifejezni  és  fentartani  senki  sem  volt  hivatottabb  \ 
az  áUamkanczellárnál.  - — / 

Ha  pedig  a  magyar  rendek  visszaszorításáról  van 
szó,  a  legnagyobb  segítséget  azok  a  magyar  lakosok 
nyújthatnak,  kik  nem  rendek.  Az  ország  biztosítását 
az  egész  lakosság  biztosításában  látták  ugyan,  de 
komolyan  ezt  csak  Hajnóczy  és  igen  kevés  társa  vette. 
Az  összes  diplomajavaslatok  és  antecoronationalis  tör- 
vényjavaslatok arról  tesznek  tanúságot,  hogy  a  nemes- 
ség az  ország  szabadsága  mellett  első  sorban  a  ma- 
gáéra gondolt.  A  városokra,  kiknek  követei  ott  ültek 
mellettök,  a  tiszántúli  tervezet  mutat  némelyes  tekin- 
tetet; de  a  többi  nem;  a  dunántúli  pedig  éppenséggel  ki 
akarja  szorítani  a  nem-nemeseket  minden  tisztségből. 
A  parasztra  azonban  senkisem  gondol. 

Mária  Terézia  megújította  régi  nagy  királyaink 
azt  a  szép  traditióját,  hogy  az  uralkodó  néptribunus 
is  legyen.  József  ezt  az  elvet  tette  trónja  talpkövévé. 
Most  Leopoldnak  is  állást  kellett  foglalni  a  kérdésben. 
Nem  vezethették  annyira  humánus  és  elméleti  szem- 
pontok, mint  anyját  és  bátyját.  De  toscanai  uralko- 
dása, mely  az  egész  felvilágosult  és  philanthrop  világ 
bámulatát  hozta  meg  részére,  nem  maradhatott  hatás 
nélkül  magyar  kormányzására  nézve  sem.  Az  általános 
czél  mellett  főkép  a  közvetlen  politikai  feladat,  a  rendi 
többség  megszelídítése  volt  reá  nézve  irányadó. 

Tudjuk,  minő  szerepet  játszik  a  parasztok  moz- 
galma az  újonnan  született  magyar  szabadság  bölcsője 
körül.  Az  ellenzéki  nemességnek  az  tette  lehetővé 
fegyverkezésének  törvényes  mezbe  öltöztetését.  A  ka- 
tona arra  számít,  hogy  magának  a  büszke  és  gyűlöl- 
ködő nemességnek  kérésére  közbeléphessen.  Maga  a 
paraszt,  annyi  világos,  nem  akart  lemondani  József 
által  nyert  szabadságáról,  de  egyaránt  kész  volt  azok 
megerősítését   a  királynak   és   az   uraknak  köszönni. 

Mivel  pedig  ellenséget  csak  az  úrban  látott,  reményét, 
mint  a  „parasztok  decretuma"  mutatja,  főképen  a 
királyba,  „Péter  Leopold"-ba  vetette. 

Felső-Magyarországon,  különösen  Szepesben  látszott 
legfenyegetŐbbnek  a  nép  haragja.  Iratot  terjesztenek 
ott,  melynek  szelleme  a  paraszt  eszét  messze  túl- 
haladja, írója  a  királyban  és  a  katonaságban  bízik.  Oly 
nagy  a  rémület,  hogy  e  miatt  alig  mernek  diaetára 
menni.  Leopoldhoz  fordulnak:  szerezzen  nekik  oltal- 
mat. Adja  ki  pátensben,  hogy  a  jobbágy  ezentúl  is 
köteles  adózni.  Készülnek,  írja  a  megye  máj.  15-én, 
hogy  inkább  fegyverben  pusztuljanak  el,  mint  gyáván 
otthon,  egyedül. 

Más  megyék  is  félnek,  panaszkodnak,  készülnek. 
Folyamodásuk  által  épp  úgy  elismerik  a  királyt,  mint 
jobbágyaik.  E  szempontból  a  parasztok  állásfoglalása 
egyenesen  kedvező  a  királyra  nézve. 

De  Leopold  ebben  is  törvényes,  emberséges.  Nem 
akarja  felidézni,  mi  pedig  hatalmában  állott,  Dózsa 
György  korát,  sem  az  1789-iki  franczia  pórzendülés 
borzalmait.  Nem  helyesli  a  megyék  ama  szándékát, 
hogy  néhány  nemes  kiküldésével  kifürkészszék  a  pa- 
rasztok igazi  szándékát  és  a  veszedelmes  irat  szer- 
zőjét. Erről  a  parasztok  értesülhetnek,  kezet  vethet- 
nek a  küldöttekre  és  így  csakugyan  kész  volna  a 
lázadás. 

Legjobb  eszköz  a  lázadás  ellen,  ha  a  főispánok 
úgy  intézkednek,  hogy  a  nemesek  magánösszejövetel- 
nél is,  de  még  inkább  a  congregatiókban  tartózkodnak 
mindentől,  mi  a  parasztságot  ama  gondolatra  viheti, 
hogy  meg  akarják  változtatni  azt,  mit  a  császár  a 
parasztosztály  javára  elrendelt.  Egyáltalában  pedig  a 
nemességnek  a  legnagyobb  mérsékletet  kell  ajánlani, 

Marczali:  1790—91.  orszéggy.  ü.  11 

hogy  semmit  se  követeljen,  mihez  az  utolsó  rendele- 
tek szerint  nincs  joga.^ 

Bölcs  és  a  mellett  politikai  szempontból  is  meg- 
állható felfogás.  Leopold  egész  jellemének  megfelelő. 

Ettől  nem  tér  el  azon  megyékkel  szemben  sem, 
melyek  nyiltan  ellene  szegülnek.  Zemplént  mindig  a 
legveszélyesebbek  közé  számítja,  de  azért  az  oda  kül- 
dött vasasok  parancsnokának  adott  utasítás  is  ugyan- 
azt a  mérsékelt  szellemet  leheli.  Ne  teljesítsen  exe- 
cutiót  egyes  alattvalók  ellen,  mert  ez  a  katonaságot 
a  nemzetnél  gyűlöletessé  tenné.  Erre  való  a  megye 
hajdúja  és  huszárja.  Jobb  elejét  venni  a  zendülésnek, 
mint  azt  elfojtani.  Az  alattvalót  meg  kell  nyerni,  jó 
szóval  bírni  őt  engedelmességre.  Csapatában  pedig 
tartson  szigorú  fegyelmet.^ 

Valóban  olyan  király,  ki  polgárvérrel  nem  akarja 
beszennyezni  uralmát.  Egész  lelkületénél  fogva  a  békés 
munka,  a  polgárság  embere.  Ez  az  adófizető,  nem 
nyugtalan,  hanem  uráért  könnyen  lelkesülő  osztály 
áll  tán  legközelebb  szívéhez.  Ez  olyan,  minők  olasz 
alattvalói  voltak. 

Most  is  hozzáfordulnak  „a  Magyarországon  született 
összes  plebejus  rangú  emberek"  egyetemesen.*  Alá- 
zatosak és  hívek  akkor,  mikor  a  nem-plebejusok  nem 
mutatkoznak  sem  engedelmeseknek,  sem  loyalisoknak. 
Ök  is  a  philosophia  nyelvén  kezdik.  Természettől 
senkisem  rabszolga  és  a  fiúnak   nem   kell   szenvedni 

1  Kancz.  levéltár  6925.  és  6941.  sz.  máj.  25. 

'  Hadi  levéltár.  S.  7973.  máj.  12. 

'  Humillimi,  perpetuique  fideles  subditi  in  Hungária  nati 
status  plebejae  conditionis  Hominum  universorum.  Máj.  1.  Ex 
Hungária.  Kancz.  lev,  7127. 

apjáért.  A  fejedelemnek  pedig  kötelessége  népét  boldo- 
gítani. 

Ha  a  nemesség  azt  állítja,  hogy  a  hivatalok  csak 
ót  illetik,  ők  is  kérik  a  következő  pontok  megerősí- 
tését. Annál  inkább  kérhetik,  mert  a  katonaság  test- 
véreikből áll  és  ők  tartják  verejtékükkel. 

1.  Kérik  az  örökös  jobbágyság  megszűnését. 

2.  Az  országgyűlés  határozza  el  az  úrbér  könnyí- 
tését, vagy  készpénzen  való  megváltását.  Az  úri  szol- 
gálatot oszszák  fel  méltányosan  a  négy  évszakra. 

3.  A  megyei  hivatalnokok  zsarolják  őket.  Azt  ki- 
vánják,  hogy  csak  az  alispánnak  és  a  szolgabiráknak 
legyenek  alávetve.  A  megyei  tisztviselők  a  magok  fize- 
téséből éljenek. 

4.  Kívánják  a  forspont  rendezését  s  hogy  háborúban 
a  nemesek  is  vállalják  ezt  a  terhet,  különben  ők  tönkre 
mennek. 

5.  Alsóbb  hivatalokban  ezután  is  alkalmazzanak 
plebejusokat ;  postánál  és  gazdaságoknál  is. 

6.  Panaszkodnak  az  adó  (portio)  erős  megnöveke- 
dése ellen. 

7.  Megyei  hivatalnokoknak  le  legyen  szabad  veretni 
birói  ítélet  nélkül. 

8.  A  községi  hivataloknál  ne  legyen  tekintet  val- 
lásra, így  fejlődik  a  testvéri  szeretet,  mely  megköny- 
nyíti  a  terhek  viselését. 

9.  Meg  kell  büntetni,  a  ki  ez  ellen  vét. 

10.  Az  őszi  hónapokban  mindenkinek  legyen  sza- 
bad otthon  bort  mérni. ^ 

Valóban  a  socialis  reform  legkezdetlegesebb,  félénk 
zsengéit  foglalják  csak  magukban  e   pontok.   Igazán 

'  Ez  a  kurta  korcsma. 

11* 

csak  visszaéléseket  lennének  hivatottak  megszüntetni, 
a  földesúri  jogot  s  jövedelmet,  a  megyei  tekintélyt 
alig  csökkentik.  Szinte  csodálatos,  hogy  az  annyira 
izgatott  s  szenvedélyes  korban  annyi  nyugodt  mérsék- 
letet, mondhatni,  bölcseséget  mutat  a  plebejus. 

De  a  diaeta  még  ennyi  jogot  sem  ád.  Sőt  legalább 
egy,  már  élvezett  jogot,  a  hivatalviselést  is  nagyon 
hajlandó  a  maga  javára  elkobozni.  Ez  már  nem  any- 
nyira  a  parasztot  sérti  —  az  még  nem  tanult  deákul, 
hanem  a  jobbraódú,  törekvő  városi  polgárságot.  Most 
ez  lép  ki  a  síkra  folyamodással,  kéréssel.^ 

Ök  már  forradalmibb  nyelven  beszélnek,  de  azt 
nem  a  francziáktól  tanulták,  hanem  még  József  csá- 
szártól. Minden  törvénynek  czélja  a  közjó,  nem  pedig 
az  egyeseké,  a  többiek  kárával.  Ha  e  kelléke  nincs 
meg,  nem  igazságos  és  nem  is  érvényes.  Mert  az 
állam  nem  ruházhat  senkire  oly  jogot,  melyet  a  mind- 
nyájunkat egyenlő  jogúvá  tett  természet  megtagadott, 
hacsak  nem  a  mennyiben  a  közjó  elérésére  szükséges, 
így  a  törvényhozó  hatalom,  mely  bölcsességet  követel, 
többre,  a  végrehajtó,  melyhez  energia  kell,  egyre 
van  bízva.  De  mindegyik  túllépne  hatáskörén,  ha  e 
résznek  kedvezne  az  egész  rovására. 

Pedig  ez  történnék  meg,  ha  a  tisztségek  betölté- 
sénél csak  származásra  volnának  tekintettel. 

Fenyegetőznek  is  forradalommal,  de  „prudens  et 
circumspectus"  létükre,  nem  francziával:  „Az  ilyen, 
az   autokratia   által   a   polgárok   számosabb   osztálya 

^  Nyomtatásban  is  megjelent.  Reflexiones  cunctorum  Hun- 
gáriáé civium  non  nobilium  adversus  illud  diplomatis  punctum* 
quo  nativi  etiam  patriae  filii,  non  nobiles  ab  omnibus  publicis 
officiis  excludendi  decernuntur.  1790.  Német  fordítását  is  ki- 
nyomatták. 


REICHENBA.OH  ÉS   TEMESVÁR.  165 

ellen  hozott  constitutiók  voltak  mindig  a  nagy  forra- 
dalmak előidézői.  Új  példát  mutat  erre  a  13  amerikai 
tartomány,  kiket  az  egy  Franklin  tanácsa  és  munkája 
szabadított  fel  a  kemény  angol  uralom  alól." 

Ők  a  diaetához  fordulnak,  de  a  legtöbb  város,  Pest 
példáját  követve,  egyenesen  a  királyhoz  fordul  folya- 
modásával, így  Rozsnyó,  Újvidék,  Temesvár,  Nagy- 
várad, Eperjes  és  Korpona.^ 

A  király  szeptemberben  határoz.  „A  polgári  és 
parasztosztály  minden  hivatalra  képesnek  nyilvání- 
tandó, úgy  a  helytartótanácsnál,  mint  az  udvari  kan- 
czelláriánál.  Hivatalban  és  közszolgálatban  fontosabb 
a  képesség  a  születésnél.  Az  armalisták  pedig,  ha 
nincs  is  birtokuk,  feltétlenül  hivatalképesek  bárhol. 
Azonkívül  nevemben  biztosítani  kell  ezt  a  két  osz- 
tályt arról,  hogy  Én  kellően  rendelkezem  a  felől, 
hogy  a  kamarai,  bányászati,  posta,  harminczad  stb. 
tisztségeknél  kellő  tekintet  legyen  reájuk.  Azok  be- 
töltése úgyis  tisztán  akaratomtól  függ."*  , 

Mivel  pedig  a  polgár-  és  parasztosztály  már  rég 
szolgál  az  országban,  nem  is  kell  erről  külön  propo- 
sitio.  Ha  azonban  a  rendek  ezen  gyakorlat  ellen  fel- 
szólalnának, „majd  előadom  nekik  követelésük  méltat- 
lanságát  és  gondom  lesz  arra,  hogy  a  polgári  és 
parasztosztályt  a  legerélyesebben  támogassam". 

Már  arra  is  gondol  a  király,  hogy  idővel  több 
városnak  legyen  követe  a  diaetán.  Ebben  a  pontban 
tehát  sokkal  radikálisabb  nemcsak  Yaynál,  hanem 
Hajnóczynál  is. 

^  Valamennyi  folyamodás  egybehangzó,  csak  az  aláírás 
más.  Dátumra  az  első  köztük  Pesté,  és  igy  azt  kell  az  erede- 
tinek tekinteni.  (Aug.  8.) 

'  Da  ohnehin  derén  Besetzung  lediglich  vOn  meiner  Will- 
kfir  abhangt. 

A  polgárság  hálás  és  ragaszkodó  is  irányában. 
A  szabadkőművesség  akkori  vezetője,  Aigner,  Lipót- 
rendet akar  alapítani  a  polgárokról,  kik  minden  módon 
tanúsítani  akarják  az  uralkodó  iránti  hűségüket.^ 

Hálás  a  paraszt  is.  A  szepesi  lázító  irat  is  tud  a 
porosz  machinatiókról  és  az  országgyűlés  oppositiójá- 
ról.  ^  Szerinte  Leopold  bosszút  akar  állani  a  nemes- 
ségen, mert  az  a  porosz  alá  adta  magát.  Az  ország- 
gyűlésen pedig  a  nemesség  nem  akarta  őt  elismerni 
királyul,  míg  belé  nem  egyezett,  hogy  az  úr  a  paraszt- 
tal, a  király  beleszólása  nélkül,  úgy  nem  bánhat,  mint 
barmával.  Sejti  a  nép,  mi  történik,  de  árnyalatot  nem 
lát,  csak  a  szélsőt,  túlzót  ragadja  ki  belőle. 

Mihelyt  az  országgyűlés  szabadság  alatt  csak  a 
nemesi  jogot,  jog  alatt  csak  tulajdon  kiváltságát 
értette,  ellentétbe  jutott  nemcsak  a  királyi  akarattal, 
nemcsak  az  ország  érdekeivel,  hanem  a  koron  ural- 
kodó eszmékkel  is. 

Szent  volt  akkor  a  szabadság  neve  mindenütt  s 
Parisban  is  örvendettek  annak,  hogy  a  szent  genius 
Magyarországon  is  kibontja  szárnyait.  A  megyék  fel- 
irataiban, a  nagy  országgyűlési  beszédekben  sohasem 
hiányzik  a  hivatkozás  Európára,  a  nagyvilágra.  De  ha 
itt  csakugyan  a  középkori  elnyomás  takarózik  a  sza- 
badság leplével,  rokonszenvre  nem  számíthat.  Ha  tovább 
is  a  király  képviseli  itt  a  haladásnak,  polgáriasodás- 
nak eszméjét,  akkor  is,  midőn  a  nemzet  nincs  el- 
nyomva, hanem  szabadon,  souverain  módon  nyilat- 
kozhatik,  akkor  igazolva  van  József  eljárása,  ki  a 
nemesség  ellenére  akarta  a  népet  boldogítani.^ 

'  Déghi  levéltár. 

*  Jó  újság  a  parasztok  számára. 

'  Kazinczy  László  jún.  22.  Néha-néha,  majd  hogy  a  nya- 

Ezen  helyzetből  folyt  ós  ennek,  nem  tartalmának 
köszöni  jelentőségét  a  „Bábel"  röpirat,  mely  ekkor 
jelent  meg. 

írója  Hofmann  Alajos,  kit  József  a  német  nyelv 
tanárának  nevezett  ki  az  egyetemhez,  a  kivel,  mint  a 
szabadkőművesség  egyik'_ nyugtalan  elemével,  már  talál- 
koztunk. Már  1789-ben  feKsmerte  hivatását,  érezte, 
hogy  nem  az  egyetemre  való;  politikai  pályára  kivánt 
lépni  —  mint  titkos  kém.  Most  is  a  denuncziálás  igazi 
eleme. 

A  diaetát  Európa  előtt  denunciálja.  Az  a  szabad- 
ság örve  alatt  Bábel  tornyát  építi,  innen  müvének 
neve.  A  magyart  denunciálja  királya  előtt,  hogy  el 
akar  szakadni,  idegen,  porosz  segítséggel.  „Oly  kabi- 
nettel lépett  alkuba,  mely  egy  idő  óta  abban  az 
alapos  hírben  áll,  hogy  zavaros  fejű  alattvalók  min- 
den lázadásának  kedvez."^  A  nagy  josephinus  és 
szabadkőműves  denunciálja  a  protestánsokat  a  katho- 
likusok  előtt.  Főkép  ők  állanak  összeköttetésben  a 
poroszszal.  Az  pedig  már  mégis  sok,  hogy  négy  pro- 
testáns állam  lép  szövetségre  —  társul  meg  csak  a 
törököt  fogadta  be. 

Komoly  csak  az  a  része,  melyben  a  rendeknek 
azt  ajánlja,  legyenek  nagyobb  tekintettel  a  polgár- 
ságra, különben  ők  is  úgy  járhatnak,  mint  franczia 
rendtársaik. 

Mindeddig  csak  az  ellenzéki  hazafias  irány  jutott 

valya  ki  nem  tör,  olyan  híreket  vagyok  kintelen  felöletek  hal- 
lani. Törvények,  melyeket  a  kutya  is  megugatna,   p.    o.   hogy 
csak  magyar  ételt  szabad  legyek  főzni,  hirdettetnek  felöletek.  | 
—  Az  egész  Nemzet  Betsületét  gonoszan  rontó  híreknek  vége 
vetődjék.  Kazinczy  levelezése.  II.  75. 

^  Hertzberg  diplomatiai  úton  panaszkodott  a  röpirat  ellen. 

szóhoz,  mint  a  szószéken,  úgy  az  irodalomban  is.  így 
ez  a  támadás  kétszeresen  bántó  volt.  A  többség  már 
csalhatatlannak  kezdte  magát  tartani.  Pestmegye,  mely 
a  censura  jogát  magához  ragadta,  el  is  tiltotta  a 
könyvecskét.  A  mint  Leopold  hall  erről,  azonnal  el- 
rendeti  a  tilalom  megszűnését.  Tudja,  hogy  Hofmann- 
tól  való  és  Jacobynak,  a  brandenburgi  követnek 
tulajdonítja  a  tilalom  kieszközlését.  ^  Hofmann  nem- 
sokára még  egy  röpiratot  adott  ki  „Ninive"  czím  alatt, 
melyben  állításai  bizonyítására  az  első  diploma-terve- 
zetet közli  deákul  és  német  fordításban. 

Mindez  inkább  csak  erkölcsi  hatalmat  képviselt, 
mint  politikai  erőt.  Míg  a  király  el  van  határozva 
arra,  hogy  a  parasztságot  rá  nem  szabadítja  az  urakra, 
a  irendeknek  nem  igen  kell  a  franczia  példától  tar- 
taüiok.  A  röpiratok  támadását  komolyan  vették  ugyan, 
de  valóban  inkább  csak  kémlelő  szolgálatot  teljesí- 
tett az. 

Sokkal  nagyobb,  sŐt  döntő  szerepet  szántak  a 
nemzetiségi  kérdésnek,  különösen  pedig  a  szerb  nép- 
nek és  a  görög  nem  egyesült  vallásnak. 

Emlékezzünk,  minő  súlyt  helyezett  erre  Hajnóczy 
is,  mennyire  számosnak,  harczosnak,  de  egyúttal  gaz- 
dagnak is  írja  le  e  nemzetet. 

Mióta  Kollonics  rendszerének  uralma  alatt  ide 
betelepedett,  a   bécsi    udvar    a   magyar   természetes 

^  Levele  Ferencz  főherczeghez  dátum  nélkül.  Kitűnik  ebből, 
hogy  a  röpirat  a  király  tudtával  készült.  Dites  également  á 
Hofmann,  quil  fasse  répandre  en  Hongrie  des  exemplaires  du 
papier  hongrois,  que  je  lui  ai  fait  imprimer  pour  les  villes,  sans 
qu'on  saehe,  que  cela  vient  de  lui,  mais  que  pour  celles  pour 
les  paysans  il  attende  encore  a  les  répandre,  assurez  le  que 
j  aurai  sóin  de  lui. 

ellensúlyának  tekintette.  Kiváltságot  adott  neki,  de 
törvényes  jogot  nem,  mert  az  közelebb  hozhatta  volna 
a  magyarhoz.  Berendezte  egyházát,  nagy  hatáskörrel 
ruházta  fel  főpapját,  szervezte  katonaságát,  de  úgy 
hogy  az  egészet  kezében  tarthassa.  A  ráczok  még 
akkor  is  a  magyarok  ellen  harczolnak,  mikor  Nagy 
Péter  czár  Rákóczi  részére  akarja  őket  nyerni.  József 
császár  midőn  1768-ban  beutazza  területüket,  észre- 
veszi vak  gyűlöletüket  a  magyar  ellen  és  feljegyzi, 
hogy  ennek  politikai  következései  is  lehetnek.  Most 
ennek  elérkezett  az  ideje. 

Putnik  Mózes  karlóczai  metropolita  Bécsben  járt 
több  püspökkel,  hogy  kieszközölje  meghívásukat  a 
diaetára.  A  király  beleegyezett,  a  meghívók  is  elké- 
szültek és  még  a  prímás  sem  tett  akadályt.  De  a 
kanczellária  arra  figyelmeztette  a  királyt,  hogy  a  be- 
fogadás a  diaeta  dolga  és  most  midőn  a  diplomához 
fognak,  csak  zavart  és  halasztást  okozna.  (Jún.  16.) 
Putnik  halála  sürgősnek  tüntette  fel  utódjának  meg- 
választatását. Ehhez  pedig,  a  Mária  Terézia  declara- 
toriuma  szerint,  nemzeti  congressusra  van  szükség. 

Máskor  éveken  át  is  kihúzták  a  metropolita  válasz- 
tását; elég  ha  administratorról  gondoskodtak.  Most 
a  magyar  kanczellária  és  a  haditanács  együttesen, 
már  július  4-én  előterjesztést  tesznek  arról,  mikép  és 
hová  rendeltessék  ez  az  ülés.  Július  7-én  pedig  a  leg- 
gyorsabb stafétát  küldik  b.  Schmidfeld  altábornagyhoz 
Temesvárra:  jöjjön  azonnal  Bécsbe,  a  congressus  mel- 
lett ő  fogja  betölteni  a  magyar  királyi  biztosnak  mél- 
tóságát. 

Mennyire  beletalál  ez  a  sakkhúzás  az  egész  akkori 
udvari  politika  módszerébe,  arra  nézve  teljes  tanúságot 
tesz  Bujánovics  véleménye.  0  a  legnagyobb  örömmel 

hallotta,  hogy  a  nem  egyesültek  elismerik  a  pápát,  oly 
módon,  hogy  az  nevezi  ki  metropolitájukat,  ez  meg 
a  többi  püspököt.  így  semmi  akadálya  annak,  hogy 
őket  teljes  jogú  polgároknak  befogadja  az  ország. 
Az  akatholikus  párt  és  velők  az  egész  udvarellenes 
mozgalom,  mely  oly  veszélyes  terrorismust  fejt  ki, 
ezzel  mindenkorra  meg  van  semmisítve. 

A  terv  és  az  eljárás  nem  a  nemzetnek,  nem  is 
főpapjainak  volt  műve,  azt  felülről  állapították  meg. 
A  legnagyobb  valószínűség  szerint  az  egész  Balassá- 
tól  indul  ki.  Öt  mélyen  sértette  a  magyar  kanczellária 
és  gr.  Zichy  eljárása,  kik  elejtették,  a  többi  kir.  biz- 
tost, kik  pedig  szerinte  nem  voltak  ártatlanabbak  nála, 
tartották.^  A  megyegyűléseken,  az  országgyűlésen  is 
ellene  hangzottak  a  legerősebb  vádak.  A  déli  vidék 
viszonyait  jól  ismerte,  sok  összeköttetése  volt  ott, 
hívei,  kik  tőle  várhatták  csak  emelkedésüket,  minden- 
ről értesítették.  A  szerb  nemzet  felhasználása  a  korona 
autoritása  mellett,  a  magyar  nemzeti  mozgalom  ellen, 
nemcsak  a  királyi  hatalmat  erősíti,  hanem,  mint  biz- 
tosan remélhette  és  mint  be  is  következett,  neki  is 
nagy  és  fontos  hivatalos  hatáskört  biztosít. 

Magára  Leopoldra  nem  maradhatott  hatás  nélkül 
a  diaeta  viselkedése  jún.  15-én,  mikor  szóba  sem 
állottak  vele,  .,a  legkisebb  dolguk  is  nagyobb  lévén 
annál".  A  magyar  katonaság  forrongása,  az  összeköt- 
tetés a  poroszszal,  a  diplomának  a  királyi  hatalmat  le- 
alázó követelései,  mind  szükségesnek  mutatták  a 
magyar  rendek  tárgyi  és  személyes  ellenzékének  meg- 
törését. Már  július  3-án  kilátásba  helyezi  a  protes- 
tánsok mellett  a  görögök  kielégítését  is. 

^  Terjedelmes  válaszirata  Zágrábm.  vádjaira,  a  liel}i;artó- 
tanácshoz. 

Ezekből  folyt  a  haditanács  külön  előterjesztése 
július  4-én.  Mert  noha  feladata  az  volna,  hogy  a 
magyar  kanczelláriával  együtt  tárgyalja  a  szerb  ügye- 
ket és  történt  is  közös  felterjesztés,  nem  tartja  taná- 
csosnak ezekről  a  magyar  kormányszékkel  nyilvánosan 
tárgyalni.^  Mivel  még  nem  jött  el  az  ideje  annak, 
hogy  a  magyar  rendekkel  szemben  komolyan  érvé- 
nyesítsék a  királyi  tekintélyt,  most  csak  azt  adja  elő, 
hogy  a  szerbek  régibb  privilégiumait  az  államkanczel- 
lária  állította  ki  és  volt  részükre  külön  udvari  ható- 
ság. „A  felségtől  függ,  nem  lehetne-e  a  klérust  és  a 
népet  ennek  visszaállítása  által  megnyerni,  kik  úgyis 
külön  országra,  a  Bánságra  törekszenek.  Kívánságai- 
kat küldjék  ide  és  így  elejét  vennék  a  lehető  össze- 
ütközésnek felséged  hozzájárulása  és  a  rendek  bizony- 
talan elhatározása  közt." 

A  congressust  azonban  elhalasztandónak  tartja  a 
koronázásig,  vagyis,  míg  nincs  eldöntve,  kapnak-e  a 
főpapok  ülést  és  szavazatot  a  magyar  diaetán.  A 
király  már  júl.  7-én  azt  határozta,  hogy  a  congres- 
sust megtartják  Temesváron,  biztosa  pedig  Schmid- 
feld  lesz.  Hosszabb  tanácskozások  után,  melyekben  a 
Bécsben  időző  püspökök  is  résztvettek,  végre  júl. 
21-én  kiadja  a  király  a  döntő  rendelkezéseket. 

Ezek  szerint  a  metropolita  választása  a  gyűlés 
végére  marad,  a  többi  tárgy  elintézése  után.  A  válasz- 
tásban részt  vesznek  az  erdélyi  és  bukovinai  püspökök 
is,  de  a  világiak  nem.  A  belgrádi  püspök  is  meg- 
hívandó. Külön  meghívandók  Papilla  és  Szecsujácz  gör. 
nem  egyesült  vallású  tábornokok.    A   congressusra   a 


*  In  eine  öffentliche  Sprache  einzulassen  nicht  für  rathsam 
befunden. 

papi,  nemesi,  katonai  és  polgári  rend  25 — 25  tagot 
választ.  A  huszonöt  földesúrnak  a  részvétele  újítás. 
Azt  hivatott  feltüntetni,  hogy  itt  csakugyan  nemzeti 
és  nemcsak  egyházi  ügyekről  lesz  szó. 

A  király  a  congressusnak  teljes  szabadságot  enged 
kivánságai nyilvánítására.  „Szabadságában  álljon  mind- 
azt, mi  az  egész  nemzetnek,  aztán  külön  az  egyházi, 
polgári  és  katonai  rendnek  javát  illeti,  vagy  azt,  mi 
által  az  egész  nemzet,  vagy  annak  egyes  rendje  sértve 
érzi  magát,  bátran  előadni,  de  szerényen,  az  irántunk 
tartozó  tisztelettel " .  ^ 

B.  Schmidfeldnek,  mint  m.  kir.  biztosnak,  instruc- 
tióját  a  kanczellária,  illetőleg  Pászthory  dolgozta  ki. 
Abban  tehát  nem  nyilvánulhat  semmi  haza-ellenes 
törekvés.  A  congressus  czéljául^  a  nemzet  kívánságai- 
nak és  ügyeinek  tárgyalása  és  a  metropolita  válasz- 
tása van  kitűzve.  Mindezeket  illetőleg  a  király  majd 
tudatja  akaratát  az  elnöklő  biztossal.  A  követeken 
kívül  senki  sem  léphet  be,  a  nemzeti  ifjúság  sem. 
Külön  conventiculumok  tartása  nincs  megengedve. 
Egyebekben  a  régi  rendhez  tartsa  magát,  mint  azt 
az  előbbi  ülésekben  foganatosították.  A  kir.  biztos 
köteles  jelentéseit  a  kanczelláriához  küldeni.  ír  is 
oda  hivatalos  jelentéseket  nagy  későn,  a  bizalmasokat 
azonban  gyorsan  elküldi  a  haditanácshoz. 

Már  a  congressusi  választásoknál  mindenütt  a  külön 
terület,  a  Magyarországtól  való  elszakadás  a  jelszó. 
Midőn  b.  Schmidfeld  szept.  1-én  megnyitja  az  első 
ülést,  ez  a  követelés  azonnal  hangosan  nyilvánult 
Területül  maga  a   kir.    biztos   kijelölte   a   Bánságot, 

1  Kancz.  levéltár.  10233. 

'  Illyrischer  National-Congress. 

mely  még  úgy  sincs  törvényesen  visszacsatolva  Magyar- 
országhoz. 

Fel  is  terjesztette  a  nemzet  kivánságai  gyanánt:  a 
külön  területet  és  igazgatást;  a  vallás  törvényes  sza- 
badságát; az  egész  katonaságnak  a  katonai  igazgatás 
alatt  maradását;  a  más  területen  lakó  szerbek  törvé- 
nyes egyenlőségét  más  vallású  polgártársaikkal/  végre 
Sándor  főherczeg  megbízását  területük  kormányzásával. 

Minderről  csak  október  1-én  értesíti  a  kanczellá- 
riát.  Az  első  öt  napot  (aug.  26-tól  szept.  l-ig)  külö- 
nösen a  kedélyek  kikutatására  fordította  a  tábornok, 
milyen  a  hangulatuk  egyáltalában  és  milyen  minden 
rendé  különösen.  Mik  a  kívánságaik  és  sérelmeik?  Váj- 
jon az  előbbiek  az  egész  nemzet  javát  czélozzák-e, 
vagy  egyoldalúak,  a  többi  rend  kárára  valók- e?  Sérel- 
meik hü  és  engedelmes,  vagy  pedig  nyugtalan  és 
állhatatlan  alattvalókra  vallanak- e? 

Megnyitó  beszédében  a  lehető  gyors  befejezést 
sürgette,  költség  kímélése  czéljából.  Aztán  a  tárgya- 
lás rendjét  állapítván  meg,  kijelentette,  hogy  először  azt 
tárgyalják,  mi  az  egész  nemzetet  illeti,  csak  aztán  az 
egyes  rendek  ügyeit.  Mivel  pedig  az  egész  nemzet 
java  a  fő,  egyetértésre  szólította  fel  az  ülést.  (Szept.  1.) 

Másnap  az  érseki  administrator,  Petrovics  temes- 
vári püspök,  szólott  elsőnek.  A  királyi  összehívó  ren- 
delet felolvasása  után  mindjárt  azt  a  kérdést  tárgyal- 
ták: mily  módon  kérhetné  az  illyr  és  oláh  nemzet, 
privilégiumai  sérelme  nélkül,  külön  consistentiája  meg- 
alapítását ő  kir.  felsége  örökös  tartományaiban.^  Hosszú 

*  Die  genöthiget  sind  noch  unter  der  hungarischen  Ver- 
fassang  noch  ferner  zu  verbleiben. 

*''  Érdekes  a  consistentia  szó  megegyezése  a  magyar  dip- 


174  HABUADIK   FBJEZET. 

vita  után  elhatározzák,  hogy  a  nemzet  vezetésének  és 
berendezésének  e  privilégiumokon  kell  alapulniok.  A 
fentebb  említetteken  kívül  kérik  külön  kormányzatuk 
felállítását,  Bécsben  pedig  illyr  udvari  kanczellária  neve 
alatt  olyan  hatóságot,  mely  nemzeti  és  egyházi  jogai- 
kat oltalmazza.  Ezen  az  ülésen  még  nem  fejezhették 
be,  mert  többen  felszólaltak  ellene. 

Több  ülés  után  6-án  felolvasták  a  felírás  javas- 
latát. De  mivel  most  is  szóltak  ellene  „kifejeztem 
elégedetlenségemet  az  idővesztegetés  fölött,  sietésre  sür- 
gettem őket,  mert  ha  meg  nem  egyeznek,  elrendelem 
a  feloszlatást". 

Végre  7-én  német  és  illyr  nyelven  felolvasták  a 
, nemzeti  javaslatot*.  Egyhangúlag  elfogadták,  de 
még  hozzátették,  hogy  az  illyr  nemzet  nagy  része 
Magyarországon  és  melléktartományaiban,  saját  hibá- 
ján kívül,  parasztsorsra  jutott  és  ezt  különösen  is 
ajánlják  a  királynak. 

9-ikén  a  biztos  újra  felolvastatta  e  munkát  és 
kérdezte,  beleegyezik-e  mindenki.  „Erre  a  nemesek 
és  különösen  a  magyar  királyság  alkotmánya  és  kor- 
mánya alatt  állók,  de  főképen  Tököly  Szabbás,  kit  az 
aradmegyei  község  küldött  ide,  előadták,  hogy  a 
leendő  területen  kívül  eső  részre  az  illyr  és  oláh  nem- 
zetre nincs  kellő  tekintet  benne.  Még  egy  szakaszt 
kérnek  tehát,  mely  szerint  ők  minden  királyi  jótétet 
hálával  fogadnak,  ha  a  Magyarországon  élő  részt 
nemcsak  privilégiumaiban,  hanem  az  ország  systemá- 
jából  folyó  javaiban  is  megvédik."  Ezt  is  bevették  és 
ő  így  terjesztette  fel  a   kérelmet,    egyúttal   előadván 

lomajavaslat  azon  pontjával,  melyben  az  ország  függetlensé- 
röl  van  szó. 

a  királynak  a  nemzet  húségét  a  császári  ház  iránt 
és  a  követek  jó  és  rendes  viseletét. 

Azóta  27-ig  nem  volt  ülés,  csak  az  egyes  rendek 
kivánságait  és  sérelmeit  összeíró  küldöttség  folytatja 
munkáját  Papilla  generális  alatt.  A  kegyes  kir.  választ 
minden  községben  kihirdetik,  okt.  3-án  pedig  hála- 
istentiszteletet tartanak  és  könyörögnek  a  király  életéért. 

Mellékelve  van  az  ünnepélyek  leírása,  Schmidfeld 
és  Petrovics  beszéde.  Mindkettő  a  legnagyobb  loya- 
litást  leheli.  Az  administrator  félre  nem  érthető  czél- 
zást  tesz  a  magyar  ügyekre  is.  „Látjuk,  mi  követke- 
zésekkel jár  az  egyenetlenség  és  túlzott  követelések 
koholása  más  nemzeteknél."  Egyben  azonban  egy 
hajóban  evez  a  magyarral.  Szerinte:  „Európa  leg- 
nagyobb része  gyűlésünkre  függeszti  szemét  és  türel- 
metlenül várja  congressusunk  aratását.*^ 

Nincs  ellenben  mellékelve  Szecsujácz  generális  be- 
széde, melyet  az  „beavatottak  körében"  még  a  con- 
gressus  megnyitása  előtt  tartott.'^  Ez  a  legerősebb  és 
legigaztalanabb  vádbeszéd  a  magyar  ellen,  úgy  hogy 
Bábel  merő  hízelgés  hozzá  képest.  Ellentétbe  állítja 
a  4  millió  illyrt  a  2  millió  magyarral.  Amaz  lakatlan 
területet  tett  műveltté,  ez  a  magáét  is  pusztulásnak 
engedi  át.  Amaz  imádja  uralkodóját,  ez  minduntalan 
fellázadt.  Pedig  Ausztria  tette  őket  orangutangokból 
emberekké.  Az  utasítás  tiltotta  conventiculumok  tar- 
tását; ezt  pedig  titkon  tartották;  kinyomatták.  A  kir- 
biztos  tehát  nem  felelt  meg  utasításának. 

Nem  mellékli  Tököly  Szabbás  szept.  9-iki  beszé- 
dét sem,  pedig  azt  is  kiadták.  Ebben  pedig  a  derék 

1  Kancz.  lev.  13391. 

*  Ismerteti  Ballagi  Géza  i.  m.  540—550. 

hazafi  nemcsak  a  már  bírt  jogok  megerősítését  köve- 
teli, hanem  egyúttal,  mit  Schmiedfeld  elhallgatott, 
tiltakozik  a  Bánság  elszakítása  ellen,  sőt  még  Szerbia 
bekebelezését  is  óhajtja.  Midőn  tehát  a  kir.  biztos 
csak  beszédje  egyik  és  épen  nem  legfontosabb  részét 
említi,  határozottan  ferdít. 

Annál  gyorsabban  és  bizalmasabban  értesíti  a  hadi- 
tanácsot. Már  szept.  4-én  megírja,  hogy  aug.  29-én 
megkapta  azt  az  írást,  mely  bebizonyítja,  hogy  a  magya- 
rok valóban  érintkezésbe  akarnak  lépni  az  illyr  con- 
gressussal  és  megnyerni  a  disunitusokat.^  Nem  tudja, 
hogyan  jött  ide  az  írás,  de  biztos,  hogy  két  püspök 
és  több  nemes  követ  jelenlétében  „meglehetős  érdek- 
lődéssel olvasták".^  Mihelyt,  titkos  úton  megkapta  ezt 
a  correspondentiát,  mindent  megtett,  hogy  az  illyr 
nemzetet,  az  ilyes,  mostanában  az  államra  nézve  ve- 
szélyes kívánságtól  eltérítse.  Néhány  nap  alatt,  reményű, 
meglesz  törekvésének  teljes  sikere. 

Szept.  15-én  már  többet  írhat.  Nem  mulasztja  el, 
vett  titkos  utasítása  értelmében  a  sziavon  és  bánsági 
határőrvidéken  titkon  megtenni  mindent  arra  nézve, 
hogy  a  nem  egyesültek  bárminő  csekély  összekötte- 
tése a  magyarokkal  azonnal  tudomására  jusson. 

A  magyarok  szándéka  az  iliyrek  megnyerésére  vilá- 
gos. A  püspökök  és  a  nemesek  hajolnak  is  erre,  mert 
egészen  megfelel  érdeküknek.  De  a  püspökök  elnyo- 
mása alatt  nyögő  világi  papság,  a  katonaság  és  pol- 
gárság legnagyobb  része  napról-napra  jobban  elfordul 
a  magyaroktól  s  hű  az  uralkodóhoz,  különösen  mivel 

'  Ez  az  írás:  Reflexiones  quoad  praeconceptum  nonnuUa- 
rum  Graecae  nationis  hominum  reliquo  Santis  Hung.  Corpore 
separare  ac  peculiarem  statum  consituere  volentium. 

*  Mit  Ziemlicher  Theilnehmung. 

látják,   hogy   a   püspökök   a  nemesekkel   egyetértve 
Magyarországgal  akarnak  egyesülni. 

Lehetőleg  útját  állja  annak  is,  hogy  a  határőr- 
vidék bekebelezését  előhozzák.  Hivatkozik  arra,  mit 
irt  9-én  a  királynak,  Lacy  tábornagynak  és  gróf 
Coblenz  miniszternek.  „Excellentiádat  újólag  alázato- 
san kérem,  tegyen  meg  mindent,  hogy  ezt  a  nem- 
zetet sohase  egyesítsék  a  magyarral,  hanem  bizto- 
sítsák részükre  a  Bánságot,  külön  kormányszékkel 
és  udvari  hatósággal,  ezt  pedig  minél  hamarább 
nevezzék  ki.  Csak  ez  az  út  marad  hátra,  vagy  pedig 
úgy  kell  hagyni  őket,  a  mint  vannak." 

Itt  tehát  nyílt  pártütés  van  Magyarország  ellen. 
E  levél  egyúttal  világossá  teszi,  hogy  ezt  nem  a  hadi- 
tanács maga  intézi,  hanem  része  van  benne  az  egész 
bécsi  kormánynak.  Csak  a  magyar  kanczellária  van 
belőle  kizárva.  Igazán  nagy  actio  ez,  Kaunitz  szel- 
lemében, a  reichenbachit  kiegészítő.  Az  kifelé  szige- 
telte el  Magyarországot;  emez  az  országban  van  hi- 
vatva elszigetelni  Magyarországot. 

Mindezekben  erős  szél  fú  ;  az  1848-iki  vihart  előre 
megjósoló. 

Maga  a  király  sem  marad  hátra.  Szeptember  17-én 
kéziratot  intéz  biztosához,  melyet  a  magyar  kanczel- 
láriával  is  közöl.  Igazi  örömmel  értesült  a  nemzeti 
congressus  minden  tagjának  „rendes,  szerény,  okos  és 
becsületes"  viselkedéséről.  Különös  gyönyörűségére 
van  az  a  bizalom,  melyet  a  nemzet  atyai  érzelmébe 
helyez.  „Biztosítsa  nevemben  az  egész  gyűlést  és 
annak  minden  egyes  tagját,  hogy  élethossziglan 
egyike  lesz  legszorgosabb  törekvéseimnek,  hogy  az 
előttem  tiszteletreméltó  és  az  egész  monarchia  körül 

Marczali:  1790—91.  országgy.  U.  12 

annyira  érdemes  nemzet  e  bizalmának  teljesen  meg* 
feleljek." 
n^  „Császári  koronázásom  után  végbemegy  a  magyar 
királyi  is  és  akkor  egyike  lesz  legelső  foglalkozá- 
saimnak a  hü  és  előttem  oly  becsben  álló  illyr 
nemzet  minden  kérésének  s  kívánalmának  pontos 
átvizsgálása.  Már  előre  is  számíthat  arra,  hogy 
mindazt,  mi  igazi  javát  előmozdíthatja,  megkezdem 
és  végrehajtom,  a  mennyire  a  körülmények  engedik. 
Ehhez  tartozik  első  sorban  a  felállítandó  külön  udvari 
kormányszék,  mely  a  nemzetet  állandóan  képviseli, 
jogait  és  kiváltságait  fenntartja,  vallásának  törvénye- 
ken szabad  gyakorlatát  biztosítja  és  hivatalból  gon- 
doskodik mindenről,  mi  igaz  jólétének  megalapítá- 
sához és  gyarapításához  mindjárt,  vagy  egymásután 
véghez  vihető." 

„Mindezt  jelentse  ki  nevemben  előre  is,  ünnepé- 
lyesen a  congressusnak.  Általa  pedig  az  egész  nem- 
zetet biztosítsa  oltalmamról,  kegyelmemről  és  folytonos 
honatyai  gondoskodásomról." 

Ez  volt  az  a  királyi  válasz,  melyet  mindenütt 
kihirdettek  és  mely  végső  elragadtatásra  bírta  a 
népet.  A  magyar  király  ebben  nemzetgyűlésnek  is- 
meri el  a  congressust ;  nemzetnek  a  görög  nem  egye- 
sülteket és  máris  leköti  szavát  arra  nézve,  hogy 
külön  a  magyar  kormánytól  független  hatóság  alá 
helyezi. 

A  magyar  országgyűlés  vezetői  tisztában  voltak  a 
szerb  kérdés  fontosságával.  Láttuk,  hogy  a  polgári 
jogoknak  a  görög  hitűekre  való  kiterjesztése  fel  volt 
véve  a  programmjukba.  A  tiszai  kerület  már  augusz- 
tus 11-én  kész  a  polgári  jog  megadására.  Ugyanak- 
kor, mint  Bujanovics  értésüléseiből  tudjuk,  a  szabad- 


REICHBNBACH   É8   TEMESTÁB.  179 

kőművesek  törekszenek  a  szerb  testvérek  megnyeré- 
sére. De  Bujanovics  őrt  áll;  ő  is  levelez  a  főembe- 
rekkel. 

A  magyar  nemzet  és  a  központi  kormány  egy- 
aránt iparkodik  e  fontos  tényező  megnyerésére.  A  ver- 
senyben, mint  a  congressus  lefolyása  mutatja,  Bécs 
teljes  győzelmet  arat  Buda  fölött.  Ennek  pedig  tárgyi 
oka  az,  hogy  az  akkori  alkotmány  mégis  csak  arra 
nézve  vonzó,  kit  jótéteményeiben  részesít :  a  főpapra 
és  földesúrra  nézve.  A  katonát,  polgárt,  parasztot,  de 
még  az  alsó  papságot  is  inkább  eltaszítja.  Személyes 
oka  pedig  az,  hogy  maga  a  magyar  király,  úgy  is 
mint  a  katonaság  legfőbb  ura,  egész  tekintélyét  Bécs 
mellett  veti  latba,  Buda  ellen.  A  magyar  diaetával 
illyr  diaeta  áll  szemben.  ~^ 

Az  országgyűlés  rendjei  mindjárt  kezdetben  be-  ' 
fogadták  a  három  bánsági  megyét  és  követeiknek 
megadták  az  ülés  és  szavazat  jogát.  Temesmegye 
ezért  szeptember  14-én  kifejezi  háláját  és  egyúttal 
kifejezi  aggodalmait  a  keblében  tanácskozó  gyűlés  ország- 
ellenes törekvései  fölött.  Diaetának  nevezik,  pedig 
diaeta  Magyarországon  csak  egy  lehet:  a  szabad  nem- 
zeté. Jelenti,  hogy  az  1741.  14.  ellenére  követelik  a 
Bánságot,  már  stafétát  is  küldtek  e  kéréssel  az  ud- 
varhoz. 

„Ez  a  kérelem  pedig  nemcsak  a  természetes  méltá- 
nyosságba és  a  hazai  törvényekbe  ütközik,  hanem  még 
a  politikai  elvekkel  is  ellenkezik.  A  muszka  ház 
ugyanis  egyre  közelebb  tolván  felénk  határait,  e 
tartomány  kiszakítása  és  e  nemzet  kormányának 
osztrák  vagy  belföldi  kézre  jutása  mindig  veszedel- 
mes lesz  úgy  birodalmunkra,  mint  az  osztrák  házra 
nézve.  A  vallási  kapocs,  a  hit   és  eredet  azonossága, 

12* 

végre  erkölcseik  hasonlósága  mindig  az  oroszhoz 
fogják  vonni.  *^ 

Schmidfeld  túllépett  utasításán.  Tndjuk,  hogy 
több  püspök  és  nemes  ellenmondott  a  kiszakításnak ; 
hogyan  jöhett  mégis  létre  a  határozat? 

A  nemesek  panaszkodnak,  hogy  Schmidfeld  bör- 
tönnel fenyegette  őket,  úgy  kényszeritette  Őket  alá- 
írásra. Egyenesen  kimondta,  hogy  ő  kir  felségének 
kijelentett  akarata,  hogy  a  Bánság  kiszakítását 
követeljék.^  Ennek  valóságáról  meggyőződött  a  megye. 

Torontál  megye  panaszkodik,  hogy  az  ottani  nép 
már  megveti  a  megyét.  Minden  ügyét,  az  úrbérit  is 
a  congressus  elé  terjeszti.  Más  megyék  is  nyilat- 
koznak. Hontmegye  már  augusztns  17-én  felirt,  hogy 
ne  Schmidfeld  legyen  a  biztos,  hanem  magyar  ember, 
a  politikai  rendből,  mert  ott  nemcsak  a  metropolita 
választása  íorog  szóban,  hanem  más  ügyek  is.^ 

Zichy  akkor  Bécsben  van  és  nem  mulasztja  el  a 
felszólalást.  Kéri  a  kanczellárt,  adja  elő  a  felségnek, 
hogy  a  királyi  biztosnak  hagyja  meg,  szorítsa  Őket 
kizárólag  az  egyházi  ügyekre  és  térítse  el  őket  a 
magyar  alkotmánynyal  ellenkező  tervektől.  Veszedel- 
mesnek tartja  ezen  nemzetnek,  mely  az  utolsó  török 
háborúban  annyi  kárt  okozott  az  államnak,  túlságos 
terjeszkedését.^ 

V  A  muszka  szövetség  mindig  népszerűtlen  volt  nálunk.   A 
koronát  üdvözlő  egyik  vers  igy  szól  Józsefről; 

Roszhitű  oroszon  kívántál  simulni, 
-  Mikor  hatalmadat  kívántad  tágulni. 

*  Ea  cum  expressione,  quod  quippe  Regia  S.  Majestatis  ex- 
pressa  valuntas  ist,  ut  Banatus  excorporatio  postuletur. 

'  Kancz.  levéltár  12435.  szám. 

*  Czélzás  arra,  hogy  a  törökök  1788.  őszén  történt  beütése 

PálflFy  ugyancsak  tisztában  lehetett  a  felszólalás 
naivitásával.  De  mégis  megtette  a  felterjesztést.  A 
király  azt  válaszolta,  hogy  a  helytartótanács  ezentúl 
semmikép  ne  avatkozzék  az  illyr  „országgyűlés**  dol- 
gaiba.^ Magyarország  megcsonkítása  határozott  szán- 
dék gyanánt  tűnik  elő. 

Történeti  perspectivából  nézve,  egészen  a  száz  év 
előtti  állapot  képe  tűnik  elénk.  Akkor,  Kollonics  befo- 
lyása alatt,  ugyanakkor,  mikor  Magyarország  alkot- 
mányát megerősítik,  végbe  megy  Erdély  elválasz- 
tása a  leopoldi  diploma  által  és  a  ráczoknak  privi- 
légiummal való  letelepítése.  Magyarország  még 
akkor  is  oly  veszedelmesnek  látszott,  hogy  szétbon- 
tásából állami  elv  lett.  1790-ben  pedig,  éppen  midőn 
a  nemzet  állami  létének  teljes  kivívására  akarja  fel- 
használni egységét,  újra  figyelmeztetik,  hogy  még  ez 
az  alap  sem  áll  oly  biztosan,  hogy  reá  építeni 
lehessen. 

Balassa  egész  működése  és  egyénisége  természe- 
tessé teszi,  hogy  aknamunkáját  Horvátországra  is  ki- 
terjeszti. A  horvát  nemességnek  a  magyarhoz  csatla- 
kozása buktatta  őt  meg.  Zichyn  kívül  tán  Skerleczet 
és  Verhovácz  püspököt  gyűlölte  legjobban,  bennök 
látta  személyes  ellenségeit.  Bujánovics  már  augusz- 
tusban ki  is  jelenti,  hogy  Horvátországból  új  követek 
kellenének.  Az  egyik,  Bedekovics,  süket,  a  másik, 
Lukavszky,   néma,   szavát  sem  hallani.   Balassa  zág- 

alkalmával "oláhok  voltak  a  vezetőik  és  aztán  együtt  raboltak 
velők. 

*  Wird  die  Eanzlei  der  Statthalterei  zu  verstehen  gebén, 
dass  selbe  sich  für  hin  keine  Weise  in  die  Gescháfte  des 
Dlyrischen  Landtags  mischen  solle,  nochj  dürfen  Eancz.  Ler. 
14485  szám. 


182  HABMADIK   FEJEZET. 

rabi  levelezője,  Szentgály  kamarai  titkár,  augusztus 
31-én  azt  jelenti  a  megyegyűlésről,  hogy  ott  mindenki 
várta  az  indítványt  tartománygyűlés  hirdetésére  és 
Magyarországtól  való  elválásra.^  E  czélra  azt  kérnék 
ő  felségétől,  állítson  fel  az  országban  tanácsot,  mely 
csupán  a  kanczellártól  függjön.  Mindenki  mellette 
volt,  de  az  ülésen  még  sem  szólalt  fel  senki.  Azzal 
mentegetőztek,  hogy  ilyenhez  még  sem  foghatnak  a 
bánus  nélkül.^  Erdődy  tehát  még  sem  állott  be  a 
elődje  kész  eszközének.  A  horvátot  még  sokkal  több 
kapocs  fűzte  a  magyarhoz,  semhogy  az  ily  elkülöní- 
tési törekvés  tartós  sikerre  számithatott  volna. 

Ki  kell  azonban  emelnem,  hogy  semmi  nyomát 
nem  találtam  az  oláh  nemzet  felülről  való  izgatásnak. 
Az  még  szervezetlen,  kiszámíthatatlan  tömeg.  Ilyen- 
féle pusztítások  előidézése  mégis  távol  állott  Leopold 
lelkületétől. 

^  Um  in  solcher  sich  von  Hungem  in  separiren. 
^  Balassa    levéltár. 


NEGYEDIK  FEJEZET. 
A  fordulat. 

így  borult  el  rövid  idő  alatt,  a  magyar  politikai 
égnek  tavaszszal  még  annyira  tágas,  derült  láthatára. 
Előbb  szinte  semmi  sem  látszik  lehetetlennek,  elhihe- 
tetlennek;  most  kérdés,  megtarthatják- e  a  nemzet 
részére,  mit  a  császár  utolsó  akaratában  biztosított 
neki.  Kitűnt,  minő  politikai  hiba,  nem  a  saját  erejét, 
hanem  az  ellenfél  gyöngeségét  venni  fel  a  számítás 
alapjául. 

Egyes  ember  elbukhatik  oly  válságban,  mely 
egyszerre  rettentő  őszinteséggel  feltünteti,  minő  távol- 
ság tátong  akarata  és  müve,  szándéka  és  kivitele 
közt.  Nemzetet  is  próbára  tesz  az  ilyen  válság,  de 
túl  kell  azt  élnie.  És  ha  az  egyest  komoly  gondol- 
kodásba ejti,  talán  egész  életpályája  megváltoztatá- 
sára bírja  az  ilyen  tapasztalás,  minél  inkább  kell  ma- 
gába szállania  egy  nemzetnek,  melynek  élő  tagjai 
még  meg  sem  született  generatiók  boldogtalanságaiért 
is  felelősek. 

A  mint  Leopold  békét  keresett  a  poroszszal,  hogy 
ez  által  minden  más  nehézséget  leküzdhessen,  úgy 
a  nemzetnek  közelednie  kell  a  királyához,  hogy  egy- 
szerre véget  vessen  új  helyzete  minden  veszélyének. 

Nem  is  kerülhetett  ez  nagy  áldozatba.  A  kibékü- 
lés,   a   királyával   való    egyetértés   vágya  megvolt    a 

nemzet  szívében.    Annál  is  több :    az   óhajtás,    hogy 
ismét  legyen  szeretett  királya. 

Nem  vehető  puszta  phrasisnak,  ha  a  megyék  a 
legellenzékibb  szelleműek  is,  úgy  Józsefhez  mint  Le- 
opoldhoz  intézett  felirataikban  a  legerősebb  szavak- 
ban nyilatkoztatták  ki,  hogy  a  nemzet  hagyományos 
hűsége  és  áldozatkészsége  teljes  fényben  fog  ismét 
ragyogni,  mihelyt  helyre  áll  a  törvényes  állapot  és 
kielégítést  nyernek  a  nemzet  jogos  kívánságai.  For- 
gács Miklós,  kit  nem  lehet  túlságos  loyalitással  gya- 
núsítani, ,e  hű  országról"  beszél^  mely  épp  úgy  kész 
Leopoldot  támogatni,  mint  őseit,  hogy  diadalmasan 
térhessen  vissza  a  hazába.^  Darvas  Ferencz,  a  rendi 
ellenzék  egyik  feje  „Magyar  hajnal  hasad"  czímű 
híres  versét  azzal  fejezi  be: 

Ügy  tehesd  Leopold  fejére  koronád. 

Még  a  szabolcsi  esküben  is,  melyet  annyira  forra- 
dalminak tartottak,  benne  van  a  hűség  a  koronázandó 
fejedelem  iránt.  A  Magyar  Kurír  külön  czikkben  fej- 
tegeti, mennyivel  hűségesebb  a  magyar  királya  iránt 
más  népeknél,  mert  nem  kényszerből,  vagy  érdekből, 
hanem  szive  hajlamából  hü.  Ilyen  húrokat  egy  lénye- 
gében annyira  ellenzéki  mozgalom  vezetői  nem  pen- 
gethetnek, ha  nem  tudják,  hogy  a  tömeg  lelkében 
visszhangra  találnak. 

Ehhez  az  általános,  monarchikus  érzülethez  járul 
a  személyes  hódolat  is  Leopold  iránt.  Hire  világ- 
szerte meg  volt  már  állapítva,  midőn  a  magyar  trónra 
jutott.  Első  intézkedései  őt  egészen  anyja  fiának  mu- 

^  Fidele  Regnum. 

*  Ab  optimo  priacipe  candida  postulata.  20 — 21.  1. 

tatták.  A  kik  közelebb  jutottak  hozzá,  a  főemberek,  jósá- 
gának, bölcsességének  hírével  betöltötték  az  országot. 
Nemcsak  a  hivatalban  állók,  Pálflfy,  Zichy,  a  prímás, 
hanem  az  olyan  független,  szabadgondolkodású,  nem- 
zeti érzésű  főúr  is  mint  Széchenyi  Ferencz  volt.  Jel- 
mondata: „az  alattvalók  szíve  a  királyok  kincse." 
melyet  minduntalan  emlegetnek,  egészen  megfelelt  a 
kor  sentimentális  irányának. 

Mai  világban  már  nehéz  elképzelni  is,  minŐ  hatalmas- 
nak, egyenesen  mindenhatónak  nézték  a  királyt  akkor. 
Az  országnak,  de  minden  egyesnek  is  boldogságát 
személyes  tulajdonságaitól  tették  függővé.  Az  auto- 
kratia  benne  volt  a  lelkekben,  még  akkor  is,  és  tán 
leginkább  akkor  midőn  küzdöttek  ellene.  Külömben 
hogy  lett  volna  a  királyi  hatalom  megszorítása  annyi 
elszánt  törekvésnek  legfőbb  czélpontja?  A  classikus 
nevelés  és  a  felvilágosodás  irodalma  egyaránt  minden- 
hatónak tüntette  fel  az  államot.  Hyen  volt  a  franczia 
király,  ilyenné  vált,  képére,  a  franczia  köztársaság 
és  a  császárság.  Nálunk  pedig  még  mindig  a  király 
képviseli  az  egész  államot. 

Voltak,  a  kikben  József  uralma  teljesen  megin- 
gatta a  dynastiához  való  ragaszkodást,  a  kik  csak  a 
trónkérdés  radikális  megoldásától  várták  a  haza  üd- 
vét. Ezek  „puhítása"  mindjárt  József  halála  után 
megkezdődött. 

„Midőn  a  szent  korona  Budára  érkezett,  ezek  tör- 
téntek. Esti  5  órakor  nagy  pompával  egyenest  a  vár 
termébe  vitték,  hol  a  kormányszékek,  sok  vendég  s 
több  vármegyének  követei  összegyűltek,  tele  boldog- 
sággal azon,  hogy  a  koronát  ott  mindjárt  kiállítják. 
De  midőn  a  nemesség  nézegette,  egyszerre  nagy  zaj 
támad.  A  téren  összegyűlt  nép  nagy  rohammal  beju- 

tott  a  vár  udvarába,  visszaszorította  a  katonaságot  és 
a  sokaság  már-már  feltolongott  a  lépcsőn.  Darvas 
tanácsos  előlép  a  tolakodó  nép  és  a  katonaság  csi- 
lapitására.  Bent  ezalatt  elhatároztuk,  hogy  a  koronát 
kiteszszük  a  vár  erkélyére  és  onnét  mutatjuk.  Egy- 
szerre roppant  örömrivalgás  és  vivát  kiáltás  támad, 
a  lépcsőkön  a  katonákkal  tusakodó  nép  visszavonul 
és  azon  Ígéretre,  hogy  a  korona  három  napon  át  ki 
lesz  állítva,  egyszerre  lecsendesült  minden." 

Ha  így  imádják  a  koronát,  hogy  fognak  rajongani 
azért,  ki  méltó  annak  viselésére.  Pedig  bátran  mond- 
hatjuk, bölcseségre,  mérsékletre,  lelki  összhangra  nézve 
nem  volt  akkor  a  földön  arra  méltóbb  fejedelem 
Leopoldnál.^ 

„Sokan  voltak  ott  a  felső  megyékből  is  a  Heves, 
Abauj,  Nógrádból.  Beszédük,  ítéletük  merész  volt,  de 
este,  Zichynél  barátságos  beszélgetés  közben  kissé 
engedtek." 

Ilyen  barátságos  beszélgetések  folytak  aztán  az 
egész  diaeta  alatt  Zichynél,  ki  vagyonát  egészen  tönkre 
tette  e  költekezéssel,  és  a  prímásnál.^  A  mit  ma 
pártfegyelemnek  nevezünk,  igen  erős  volt,  de  akkor 
még  okoknak  nem  igen  állott  ellen.  Mind  általáno- 
sabban érezték  á  szükséget,  hogy,  az  első  visszauta- 
sítás után,  közeledjenek  a  királyhoz.  A  főrendek  már 
július  közepén  sürgetik.  Zichy  csak  azért  nem  tartja  akkor 
helyesnek,  mert  a  prímásnak  tulajdonítanák,  az  pedig 
népszerűtlenné  tenné  az  egész  dolgot.  Az  érintkezés 
létre  is  jött,  mint  láttuk,  a  béketanácskozásban  való 
részvétel  követelésénél.  Igen  ellenzéki  színezettel,  de 
létrejött.  Éppen   akkor,    mikor   Reichenbachban    még 

*  A  prímás  levele  Pászthoryhoz  febr.  26. 

*  Bujanovics. 

tokét  kovácsolt  a  porosz  a  magyar  elszakadást  törek- 
vésekből: a  magyar  diaeta,  önszántából,  királyának 
elismeri  Leopoldot  és  mint  olyannak  ir  neki  a  hagyo- 
mányos alázatos  stílusban. 

Tudjuk,  hogy  a  főrendek,  éppen  loyalitásból,  meg^ 
akarták  akadályozni  ezen  felirat  elküldését.  Miután 
az  országbiró  és  a  primás  ellene  beszéltek,  Balogh 
Péter,  a  protestánsok  és  az  ellenzék  egyik  legkivá- 
lóbb vezére,  emelkedett  fel  szólásra.  „Gyönyörű  beszéd- 
ben" kifejtette,  hogy  ez  a  felirat  már  azért  is  szük- 
séges, hogy  megczáíolja  az  Európa  szerte  szállongó 
és  terjesztett  híreket  a  magyar  diaetának  és  a  nem- 
zetnek hűsége  felől. ^ 

Az  „Uj  instructió"  már  kérdést  se  enged  a  felől, 
hogy  király-e  Leopold,  kineveti  a  „filum  interruptu- 
mot"  és  így  végezi. 

Securítas  ugyan  lehet  katonákban 

Hazánk  fegyveriben,  kincses  tárházában, 

De  ezek  mind  lévén  az  Isten  markában, 

Jót,  rosszat  tehetnek  Magyar  Hazánkban. 

És  igy  tehát  tovább  már  ne  kételkedjél, 

Uj  kötés  s  diploma  'ránt  ne  törekedjél 

Vedd  elő  tövényböl  régi  diplomákat. 

Vesd  egybe,  szedd  ki  a  jó  punctumokat. 

Tedd  világosságra,  ha  mi  homályos  volt. 

Nincs  mi  rossztól  félned,  József  császár  meghótt. 

Siess  Leopoldhoz,  meglásd,  hogy  atyád  lesz; 

A  mi  javadra  lesz,  mindeneket  megtesz, 

Siess,  koronázd  meg,  hogy  királyod  legyen, 

Mert  Árva  ország  az,  kinek  feje  nintsen. 

Azon  végzi,  menyének  haza,  e  hosszú  diaetában 
tönkre  megy  gazdaságuk;  eddig  is  hat  millióra  ment 
a  haza  költsége.^ 

^  Berzeviczy  Gergely  diaetai  jelentése,    júl.  22. 
'  Kézirat,  Eruplanicz-levéltár. 

Igaz,  hogy  visszaesés  is  történt.  Az  ezredek  föl- 
lépése a  legvérmesebb  ábrándokat  mutatta  megvaló- 
sithatóknak;  a  tisztekkel  való  bánás  viszont  a  régi 
gravaminális  szellemet  ébresztette  új  életre.  A  diplo- 
mán való  tanácskozások,  az  elvek  és  az  alkotmányos 
lehetőségek  megvitatása,  az  alkotmányos  és  nemzeti 
garantiák  fogalmazása  ismét  a  régi  ellenzéki  légkör 
mámorába  döntötték  a  kedélyeket.  Talán  nincs  is 
nálunk  nagyobb  akadálya  a  politikai  belátásnak  a 
jogászi  érvelésnél.  De  mindez  még  papiron  maradt. 
Még  semmi  sem  történt,  mi  lehetetlenné  tette  volna 
a  megegyezést,  vagy  csak  igazolttá  a  szakadást. 

Következtek  a  nagy  tények:  a  diaetán,  a  katho- 
ükusok  és  protestánsok  ádáz  küzdele,  kívül  Reichon- 
bach  és  Temesvár.  Eddig  előre  tört  a  magyar  mozga- 
lom, bátran,  mindig  újabb  eszközöket  karolva  fel,  egyre 
magasabb  czélok  felé.  Ellenmondásra  alig  talált  és 
akadályra  sehol.  Most  mindenfelől  legyőzhetetlen  gátak 
környezik.  El  van  szigetelve ;  a  hatalom  aránya  ellene 
fordul.  Az  osztrákon  kívül  ellene  fordulnak  a  nemze- 
tiségek. Még  parasztlázadástól  is  lehet  tartani.  Meg 
kell  állani:  lemondás  és  végső  halálos  küzdelem  közt 
szabad  csak  a  választás 

Ez  a  hangulat  uralkodik  a  diaetán  augusztus  első 
napjaiban.  Azokra  nézve  kik  részt  vettek  a  porosz 
üzelmekben,  még  kétségbeejtőbb  a  helyzet.  „Sztáray 
dühöng,"  írja  Bujanovics  augusztus  5-én. 

Külső  symboluma  Magyarország  jelentőségének  az 
volt,  hogy  a  király  annyira  óhajtotta  koronázását.  A 
változott  visszonyok  hatása  abban  nyilvánult,  hogy 
most  a  császári  koronázást  teszik  előre.  Ennek  a 
reichenbachi  conventio  után  már  nem  volt  akadálya. 
A   mainzi   érsek   már  július    1-én  szétküldte  a  meg- 

hívókat  a  választóknak.  Francofurtum  megelőzi  Budát, 
a  német  a  magyart.  Minden  közjogi  elmélet  ellenére 
uralkodik  az  örökös,  királyi  hitlevél  és  koronázás  nél- 
kül is.  Várhat  vele. 

Az  augusztus  3-iki  ülésen  már  kifejezést  nyer  az 
új  helyzet.  A  rendeket  bántja  a  király  elégedetlen- 
sége. Fenyegetést  látnak  benne.  Az  izgatottság  akkora, 
hogy  nem  is  lehet  mindjárt  megkezdeni  az  ülést. 
Ennek  csillapítására  a  prímás  bizalmasan  közli  a  ren- 
dekkel, a  július  20-iki  levél  értelmében,  milyen  diplo- 
mát fogadna  el  a  király.  A  kedélyek  nem  bírnak 
felmelegedni.  A  leirat  felolvasása  után  egy  szŐ  sem 
hallatszik,  de  nagy  a  méltatlankodás,  mert  a  kan- 
czellária  az  , alázatos  kérés"  fordulatot  használja,  ök 
kérjenek,  ők,  a  nemzeti  felség  teljes  hatalmú  képvise- 
lői 1  Csak  a  kanczellária  tudatlan  írnokai,  kik  sem 
magyarul,  sem  latinul  nem  tudnak,  fogalmazhatták 
így.  Az  ifjúság  pedig  kiabál :  „maga  magát  apostoli 
királynak  nevezi.  Maradjon  ő  magának,  de  nekünk 
nem  kell."  Széchenyi  is  nagyon  elkeseredettnek  festi 
a  hangulatot.  „Bánom,  hogy  jó  királyunk  ezen  fele- 
lete által  balítéletbe  hozta  magát."  Néhány  nappal 
később  kérve  kéri  barátját,  Pászthoryt,  csak  ne  írja- 
nak többet,  mert  a  zászlósoknak  szóló  levél  is  nagy 
haragot  keltett.  „Az  mind  csak  neveli  a  tüzet,  mely 
lassanként  magától  ellankadt  volna." 

Első  hiteles  tudósításunk  a  régi  magyarokról, 
Leó  császár  taktikája,  azt  jegyzi  fel  róluk:  „Ők  nem 
olyanok,  mint  a  többi  nemzetek,  melyek  egy  vereség 
után  mindjárt  le  vannak  győzve,  hanem  azután  is 
minden  módon  igyekeznek  megrohanásukkal  nyugtala- 
nítani és  lehetőleg  kézre  keríteni  az  ellenséget."  Az 
1790-iki  követek  ebben  méltó  fiai  voltak  vitéz  őseiknek.^ 

A  diploma  szerkesztése  még  folyik  és  abban,  mint 
láttuk,  alig  látható  eltérés  az  előbbi  elvektől.  A  ki- 
rály levele  nem  sokat  használt,  jobb  szeretik  a  „fran- 
czia  pestist".  Néhány  nappal  később  is  még  „halálos 
harcz  folyik".  A  kerületek  az  elegyes  deputatióra  reá 
tukmálják  véleményüket.  Ez  a  tiszaiak  érthetetlen 
gonoszsága,  kik  nyiltan  kijelentik,  hogy  egy  ujjnyira 
sem  hátrálnak  és  inkább  veszélybe  hozzák  a  hazát, 
semhogy  „point  d'honneur"-jökből  engednének. 

De  azért  már  feltűnők  az  engesztelékenység 
némely  jelei.  Az  elszánt  küzdelemnek  a  szabadság- 
ért, mint  Francziaországban,  a  kokárda  a  jelvénye. 
Némelyek  azt  már  le  kezdik  vetni.  A  legvadabb  szó- 
nokok, különösen  a  hivatalban  állók,  már  szelídebb 
húrokat  pengetnek.  Addig  a  túlzóké  a  nagy  többség, 
Domokos  és  Sztáray  mellett  már  alig  hallgatták  Balogh 
Pétert  és  Vay  Józsefet.  Most  már  ujjain  is  elszámít- 
hatja Bujanovics  azon  megyéket,  melyek  mit  sem 
akarnak  tudni  az  engedésről:  Szatmár,  melynek 
követe  Luby,  annyira  „impertinens,"  hogy  rá  se  néz 
főispánjára,  gróf  Károlyira ;  Zemplén^  Szabolcs,  Bihar 
és  Nógrád.  Már  gróf  Forgács  is  kijózanodik,  legalább 
beszédeiben,  „ha  úgy  gondolkozik  a  hogyan  beszél." 

Ehhez  járul  még  a  protestánsok  és  a  katholikusok 
közt  dúló  viszály.  A  klérus  és  pártja  a  meghívás 
mellett  van.  Az  a  maga  részére  nyeri  a  királyt.  Pedig 
a  protestánsoknak  nagy  szüksége  van  jóindulatára, 
mert  végre  is  ő  fogja  eldönteni  a  százados  viszályt. 
E  töprengésében  írt  Vay  József  bátyjának,  Istvánnak, 
Szabolcsmegye  követének.^ 

^  A  levél  nincs  datálva.  Vasárnap  írták  mint  tartalmából 
kitűnik.  A  következő  sessió  azonban  nem  volt  hétfőn,  hanem 
csütörtökön,  12-én.  A  berkeszi  levéltárban. 

„Kedves  bátyám  Uram !  Sokat  melancholizáltam 
dolgainkon  az  éjjel,  úgy  látom,  hogy  ha  mi  protes- 
tánsok nagy  rigorral  megyünk,  magunkat  elvesztjük. 
Hogy  a  fekete  sereg  (mely  aligha  a  mint  combiná- 
lom  az  egész  kártyát  maga  nem  hányta)  bennünket 
protestánsokat  el  ne  adhasson.  Ha  holnap  sessio 
lészen,  magában  elő  jön  az  alkalmatosság.  Ha  nem 
lesz  is,  ma  az  egész  nap  szent  nap,  adja  az  magát  elő.* 

A  meghívásnak  meg  kellett  találni  módját.  A 
mixta  deputatió  már  előre  haladt  a  diploma  szerkeszté- 
sében; a  kerületek  is  1 — 2  hét  alatt  elvégezhették  az 
antecoronationalis  czikkeket.  Meg  volt  tehát  az  előre 
kijelölt  idő  és  alkalom  a  király  meghívására,  A  dunai 
kerületek  augusztus  11 -én  el  is  határozták,  a  meg- 
hívást,   és  határozatukról  értesítették  a  tiszaiakat  is. 

Ez  az  eddig  vezető  kerület  szintén  elfogadta  a 
meghívást,  de  csak  szavazattöbbséggel.  Deputatiót 
kell  ugyan  küldeni  Bécsbe,  de  csak  azért,  „hogy 
az  elkészült  diplomáról  és  a  koronázás  előtti  czikkek- 
röl  ő  felségével  itt  lehessen  tárgyalni.  De  nem  koro- 
názás miatt,  melynek  terminusát  csak  a  diploma 
aláírása  után  fogja  a  király  az  ország  rendjeivel  együtt 
megállapítani."  Három  héttel  azelőtt  még  ellenezték 
a  meghívást,  mert  az  a  diaeta  szabadságán  ejtene 
csorbát.  Most  ebben  engednek,  de  a  koronázást  még 
mindig  elveik  győzelmétől,  vagyis  diplomájuk  elfoga- 
dásától teszik  függővé. 

Másnap  a  personalis  ily  értelemben  tett  előterjesz- 
tést a  karoknak.  Hivatkozott  arra,  hogy  még  soha- 
sem vártak  addig  a  király  meghívására,  mint  most, 
teljes  két  hónapig.  Ez  a  halasztás  veszélybe  dönt- 
heti az  országot.  Az  igazságos  fejedelem  nem  fogja 
ellenezni  alkotmányunk  megerősítését,    a    mennyiben 

ez  jogait  nem  csonkítja.  „Sőt  teljes  bizalommal  lehet 
a  haza,  hogy  a  fejedelemnek  jelenlétével  talán  remény 
felett  is  fogja  szerezhetni  boldogulását. 

Nagy  vita  támad.  Az  egyik  rész,  hivatkozva  az 
előbbi  határozatokra  és  instructióira,  melyek  meg- 
hagyják, „hogy  minek  előtte  a  diploma  elkészüljön 
a  fejedelemmel  semmi  egyéb  dologba  ne  avatkoz- 
zanak," halasztást  kivánt.  A  másik  rész  azonban, 
hogy  a  tűrhetetlen  helyzetnek  véget  vessen;  hogy  a 
nemzet  rosszakaróit  elhalgattassa  és  a  régi  bizalom 
helyre  álljon,  a  meghívás  mellett  volt.  Ezt  el  is  végez- 
ték, úgy  a  békeszerzés,  mint  a  diploma  és  a  koro- 
názás napja  kitűzése  czéljából. 

Megtörtént  tehát,  hogy  az  ellenzék,  ily  nevezetes 
kérdésben,  kisebbségben  maradt.  Parlamentaris  tekin- 
tetben ez  jelöli  a  fordulatot.  A  főrendek  régebbi  fel- 
fogása győzött. 

De  más  kérdésben  meg  győzelmet  aratott  az 
ellenzék.  Keresztülvitte,  hogy  a  diplomát  mixtában 
tárgyalja,  mi,  az  eddigi  tapasztalások  szerint,  az 
alsótábla  túlsúlyát  biztosítja. 

A  katonatiszteknek  az  nap  előforduló  ügye  nagy 
vihart  jósolt.  Tudjuk,  hogy  Zichy  nem  bírván  magán 
máskép  segíteni,  d.  u.  fél  hatkor  feloszlatta  az  ülést. 

„Ha  ma  ismét  olyan  ülés  lesz,  minta  tegnapi,  — 
írja  Széchenyi  13-án  reggel  —  oda  vagyunk.  Az 
Istenért,  oltsátok  fenn  a  tüzet.  Mert  ez  messze 
megyén. " 

Csak  most  került  a  főrendeknél  a  meghívás  tár- 
gyalásra. 

Az  izenet  fölött  a  mágnásoknál  nagy  vita  kelet- 
kezik. Gr.  Teleky  József  és  Skerlecz  az  alsótábla 
mellett  szóltak,  de  a  primás   vezette   többség  lesza- 

vazta  őket.  Abban  maradnak,  hogy  a  diplomát  a  régi 
szokás  szerint  külön  tárgyalják,  csak  ha  így  nagy 
késés  támadna,  végeznék  el  együttes  ülésben. 

Ez  új  vihart  keltett,  pedig  még  az  sem  ült  el, 
melyet  a  tisztek  sorsa  ugyanazon  ülésen  keltett.  Az 
ellenzék  összes  vezérei  szóltak :  a  két  Vay,  Jezemiczky, 
Fekete,  Almásy  Ignácz,  Balogh  Péter,  Rátonyi,  Mári- 
ássy.  „Mást  nem  engedtek  szóhoz  jutni,  sem  szava- 
zásba nem  egyeztek. "  Az  ifjúság,  a  banderialisták,  mind 
tele  torokkal  kiált  velők. 

Megváltozott  a  helyzet.  Az  alsótábla  egyszerre 
felhasználja  előnyét.  Úgy  tűnteti  fel  a  dolgot,  mintha 
a  főrendek  késleltetnék  a  meghívást.  Mert  hiszen 
világos,  hogy  a  király  a  diploma  elvégezése  előtt 
nem  jöhet;  nem  is  hívhatják.  Ök  gyorsítani  akarják 
az  eljárást ;  a  mágnások  pedig  halasztani.  A  király 
meghívásába  tehát  csak  úgy  egyezhetnek,  ha  biztos, 
hogy  a  diploma  munkája  ^ közülésben  fog  vizsgálat 
alá  vétetni." 

E  határozatot,  ítélőmester  hiányában,  Vay  József 
fogalmazta.  Nagy  eltérés  a  hagyománytól;  meg  is 
támadták  a  miatt  érvényességét.  Főpontjai  így  szólnak: 

„A  Tktes  Statusok  szívesen  sajnálják,  hogy  ezen 
közjóra  czélozó  szívek  óhajtása  elérésére  nem  tapasz- 
talják oly  segedelmét  a  Ts  első  táblának,  mint  a 
milyent  vártak  s  remélhettek. 

De  akármely  nagy  legyen  ez  a  fajdalmok,  akár- 
mely erős  legyen  is  fejedelmekhez  való  vonzódásuk, 
inkább  letesznek  a  fejedelem  hívásáról  még  most, 
mint  magát  a  dolgot  szerencséltessék.^ 

Bizonyosak    azonban  abban,  hogy  mind   a   haza, 

^  Azaz :  koczkára  tegyék. 
Marczali:  1790-91.  országgy.  U.  13 

mind  maga  a  felséges  fejedelem  meg  fogja  esmérni 
a  Statusok  egyenességet,  s  egyedül  a  fejedelemmel 
való  szorosabb  egyesülésére  czélozó  indulattyoknak 
tisztaságát,  mind  pedig  magok  is  a  Ts  első  tábla 
tagjai,  hogy  ezen  dolog  késedelmesebb  folyamatjá- 
nak  a  Ts  Statusok  éppen  nem  okai,  által  fogják 
látni."' 

A  főrendek  válasza  az  volt,  hogy  a  mixtába  nem 
egyeznek,  mert  a  tapasztalás  szerint  „a  beszédnek 
győzhetetlen  sokasága  miatt"  inkább  késést  okoz. 
A  fejedelmet  feltétel  nélkül  kívánják  meghívni. 

Új  vita  a  rendeknél.  Már  azt  is  javasolják,  hogy 
a  personalis  tegyen  jelentést  a  királynak,  de  végre  is 
az  előbbi  határozathoz  ragaszkodtak. 

így  harmadnap  is  folytatták.  „Ez  az  ülés  még 
botrányosabb  volt  az  előbbieknél,  mert  a  Statusok 
körömszakadtáig^  ragaszkodtak  a  mixtához.  Azaz, 
hogy  az  akatholikusok  és  az  a  néhány  katholikus,  ki 
velők  tart  és  rosszabb  náluk :  gr.  Fekete,  Rátonyi, 
Beöthy  és  Bezerédj.  De  mindnyáján  túltesz  Jezer- 
niczky,  ki  felkapja  a  Balogh  Péter  múltkori  mondá- 
sát és  kijelenti,  meg  keU  tenni  a  végső  lépést,  egye- 
síteni a  törvényhozást,  az  úgy  is  a  nemzet  felsége 
alapján  egészen  a  karoknál  van."  íme  a  franczia 
példa  hatása.  De  a  magyar  consequentiája  sem  maradt 
el:  az  új  pactum  előtt  meg  sem  hívhatják,  mert 
annak  az  örökösödés  megszakítása  állja  útját. 

így  ismét  megújítják  végzésüket.  „Egy  hazánk, 
törvényünk,  közhasznunk  vagyon,  miért  irtódzik  egy 
része,  a  ki  másika  nélkül   boldog  nem   lehet,   együtt 

'  Naponként  való  jegyzések.  8-rét  kiadás  175—166  1. 
*  Mordicitus. 

munkálkodni.**  Aztán  pártjuk  támogatására  tömegesen 
átmennek  a  főrendek  ülésébe.  Itt  Gr.  Teleky  József 
meUett,  ki  az  egész  vitában  vezérszónok  volt,  Sztáray, 
Széchenyi,  Gr.  Szapáry  Pál,  Skerlecz  Miklós  kardos- 
kodtak a  rendek  indítványa  mellett.  Az  országbíró 
azonban  ellenállott  és  a  „józanabb  részszel"  közve- 
títő indítványt  fogadtatott  el.  Meg  kell  hívni  a  királyt ; 
ha  császári  koronázás  előtt  lejöhet,  készek  a  mix- 
tára,  siettetés  végett;  ha  nem,  úgy  sem  olyan  sürgős 
a  dolog  és  külön  ülésekben  is  végezhető.  „Medius 
terminus"  volt  ez,  ez  pedig,  mint  Széchenyi  Ferencz 
megjegyzi,  mindig  az  elv  feladásával  jár. 

A  rendek  ezt  rögtön  felismerik  és  felhasználják. 
Az  izenetet  türelmetlenül  hallgatják,  aztán  Jezernicky, 
Fekete  és  a  két  Vay  beszéde  után  ismét  csatlako- 
zásra hívják  fel  az  első  táblát,  annál  inkább,  mert 
az  is  elismerte,  hogy  együttes  ülésben  gyorsabban 
végeznének.  Deputatiójuknak  Dongó  győri  kanonok 
volt  a  szónoka,  kinek  több  hazafias  beszédje  sok 
másolatban  el  volt  terjedve.  A  főemberek  mind 
átkísérték.  Nemsokára  Dongó  egyedül  jött  vissza ; 
kísérői  ott  maradtak.  „Mindenki  nevetett,  a  perso- 
nalis  is,  de  szólni  vagy  éppen  rosszallani  nem  mert.* 
A  felső  tábla  hajthatatlan  maradt.  Visszaizente,  hogy 
alapos  reménye  volt  arra,  hogy  a  király  most  lejő 
és  így  teljesedett  volna  a  Statusok  kívánsága  is,  de 
mivel  így  sem  sikerült  az  egyesülés,  véget  vetnek 
az  ülésnek  és  a  diplomát  készítik. 

Új  zenebona  a  rendeknél.  Sokan  a  királynak 
akarnak  írni,  mások  felelősségre  vonni  a  Judex 
Curiaet.  Végre,  mivel  tudják,  hogy  követségük  a 
királyt  úgy  sem  találná  Bécsben,  16-ára  halasztják 
a  döntést. 

13« 

Ismét,  egy  aránylag  mellékes  kérdésben,  teljesen 
fegyverben,  harczkészen  áll  az  ellenzék.  Még  régi 
fegyvereit  is  újra  előszedi.  Nagy  tömegeket  moz- 
gósít maga  mellett.  Mindennek  lényege  pedig  az, 
hogy,  ha  már  alkudnak  a  királylyal,  legalább  a  tör- 
vények megállapításában  szavuk  maradjon  a  döntő. 
Gr.  Fekete  szerint  csak  ez  volt  az  igazi  országgyűlés. 
Zichyt  le  akarják  tenni,  Barcót  is,  helyébe  Erdődyt 
tenni,  sőt  már  a  hadparancsnok  megöléséről  is  szó 
esett.  Ez  lehetőleg  megteszi  óvó  intézkedéseit,  de 
nem  sokat  tehet,  „mert  csapatainak  legalább  fele  meg 
van  mételyezve."^ 

Az  ellenzéki  szellemnek  ezen  újabb  megerősödé- 
sére megvolt  a  külső  ok.  Egyre  világosabbá  lőn, 
hogy  a  király  idegen  tanácsosok  után  indul,  magyar 
ügyekben  is.  „De  szerencsétlen  hazánk  abban,  hogy 
most  nemcsak  polgárai  közt  viszálykodásokkal  szakít- 
tatik,  hanem  hogy  még  a  királyt  is  a  nemzetünk 
szabadságára,  irigy  ministerium,  hogy  már  látszik  el- 
idegenedni tőlünk.  Felnyitotta  az  sokaknak  szemeit, 
a  kik  előbb  országunknak  szükséges  independentiáját 
a  külső  dicasteriumoktól  nem  látták  szükségesnek. 
Kívánják  ez  okért  most  majd  tüzesebben,  mint  a 
többiek,  mert  szégyenlik  magukat,  hogy  ezen  felelet- 
tel (a  békekötés  ügyében)  így  eludáltattak.  Nem 
látja  be  a  király,  hogy  a  ministerium  ezeket  csak 
irigy  bánatbul  teszi,  és  hogy  ezáltal  hív  jobbá- 
gyainak szívét  tőle  távoztassa."* 

Egy  félszázaddal  azelőtt  az  a  vágy,  hogy  Mária 
Teréziát  német  ministereitől   elvonja,   volt   a  rendek 

^  Jeleatése  ang.  13. 

*  Aug.  5.  Széchenyi  Pászthory  Sándornak. 

áldozatkészségének  egyik  főoka.  ^  Most  is  ez  óhajtás- 
nak nagy  része  van  a  meghívásban.  Az  öt  megrontó 
ministerium  és  különösen  Izdenczy  befolyása  alól 
akarják  őt  kiszabadítani.^ 

Még  járatlanok  voltak  a  kormány  emberei  is  a 
parlamentaris  psychologiában.  A  három  napig  tartó 
vihar,  az  egész  annyira  forrongó  diaetán  a  legna- 
gyobb és  leghosszabb,  egészen  kivette  őket  sodruk- 
ból. Zichy  14-én  kétségbeesetten  ír  Pálfifynak.  A 
mai  ülés  is  sikertelen,  noha  ő  reá  bírta  főrendeket, 
hogy  azon  esetben,  ha  a  király  még  a  frankfurti 
koronázás  előtt  eljönne,  egyezzenek  a  mixtába.  „Mivel 
pedig  a  mágnások  táblája  aggódik,  hogy  jogaiban 
sértik  és  ez  az  egész  országra  a  legkárosabb  hatás- 
sal volna,  szakadás  válnék  belőle ;  igazán  tanács- 
talan vagyok.  Mivel  pedig  a  deputatio  ő  felsége  meg- 
hívására tán  későn  is  jönne,  úgy  látszik,  eltűnt  a 
megegyezés  minden  reménye." 

„Az  együttes  ülés  mindig  veszedelmes  ugyan, 
mert  a  mágnások  táblájának  nincs  módjában  a  szen- 
vedélyeket mérsékelni,  de  mivel  a  haza  java  és  a 
mostani  anarchia  megszűnése  a  diploma  gyors  el- 
készülésétől függ,  mégis  kész  voltam  az  ilyen  gyűlés 
ajánlására."  De  ez  csak  úgy  vezetne  czélra,  ha  a 
király  előbb  jönne  ide,  mint  Frankfurtba  és  így  még 
kedvezőbb  fordulatot  vehet  a  dolog. 

Széchenyi  még  szerencsétlenebb.  A  klérusban  és 
támogatóiban  látja  az  egész  baj  okát.  —  Félreértették  a 
helyzetet.  Az  augusztus  12 — 14-iki  ülések  igazi  jelen- 
tősége abban  áll,  hogy  az  alsó  tábla  loyalitásban  túl 

'  Ld.  Mária  Terézia  czimű  művemet.  83—89. 
'  Bujanovics  jelentése,  aug.  8. 

akar  tenni  a  főrendeken,  vagy  legalább  annak  lát- 
szatát akarják  kelteni.  A  sok  kunicz  beszéd,  a  nagy 
lárma,  a  főrendekkel  való  viszály  eltakarta  a  lénye- 
get. Pedig  ez  a  lárma  és  zenebona  csak  arra  szol- 
gált, mint  a  hátráló  sereg  ágyúzása:  a  visszavonulás 
fedezésére. 

Augusztus  15-én,  ünnepnap,  létre  jött  a  meg- 
egyezés. Nem  csekély  részben  járulhatott  hozzá  az  a 
hír,  hogy  német  katonaság  jő  az  országba.  A  porosz 
békében  tehát  már  csakugyan  nem  lehet   kételkedni. 

Másnap  Ürményi  azon  kijelentéssel  nyitotta  meg 
az  ülést,  hogy  a  főrendek  voltakép  beleegyeztek  a 
mixtába.  Mivel  pedig  remélhető,  hogy  a  király  még 
Frankfurt  előtt  eljő,  jobban  kell  sietni  meghívásával, 
így  a  Statusok  meg  is  nyerhetnék  a  közös  ülés  tar- 
tását, „melyet  tán  más  alkalommal  végbe  nem  vihet- 
nének". A  végzés  megint  arra  helyezi  a  súlyt,  hogy 
a  rendek  „fejedelmükkel  mennél  szorosabban  egyesül- 
hessenek". Tehát  semmi  akadály  nincs  abban,  hogy 
a  diplomát  elvégezvén,  23-án  annak  tárgyalására  meg- 
tartsák a  mixtát.  Hogy  pedig  a  deputatio  addigra 
elkészüljön,  ezentúl  délután  is  tartson  üléseket.  A  fő- 
rendek ebbe  szívesen  belenyugszanak.  A  két  tábla 
mindjárt  megválasztja  a  meghívó  deputatio  tagjait  is 
és  megállapítja  az  azoknak  adandó  utasítást.  Ezt 
Németh  János  ítélőmester  szerkesztette.  A  követek 
lelkére  köti,  hogy  a  tisztekért  újra  járjanak  közbe,  a 
kanczelláriával  egyetértésben  legyenek,  a  királynak 
és  családjának  üdvözlése  és  meghívása  után  pedig 
siessenek  haza.  A  főherczeg  asszonyok  üdvözlése  és 
meghívása  a  királyi  akarattól  tétetik  függővé. 

így  megtörtént  a  döntő  lépés.  A  diaeta  elhagyván 
az  előbb  oly  határozottan   fenntartott  alapot,   hogy  a 

diploma  elkészítése  előtt  semmi  módon  nem  hívja 
meg  Leopoldot,  mert  ezáltal  őt  koronázása  előtt  is 
elismerné  királynak,  meghívta,  sőt  mindent  megtett 
lejövetele  siettetésére. 

Ezen  az  ülésen  tartották  bevonulásukat  a  felső 
táblán  a  görög  egyesült  püspökök.  Nemcsak  a  klérus 
pártja  növekedett  velők,  hanem  egyenesen  a  királyt 
szolgáló  párt  is.  Még  sem  esett  egy  szó  sem  ellenök. 
„Ismét  nőtt  a  papok  száma,  — írja  Széchenyi  —  holott 
a  mieinkből  is  kevesebbet  akarnék.*'^ 

A  királynak  szóló  levél  köszöni,  hogy  a  török 
békealkunál  nem  zárja  ki  a  magyart,  látják  belőle, 
hogy  Ö  Felsége  mennyire  ragaszkodik  a  törvényhez, 
ha  erről  kellően  felvilágosítják.  Ehhez  azonban  magyar 
tanács  szükséges.  E  czélból  legjobb  volna,  ha  a 
király  körükbe  jönne.  Vannak  köztük  is  alkalmas 
személyek,  olyanok  is,  kik  titkot  tudnak  tartani.  Ha 
pedig  bármely  hatalom  az  országnak  és  a  királynak 
jogával  és  dicsőségével  ellenkező  igényeket  emelne, 
a  rendek  készek  a  leghathatósabb  eszközökhöz  nyúlni 
a  korona  védelmére. 

Éppen  úgy  szükséges  jelenléte  a  diploma  tárgyalása 
végett.  Ez  még  nem  készülhetett  el,  de  sietnek  vele 
és  egyaránt  biztosítják  benne  az  ország  és  a  király 
jogát.  Befejezése  után  közös  megegyezéssel  végbe 
fog  menni  a  szerencsés  koronázása. 

„Meg  fog  győződni  arról  az  egész  világ,  hogy  a 
magyar  nemzet  tántoríthatatlanul  ragaszkodik  alkot- 
mányához, de  mihelyt  ennek  biztosságáról  meggyőző- 
dött és  ebből  újabb,   határtalan  bizalmat   merít   feje- 


*  Pedig   e  meghívást   a  prímás  ellenére    ajánlotta   a  kan- 
czelláría  a  királynak. 

delme  iránt,  sem  királya  iránt  való  gyöngéd  szere- 
tetében, sem  törhetetlen  hűségben  egy  nép  mögött 
sem  marad.* ^ 

Boldog  Zichy,  ki  végtelen  örömmel  értesiti  a  kan- 
czelláriát  az  eredményről. 

Az  volt  most  a  kérdés,  szóba  áll-e  egyáltalában 
a  király  azokkal,  kik  tekintélyét  oly  konokul  meg- 
támadták és  mindenkorra  csökkenteni  akarták.  Most 
kezében  a  hatalom.  Nem  él-e  azzal  az  annyira  makacs, 
megátalkodott,  örökös  jogát  tagadó  ellenzékkel  szem- 
ben? Nem  használja-e  a  megtorlás  törvényes  jogát 
legalább  azok  ellen,  kik  egyenesen  uralma  ellen 
törtek? 

Tudjuk,  hogy  sokan  rég  sürgették,  követelték  az 
erős  fellépést.  Az  államtanács  jogászai  ebben  egyet- 
értettek a  haditanácscsal  és  Barcóval.  Még  Kaunitz 
eszejárása  is  voltakép  az  :  minthogy  oly  nagy  áldoza- 
tokat kellett  hozni  a  monarchia  fenntartásáért,  melyet 
a  magyarok  döntöttek  veszélybe,  rajtok  kell  a  kár- 
pótlást keresni. 

Bujanovics  pedig  újra,  meg  újra  szította  a  haragot. 
Folytonosan  megnevezi  azokat,  kik  a  király  és  jogai 
ellen  szólnak.  Folytonosan  figyelmeztet  az  összeeskü- 
vésekre, bandériumokra,  fegyverkezésre.  Folytonosan 
követeli,  hogy  a  diaetát  szabályozzák:  zárják  ki  az 
ifjúságot,  a  banderialistákat.  Vessenek  véget  a  kiabá- 
lásnak, rendeljék  el  a  szabályos  szavazást,  hogy  a 
jó  érzelmű  többség  kitűnjék  és  főképpen  vessenek 
véget  a  magyar  nyelv  terrorismusának.  A  követségük- 
kel visszaélő  követeket  és  bírákat  kergessék  el, 
büntessék  meg.  Nemcsak  ezeket :  Beöthyt,  Bezerédyt, 

^  Akták  85—87. 

Darvast,  Vay  Józsefet,  Podmaniczkyt  bántja  folyto- 
nosan, nem  kíméli  a  főrendeket  sem,  Telekyt,  Szé- 
chenyit, Szapáryt.  Mikor  Tolnamegye  főispánsága  meg- 
ürül és  gróf  Apponyiról  van  szó,  tiltakozik  ez  ellen, 
mert  Apponyi  Széchenyivel  együtt  izgat  és  másokat 
is  elcsábít.  Hol  nyíltan,  hol  rejtve,  még  azt  is  meg- 
érteti, hogy  mindez  csak  azért  fejlődhetett  annyira, 
mert  nemcsak  Zichy  és  Ürményi  járnak  kedvében  a 
trón  és  oltár  ellenségeinek,  hanem  a  kanczellária 
is.  Ez  alatt  csak  Pászthoryt  értheti,  kit  azonban  név- 
leg sohasem  említ.  Megnevezi  ellenben  annak  titká- 
rát Néveryt,  ki  nem  is  magyar,  nem  is  nemes  és  ily 
módon  akar  előre  jutni. 

A  gyanúsítás,  az  aljas  motívumok  feltevése  szinte 
természetévé  válik.  A  vörös  rémuralommal  szemben, 
mely  csak  képzeletében  volt  meg,  a  fehéret  akarja 
valóvá  tenni.  Ha  ez  sikerül,  az  állások,  adományok, 
mind  az,  mire  szerinte  az  ellenpárt  törekszik,  úgyis 
Balassának  és  párthíveinek  jutnak. 

Mindebben  pedig  támogatja  Balassa,  kire  nemcsak 
a  magyar  ügy  bécsi  ellenségei  hallgatnak  szívesen,  ha- 
nem, mint  Budán  hitték,  Leopold  is.  A  volt  bánt 
kénytelen  volt  elbocsátani,  de  márczius  31-iki  fel- 
mentése nagyon  kegyes.  Jelentékeny  nyugdíjat  bizto- 
sit részére  és  fentartja  hú  szolgálatai  felhasználását. 
Azóta  a  gróf  bécsi  lakása  és  kastélya,  Eberhard,  fő- 
hadiszállása lett  az  összes,  a  magyar  függetlenség 
megtörésére,  a  királyi  hatalom  és  az  osztrák  befolyás 
erősítésére  szövetkező  erőknek. 

Már  június  óta  nem  szűnt  meg  a  kérdezősködés, 
kutatás,  a  bandériumok,  a  megyék  fegyverkezése  dol- 
gában. A  kanczelláriának  nehéz  a  dolga,  mert  mind- 
ezt jelentéktelennek  mondta  és  most  is  annak  tünteti 

fel.  Itt  sem  állnak  meg.  Az  országgyűlés  hónapok 
óta  van  együtt,  confiscálni  akarja  a  királyi  jogokat, 
nem  dolgozik,  hiábavaló  teher  az  adózó  népen,  mely 
a  napidijakat  fizeti.  Még  megalakulni  sem  akar,  hiszen 
mig  a  király  meg  nem  nyitja,  nem  is  diaeta,  csak 
összejövetel.  Feloszlatása  pedig  királyi  jog.  Ezzel  élni 
kell,  minden  nehézség  megszüntetésére.  Izdenczynek, 
kinek  annál  jobban  megerősödött  az  állása,  mennél 
jobban  szidták  Budán,  ez  volt  a  javaslata. 

így  sokféle  alakban  lép  Leopold  elé  a  megtorlás, 
az  önkényes  uralom  kisértése.  Személyesen  is  elég  oka 
lett  volna  reá.  Örökösödési  jogát  kétségbe  vonták,  őt 
magát  sérelmekkel  illették.  Ott  érintették,  hol  legérzé- 
kenyebb volt,  uralkodói  önérzetében.  A  rendi  és  nem- 
zeti felség  fölvetése  egyenes  tagadása  volt  Isten  ke- 
gyelméből való  felségének. 

Midőn  arról  volt  szó  1782-ben,  hogy  József  az  ő 
mellőzésével  fiát,  Ferenczet  teszi  utódjává  és  válasz- 
tatja meg  még  életében  római  királynak,  ez  a  bölcs, 
nyugodt  ember  majdnem  megőrült  belé.^  A  kik  tehát 
uralkodói  jogának  csorbítására  figyelmeztették,  ele- 
venre találtak. 

Ehhez  járul  még,  hogy  olasz  uralma  és  gyakorlata 
nagyon  hajlandóvá  tette  őt  kémkedések,  feladások, 
besúgások  meghallgatására.  „Palotái  falaiba  nyílásokat 
készítenek,  melyeken  a  legfélénkebb  szavai  is  elhat- 
hatnak füléhez.  E  nyílások  az  igazság  bejárásai.  Sze- 
mére vetették,  hogy  kémeket  tart.  Az  volt  a  válasza: 
nem  tartok  sereget. "  ^ 


^  Nagy  Fridiik  levele  Ferdinánd  braunschweigi  herczeghez. 
1782  márcz.  10.  Ranke  i.  m.  463.  1. 

*  Le  président  Dupaty.  Lettres  sur  l'Italie. 

Annyira  ment  ez  a  hajlandósága,  hogy  Watteroth 
bécsi  író  egy  levelében  azon  tervvel  lépett  fel,  hogy 
minden  jó  érzelmű  polgárnak  egyenesen  feladóvá  kell 
lennie  és  a  czélra  titkos  egyesületet  kell  alapítani  az 
állam  biztosítására  és  a  bűnök  megelőzésére.^ 

A  tények  mindeddig  a  gyanúsításokat  igazolták. 
A  magyar  diaeta  ellenzéke  egyre  erősödött,  mióta 
szabadjára  hagyták  és  csak  akkor  szelídül  meg,  midőn 
már  félnie  kell. 

A  király  e  lelkületével  és  e  tapasztalattal  szemben 
nem  sokat  nyomhatott  a  latba  a  magyar  uraknak, 
Pálflfynak,  Zichynek,  Pászthorynak  hűsége  és  bizta- 
tása. Világos  volt,  hogy  Balassának,  Izdenczynek  leg- 
hőbb vágya  a  kölcsönös  gyanú  keltése.  „Nem  mondta 
ezt  már  neki  kanczelláriánk,  és  ha  mondta,  nem 
lehet-e  effectusát  várni?  Ha  nem,  oda  vagyunk  és 
akkor  csak  a  czenki  eremitaget  lakjuk."  ^  De  már  előbb 
tudja  Széchenyi,  hogy  Bécsben  őt  „a  királyellenes 
párt  zászlótartójának  hirdetik".  Magát  nem  félti, 
csak  az  érdemeseket,  kiket  a  vele  való  érintkezés 
gyanúba  keverhet.  Pászthory  pedig,  kinek  ezeket  írta, 
nyugodtan  azt  feleli :  „Jó  szolgálat  után  rossz  a  kö- 
szönet mindkettőnknek,  méltatlanul  bánnak  velem. 
A  fekete  könyvbe  vagy-e?  ignorálom".^  A  nagy 
embert,  „ki  egyedül  viselte  oly  nagy  és  oly  sok 
munka  terhét",  súlyos  betegségbe  döntötte  a  bizony- 
talanság és  a  haza  sorsán  való  magát  emésztése.  De 
ily  bizonytalanságban,  ily  aggodalomban  kellett  élnie 
mindenkinek,  ki  nem  volt  egészen  a  feladóknak  ked- 


'  A  budapesti  egyetemi  könyvtárban. 

*  Széchenyi,  aug.  3. 

'  Szept.  2.  Nemzeti  Múzeum. 

vére  való.  Ezeknek  mindig  megvolt  az  az  orgyilkos 
kiváltságuk,  hogy  becsületes  ember  nem  bírhat  velők ; 
megveti  fegyvereiket. 

De  ez  csak  egy  oldala  Leopold  lényének;  az, 
mely  legkevésbbé  vonzó.  Szemben  áll  vele  igaz  ember- 
szeretete, erős  ítélete  és  a  mi  a  legritkább :  őszintén 
alkotmányos  érzülete. 

Humanitása  nem  szorul  bővebb  bizonyításra.  Tos- 
canában tíz  éven  át  senkit  sem  végeztek  ki.^  Az  ilyen 
uralkodó  alatt  Caraffának,  Heisternek  nincs  helye,  de 
Szelepcsényinek  sem. 

Erős  ítélete  vitte  arra,  hogy  kezdettől  fogva  nem- 
csak kijelölte  maga  részére  a  követendő  utat,  hanem 
annyi,  vele  szemben  álló  akadálytól  és  befolyástól  sem 
engedte  magát  attól  eltéríteni  sem  a  külső,  sem  a 
belső  politikában. 

Alkotmányos  érzülete  annyira  ismeretes,  hogy 
Bécsbe  érkezésekor  az  a  felterjesztés  várta,  hogy  a 
birodalom  rendjeit  össze  fogja  hívni.^  Különös  véletlen, 
hogy  őt,  ki  tévedésből  azt  hitte,  hogy  Magyarország- 
nak választott  királya  lesz,  Bécsben,  mikor  az  ausztriai 
rendek  ünnepélyes  hódolatát  fogadta,  mint  választott 
királyt  üdvözölte  egy  költő. ^  A  mint  trónralépett,  meg- 
hagyta, hogy  minden  országban  tartsanak  rendi  gyű- 
lést és  a  rendi  javaslatokat  külön  küldöttségek  hozzák 
el  neki>  Tudni  akarta  az  igazat,  nem  riadt  vissza  az 

^  Dupaty  i.  m.  Toscanai  kormányzatának  eredményeiről 
szóló  hivatalos  jelentés. 

*  Vortrag,  bécsi  állami  levéltár,  dátum  nélkül.  A  Reichs- 
stande  ki  van  törölve  belőle. 

'  Haschka  ünnepi  ódája.  Leopold  —  wir  wahlen  dich  ziun 
KÖnig.  Déghi  levéltár. 

*  Államtanács.  1106.  sz. 

őszinte  szótól  ós  mi  legritkább,  más  véleményt  is  meg 
tudott  hallgatni,  mint  a  magáét. 

Felfogását  fejedelmi  hivatásáról  és  a  rendek  jogai- 
ról röviddel  trónra  lépése  előtt  e  szavakkal  fejezte  ki: 

„Hiszem,  hogy  az  uralkodó,  az  örökös  is,  csak 
megbízottja  és  tisztviselője  a  népnek,  melyért  van, 
hogy  ennek  tartozik  minden  gondjával,  fáradságával, 
virrasztásával.  Minden  országban  szükség  van  alap- 
törvényre, vagyis  szerződésre  nép  és  uralkodó  közt, 
mely  ez  utóbbinak  hatalmát  korlátozza.  Ha  az  ural- 
kodó azt  meg  nem  tartja,  maga  e  tény  által  lemond 
állásáról,  melyet  csak  ezen  feltétel  alatt  kapott,  és 
hogy  az  engedelmesség  kötelessége  vele  szemben 
megszűnt.  A  végrehajtó  hatalom  a  fejedelemnél  van, 
de  a  törvényhozó  a  népnél  és  képviselőinél.  A  nép 
minden  trónváltozásnál  új  feltételeket,  hatalmának 
újabb  megszorítását,  toldhat  hozzá."  ^  Mably,  se  Rous- 
seau nem  mondhatták  volna  különben. 

Igaz,  hogy  a  trónörökös  más,  mint  a  minő  a  király 
lenni  szokott ;  igaz,  hogy  e  nyilatkozatoknak  határozott 
tendentiája  az  elszakadt  belgák  visszaédesgetése ;  de 


^  Je  crois  que  le  Souverain,  mérne  héréditaire,  n'est  qu'on 
dólégué  et  employó  du  Peuple,  pour  lequel  il  est  fait,  qu'il  lui 
dóit  tous  ses  soins,  peines,  veillées  etc.  Qu'á  chaque  pays  il 
faut  une  loi  fondamentale  ou  contrat  entre  le  peuple  et  le 
Souverain,  qui  limité  l'autorité  et  le  pouvoir  de  ce  demier,  que 
quand  le  Souverain  ne  la  tient  pas,  il  renonce  per  le  fait  á 
sa  place,  qui  ne  lui  est  donnée  qu'á  cetté  condition  et  qu'on 
n'est  plus  obligé  de  lui  obéir.  Que  le  pouvoir  exécutif  est  dans 
le  Souverain,  mais  le  législatif  dans  le  peuple  et  ses  représen- 
tants.  Que  celui-ci  á  chaque  changement  de  Souverain  peut 
y  ajouter  de  nouvelles  condiüons  ou  restriotions  á  son  autorités. 
Adam  Wolf.  Marié  Christine  II.  60.  jegyzet. 

azért  világos,  hogy  itt  tanulmányon  és  tapasztaláson 
alapuló  belső  meggyőződés  áll  előttünk. 

n.  József,  az  önkényes,  erőszakos  emberbarát 
mellett,  sajátos  fénynyel  ragyog  öcscse,  az  alkotmá- 
nyos, szelid  emberbarát. 

Battoninak  képén  egymás  mellett  látjuk  a  két 
testvért.  A  császár  katonaruhában,  parancsoló  kifeje- 
zéssel, öcscse  polgári  öltözetben,  szelíden  fordul  bátyja 
felé,  mintegy  meghajolva  annak  felsősége  előtt.  József 
atyja  lotharingiai  vonásait  örökölte ;  Leopold  az  ősi 
Habsburg-typust. 

Ez  az  ellentét  megvan  magánéletökben  is.  József 
egy  boldog  és  egy  boldogtalan  házassága,  egyetlen 
gyermekének  halála  után  rideg  agglegény  életet  él. 
Minden  percze  az  államé ;  még  szeretkezéseinél  is  csak 
arra  gondolj  hogy  mentől  kevesebb  idejébe  és  pénzébe 
kerüljenek.^  Leopoldnak  házasságából  a  spanyol  Luizá- 
val  15  gyermeke  származott.  Ezeket  nagy  gonddal, 
egyszerűen,  szinte  polgáriasán  neveli.  Közülök  Sándor, 
József,  Károly  főherczegek  igen  jelentékeny  férfiakká 
váltak,  de  a  többi  is  jobbára  túlemelkedett  a  közép- 
szerűségen. 0  családfő  is,  nemcsak  király.  A  jövőt 
kell  néznie  minden  tettében. 

II.  József  úgyszólva  nem  ért  reá  élni  sem.  Leopold 
minden  munkája  meUett  időt  szakított  magának  az 
élvezetre  is.  Firenzében  az  volt  a  híre,  hogy  igen 
sok  előkelő  hölgyet  tüntet  ki  kegyével.  Az  üffizi  egy 
egész  termét  állítólag  kedveseinek  arczképcsarnoka 
tölti  meg. 

Az  ilyen  férfiúban  megvan   az  a  bölcseség,   hogy 


^  Mátyás  királyról  írja   Bonfinl :  muliercularum  quandoque 
obnoxius  fűit  amoribus,  sed  matronis  abstinuit. 


A  FORDULAT.  207 

másnak  sem  keseríti  el  ok  nélkül  az  életét,  mert 
maga  is  élni  akar. 

A  Habsburg-ház  valamennyi  dynastia  közt  az, 
melynek  leghatározottabb,  legfolytonosabb  a  családi 
t)rpusa,  testben,  lélekben  egyaránt.  Századok  óta  egy 
és  ugyanazon  feladat  nehézségeivel  küzdenek  meg. 
A  családi  traditio  itt  erősebb  az  egyes  uralkodó  egyéni 
vonásainál.  Ha  Leopold  mégis  külön,  kiváló  helyet 
foglal  el  köztük,  azt  bölcs  mérsékletének  köszöni. 
Horatius  verse,  hogy  az  istenek  is  a  mérsékletet  sze- 
retik és  viszik  előre  és  gyűlölik  a  gonoszra  törő  erőt, 
mintha  reá  volna  szabva.^ 

Nem  kellett  attól  tartania,  hogy  az  ilyen  férfiú 
annak  az  ősének  nyomába  lép,   kinek   nevét   viselte. 

Nem  történt  tehát  meg,  mit  gr.  Esterházy  Ferencz 
még  jún.  14-én  jósolt,  azon  való  elkeseredésében, 
hogy  a  rendek  oly  lassan  mozognak.  „Ha  a  viszo- 
nyok változnak,  a  király  írja  elő  a  törvényt  vagy  Ő 
ad  egy  új  constitutiót.  Minket  meg  kinevetnek."  Leo- 
pold jól  tudta,  hogy  az  oktroyált  alkotmány  nem 
lehet  tartós. 

De  az  sem  történt,  mit  Bujanovics  annyiszor  aján- 
lott. Jelentse  ki  a  király,  hogy  nem  ad  más  hitlevelet, 
mint  Mária  Terézia  és  biztosítsa  az  alkotmányt.  A  jó 
érzelműek  megelégszenek  ennyivel  és  nagy  lelkese- 
déssel meghívják.  Leopold  akkor,  mikor  ő  volt  az 
erősebb,  reáállott  e  becsületes  alkura. 

Örült,  hogy  a  magyar  helyzet  megjavult.  „El  vagyok 
ragadtatva,  hogy  a  magyar  ügyek  jobban  rendbe  jön- 
nek és  azzal  kecsegtetem  magam,  hogy  végtére  minden 

^  Rem  temperatam  Dii  quoque  provehunt. 
In  maius,  iidem  odere  vires 
Omne  nefas  animo  moventas- 

lecsillapodik.  Ha  mindezt,  Frankfurtot  és  Budát  ily 
hamar  kell  elvégezni,  nem  tudom,  mikép  üthetjük 
nyélbe."^ 

Ily  viszonyok  közt  ment  a  deputatio,  16  főrend  és 
az  alsó  táblának  35  tagja,  köztük  öt  városi  követ, 
gr.  Kollonics  László  kalocsai  érsek  vezetése  alatt 
Bécsbe.  Az  út  2  napig  tartott,  19-én  már  mind  együtt 
voltak,  de  csak  másnap,  Szent  István  napján  járultak 
a  király  elé.  Bécs  ismét  élvezte  a  magyar  pompa 
látását. 

Ditsérte  is  őket  egész  Bécsi  község, 
Mivel  fénylett  rajtok  sok  magyar  ékesség. 

A  hintókat  a  kanczellár  állította  rendelkezésökre. 
Még  nem  telt  le  a  gyász  Józsefért,  de  azért  a  legtöbb 
színes  ruhát  öltött,  csak  a  balkarjára  tűzött  fekete 
fátyolt.  Az  érsek  üdvözlő  beszédjére  a  király  e  szava- 
kat mondta:  „Szívesen  fogadjuk  a  karok  és  rendek 
meghívását. Fentartjuk  magunknak,  hogy  elhatározásun- 
kat mihamarabb  értéstekre  adjuk".  Aztán  következett  a 
királynénak,  Ferencz  trónörökösnek,  a  többi  négy  királyi 
berezegnek,  majd  a  három  főherczegkisasszonynak 
meghívása.  Előbb  a  kanczellár  vendégelte  meg  őket, 
aztán  22-én  misét  hallgattak  magyar  prédikáczióval, 
23-án  pedig  udvari  ebédre  voltak  hivatalosak  a  kan- 
czellárral,  a  két  alkanczellárral  és  11  referendariussal. 
Összesen  hetvenre  volt  terítve  és  mivel  ígyis  csak 
66-an  voltak,  szabadságukban   állott   a   többi   helyre 

^  Je  suis  charmé,  que  les  affaires  de  Hongrie  paraissent 
mieux  disposés  et  je  me  flatte,  que  tout  a  la  fin  se  tranquilli- 
sera.  Tout  ceci,  Frankfurt  et  Bude  dóit  se  fairé  en  si  peu  de 
temps,  je  ne  sais  pas,  commet  nous  en  viendrons  au  bout. 
Dátum  nélkül  Ferencz  főherczeghez. 

„tisztességes  személyeket"  magukkal  hívni.  Ott  voltak 
a  főherczegek  is,  Sándor  Leopold  kivételével,  ki  atyjá- 
val Fiúméba  utazott  a  nápolyi  király  elé  Ebéd  után, 
kérésökre,  kézcsókra  bocsátották  őket  a  királynéhoz. 

Délután  megkapták  Pálffy  kezéből  a  királynak 
a  kanczellárhoz  intézett,  német  nyelven  írott  resolu- 
tióját.  Röviden  arra  utasítja,  hogy  mivel  holnap  el 
kell  utaznia,  fejezze  ki  a  küldötteknek,  hogy  öröm 
volt  Őket  látnia  és  a  rendek  kívánságát  meghall- 
gatnia. Nem  rajta  múlt,  hogy  ez  már  előbb  nem  tör- 
tént meg.  0  ugyanis,  mióta  a  magyar  trónt  örökölte, 
mindig  kész  volt  és  most  is  az,  a  Károly  vagy  Mária 
Terézia  hitlevelének  aláírására  és  pontos  megtartására. 
Ehhez  törhetetlenül  ragaszkodik,  mást  el  nem  fogad 
és  e  felől  várja  a  rendek  nyilatkozatát.  Ezen  nyilat- 
kozattól függ,  még  a  császári  koronázás  előtt  nyissa-e 
meg  a  diaetát  és  koronáztassa-e  meg  magát,  vagy 
pedig  más  törvényes  módon  járjon-e  el.^ 

Kérdezték,  van-e  külön  felelet  a  rendek  részére. 
Nem  volt  és  a  kanczellár  egyáltalában  nem  kapott 
semmi  utasítást  erre  nézve.  Csekély  vigaszszal  tértek 
haza. 

Az  már  kitűnt,  hogy  a  rendek  nem  kényszeríthe- 
tik a  királyt.  Most  az  volt  a  kérdés,  kényszerítheti-e 
a  király  a  rendeket.  A  levélből  ugyanis  nemcsak 
határozott  tagadás  tűnt  ki,  hanem  elégedetlenség, 
szemrehányás  is.  Politikailag  az  van  benne:  ha  a 
rendek  előbb  óhajtják  a  magyar,  mint  a  német  koro- 
názást, vessék  el  diplomájukat,  mielőtt  még  egészen 
elkészültek  vele.  Még  lesújtóbb  volt  a  tisztekre  vonat- 

^  Augusztus  20.  Latin  fordítása  az  akták  közt.  104.  1. 

Marczali:  1790—91.  országgy.  n.  14 

kozó  válasz,  A  király  ügyökben  egészen  az  1655-iki 
VII.  és  1723-iki  XI.  törvényhez  tartja  magát.  ^ 

Látjuk,  igen  fölülről  kezdi  a  király  az  alkut.  De 
alkotmányosan  fedezve  van.  A  kanczellária  aug.  19-iki 
előterjesztésében  kifejti,  hogy  most  lehetetlen  a  budai 
út,  a  sziciliai  király  érkezése,  a  főherczegek  házassága, 
a  frankfurti  koronázás  miatt,  mely  szept.  30-ára  már 
ki  van  tűzve.  Abba  nem  egyezhetik,  hogy  a  diaeta 
magához  vonja  a  békealkut,  egészen  új  kötést  szer- 
keszszen  és  csak  aztán  legyen  a  koronázás.  Abba 
sem,  hogy  a  koronázás  előtti  czikkekben  csak  leg- 
kevésbbé  is  kétségbevonják  a  felség  örökös  jogát. 
Ezeket  a  rendek,  mint  sine  qua  non-t,  joggal  nem 
követelhetik.  A  katonák  ügyében  más  vétségek  is  van- 
nak, mint  a  folyamodásokkal  összefüggők.  „Ha  csak 
ezekről  van  szó,  felséged,  tekintettel  a  rendekre,  jár- 
jon el  kiméletesen." 

A  király  tehát  nyugodtan  ment  sógora,  a  nápolyi 
király  elé,  ki  elhozta  nejét  is,  Mária  Karolinát,  leá- 
nyát, Mária  Teréziát,  ki  Ferencz  főherczegnek,  ifjabb 
leányát,  Ludovikát,  ki  Ferdinánd  főherczeg  jegyese, 
fiát,  ki  Leopold  leányával,  Mária  Klementinával  volt 
eljegyezve.  Fiuméből  nagy  boldogan  irja  fiának,  hogy 
látja  ablakából  a  flotta  megérkezését,  de  levelét  be 
nem  zárja,  míg  hírt  nem  adhat  mátkájáról.  „Bizony 
nagy  oka  van  megelégedésre,  sokkal  szebb,  mint  arcz- 
képén,  nekem  végtelenül  tetszik  és  azt  hiszem,  lehető 
legmegfelelőbb  az  Ön  jelleméhez,  úgy  hogy  bizonyosan 


1  Az  első  elismeri  a  bécsi  haditanács  hatáskörét  Magyar- 
országon, csak  magyar  tanácsost  követel  e  hatósághoz.  Az 
1723.  évi  XI.  t.-cz.  14.  §-a  előírja,  hogy  katonai  vétségekben  a 
szokott  eljárás  szerint  ítélnek. 

nagyon  meg  lesz  vele  elégedve".^  Bécsben  aztán  szept. 
19-én  nagy  pompával  ment  végbe  a  hármas  házasság. 

Egészen  más  volt  a  hangulat  Budán.  Ott  még 
augusztus  21-én  vígan  tanácskoznak  a  kerületek  az 
antecoronationalis  pontokról  és  éppen  akkor  határoz- 
zák el  a  nemesség  katonai  gyakorlatait  és  a  nemesség 
szaporítását,  ha  nem  armális  útján,  magok  a  megyék 
által.  A  mixta  deputatio  pedig  a  senatus  szervezésé- 
vel vesződik,  „hogy  a  királytól  elvegyék  a  végrehajtó 
és  rendelkező  hatalmat".  A  magyar  nyelvet  is  akkor 
írják  elő  kötelezőnek  a  trón  birtokosára  és  örököseire 
nézve  is.^  A  diploma  elkészítésénél  azonban  már  a 
primás  szava  dönt.  A  független  főrendek  és  a  köve- 
tek ellenére  a  klérus,  szövetségben  a  városokkal,  ki- 
törli az  adómegtagadás  jogát.^ 

23-án  megtartják  az  együttes  ülést,  de  abban  az 
egri  püspök  csak  azt  jelentheti,  hogy  a  deputatio 
még  nem  készült  el  egészen  munkájával.  Nem  is  végez- 
tek mást,  mint  hogy  a  már  meglevő  munkálat  ledictá- 
lását  elrendelték  és  a  deputatiónak  újra  meghagyták, 
hogy  a  diplomán  kívül  csak  a  vallásról,  a  senatusról 
és  katonaságról  szóló  törvényeket  dolgozza  ki.  Meg- 
állapították végre,  hol  üljenek  az  egyes  íendek  a 
mágnások  termében.  Igaz,  hogy  a  statusok  termében 
jobban  elférnének,  de  ott  hangosabban  kellene  beszélni 
és  mások  is  inkább  bejönnének.  Még  külsőségekben 
sem  akarják  követni  a  franczia  példát. 

Az  aug.  28-iki  ülés  tisztán  formális.  A  deputatio 
nevében  a  kalocsai  érsek  megteszi  jelentését  és  a 
királyi  resolutiókat  ledictálják.   Az  ifjúság  mormog  a 

'  Mostani  királyunk  nagyanyja. 

"  Bujanovics  jelentése. 

'  Széchenyi  levele,  aug.  22. 

német  szöveg  ellen,  aztán  a  tiszaiak,  Kárász  vezetése 
alatt,  követelik  és  keresztül  is  viszik,  hogy  csak  lati- 
nul tegyék  közzé. ^  Nagy  az  izgatottság.  Barco  Pesten- 
Budán  éjjelenként  patronille-okat  járat,  mint  Lafayette 
Parisban  és  a  vasas  ezredekhez  már  gyalogokat  is 
kér.  Bujanovics  szerint  a  klérus,  az  absensek  követei, 
a  negyedik,  városi  rend  és  Horvátország  nem  okozna 
nehézséget,  de  nincs  kétsége  a  felöl,  hogy  a  magyar 
megyék,  különösen  a  tiszaiak,  kikhez,  Nyitra,  Hont, 
Trencsén,  Fehér,  Zala,  Somogy  csatlakoznak,  maguk- 
kal ragadják  a  többit  is. 

Igazi  munkát  csak  az  az  nap  a  prímásnál  tartott 
conferentia  végzett.  „A  méltóságos  prímás  ott  előadta, 
elégedjünk  meg  valamelj'^  régibb  diplomával.  Erre  csak 
hallgatás  lévén  a  felelet,  mivel  a  Carolinum  és  There- 
sianum  nem  elég  alkalmas,  abban  állapodtunk  meg, 
hogy  a  két  praeses,  maga  mellé  vévén  minden  circu- 
lusból  némelyeket,  csináljon  az  egyveleges  deputatio 
munkájából  egy  rövidebbet.  A  megyék  instructiói  a 
pluralitás  ellen  nem  segíthettek."^  A  30-iki  együttes 
ülésnek  ez  a  megállapodása.  Még  mindig  a  frankfurti 
koronázás  megelőzése  a  csalétek.  Alapul  a  Carolinumot 
veszik  és  abban  tesznek  javításokat,  hogy  a  munka, 
a  mennyire  lehet,  alkalmazkodjék  a  felség  akaratához, 
de  a  haza  szabadságát  is  eléggé  biztosítsa.  A  két  elnök 
mellé  beválasztották  Prileszkyt,  Somogyit  (Veszprém), 
Vay  Józsefet  és  Beöthyt.  Már  szeptember  elsejére 
nyújtsák  be  munkájukat. 

A  követek,  kiket  instructiójuk  kötött,  újabb  utasi- 

1  Ezt  az  ülést  a  naponkint  való  jegyzés,  tehát  a  leghiva- 
talosabb  forrás,  mindkét  kiadásában  26-ára  teszi.  De  hogy  28-án 
volt,  kitűnik  Bujanovics  és  Vay  István  jelentéseiből. 

'  Vay  István  jelentése,  szept.  3. 

tásért  folyamodtak  megyéikhez.  Pestmegye  engedékeny. 
Ha  már  a  diplomába  nem  vehetik  be  az  új  feltétele- 
ket, elég,  ha  a  koronázás  előtti  pontokba  beveszik  a 
biztosításokat.  De  a  magyar  nyelv  biztosítását  min- 
denesetre be  kell  venni  a  diplomába.  Zemplénmegye 
szept.  6-án  a  leghatározottabban  tiltakozik  az  ország- 
nak „járom  alá  adása"  ellen.  Ez  csak  abból  követ- 
kezik, hogy  a  „megsokasodott  papi  rend"  és  a  mágná- 
sok szava  annyit  nyom,  mint  egy-egy  megyéé.  Pedig 
egy  megyében  ezernj'i  nemes  van,  kinek  joga  volna  ott 
lenni,  a  nemes  pedig  mind  egyenlő.  Csak  az  ország- 
nagyoknak  és  főispánoknak  legyen  külön  voksa,  a 
határozathozatal,  „ítélettétel",  pedig  csak  a  megyék 
követeit  illesse.  De  általános,  erős  ellenzés  sehol  nem 
nyilatkozott.  Sőt  Biharban,  a  katholikusok,  a  káptalan 
vezetése  alatt,  külön  tanácskozásokat  tartva,  jogosu- 
latlanoknak jelentették  ki  a  megye  követeit,  Domo- 
kost és  Beöthyt  és  még  a  personalisnak  is  írtak,  ne 
tekintse  őket  többé  delegátusoknak.  A  protestánsok 
aztán  külön  gyűléseztek.  Diószegen  számos,  erős 
határozatokat  hoztak  és  még  többen  az  elpártoltak 
közül  is  hozzájuk  csatlakoztak.  De  az  már  nem  változ- 
tathatott azon  a  tényen,  hogy  az  ország  legnagyobb 
megyéje,  az  ellenzék  egyik  főtámasza,  már  nem  volt 
egységes  és  pártviszályaiban  kicsiben  az  ország  képét 
mutatta.  A  biharmegyei  katholikusok  aug.  2-án  tartott 
gyűlése  már  egyenesen  a  sértett  királyi  jogok  védel- 
mére kel  ki.  A  követek  meghamisították  az  instruc- 
tiókat,  olyanokat  is  tettek  belé,  miknek  követelése 
tőlük  távol  áll.  A  rendeknek  túlságos  hatalmat  tulaj- 
donítanak: rendelkezést  a  katonasággal,  az  ország- 
gyűlés összehívását.  Ez  zsarnokság  lenne,  pedig  ne- 
hezebb   egy   nemzet,   mint   egy   király    zsarnokságát 

eltűrni.  Azt  a  jogot  sem  adták  meg,  hogy  követeik 
elvegyék  a  királytól  a  felségsértés  kegyelmezésének 
jogát.  1 

Szabolcsot,  a  nemzeti  jogok  legvérmesebb  előhar- 
czosát,  főispánjának,  Sztáraynak  válságos  helyzete 
tartja  féken. 

Leopold  ugyanis  nem  késik  felhasználni  a  pressio 
azon  eszközét,  melyet  a  magyar  urak  és  követek 
egy  részének  összejátszása  a  poroszszal  kezébe  adott. 
Ugyancsak  aug.  21-én  kiadja  a  kanczellárnak  a  ren- 
deletet, hogy  azon  mágnások,  nemesek  és  más  sze- 
mélyek ellen,  kik  a  porosz  udvarral  áruló  tárgyalásba 
bocsátkoztak,  indíttassa  meg  a  királyi  ügyek  igaz- 
gatójával „a  hűtlenség  borzasztó  bűne  miatt  a  nóta- 
pert".  Az  álKtsa  ki  a  vádiratot,  de  a  nevek  helyét 
hagyja  üresen.  A  causarum  regalium  director  el  is 
készíti  munkálatát,  az  1622.  XX.  alapján,  mely  tiltja 
a  törökkel  vagy  mással  való  „veszedelmes  tárgyalá- 
sokat". De  pontosan  kellene  tudnia,  miben  áll  a  bűn, 
különben  nem  állapíthatja  meg  a  büntetést,  mi  pedig 
vádiratban  elmulaszthatatlan.  Rákóczi  pl.  nem  tört  a 
fejedelem  életére,  de  mivel  az  országot  felzavarta, 
magát  akarta  királylyá  választatni  (?)  és  a  koronát 
az  osztrák  háztól  elragadni,  mégis  felségsértőnek 
nyilvánította  az  országgyűlés.  Ezért  szükséges  a  bő- 
vebb értesítés.  A  kanczellária,  sőt  az  államtanács  is 
helyesli  véleményét. 

Hűtlenségi  perekben  a  királynak  van  joga  kije- 
lölni a  törvényszéket.  A  kanczellária  a  kir.  táblát 
ajánlja.  A  király  válasza,  hogy  nem  határozhat,  mert 

^  Ez  az  ügy  igen  nagy  port  vert  fel.  Roppant  sokat  írtak 
pro  et  contra.  A  vége  az  volt,  hogy  Biharmegye  Sauer  és 
Kende  röpiratát  czigány  által  elégettette. 

hátha  e  törvényszéknek  és  a  hétszemélyes  táblának 
tagjai  is  vád  alá  kerülnek.  ^ 

Ez  a  dolog  annyira  nyilvános  titok  volt,  hogy 
Zichy  már  aug.  16-án  amnestiát  kért  az  illetők  ré- 
szére, hogy  a  nemzet  határtalan  bizalmat  nyerjen 
királyához.  Terjesztették  is  mindenfelé.  De  a  „három 
szálfára"  nem  került  a  sor.  A  bűnösök  névsora  nem 
kerülvén  elő,  lassankint  az  egész  elhamvadt.  Leopold 
ijeszteni  akart,  nem  rémiteni. 

Jacoby  porosz  követ  szeptember  16-án  kelt  finalis 
relatiójában  így  szól  királyához :  „Bizalmas  emberem 
elmondta,  hogy  Spielmann  báró  hamis  bizalomból,  a 
követek  ijesztésére,  azt  mondta  nekik,  hogy  Hertzberg 
Reichenbachban  megmutatta  neki  az  elégedetlen  ma- 
gyarok feliratát  felségedhez.  Megnyugtattam,  meny- 
nyire bírtam,  annál  is  inkább,  mert  tudtomra  egyiken 
sincs  aláírás."  Szól  a  vádról  is,  hogy  a  fiscus  kép- 
viselője bizonyító  okiratokat  kért,  de  nem  kapott 
választ.  ^ 

így  végződött  ez  az  ügy,  mely  oly  sújtó  hatással 
volt  az  egész  diaetára.  A  királyra  nézve  fontosabb 
volt  lehető  sokat  félelemben,  függésben  tartani,  mint 
egynéhányan  bosszút  állani. 

Sztáraynak  azonban  más  is  volt  a  rovásán.  Ő 
installatiójakor,  mivel  kinevezése  törvénytelen  király- 
tól származott,  lemondott  főispánságáról.  Erre  a  vár- 
megye őt  egyhangúlag  megválasztotta  és  ő  nemcsak 
elvállalta  a  hivatalt,  hanem  Budán  is  mint  megyéjé- 
nek választott  képviselője  viselkedett.  Ez  már  csak- 
ugyan világos  sértése  volt  a  királyi  tekintélynek,  a 
törvénynek.    A  király  már  augusztus  9-én   elrendelte 

^  Eancz.  elnöki  akták,  186.  sz. 
*  Berlini  áll.  levéltár. 


216  NEGYEDIK   FEJEZET. 

megrovását,  annál  is  inkább,  mert  a  nemesi  fegyver- 
kezést elősegítette.  A  helytartótanács  vizsgálatot  foga- 
natosított ellene.  A  megye  követei  védelmére  keltek, 
kifejtvén,  hogy  a  márcziusi  zavaros  viszonyok  közt 
Sztáraynak  hivatalba  lépése,  bár  formálisan  törvény- 
telen, az  egyetlen  mód  volt  a  megyét  az  anarchiától 
megmenteni.  A  koronázása  után  Leopold  erős  meg- 
rovásban részesítette  a  megyét,  Sztárayt  pedig  letette 
és  csak  kegyelemből  nem  intézett  ellene  fiscalis 
actiót.  Utódjául  br.  Splényi  generálist  nevezte  ki,  „ha 
már  úgy  szereti  a  megye  a  katonáskodást". 

így  hajlott  meg,  így  kényszerült  magasröptű  vá- 
gyairól lemondani  a  magyar.  Ugyanazon  napokban, 
mikor  gr.  Lusi,  ki  mint  porosz  katonai  meghatalma- 
zott akkor  átutazott  Bécsen,  azt  írja  felőle,  hogy  ez 
a  nemzet  egészen  megváltozott,  harczos,  egyetértő, 
jogairól  éppen  nem  hajlandó  lemondani. 

Ily  nagy  változásnál  szabad  az  azt  előidéző  okot 
keresnünk,  ha  fáj  is,  mit  találunk. 

Magyarországnak  kétségtelen  joga  volt,  Leopold 
trónra  lépésekor,  országgyűlésen  teljes  biztosságot 
keresni  annyiszor  megsértett  törvényes  szabadsága 
részére.  E  jogát  legkevésbbé  Leopold  vonhatta  két- 
ségbe, ki  azt  minden  nemzetnél,  kivétel  nélkül,  el- 
ismerte. 

Ha  e  jogát  törvényesen  nem  érvényesítheti,  joga 
volt  a  fegyveres  felkeléshez,  joga  idegen  hatalmakkal 
való  szövetséghez.  II.  József  kormánya  mindezt  iga- 
zolta és  az  ősök,  kikre  annyiszor  hivatkoztak,  sok- 
szor nyúltak  az  elnyomott  nemzetek  ez  ultima  ratió- 
jához. 

Úgyde,  törvényes  módon  akarják  mindazt  elérni, 
belső  szabadságot,  függetlenséget  és  külső  garantiát. 

De  a  ki  törvényt  akar,  annak  nemcsak  szegése 
tilos,  hanem  ferdítése  is. 

A  „filum  successionis  interruptum"  igen  ügyes 
fogás,  de  mégis  csak  ferdítése  volt  az  örökösödési 
törvény  pontos  meghatározásainak.  így  mellesleg  sar- 
kalatos törvényt  nem  szabad  megkerülni  azoknak, 
kik  annyira  erősködnek  a  sarkalatos  constitutiók  mel- 
lett. És  ebből  következett,  hogy  azt  a  királyt,  ki 
eleve  is  annyi  jóakaratot  tanúsított  nemzetünk  iránt, 
elidegenítették  tőle. 

Épp  ily  ferdítés  a  porosz  garantia  követelése  is. 
A  porosz  1606-ban  nem  garantálta  az  alkotmányt. 
De  ha  biztosította  volna  is,  184  éven  nem  gyako- 
rolta, nem  is  gyakorolhatta  volna  e  jogot.  Ez  elég 
elévülésnek.  És  ezen  elrozsdásodott  fegyver  kivonása 
által  a  magyar  oly  hatalomtól  vált  függővé,  mely 
saját  czéljaira  aknázta  ki  az  ország  helyzetét. 

Még  egy  nagyobb  eltérés  is  történt  az  igazságtól. 
Az  interregnum  feltevésére  szükség  volt,  hogy  IT. 
Ulászló  példájára  —  ugyan  jó  példa  —  Leopold 
is  kénytelen  legyen  megerősíteni  mindazt,  mit  a  ren- 
dek előbb  határoztak.  Hát  igazán  nem  ismerték  a 
corpus  jurist  sem?  Hiszen  az  ausztriai  ház  örökös 
jogát  1687-ben  éppen  azért  ismerték  el  a  rendek, 
hogy  az  interregnum  vészeitől  megmentsék  a  hazát  1  * 

Oly  czélok  elérésére,  melyekhez  becsületes  alku, 
vagy  becsületes  harcz  útján  lehetett  volna  csak  el- 
jutni, kicsinyes  ügyvédi  fogásokkal  vezették  ezt  a 
nemzetet. 

Mivel   pedig   sem    fegyver,    sem  törvény  mellette, 

^  Ad  antevertenda  qaoqne  exitiosa  Inter  Regni  tempóra. 
1687.  I.  Különös,  hogy  erre  az  aulikus  jogászok  sohasem 
hivatkoztak.  Ld.  1723.  III.  2.  §.  is. 

csakhamar  csalóka  álomképnek  bizonyult,  a  mi  után 
oly  mohón,  annyi  jóhiszemű  lelkesedéssel  epedtek. 

Szép  álomból  felriadni,  mindig  kellemetlen  és 
nemzet  ritkán  hálás  érte  ébresztőjének.  De  itt  ehhez 
a  leverő  érzéshez  még  az  a  tudat  is  járult,  hogy 
más  úton,  jobb  módon  csakugyan  sokat  lehetett  volna 
elérni.  A  remény  szétfoszlásához  a  nemzet  részére 
elérhető,  valóságos  kincsek  veszte  járult. 

Altalános  a  meggyőződés,  hogy  mulasztás  történt ; 
nagy,  keserves  mulasztás.  „Mit  lehet  oly  nemzettől 
remélni,  mely  ebben  a  drága  időben  vitákkal  és  for- 
malitásokkal veszti  a  szent  időt,  egymás  ellen  támad 
akkor,  mikor  megvan,  jobban  mondva,  megvolt  az 
alkalma  a  közboldogságot  századokra  megszilárdítani", 
írja  aug.  16-án  Berzeviczy  Gergely.  Az  ellenpártból 
ugyanazt  halljuk.  „Örülök,  hogy  mérsékelt  maradtam  ; 
némelyeket  a  buzgóság,  másokat  az  önérdek  vitt 
arra,  hogy  túlsókat  követeljenek.  Most  már  nem  lehet 
remélnünk  annak  megnyerését,  mit  szerényebb  eljá- 
rással megkaphattunk  volna.  El  akarták  rombolni  az 
ősi  alkotmányt,  hogy  újat  szerezzenek  vele.  Úgy  jár- 
tak, mint  a  kontár  piktor,  ki  állítólagos  javításával 
gyakran  tönkre  teszi  a  tökéletes  képeket."  ^ 

Most  már  pontosan  számot  adhatunk  arról,  mi 
volt  a  mulasztás. 

Áprilisban,  midőn  Leopold  megkezdte  a  kormányt, 
két  igen  lényeges  ügyben  engedett  szabad  teret  a 
nemzet  fejlődésének  és  önállásának. 

Elrendelte  a  magyar  nyelv  tanítását  az  összes 
közép-  és  főiskolákban.  Ennél  is  többet  tett.  A  magyar 

^  Jekelfalusy  levéltár.  0.  L.  Berzeviczy  András  szepesi 
követ  1790  aug.  24. 

nyelv  terjesztését  egyenesen  állami  feladatul  tűzte 
ki.  Egy  félszázadig  tartott,  míg  ismét  eljutottunk  oda. 
Akkorra  pedig  a  nemzetiségek  már  szervezve  voltak 
az  ellenállásra. 

Ha  a  magyar  akkor  nem  feszegeti  az  örökösödés 
kérdését  és  a  garantiát,  hanem  koronáz  és  törvényt 
hoz,  minden  emberi  valószinűség  szerint  magyar  volna 
ma  Magyarország. 

Anyagi  tekintetben  legnagyobb  sérelem  a  magyar 
vámügynek  osztrák  directio  alatt  állása.  Pászthory  az 
osztrák  kamara  ellen  folytatott  erős  harcz  után  keresz- 
tül vitte,  hogy  a  vám  a  kanczellária  intézkedése  alá 
kerüljön.  A  királynak  kellett  dönteni  és  ő  a  magyar 
törvény  értelmében  döntött. 

Vége  lett  volna  tehát,  törvényesen,  rázkódás  nél- 
kül, annak  a  gazdasági  függésnek,  melynek  követ- 
kezései alatt  ma  is  nyögünk. 

A  magyar  kamara,  az  új  kormány  alatt,  öt  száza- 
lékot fizetett  a  reá  bízott  alapítványok  után.  A  császári 
kamara  tiltakozik  ez  ellen,  fenyegetődzik,  hisz  ő  nem 
fizet  annyit :  ez  elszakadás.  Zichy  kimutatja  és  keresztül- 
viszi a  magyar  pénzügy  függetlenségét.^  Arról  a  morális 
haszonról  nem  is  szólok,  hogy  igen  jó  magyarok  bírták 
volna  a  király  bizalmát  és  nem  Balassáék. 

Magyarosodás,  gazdasági,  pénzügyi  önállóság,  hasz- 
nos dolgok,  de  tán  nem  szólnak  a  képzelethez,  nem 
ragadják  el  a  honfi  szívet. 

Csakhogy  oly  mulasztás  is  történt,  melyért  a  leg- 
ideálisabb honfi  szív  is  kesereghet. 

Belgrád  a  magyar  király  birtokában  volt.  Vissza 
kellett  adni,  harcz,  vér  nélkül,  mert  a  magyar  nem 
törvényes  királyában  bízott,  hanem  ellenségében. 

^  Elnöki  akták  231.  sz. 

Míg  az  országgyűlés  a  nemzeti  felség  és  a  teljes 
függetlenség  elvének  ködképeit  kergette,  ezeket  a 
valóságokat  szalasztotta  el.  A  ködképek  eltűntek,  de 
azért  a  valóságok  nem  várták  az  újabb  alkalmat. 
Fortuna  istenasszony  hajfürtjét  csak  ritkán  fog- 
hatni meg. 

Az  ébredés  után  hátra  volt,  menteni,  a  mi  ment- 
hető. Rendbe  kell  hozni  az  országot,  biztosítani  a 
jelent,  a  király lyal  való  megegyezéssel,  az  alkotmányos 
kormányzat  helyreállításával,  nádorválasztással,  koro- 
názással. 

Eltemetni  a  múlt  vészes  emlékét,  a  felekezeti  el- 
nyomást, az  egyházi  viszonyok  rendelkezésével. 

Végre  elő  kell  készíteni  a  jövőt,  szűkebb  viszo- 
nyok közt,  mint  remélték,  de  szilárd  alapon,  törvény- 
hozással. 


OTODIK  FEJEZET. 
A  felekezetek. 

A  XVni.  század  utolsó  harmadában  kétségtelenül 
sokat  vesztett  erejéből,  kívülről  is  szított  tüzéből,  a 
felekezeti  gyűlölségnek  nálunk  századok  óta  hata- 
lomra jutott  szenvedélye. 

E  fontos  változásnak  kettős  oka :  az  általános 
európai  műveltségnek  és  különösen  a  felvilágosító 
irodalomnak  terjedése  és  hatása ;  majd  a  nemzet  min- 
den részének  ellenállása  József  reformjaival  szemben, 
mely  egy  táborba  gyűjté  a  különböző  hitű  hazafiakat. 

Gróf  Esterházy  Károly  egri  püspök  volt  nálunk 
az  uralkodó  egyház  legerősebb  oszlopa.  De  midőn 
Sárközy  Gábor,  a  pécsi  tankerület  tisztviselője  nála 
járt  a  Pápán  felállítandó  közös  iskola  költségeire 
segítséget  kérni,  a  püspök  nemcsak  szívesen  fogadta, 
hanem  1500  frtot  ajánlott  fel  e  czélra.  A  jó  kálvinista 
alig  bír  magához  térni  bámulatában.^ 

Nem  volt  a  katholikus  irodalomnak  harcziasabb 
művelője  Szeitz  Leónál.  Máriafi  István  neve  alatt 
három  kötetes  munkát  írt  az  egri  szervita  az  „igaz 
magyarról",  azt  fejtegetvén  benne,  hogy  csak  az 
érdemli  e  nevet,  ki  hű  marad  a  Boldogasszonyhoz  és 
Szt.  István  törvényeihez.  De  ő,  ki  a  kálvinistáktól  még 
legféltettebb   kincsüket,   magyarságukat   is  kész  volt 

*  Levele  Vay  Istvánhoz.  Berkeszi  levéltár. 

elvitatni,  élénk  levelezésben  állott  a  „kálvinista"  és 
„aufklarista"  Kazinczyval.  A  magyarság  előharczosai 
kölcsönösen  tisztelni  kezdték  egymást. 

Érthető  volt  a  protestánsok  félelme,  hogy  mihelyt 
József  rendszere  megdől,  helyreáll  a  klérus  régi  hatalma. 
Ismét  mellőzéstől,  üldözéstől  kell  tartaniok.  Megnyug- 
tatja őket  az  erre  legilletékesebb  ember,  Batthyány 
prímás.  Gróf  Forgách  Miklós  figyelmeztette  őt  a  felőle 
szállongó  hírekre,  mire  januárius  30-án  így  válaszol: 
„Nem  tűrhetem,  hogy  bárki  nevemben  ily  híreket  ter- 
jeszszen.  Ilyent  nem  is  bíznék  másra,  magam  is  szól- 
hatok és  fontos  ügyekben  ez  kötelességem.  Rágalom, 
hogy  én  csak  más  vallású  polgártársaim  kárával  akarnék 
közreműködni  az  ország  boldogításában.  E  hírre  én 
régóta,  sem  tettel,  sem  szóval,  nem  szolgáltattam  okot. 
Nekem  és  mindenkinek,  ki  e  hazát  fenn  akarja  tartani, 
a  törvények  szentsége,  a  „király  és  az  ország  iránti 
hűség,  a  különböző  hitű  polgárok  őszinte  szeretete 
szolgál  ösztönül.  A  ki  máskép  cselekszik,  veszélybe 
dönti  a  vallást  és  a  hazát  is."  Csak  azt  óhajtja,  hogy 
más  is  ment  maradjon  azon  pártosságtól,  melylyel  őt 
méltatlanul  vádolják.  Felhatalmazza  gróf  Forgáchot, 
hogy  ezeket  bárkivel  közölhesse.^ 

Ez  a  szövetség  kitartotta  a  választások  kemény 
próbáját  is.  Kathoíikusok  és  protestánsok  mint  egyének, 
sőt  mint  pártok  is,  szemben  állottak  egymással,  de  a 
főelvet  illetőleg  alig  van  köztük  eltérés.  Mindössze 
három  megye  nem  vette  be  a  protestánsok  jogainak 
biztosítását.  Viszont,  mint  láttuk,  a  protestáns  megyék 
is  bevették  a  klérus  jogainak  teljes  visszaállítását. 

Mindamellett  ez  az  elvi  közösség  inkább  a  formát 
iUeti,  mint  a  lényeget. 

^  Berzeviczy  Gergely  levéltára.  Nemzeti  Múzeum. 

Mert  hiszen  nem  a  régi  törvények  s  békekötések 
érvényéről  van  szó,  hanem  azok  magyarázatáról  és 
értelmezéséről.  Hisz  az  1681.  törvény  is  elismerte 
alapul  a  bécsi  és  linzi  békét,  pedig  a  protestánsok 
hivatalos  és  törvényes  elnyomása  vele  veszi  kezdetét. 
Mennyi  mindent  olvastak  ki  a  két  clausulából:  „a 
katholikus  vallás  sérelme  nélkül"  és  „a  földesúri  jogok 
fenntartásával!"  A  történelem  egyik  legkövetkezete- 
sebb, legzaklatóbb  mellőzési  és  üldözési  rendszere 
ezekben  gyökerezett. 

Ennek  József  császár  vetett  véget.  Nem  lehet-e 
most  visszaállítani,  a  törvények  és  békekötések  elvi 
elismerése  mellett? 

Katona  István  emlékiratából  kitűnik,  hogy  a  buzgó 
katholikusok  ettől  éppen  nem  voltak  idegenek.  De 
még  a  mérsékeltebbek  sem  igen  gondoltak  arra,  hogy 
egyházuk  felsösége,  világi  statusuknak  ha  már  nem  is 
kizárólagos,  de  elsőségi  joga  az  állam  javaihoz  és 
tisztségeihez  csak  kérdésbe  is  jöhessen.  A  főpapság 
pedig  létjogáról  mondott  volna  le,  önmagát  tagadta 
volna  meg,  ha  legalább  lelkiekben  nem  tett  volna 
meg  mindent,  hitének  eddig  élvezett  suprematiájáért. 
Mert  hiába :  egyenlőséget,  általános  jogot,  a  feudális 
és  felekezeti  középkori  szellem  nem  ismer,  A  kivált- 
sággal csak  kiváltság  állhat  szemben. 

így  magyarázható,  ha  a  protestánsok  a  katholikus 
egyháznak  kétségbe  nem  vont  kiváltságit,  saját  kivált- 
ságaik lehető  kiterjesztésével  és  biztosításával  akarták 
ellensúlyozni. 

E  törekvésükre  az  a  jellemző,  hogy  körülbelül  oly 
módon  akarják  jogaikat  megállapítani  az  ország  irá- 
nyában, mint  a  hogy  az  ország  megállapítja  azokat 
a  király  irányában. 

Hiszen  eddig  is  volt  törvény  és  oklevél,  de  ele- 
gendőnek nem  bizonyult.  Ebből  merítik  a  jogot,  hogy 
újabb  biztosítékokat  követeljenek  a  királytól.  Ezért  a 
rendek  a  régi  alkotmányt  akarják  minden  kérdés  és 
vita  fölé  helyezni,  egyúttal  pedig  új  czikkelyekkel  és 
feltételekkel  megszilárdítani. 

A  protestánsok  is  nem  törvényt  látnak  a  béke- 
kötésekben, hanem  kétoldalú  nemzetközi  szerződéseket. 
Ezeken  az  országgyűlés  többsége  a  királylyal  együtt 
sem  változtathat.  Ezek  az  alkotmány  megdönthetetlen 
alkotó  részei. 

Új  biztosításul  pedig,  mint  Pestmegye  utasításából 
láttuk,^  az  összes  tisztviselői  állások  egyharmadát 
követelik.  Az  állam  minden  javára  ők  is  kiváltságos 
jogot  tartanak,  de  a  törvényhozás  hatalmát  magukra 
nézve  kötelezőnek  el  nem  ismerik. 

Éppen  akkor,  mikor  oly  fennen  hangoztatják  az 
egységet  és  a  nemzeti  összetartást,  valósággal  statust 
akarnak  alapítani  a  statusban.  Visszatérnek  azon 
politiisájukhoz,  mely  az  1662-iki  megoszláshoz  vezetett. 

Mint  az  országnak,  nekik  is  elég  joguk  volt  bizal- 
matlanságra. De  azért  eljárásuk,  bármennyire  meg  is 
magyarázható,  éppen  nem  felelt  meg  a  nemzet  érde- 
kének, sem  hagyományának.  Követelésük  felállításánál, 
midőn  arra  törnek,  hogy  a  katholikus  status  felekezeti 
ügyekben  soha  le  ne  szavazhassa  a  protestáns  statust, 
világosan  német  példa  után  indulnak.  Az  állások 
arányos  betöltésének  követelése  pedig  az  erdélyi  tör- 
vényen alapult.  De  még  ott  is  papíron  maradt. 

E  mellett  pedig  ez  az  új  feltétel  éppen  ott  támadta 
meg  a  katholikus  világi   statust,    hol  legérzékenyebb 

^  188.  1.  I.  k. 

volt.  Ha  máshol  nem.  e  ponton  összeütközésre  kerül 
a  dolog.  Mert  még  azok  is,  kik  nem  sokat  törődnek 
a  lelkiekkel,  még  kevesebbet  a  nemzetegység  érde- 
kével, teljes  elszántsággal  védik  a  maguk  kilátásait 
és  gyermekeik  lehető  reményeit  a  tisztségek  hasznára 
és  díszére. 

Tart  azonban  tovább  az  egyesülés  a  diaetáig.  Bizto- 
sítja az  eskü,  melynek  egy  fontos  pontja  arra  van 
hivatva,  hogy  a  nemzetet  egy  nagy  confoederatióba 
egyesítse,  úgy  mint  a  francziát.  És  a  mint  a  franczia 
nemzetgyűlés  kimondja,  hogy  csak  az  szavazhat,  ki  az 
esküt  letette,  úgy  a  diaetán  eleinte  túlnyomó  rész 
is  a  teljes  politikai  jog  gyakorlásának  alapfeltételéül 
állította  oda  a  hit-tevést. 

Erre  pedig  a  klérus  reá  nem  állhatott. 

Tudjuk,  hogy  a  megyék  a  papoktól  is  megkövetelik 
a  esküt.  Egy  sem  határozottabban,  mint  Szabolcs.  Az 
egri  püspök,  ki  ebben  is  előljár,  azt  válaszolja  a  fel- 
szólításra, hogy  ő  is  hazafi  és  papjai  is  aaok.  Nem 
látja  be  az  eskü  szükségét.  Azt  tanácsolja,  hogy 
hagyják  el,  mert  szokatlan,  törvényünk  nem  írja  elŐ. 
Különben  is  közeli  a  diaeta;  nem  is  illenék  rendel- 
kezését megelőzni. 

Máskép  gondolkozik  a  megye.  Szerinte  a  papi  rend 
nem  hazafiasabb  a  világinál.  Ez  pedig  leteszi  az  esküt. 
Az  is  igaz,  hogy  Hincs  törvényben,  de  világos,  hogy 
a  haza  Álmos  ideje  óta  nem  volt  oly  kritikus  állapotban 
mint  az  utolsó  tíz  évben.  Most  pedig,  midőn  Isten  kegyel- 
méből helyreállott,  belső  mozgalmaktól  kellett  tartani. 
Tehát  a  papi  statust  is  lehet  erre  szorítani.  Oktassák  a 
népet  is  szeretetre.  Ha  oly  községben,  melynek  papja  nem 
esküdött,  valamely  mozgalom  támadna.  Ők  nem  vállal- 
nak felelősséget,  hanem  a  papra  hárítják. 

Marczali :  1790—91 .  országgy.  n.  15 

íme  az  eskütagadó,  nem  alkotmányos  papok,  mint 
Francziaországban.  A  papi  rendet  hierarchikus  szer- 
vezete külön  választja  a  világiaktól,  ott  is,  hol  a  köz- 
felfogás szerint  hazafias  kötelesség  forog  szóban. 

Még  erősebbé  válik  ez  a  kérdés  a  diaetán.  A  megyés 
püspökök,  elől  a  prímással,  megtagadják  az  esküt. 
Ezért  már  oly  conservativ  ember  is,  mint  gróf  Ester- 
házy Ferencz  volt,  kimondja  rájuk,  hogy  rendi  külön 
érdeköket  fölébe  helyezik  a  nemzet  hasznának.  Mivel 
pedig  a  király  is  ellenezte  az  esküt,  úgy  látszott, 
mintha  itt  is  összeesküvés  volna  a  nemzet  egysége, 
joga,  szabadsága  ellen.  A  papi  rend,  mely  akkor  még 
szinte  egyedül  képviselte  a  katholikus  érdeket,  ellen- 
tétbe jutott  az  uralkodó  áramlattal;  gyanússá  vált. 
A  hangulat  egészen  ellene  fordult. 

Ily  viszonyok  közt  fogtak  a  kerületek  a  hitlevél 
kidolgozásához.  Olvasóink  látták,  hogy  az  összeütközés 
a  tiszai  kerületben  megy  végbe.  Nézzük  ennek  lefo- 
lyását. 

Azon  a  kérdésen:  a  hitlevélbe  jöjjön-e  a  protes- 
tánsok biztosítása,  mint  ők  kívánták,  ott  megszűnt  a 
coalitio.  Elhatározták,  hogy  mindegyik  fél  külön  ki- 
fejti álláspontját  és  úgy  jutnak  majd  megegyezéshez. 
Itt  tehát  már  csakugyan  mint  külön  statusok  állanak 
szemben.  A  nagy  nemzeti  kérdésben  periratokat  vál- 
tanak. 

1.  A  protestánsoké  már  június  22-én  elkészül.^ 
Ök   be   akarják   vétetni  a  hitlevélbe,    hogy  mivel  az 

1  Evangelici  utriusque  confessionis  I.  St.  et  00.  Romano 
Catholicos  orantes,  ut  in  Religionis  negotio  sequentia  aequo 
animo  expendere  dignentur.  Akad.  kézirat.  Jogtud.  fol.  31.  Gróf 
Teleky  József  hagyatékából,  ki  ebben  a  küzdelemben  protes- 
táns részről  vezérkedett. 

Őket  biztosító  jogok  nemzetközi  szerződéseken  ala- 
pulnak, az  azokkal  ellenkező  összes,  1647  óta  hozott 
törvények,  királyi  határozatok  és  magyarázatok,  minden 
clausuláikkal  együtt  mindenkorra  eltöröltessenek.  Mint- 
hogy az  övék  bevett  vallás,  ki  kell  ezt  mondani  a 
lelkiismereti,  a  szabadság  alapján  is,  tehát  szabadon 
lehet  követni  és  gyakorolni.  Mert  igazi  szabadságot 
korlátozni,  tiltani,  nem  szabad. 

2.  Vegyes  házasságból  származó  gyermekek  érett 
korukig  azon  vallásban  neveltessenek^  mely  felől  szüleik 
megegyeztek;  ha  meg  nem  egyeztek,  nem  követi  a 
nemet.  Érett  korukban  pedig  szabadon  választhassák 
vallásukat. 

Más  felekezet  szertartásaira  semmi  módon  se  kény- 
szerítsék őket.  Épp  oly  kevéssé  hitelveikkel  ellenkező 
esküre.  Ne  követeljék,  hogy  katholikus  templomban 
esküdjenek,  körmenetben  részt  vegyenek,  misét  hall- 
gassanak, a  katholikus  ünnepeket  megüljék,  vagy  ezek 
elmulasztása  miatt  bírságot  fizessenek.  A  helvét  hit- 
vaUásuaknál  csak  papjaik  keresztelhetnek;  orvosok, 
bábák  ezt  ne  tegyék. 

3.  Az  1608.  I.  alapján  nem  lehet  különbség  nyil- 
vános és  magán  isteni  tisztelet  között,  E  jog  kiter- 
jesztetik minden  lakosra ;  a  hely  nem  tehet  különb- 
séget. Szabad  tehát  leányegyházakat  alapítani,  papot 
bevezetni,  tornyos  templomot  építeni  a  helytartótanács 
megkérdezése  nélkül. 

4.  Vallásos  ügyeikben,  ha  szabadok,  nem  függ- 
hetnek sem  szentszéktől,  sem  kormányszéktől.  Csak 
superintendenseiket  és  zsinatjaikat  illeti  az  egyházi 
kormány  és  a  hitüket  megbotránkoztató  hitfelek  eUeni 
eljárás.  Szabad  zsinatot  tartaniok,  annak  elnöklete 
alatt,  kit  ők  választanak  oda. 

15* 

5.  A  vallásszabadsághoz  tartozik  a  nevelés  is.  Meg- 
tartják minden  rendű  iskoláikat  és  újakat  is  alapit- 
hatnak. Igazgató,  gondnok,  főigazgató  választása  csak 
őket  magokat  illetheti.  Magok  intézkednek  a  tanítás 
és  tanulás  rendje  és  iskolakönyveik  felől,  censura 
nélkül.  Deákjaik  szabadon  kijárhatnak  jótevőikhez 
(legatio),  és  a  külföldi  főiskolákra. 

6.  Alapitványaik  igazgatásuk  alatt  maradnak.  Mit 
tőlük  elvettek,  azt  visszaadják,  épp  úgy,  mint  a  katho- 
likus  egyháznak. 

7.  Szabadsággal  ellenkezik  a  stóla  fizetése  és  a 
katholikus  iskola  stb.  építéséhez  való  köteles  járulás. 

8.  Házassági  ügyeiket  véglegesen  saját  fórumaik 
intézhessék  el.  Vegyes  házasságoknál  az  alperes  bíró- 
sága illetékes. 

9.  A  megyékben  és  városokban  szám  megállapítása 
nélkül  szabadon  válasszanak  minden  felekezetből.  Ott 
csak  képességre  és  érdemre  lehet  tekinteni.  Ugyan- 
ezen elvek  szerint  alkalmazzák  Őket  udvari,  katonai 
kamarai  és  bányai  tisztségekben  is.  Városba,  czéhbe, 
akadály  nélkül  fogadják  be  őket.  Törvénynyel  szemben 
nem  állhat  meg  a  helyi  kiváltság.  Egy  vallás  ne  nyom- 
hassa el  a  másikat. 

A  főkormányszék  és  senatus  tagjai  közt  se  több,  se 
kevesebb  a  felópél  legyen  közülök  való  ;  a  többi  ható- 
ságnál legalább  egyharmad,  de  soha  se  több  a  felénél. 
Ez  a  senatusnál  mindjárt  foganatosítandó ;  másutt  az 
üresedések  mértéke  szerint. 

10.  Vallásügyben  sem  a  kormányszékek  sem  a 
hatóságok  nem  dönthetnek  szótöbbséggel.  Úgy  mint 
a  római  birodalomban,  két  egyenlő  félnek  kell  meg- 
egyezni.* 

'  Itio  in  partes. 

11.  Ettől  függ  a  társadalom  nyugalma.  A  ki  ezt 
megzavarja,  ne  az  1647.  törvény  szerint  büntettessék, 
hanem  II.  Ulászló  VI.  8.  czikke  értelmében.^  Épp  úgy 
büntessék  azokat  is,  kik  a  háborítok  ellen  nem  akar- 
nának eljárni. 

12.  E  században  is  igen  sok  templomukat,  iskolá- 
jukat foglalták  le.  Ha  a  katholikus  rendek  az  előbbi 
pontokba  beleegyeznének,  ők  a  „béke  kedvéért"  nem 
feszegetik  a  kérdést,  de  ha  nem,  megkövetelik,  mitől 
csak  igaztalanul  fosztották  meg  őket.^ 

Nagy,  győzelmi  öntudat  szól  e  sorokból.  Bizonyos, 
hogy  az  ellenfélre  nincsenek  nagy  tekintettel,  de  a 
nemzet  egységére  sem.  A  befejezése  szinte  ulti- 
mátum. Eddig,  1687  óta  a  katholikusok  „propter  bonum 
pacis"  erősitik  meg  őket  jogaikban;  most  e  phrasis 
szájukban  válik  fenyegetéssé. 

Nem  soká  késtek  válaszukkal.^  Már  június  27-én 
kifejtik:  1.  hogy  a  megkülönböztetés  a  kétoldalú 
béke  s  az  egyoldalú  törvény  közt  téves.  Az  1608.  és 
1647.  törvényekben  hozzájárult  amazokhoz  az  ország, 
így  tehát  külön  nem  állhatnak  meg. 

Ha  az  egyoldalút  abban  az  értelemben  veszik,  hogy 
az  evangélikusok  nem  voltak  jelen,  vagy  ellenmondtak 
annak  a  törvényben  semmi  nyoma.  Hisz  akkor  egy- 
oldalúbb  volt  a  linzi  békekötés,  mert  annak  a  klérus, 
a  világi  katholikus  urakkal  együtt,  nyiltan  ellenmondott. 

'  Az  első  600  írt  bírságot  ró  ki,  a  második  szerint  a  tör- 
vényt megvető  praelatus  elveszti  javadalmát,  a  báró  vagy  nemes 
minden  birtokát.  Mindegyik  esetben  azonfelül  számkivetés  és 
hűtlenség  nótája. 

*  Aláírva:  Status  Evangelíci. 

'  Observationes  pro  parte  Dnorum  Cath.  circa  projectum 
in  Negotio  religionis  stb.  Ugyanott. 


230  OtOdik  fejezet. 

Különben  is  a  békét  megelőző  háborúk  nem  voltak 
vallásháborúk.  Az  erdélyi  fejedelem  viselte  azokat  a 
magyar  király  ellen  és  okaik  épp  úgy  érdekelték  a 
kathoUkusokat,  mint  a  protestánsokat. 

A  harmónia  és  unió  czéljából  beleegyeznek,  hogy 
alapul  a  békekötéseket,  az  1608.,  1622.,  1647.,  1659. 
törvényeket  és  hitleveleket  vegyék,  az  ezekkel  ellen- 
kező törvényeket  pedig  eltöröljék.  De  egy  vagy  két- 
oldalú szerződésről  ne  legyen  szó. 

A  protestáns  felekezeteket  1608  óta  fogadták  be ; 
a  római  katholikust  800  éve.  Nem  is  nézve  tehát,  hogy 
ez  a  király  hite,  a  főnemesség  és  a  plebs  nagyobb 
része  is  vallják,  mindenkép  megilleti  az  uralkodó^ 
vallás  charaktere. 

De  nem  akarván  sérteni  evang.  testvéreinket,  le- 
mondunk e  domináns  szóról.  De  ki  kell  mondani,  hogy 
első  és  igen  JciemelJcedő.^ 

Hogy  ez  a  kiváltsága  ne  maradjon  puszta  szó,  ki 
is  kell  azt  fejezni.  Ez  nem  csak  abban  áll,  hogy  a 
klérus  az  első  rend  és  így  minden  nemesi  jogban 
részesülő,  hanem  abban  is,  hogy  a  hithagyás  (apo- 
stasia)  a  házassági  törvénykezés  és  a  vegyes  házas- 
ságokból eredő  gyermekek  nevelése  körül  megálla- 
pittassék  a  „praeeminentia". 

A  római  katholikusok  mindjárt  az  első  ülésen 
kijelentették,  hogy  hivatalok  betöltésénél  ki  van  zárva 
a  számarány  meghatározása.^  Elég  az  1647.  V.  „val- 
láskülönbség   nélkül".  Hisz  ez,  tekintve  a  kath.  ren- 


'  Domináns. 

'  Príma  et  praeeminens. 

^  Numerus  fixus. 

dek  birtokát  és  a  plebs  számát,  jobban  kedvez  a  pro- 
testánsoknak. 

Fenntartják  maguknak  a  megegyezést/ 

Mindenesetre  a  hazai  közjogi  felfogáshoz  köze- 
lebb állanak;  a  nemzet  egységét  jobban  veszik  tekin- 
tetbe. Nem  nevezik  magukat  kath.  statusnak.  Egye- 
bekben is  kétségtelen  előzékenységet  tanúsítanak  és 
mint  utolsó  megjegyzésük  mutatja,  még  hosszabb 
alkura  is  hajlandók. 

E  pontokon  alapuló  javaslatukban  a  hitlevél  csak 
az  1608 — 1659-iki  törvényeket  és  békekötéseket  em- 
líti, mint  a  protestánsok  jogai  alapját,  „hogy  a  belső 
egyetértés  helyreálljon  és  ezentúl  minden  rész  csak 
a  közjót  mozdítsa  elő".  A  többi  törvényekbe  jő. 

E  törvény  a  vallás  ügyéről,^  a  felekezetek  meg- 
egyezése által  jön  létre,  hogy  köztük  örök  összhan- 
got létesítsen.  A  békekötések  és  az  1647.  előtti  törvé- 
nyek megállapították  a  protestánsok  szabad  vallás- 
gyakorlatát. De  hogy  ez  ne  váljék  a  kath.  egyház 
kárára,  mit  a  bécsi  béke  is  kifejezett,  a  következő 
óvásokkal  (salvatela)  veszik  körül. 

1.  Noha  a  kath.  egyházat  megilletné  az  uralkodó 
egyház  jellege,  gyanú  elkerülése  végett  elsőnek  és 
igen  kiemelkedőnek  nevezik  csupán.  E  szerint  nem 
lehet  teljes  egyenlőség. 

2.  Vallásukat  az  evangélikusok  szabadon  gyako- 
rolhassák, nyilvánosan. 

3.  Praeeminentia  szempontjából  mégis  elhatároz- 
zák, hogy  a  kath.  vallást  elhagyó  nemes  többé  hiva- 
talt nem  viselhet.  Plebejusoknak  egyszerűen  tilos  az 

^  Salva  nihilominns  ulteriore  coalitioae. 

'  De  negotio  religionis.  A  hagyományos  kifejezés. 

apostasia.    Az  áttért    nemesek    házassága    is   felold- 
hatatlan. 

4.  Vegyes  házasságoknál,  ha  katholikus  az  apa, 
minden  gyermeke  hitét  követi,  ha  protestáns,  a  fiúk 
apjuk,  a  leányok  anyjuk  vallásában  neveltetnek,  ha 
csak  írásban  nincs  más  megállapítva.  De  az  ilyen  írás 
nem  állítható  ki  az  evang,  rész  javára. 

5.  Vegyesházassági  ügyek  mindig  a  szentszék  előtt 
tárgyalandók. 

6.  Evangélikus,  vallásával  ellenkező  szertartásra 
nem  kényszeríthető;  a  decretale  eskü  reájuk  nem 
vonatkozik;  kálvinista  gyermeket  csak  papjuk  keresz- 
telhet. 

7.  A  protestánsok  magán  istentisztelete  meg- 
szűnik. 

8.  A  római  katholikus  pap  protestáns  beteget  vagy 
rabot  csak  úgy  látogathat  meg,  ha  hívják. 

9.  A  protestáns  egyházakat  superintendenseik  és 
zsinatjaik  igazgatják. 

Általános  zsinatot  is  tarthatnak,  de  csak  a  felség 
tudtával,  ki  királyi  biztost  küldhet,  nem  vezetésére, 
hanem  tanúnak. 

10.  Iskolakönyveiket  censura  nélkül  nyomtathat- 
ják, de  a  kath.  vallás  sérelme  nélkül.  Ezért  a  super- 
intendensek  és  curatorok  felelősek.  Ezért  azok  neve 
ott  legyen  a  könyvön. 

11.  Az  alapítványokra  nézve  megegyeznek  a  pro- 
testánsokkal. 

12.  A  stólát  nem  fizetik,  ott  sem,  hol  szerződés 
kötelezné  Őket  reá.  De  ez  a  királyi  tizedet  nem  illeti, 
sem  a  papok  földesúri  jogait. 

13.  Házassági  ügyeikben  saját  hatóságuk  ítél,  kivéve 
a  vegyes  házasságokat. 

14.  Hivatalok  betöltésénél  az  1647.  V.  szerint  jár- 
nak el,  kivéve  azon  szabad,  kir.  városokat,  melyeke 
nek  erre  nézve  kiváltságuk  van. 

15.  Templom  és  iskola  a  mostani  birtokállapotban 
marad.  Visszaadásnak  nincs  helye. 

Feltűnő,  minő  nagy  az  eltérés  a  békülékeny  álta- 
lános rész  és  a  harczias  részletezés  közt.  Mert  e  czik- 
kek  nemcsak  a  kath.  egyház  felsőségét  biztosítanák, 
hanem  megadnák  a  jogot  a  protestánsok  zaklatására. 
Hogy  ki  lehetne  erre  aknázni  az  iskolakönyvekről 
szóló  czikkelyt! 

Mindegyik  rész  fel  volt  szerelve  argumentumokká  1. 
Már  június  30-án  meg  volt  az  evangélikusok  viszon- 
válasza.  Fenntartják  azt,  hogy  a  békekötések  igen 
is  kétoldalú  szerződések.  A  béke  tárgya  a  vallás, 
tehát  a  háború  okai  közt  is  kellett  szerepelnie.  Ha 
pedig  e  kötések  az  ország  szabadságát  is  megvédték, 
annál  inkább  kötelességünk  határozataik  megtartása. 

Az  evangélikusok  el  nem  térhetnek  a  békeköté- 
sek mindenkorra  kötelező  és  egyoldalúlag  meg  nem 
változtatható  jellegének  fenntartásától.  Mert  ha  a 
vallás  ügyét  az  országgyűlésnek  adják  át,  már  a  jövő 
diaeta  tönkreteheti  őket.  Azt  is  fenntartják,  hogy  a 
protestánsoknak  is  van  joga  az  országnagyi  méltó- 
ságra. Ha  most  nincs  kezökben,  az  nem  jog,  hanem 
sérelem.  Nem  áll,  hogy  az  ország  nagyobb  része 
katholikus.  A  többi  együttvéve  sokkal  több.  Mégis 
eddig  csak  ők  élvezik  az  ország  hasznát. 

A  vallások,  emberek,  polgárok  egyenlőségét,  mely 
természetes,  a  római  katholikusok  nem  vehetik  sére- 
lemnek. 

Praeeminentiáról  szó  sincs  a  békekötésekben.  A 
protestánsok   elismerik   a   klérust  első  rendnek  „míg 

az  ország  úgy  akarja",  de  az  apostasiát  bűnnek,  a 
vegyesházasságoknál  a  kényszerítést  jognak,  el  nem 
ismerhetik.  Ha  az  1647.  V-öt  teljesítették  volna, 
ők  nem  követelnék  a  hivatalok  megosztását.  De  nem 
akarják,  hogy  újra  is  megcsalják  őket.  A  nagyobb 
vagyon  nem  dönt,  mert  a  vagyonosabb  még  nem  al- 
kalmasabb. Úr  és  nemes  egyforma  jogú.  Hogy  az 
úrnak  többje  van,  azt  is  csak  hivatalainak  köszöni. 
A  római  kath.  nemesség  sok  évtizeden  át  csak  nyer- 
hetett, a  protestáns  csak  veszthetett.  A  népszám  pedig 
a  protestánsoknak  kedvez. 

Nem  nyugodhatnak  abba,  hogy  mikor  az  ország 
jogait  helyreállítják,  az  övéiket  oly  kevésbbé  veszik. 

Ők  hazafias  és  testvéri  szeretettel  viseltetnek  pol- 
gártársaik, sőt  a  tisztelendő  klérus  iránt  is.  Reménylik, 
hogy  ezek  is  viszonozni  fogják  érzelmeiket. 

A  kerület  többsége  által  elfogadott  diploma-ter- 
vezetükben kijelentik,  hogy  a  kath.  vallásnak  az  ő 
jogaikból  nem  származik  praejudiciuma.  A  praeemi- 
nentiát  is  elismerik,  a  mennyiben  az  a  király  val- 
lására és  a  klérus  rendiségére  vonatkozik.  Tovább 
azonban  ne  terjedjen.  Még  abba  is  belenyugszanak, 
a  kath.  egyház  elsősége  elismerésére,  hogy  az,  a  ki 
hozzájuk  át  akar  térni,  előbb  a  püspök  által  kijelölt 
lelkésztől  6  hétig  oktatásban  részesüljön.  De  az  erről 
szóló  bizonyítvány  kiadásában  ne  tegyen  nehézséget. 
Megadják  azt  is,  hogy  vegyesházassági  esetekben, 
mivel  szentségről  van  szó,  a  szentszék  ítéljen.  A 
gyermekeket  illetőleg  azonban  fenntartják  az  elvet, 
hogy  a  fiúk  atyjuk,  a  leányok  anyjuk  hitében  nevel- 
tessenek. 

Egyebekben  nyilvánvaló  közttik  az  egyetértés,  de 
kívánják   még   az    evang.  papok  adómentességét.  Az 

iskolakönyveknél  a  superintendenseket  és  gondno- 
kainkat ne  terhelje  felelősség. 

A  hivatalokban  megelégszenek  egyharmaddal.  Vá- 
rosban, megyében  csak  érdem  döntsön.  Az  őket  kizáró 
városi  privilégiumok  megdőlnek. 

Abba  is  beleegyeznek,  hogy  egyházaikat,  iskoláikat 
vissza  nem  követelik.  De  viszont  új  foglalás  se  legyen. 
Erre  törvényes  büntetést  állapítanak  meg. 

Világos,  hogy  a  két  felfogás  közti  gyakorlati  el- 
térés különösen  a  praeeminentia  következéseinek  ki- 
mérésében jut  kifejezésre.  Az  áttérés,  a  vegyes- 
házasságokból származó  gyermekek  nevelése,  válnak 
fő  ütköző  pontokká. 

De  az  elvi  eltérés  igen  jelentékeny.  A  protestán- 
sok még  mindig  követelik  összes  jogaik  biztosításá- 
nak fölvételét  a  hitlevélbe ;  a  katholikusok  ott  egy  rövid 
kijelentést  kivannak  csak,  a  többit  meg  törvényben 
állapítják  meg.  A  lényeges  különbség  tehát  az,  hogy 
az  egyik  fél  sarkalatos,  változhatatlan  alaptörvény 
gyanánt  akarja  beczikkelyeztetni  jussát ;  a  másik  pedig 
azt  az  országgyűlés  többsége  és  a  király  által  vál- 
toztathatónak  akarja  továbbra  is  tekinteni. 

Meg  kell  jegyezni,  hogy  a  II.  és  Hl.  Ferdinánd  és 
I.  Leopold  hitlevelében  meg  van  a  vallásügy,  de  csak 
általánosságban,  hivatkozással  a  békekötésekre  és 
törvényekre.  A  katholikusok  mellett  szól  tehát  a  tör- 
téneti hagyomány. 

Nem  is  hagyják  el  a  küzdelmet.^  De  mivel  a 
protestánsok  már  több  részben  közeledtek  hozzájuk 
s  mindössze  csak  öt  pontban  térnek  el,  azt  remélték, 
lehetséges  a  coalitio.  Ezt  legjobban  szeretnék ;  az 
eskü   is  erre  kötelezné  a  két  részt.  A  többség  azon- 

^  Puncta  Dominorum  Cath.  die  4  Julii  congregatorum. 

ban  ellenök  döntött.  Ők  nem  engedhetik,  hogy  val- 
lásukat elsőségétől  megfosszák  és  így  nem  testvéri 
egyesülés  áll  be,  hanem  egyenetlenség. 

Világos,  hogy  az  evangélikusok  teljes  egyenlő- 
ségre törnek.  De  ezt  nem  engedhetik  meg,  mert  a 
kath.  egyház  elsőségének  rovására  menne,  pedig  az 
elsőségüket  a  bécsi  béke  is  elismerte. 

Különösen  hitük  elhagyóit  illetőleg  nem  enged- 
hetnek.' Az  egyház  méltóságához  tartozik,  hogy  az 
áttérést  megakadályozhassa.  Minden  civilisált  nemzet 
különbséget  tesz  befogadott  és  uralkodó  vallás  közt. 
Terjesztést,  zelotismust  bevett  vallásnak  sehol  sem 
engednek.  Az  1741.  XLVI.  t.-cz.  mely  Horvátország- 
ból kizárja  a  máshitűeket,  „egyedül  igaznak"  nevezi 
vallásukat.^  A  nemes  tehát  ily  esetben  bírságot  fizes- 
sen, vagy  hivatallá  képtelen  legyen;  a  parasztot  és 
papot  pedig  önkényes  büntetéssel  sújtsák. 

Szintúgy  fentartják  a  domináns  vallás  folyománya 
gyanánt  a  vegyes  házasságból  származó  összes  gyer- 
mekek kath.  nevelését.  Ha  máskép  nem,  reversalisok 
útján  kell  azt  biztosítani,  mint  Mária  Terézia  idejében. 

Stóla,  párbér  dolgában  engednek,  noha  az  utóbbit 
illetőleg  hivatkozhatnának  az  1647.  Xl.-re ;  szintúgy 
engednek  a  városok  privilégiumait  illetőleg  is,  és 
noha  így  papjaik  évenkint  több  mint  100,000  frtnyi 
jövedelemtől  esnek  el. 

Nem  engedhetnek  azonban,  az  itio  in  partest  és 
a  hivatalt  illetőleg.  Exotikus  intézmények  nem  felel- 
nek meg  a  magyar  geniusnak,  törvénynek  és  erkölcs- 

^  Tény  az,  hogy  akkor  is  sokkal  több  protestáns  lett 
katholikussá,  mint  megfordítva.  Berzeviczy  Gergely  jegyzetei- 
ben név  szerint  elősorolja  az  illetőket. 

'  Solae  verae. 

nek.  Kérik  ezen  javaslatuknak,  mely  világos  bizonyí- 
tása, hogy  harmóniára  törekszenek,  testvéries  tárgya- 
lását s  elfogadását. 

Ennek  az  íratnak  sem  hangja,  sem  tartalma  nem 
tiílzó  vagy  bántó,  egész  iránya  mégis  tán  az.  Mint 
komoly  elvi  viszályoknál  rendesen,  minden  további 
lépés  még  jobban  elválasztja  egymástól  a  feleket. 
Most  már  igazán  nem  elsőségről,  hanem  a  megszo- 
kott uralomról  beszélnek  a  katholikusok. 

A  franczia  nemzetgyűlésen  1789.  augusztus  28-án 
d'Eymar  abbé  azt  indítványozta,  fogadják  el  a  róm. 
kath.  vallást  az  állam  vallásának.  Az  indítványt  el- 
vetettek. 1790.  ápr.  13-án  az  indítványt  d'Eymar  oly 
módosítással  terjesztette  be,  hogy  a  kath.  vallás  a 
nemzet  vallása.  E  fölött  is  napirendre  tértek,  noha 
maga  a  gyűlés  magát  katholikusnak  mondotta.^  Már 
előbb,  nov.  2-án  lefoglalták  a  papi  javakat  az  állam 
részére.  Kimondták,  hogy  bármely  hivatal  betöltésé- 
nél csak  az  érdemre  lehet  tekintet,  egyenesen  meg- 
adva így  az  annyi  időn  át  száműzött  „nem  katho- 
likusoknak"  a  teljes  polgárjogot.  A  régen  az  ország- 
ban lakó  zsidók  polgárjogát  kezdettől  megkapták  a 
teljes  polgárjogot ;  a  német  zsidók  is  megkapták 
éppen    egy   kath.   papnak,  Grégoirenak  indítványára. 

A  tolerantia  szót  Mirabeau  keményén  elítélte  és 
az  emberi  jogok  kinyilvánításának  10-ik  czikke  így 
szól:  senkit  sem  szabad  háborgatni,  vallásos  véle- 
ménye miatt  sem. 

És  még  ezen  igazán  forradalmi  testület  is  arány- 
lag vallás  dolgában  volt  legconservativabb.  Igazán 
liberális  tagjai  ezt  gyakran  észreveszik  és  megrójják. 

'  Anlard,  i.  m.  44  lap. 

Duquesnoy  így  szól  naplójában  :  Mondok  valamit,  min 
sokan  megbotránkoznak,  de  mi  örök  igazság,  melyet 
minden  kor  története  megerősít:  soha  se  lesz  sza- 
badság olyan  népnél,  hol  uralkodó  vallás  van.  Van- 
nak igazságok,  melyeket  franczia  elme  nem  bír  el  és 
a  vallásos  türelmetlenség  csak  alkalomra  vár,  hogy 
adott  alkalommal  új  erővel  megszülessen.^ 

Ne  csodálkozzunk  tehát,  ha  nálunk  is  fenn  akar- 
ják még  tartani  az  uralkodó  vallást.  Az  általános 
elvek  elismerése  mellett  a  történeti  hagyomány  és 
az  erők  egyensúlya  is  számot  tesz  a  politikában. 
Midőn  a  kath.  egyház  kész  alászállni  azon  uralkodó 
polczról,  melyet  1681.  óta  törvényesen  elfoglalt,  még 
mindig  oly  helyzetet  akar  biztosítani  magának,  mely 
a  többi  bevett  vallásétól  nagyon  különböző. 

Legfurcsábbnak  látszik  a  kath.  emlékiratnak  azon 
pontja,  mely  egyenesen  a  civilisált  államok  jellemző 
vonásának  veszi,  hogy  más  legyen  az  uralkodó  val- 
lás helyzete,  mint  a  bevetteké.  Akkor  az  csakugyan 
úgy  volt,  de  természetesen  a  barbároknál  még  nagyobb 
volt  a  különbség.  Hol  pedig  igazán  törvényes  volt  a 
teljes  egyenlőség,  mint  Erdélyben,  ott  gondoskodott 
a  XVin.  században  az  udvarra  támaszkodó  klérus 
arról,  hogy  ez  egyenlőség  valóra  ne  válhasson. 

E  kérdéseket  tárgyalták  akkor  is  a  legnagyobb 
szenvedelemmel,  a  legfojtóbb  dühhel  és  haraggal. 
Minden  magyart  ezek  érdekeltek  legjobban.  Az  utolsó 
századok  szomorú  hagyománya  szerint  a  felekezet  kap- 
csa erősebb  volt  annál,  mely  a  polgárt  az  államhoz, 
a  honfit  nemzetéhez  fűzi.  Nehéz  elképzelni,  hová  jut- 
hattunk volna  el,  ha  nemzeti,  műveltségi,   gazdasági 

*  Journal,  Versailles  1789.  ang.  23.  309—310.  1. 

téren   fejtették   volna  ki   azt  az   energiát,   melyet  a     ' 
felekezetek  jogkörének  pontos  megállapítására  kellett    , ' 
pazarolni.  ' 

Tudjuk,  hogy  e  viszály  éppen  a  legfontosabb  mo- 
mentumban teljesen-  megállította  a  diaeta  tevékeny- 
ségét. »Ezt  a  diaetát  tisztán  vallásos  diaetának  lehetne 
eddig  nevezni",  írja  gróf  Esterházy  Ferencz  júl.  6-án. 
Mert  a  vallás  ügye  lassítja  annyira  eljárásunkat, 
jobban  mondva  egy  részt  a  protestánsok  mértéktelen 
követelései,  másrészt  a  klérus  makacssága  mely  azt 
is  megtagadja,  mi  azon  követelésekben  igazságos.  A 
tiszai  kerület  utolsó  ülésén  nagy  szakadás  állott  be. 
A  protestánsok  semmi  máshoz  nem  akarnak  fogni, 
míg  a  vallásügy  be  nincs  fejezve,  viszont  a  papok 
kijelentették;  ha  meg  nem  hallgatják  őket,  haza- 
mennek és  itt  hagyják  a  diaetát.  Oly  nagy  az  ellen- 
tét, hogy  minduntalan  attól  kell  félni,  hogy  hajba 
kapnak. 

Nemcsak  a  diaetára  süti  bélyegét  ez  a  harag, 
hanem  még  inkább  az  irodalomra  is.  Nemcsak  a  leg- 
több röpirat  foglalkozik  e  kérdéssel,  hanem  a  legtöbb 
gúny  vers  is.^  —i 

A  zavart  még  fokozta,  hogy  a  katholikusok,  sőt  / 
a  papság  sem  értettek  egyet.  A  mérsékeltek  a  coa- 
litio  értelmében  készek  voltak  megadni  a  protestán- 
soknak a  polgárjogot,  megelégedve  a  kath.  egyház 
elsőségének  biztosításával;  a  túlozok  előtt  tán  nem 
is  Mária  Terézia,  hanem  I.  Leopold  kora  lebegett 
követendő  ideál  gyanánt.  A  politikusabb,  hazafiasabb 
rész  a  prímás  után  indult,  a  zeloták  a  kalocsai  érsek-  | 
nél,    gróf   Kollonics  Lászlónál,   tartották  összejövete-  j 

'  Sok  a  Eruplanicz-gyűjteményben  és  a  N.  M.  261.  latin 
kéziratában. 

leiket.  Hiába  erősködött  a  prímás,  hogy  a  püspökök 
őt  követik,  nemcsak  az  akták,  hanem  a  pasquillusok 
is  mutatják,  hogy  nagyon  jól  tudták,  milyen  ellentét 
van  köztük. 

A  prímásról  így  szól  egy  gúnyoló  vers:  A  bibor, 
a  mitra,  a  római  szék  jutalma,  méltatlan  üres  főt 
díszítenek.  Nem  törődsz  a  vallással,  sem  a  hazával, 
mikor  Ormosdynét  öleled.  Ez  a  te  munkád,  ez  a  te 
otthonod,  bár  tudod,  milyen  rút  a  meddő  szerelem. 
Ott  küzdői,  ott  győzöl,  ott  aratsz  végtelen  diadalokat. 
Te,  a  ki  Istennek  szenteltettél,  ott  veszted  el  rosszban 
erődet.^ 

Albert  herczeg  azt  írja  róla,  hogy  külső  megje- 
lenésében volt  valami  nevetséges,  de  nagy  esze  és 
az  ország  teljes  ismerete  nagy  értékűvé  tették  ta- 
nácsát. 

Kazinczy  ezt  így  színezi  ki :  Termete  alacsony  volt 
és  igen  húsas  és  hasas,  a  mellett  parókát  hordott; 
fogatlansága  miatt  szája  félre  volt  rándulva.  Midőn 
szólla,  alig  lehete  a  hallónak  magát  megtartóztatni, 
hogy  ne  nevessen.  De  lelke  igen  nagy  volt  és  ha 
kedveztek  volna  neki  az  idők,  szintúgy  tudott  volna 
uralkodó  minister  lenni,  mint  a  Richelieuk  és  Maza- 
fínik.  Egy  valaki  azt  monda  nekem  felőle:  ez  nagy 
kurucz,  t.  i.  éppen  nem  barátja  Német    Uraiméknak. 

Méltóságát  suffraganeusaival  szemben  nagyon  fen- 

1  Kruplanicz  levéltár.  N.  M.  Erről  Kazinczy  is  tudott.  ,A 
Cardinalis  még  öregebb  korában  is  nagyon  szerette  a  szép  ábrá- 
zatokat.  Ormosdyné  általa  lett  gazdaggá  és  Pozsonyban  által 
ellenben  lakott  a  primás  palotájával.  Ifjabb  korában  gróf  Ráday 
Gedeonnénak  egyszerre  12  báli  ruhával  kedveskedett".  Magyar 
dolgok.  M.  T.  Akadémia,  kézirat. 

tartotta.  A  diaetán  a  püspökök  nem  voltak  vele  meg- 
elégedve. A  bibornok  ismerte  a  Leopold  gondolko- 
dását; tudta,  mikép  járt  el  Toscanában  és  jobbnak 
találta  közletni  a  vágást,  mint  egyenesen  ellenkezni. 
Két  püspököt  küldenek  hozzá,  hogy  előadják  a  panaszt. 
A  prímás  ezt  megtudja,  teljes  díszben  fogadja,  meg- 
hallgatja, aztán  kikergeti  őket,  megparancsolván  nekik, 
hogy  ezt  vigyék  hkűl  küldőiknek. 

Kivüle  bizalmasa,  unokaöcscse,  gróf  Sauer  volt 
czéltáblája  a  gúnynak.  Azon  töprenkednek,  milyen 
hitű  ez  a  rothadt  d . .  g.  Nem  katholikus,  nem  kál- 
vinista, sem  lutheránus,  sem  anabaptista,  sem  világi, 
sem  papi,  sem  ariánus,  sem  jansenista,  sem  kőmives, 
de  még  atheista  sem.  Vagy  semmi,  vagy  csak  az  Isten 
tudja,  micsoda. 

A  többit  sem  kímélik.  Milassin  fejérvári  püspököt, 
iszákosnak  írják  le,  szintúgy  Fenglert,  a  győrit.  A 
váradi  Kalatay,  csak  lovaival  törődik.^ 

így  magyarázta  a  püspökök  hallgatását  és  vissza- 
vonulását az  alsó  papság,  mely  a  kerületi  ülésekben 
egyedül  volt  kénytelen  megvívni  a  harcot.^  A  káp- 
talanok és  apátságok  követei  már  jún.  17-én  össze- 
ültek és  megállapították  eljárásuk  tervét.  Legjobban 
szeretnék,  ha  a  vallásügy  egyáltalában  elő  nem  for- 
dulna a  diaetán,  de  ha  előfordul,  legalább  a  hit- 
levélbe ne  kerüljön.  Erre  pedig  elegendő  ok  az,  hogy 
egy  rend  ellene  van,  sőt  a  diplomába  csak  az  jöhet, 
mi  az  egész  országnak,  mind  a  négy  rendnek  óhaj- 
tása. Igaz,  hogy  a  régibb  hitlevelekben  meg  volt,  de 
mióta  örökös  a  Habsburgház,  nem.  Különben  is,  az 
akatholkusok   elvei  szerint  a  fejedelemnek  van  joga 

^  Eqai  una  cura,  sed  non  cleri  jura. 

•  A  váradi  káptalan  követeinek  jelentése,  júl.  7-én. 

Marczali :  1790—91.  országgy.  ü.  16 

a  vallás  ügyeit  intézni,  ügy  mint  azt  nálunk  az  1715. 
30.  ez.  előírja.^ 

Sauer  maga  az  ellentétet  így  magyarázza  :  a  tiszai 
kerület  bizottságában  9  katholikus  és  6  protestáns 
foglalt  helyet,  Fekete  elnöklete  alatt.  Az  asztal  végén 
ül  „az  a  négy-öt  ember,  ki  semmivé  akarja  tenni  a 
monarchiát".^  Noha  a  katholikusok  vannak  többség- 
ben, a  szavazásnál  mindig  ellenünk  döntöttek.  Midőn 
a  protestánsok  beadták  első  emlékiratukat,  a  katho- 
likusok ő  reá  bízták  a  választ.  „Én  azt  el  is  készí- 
tettem, de  a  szavazás,  mint  rendesen,  ellenünk  dőlt 
el.  Most  reám  és  Domokosra  bízták  a  végleges  javas- 
lat szerkesztését.  Három  napig  dolgoztam  a  pedáns- 
sal, nem  akartam,  hogy  leszavazzanak  és  velem, 
Zábráczkyval  és  Almásy  Ignáczczal  gorombáskod- 
janak. Meg  is  írtuk,  külön  javaslatainkat,  már  elő- 
adtuk a  kerületben,  de  a  protestánsok  most  sem 
engednek.  Azt  javasoltam,  terjesszük  mindkettőt  a 
plénum  elé.  így  késik  minden. "  ^ 

Gyanúsítják,  hogy  tiíl  patrióta.  Ellene  van  a  klé- 
rus. Zsolnay  gorombán  felelt,  midőn  ebédre  hívta  és 
a  diaetán  is  szólt  ellene.  Azt  mondják,  csak  protes- 
tánsok és  szabadkőmivesek  a  barátaim. 

Mindamellett,  javaslatát,  melyért  őt  annyira  megtá- 
madták, a  két  dunai  kerület  szórói-szóra  elfogadta.  Az 
egész  eltérés  az,  hogy  elhagyták  a  praeeminentiát, 
mire  én  súlyt  helyeztem,  viszont  megtagadták  házassági 
ügyekben  a  consistoriumok  illetőségét,  miből  egyhá- 
zunknak semmi  haszna.  Ez  nekem  nagy  elégtétel. 

A  prímás  aug.  31-én  összehívta  az  egész  klérust. 

*  Jegyzőkönyv  a  kalocsai  érseki  levéltárban.  Diaetalía. 

*  Die,  die  Monarchie  coupiren  voUen. 
'  Júl.  9-iki  levele  Pászthoryhoz. 

Előadta,  hogy  a  diplomába  bejöhet  a  protestánsok 
szabad  vallásgyakorlata  és  a  békekötések;  egyebek- 
ben pedig  a  dunaiak  törvényjavaslata  elfogadható. 
Ennek  fejében  a  kath.  egyház  törvényt  nyer  az  apos- 
tasia,  vegyes  házasság  és  házassági  per  dolgában,  mi 
eddig  hiányzott.  A  püspökök,  kik  most  először  szó- 
hattak  a  vallás  ügyében,  azt  vitatták  ellenében,  hogy 
a  klérus  eltűrheti  a  protestánsoknak  adandó  kedve- 
zéseket,  de  a  lelkiismeret  sérelme  nélkül  bele  nem 
egyezhetik,  haszon  fejében  sem.  Gróf  Andrássy,  gróf 
Berchtold  és  Szily  voltak  a  főszónokok  és  Sauer 
egyedül  szállott  velők  szembe.  Ez  könnyű  volt,  „mert 
az  olyan  theologia,  mely  a  lelkiismeretet  sérti,  ha  val- 
lásomat szolgálom,  non  sens".  Ugyan  mit  használt 
protestatiónk  250  év  óta.  A  hozzájárulásunk,  úgy 
mint  a  prímás  akarja,  használhat.^ 

Ezt  a  két  hónapot  teljesen  a  felekezeti  harcz 
foglalja  le.  Hazafias  buzgalmat  kelt  a  diploma  is ;  a 
pártszellemet  foglalkoztatja  a  garantia  is ;  de  szen- 
vedélyt, igazi  vak  düht  csak  ez  kelt. 

Hogy  lehetett  volna  a  tiszai  kerületben  megegye- 
zésre jutni,  mikor  a  bizottság  elnöke,  gróf  Fekete 
így  szólt:  Én  azt  akarnám,  hogy  a  három  vallás  any- 
ujára össze  volna  egyesülve  és  összezavarodva,  hogy 
az  ördög  se  tudná,  melyik  közül  ragadna  el  valakit.^ 
Hullott  is  reá  a  pasquillusok  árja,  mint  szennyező 
zápor.  Vay  István  pedig  kijelentette,  hogy  egy  megye 
szava  többet  érő  az  egész  klérusénál. 

„Ez  idő  szerint  (jún.  28.),  a  vallás  dolga  forogván 
kérdésben,  a  sok   apró  munkák  pro  et  contra  jöttek 

'  Szept"  8-iki  levele. 

*  Keresztesi  naplója  267.  1. 

s  bújtak  ki,  mint  a  gombák,  nyomtatásban,  melyekért 
az  ember  nem  győzött  fizetni,  minthogy  eleinte  igen 
drágák  s  kapósak  voltának.  Ezeken  kívül  a  sok  pas- 
quillusoknak,  mocskos  Írásoknak  is  nagy  divatja 
vala".i 

Nem  szólunk  azon  iratokról,  melyek  nemcsak  a 
kath.  vallás,  hanem  egyáltalában  a  vallás  ellen  izgattak 
és  melyek  közül  a  Laczkovicsé  egyike  a  legszélsőb- 
beknek,^ Az  akkori,  igen  sekélyes  német  felvilágoso- 
dásnak hatása  alatt  készült  és  egész  tartalmánál  és 
irályánál  fogva  művelt  embernek  alig  tetszhetett. 
De  azt  mindenesetre  bizonyítja  az  az  irodalom,  hogy 
a  felekezetek  közötti  harcz,  mihelyt  nem  elvekért, 
hanem  érdekekért  folyik,  a  hitetlenségnek  töri  az 
útját. 

Legkelendőbbek  voltak  tán  Trencknek,  a  hires 
kalandornak;  fényesen  írott  munkái,  különösen  a 
Bilanx,  melyben  a  papi  uralom  visszaélései  ellen  kel 
ki  nagy  erővel,  néhol  epésen.  Pest  megye  censurája 
átbocsátotta  ezt  a  könyvet  és  meg  is  védte  a  hely- 
tartótanács támadásai  ellen.  Gróf  Batthyány  Alajos 
röpiratai  azért  fontosak,  mert  nem  csupán  személyes 
nézeteit  tükröztetik  vissza,  hanem  az  országgyűlési  több- 
ségnek szolgáltak  szócsővéül. 

Van  adatunk  arra,  hogy  voltakép  nem  is  maga 
írta,  hanem  másokkal,  éppen  a  főemberekkel  együtt 
és  ezek  átengedték  neki  a  jövedelmet.^ 

A  sokadalom  és  az  a  roppant  érdeklődés,  mellyel 
mindenki  felekezete  ügye  iránt  viseltetett,  megterem- 

1  U.  ott.  278-279  1. 

*  A  keresztény  vallásban  magát  oktattatni  vágyó  utazó 
ember.  1790. 

*  Bujánovics  jelentései. 

tette  Magyarországon  az  első  könyvpiaczot.  A  könyv- 
írás, igaz,  hogy  nem  a  komoly,  jövedelmező  volt.  Trenck 
is  írói  hasznából  akart  megélni,  de  bár  sokat  kere- 
sett, az  nem  sikerült.  Szegényen,  éhezve  hagyta  el 
Budát. 

Bujanovics  is  Trenck  működését  tartja  legvesze- 
delmesebbnek. Szerinte  Pray  lett  volna  legalkalma- 
sabb a  czáfolásra.  Tudtunkkal  azonban  a  nagy  tudós 
nem  írt ;  társa  Katona  István  írt  ugyan,  de  mivel 
csak  azt  fejtegeti,  mit  előbb  ismertettünk,  alig  lehe- 
tett hatása.^  Legnagyobb  értéke  természetesen  tör- 
téneti levezetéseiben  áll.  De  az  ilyen  csetepatékban  nem 
a  nehéz  tüzérség  győz  és  ezért  Katona  is  személyes 
kifakadásokra  ragadtatja  magát.  Általában  a  katho- 
likus  érdekben  írók,  kik  közt  ekkor  is  Szeitz  Leó 
viszi  a  főszerepet,  nem  állanak  magasabban  ellen- 
feleinknél és  személyeskedésben,  mocskolódásban,  ha 
lehet  még  túltesznek  rajtok. 

A  pasquillusok  körül  épp  így  folyt  le  a  harcz.  A 
protestánsok  ezen  kezdték : 

Felhozta  az  Isten  magyarok  csillagát, 
A  ki  megrontotta  Róma  birodalmát, 

Kezeinkben  adta  a  Pápisták  haját, 
Hijában  kiáltják  ezután  Máriát. 

Erre  kész  a  válasz : 

Régen  bög  Lutherus  és  Kálvinus  Rómára, 
De  talált  a  bika  kemény  oroszlánra, 

Te  is,  a  ki  fecsegsz  szűz  Máriára, 
Jól  meg  lásd,  hogy  ne  juss  az  akasztófára. 

A  protestánsok  Jézussal  állítják  szembe  a  kath. 
papságot : 

^  Trenckii  Bilanx  pondere  versa.  I.  kötet. 

Jézus  taaitványi,  haragos  papjai 

Irigylö  méreggel  tölt  apostolai, 
Hogyan  reménylitek,  hogy  szent  mesterteknek, 

Tessen  keménysége  a  ti  sziveteknek. 

Tudom,  Mennyországban  vagyon  a  hazátok 
Rómában  háromszor  koronált  királytok. 

De  magyar  jószágot,  magyar  nemességet 
Birtok  ti  s  abból  vesztek  dicsőséget. 

Mert  azon  jó  Isten  tűrést  prédikálott, 
Senkinek  erővel  útjában  nem  állott. 

A  „klérus"  czíinü  pasquillus  sírirat  formájában 
Magyarország  bukásaért  a  papságot  teszi  felelőssé. 
Azzal  végzi,  hogy  semmi  rossz  nem  történt  a  világon, 
minek  nem  pap  lett  volna  okozója.^ 

Erre  egy  igen  hosszú,  szinte  latin  válasz  azt 
mondja :  ha  hivatalba  bocsátaüak  kálvinistát,  soha 
sem  lesz  vége  veszekedésnek,  verekedésnek.  Egy 
másik  azzal  vádolja  őket,  hogy  franczia  lábra  akarják 
állítani  a  magyar  papságot.  De  ha  ez  megtörténik, 
ki  kell  vándorolni  a  kálvinistáknak  is. 

A  személyek  közül  a  katholikusok  különösen  azon 
hitfeleiket  bántják,  kik  a  protestánsokkal  értenek 
egyet :  Feketét  és  AbafPy  árvái  követet,  kinek  ifjú- 
kori bűneit  nem  unják  szemrehányni.^  Ezeken  kívül 
legsűrűbben  Balogh  J*étert,  „a  pápisták  kalapácsát" 
veszik  tollúkra.  A  protestánsok  viszont  azokra  harag- 
szanak legjobban,  kik  előbb  velők  tartottak  és  aztán 


^  In  Clerum.  Nihil  mali  in  őrbe  evenisse,  Cujus  auctor  sa- 
cerdos  non  fuisset. 

*  Abaffy  már  nős  korában  egyszerre  két  Rajcsáni-leány- 
nyal  külföldre  szökött  és  kint  maradt,  míg  M.  Teréziától  enge- 
delmet nem  kapott  a  hazatérésre. 

a  papság  pártjára  állottak,  Kárász  és  Almásy  követekre, 
noha  emennek,  Sauer  szerint,  csak  az  a  bűne,  hogy 
jó  hazafi  létére  nem  szűnt  meg  katholikus  lenni.  Gyű- 
lölik Zsolnayt  is.  Egy  pasquillus-író  „1000  forint- 
ért nem  adná,  hogy  Vay  István  őt  annyira  leszidta 
az  egész  diaeta  előtt.  "^ 

Mindezeknél  komolyabb  volt  és  komolyabb  tár- 
gyalásban is  részesült  az  egyházi  javak  kérdése. 

Midőn  a  dunáninneni  kerület  a  diplomát  tárgyalta 
s  az  volt  a  kérdés :  belé  jöjjön-e  oda  a  vallás  ügye, 
Szentiványi  barsi  követ  ezt  ellenezte,  mert  soha  sem 
vették  be.  A  papság  vele  tartott.  Erre  a  különben  igen 
nyugodt  Darvas  Ferencz  így  szólt :  „ha  ily  difficilis 
a  klérus,  annak  veszedelmes  lesz  a  consequentiája", 
mert  p.  o.,  ha  a  király  el  akarja  nyomni  a  klérust, 
mint  n.  József  és  elvenni  jószágait,  a  protestánsok 
segítségével  boldogulhat,  ha  pedig  a  protestánsokat 
akarná  elnyomni,  a  klérusra  számithat.  Ennek  a 
veszedelmes  állapotnak  csak  a  klérus  engedékeny- 
sége vethet  véget. 

Szirmay  Antalnak  „az  állam  jogáról  az  egyházi 
javakra"  szóló  értekezése  egészen  a  franczia  nemzet- 
gyűlés határozatainak  alapján  áll.*  Első  sorban  a 
kolduló  szerzeteket  kellene  eltörölni,  mert  a  koldu- 
lást, a  munkátlanul  való  megélést,  az  állam  elő  nem 
mozdíthatja.  Az  alkotmány  sem  védi  a  papi  birtokot. 
Joga  nem  egy  a  nemesivel.  A  beneficium,  mint  neve 
is  mutatja,  hűbér  és  nem  örökös ;  a  nemesi  birtok 
ellenben  örökös  tulajdon.  A   hűbérből  levonja   azt   a 


'  Bilszky  Johannes,  CoUectio  documentorum.  I.,  60. 1.  Aka- 
démiai kézirat. 

*  Jus  reipublicae  in  bona  ecclesiasticomm. 

következtetést  is,  hogy  a  király  az  annak  feltételeit 
megszegőt  megfoszthatja  javadalmától. 

Ez  már  legérzékenyebb  oldalán  érintette  a  papságot 
és  pártját.  Még  közel  volt  József  kora,  Franczia- 
ország  is  ijesztő  példát  nyújtott.  Ha  valami,  ez  a 
veszély  bírhatta  őket  engedésre,  a  coalitio  fenntartá- 
sára. Ezért  aztán  írásban,  szóban,  minden  tehetségök- 
kel  megküzdenek.  Francziaországban  is  észrevették, 
hogy  a  papság  igazán  csak  akkor  ékesszóló,  mikor 
birtokairól  van  szó.^ 

Politikailag  fontos  az,  hogy  a  klérus  kezdettől 
fogva  az  udvarra  támaszkodott,  az  ország  ellenében. 
Az  oppositióval,  a  mennyiben  ez  a  dynastia  és  a  király 
ellen  is  irányult,  eleinte  csakis  ők  állanak  határozot- 
tan szemben.  Ha  ők  a  protestánsokat  azzal  gyanú- 
sítják, hogy  csakis  azért  akarják  a  magyar  nyelv 
behozását,  hogy  a  hivatalokat  ők  tölthessék  be,  erre 
azt  lehetett  válaszolni,  hogy  a  papság  meg  azért 
ragaszkodik  a  deákhoz,  mert  sem  ő,  sem  hívei  nem 
tudnak  magyarul.  Nemcsak  a  protestánsokkal,  hanem 
az  ország  összes  törekvéseivel,  a  nemzeti  állam  meg- 
alapításával ellenkezőnek  tűnt  fel  a  papi  politika.  Ezt 
az  ellenfél  eléggé  ki  is  aknázta. 

Viszont  a  papság  kezében  is  volt  hatalmas  fegy- 
ver. Könnyű  volt  saját  ellenségeit  egyúttal  a  király, 
a  dynastia  ellenségei  gyanánt  tüntetni  fel.  Ahhoz  az 
általános  eljáráshoz,  hogy  a  papság  magát  az  Isten- 
nel azonosítja  —  nálunk  még  az  is  járult,  hogy  a 
királylyal  azonosítja  magát.  Sokszor  említettük,  mikép 
folyik  a  denunciatio  a  protestánsok  és  szabadkőmű- 
vesek ellen  általában  és  azok  vezetői  ellen  név 
szerint. 

^  Duquesaoy,  Journal.  II.  2. 

Gróf  Széchenyi  Ferencz,  azon  hazafias  hévvel, 
mely  minden  tettét  jellemezte,  vett  részt  az  ország- 
gyűlés munkájában.  Egyaránt  rosszallotta  a  protes- 
tánsok túlzását  és  a  papság  makacsságát.  „Mind  a  két 
religio  tűzbe  vagyon,  mind  a  kettő  fanatikus."  Csa- 
ládja hagyományához  híven  közbenjárt,  de  a  nemzeti 
jogokról  épp  oly  kevéssé  mondott  le,  mint  a  huma- 
nitás követeléseiről.  Midőn  megtudja,  hogy  félreértik, 
hogy  Bécsben  a  király  ellenesének  tartják,  a  büszke, 
minden  ízében  méltóságos  férfiú  barátja,  Pászthory 
előtt  kiönti  szívét,  elmondja,  mit  tett,  mi  az  érdeme. 
1.  „Elfojtottam  a  praesesek  és  Commissariusok  ellen 
fent  folyó  factiókat,  magam  becsületét  ez  békesség- 
nek feláldoztam,"^  ország  színe  előtt  vétkemet  beval- 
lottam. 2.  Kitettem  magamat  religio  dolgában,  hogy 
nemcsak  a  prímást  arra  vezettem,  hogy  az  Protestán- 
sokat hallgatta,  velők  tanácskozott  és  (ámbátor  mindig 
színezéssel)  Őket  segíteni  látszatott.  De  még  in  publico 
is  a  Harmónián  dolgoztam."  3.  A  kerületek  túlságos 
igényeivel  szemben  a  mixtában,  másokkal  együtt,  egy 
okos  diplomát  dolgozott  ki. 

Mindezért  az  volt  a  jutalma,  hogy  aug.  25-én  a 
prímás  elment  az  ő  nejéhez  és  felfedte  előtte,  hogy 
férje  Leopold  fekete  könyvébe  van  feljegyezve,  mert 
minden  plánum  át  megrontja,  utolsó  pillanatban  fel- 
forgatja, így  nemcsak  az  országot  ejti  romlásba, 
hanem  magát  és  családját  is  életveszedelerabe. 

„Erre  elsírván  magát  Juliskám,  midőn  hazajövök 
Zichytől,  térdre  esik  és  könnyhullatások  közt  beszéli 
félelmét."  Elment  a  prímáshoz,  hogy  megtudja  okát, 
»de  ő    csak   valahogyan   felelvén,    így  házi    boldog- 

*  A  ján.  11-i  ülésen. 

Ságomnak  is  vége  lesz  ezen  Papnak  politikája 
által."  ^ 

Néhány  nappal  később,  midőn  azt  tapasztalja, 
hogy  „a  prímás  factiója"  már  Ürményit  is  megnyerte 
és  a  rendeknél  is  oly  erős,  hogy  a  mérsékeltek, 
Balogh,  Almásy,  már  alig  juthatnak  szóhoz,  e  bor- 
zasztó szavakra  ragadtatja  magát:  „Búmba  hallgatok, 
mert  hazámon  már  nem  segíthetek.  Ha  nőtelen  volnék, 
itt  hagynám  ezt  az  országot,  a  mely  csak  annyiban 
különböző  Spanyolországnak  inquisitiójához,  hogy  ott 
csak  magános  embereket  ölhet  a  papság  és  itten  az 
egész  országot  áldozza  opiniokért  és  personalis  ambi- 
tiókórt  fel." 2 

A  fanatismus  réme  jelenik  meg  előtte :  abban 
látja  hazájának,  az  emberiségnek  rossz  szellemét.  Az 
az  érzelem  szólal  meg  szavaiban,  mely  egy  félszázad- 
dal később  még  nagyobb  fiát  arra  a  hires  felkiál- 
tásra bírta :  no  popery. 

Minél  szentebb  egy  eszme,  annál  bűnösebb  a  vele 
való  visszaélés.  A  ki  a  maga  hasznáért  öl,  csal,  nem 
oly  gonosz,  mint  ki  Isten,  haza,  emberiség,  szabadság 
nevében  gyilkol  embert,  vagy  becsületet.  Torquemada 
és  Marat  lelkileg  nem  különböznek  egymástól,  úgy 
mint  azok  sem,  kik  hol  az  egyiket,  hol  a  másikat 
majmolják,  hogy  Isten  vagy  a  nemzet  nevében  üldöz- 
hessenek. Különös,  hogy  éppen  azok,  kik  legtöbbet 
emlegetik  az  Istent,  feledkeznek  meg  leggyakrabban 
az  emberiségről.  Mert  a  vallásos  fanatismus  sem  más, 
mint  annak  elkövetése  Isten  nevében,  mit  különben 
éppen  Isten  igéje  tilt  legszigorúbban. 

^  Aug.  26-iki  levél. 
*  Szept.  2-lki  levél. 

Rendesen  félre  vezetett,  de  különben  nem  meg- 
vetendő embert  látnak  a  fanatikusban.  Ez  lélektani 
tévedés.  Csak  az  a  fanatikus,  ki  maga  is  akarja.  Az, 
ki  más  czélért,  a  maga  hasznáért  is,  épp  oly  kész 
elkövetni  a  bűnt,  mint  ad  majorem  dei  glóriám.  Leg- 
föUebb  a  tudatlan  eszköz  menthető  némileg.  De  akkor 
meg  a  bűn  igazi  értelmi  szerzői  büntetendők  annál 
szigorúbban,  nemcsak  a  törvény  keze  által,  hanem, 
mi  a  közerkölcsiségre  nézve  fontosabb,  a  közmeg- 
vetés által. 

Egy  pasquillus,  mely  Vay  István  kezeirásában  is 
reánk  maradt,  így  szól  a  fanatismusról :  „Mindent 
megront  a  geny,  mindent  megrág  az  egér.  Mindent 
ledönt  a  fanatismus,  mindent  elragad  a  nepotismus. 
Mindent  megfertőztet  az  egoimus,  mindent  vonz  a 
magnetismus,  mindent  eltorzít  a  magnatismus.  Ok- 
talant követel  a  kalvinismus,  szintúgy  tesz  a  luthe- 
ranismus,  de  ezeknél  is  ostobább  a  papismus.  Hidd 
el,   ez  a  diaetalis  Catechismus".^ 

Bizonyára  ily  viszonyok  közt  nehéz  volt  a  meg- 
egyezés, az  országgyűlés  kétségkívül  legfontosabb 
tárgyának  kívánt  czélhoz  vitele.  E  megegyezésben 
különösen  a  liberális  főrendek  fáradtak,  de  magának  a 
prímásnak  is  kétségtelen  az  érdeme  benne.  Munkájuk 
annál  nehezebb,  mert  a  legízgatottabb  légkörben  folyik, 
melyet  történetünk  addig  ismert.  A  két  párt  mint 
ellenséget  nézi  egymást  és  ez   a  felfogás  átterjed  az 

'  Corrumpit  omnia  pus,  rodit   omnia  mus. 
Destruit  omnia  Fanatismus,  rapit  omnia  Nepotismus. 
Inficit  omnia  Egoismus,  trahit  omnia  Magnetismus. 
Depravat  omnia  Magnatismus,  stulta  petit  Calvinismus. 
Paría  facii  Lutheranismus,  sed  his  stultior  est  Papismus. 
Hic  mihi  crede  est  Diaetalis  Catechismus. 

egész  országra,  aggodalommal,  gyanúval,  néha  rémü- 
lettel töltve  el  mindenkit. 

Hol  egy  a  vallás,  az  állam  mindig  könnyen  rendel- 
kezik az  egyházzal.  Ezt  a  protestáns  és  a  román 
országok  története  és  mai  állapota  kétségtelenné  teszi. 
Csak  az  a  szenvedély,  melyet  a  más  hitűekkel  való 
folytonos  érintkezés  kelt  és  táplál,  az  érdekek  össze- 
ütközése; mely  ebből  keletkezik,  növeli  oly  nagyra 
a  felekezeti  szellemet,  hogy  nem  fér  meg  a  modern 
állammal,  melynek  jogegyenlőség  az  alapelve. 

A  tiszai  kerületek  csakhamar  megállapodtak  egy 
közös  szerkezetben.  ^  Az  áttérést  illetőleg,  mivel  a 
felől  megegyezniök  nem  lehetett,  a  teljes  gyűlésre 
hagyták  a  döntést.  A  vegyes  házasságoknál  minden 
gyermek  az  apának,  mint  családfőnek  vallását  kövesse. 
Azon  házasságok  perei,  melyek  kezdettől  fogva  ve- 
gyesek voltak,  a  szentszékhez  tartoznak.  Iskolai  és 
egyházi  könyveik  censura  nélkül  jelennek  meg,  de 
azokban,  felelősség  terhe  alatt,  tilos  a  kath.  vallás 
szidalmazása.  Templomaik,  papjaik,  iskoláik,  mestereik 
adómentesek.  A  mennyiben  törvényeik  rokonok  közt 
megengedik  a  házasságot,  a  dispensatio  alól  felmen- 
tetnek. A  hivatalok  szám  szerinti  megosztásától  el- 
állanak,  de  kívánják,  hogy  több  legyen,  mint  eddig 
és  ennek  teljesítésére  esküt  tegyen  a  király  és  min- 
denki, kitől  e  betöltés  függ. 

Új  czikk  az,  hogy  a  kormányszékeknél,  ha  felekezeti 
ügy  forog  szóban,  az  egy  valláshoz  tartozó  előadó 
mellé  más  vallású  társelőadót  is  rendeljenek.  Megyék- 
ben és  városokban  pedig   oly   küldöttségek  járjanak 

^  Articulus  de  negotio  religionis,  prout  in  Circulo  Tybiscano 
modificatus  est. 

el,  melyekben  egyenlő  számmal  vannak  a  különböző 
vallások  tagjai.  Alkalmazzanak  a  magyar  ezredeknél 
protestáns  tábori  papokat  is.  Végre,  a  mostani  birtok- 
állapotot elfogadják,  a  ki  ezt  háborítja,  az  Ulászló 
törvénye  szabta  büntetés  alá  esik. 

Kétségtelen  közeledés  ez  az  előbbi  harczokhoz 
képest.  De  ne  feledjük,  hogy  itt  a  protestánsok  és 
szövetségeseik  a  túlnyomók  és  hogy,  ki  velők  szem- 
ben áll,  Sauer,  a  papság  legmérsékeltebb  árnyalatát 
képviseli. 

Másként  áll  a  dolog  a  dunai  kerületekben.  Itt  a 
rendek  nagy  többsége  katholikus,  a  klérus  is  teljes 
erővel  léphet  fel.  Itt  is  1.  az  unión  és  harmónián  kezdik 
ugyan,  de  midőn  a  békekötéseket  beczikkelyezik  és 
a  szabad  vallásgyakorlatot  teljes  mértékben  elfogadják, 
mindjárt  hozzáteszik  a  történetünkben  annyi  vészt, 
vérontást  és  nemzetgyilkos  viszályt  okozó  záradékokat : 
a  római  kath.  vallás  rövidsége  nélkül;  a  földesúri  jog 
fenntartásával  és  a  horvát-szlavón  különállás  megmara- 
dásával, így  nemcsak  a  testvéri  szeretet  ellen  vétenek, 
hanem  a  felekezetnek  feláldozzák  a  birodalom  jogát  is. 

2.  A  protestánsok  nem  kötelesek  kath.  vallású 
szertartásokban  részt  venni,  kivéve  a  katonaságnál, 
hol  ezt  a  fegyelem  megköveteli.  A  katholikus  ünne- 
peket meg  kell  tartamok,  nem  ugyan  otthon,  hanem 
nyilvánosan,  hogy  megbotránkozást  ne  okozzanak. 
Fiscalis  vád  alatt  tilos  nekik  szolgáikat  és  alattvalói- 
kat az  ünneplésben  meggátolni,  vagy  pedig  tilos  ele- 
delt adni  nekik. 

3.  Szabad  ugyan  templomokat  építeniök  és  leány- 
egyházaikba is,  hol  szükség,  papokat  bevezetni.  De 
mivel  vigyázni  kell,  hogy  a  népet  ez  túl  ne  terhelje, 
előbb    vegyes   megyei   küldöttség   vizsgálja   meg   az 

Ügyet  és  adja  elő  a  megyének.  Ha  ez  elfogadta,  a 
földesúr  köteles  a  templom,  pap  és  iskola  részére 
egy  belső  saroktelket  kihasítani,  ha  még  van  olyan, 
de  egyéb  semmit. 

4.  Stólára  nem  kötelezvék,  ha  csak  magok  nem 
fordultak  a  paphoz.  Ily  esetben  sem  fizetnek  többet 
a  katholikusoknál. 

5.  Papjaik  meglátogathatják  ugyan  betegjeiket  és 
rabjaikat,  ott  is  lehetnek  a  kivégzésnél,  de  beszédet 
nem  mondhatnak.  De  a  kath.  papoknak  is  szabad 
ezekhez  járni   és  őket  „teljes    szelídséggel   oktatni". 

6.  Szabad  zsinatot  tartaniok,  de  ezt  közölni  kell 
a  nemzeti  senatussal,  mely,  ha  akarja,  biztost  küld- 
het oda. 

7.  Elemi  és  alsó  iskoláikat  ^  megtarthatják,  újakat 
is  alapíthatnak,  de  új  felső  iskolákat  csak  külön  királyi 
kiváltsággal  állíthatnak  fel.  Iskolai  és  egyházi  köny- 
veiket ugyanazon  censura  alatt  nyomathatják,  mint 
a  katholikusok,  eltávolítva  belőlük  minden  ama  val- 
lást sértőt. 

8.  Alapítványaikat  megtarthatják,  magok  kezelhe- 
tik ;  visszakapják  azokat  is,  melyeket  II.  József  netán 
elvett.  De  ezentúl  senki  országon  kívül  alapítványt 
ne  tehessen. 

9.  Vegyes  házasságot  ezentúl  sem  lehet  akadá- 
lyozni, csakhogy  az  esküvő  mindig  a  római  kath,  pap 
előtt  menjen  végbe  és  minden  gyermek  a  kath.  fél 
vallását  kövesse.  Ennek  semmi  szerződés  nem  áUhat 
útjában.  Házassági  pereik  a  püspöki  szentszékek  elé 
tartoznak  ezentúl  is,  mint  ezt  a  linzi  békekötés  is 
előírja. 

^  Scholas  tam  Triviales,  quam  Grammaticales. 

10.  Ugyanezen  oknál  fogva  nem  engedhető  meg 
a  római  katholikusoknak  az  ágostai  vagy  helvét  hit- 
vallásra való  áttérés.  Ez  tehát  ezentúl  is,  súlyos,  ön- 
kényes büntetés  alatt  tilos  marad,  annál  is  inkább, 
mert  az  ily  elhagyás  ellene  volna  a  római  kath.  vallás 
elveinek  és  ez  már  nem  a  vallás  szabad  gyakorlata 
volna,  hanem  gyarapodása,  a  római  katholikusok  nyil- 
vánvaló rövidségével. 

11.  ügy  a  nagyobb,  mint  a  kisebb  tisztségeket  ezen- 
túl is  honfiak  nyerjék  el,  kik  a  magyar  állam  ^  körül 
érdemeket  szereztek  és  a  törvényes  minősítéssel  bírnak, 
valláskülönbség  nélkül. 

12.  A  mostani  birtokállapot  megmarad,  háborga- 
tóit  az  1647.  14-ben  előírt  büntetés  éri. 

„Továbbá  a  béke  egyességének  mindkét  részről 
való  megtartása  végett  elrendeltetik :  hogy  az  ágostai 
és  helvét  hitvallás  követői  soha,  semmi  ok  vagy  ürügy 
alatt  ne  kérhessenek  ezeknél  nagyobb  kedvezéseket 
és  jótéteményeket,  sem  a  diaetán,  sem  kívüle.  Mert 
a  bécsi  és  linzi  békekötések  lévén  mindkét  rész  által 
mindenkorra  elfogadva  a  vallásügy  alapjául,  egyik 
résznek  sem  szabad  ettől  elállani." 

„Ha  pedig  az  ágostai  és  helvét  hitvallásúak  bár- 
mely okból  nem  akarnák  elfogadni  ezt  a  12  pontot, 
melynek  az  igaz  keresztény  szeretet  az  egyetlen  czélja, 
a  római  katholikusok,  épp  oly  őszintén,  mint  szilárdul, 
kijelentik,  hogy  ezektől  a  legkisebb  pontban  sem 
térnek  el,  sőt,  ha  amazok  nehézségekkel  állanak  elő, 
határozottan  kimondják,  hogy  az  1715.  30-hoz  ragasz- 
kodnak és  az  egész  vallásügy  kimarad  a  hitlevélből." 

Csupa  horog  és  csapda.  A  keresztény  szeretet  csak 

'  De  Republica  Hungarioa. 

annyiban  nyilatkozik  meg,  a  mennyiben  gondoskodik 
arról,  hogy  az  ügyvédeknek  legyen  munkájuk  elég, 
századokra.  Valóban  mestermű  a  régi  békekötések  és 
a  protestánsoknak  kedvező  törvényeknek  lehető  leg- 
csekélyebbjelentőségre való  csökkentésében.  Szerzője, 
Prileszky  Károly,  büszke  lehetett  reá,  mert  Bocskay, 
Bethlen,  Rákóczi,  nehezen  gondoltak  ilyenre,  de  még 
Pázmány  és  Lippay  sem,  különben  alig  protestáltak 
volna.  A  magyarnak  pedig  nincs  oka  a  németre  panasz- 
kodni;  hogy  az  ő  kárára  félremagyarázza  a  világos 
törvényt,  hisz  ő  sem  tesz  különben,  nem  idegennel, 
hanem  tulajdon  édes  testvérével  szemben.  Ha  van 
valami,  mi  a  protestánsok  túlzásait  igazolhatja,  ez  az 
írás  az.  Nem  szól  domináns  vagy  praeeminens  vallás- 
ról, de  a  protestánsokat  mindenkorra  a  türtnél  is 
rosszabb  helyzetbe  akarja  visszataszítani. 

Igazi  gyöngye,  hogy  a  protestánsokat  „ezután  is" 
alkalmazzák  hivatalban,  a  törvény  értelmében.  Mintha 
József  császárig,  ki  törvénytelen  volt,  alkalmaztak 
volna  csak  egyet  is. 

Még  legbecsületesebb  és  legőszintébb  benne  a 
fenyegetés.  Ha  a  protestánsok  nem  kérnek  ebből, 
visszaáll  az  1715-iki  törvény,  vag3ds  a  király  intéz- 
kedő joga. 

És  ilyenek  merték  a  nemzet,  a  függetlenség,  a 
szeretet  igéit  szájukba  venni. 

A  kerületi  munkákat  aztán  az  augusztus  12-iki 
diaetai  végzés  alapján  a  mixta  deputatio  vette  tár- 
gyalás alá.  E  bizottságban  az  országgyűlés  színe-java 
dolgozott  együtt.  A  kerületi  ellentétek  és  gyúlölségek 
itt  elhalaványodtak  a  közös  nagy  czél  előtt.  A  nagy 
befolyású  Hberális  főrendek  kellő  mértékre  bírták 
f    visszaszorítani  úgy  az  egyik,  mint  a  másik  fél  túlzásait 

és  mindegyik  munkálatban  felismerhették  azt,  mi  való- 
ban az  ország  javát  szolgáló.  Mint  a  hitlevél  kidol- 
gozásában, itt  is  a  tiszai  kerületekhez  állnak  közelebb, 
de  jobban  ismerve  a  viszonyokat,  enyhítenek  annak 
néhol  még  túlerős  protestáns  színezetén. 

E  mellett  pedig,  mi  legfőbb  érdemük,  a  párt  mellett 
a  nemzeti,  mi  több  az  állami  eszmét  is  felismerik  és 
érvényre  juttatják. 

A  legtöbb  nehézséget  támasztó,  mert  dogmatikus 
czikket,  az  áttérés  szabadságáról,  ők  sem  bírják  meg- 
állapítani. A  tiszaiak  a  plénum  elé  utasították,  ők 
pedig  a  koronázandó  királylyal  való  megegyezésre 
halasztják.  A  két  elvet  úgy  fejezik  ki,  hogy  a  katho- 
likusok  törvényben  nem  egyezhetnek  az  ily  áttérésbe, 
másrészt  pedig  világos,  hogy  azt  büntetni  semmikép 
sem  lehet. 

A  vegyes  házasságokból  származott  gyermekek 
nem  szerint  követik  szülőik  vallását,  ha  a  házasfelek 
e  felől,  szabad  szerződésben,  külön  nem  rendelkeztek. 

A  házassági  pereket  illetőleg  a  tiszaiak  javaslatát 
fogadjuk  el,  azon  különbséggel,  hogy  oly  házasságok- 
nál, melyek  az  egyik  fél  katholizálása  által  váltak 
vegyessé,  világi  bíróság  ítél.  Szó  szerint  átveszik  a 
szabad  vallásgyakorlat  azon  követelését  is,  hogy  más 
felekezet  szertartásai,  ünnepei  megtartására  nem  kény- 
szeríthetők. A  katonákra  nézve  sem  tesznek  kivételt. 
Egy  pontban  még  túlmennek  azon,  mert  az  az  úr- 
napi  körmenet  napján  délelőtt  a  protestánsoknak  is 
megtiltotta  a  nyilvános  munkát;  itt  pedig  arról 
nincs  szó. 

Új  templomok,  iskolák  alapításánál,  noha  külön- 
ben szó  szerint  átveszik  a  tiszaiak  czikkét,  mégis 
közvetítő    állást  foglalnak   el.    Szükségesnek  tartják 

Marczali:  1790-91.  országgy.  U.  17 

ilyenkor,  az  adózó  nép  erejének  megvizsgálása  végett, 
megyei  mixta  deputatio  kiküldését,  csakhogy  abban 
a  püspök  emberének  nincs  helye.  A  nemesek  azonban 
korlátlanul  gyakorolhatják  a  templomépítés  vagy  javí- 
tás jogát. 

Szórói-szóra  megegyezik  a  betegek,  rabok  láto- 
gatásáról szóló  pont  is ;  szintúgy  a  zsinatokról  szóló. 
Csakhogy  itt  a  király  embere  már  nem  tanú,  hanem 
felügyelő.  A  zsinati  szabályok  és  kánonok  érvényes- 
ségéhez királyi  megerősítés  szükséges.  A  legfőbb  királyi 
felügyelői  jog  mindenben  fenntartatik. 

Éppen  így  fenntartják  az  állami  szempontot  az 
iskolaügyben  is.  Megadják  a  protestánsoknak  az  új, 
felsőbb  iskolák  alapításának  teljes  szabadságát  is,  de 
a  tantervnél  fenntartják  az  állami  nevelés  rendszerét, 
mint  azt  diploma-javaslatuk  24.  pontjában  megálla- 
pították. Szintúgy  átveszik  az  alapítványokról  szóló 
10.  czikket  is,  szó  szerint.  Természetes,  hogy  a  stólát, 
párbért  illetőleg  is  megegyeznek.  (12.)  De  még  a 
házassági  törvényszékek  szervezésében  és  hatáskörében 
sem  tesznek  változást. 

Mi  politikai  tekintetben  mindennél  fontosabb,  a 
tisztségek  betöltését  illetőleg  Ők  egészen  a  tiszaiakhoz 
csatlakoznak.  Megkövetelik  tehát  ők  is,  hogy  a  király 
és  a  többi,  kitől  ez  függ,  erre  nézve  külön  esküt 
tegyen.  Városi  stb.  privilégiumoknak  ezzel  szemben 
semmi  hatása  nem  lehet.  „Statuta  municipalia"  alatt 
világosan  Horvátországot  értették,  melyet  e  szempont- 
ból is  egészen  az  országhoz  akartak  kapcsolni.  El- 
fogadják még  csekély  változtatással  azt  is,  hogy 
vallási  ügyekben  államnál,  hatóságoknál  csak  vegyes- 
bizottságok járhassanak  el. 

A  dunai  felfogásnak  csak  annyiban  engednek,    a 


A  FELEKEZETEK. 


259 


mennyiben  a  békeháboritók  büntetését  nem  Ulászló 
törvénye  szerint,  hanem  a  sokkal  enyhébb,  1647.  14. 
értelmében  szabják  ki. 

Nem  is  egyes  megállapításaiban  áll  e  munka 
nagy  történeti  értéke,  hanem  szellemében,  vezető 
eszméjében.  A  felekezetek  viszálya  fölé,  mely  zajával 
betölti  az  országot,  egy  magasabb,  elfogulatlan  bíró- 
ságot helyez,  az  államét.  Ez  már  nem  az  egri  püspök, 
nem  is  gr.  Teleky  József  műve,  ki  a  protestánsok 
ügyes  és  nagytudományú  vezetője,  hanem  az  Appo- 
nyiaké  és  Széchenyieké. 

Ez  nemcsak  ideák  szempontjából  nevezetes  meg- 
oldás, hanem  gyakorlatilag  is  az  egyedül  helyes. 

Ha  a  felekezetek  képviselői  mint  hazafiak  állanak  ' 
egymással  szemben  és  külön  érdekeiket  és  nézeteiket 
alárendelve  a  nemzet  javának,  békésen  intézik  el  a 
százados  pert :  a  nemzet  autonómiája,  igazi  belső  sza- 
badsága, tántoríthatatlan  alapon  nyugszik.  De,  ha  ez 
nem  sikerül,  ha  a  felekezet  érzése  erősebb  a  nem- 
zetinél, a  felső  beavatkozás,  minden  következéseivel,  i 
el  nem  kerülhető.  -^ 

Mert  hiszen  éppen  abban  áll  bármely  felekezet  vagy 
rend  elnyomásának  nagy  nemzeti  vagy  erkölcsi  vesze- 
delme. A  szenvedőt  is  köti  a  nemzeti  érzés,  de  csak 
addig,  míg  orvoslást  remél  honfitársaitól.  Ha  e  helyett 
rosszakaratot,  üldözést  talál,  ahhoz  fordul,  kitől  igaz- 
ságot és  mi  emberi  dolog,  bosszút  remélhet.  Az 
pedig  nálunk  csak  a  király  lehetett.  Igazi,  az  alkotmá- 
nyon, túlmenő  hatalma  azon  alapul,  hogy  protestáns, 
görög,  paraszt,  polgár  benne  látja  védőjét.  Ha  ő  nem 
volna,  csak  lázadás  vagy  külső  segítség  maradna  hátra. 

Ezért  annyira  erkölcsös,  annyira  nemzeti  Széchenyi'^ 
és   Hajnóczy    törekvése,    hogy    az    elnyomottakon    a 

17* 

nemzet  maga  segítsen.  Nemzeti  önállóságunknak,  sza- 
badságunknak, a  nemzetet  alkotó  tényezők  lehető  ki- 
elégítése az  alapja,  a  rendi  és  felekezeti  érdekek  és 
szenvedélyek  korlátozása  az  ára. 

De  még  az  egyes  erkölcsére  is  hat  az  elnyomás. 
Az  a  hazafi,  ki  büszkén  visszautasít  kitüntetést,  jutal- 
mat királyától,  mert  csak  nemzetét  akarja  szolgálni; 
kész  elfogadni  azt,  sőt  utána  jár,  mihelyt  egyéni  föl- 
emelkedése egész  felekezetének  mutatja  győzelmét. 
A  felekezeti  kapocs  így  meglazítja  azt,  mely  a  nem- 
zethez köt. 

Annak  a  nagy  coalítiónak,  mely  a  nemzet  igazi 
felszabadulását,  belső  függetlenségét  írta  zászlajára, 
a  felekezeti  küzdelem  ásta  meg  sírját. 

Előbb  a  püspökök  jutnak  gyanúba,  hogy  a  még 
el  nem  ismert  királynál  „kilincselnek".  Most  a  pro- 
testánsok is  nála  kénytelenek  keresni  azt  az  igazságot 
és  méltányosságot,  melyet  tulajdon  véreik  megtagad- 
tak tőlük. 

Az  egri  püspök  augusztus  30-án  nyújtotta  be  a 
hitlevéllel  együtt  a  bizottság  vallásügyi  munkáját  is. 
A  kérdést,  a  hitlevél  3.  pontjával  kapcsolatban  szept. 
2-án,  együttes  ülésen  tárgyalta  a  diaeta.  Az  országbíró 
azt  ajánlja,  hogy  az  egész  ügygyei  ne  is  foglalkozzék 
a  gyűlés,  hanem  a  koronázandó  király  döntse  el. 

A  protestánsok  a  királyi  döntést  csak  azon  czik- 
kekre  kívánták  szorítani,  melyekben  a  rendek  egymás 
közt  meg  nem  egyeztek.  A  horvátok  felszólaltak,  hogy 
e  törvénynek  nem  lehet  érvénye  országukra.  ^  A  papi 


^  Bedekovics  Ferencz  horvát  követ  jún.  26-án,  ebéd  közben, 
az  Arany  Perecz-nél  így  szólt  Keresztesihez :  Mi  az  urakat  úgy 
szeretjük,  mint  testvéreinket,  de  vallásukat  semmikép  meg  nem 

rend  egyáltalában  tiltakozott  a  hitlevélbe  való  bevevés 
ellen.  A  vallás  ügyét  az  1715.  30.  szabályozza  ezentúl  is. 

De  mivel  a  mixta  deputatio  több  tagja  kijelentette, 
hogy  náluk  a  klérus  ellen  szótöbbséggel  vették  be; 
mivel  a  július  20-iki  levélben  a  király  is  elfogadja  a 
békekötéseket,  végre,  mivel  annyi  polgár  biztosságáról 
van  szó  és  a  legtöbb  megye  is  követeli  utasításában : 
a  diaeta  megállapította  a  czikknek  a  diplomába  fel- 
vételét. ^  Az  ellentmondó  papi  pártnak  csak  azt  en- 
gedték meg,  hogy  tiltakozását  levélben  mellékelje. 

A  horvátoknak  azonban,  magának  az  országbírónak 
indítványára,  engedtek.  A  törvény  reájuk  ki  nem  terjed. 

Hosszabb  vita  után  mindnyájan  megnyugodtak 
abban,  hogy  a  király  intézze  el  a  kérdést,  és  a  pár- 
tok meghallgatásával  magyarázza  a  bécsi  és  a  linzi 
békét. 

Hogy  itt  politika,  pártpolitika  volt  és  nem  vallás, 
azt  világossá  teszi,  hogy  a  papságnak  egy  szava  sem 
volt  a  görög  hitűek  ellen. 

Sauer  méltán  lehetett  bttszke.  A  mixtában  már 
kijelentette,  hogy  a  vallás  ügyében  csak  a  király  dön- 
tése érvényes.  „Ha  már  az  a  sorsom,  hogy  e  világon 
törvényt  kell  elfogadnom,  inkább  fogadom  azt  el  a 
királytól,  mint  bárki  mástól."  Szerinte  a  vallásügy 
egyáltalában  nem  való  a  diaetára.  Akkor  csak  az 
egri  püspök  szavazott  vele,  most  az  egész  ország 
elfogadta.  ^ 

Széchenyi  átérezte  a  határozat  jelentőségét.  „Soha 
el  nem  felejtem  a  tegnapi  napot,   annyira  botránkoz- 

tfirjük.  Inkább  a  Drávában,  Szávában  kereszteljük  meg  a  más 
vallást,  semhogy  Horvátországba  bebocsátanók. 

^  Naponként  való  jegyzés  214 — 17. 

'  Szept.  2-iki  és  4-iki  levele. 

tattam  a  prímásnak,  de  legfőkép  az  egri  püspöknek, 
Berchthold,  Andrássy,  Verhovácz  és  Szily  püspököknek 
beszédein.  Kihagyták  volna  horvát  segítséggel  a  diplo- 
mából a  religiót.  Nagy  nehezen  tudta  Zichy  arra 
vinni,  hogy  meghagyják.  A  királyban  compromittált 
mindkét  rész.  A  nátzió  az  ilyetén  kényes  dologban 
bírót  választ.  *'  ^  így  fogta  fel  az  eseményt  több  megye 
is,  különösen  Gömör  siratta  benne  a  nemzet  lealázását. 

Pedig  ez  a  megoldás  volt  az  egyetlen  czélszerü 
és  erkölcsös.  Képzeljük  el,  hogy  a  diaetának  kell 
vele  foglalkoznia.  Akkor  a  papok,  a  követek,  katho- 
likusok  és  protestánsok  előre  láthatólag,  hónaponkint 
egymásra  szórják  a  röpiratokban  felgyülemlett  gúnyt, 
szennyet,  szitkot.  Az  eddig  csak  ritka  alkalommal 
kitörő  felekezeti  harag  elborított  volna  minden  mást. 
műveltséget,  hazafiságot,  törvényhozási  méltóságot  a 
maga  izzó  kénköves  lávája  alá. 

A  katholikusok  bíztak  a  királyban.  Az  elmúlt 
zavarok  megmutatták,  minő  értékes  reá,  a  dynastiára 
és  Ausztriára  nézve  a  főpapság  és  a  conservativ  fő- 
nemesség szövetsége.  De  bíztak  benne  a  protestánsok 
is.  Múltját,  hírnevét  meg  nem  tagadhatta,  július  20-iki 
levelében  pedig  egyenesen  kötelező  ígéretet  tett.  Ők 
most  egészen,  szinte  a  túlzásig  loyalisok.  .  .  .  „Majd 
megtanítja  a  Niederlandokat  és  sok  magyarokat  is,  kik 
nótában  vannak  előtte.  Különben  jó  lesz  dolgunk 
nekünk  is,  sokakra  reá  áll,  és  kivált  valláskülönbség 
nélkül  applicál  minden  alkalmatost  hivatalra.  Nagy 
ellensége  a  papoknak."  ^ 

*  Szept.  3-iki  levele  Pászthoryhoz. 

'  Dobsa  Ferencz,  Horváth  Stancsicsnak  szept.  6.  Berze- 
viczy-levéltár. 

A  hitlevelet  Bécsbe  vivő  deputatio  felvitte  a  tör- 
vényjavaslatot is  a  kerületek  javaslataival  együtt.^ 

A  protestánsok  helyzetét  nagyon  megkönnyítette 
tudományos  foglalkozásuk  felekezetük  hazai  történeté- 
vel. Éppen  akkor  adta  ki  a  tudós  Sinay  Miklós  nagy 
munkáját  a  bécsi  békéről.^  De  egyáltalában  vezetőik 
otthonosabbak  voltak  e  tanulmányokban;  már  kurá- 
tori  és  presbyteri  foglalkozásuk  is  késztette  őket  erre. 
Kazinczy  elmondja  Vay  Józsefről,  hogy  minden  elő- 
készület nélkül  a  legbehatóbb  részletes  elbeszélését 
adta  elő  a  mohácsi  csatának,  kiterjeszkedve  a  vezetők 
jellemzésére.  Ez  az  erős  fejű  ember  legalább  is  oly 
otthonosan  forgolódott  a  XVII.  századnak,  felekezetét 
még  közelebb  érdeklő  történeteiben.  Gróf  Teleky 
József  is  ezt  tette  külön  tanulmánya  tárgyává  és  így, 
midőn  magyarázni  kellett  az  alapul  szolgáló  törvé- 
nyeket, kész  munkával  állhatott  elő. 

Azon  kezdi  a  protestánsoknak  tőle  szerkesz- 
tett folyamodása,  hogy  vallásuk  nem  ellenkezik  a 
közjóval.^  Hogy  többet  ne  mondjon,  a  katholikus 
birodalmak  nem  boldogabbak  a  protestáns  vagy  vegyes 
lakosúaknái.  Mivel  pedig  vallásuk  polgári  szempontból 
ártalmatlan,  a  polgári  társaságok  pedig  csak  a  közjó 
czéljából  állottak  össze,  világos,  hogy  a  természeti 
jog  alapján  nem  szabad  őket  jogaiktól  megfosztani. 
Ehhez  azonban  még  törvények  és  pactumok  is  járul- 

1  Akták  169.  177.  1. 

'  A  Chorebo  álnév  alatt:  Sylloge  actorum  pacificatíonem 
Viennensem  iUustrantium.  1790. 

'  Subditi  et  servi  Evangelici  Augustanae  et  Helveticae 
Confessioni  in  Hungária  addicti.  A  Berzeviczy  Gergely  hagya- 
tékában levő  példányára  ő  maga  irta  reá,  bogy  Gr.  Teleky  József 
a  szerzője. 

nak,  1606-tól  1659-ig.  Itt  mégsem  oly  furcsa  a  ter- 
mészeti jog  és  a  recepta  religio  egymásmellé  állítása, 
mint  a  tiszai  protestánsok  első,  június  22-iki  emlék- 
iratában. 

Jogaikból  azonban  kiforgatta  őket  a  klérus,  noha 
a  megszorító  törvény  is  hivatkozik  a  békekötésekre. 
Pedig  kétoldalú  szerződést  egyoldalúlag  megváltoz- 
tatni nem  lehet.  Azóta  pedig  a  szabadságot  elnyomás 
váltotta  fel.  Nem  lehetett  rajta  segíteni  azért,  mert 
hisz  katholikus  polgártársainkat  a  papok  nevelték,  az 
ö  eszméikben.  Mária  Terézia  személyesen  igazság- 
szerető volt,  de  ezen  akadályokkal  ő  sem  bírt  meg- 
küzdeni. II.  József  a  tolerantiával  örök  emléket  állí- 
tott humanitásának.  Csak  a  legnagyobb  hálával  gon- 
dolhatunk reá.  Mindjárt  szeretet  lépett  a  megszokott 
gyűlölet  helyébe.  Midőn  Felséged  összehívta  a  diaetát, 
igen  kevés  kivétellel,  minden  magyar  megye,  olyan 
is,  hol  igen  kevesen  vagyunk,  utasításba  adta  köve- 
teinek, hogy  vallásunk  szabadságának  biztosítása 
főgondjaik  közé  tartozzék. 

így  jöttek  létre  a  javaslatok.  A  világi  katholi- 
kusok  nagy  jó  akaratot  tanúsítottak  irányukban.  Igaz, 
hogy  a  dunai  kerületek  nem  méltányosak,  de  javas- 
latuk befejezése  elárulja,  hogy  azt  a  klérus  befolyása 
alatt  szerkesztette  egy  párt.  A  tiszai  mellettök  van, 
pedig  abban  együtt  dolgoztak  a  katholikusokkal, 
szintúgy  a  mixta  is,  noha  ott  csak  egynegyede  a 
tagoknak  volt  protestáns. 

Voltakép  három  pontról  van  szó.  Ezeket  kivéve, 
megvan  az  egyetértés  és  a  prímás  is  kimondta  nyíl- 
tan, hogy  a  többit  elfogadhatja. 

1.  Az  áttérés.  Erre  nem  lehet  polgári  büntetés, 
mert  az    ellenkeznék  a   meggyőződés   szabadságával. 

De  ellenkezik  a  törvénynyel  is,  1608.  1.  és  csak 
lU.  Károly  resolutiója  hozta  be.  Végre  önkényes  bün- 
tetés rendezett  államban  el  sem  képzelhető. 

2.  A  vegyes  házasságban  született  gyermekek 
katholikus  nevelését  semminő  törvény  sem  írja  elő. 
Sérti  a  szülői  jogot,  mely  szerint  azon  vallásban 
nevelhessék  gyermekeiket,  melyet  jónak  tartanak. 

3.  Vegyes  házasságok  pereinél  a  béke  kedvéért 
beleegyeztünk,  hogy  azok  fölött  kath.  szentszék  ítéljen. 
De  tisztán  protestáns  házasságoknál  ez  lehetetlen.  Az 
1731-iki  resolutio  a  szentszékekhez  utasította  azokat 
is,  de  hozzáteszi,  hogy  a  protestáns  hit  elvei  szerint 
ítéljenek.  Ennek  azonljan  legjobb  akarattal  sem  felel- 
hettek meg.  Végre  II.  József  házassági  pátensével 
egészen  a  polgári  bíróságot  tette  illetékessé. 

Vannak  azonban  nekik  is  kívánságaik,  melyeknek 
a  javaslatok  nem  tesznek  eleget. 

1.  Hivatalok  elfoglalásához  nekik  számukat  és 
képzettségűket  nézve  is  teljes  jussok  van.  Az  erről 
szóló  törvénynek  azonban  csak  külsőleg  feleltek  meg. 
Igaz,  hogy  nádornak  is  jelöltek  protestánst,  de  azért 
kanczellistának  sem  nevezték  ki.  Ezért  legalább  Vs-át 
nyerjék  a  tisztségeknek  és  számuk  sohase  legyen 
nagyobb  a  felénél.  Biztosságuk  csak  így  lesz. 

2.  Jelentse  ki  a  király  érvényteleneknek  a  sz.  kir. 
városok  azon  privilégiumait,  melyek  alapján  minket 
kizárhatnak.  II.  József  alatt  már  úgy  is  letelepedtek 
ily  községekben  is  és  vettek  ott  házakat. 

Végre  3.  A  püspököt  ünnepélyes  esküje,  melyet  a 
pápának  tesz,  kötelezi  arra,  hogy  az  eretnekeket 
üldözze  (tehát  minket  is).  Használja  felséged  befolyá- 
sát arra,  hogy  ezentúl  más,  a  keresztény  szeretetnek 

megfelelőbb  esküt  tegyenek.  így  az  egyetértés  leg- 
főbb akadálya  megszűnnék. 

Ez  mintegy  válasz  akart  lenni  a  katholikusok 
azon,  különben  jogos  követelésére,  hogy  vallásuk  ellen 
protestáns  könyvben  ne  legyen  kifakadás. 

Ezenkívül  az  evangélikusok  egy  más  folyamodást 
is  nyújtottak  be  német  nyelven.  Ennek  a  tartalma 
csekély,  annál  erősebb  a  hangja.^ 

A  horvát- szia von-dalmát  rendek  külön  folyamod- 
nak municipalis  joguk  fenntartása  érdekében,  melyek 
szerint  más  mint  katholikus  nem  lehet  ott  birtokos, 
sem  tisztviselő.  Ok  készek  megtűrni  a  hét  protestáns 
községet  Alsó-Szlavoniában,  humánusan  bántak  eddig 
is  velők,  de  újabb  donatiót  országukban  nem  enged- 
nek. Ez  az  állapot  törvényes.  A  bécsi  béke  is  csak 
Magyarországra  szól.  ^  Különben  ők  már  1604-ben 
kiűzték  a  protestánsokat. 

Nem  maradnak  a  protestánsok  sem  adósak  a  vá- 
laszszal.  A  bécsi  békét  a  horvátok  is  aláírták,  tehát  az 
ott  is  érvényes. '  Az  1608.  10.  általános  hivatalké- 
pességet biztosít  részKikre,  kivétel  nélkül.  Náluk  csak 
keveset  érdekel  ez  személyesen,  de  a  görög  nem 
egyesülteknek,  kik  ott  a  lakosság  nagyobb  részét 
képezik,  ki  kellene  vándorolniok,  ha  a  statútumot 
visszaállítanák.  „Ennél  szomorúbb  sors  pedig  nem  is 
lehet." 

Éppen  ily  veszélyben  volna  a  hét  község  is,  ha, 
a  mit  a  horvát  követek  sürgetnek,  Verőcze-,  Pozsega- 
és  Szerémmegyéket  csakugyan  Szlavóniához   vonhat- 

^  Allé  Ranke  der  Römischen  Staatsklugheit,  allé  Griflfe 
einer  gefS.hrlíchen  Morál. 

*  Intra  ambitum  regni  Hungáriáé  solum. 
'  Marnavics  vicebán  és  Kitonics. 

nák.  De  ez  serami  mód  nem  lehet,  mert  e  három 
megye  sohasem  tartozott  oda.  Elismerték  ezt  1751-ben 
is,  midőn  éppen  az  1741.  46.  t,-cz.-et  akarták  oda 
kiterjeszteni.  ^ 

Megszólal  a  primás  is.  ö  természetesen  Károly  és 
Mária  Terézia  korát  veszi  alapul,  a  midőn  a  protes- 
tánsokat „kegyelemből"  tűrték  meg.  Az  1781-diki 
tolerantia,  mely  annyi  kedvezményt  adott  nekik,  hogy 
most  már  alig  van  különbség  az  ősi,  egyedül  üdvö- 
zítő katholikus  és  a  protestáns  vallások  közt,  teljesen 
semmis.  A  kath.  klérus  türelmesen  elviselte  az  őt 
jogaiban  és  jövedelmében  érő  sérelmet.  „Egyrészt, 
hogy  engedelmességét  mutassa  a  fejedelem  iránt, 
másrészt,  mert  vigasztalódott  a  közeli  orvoslás  remé- 
nyével, melyet  Felséged  vallásosságától  és  buzgósá- 
gától  méltán  várhatott." 

De  az  evangélikusok  még  többet  akarnak  most  a 
diaetán  keresztülvinni,  a  királyi  jog  csökkentésével, 
egy  század  törvényeinek  felforgatásával,  a  római  kath. 
vallás  elnyomásával  (oppressio).  Arra  törekszenek, 
hogy  vaUásuk,  mely  a  belső  háborúkban,  véres  har- 
czok  közt  terjedt  el,  toleráltból  recipiálttá  váljék. 

Ezenfelül  teljes  függetlenséget  akarnak  kivívni 
úgy  Felséged,  mint  a  kormányszékek,  megyék  és 
más  hatóságokkal  szemben. 

Oly  jogoknak,  minőket  ők  követelnek  iskola,  temp- 
lom, alapítványkezelés,  könyvkiadás  dolgában,  még 
a  kath.  hit  sem   örvend.   Ezek  a  királyi   főfelügyelet 

^  Quod  tamen  fieri  duUo  jure  potest,  cum  hos  3  Comita- 
tus  ad  Sciavoniam  nanquam  pertinuisse  ex  illorum  antiqno  et 
praesenti  statu  patet. 

Mellékelik  a  horvátok  1751-diki  gravamenjét  és  Máría  Teré- 
ziának arra  adott  resolutióját. 

el  nem  évülhető  és  el  nem  idegeníthető  jogával  me- 
rőben ellenkeznek.  Pedig  a  fejedelmi  jogot,  hol  a 
kedvökért  reformált,  a  protestánsok  is  elismerték. 

Mindamellett  a  kath.  világi  rendek,  a  béke  ked- 
véért és  mert  polgártársak,  több  engedményt  készek 
voltak  tenni,  felséged  jóváhagyásának  feltétele  alatt. 
De  ők  ezt  visszautasították,  és  a  belső  béke  és  nyu- 
galom örve  alatt  olyat  követelnek,  mi  sérti  a  békét, 
nyugalmat  és  a  felség  jogait. 

E  jogokat  75  éven  át  gyakorolták  (1606—1681) 
és  ezen  idő  alatt  ötször  végig  pusztították  az  országot. 
Mihelyt  megszorították  őket,  a  birodalom  lecsendesedett 
és  az  országgyűlés  nyugodtan  tudott  tárgyalni. 

Csak  Dalmát- Horvát -Szlavonországok  örvendtek 
akkor  belső  békének.  Igényeik  teljesítésétől  tehát 
nem  lehet  remélni  a  békét  és  a  közjó  előmozdítására 
szolgáló  uniót,  hanem  inkább  még  nagyobb  viszálytól 
kell  félni.  Angliában,  Hollandiában,  Dániában  és  Svéd- 
országban a  protestánsok  nem  tűrik  meg  maguk  mel- 
lett, versenytársnak,  a  katholikus  hitet.  Ez  szomorú, 
de  igaz. 

És  ha  most,  a  kor  szelleme  miatt,  ^  nem  is  onta- 
nak vért,  és  még  ha  nem  is  forgatnák  fel  a  birodal- 
mat, mégis  lassankint  elnyomnák  a  katholikus  hitet, 
ha  egyszer  ezek  „az  érzékeknek  és  a  szabadságnak 
hízelkedő  felekezetek"  megnyerhetnék  a  bárdolatlan 
népet  az  áttérés  és  a  vegyes  házasság  által. 

Ezért  kéri  a  klérus  felségedet:  tartóztassa  a  ve- 
szélyt. Ha  a  baj  becsúszott  az  országba  és  nem  or- 
vosolható egészen,  felséged  megtűrheti,  szükségből, 
de   ne   engedje   túlnyomóvá  válni.   Ha   az  áttérés,  a 

^  Ex  ratione  temporis. 

vegyes  házasságokból  született  gyermekek  protestáns 
nevelése  és  a  házassági  pereknek  a  szent  székektől 
elvonása  által  sérelem  érné  hitünket,  nemcsak  a  pap- 
ság mondana  ellen,  hanem  az  összes  katholikus  rendek. 

„Nem  azért  jelentjük  ezt  ki,  mintha  bármiben  is 
korlátozni  akarnók  felséged  legszentebb  jogait,  vagy 
pedig  bántani  evangélikus  polgártársainkat,  hanem 
egyedül  azért,  mert  a  szent  lélek  által  Isten  egyhá- 
zainak kormányára  rendeltetve,  az  isteni  igazságszol- 
gáltatás rettentő  törvényszéke  előtt  gondolunk  lel- 
künkre és  üdvösségünkre,  annál,  ki  számon  kéri 
tőlünk  testvéreink  lelkét." 

Úgy  tudta  a  prímás,  hogy  a  király  minden  rész- 
letébe be  akar  mélyedni  a  vitának,  ezért  okt.  7-ón 
egy  külön  felterjesztésben  figyelmébe  ajánlá  a  tole- 
rantia  ellen  küldött  feliratokat  is.  Ismétli,  hogy  lel- 
kiekben lehetetlen  engedniök.  Különösen  kiemeli,  hogy 
az  apostasia  ügyében  apostoli  király  nem  részesíthet 
senkit  türelemben  és  kedvezésben,  mert  az  erre  vonat- 
kozó törvényeket  Magyarországon  sohasem  törölték  el.^ 

Még  a  végleges  döntés  előtt  új  anyagot  szolgál- 
tatott a  tiszántúli  református  papság  kérelme,  melyet 
Szatmári  Paksy  István  superintendens  irt  alá  13  se- 
niorral.  Ebben  az  ügyben  járt  Sinay  Bécsben,  Ke- 
resztesivel, október  elején.  Midőn  mindenki  szabad- 
ságra tört,  a  kálvinista  papok  és  tanárok  is  le  akarták 
rázni  curatoraik  és  presbytereik  jármát,  melyet  egy- 
házukra, iskoláikra  nézve  vészesnek  tartottak.  A  mel- 
lett nemesi  szabadságot,  adómentességet  követeltek, 
mire  a  régi  Partium  papjai  Bethlen  Gábor  rendel- 
kezése alapján  különben  is  just  tartottak. 

'  Kancz.  lev.  13,798. 

Kívánságaik  a  következők :  1.  Vallás  dolgában  az 
1608.  I.  értelmében  csak  superintendenseik  és  zsi- 
natjaik intézkedhetnek.  Világi  gondnokaiknak  ahhoz 
semmi  joga,  2.  Iskoláik  tanrendje  ne  függjön  a  cura- 
torok  önkényétől,  sem  a  tanítók  elbocsátása.  Válasz- 
tás és  elbocsátás  csak  a  községek  szavazása  alapján, 
a  superintendens  vagy  a  seniorok  hozzájárulásával 
történhessék.  Hogy  avatkozhatnak  ebbe  világiak,  mi- 
kor a  világi  felügyelők  tudományban,  műveltségben 
sohasem  multák  felül  e  hazában  az  egyháziakat,  hogy 
többet  ne  mondjunk.  ^ 

„Különben  is  csak  a  papok  tartják  fenn  a  hit 
tisztaságát.  Világi  gondnokainkról  pedig,  bocsánat  a 
szóért,  nem  bizonyos,  mindenben  követik-e  az  elfo- 
gadott hitet  a  maga  tisztaságában."  Nekik,  mivel 
esküt  nem  tettek,  lehetséges  a  mostani  időkben  el- 
harapódzott nagyobb  szabadságot  követni,  a  hit  és 
czikkelyeinek  felfogása  dolgában. 

3-  Alapitványaik  igazgatásában  is  lehetőleg  füg- 
getlenül akarják  tartani  Debreczent  a  világiaktól. 
Patak  előbb  gazdag  volt;  mióta  kizárták  a  professo- 
rokat  és  világiak  igazgatják,  elszegényedett. 

4.  Felesleges  bevenni  a  törvénybe,  hogy  papjaik 
nem  adóznak.  Eddig  sem  adóztak,  tehát  az  rövidsé- 
gükre válnék. 

5.  Házassági  ügyekben,  a  consistoriumban,  csak 
papok  ítélhetnek.  Ha  a  superintendens  jónak  látja, 
meghívhat  világiakat  is. 

Hivatkoznak  érdemeikre.  Csak  a  superintendensek- 
nek  köszönhető,  hogy  a  Szentháromság  hite  meg- 
maradt és  Dávid  Ferencz  és  Blandrata  „vészes  téve- 

*  In  Artium  ac  Disciplinarum  altiorum  cultura. 

dései"  nem  terjedtek  el.  ^  Ennek  köszönték,  hogy 
egyházuk  túlélte  a  török-tatár  pusztítást.  ^ 

Midőn  a  felvilágosodás  eszméinek  közvetlen  hatása 
alatt  a  helvét  hitvallás  hazánkban  visszanyeri  autonó- 
miáját, a  papság  abban  régi  vezető  szerepét  vissza- 
foglalni készül,  éppen  a  várható  közömbösség  és  hitet- 
lenség ellensúlyozására.  Ebben  látjuk  a  folyamodás 
igazi  lényegét.  Nem  csuda,  ha  Tiszántúl  éveken  át 
tartó  küzdelmekre  adott  okot,  melyeket  különösei 
Sinay  Miklós  sinylett  meg. 

Ha  e  kérdések  a  nagy  fordulat  előtt  jutnak  a 
kanczellária  döntése  elé,  világos,  hogy  azoknak  a 
lehető  legteljesebb  egyenlőség  alapján  való  eldöntését 
ajánlja.  Most  azonban,  midőn  a  klérus  politikai  szol- 
gálatait tekintetbe  kellett  venni,  még  Pászthory  sem 
javasolhatta  a  történeti  alap  elhagyását. 

Igen  alapos  véleménye  az  összes  anyag  felhasz- 
nálásával készült.  Szerinte  a  kir.  leiratnak  három 
részből  kell  állania.  1.  A  vallás  és  politikai  szabad- 
ság kifejezése ;  2.  annak  alkalmazása ;  3.  e  szabad- 
ság szükséges  korlátai. 

1.  E  szabadság  Horvát-,  Dalmát-,  Tótországokra 
nem  terjeszthető  ki.  Igaz,  hogy  a  régi  törvények  a 
végekre  nézve  szabad  vallásgyakorlatot  rendeltek,  de 
ez  a  mostani  viszonyokra  nem  alkalmazható.  Ez  or- 
szágok különben  is  hivatkoznak  ellene  municipalis 
jogaikra. 

Ebben  az  egész  kanczellária  egyetértett,  de  a  sz. 
kir.  városok  kizáró  privilégiumait  illetőleg  szakadás 
áUott   be.    A   főkanczellár   és   a   többség   elismeri   e 

*  Exitiales  errores. 

*  Kancz.  lev.  12,951. 

jogot,  csak  azt  kívánja,  hogy  a  városok  e  kiváltság- 
leveleiket mutassák  be  a  rendeknek.  A  kisebbség  ellen- 
ben, gr.  Teleky  Sámuel,  Pászthory,  Rédl,  Kempelen, 
e  privilégiumokat  már  nem  tartja  megállhatóknak. 

Teleky  különvéleményt  is  nyújt  be  e  tárgyban. 
Ebben  a  pontban  minden  kerület  egyetért;  ez  nem 
tartozik  azokhoz,  melyekben  a  felségnek  kell  dönteni. 

Az  1608.  13.,  1609.  44.,  1649.  12.  egyenesen 
tiltják  a  kizárást,  nagy  bírság  mellett.  „A  Hármaskönyv 
szerint  minden  privilégium  más  joga  fenntartásával 
adassék  és  az  olyan  privilégium,  mely  mást  jogában 
megrövidít,  érvénytelen.  Megilleti  őket  e  jog,  mert 
őseik,  a  többivel  együtt  foglalták  el  és  védték  meg 
Magyarországot.  A  protestáns  vallás  különben  is  be 
van  fogadva." 

„A  polgári  társaság  czéljával  és  a  közboldogsággal, 
melyben  nagy  része  van  a  polgárok  számának  és 
tevékenységének,  ellenkeznék,  mágnásokat,  nemeseket 
és  más  szabad  polgárokat  különböző  vallásuk  örve 
alatt  megakadályozni  abban,  hogy  éppen  a  fő  keres- 
kedő városokban  megtelepedhessenek.  Ez  nemcsak  a 
népesedést,  a  polgári  munkát  és  a  kereskedést  gá- 
tolná, hanem  folyton  táplálná  is  a  különböző  vallásúak 
viszálykodását". 

2.  A  templomok  szabad  építése  megengedtetik,  de 
meg  kell  vizsgálni,  nem  meríti- e  ez  ki  az  adózó  népet, 
nem  teszi-e  tönkre  az  1 — 2  jóbbmódút?  Hisz  a  kat- 
holikusoknál  is  így  járnak  el,  pedig  ott  segít  a  vallás- 
alap is. 

3.  Vallásukkal  ellenkező  cselekedetekre  és  szer- 
tartásokra nem  kényszeríthetők.  Ezt  azonban  a  kato- 
naságra kiterjeszteni  nem  lehet. 

4.  Vallásos  ügyekben  csak  saját  elöljáróiktól  függ- 

jenek.  De  mivel  „a  király  végrehajtó  hatalmának 
felügyelete  mindenre  kiterjed,  mi  ez  országban  tör- 
ténik", ez  onnét  sem  zárható  el.  A  tiszántúli  super- 
intendentia  folyamodásáról  felséged  külön  döntsön,  mert 
ez  nem  a  diaeta  tárgya. 

5.  Iskoláik  szabadságának  biztosítása.  Ezt  a  tiszaiak 
és  a  mixta  főiskoláikra  is  ki  akarják  terjeszteni,  de 
mivel  a  kath.  főiskoláknak  is  szükségük  van  privi- 
légiumra, ennek  követelése  nem  sértheti  a  potestan- 
sokat  sem.  Igazságos,  hogy  saját  egyházi  censoraik 
legyenek,  de  mivel  ezek  felelősek,  ismerni  kell  őket 
a  kir.  tanácsnak. 

6.  A  protestánsok  kath.  papnak  és  mesternek  ne 
fizessenek  stólát  és  párbért.  Ez  törvényes  és  méltányos 
és  a  klérus  is  beleegyezett.  De  a  szegény  plébáno- 
sokat ezért  kárpótolni  kell.  Ezért  a  helytartótanács, 
az  utolsó  összeírást  véve  alapul,  dolgozzon  ki  tervet, 
hogy  a  vallásalap  fedezze  a  hiányt. 

7.  Hogy  az  evang.  papok  betegeiket  és  a  vallá- 
sukhoz tartozó  rabokat  meglátogassák  és  a  vesztő- 
helyre is  kisérhetik,  nem  eshetik  kifogás  alá. 

8.  A  nagyobb  és  kisebb  hivatalokra  érdemes  haza- 
fiak valláskülönbség  nélkül  alkalmazhatók.  Ebben  a 
dunaiak  javaslatát  fogadja  el  a  kanczellária.  Okul  azt 
mondja,  hogy  az  arányszám  meg  nem  állapítható, 
mert  azok  száma,  kik  alkalmasak  volnának,  változik 
és  nem  is  igen  állapítható  meg.  Különben  is  most 
már  a  görög  nem  egyesülteket  sem  lehet  kizárni.  Ha 
a  protestánsok  mellőzést  tapasztalnának,  forduljanak 
az  országgyűléshez. 

9.  Az  evangélikusok  mentessenek  fel  a  decretalis 
eskü  alól.  Ez  a  3.  czikkelyből  következik. 

Marczali:  1790—91.  országgy.  II.  18 

10.  Alapítványaik  élvezetében  maradjanak.  Ez  meg- 
felel a  jognak  és  a  legfelső  akaratnak. 

11.  Házassági  ügyeikben  saját  hatóságaik  ítéljenek. 
Csakhogy  a  legfelső  felügyeleti  jog  értelmében  szabá- 
lyozni kell  a  consistoriumokat.  Már  II.  József  eltörölte 
azt  a  kényszert,  hogy  rokonok  közti  házasságoknál  az 
udvarhoz  kelljen  fordulniok  felmentésért. 

12.  A  mostani  birtokállapot  a  szabály.  Az  ellene 
vétőket  az  1647.  14.  értelmében  büntetik.  A  tiszaiak 
indítványozta  erősebb  büntetést  elvetik. 

13.  A  római  katholikus  egyház  elhagyása,  bárki 
tegye  is,  bűnvádi  eljárást,  fiscalis  actiót  von  maga  után. 

A  kanczellária  nem  vélheti,  hogy  az  apostasia,  az  el- 
szakadás a  constitutionalis  katholikus  vallástól,  melyet 
felséged  is  követ,  büntetlen  maradjon,  mert  ez  egyenes 
károsítása  a  kath.  egyháznak.  Különben  is  az  ily 
perek  revisiója  felséged  kezében  van  és  lehet  gondja 
arra,  hogy  ne  büntessék  szigorúbban,  mint  ezt  az 
emberiség  jogai  megengedik.  Ne  is  áttérés  (transitus), 
hanem  hitehagyás  miatt  büntessék,  mert  így  enyhéb- 
ben lehet. 

Teleky  e  ponthoz,  valamennyi  közül  a  legerősebben 
vitatotthoz,  különvéleményt  nyújt  be.  Ebben  egyedül 
áll;  a  kanczellária  katholikus  tagjai  nem  helyezked- 
hetnek szemben  azon  felfogással,  melyet  a  primás 
dogmatikusnak  nyilvánított,  Teleky  szerint  az  alapul 
szolgáló  békekötések  és  törvények,  melyeket  szept. 
21-iki  leiratában  a  király  is  elismert,  útját  állják  ez 
esetben  a  fiscalis  actiónak.  Az  1608.  l-ben  egyenesen 
ott  áll:  kik  önként  és  szabadon  akarják  elfogadni. 
Az  eljárás  csak  a  Carolina  resolutión  alapulhatna,  de 
az  nincs  törvényben. 

„Mindenekfölött   a   keresztyén  hitnek  kell  szabad 

meggyőződésben  gyökerezni.^  Azt  csak  tanítani  sza- 
bad, nem  elrendelni,  vagy  reákényszeríteni.  Hivatkozik 
ebben  az  egyházatyákra,  TertuUianusra  és  Lactan- 
tiusra.  Nem  is  válnék  becsületére  a  r.  kath.  egyháznak, 
ha  olyanokat  tartana  vissza  erőszakkal,  kik  szívökben 
nem  hisznek  benne.  II.  József  is  kimondta,  hogy  a 
kényszerítés  csak  árthat,  felséged  egész  lelkületével 
is  ellenkezik.  Tehát  csak  oktatásról  lehet  szó,  mint 
ezt  József  a  tolerantia  edictumban  előírta. 

A  főkanczellár  és  a  többi  tanácsos  ezzel  szemben 
azt  fejti  ki,  hogy  az  1608.  1.,  sőt  a  linzi  béke  is, 
csak  a  már  protestánsokról  szól,  de  nem  az  újonnan 
áttértekről.  A  domináns  vallás  jogairól  van  itt  szó. 

Világos,  hogy  történeti  szempontból  alapjában  Teleky- 
nek  van  igaza.  Mert  hiszen  minden  protestáns  előbb 
katholikus  volt  és  Bocskay  felkelésének  főoka  éppen 
az,  hogy  e  változás  az  új  hit  követőire  nézve  ne 
vonhasson  maga  után  üldözést  vagy  károsítást,  sem 
politikai,  sem  egyházi  tekintetben. 

14.  A  protestánsok  mindezen  jogai  csak  Magyar- 
országra vonatkoznak,  a  társországokra  nem.  De  ha 
egyeseknek  birtoka  vagy  öröksége  lenne  Horvátország- 
ban követelésüket  jog  útján  érvényesíthetik  és  fel- 
séged mindig  adhat  nekik  cserébe  megfelelő  kincstári 
birtokot  Magyarországon. 

Fenn  kell  azonban  tartani  a  szlavóniai  protestáns 
községeket  és  a  tengerparton  is  meg  keU  engedni 
a  protestánsok  megtelepedését. 

15.  A  vegyes  házasságból  eredő  gyermekek,  ha 
az  apa  katholikus,   mind  annak  hitében  neveltetnek ; 

^  Nihil  tam  voluntariam  esse  debet,  quam  religio  Chrístiana. 

ha  nem,  a  leányok  anyjok  vallását  követik.  Ebben  is 
tehát  a  tolerantia  álláspontján  maradnak. 

16.  A  vegyes  házassági  perek,  mivel  valódi  szent- 
ségről van  szó,  csak  a  püspöki  szentszékek  elé  tar- 
tozhatnak. 

17.  Az  evangélikusok  kifelé  tartsák  meg  a  kath. 
ünnepeket.  A  római  kath.  egyházat  megillető  jog,  hogy 
sértését  elkerüljék.  Meg  kell  tehát  követelni  a  földes- 
uraktól és  gazdáktól,  hogy  kath.  cselédjeiket  és  alatt- 
valóikat az  ünnepléstől  el  ne  vonhassák, 

A  tiszaiak  azt  követelték,  hogy  kálvinista  gyer- 
meket csak  papjok  keresztelhessen,  más  nem.  A  mixta 
hallgat  erről,  a  primás  pedig  lelki  veszedelmet  lát 
ennek  megállapításában.  De  ilyen  lényeges  ügyben 
nem  lehet  lelkiismereti  kényszert  gyakorolni.  Legjobb 
tehát  az  egész  ügyről  hallgatni. 

Tábori  papok  dolgában  felségedet  illeti  az  intéz- 
kedés. Különben  a  görög  nem  egyesült  katonákkal 
már  jár  papjok. 

A  püspöki  eskü,  melyet  a  protestánsok  folyamo- 
dása említ,  nem  tartozik  ide. 

Az  egészet  áttekintve,  e  javaslat  szelleme  nem 
az  addigi  törvények  hatása  alatt  áll,  sem  pedig  egyik 
vagy  másik  vallás  dogmáinak  hatása  alatt.  Egészen 
a  tolerantia  edictumot  követi.  Hol  eltér  tőle,  a  horvát 
kérdésnél,  a  privilégiumnál;  az  áttérésnél,  inkább  a 
primás  felfogása  felé  hajlik. 

Ebben  kell  látnunk  a  püspöki  kar  és  pártja  ju- 
talmát azért,  hogy  nagy  történeti  traditióját  követve, 
válságos  időkben  sem  tért  el  az  uralkodó  és  a  dy- 
nastia  iránt  való  hűségről.  Ha  működésének  eredmé- 
nyeit nézzük,  kétségtelenül  Batthyány  primás  volt  az 
országgyűlés  legjelentékenyebb  államférfia. 


A   PELKKKZETEK.  277 

Már  előbb  is,  mihelyt  nyilvánvaló  lett,  hogy  a 
nagy  alkotmányos  harcz  már  nem  rendítheti  meg  a 
trónt,  nagy  ajándékkal,  nagy  ked vezessél  fejezte  ki 
háláját  a  király. 

Az  1790.  aug.  21-diki  rendelet  a  József  halála 
után  oly  nagy  zavarba  jutott  tanügy  dolgában  intéz- 
kedik. Oktatásügyi  tárgyakban  csak  ideiglenesen,  addig, 
míg  az  országos  karok  és  rendek,  vagy  azok  depu- 
tatiója  ki  nem  dolgozza  a  tanulmányok  általános 
rendszerét  és  azt  ő  felsége  jóvá  nem  hagyja. 

Egyházpolitikai  tekintetben  azonban  azonnal  és  a 
legradikálisabb  módon  intézi  el  a  kérdést.  » Mivel  a 
kath.  gymuasiumokban,  melyek  a  tanulmányi  alapból 
tartatnak  fenn,  és  melyeken  régebben  csak  katholikus 
igazgatók  és  tanárok  voltak  alkalmazva,  másnak,  mint 
róm.  kath.  igazgatónak  és  tanárnak,  nincs  helye,  azon 
máshitűek,  kik  ilyen  állásban  vannak  a  gymnasiumok- 
nál,  elmozdítandók."  ^ 

A  felekezet  ismét  győzött  az  állam  felett. 

Mert  nemcsak  ü.  József,  hanem  már  anyja  is 
nem  a  katholikus  felekezet,  hanem  az  egész  állam 
oktatásügyének  javára  szánta  a  jezsuita  vagyon  lefog- 
lalásából eredő  tanulmányi  alapot.^  Mindeddig  soha, 
semmi  nyoma  annak,  hogy  azt  katholikusnak  jelen- 
tették volna  ki.  Ebben  az  egy,  valamennyinél  fontosabb 
esetben,  nem  jártak  el  az  alapítók  szándéka  értel- 
mében. Ennek  fejében  a  klérus  bátran  beleegyezhetett 
abba,  hogy  a  protestánsok  megtartsák  és  magok  kezel- 
hessék alapítványaikat. 

'  Megjelent :  Ephemerides  Polit.  et  Liter.  444 — 445.  1. 

'  Mária  Terézia  tanügyi  reformjai,  n.  József  czimű  mun- 
káim II.  k.  280 — 92.  L.  Forster  Gyula  értekezését  a  tanul- 
mányi alapról.  Budapesti  Szemle  1884. 

Nálunk  igazán  „Racker"  az  állam,  mint  I.  Fridrik 
Vilmos  nevezte.  A  felekezetek  „megosztoztak  ruháin 
és  koczkát  vetettek  fölöttük". 

Különös  kapcsolódása  a  történeti  oknak  és  oko- 
zatnak. A  nemzeti  és  függetlenségi  mozgalom,  mely 
külső  támogatást  is  igyekezett  biztosítani  magának, 
oda  vezetett,  hogy  a  vele  szemben  álló  papság,  tan- 
ügyi monopóliuma  által,  még  hosszú  időn  át  feltartóz- 
tassa a  nemzeti  állam  megalakulását.  Mert  az  nálunk, 
hol  annyi  a  felekezet  és  nemzetiség,  egységes  állami 
oktatás  nélkül  el  sem  képzelhető. 

A  végső  retorta  az  államtanács.  Ez  sürgősen  tár- 
gyalja a  kanczellária  javaslatát.  Már  egy  hét  múlva 
hozzászól  Izdenczy.  A  központi  állaninak  és  a  fel- 
világosodott absolutismusnak  ez  a  szenvedélyes  híve 
általában  meg  van  elégedve  Pászthory  munkájával, 
mit  igen  nehezére  eshetett  kimondania.  A  vitás  kér- 
déseknél, a  városi  privilégiumokat  és  az  áttérést 
illetőleg  a  szabadelvű  kisebbséghez  csatlakozik.  Még 
erősebben  hangsúlyozni  kívánja  a  4.  czikkben,  hogy 
az  iskola  legfőbb  vezetése  királyi  jog. 

Hatzfeld  ezt  még  azzal  toldja  meg,  hogy  a  protes- 
tánsoknál a  fejedelem  nemcsak  az  államnak,  hanem 
az  egyháznak  is  feje.  Egyéb  megjegyzései  a  bureau- 
kratára  vallanak.  Az  új  protestáns  lelkészségek  felállí- 
tásánál is  az  legyen  a  szabály,  mint  a  katholikusoknál : 
legalább  egy  órai  távolság  a  legközelebbi  parochiától. 
A  stóla  elvesztése  által  károsult  plébánosok  kárpótlása 
ne  terhelje  sem  az  adózó  népet,  sem  a  kincstárt.  Az 
áttérésnél  6  heti  oktatást  kell  követelni,  és  míg  a 
hitét  elhagyni  szándékozó  ezen  át  nem  esett,  tilos 
annak  fölvétele  a  protestáns  felekezetbe.  Kaunitz  min- 
denben hozzácsatlakozik. 

A  trónörökös,  Ferencz  főherczeg,  mindkét  lényeges 
kérdésnél,  a  kanczelláriai  többségnek,  tehát  a  katho- 
likus  felfogásnak,  fogja  pártját  (nov.  3.)- 

A  végleges  döntés  a  király  kötelessége.  Toscaná- 
ban annyira  liberális  volt  a  híre,  hogy  a  protestánsok 
a  legteljesebb  bizalommal  viseltettek  iránta.  Viszont 
a  katholikusok  tudták,  mily  fontos  egész  politikájára 
nézve  pártjuk  lelkes  támogatása.  Bárminő  a  belső 
érzelme,  az  állami  szükség  fog  dönteni  elhatározása 
fölött. 

Leopold  maga  1790-  jan.  25-én  így  nyilatkozik 
vallásos  meggyőződéséről.  Sógorával  és  nővérével, 
Albert  herczeggel  és  Mária  Krisztina  főherczegasz- 
szonynyal  szemben  tiltakozik  a  Belgiumban  felőle  ter- 
jesztett gyanúsítások  ellen.  Ö  nem  jansenista.  A  taní- 
tást és  a  seminariumokat  egészen  a  püspökökre  bízza. 
Kormánya  (Toscanában)  csak  a  püspökök  útján  avat- 
kozik az  egyházi  fegyelembe.  San  Lorenzóban  külön 
kápolnát  építtetett,  hogy  palotája  ereklyéit  nyilvánosan 
is  tisztelhessék.  „Hitvallásom,  a  római  katholikus  hit- 
ben élni  és  halni,  azt  nem  üldözni,  hanem  inkább 
támogatni,  ki  nem  tüntetni  azokat,  kiknek  nincs  vallá- 
suk, vagy  tüntetnek  hitetlenségökkel ;  a  püspököket 
megtartani  jogaik  gyakorlatában,  különösen  az  egyházi 
fegyelmet  illetőleg."  ^ 

E  levélnek  világos  a  tendentiája.  Meg  kellett  nyerni 
a  belga  püspököket,  mint  később  a  magyarokat.  Ha 
mégis  ily  mérsékelten  szól  és  nem  mond  többet  hit- 
buzgóságáról,  kijelentését  a  legtöbbre  nézve  teljes 
őszintének  fogadjuk  el. 

Gr.  Teleky  Sámuel   1790   szeptember   végén   így 

*  Wolf.  Marié  Christine  II.  57—59. 

szól  ura  hitélete  felől:  Leopold  jobban  tud  majd  el- 
bánni a  papokkal,  mint  József.  De  ehhez  idő  kell, 
míg  az  európai  helyzet  nem  tisztul,  nem  gondolhat 
apró  hibák  orvoslására.  „A  franczia  nép  lármája  figyel- 
metességben  tartja  egész  Európát." 

„Ez  a  király  megtartja  ugyan  a  maga  vallásának 
czeremóniáit,  minthogy  a  felesége  is  spanyol,  de  azon- 
ban megvilágosodott  fejedelem  s  által  is  látták  minden 
királyok,  mennyi  rosszat  szülhetett  a  vallásharcz  és 
így  kinek-kinek  vallását  meg  kell  engedni,  mert  igy 
lehet  szerencsés  országiások."  Majd,  másnap:  ez  a 
mostani  király  vallását  szereti,  mindennap  háza  népé- 
vel imádkozik,  este  s  reggel,  szentelt  vízben  mosdanak 
a  gyermekei,  de  más  vallást  sem  gyűlöl. 

Belső  meggyőződésének  titkába  ki  merne  beha- 
tolni? De  bizonyos,  hogy  bármi  volt  is,  ez  a  bölcs 
fejedelem  ezt  alá  tudta  rendelni  annak,  mit  népei 
java  és  nyugalma,  családjának  nagysága  és  jövője, 
tőle  követelni  látszottak. 

Az  előbb  már  többször  is  tárgyalt  okok  és  külö- 
nösen a  franczia  forradalom,  mind  szorosabbá  tették 
a  szövetséget  közte  és  az  egyház  közt.  Uralkodása 
második  felére  ez  ütötte  bélyegét.  Halála  után  oly 
férfiak,  mint  gr.  Széchenyi  Ferencz  és  Vay  József 
kimondják  felőle,  hogy  egészen  papi  befolyás  alá 
került.  ^ 

De  ebben  a  nagy  döntésben  mindennek  semmi 
nyoma.  Nem  jut  abban  kifejezésre  más,  mint  higgadt 
bölcseség,  jóakarat,  igazságszeretet. 

Az  államtanács  tárgyalása  után,  ő  is,  mint  Izdenczy, 
mindkét   kérdésben    a    kanczelláriai    különvéleményt 

^  Leveleik  1792  márczius  és  áprilisból  a  pátyi  levéltárban. 

erősíti   meg.   A   tolerantia   edictum  mögé   nem  akart  U^^J'^ 
visszaesést.  Ezenkívül  csak  a  királyt,  mipt  főt/  mbg- 
illető  jogokat  hangsúlyozza. 

Igen   kevés   különbséggel   lényegileg   az  lett  tör- 
vénynyé,  mit  a  tiszaiak,  nem  az,  mit  a  dunaiak   kö- 
t  vetéltek.   A   szövegen    még    észlelhetők    az    elsőnek 
nyomai,   néhol   vegyülve    a   tolerantia   edictum   sza- 
vaival. 

Reactio  csak  a  horvát  kérdésben  csúszott  belé. 

Hatvan  évvel  azelőtt  a  katholikusok  és  protes- 
tánsok közt  fennforgó  nagy  perben  szintén  a  király 
döntött.  A  Carolina  Resolutio,  bár  a  legtúlzóbb  ka- 
tholikusokat  még  nem  elégítette  ki,  a  minimumát 
nyújtotta  annak,  mi  még  lehetővé  tette  a  protestán- 
soknak az  országban  megmaradását  és  polgári   létét. 

A  királyi  hatalom  túltengésének  volt  kifejezése 
és  ennek  megőrzését  tartotta  főczéljának.  A  nemzet 
egyesülésének  és  így  szabadságának  a  leghatalma- 
sabb gátat,  az  örökös  belső  egyenetlenséget,  vetette 
útjába. 

Leopold  elhatározása  mutatja,  mennyit  haladt  azon 
két  emberöltő  alatt  az  ország  műveltsége,  mennyit  a 
nemzeti  összetartás  érzete,  melyet  eddig  teljesen  el- 
borított a  vadul  felburjánzó  felekezeti  gyűlöltség.  Ez 
szinte  minimumát  állapítja  meg  a  katholikus  egyház 
kiváltságának  a  protestánsokkal  szemben;  oly  mini- 
mumot, melybe  mégis  az  addig  uralkodó  vallás  is 
belenyugodhatott.  A  nemzet  együtt  alkotta  királyával 
és  ez  alkotás  a  nemzet  egyesítése  mellett  a  király 
alkotmányos  hatalmának  és  tekintélyének  is  főbiz- 
tositója. Nem  phrasis  a  nov.  7-én  kelt  kir.   elhatáro- 

^  Ut  supremo  Capitd. 

zásnak  az  a  mondása,  hogy  az  érett  megfontolás 
után  jött  létre,  minden  javaslatnak  komoly  számba- 
vételével, „úgy  mint  azt  a  tárgy  nyomós  volta  és 
igen  kedves  magyar  nemzetünk  lelki  egyesülése,  mely- 
től egyedül  remélhető  a  birodalom  boldogsága.  Tőlünk 
megkövetelte". 

A  modern  Magyarországnak  ez  volt  első  nagy 
alkotása.  Annál  jelentékenyebb,  mert  a  későbbieket 
csak  ez  tette  lehetővé. 

Most  már  nem  is  a  propositiók  felé  fordult  a  fe- 
szült várakozás,  csak  a  vallás  ügye  felé.  Midőn  nov. 
11-én  a  „  közülésben "  felolvastatott,  mindenki  által, 
a  katholikus  rendek  által  is,  felkiáltással  vevődött.  ^ 
Általános,  nagy  és  méltó  volt  a  lelkesedés. 

De  a  klérus  nem  adta  fel  a  harczot. 

„Az  eleje  közömbös  volt,  de  a  vége  olyan,  hogy 
jobb  szeretném  elhallgatni.  Megadja  az  ellenfélnek 
vallása  szabad,  korlátlan  gyakorlatát,  templomépítés 
jogát,  toronynyal,  haranggal,  hol  csak  akarnak;  con- 
sistoriumokat,  hol  a  nem  vegyes  házasságok  pereit 
vallásuk  elvei  szerint  intézhetik  el,  a  stolától  men- 
tek ;  az  apostasia  nem  esik  büntetés  alá,  csak  hat- 
heti oktatást  követelnek  ily  esetekben.  Mindennek  a 
kalocsai  érsek  fölemelt  és  lelkes  hangon  az  egész 
klérus  nevében  ellenmondott."  ^ 

Az  ellenmondást  nem  fogadták  el,  mert  ez  az 
ülés  csak  meghallgatásra  és  nem  tanácskozásra  volt 
rendelve. 

Másrészt   az   evangélikusok  már  nov.  16-án  hála- 

^  Szabolcsmegye  követei  jelentése.  Megyei  levéltár.  1790. 
Pasc.  VI.  46. 

*  Pray  jelentése  nov.  19. 

feliratot  küldtek  a  királyhoz.  Halhatatlan  köszönetet 
mondanak.  Oly  nagy  örömük,  hogy  nem  is  alkalmat- 
lankodnak vele.  A  felség  példája  bizonyára  a  klérust 
is  szelídebb  felfogásra  fogja  bírni,  „Most  könyörgé- 
seink  és  sóhajaink  nem  zavarják  a  koronázás  ünne- 
pét, mint  annyiszor;  könnyeket  ontunk  a  nagy  eré- 
nyek szemlélésén,  a  nagy  jótétemény   átérzésében."  ^ 

Ebben  ugyon  csalódtak.  A  klérus  most  sem  hagyta 
abban  a  harczot.  Most  már  csak  nyerhetett  vele.  Ve- 
szélye, melylyel  még  nyáron  annyira  fenyegették,  a 
saecularisatio,  megszűnt. 

Tanácskozások  folytak  a  kalocsai  érsek  lakásán, 
melyek  eredménye  a  nov.  30-án  összegyűltek  újabb 
folyamodása  volt  a  királyhoz.  Kifejtették,  hogy  téves 
az  a  felfogás,  mintha  előbb  magyar  lenne  az  ember, 
csak  azután  vallásához  tartozó.  Mindenben  a  vallás 
az  első.  Nem  szabad  engedni  a  vallásszabadságot,  a 
lelkiismeret  szabadságát.  ^ 

A  bécsi  és  linzi  békekötések  dispensálnak  Szent 
István  törvénye  alól.  Ellenkeznek  tehát  az  alkot- 
mánynyal. 

Hiszen  azt  sem  tudjuk,  mi  a  protestánsok  vallása. 
Dogmáikat  nem  nyújtották  be.  Szabadon  követhetik 
a  hitetlenséget,  Voltairet,  Spinozát,  Hobbest. 

Viszont  azt  bizonyítják,  hogy  repraesentatiójuk 
nem  sérti  az  emberi  jogokat.  ^ 

Ez  legalább  nyilt,  becsületes  beszéd.  Feltéve,  hogy 
a  résztvevők  csakugyan  hittek  abban,  hogy  Szent 
István  alkotmányát  —  minőnek  ők  képzelték  —  vissza 
lehet  állítani. 

'  Eancz.  lev.  14,584.  sz. 

*  Religionis  libertatém,  seu  conscientiae. 

'  Kalocsai  érseki  levéltár.  Diaetalia. 

Aláírói :  a  prímás,  a  kalocsai  érsek,  az  egri  püspök, 
gróf  Erdődy  bánus,  Végh  Péter  tárnokmester,  gróf 
Batthyány  József,  báró  Splény  József,  gróf  Illésházy 
János,  gr.  Erdődy  Sándor,  hg.  Batthyány  Strattman 
Lajos,  Csáky  Imre,  Keglevics  Károly,  Esterházy  Káz- 
mér, Erdődy  Sándor,  Csáky  Antal,  Amadé  Antal, 
Tolvaj  Ferencz  grófok  és  b.  Fischer  Imre. 

Látjuk,  hogy  a  túlzó  kath.  párt  a  főrendeknél 
legalább  számra  gyenge. 

Erősebb  a  karoknál :  aláírták  Somogyi  és  Kornis 
ítélömesterek,  Bars-,  Bács-,  Esztergom-,  Krassó-,  Vas- 
megye mindkét  követe,  Kapy  sárosi  követ  mindkettő 
nevében,  ezenfelül  Bacsskády  nyitrai,  Prileszky  tren- 
cséni,  Boronkay  somogyi,  Högyészy  komáromi,  Je- 
szenszky tolnai,  Sibrik  győri,  Temliu  mosonyi.  Nagy 
soproni,  Horváth  veszprémi,  Szentimrey  tornai.  Angyal 
békési,  Rakovszky  zólyomi,  Benyovszky  pozsonyi  kö- 
vetek. Minoritás,  de  tekintélyes.  Nagy  hely  marad 
utánuk,  úgy  következnek  Pest,  Buda,  Ejsszeben,  Eper- 
jes, Nagyszombat,  Sz.-Fejérvár,  Trencsén  és  más 
városok  követei  és  néhány  távollevő  mágnás  képvi- 
selője, köztük  Bujanovics  is. 

A  folyamodást  24-tagú  küldöttség  adta  át  decz. 
3-án  a  királynak,  ki  már  decz.  5-én  utasítja  a  kan- 
czelláriát,  készítsen  felőle  „megállható,  jól  kidolgozott 
jelentést". 

A  folyamodók  különösen  a  resolutiónak  vallásukat 
sértő  pontjai  ellen  tesznek  óvást.  ^  Hogy  azt  ne  te- 
kintsék az  összes  katholíkusok  nyilatkozatának,  Abaffj 
árvái  követ  egy  röpiratban  élesen  kikel  ellene,  azok 
nevében,  kik  nem  voltak  a  kalocsai  érseknél. 

1  Kancz.  lev.  15,776. 

Most  már  az  országgyűlés  is  visszhangzik  a  vallá- 
sos viszálytól.  Mintha  a  XVII.  századnak  a  nemzet 
megoszlását  eredményező  diaetái  újultak  volna  meg. 
Decz.  2-án  felvetették  azt  a  kérdést,  miért  nem  készül 
felirat  a  vallásügy  dolgában,  úgy  mint  a  többi  pro- 
positio  felől.  HoUósy,  esztergomi  kanonok  szerint  a 
király  oly  döntést  akart,  melyben  mindkét  rész  meg- 
nyughassék,  tehát  tanácskozni  kell  felőle.  Vele  szem- 
ben az  evangélikusok  és  pártfogóik  azt  vitatták,  hogy 
az  ország  a  királyra  bízván  a  végleges  döntést,  e  felől 
többé  tanácskozni  nem  lehet. 

Nem  kétséges,  hogy  a  katholikus  párt  ítélt  helye- 
sen. A  királyi  döntés  csak  úgy  válhat  törvénynyé,  ha 
azt  az  országgyűlés  beczikkelyezi.  Ez  pedig  vita  nélkül, 
ily  fontos  ügyben,  alig  történhetik. 

A  vitában,  mint  egyáltalában  az  egész  országgyűlés 
alatt,  a  katholikus  szabadelvűek  sokkal  nagyobb  hévvel 
küzdtek  a  papok  ellen,  mint  magok  a  protestánsok. 
Katholikus  részről  Almásy  tüntette  ki  magát.  A  mér- 
sékeltebbek nagy  részét  is  megnyerte  a  prímás.  Horváth, 
veszprémi  követ,  a  dunaiak  akkori  elnöke,  úgy  járult 
a  folyamodáshoz,  ha  a  linzi  és  bécsi  békét  elfogadják 
alapul.  így  összes  pontjaikat  fenntarthatják.^ 

Egyáltalában  abban  áll  a  nagy  változás,  hogy  míg 
a  XVII.  században  Zrinyi  Miklós  csak  magában  állott 
a  protestánsok  mellett,  most  éppen  a  legműveltebb 
és    leghatalmasabb   főurak   pártjukat  fogják,    nem   a 

vallás,  hanem  a  nemzeti  szabadság  érdekében.  A  papi [ 

párt  oly  túlzásokra  ragadtatta  magát,  hogy  az  ellenfél 
sem  maradt  adós  és  még  a  prímás  sértésétől  sem 
tartózkodtak,  mi  a  nagyérdemű  egyházfőt  nagyon  bán- 
totta. 

^  Elobusiczky  levele  a  kalocsai  káptalanhoz. 

Kazinczy  Ferencz  beszéli,  hogy  a  zempléni  követek 
közül  a  katholikus  Szirmay  tüzesen  beszélt,  Kazinczy 
András  pedig  hallgatott.  Gr.  Batthyány  József  ezért 
őt  nézte  katholikusnak  és  egy  társaságban  PálflFynál, 
hol  a  trónörökös  és  a  nádor  is  jelen  volt,  felfedte 
előtte,  mi  készül  a  protestánsok  ellen.  Kazinczy  nyu- 
godtan azt  felelte,  hogy  azok  is  vigyáznak  magokra. 
Ezen  Batthyány  elkeseredvén,  Őt  hideg  pápistának 
nevezte. 

Jó  ideig  „Apostolus  Kazinczyanus^-nak  nevezte  a 
grófot  a  korona  örököse. 

Tud  a  prímás  megsértéséről  is.  Midőn  egy  gróf 
azt  elkövette,  a  nádor  odaszól  a  prímásnak :  vesse 
meg  Eminentiád  és  győz.  „A  Palatinus  a  szót  szólat- 
lanná  tette,  —  de  örült  neki." 

Mindamellett  a  klérus  tele  volt  bizalommal  a  király 
iránt.  Ügy  tudták,  hogy  bántja  a  lelkiismeret  a 
resolutio  miatt  és  Isten  előtt  felelőssé  teszi  azokat 
érte,  kik  reábírták.  így  hallotta  ezt  Pray  egy  szerinte 
egészen  szavahihető  embertől. 

Decz.  7-én  megújul  a  vita,  de  mivel  coalitióra 
semmi  kilátás,  mégis  csak  abban  maradtak,  hogy  az 
újabb  kir.  döntést  be  kell  várni,  mely  a  katholikusok 
folyamodására  nem  késhet. 

Ismétlődött  az  őszi  eljárás.  A  protestánsok  részé- 
ről főembereik :  Balogh,  Pogány,  Vay  József,  Tihanyi 
Bécsbe  mentek  ügyük  előmozdítására  (decz.  11,  12). 
Felszólították  közbenjárásra  az  oiszágbírót  és  a  per- 
sonalist  is,  kik,  Bujanovics  szerint,  nagyon  kedvökben 
járnak.  Viszont  a  prímásnál  tartott  értekezlet  is  elha- 
tározta újabb  deputatio  felküldését.  A  hangulat  újra 
igen  izgatott.  Egyrészt  az  1715.  30.  visszaállításával, 
másrészt  a  püspöki  javak   elvételével   fenyegetőznek. 

A  papi  párt  közül  különösen  Boronkay,  a  szabad- 
elvűek részéről  Abaffy  viszi  nagy  elkeseredéssel  a 
harczot. 

A  megyék  is  beleszóltak;  katholikus  részről  Vas 
és  Sáros,  protestáns  részről  Gömör  tüntette  ki  magát 
feliratával. 

Ez  az  állapot  annyira  kedvezőnek  látszott  a  kir. 
hatalomra  nézve,  hogy  egyenesen  felszólítják  Leopol- 
dot,  tegyen  igazságot,  vessen  véget  a  viszálynak  és 
oszlassa  fel  a  diaetát.  Mert  a  protestánsok  nem  ke- 
gyeletből követelik  a  beczikkelyezést,  hanem  azért, 
hogy  ily  módon  meggyöngítsék  a  királyi  hatalmat,  mely 
az  1715.  30.  értelmében  egyháziakban  teljes  joggal 
rendelkezhetik.  Ha  ez  nem  történik,  a  franczia  elvek 
uralkodókká  válnak  az  országban. 

Leopold  minderre  nem  hallgatott.  A  kanczellária 
elvégezte  javaslatát  és  azt  az  államtanács  is  újabb 
tanácskozás  alá  vette.  Pászthory  újra  igen  alapos 
munkát  végzett,  minden  oldalról  megvilágítva  az  ösz- 
szes  kérdéseket.  Egjrészt  a  prímás,  másrészt  az 
országbíró  még  külön  is  szolgáltak  felvilágosítással. 
A  prímás  észrevételei  közt  különösen  az  érdekes  és 
fontos,  hogy  a  protestáns  iskolák  tanmódját  is  a 
diaeta  állapítsa  meg.  Ha  pedig  ez  nem  volna  lehet- 
séges, akkor  a  katholikusok  épp  oly  függetlenül  intéz- 
hessék tanügyüket,  mint  a  protestánsok.  Az  autonómia 
kérdése  előre  veti  árnyékát,  mihelyt  az  állam  már 
nem  azonosítja  magát  egészen  az  egyházzal.  Izdenczy 
azt  a  helyes  megjegyzést  teszi,  hogy  az  apostasiától 
nem  kell  félni,  mihelyt  a  klérus  megteszi  kötelességét. 
Ferencz  trónörökös  is  hozzászólt.  Mindez  nem  változ- 
tatott a  dolgon. 

Kaunitz  az  áttérésnél,  mely  szerinte  a  főnehézsé- 


288  ÖTÖDIK   FEJEZET. 

get  okozza  és  a  legnagyobb  izgatottságot  idézi  elő,  a 
következő  szövegezést  ajánlja :  minthogy  a  katholikus 
'hitről  bármelyik  evangélikus  felekezetre  való  áttérés 
a  hit  elveivel  ellenkezik,  hogy  ez  ne  történhessék 
meggondolatlanul,  ^  minden  egyes  esetről  jelentést  kell 
tenni  a  királynak.  Egyúttal  súlyos  büntetés  terhe  alatt 
tilos  a  protestáns  felekezetek  papjainak  bárkit  is, 
bármilyen  módon,  vallására  átcsábítani. 

E  szöveg  nem  szab  büntetést  az  áttérésre,  a  kath. 
egyház  felsőségét  pedig  nagyon  kidomborítja. 

A  király  ennek  értelmében  döntött. 

Viszont  a  házassági  kérdésben  a  protestánsok 
nyernek  elégtételt.  Folyamodásukban  reámutattak  arra 
a  valószínűségre,  hogy  a  kath.  papság  azon  záradé- 
kot, hogy  a  vegyes  házasságokat  a  kath.  plébános 
előtt  kell  kötni,  örökös  zaklatásra  és  huzavonára 
fogja  felhasználni.  Ennek  megakadályozására  —  mert 
más  fórum  nem  vette  azt  tekintetbe  —  maga  a  király 
a  végső  megállapításnál  hozzátoldotta  e  czikkelyhez: 
a  katholikus  papok  azonban  semminő  akadályt  nem 
vethetnek  közbe. 

Ez  a  király  saját  elhatározása.  Megegyezik  a  kath. 
pártnak  adott  kedvezéssel,  annyiban  is,  hogy  egyiknél 
sincs   megállapítva   az  ellene  cselekvőnek  büntetése. 

Még  egy  nagy  ministeriális  conferentia,  Ferencz 
föherczeg  elnöklete'  alatt,  is  átnézte,  jan.  15-én,  aztán 
a  már  kész  törvényjavaslat,  Pászthory  műve,  Pozsonyba 
küldetett,  hogy  az  országgyűlés  véglegesen  tárgyal- 
hassa a  királyi  döntést. 

A  katholikus  párt  mindent  megtett,  hogy  e  csa- 
pást elfordítsa.  Még  deczemberben  főemberei,  az  egri 

1  Temere. 


A   FELEKEZBTBK.  289 

püspök  utasításaival,  fölmentek  Bécsbe.  Összeköttetésbe 
léptek  Balassával,  ki  aztán  Spielmann,  Türkheim, 
Stahremberg,  Kaunitz,  Lacy  tábornagy,  sőt  Ferencz 
főherczegnél  is  eljárt  velők. 

Mindez  nem  használt.  A  király  igazságérzetén 
kívül  erős  támasza  volt  a  protestánsoknak  az  ország- 
bíróban és  a  personalisban.  Különösen  Zichyre  volt 
nagy  panaszuk  a  papi  párt  parlamenti  vezetőinek. 
Boronkaynak  és  Misicsnek  szembe  mondta,  hogy  rossz 
hazafiak  és  hálátlanok,  mert  a  protestánsok  nélkül 
nem  lenne  szabadság  és  Magyarország  német  rabság 
alatt  nyögne.^ 

Nagyon  gyöngítette  még  a  párt  állását  a  püspökök 
és  a  prímás  közt  való  egyenetlenség.  A  püspökök 
közül  egy  sem  ment  Bécsbe,  hogy  nyilt  botrány  ne 
támadjon.  A  legtöbb  el  is  hagyta  az  országgyűlést. 
Csak  az  egri  püspök  nem  tágított.  Midőn  a  király 
őt,  mint  főispánt  felszólította,  menjen  haza  megyé- 
jébe, hol  az  Ínség  elleni  intézkedés  megköveteli  sze- 
mélyes jelenlétét,  ő  ez  ellen,  mint  politikai  pressio 
ellen  tiltakozik.  A  király  szívesen  enged.  ^ 

így  azt  a  nagy   taktikai   előnyt  sem  aknázhatják . 
ki,   melyet   a  franczia  forradalom  nekik  nyújt.   Mert 
ők   nem  is  annyira   a   protestánsok   ellen   küzdenek, 
mint  mondják,  hanem  a  hitetlenség,  a  franczia  elvek 
ellen.  ^ 

Midőn  a  király  határozottsága  ellen  nem  értek 
czélt,  az  új  propositio   meghallgatása  után   már   azt 

'■  Bujanovics  decz.  17-iki  jelentése. 

*  Eancz.  elnöki  akták  1797,  Pray  febr.  18-iki  jelentése. 

'  Különösen  kifejti  ezt  Szepes  megye  katholikus  rendjeinek 
folyamodása.  „(Torrupta  hac  aetate",  az  áttérés  szabadsága  sok 
bajt  okozhat. 

Marczali:  1790—91.  országgy.  n.  19 

feszegették  a  kerületi  üléseken,  hogy  az  egész  val- 
lásügyet a  jövő  diaetára  kell  halasztani.  ^ 

Készültek  a  végső  parlamenti  harczra,  bár  már 
csak  kevés  remény ök  lehetett  a  győzelemre.  „A  pa- 
pok, kik  nem  olyanok,  minőknek  a  csőcselék  képzeli 
őket,  még  egyszer  fölléptek  a  magok  módja  szerint. 
Nem  akarják,  hogy  a  vallásról  szóló  czikket,  melyet 
a  császár  teljesen  kész  szerkesztésben  küldött  le, 
végleges  döntésnek  tekintsék.  A  következő  diaetára 
akarják  azt  halasztani.  De  a  mi  tervünk  egészen 
meg  fogja  őket  zavarni. "  ^ 

A  mixta  deputatio  nem  akart  többé  e  dologgal 
foglalkozni,  mert  e  felől  már  megvan  az  egyezség 
király  és  ország  közt  és  csak  a  határozat  és  beczik- 
kelyezés  van  hátra.  A  prímás  pedig  kertjében  össze- 
hívta az  egész  papságot.  „Mindnyájan  ott  voltunk." 
Arról  folyt  a  tanácskozás,  mikép  lehetne  a  törvény 
létrejöttének  útját  állani.  Sok  vita  után  abban  egyez- 
tek meg,  ha  nem  sikerül  szándékuk,  a  törvényhez 
kell  csatolni  az  egész  klérusnak  és  a  vele  egyetértő 
világi  uraknak  tiltakozását.  Ezt  a  biboros  már  el  is 
készítette.  Felolvasásakor  azonban  újabb  vita  támadt, 
mert  azt  sokan  túlsértőnek  tartották  az  akatholiku- 
sokra  nézve.  Pray  szerint  nagyjában  megfelel  annak, 
melyet  a  szász-zeitzi  berezeg,  akkor  Magyarország 
prímása,  az  1714-iki  diaetán  előadott. 

^  Bujanovics,  jan.  24. 

'Gr.  Esterházy  Ferencz  levele  nejéhez.  1791  febr.  2.  Les 
Prétres,  qui  ne  sönt  pas  ce,  qu'un  vil  peuple  en  pense,  ont 
encore  joué  une  scéne  áleur  fagon  hier.  Car  ils  ne  veulent  pas, 
que  l'article  que  l'Empereur  a  envoyé  tout  fait,  sóit  regardé 
comme  une  décision  finale.  Ils  veulent  le  réléguer  á  la  Diéte 
prochaine,  mais  nous  avons  formé  un  projet,  qui  les  confondra. 
Cseklészi  levéltár. 

így  febr.  8-án,  miután  sok  más  ügyet  már  elin- 
téztek, déli  3/4 1  órakor  került  a  sor  ezen  mindenek- 
nél fontosabb  tárgyra,  mely  annyi  időn  át  foglalkoz- 
tatta nemcsak  a  diaetát,  nemcsak  az  ország  egész 
közvéleményét,  hanem  nagy  és  méltó  érdeklődést  kel- 
tett mindenfelé. 

Az  1741.  szept.  11-iki  nagy  jelenet  óta  nem  volt 
fontosságra  ehhez  hasonló  ülése  a  karoknak  és  ren- 
deknek. Ezt  már  külső  jelek  is  mutatták.  „Alig  lehet 
elmondani,  mennyi  nem  szavazóknak  sokasága  lepte 
el  a  karzatot.  Láttam  köztük  két  prédikálót  is,  csupa 
fül,  vallásukbeli  deákok  csoportjától  körülvéve.  Oly 
nagy  volt  e  nap  és  a  tárgyalandó  ügy  felől  való 
feszült  várakozás.  *• 

Midőn  az  országbíró  a  törvényczikk  felolvasását 
rendelte  el  és  csendet  kért,  oly  hallgatás  támadt, 
minőt  még  sohasem  tapasztaltak,  még  susogást,  tüsz- 
szentést  sem  lehetett  hallani.  Mind,  nemcsak  elmé- 
jükkel, hanem  testükkel  is  a  felolvasó  felé  fordultak. 

A  felolvasás  bevégeztével,  kis  zaj  után,  Zemplén- 
megye követe  szólt,  megyéje  új  utasitása  értelmében 
követelve  a  változatlan  beczikkelyezést.  Vele  szemben 
Boronkay  a  katholikus  vallás  sérelmeit  fejtegette  és 
ellenmondását  felolvasta.  Hiába  igyekezett  őt  valaki 
folytonos  köhögéssel  zavarni,  félóráig  tartó  beszédét 
nyugodtan  folytatta  és  a  mennyei  törvényszékre  való 
appellatióval  zárta  be.  Beszédének  energiája  nem 
maradt  hatás  nélkül.  Prileszky,  ki  akkor  Bujanovics- 
csal  egyetértve  főoszlopa  lett  a  katholikus  pártnak, 
nem  volt  ellene  a  törvénynek,  a  mennyiben  az  a  béke- 
kötéseken alapul,  de  minden  túllépése  ellen,  megyéje 
nevében  protestált.  Barsmegye  követei  készek  elfo- 
gadni, mint  kir.  elhatározást,  az  1715.  20.  értelmében, 

19 


292  ÖTÖDIK  FBJBZBT. 

de  mint  törvényt  nem.  Hasonlókép  szóltak  Tolna, 
Sáros,  Esztergom,  Komárom  követei  s  Bacskády  nyit- 
rai  követ.  Benyovszky  pozsonyi  követ  pedig  kész  volt 
ugyan  elfogadni,  de  azon  feltétellel,  hogy  a  protes- 
tánsok többet  sohase  követelhessenek,  s  a  vallás  ügye 
többé  ne  lehessen  a  diaeta  tárgya. 

A  katholikusok  közül  először  Horváth  Pál  ungi  és 
Muzslai  nógrádi  követek  szóltak  a  törvény  mellett. 
Csak  aztán  jöttek  sorban  a  kálvinisták,  gr.  Teleky 
József,  Pogány,  Balogh,  a  két  Vay  és  Domokos,  de 
Pray  szerint,  nem  nagy  foganattal  szóltak. 

Csak  most  került  a  sor  a  főszónokokra.  Gr.  Batthyány 
Alajos,  kinek  beszéde  nyomtatásban  és  fordításban 
is  megjelent,  a  felvilágosodás  szellemében,  a  gyűlöl- 
ség eltávoztatására,  az  egész  nemzet  egyesítésére  kö- 
vetelte a  beczikkelyezést.  Az  elvetése  egyenesen  haza- 
árulás volna.  Beszéde  után  erős  tapssal  üdvözölték, 
„mint  a  színházban,  ha  egy  hírneves  énekesné  hang- 
lejtésével elbájolja  a  hallgatók  puha  érzékeit".  Az 
egész  beszéd  alatt  a  prímás  komor  arczczal  nézte  a 
szónokot,  Zsolnay  kanonok  pedig  nem  állhatta  meg, 
hogy  a  végén  ki  ne  mondja:  Színész  beszédnek  illik 
színház  módjára  tapsolni.  Ezt  azonban  nem  hallották 
és  igy  nem  volt  kellemetlen  következése. 

Most  az  országbíró  szólalt  fel  a  beczikkelyezés 
mellett,  ö  mint  közvetítő  azon  volt,  hogy  mindegyik 
fél  elégtételt  nyerjen  és  a  felség  bölcs  határozata 
által  a  katholikus  hit  ágazatai  sérelmeket  nem  szen- 
vedjen. A  prímás  itt  félbeszakítja:  nem  áll,  nem  kap- 
tunk elégtételt,  noha  a  király  ezt  megígérte.  Csak  a 
szenvedélyes  izgatottság  magyarázhatja  e  közbeszó- 
lást. Zichy  is  elveszti  nyugalmát,  nem  engedi,  hogy 
bárki  megtámadja  becsületét.   Már-már  veszekedésre 

került  a  dolog,  midőn  a  szombathelyi  püspök  kezdett 
szólni. 

Most  a  prímás  kelt  fel.  Azt  fejtegette,  hogy  a 
vallásügy  tárgyalása  a  diaetán  mindig  a  legnagyobb 
zavarokat  idézte  elő,  úgy  hogy  törvényt  hozni  nem 
lehetett.  Ezért  az  1715.  30.  a  királyra  bízta  az  ügyet. 
Most  azonban  a  király  nem  mint  törvényhozó,  hanem 
mint  közvetítő  döntött.  Mivel  azonban  döntése  túlmegy 
a  békekötéseken  és  sérelmes  a  hitre  nézve,  ö  az 
ellen  az  egész  papi  rend  és  a  velük  tartó  világi  urak 
nevében  tiltakozik. 

Gr.  Pálffy  Lipót  oly  értelemben  szól,  mint  előbb 
a  pozsonyi  követ.  Gr.  Batthyány  József  halasztást 
ajánlott,  hogy  jövő  diaetáig  létre  jöhessen  az  egyesülés. 

Mint  már  előbb  Zichy,  úgy  most  Ürményi  perso- 
nalis  hosszú,  igen  alapos  és  szép  beszédben  fejte- 
gette, hogy  a  javaslat  visszavetése  egyaránt  sérelmes 
volna  a  diaetára,  mint  a  királyra  nézve.  Hisz  az 
országgyűlés  egyenesen  felszólította  a  királyt  a  dön- 
tésre; a  királyi  bölcseség  a  béke  és  egyesség  érde- 
kében határozott.  Ezt  most  és  ezentúl  megbolygatni 
már  nem  lehet.  Ezért  ajánlja  a  beczikkelyezést. 

Gr,  Kollonics  kalocsai  érsek  szerint  ők  már  előbb 
kijelentették,  hogy  dogmatikus  kérdést  nem  bocsát- 
hatnak a  király  döntése  elé,  tehát  a  király  megbízása 
nem  származott  az  egész  országtól.  Ezzel  szemben 
az  országbíró  megállapította,  hogy  egyesek  különvéle- 
ménye nem  állhat  az  ország  döntésének  útjában. 

Kornis  ítélőmester  most  felolvasta  a  prímás  tilta- 
kozását. Gr.  Széchenyi  Ferencz  és  Forgács  Miklós 
azonban  kimutatták,  hogy  egy  status  ellenmondása 
nem  erőtlenítheti  meg  a  többi  három  status  hatá- 
rozatát. 

Megtörtént  a  szavazás.  291-en  szavaztak  mellette, 
84-en  ellene. 

Zichy  felvetette  a  kérdést,  be  kell  e  venni  a  klé- 
rus ellenmondását  a  törvénybe.  Grr.  Teleky  József 
előbb  kérdést  tett,  vájjon  csakugyan  az  egész  egy- 
házi rend  mond-e  ellen.  Mindnyájan,  volt  a  válasz. 
Aztán  szép  beszédben  megköszönte  a  rendek  szava- 
zatát és  hálát  Ígért  érte  a  hazának.  Zerdahelyi  czim- 
zetes  püspök  szerint  egy  rend  ellenmondása  elég 
a  törvény  megakadályozására.  Prileszky  azt  óhajtja, 
hogy  a  világi  ellenmondókat  is  említsék.  A  csongrádi 
követ  kész  a  beleegyezésre,  ha  a  protestánsok  soha 
többet  nem  követelnek. 

Pogány  reá  mutat  arra,  hogy  most  az  egész  ország 
követelte  a  vallásügy  elrendezését.  Ha  a  protestánso- 
kat ezentúl  nem  zaklatják,  megállnak  a  törvény  mel- 
lett. Balogh  Péter  hálát  mond  a  királynak  és  a  ren- 
deknek, aztán  az  ellenmondás  elvetését  sürgeti,  mert 
az  a  törvény  felforgatására,  új  zavarra  vezethet.  Soha- 
sem lehet  tudni,  mi  várható  a  hierarchiától,  mely  egy 
és  pedig  külföldi  főtől  függ. 

A  primás  békén  nézi  a  protestánsok  szabad  vallás- 
gyakorlatát, de  inkább  ők  iparkodnak  terjeszkedni, 
semmint  hogy  a  katholikusokat  vádolhatnák.  Gr.  Haller 
szerint,  vagy  van  az  ellenmondásnak  foganatja,  akkor 
az  ország  önmaga  ellen  cselekednék,  ha  bevenné,  vagy 
nincs,  akkor  meg  úgyis  haszontalan.  Széchenyi  azért 
ellenezte,  mert  a  hőn  óhajtott  egyesítést  megbont- 
hatná. Egy  protestáns  táborból  származó  jelentés 
szerint  még  Esterházy  Ferencz,  Wiczay,  Szapáry, 
Erdődy  grófok,  Majtényi  és  Luby  is  szóltak  a  törvény 
mellett. 

Gr.  lUésházy  János  a  világi  katholikusok  egy  ré- 

szenek^  ellenniondását  is  bevétetni  kivánta.  így  ment 
ez  törvénybe,  mire  már  az  1647.  diaeta  mutatott  pél- 
dát, de  azon  hozzátétellel,  hogy  ez  nem  áll  ellen  a 
törvénynek,  sőt  soha,  semmi  módon  nincs  ereje. 

Oly  gyülekezet  hozta  e  végzést,  melyhez  fogható 
akkor  is,  később  is  kevés  volt  Európában.  Nem  vete- 
kedhetett az  akkori  franczia  nemzetgyűléssel  az  elvek 
következetes  keresztülvitelében,  még  kevésbbé  a  szó 
csattanós  erejével  és  szépségével.  De  ott  az  elvek 
voltak  nagyok;  és  a  nyelv  fejlettségére  még  csak 
bámuló  irigységgel  nézhetett  a  magyar.  Felülmulta  az 
angol  parlament  is  nagy  gyakorlati  értékével,  Pitt 
Fox  és  Bürke  hatalmas  szónoki  erejével.  De  ott  szá- 
zados parlamentáris  munkásságnak  értek  már  fensé- 
ges gyümölcsei.  Hanem  komolyságban,  tagjai  nagj- 
részének  erkölcsi  és  szellemi  kultúráját  nézve,  a  magyar 
diaeta  bármelyikkel  felvette  a  versenyt. 

És  e  gyülekezet  legkiválóbb  emberei  szóltak  sor- 
ban. Minő  látvány  történetirónak!  Pray  egyre  végig- 
jártatja szemét  az  ülésen;  mindenkinek  lelkét  látja 
kinn  ülni  ábrázatán,  a  mint  feszült  figyelemmel,  párt- 
állása szerint,  reményben  vagy  aggodalomban,  várja 
a  döntést.^ 

„Valóban  megjegyzésre  való  dolog,  hogy  ezen 
ország  gyűlésébe,  melyben  a  Protestánsok  magok  tör- 
vényes Jussaiba  visszatétetődtek,  ezen  igazságos  ügyet 
magok  a  Catholicus  Urak  folytatták  a  dolog  kezde- 
tétől fogva  a  végéig,  a  Protestánsok,  egyet  vagy  ket- 
tőt kivéve,  nem  is  szólottak."^ 

'  Alicujus  partis. 

-  Előadásunk  Pray  jelentésén  és  a  kivételesen  ez  ülésre 
nézve  igen  bő  hivatalos  naplón  alapul. 

*  Fogalmazvány  Vay  István  írásai  közt.  Berkeszi  levéltár. 

Görgey  László  febr.  16-iki  levele  szerint,  magok 
a  katholikusok,  jobban  mondva  a  szabadkőművesek 
győzték  le  a  klérust.^ 

A  közös  nemzeti  érzés  le  kezdte  dönteni  a  fele- 
kezeti korlátokat. 

A  modern  Magyarország  első  alaposzlopa  főren- 
dek és  köznemesek,  katholikusok  és  protestánsok 
közös  munkájával  állíttatott  fel. 

^  Praevalentibus  ipsorum  catholicorum  vei  potius  Lato- 
morum  votis.  Jekelfalussy-levóltár. 


HATODIK  FEJEZET. 
Nádorválasztás  és  koronázás. 

A  nagy  remények  után  elfojtott  harag,  kétségbeesés 
fogja  el  az  országot.  „Ügy  látszik,  hogy  a  magyar  nem- 
zetnek meg  kell  hajolnia  fejedelmének  akarata  alatt. 
Meg  kell  még  várni  a  most  még  uralkodó  forrongás 
következéseit.  Csaknem  általános  a  bizalmatlanság 
Leopold  király  iránt."  '  Néhány  nappal  később:  „az^ 
elégedetlen  mag}  árok  diihöngenek  királyuk  szilárdsága 
miatt.  Szeretnék,  ha  összeütközésre  kerülne  a  dologi 
de  a  szerencsétlenek  elpusztulnának  benne". 

Mindenhol  félnek  meglepetéstől;  mint  aggodalmas 
időkben  szokás,  a  legképtelenebb  híreket  is  elhiszik. 
Barco  biztosan  tudja,  hogy  szept.  27-ére  készítik  aa 
általános  felkelést.  Bujanovics  biztosan  tudja,  hogy 
Szabolcs,  Zemplén,  Ung,  Bihar  és  más  megyék  al- 
ispánjai és  főemberei  a  dögei  erdőben  titkon  talál- 
doznak;  elő  van  ott  készítve  had,  fegyver,  pénz,  egyre 
várható  a  kitörés.  Horvátországra,  Krajnára  is  áttér- 
jek majd  a  felkelés.  A  munkácsi  görög  katholikus 
püspök  biztosan  tudja,  hogy  az  ungvári  elhagyott 
erősséget  akarják  elfoglalni. 

Ezzel  szemben  a  haditanács  szept.  1-én  megnyug- 
tatja Ferencz  főherczeget,  hogy  a  hat  vasas  ezredet 
azon   vidékre   küldik,    hol   tartani   kell   valamitől.    A 

*  Jacoby  szept.  16'iki  jelentése. 

visszatérő  sziavon  határőröket  pedig  10-ére  el  lehet 
küldeni. 

Bizonytalannak  látszik  ismét  a  külföldi  helyzet  is. 
A  török  békealku  nem  igen  haladt  és  mivel  Leopold 
hódításaiból  legalább  Orsova  várát  meg  akarta  tar- 
tani, a  porosz  beavatkozás  félelme,  vagy  reménye 
sem  szűnt  meg  egészen.  Barco  észreveszi,  hogy  a  gyur- 
g}'evói  hírre,  hol  seregünket  meglepte  és  visszavonu- 
lásra szorította  a  török,  itt  fellélekzett  mindenki. 
Török  írókból  látjuk,  hogy  noha  fegyverben  állottak 
egymással  szemben,  a  török  mégis  rokonszenvvel  vi- 
seltetik a  magyar  iránt. 

Az  államtanácsban  Izdenczy  már  aug.  19-én  azt 
ajánlotta,  napolja  el  a  király  a  diaetát,  mely  a  con- 
stitutiót  fel  akarja  forgatni.  Eger  még  tovább  megy. 
Ha  a  hat  lovas  ezred  az  országban  lesz,  egy  perczig 
sem  szabad  habozni.  A  felségsértőket  el  kell  fogni, 
az  országgyűlést  felfüggeszteni,  a  koronázást  jövÖ 
évre  halasztani.  Erre  Hatzfeld  megjegyzi,  hogy  bajos 
erőszakkal  fellépni,  mert  a  rendek  megnyerték  a 
katonaság  nagy  részét.  Törvényes  fellépés  csak  akkor 
lehet,  ha  elég  erő  áll  mögötte.  Ehhez  pedig  az  a 
hat  ezred  kevés.  Meg  kell  nyerni  minden  módon  az 
illyreket.  Az  ő  szava  volt  a  legnyomósabb;  Leopold 
király  elutazásakor  meghagyta  fiának,  hogy  távollété- 
ben leginkább  reá  hallgasson.  Kaunitz  legtovább  megy. 
Nem  kell  tűrni  az  olyan  babyloni  rendetlenséget,  mely 
tönkre  teszi  az  alattvalót  és  sérti  a  király  jogát. 
Izdenczy  dolgozzon  ki  javaslatot,  hogyan  lehet  egye- 
lőre elnapolni  az  országgyűlést,  jövő  tavaszig  úgy  sem 
lehet  koronázni.    A   király    ezzel  egyetért.  (Aug.  26.) 

Csakugyan,  szept.  27-ike  körül  tele  van  az  ország 
lármával,  félelemmel.  Sátoralja-üj helyen  virrasztanak 

«z  éjjel,  úgy  várják  a  mindenfelől  várt  és  látott  ellen- 
séget. Kaproncza  derék  polgárai  kétségbeesetten  ese- 
deznek, mentsék  meg  őket,  kik  mindig  hűségesek 
voltak.  Hasonló  folyamodás  érkezik  a  távoli  Krassó- 
ból  is,  a  németektől,  kik  reszketve  várják,  hogy  a  ma- 
gyarok megölik  őket. 

Ily  hangulat  közepette  fog  a  diaeta  a  diplomának 
újabb,  a  király  akaratának  jobban  megfelelő  szerkesz- 
tésébe. Szept.  1.,  2.,  3.,  4.  és  5-én  „egy  huzont"  tart 
a  két  tábla  közös  ülése  reggeli  8-tól  esti  6-ig,  söt 
félhétig  és  a  lázas,  sietős  munkát  vasárnap  fejezik  be. 

Az  új,  alig  három  nap  alatt  összecsapott  javaslatnak 
lényegesebb  eltérései  a  mixta  deputatio  munkájától 
a  következők: 

Az  új  bevezetésben  a  rendek  kifejezik  azon  óhaj- 
tásukat, hogy  ő  Felségét,  mint  törvényes,  örökös  kirá- 
lyukat megkoronázhassák.  De  megemlékezve  arról, 
mennyire  sértette  II.  József  az  ország  szabadságait, 
esedeztek  a  királyhoz,  hogy  tekintettel  az  ország  meg- 
zavart állapotára,  jelentse  ki,  a  Károly  és  Mária 
Terézia  diplomái  és  az  azokban  megerősített  törvények 
alapján,  hitlevelében  azon  pontokat,  melyek  a  király 
és  hűséges  rendjei  közti  kapcsolatot  szabályozzák, 
állandó  és  biztos  szilárdságot  adva  így  a  törvények- 
nek, melyek  mind  az  ország,  mind  a  királyi  ház  jogait 
fenntartják.* 

Előbb  az  előszóban  (arenga)  jog  gyanánt  tünte- 
tik fel  a  rendek,  hogy  új  feltételeket  kérhessenek. 
Most  csak  alázatosan  kérnek,  az  itt  is  kétoldalúnak 
nevezett  szerződések  alapján. 

Az  első  pontból  természetesen  kimarad  az  arany- 

1  Aota,  133—156.  1. 

bulla  ellenálló  záradéka,  sőt  annak  kihagyása  az 
1687.  4.  értelmében  külön  megerősíttetik.  Viszont 
hozzá  van  toldva  a  szabad  kir.  városok  és  a  hajdúk^ 
szabadságainak  megerősítése.  Ez  a  régi  munkában  a 
20.  czikkben  állott  és  ott  csak  névleg  megnevezett 
hat  hajdúvárosról  volt  szó.  Kimarad  továbbá  termé- 
szetesen az  a  kijelentés  is,  hogy  a  királyi  örökös  jog 
gyakorlása  a  törvények  szoros  megtartásának  feltéte- 
léhez van  kötve.  A  függetlenség  kimondása  a  máso- 
dik czikkbe  tétetett  át,  de  ott  szórói-szóra  megvan. 
Kimarad  azonban  a  pátensek  eltiltása  és  a  hivatko- 
zások közt  az  1715.  8. 

így  harmadik  helyre  jut  a  vallásügyről  szóló  czik- 
kely.  Ebből  kimarad  „a  kath.  vallás  kára  nélkül", 
helyébe  „a  most  alkotandó  törvény  értelmében"  jő. 
Hozzátétetik,  hogy  a  görög  nem  egyesültek  is  még  e 
diaetán  nyernek  polgárjogot  és  szabad  vallásgyakor- 
latot, régibb  királyi  privilégiumaik  alapján. 

4.  (3.)  Megmarad  a  3  évi  diaeta  Pesten,  mely  e 
terminusra  királyi  meghívás  nélkül  is  összejöhet.  Hozzá 
van  téve  a  király  ígérete,  hogy  az  országgyűlésen 
orvosolja  a  sérelmeket. 

5.  (6.)  A  törvényhozási  jog  megosztásának  kijelen- 
tése. A  vető  kimarad,  helyébe  ide  jő  a  pátensek 
tilalma.  Kimarad,  hogy  az  1741.  8.  változhatatlan. 
Az  úrbéri  ügyeknek  országgyűlésre  tartozása  valami- 
vel kedvezőbben  van  kifejezve  a  jobbágyra  nézve; 
külön  szól  fenntartásáról  (conservatio).  Ide  van  toldva 
az  igazságszolgáltatásról  szóló  czikk  is  (7.),  a  sub- 
sidium  ós  contributio  (8.).  Itt  az  új  szerkezet  ellen- 
zékibb  a  réginél:  ott  állandó,  itt   magyar  katonaság 

^  Militnni  Haidonim. 

áll.  Kimarad  ellenben  a  ministerek  és  a  kamara  szá- 
madási kötelessége. 

Ide  került  az  alapítványok  megerősítése  is.  Azo- 
kat még  az  alapítók  szándékának  megfelelő  czélra 
sem  fordítja  a  király  a  rendek   beleegyezése   nélkül. 

6.  (5)  A  magyar  tanács  felállítása  megegyező. 
Hozzá  van  téve,  hogy  még  e  diaeta  alatt  kell  felállí- 
tani és  hogy  annak  joga  lesz  a  királyi  parancsok 
ellen  megtenni  észrevételeit.  Ilyen  esetekben  a  dolog 
a  legközelebbi  diaetáig  függőben  marad. 

7.  (11.)  Nádori  stb.    méltóságokról,  nem  változott. 

8.  (12.)  A  király  megerősíti  a  békéről  és  háború- 
ról szóló  törvényeket. 

9.  (13.)  A  szent  koronánál  kimarad,  hogy  a  rendek 
azzal  ruházzák  a  királyra  a  végrehajtó  hatalmat  és  így 
csak  a  rendek  beleegyezésével  veheti  fel  a  király. 

10.  (18.,  21.)  Az  újonnan  elfoglalt  tartományokat 
az  országhoz  csatolja.  Erdélyt  illetőleg  megmarad  az 
„elválaszthatatlan"  jelző,  de  Galicziáról,  Lodomeriá- 
ról  már  nincs  szó.  Az  1606-iki  confoederatióról  is  már 
lemondanak. 

11.  (4.)  A  király  és  családja,  a  mennyire  más 
tartományainak  gondjai  engedik,  az  év  jó  részét  itt 
tölti.  ^  A  magyar  udvartartás  szórói-szóra  megmarad. 

12.  Az  osztrák  ház  kihalása  esetén  (mitől  Isten 
mentsen)  Magyarország  a  szabad  királyválasztás  jogába 
lép.  Erről  az  előbbi  munkálatban  nem  volt  szó;  ez  a 
régibb  diplomák  negyedik  pontjának  felel  meg.  Szint- 
úgy a  régi  diplomáknak  felel  meg: 

A  13.  ez.,  mely  szerint  utódai  is  ugyanezen  hit- 
levelet fogják  kiállítani  és  arra  esküt  tenni.  A  végső 

^  Bonam  partém. 

záradék  a  törvénytelen  rendeletek  végre  nem  hajtásá- 
nak és  ilyen  esetekben  az  engedetlenségnek  jogát  tar- 
talmazza. 

Egészen  kimaradt  a  vámra  és  kereskedelmi  szer- 
ződésekre vonatkozó  9.  pont;  a  sóár  megszabásáról 
szóló  czikk;  a  közpénztár;  monopólium,  posta,  bánya. 
Kimaradt  a  katonaság,  kimaradt  az  egész  szellemi 
rész:  a  nevelés,  a  sajtó  és  a  magyar  nyelv. 

Mindent  egybevetve,  igen  lényeges  a  különbség  a 
két  szerkezet  közt.  Ott  még  az  ellenállásra,  az  ország 
jogainak  érvényesítésére  van  alapítva  minden;  itt 
már  szerény  megalkuvásra.  De  azért,  mint  láttuk,  az 
ellenzéki  szellem  még  itt  is  erősen  megnyilatkozik. 
Mindenekfelett  pedig  fenn  van  tartva  az  az  elv, 
hogy  a  hitlevél  nem  valami  érinthetetlen  szentség;  a 
változtatások  a  régiekhez   képest   mégis   lényegesek. 

Annyi  fontos  rész  kihagyását  pedig  részben  az 
magyarázza  meg,  hogy  némelyiket  nem  tartották  a 
hitlevélbe  valónak,  a  legfontosabbakról  pedig  külön, 
antecoronationalis  czikkeket  terjesztenek  fel.  Az  ország- 
bíró így  magyarázta  a  rendek    előtt  a    kihagyásokat. 

Szept.  1-én  kezdődik  a  tárgyalás.  Az  országbíró, 
tekintettel  a  sürgősségre,  arra  kéri  a  rendeket,  hogy 
röviden  beszéljenek,  ne  sértsék  az  uralkodó  felséget 
és  ne  vétsenek  a  haza  törvényei,  boldogsága  „s  egész 
Európa  előtt  való  tekintete"  ellen. 

A  rendek  felfogását  mutatja,  hogy  minden  czikk- 
nél  előbb  a  régibb  munkálatokat  kellett  felolvasni. 
Forrásul  mégis  azokat  akarták  nézni,  nem  pedig  Mária 
Terézia  és  Károly  hitleveleit.  Nem  azt  akarták  látni, 
mennyivel  többet  kívánnak  ezeknél,  hanem  azt,  meny- 
nyit engednek,  utolsó,  már  különben  is  mérsékelt  kö- 
vetelésükből. 

Ezzel  szemben  Grassalkovics  herczeg  az  ország- 
nagyokhoz szóló  kir.  levél  felolvasását  kívánta,  hogy 
ehhez  is  alkalmazhassák  magukat.  Meg  is  tették  és 
így  jutott  e  nevezetes,  előbb  titkos  oklevél  az  akták 
közé. 

A  bevezetést  elfogadták,  mert  megvolt  benne  11. 
József  kormányának  elitélése. 

A  legfontosabb  közjogi  kérdés  az  volt;  nevezhetik  © 
a  királyt  koronázása  előtt  törvényesnek,  mint  ezt  az 
új  javaslat  teszi.  ^  A  többség  ebbe  nem  volt  hajlandó 
egyezni.  Hiába  hivatkoztak  arra,  hogy  az  előbbi  hit- 
levelekben is  így  áll.  A  rendek  fenn  akarják  tartani 
azt  az  elvet,  hogy  az  örökös  király  is  csak  koroná- 
zása által  válik  törvényessé  és  így  állapították  meg 
a  szöveget.^  Többet  nem  is  végeztek. 

„Előhoztuk  instructiónkat,  sőt  a  főispánunk  is,  de 
a  klérus  egészen,  a  mágnások  és  városok  követjei 
és  a  vármegyék  is  nagyobbrészt  meghajolván,  sőt 
jóformán  a  máskép  gondolkodókat  meg  sem  hallgat- 
ván, kénytelenek  voltunk  mi  is  a  dologba  ereszkedni. 
Nem  egyezik  sem  a  ns.  vármegye,  sem  más  megyék 
kívánságaival,  ez  a  diploma,  sőt  a  magunkéval  sem, 
hanem  igy  is  erősebb  és  világosabb  a  Carolínum  ós 
Theresianumnál.  Fundamentumok  vannak  benne,  me- 
lyeken a  nemzetnek,  idejében,  nagyobb  egyetértése 
lévén,  tovább  építeni  lehessen.  A  mit  lehet,  mindent 
csinálunk,  adja  Isten,  hogy  előmenetele  legyen".^ 

A  szélsők  engednek,  de  csak  jobb  időre  halaszt- 
ják terveik  érvényesítését  és  becsületesen  részt  vesz- 
nek e    munkában.    A    mixta   pedig    egészen   másnak 

'  Leg^itimum  et  haereditarium  regem  suum. 

^  Haereditarium  regem  suum  pro  legitimo  coronaturi. 

'^  Vay  István  jelentése,  szept.  3.  Berkeszi  levéltár. 

bizonyult,  mint  a  hogy  aggódtak  vagy  reménykedtek. 
Nem  a  köznemesek  s  megyék  döntenek,  hanem  a 
klérus  s  annak  feje,  a  primás,  a  mágnások  nagy  része 
és  a  4.  statussággal  büszkélkedő  s  annak  előhozá- 
sával  visszaélő  városok,  hozzájárulván  némely  megyék 
meghajlott  követei  is,  lenyomják  a  serpenyőt. 

Másnap  az  első  czikkelybe  külön  bevették  a  híres 
Primae  Nonust,  mint  megerősítendőt,  hogy  az  ország 
ellenségei  ne  mondhassák  azt  meg  nem  erősítettnek. 
így  az  ország  szabadságai  közt  a  nemesi  kiváltság 
az  első.  Nagy  vitára  adott  okot  az  ellenállási  zára- 
dék kihagyása;  az  instructiokra  hivatkoztak  ellene; 
de  mégis  kimaradt.  Többen  a  törvénytelen  parancs 
ellen  az  adómegtagadás  beczikkelyezését  ajánlották, 
de  ez  sem  ment  keresztül. 

A  vallás  czikkénél,  hogy  az  az  egyetértést  meg 
ne  bontsa,  az  országbíró  annak  a  király  döntése  elé 
terjesztését  ajánlotta.  A  protestánsok  ehhez  hozzá- 
járultak, kivéve  azon  megállapításokat,  melyek  felöl 
megegyeztek.  A  papság  és  vele  néhány  város  tilta- 
kozott az  ügynek  a  hitlevélben  megemlítése  ellen. 
Midőn  mégis  elfogadták,  követelték  tiltakozásuknak  be- 
vételét is.  Ezt  megtagadták,  mert  „a  törvény-tévő  Ha- 
talom ellen  semmi  ellene  mondás  megnem  állhatna". 

Másban  azonban  nagy  sérelmet  szenvedett  nem- 
esak  az  evangélikusok  joga,  hanem  a  birodalom  egy- 
sége is,  A  horvát  követek  felszólalására  a  protestán- 
sok jogát  „az  ország  területére"  szorították;  Horvát-, 
Tói-,  Dalmátországra  nem  terjedtek  azok  ki.  Az  evan- 
gélikusok felszólalása  és  a  görögökre  hivatkozásuk 
mit  sem  használt.  A  tartományi  statútumot  felekezeti 
érdekből  föléje  helyezték  a  nemzetnek,  az  államnak. 

Vérszemet  kapva  ezen  több  kir.  város  is,  említeni 

kezdte  a  protestánsokat  kizáró  privilégiumait,  de  ered- 
mény nélkül. 

Elhatározták  végre,  hogy  az  összes,  a  vallásügy- 
ben eddig  szerkesztett  javaslatokat  a  király  elé  ter- 
jesztik és  a  két  felekezet  azokon  kívül  „a  magok 
hasznára  czélozó  okait"  is  előadhassa  ő  felségének.^ 

Pozsonymegye  és  Buda  városa  követei  az  ellen 
tiltakoztak,  hogy  a  diaetát  mindig  Pesten  tartsák. 
Be  is  vették,  ha  nincs  háború  és  pestis,  nem  kell 
máshová  tenni.  A  czikket  még  megtoldották  azzal, 
hogy  a  terminusra  meghívás  nélkül  is  meg  kell 
jelenni  és  a  diaetai  ügyeket  teljes  szabadsággal  tár- 
gyalni. A  sérelmek  orvoslásának  igéretét  pedig  szo- 
rosan kötelezővé  tették.  Nagy  vitára  adott  okot  az 
alapítványok  kérdése  is.  Végre  is  elismerték  a  király 
rendelkező  jogát,  csakhogy  a  fundatiókat  csupán  az 
alapítók  szándéka  értelmében  kezelheti. 

Ez  ülés  után  Sauer  azt  reményli,  hogy  két  hét 
alatt  Magyarországon  lesz  a  király. 

Bujanovich  nem  látja  ily  rózsás  színben  a  hely- 
zetet. Még  igen  erős  az  ellenzéki  szellem.  Gróf 
Andrássy  Istvánnal,  ki  a  király  mellett  szólalt  fel, 
több  követ  ocsmányul  bánt.^  Még  most  is  lármáznak, 
hogy  „a.  vészes  osztrák  uralmat  előbb-utóbb  le  kell 
rázni".  A  porosz  királytól  pénzt  kértek  kölcsön  és 
azzal  csinálják  az  anarchiát.  Még  az  aranybulla  zára- 

*  Ismét  igen  nagy  elkeseredés  támadt  a  liberális  katho- 
likusok  és  a  papság  közt.  A  tudós  társaság  tervét  akkor  kezd- 
ték komolyan  tárgyalni.  Bántó  volt,  hogy  a  papság  egész 
haragja  a  protestánsok,  magyarok  ellen  fordult.  „A  görögök 
ellen  a  klérus  egy  szót  sem  szólt.  A  papok  factiója  miatt  nem 
végezhetünk".  Széchenyi  Ferencz,  szept.  3. 

'  Ignominiose  habitus  est. 

Marczali:  1790-91.  országgy.  II.  20 

dókát  is  fenn  szerették  volna  tartani.  Az  ifjúság 
nagyon  lármázott  mellette,  mikor  Jezerniczky,  Máriássy, 
a  két  Vay  beszéltek.  A  vége  persze  az,  hogy  a  király 
ragaszkodjék  csak  szorosan  anyja  diplomájához. 

Elvi  vitát  okozott  másnap,  ne  kelljen-e  a  hivata- 
loknál oda  tenni,  hogy  oda  nemest,  illetőleg  birtokos 
nemest  lehessen  kinevezni.  Végre  is  a  szabadabb 
felfogás  győzött:  A  hivatalt  nem  kötik  nemességhez. 
Kimondják,  hogy  egyedül  magyarok  lehetnek  tisztvise- 
lők, de  kijelentik,  hogy  a  horvátokat  is  igaz  magya- 
roknak tekintik.  A  nemzeti  tanácsnál  kétféle  ellenkező 
felfogás  érvényesül.  Cziméhez  oda  teszik  a  „királyit" 
és  pedig  legelői,  de  viszont  a  diaeta  iránt  felelősségre 
kötelezik.  Azonkívül  mellette  sértetlenül  fenntartják  a 
megyét  egész  törvényes  hatáskörében. 

A  többi  országnagy  jogkörén  kívül  a  tárnokmesT 
terét  is  biztosítják.  Kidolgozzák  a  nádori  esküt  is. 

Többet  követelnek  a  béke  és  háború  dolgában  is. 
Az  ország  összes  külső  és  belső  ügyeit,  ne  csak  a 
török  békét,  az  ország  bizalmára  méltó  magyarokkal 
tárgyaltassa  a  király.  Szintúgy  a  koronáról  szóló  tex- 
tusnál is,  a  régi  szöveg  értelmében  tiltakoznak  annak 
bármily  szín  alatt  való  elvitele  ellen. 

Erdély  nevében  híres,  tudós  püspöke,  gr.  Batthyány 
Ignácz  szólalt  fel.  Nem  azt  követeli,  hogy  Erdélyt 
mindjárt  visszakapcsolják ;  az  még  külön  tárgyalást 
követel.  De  igenis  szükséges,  hogy  Erdély  jogait  a 
magyar  hitlevélben  esküvel  biztosítsa  a  király,  annál 
is  inkább,  mert  ők  külön  diplomát  nem  kapnak. 
Bevették  azonkívül,  úgy  mint  a  mixta  deputatio  tette, 
Galicziát  és  Lodomeriát  is,  noha  voltak,  a  kik  kétel- 
kedtek azoknak  idetartozásában,  de  a  részeket  is. 

Egészen  elhagyták  a  királynak  az  országban  tar- 
tózkodását, mert  belátták,  hogy  annak  megvalósítására 
alig  van  remény.  A  leendő  királyokat  kötelezik,  hogy 
90  napon  belül  hirdessenek  koronázó  diaetát  s  ha  ezt 
elmulasztják,  a  180-ik  napon  a  rendek  meghívás  nélkül 
gyűljenek  össze  Pesten.  Míg  nincs  hitlevél  és  koro- 
názás, „a  törvények  értelmében  nem  gyakorolhatjuk 
a  királyi  hatalmat".  Megmaradt  természetesen  a  végső 
záradék  is,  az  engedelmesség  megtagadása  és  ehhez 
hozzátették,  hogy  az  büntetlen  legyen.' 

így  három  nap  alatt  átestek  a  diplomán.  Elfoga- 
dását remélték,  mert  sok  pontban  csakugyan  nagyon 
közeledett  a  királyi  felfogáshoz,  Leopold  pedig  júl. 
20-án  csak  a  katonaságot  vette  ki  a  lehető  újítások 
köréből. 

Hátra  volt  még  az  antecoronationalis  czikkek  soka- 
sága. A  legtöbb  olyan  fontos,  hogy  mindegyiknek 
tárgyalása  külön-külön,  minden  huzavona  nélkül  is, 
eltartott  volna  napokon  át.  Most  mind  a  tizenkettő- 
vel egy  nap,  4-én,  végeztek. 

A  nemzeti  senatus  ezen  új  szervezetében  csak 
hatáskörében  különbözött  volna  a  helytartótanácstól, 
a  mennyiben  a  katonai  ügyeket  és  egyáltalában  az 
ország  összes  ügyeit  ez  igazgatta  volna.  Még  a  hely- 
tartótanács tagjait  is  mind  oda  helyezték  volna  át. 
A  mixta  deputatio  azt  az  egy  fontos  újítást  tette  a 
régi  javaslatokhoz  képest,  hogy  e  tanácsban  két 
polgár  is  foglaljon  helyet,  egy  duna-  és  egy  tisza- 
vidéki. A  só  áráról  szóló  czikk  megegyezik  a  régi- 
vel; a  harminczadról  szóló  sem  igen  változott. 

Erről  4-én  komoly  vita  folyt,  annál  nevezetesebb, 

^  Impune. 

20* 

mert  az  országgyűlés  egész  folyama  alatt  kereske- 
delmi ügyekben  az  egyetlen.  Igaz,  hogy  júl.  17-én  a 
kerületi  ülésben  b.  Podmaniczky  József  kimondta, 
hogy  a  gazdasági  rendszer  Magyarország  elnyomásá- 
nak legfőbb  eszköze,  de  azóta  nem  igen  karolták  fel 
az  ügyet.^  Most  Almásy  Pál  szólalt  fel,  egyike  azon 
kevés  főúrnak,  ki  nemcsak  elméletileg  értett  e  tárgy- 
hoz, hanem  gyakorlatilag  is  már  nagy  érdemeket 
szerzett.  Kifejtette,  hogy  a  magyar  kereskedés  nem 
fejlődhetik,  míg  a  vámok  megállapítása  a  fejedelem- 
től függ.  Ez  különben  is  újítás,  hisz  1751-ig  a  ren- 
deknek ebbe  mindig  volt  beleszólása.  Ezt  a  jogot 
most  helyre  kell  állítani.  Ideiglenesen  legyen  joga  a 
királynak  a  rendelkezésre,  magyar  tanácsa  meghall- 
gatásával, de  minden  kár  elhárítására  a  vám  szabá- 
lyozását ezentúl  a  rendekkel  együtt  tárgyalja. 

A  rövidke  czikk,  mely  összefoglalja  a  nemzeti 
nevelés  és  a  szabadsajtó  elveinek  megállapítását, 
változatlan  maradt. 

De  a  magyar  nyelvnél  már  felszólalt  a  horvát  bán 
és  a  zágrábi  püspök,  mint  az  első  mondta,  egy 
ország  a  másik  ellen.  Czélt  nem  értek.  Kimondták  a 
rendek,  hogy  a  magyar  nyelvet  erőszakosan  nem 
akarják  bevinni  Horvátországba,  de  annak  használa- 
tát mindenhatóságnál,  „mihelyt lehet",  előírták,  külön 
hozzá  téve,  hogy  ez  Horvát-Dalmát-Szlavonországokra 
is  vonatkozik. 

Ö  felsége  azon  kijelentését,  hogy  a  rendek 
beleegyezése  nélkül  corregenst  nem  nevez  ki,  meg- 
toldják azzal,  hogy  helytartót  sem.  Ez  a  toldás  azért 
érdekes,  mert  mint  Széchenyi  levéléiből  látjuk,  éppen 

'  Titkos  feladás  Barcóhoz,  júl.  18. 


NÁDORVÁLASZTÁS  ÉS  KORONÁZÁS.  809 

akkor  féltek  helytartó  kinevezésétől  és  nem  egészen 
ok  nélkül.  Elfogadták  aztán  nagyobb  vita  nélkül  az 
Erdélyről  és  a  katonaságról  szóló  czikkelyeket  is. 
Erdélyre  nézve  a  király  kijelenti,  hogy  azt,  mint 
Magyarország  egy  részét  bírja  és  municipalis  jogait, 
a  négy  bevett  vallás  és  a  három  nemzet  jogait  fenn- 
tartja. 

Ez  a  tömeges  törvénygyártás  szinte  érthetetlen 
volna  és  nagy  könnyelműségre  vallana,  ha  nem  tud- 
nók, hogy  ezen  czikkelyek  mind  a  hitlevél-javaslatok- 
ból vévék  és  így  már  előbb  átmentek  minden  lehető 
parlamentaris  retortán. 

A  befejezés  előtt  az  országbíró  még  ki  szerette  volna 
hagyatni  azt  a  záradékot,  hogy  csak  a  koronázás  és 
hitlevél  után  lép  az  uralkodó  törvényes  jogai  birto- 
kába. Ügy  emlékezett,  mintha  ezt  el  sem  fogadták 
volna.  De  a  rendek  ellenmondtak  és  egy  értelemmel 
fenntartották  a  szöveget.  Megtörtént  ekkor  az  elvi 
kijelentés  is.  „Az  örökösen  általadott  uralkodásnak 
jussával  az  országlásra  következő  fejedelem  koroná- 
zása előtt  is  kormányozhassa  az  ország  dolgait,  nyil- 
vánságos  lévén  mindazonáltal  az  is,  hogy  a  király 
koronázása  előtt"  nem  ereszkedhetik  minden  fejedelmi 
jognak,  nevezetesen  kiváltságok  adományozásának  és 
törvényhozásnak  gyakorlatába  —  jó  tehát  ezen  jog 
határának  megvilágítása. 

Tekintve  a  tárgy  fontosságát,  deputatio  viszi  azt 
Bécsbe  és  pedig :  a  prímás,  az  országbíró,  a  bán,  a 
personalis  a  négy  követtel,  a  ki  a  kidolgozásban  részt 
vett  és  Aczél  ítélőmesterrel. 

De  a  magyar  király  nem  csak  magyar  tanácsosaira 
hallgat.  Beleszólása  van  ebbe  Kaunitznak  is. 

Szeptember  7-én  a  diplomáról  így  ír:  „A  magyar 

hitlevél  kölcsönös  szerződés  a  király  és  alattvalói  közt ; 
mindkét  felet  kötelező  törvény.  A  király  nem  térhet 
el  tőle,  de  magyar  alattvalói  sem  követelhetik,  hogy 
eltérjen;  Ő  elvei  szerint  nem  enged  meg  magának 
méltatlanságot,  de  másnak  sem  engedheti,  hogy  vele 
szemben  elkövesse.  Károly  diplomája  a  fennálló  és  a 
jelen  viszonyoknak  legjobban  megfelelő  törvény.  Az 
örökös  királyság  e  kormány  szakadatlan  folytatása, 
nem  új  kormány.  Capitulatiót  lehet  választó  királyság- 
ban követelni;  de  Magyarország  nem  az.  A  magyar 
király  tehát  új  kegyelemből  meghallgathat  új  kérel- 
meket, ha  neki  tetszik,  de  követelni  nincs  joguk. 
Ebből  tehát  az  következik,  hogy  a  magyar  rendek- 
nek és  alattvalóknak  meg  kell  elégedniök  a  Caroli- 
nummal,  ha  a  királynak  nem  tetszik  azon  változtatni, 
vagy  valamit  hozzátoldani." 

A  katonai  követelésről  így  ír:  ,,Az  uralkodó  kizáró- 
lagos és  egyedüli  hatalma  és  felsősége  alatt  álló 
sereg  az  egyetlen  eszköz,  mely  nyugalmat,  jó  rendet 
és  biztosságot  szerezhet  az  államban  és  egyúttal  ele- 
gendő védelmet  nyújt  a  külföld  ellen.  Oly  népek, 
melyek  máskép  gondolkodtak,  szomorúan  tanúsítják 
ezek  ellenkezőjét  és  közel  vannak    végromlásukhoz." 

Azt  a  kivánságot,  hogy  az  ország  beavatkozzék  a 
király  szolgáinak  letételébe  és  kinevezésébe,  olyannak 
nézi,  mintha  egy  házigazdának  cselédjei  elő  akarnák 
írni,  kit  csapjon  el,  vagy  tartson  meg  közülök  !^ 

Spielmann,  kihez  ezeket  írja,  azt  mondja,  hogy  a 
magyarok  szerint  ezek  nem  új  kérések,  de  az  nagy 
részt   valótlanság.^  De  ha   igaz  volna  is,    akkor   sem 

^  Ezeket  „Zudringlichkeiten"  nevezi. 
*  Ebben  Spielmannak  nem  volt  igaza. 

kellene  több  a  Carolinumnál,  hisz  az  megerősíti  az 
összes  törvényeket.^ 

De  mit  tehetett  a  szegény  magyar  arról,  hogy  azért 
mégsem  tartották  meg  a  törvényt?  Mit  tehetett  róla, 
ha  utolsó  menedék  gyanánt  a  hitlevélbe,  a  királyi 
szó  szentségébe  vetette  bizalmát  és  minden  lehetőt 
annak  palástja  alá  akart  takarni  I 

így  kevés  kilátása  volt  a  kanczelláriának  arra,  hogy 
a  diplomát  a  király lyal  elfogadtassa.  De  azért  megtesz 
minden  lehetőt  és  nagy  segítségére  van  a  rendeknek 
a  diplomát  kisérő  levele.-^ 

Ök  a  király  elhatározását,  hogy  a  régi  hitlevelek- 
hez ragaszkodik,  úgy  értelmezik,  hogy  a  régi  consti- 
tutióhoz  ragaszkodván,  nem  engedi  sem  a  maga,  sem 
a  rendek  jogainak  sérelmét.  Ok  sem  akarnak  mást 
és  az  1741.  8.  úgyis  sértetlennek  nyilvánította  a  sar- 
kalatos jogokat. 

De  újabb  időkben  ezeket  sokszor  megsértették;  a 
felségjogokat  pedig  nagyon  is  kiterjesztették.  Felséged- 
től kezdettől  fogva  orvoslást  reméltünk.  Felséged, 
július  20-iki  levelében  ki  is  jelölte  az  összes  nehéz- 
ségekből kivezető  utat.  Ok  mostani  javaslatukban 
tisztán  a  törvényekhez  és  diplomákhoz  tartották  magu- 
kat és  joggal,  mert  hisz  Mária  Terézia  is  letette  az 
esküt  minden  törvényünkre,  az  aranybullára  is.  Mind- 
össze csak  a  kétértelműségek  kiküszöbölésére  töre- 
kedtek. 

Mindössze  két   kívánságunk   van,    mely    megfelel 

*  Kaimitz  megjegyzései  szept.  7-röl  valók,  Spielmann  fele- 
lete 13-ról.  Mindkettőt  kiadta  Schlitter,  Kaunitz,  Philipp  Cobenzl 
und  Spielmann.  86—88.  1. 

*  Acták,  158—168. 

Ugyan  a   törvénynek,    de  az   új    szokással   ellenkezni 
látszik. 

1.  A  diaeta  összejövetelének  követelése  minden 
három  évben,  királyi  meghívó  nélkül  is.  Ezzel  ki  akar- 
juk kerülni  az  1765  óta  történtek  ismétlését  és  keresz- 
tülvinni a  kétoldalú  szerződés  legfőbb  pontját,  azt,  hogy 
önkényesen  ne  lehessen  elhalasztani  a  koronázást. 

2.  Az  engedelmesség  megtagadásáról  törvénytelen 
parancscsal  szemben  sok  törvényünk  szól.  A  múlt 
kormány  mégis  felségsértést  látott  benne.  Pedig  job- 
ban árt  a  király  méltóságának,  ha  törvénytelen  útra 
vezetik,  mint  ha  jogosan  szembe  szállnak  vele.  Fék- 
telenség ellen  biztos  lehet  a  királyi  hatalom,  az  pedig 
nagy  érdeke  a  polgároknak,  ,.kik  főkép  biztosság 
czéljából  léptek  társaságba",  hogy  igaztalan  vádakkal 
ne  zaklassák  őket. 

Noha  a  katonaságra  vonatkozó  czikk  teljesen  meg- 
felel a  törvénynek,  mégsem  vették  be  a  hitlevélbe, 
0  Felsége  iránt  való  őszinte  tiszteletből.  Az  alkot- 
mányos eskü  nem  esik  a  királyi  méltóság  rovására, 
sem  a  fegyelmet  nem  ronthatja.  Hisz  a  közlegény  a 
vezér  alatt  marad,  ez  meg  Felséged  legfőbb  parancsa 
alatt.^  Jobban  sértené  Felségedet,  ha  megmaradna  az 
a   gyanú,    hogy   a   katona    a    polgár    ellen   küzdhet. 

^  Supremo  M.  V.  Imperio  subjecti  manent. 

A  Corpus  Jurisban  foglalt  katonai  eskü  így  szól: 

Én  —  esküszöm,  hogy  a  fegyvert  meg  nem  becstelenítem, 
sem  társamat  el  nem  hagyom;  a  honért  egyedül  és  sokakkal 
együtt  küzdök,  a  hazát  nem  zavarom,  el  nem  árulom;  örök 
hűséget  tartok  a  király  iránt,  az  elfogadott  szokásoknak  enge- 
delmeskedem és  bármit  állapit  meg  a  király  a  rendekkel,  azt 
megvédem  egyedül  és  a  többivel  együtt. 

Világos,  hogy  ez  zsoldos,  toborzott  seregre  vonatkozik,  a 
mint  hogy  ez  eskü  kelte  idejében  más  nem  is  volt. 

Várhat-e  a  jó  polgárra  nézve  rosszabb  sors,  mintha 
ellene  fordul  az  általa  védelmére  a  fejedelemnek 
átadott  erő. 

Erősítse  meg  Felséged,  hogy  teljes  bizalmunk  még 
jobban  megerősödjék. 

Mindezekben  kétségtelenül  jogos,  törvényes  a  ren- 
dek kívánsága.  Cak  a  főkérdést  nem  érintik,  azt, 
hogy  a  jogi  kérdés  ezekben  lényegesen  hatalmi  kér- 
dés is.  A  Corpus  Juris  mellett  ott  botorkál  fejőkben 
a  Contrat  Social  sok  tendentiája,  még  a  párisi  ese- 
mények visszhangja  is  megüti  fülünket,  —  de  Auszt- 
riáról hallgatnak. 

Kevésbbé  meggyőző  az  az  okoskodás,  hogy  a 
diplomához  mellékelt  czikkeket  még  a  koronázás  előtt 
erősítse  meg  a  király.  II.  Ulászló,  II.  Mátyás,  I.  Leo- 
pold  példája  nem  dönt :  azok  választott  királyok  vol- 
tak. A  III.  Károly  1.,  2.  czikkére  való  hivatkozás  pedig 
nagyon  ingatag,  hisz  azok  csak  a  koronázásról  és 
diplomáról  szólnak. 

„Ha  Felséged  uralmát  öröknek  remélhetnők,  meg- 
elégednénk Felséged  általános  biztosításával,  akkora 
a  bizalmunk.  De  Felséged  nem  állhat  jót  utódai- 
ról, mi  sem  tudhatjuk,  nem  fogja-e  a  mieinket 
a  II.  Józseféhez  hasonló  példa  a  hűségtől  eltántorí- 
tani. Tehát  nemcsak  a  maguk,  hanem  a  királyi  ház 
biztosítását  is  kérik.  E  nemzet  hálás  tud  lenni,  meg- 
feledkezik a  régibb  sérelmekről,  ezt  megmutatta  Károly 
és  Mária  Terézia  korában.  Törölje  el  Felséged  a  múlt 
gyászos  emlékeit,  siessen  hü  magyar  nemzete  ^  körébe. 
Égünk  a  vágytól,  hogy  Felségedet,  mint  szabadsá- 
gaink helyreállítóját  és    a   haza   atyját   üdvkiáltások- 

*  E  levélben  már  niucs  natio,  csak  gens. 

kai  köztünk  tisztelhessük  és  érte  buzgón  imádkoz- 
hassunk."^ 

A  deputatiók  Bécsben  folytonos  ünnepek  közt 
várják  a  választ.  Akkor  készülnek  a  királyi  berezegek 
esküvőjére,  egész  Bécs  csupa  öröm  és  mulatság. 
Tizenhatodikán  fogadja  a  küldötteket  a  király  és 
18-án,  a  házasság  előtti  napon,  a  kanczelláriával 
tudatja  elhatározását.  A  diploma  ügyében  kijelentett 
elhatározásától  el  nem  térhet,  de  őszintén  óhajtja, 
hogy  koronázása  után  a  rendek  alapos  panaszait  orvo- 
solja. A  törvények  előírása  szerint  egész  erejével  elő 
akarja  mozdítani  a  közjót.  Ezért  „szabatos  javaslatot 
kér  a  kanczelláriától,  pontról-pontra,  a  fennálló  tör- 
vények világos  szava  alapján."  ^ 

A  kanczellária  bírálat  alá  veszi  a  javaslatot  és 
azt  legnagyobb  részt,  mint  a  diplomáknak  és  törvé- 
nyeknek megfelelőt,  elfogadandónak  tartja. 

Csak  a  senatusról  szóló  pontot  szelídítené,  annyi- 
ban, hogy  annak  ne  legyen  a  királyi  rendeletekre 
nézve  felfüggesztő  joga.  Elég,  ha  úgy  áll :  ő  felsége 
kellő  tekintettel  lesz  előterjesztésére.  A  megyék  hatás- 
körénél pedig  megjegyzi,  hogy  a  rendek  inkább  fog- 
lalkozzanak a  megyék  jobb  berendezésével  és  orga- 
nisatiójával.  Az  utóbbi  időkben  ugyanis  több  megye 
túllépett  törvényes  hatáskörén  s  így  szabályozni  kell 
azt,  hogy  az  áUam  veszélybe  ne  jusson. 

A  koronázás  előtti  czikkek  sem  bántják.  A  sóárnál 
ugyan  azt  a  változtatást  javasolja,  hogy  azt  csak  sürgős 

'  1789  aug.  13-án  XVI.  Lajos  elfogadta  a  franczia  szabad- 
ság helyreállítójának  czímét  (restaurateur).  Itt  instauratort  hasz- 
nálnak. 

^  Kancz.  lev.  12797. 

szükség  esetén  lehet  emelni.^  Nem  ütközik  meg  a 
vámon,  sem  a  közpénztáron.  A  tartományok  vissza- 
kapcsolására nézve  azokat  is  meg  kell  hallgatni.  A 
nevelésnél  sincs  megjegyzés. 

Vin,  Az  idegen  nyelvek  eltávolítása  és  a  magyar- 
nak behozása  nem  eshetik  kifogás  alá.  De  annyiban 
kellene  módosítani,  hogy  mindaddig,  míg  a  magyar 
nyelv  jobban  nem  fejlődik,  sem  a  hatóságokban,  sem 
a  jelentésekben  más  idegen  nyelvet,  mint  a  latint,  ne 
használjanak. 

A  kanczellária  egyetért  az  országgal,  de  hivatása 
értelmében  valamivel  több  tekintettel  van,  nemcsak  a 
király  jogára,  hanem  a  kormány  tekintélyére  is.  A 
megyei  zür-zavar  rendezését  magára  a  diaetára  sze- 
retne bízni.  Bizonyos,  hogy  Pálffy  és  Pászthory  lehető- 
nek és  helyesnek  tartották  az  ország  e  mérsékelt 
követeléseinek  keresztülvitelét. 

Ebben  az  értelemben  készült  a  rendeknek  szóló 
királyi  válasz.  A  Carolinum-  vagy  Theresianumra  lete- 
szi az  esküt,  a  mint  hogy  kívánja,  hogy  minden 
utódja  is  letegye  az  1741.  II.,  5.  §.  értelmében.  Koro- 
názása után  hozzáfog  az  összes  sérelmek  orvoslásá- 
hoz és  összes  elhatározásait  a  törvényhez  és  az  ország 
igaz  javához  alkalmazza. 

Óhajtotta  volna,  hogy  magyar  koronázása  meg- 
előzze a  császárit,  de  mivel  „Hűségtek  késedelme 
miatt  ez  már  lehetetlen,  mivel  30-án  végbe  megy  a 
koronázás  Frankfurtban,  nem  marad  hátra  más,  hogy 
azt  nov.  15-én  hajtsák  végre  és  pedig  a  zordabb  idő- 
járás miatt  Pozsonyban".  Addig  elvárja,  hogy  mindazt 
megteszik,  mit  a  közjó  követel. 

'  Ez  az  a  híres  „nisi",  melynek  szerkesztőjéül  a  szóbeli  tra- 
ditio  Aczél  itélömestert,  a  bárói  család  alapitóját  tartja. 

Mellékelve  volt  a  királyi  elhatározás  az  egyes 
czikkekre  nézve.  A  király  már  most,  az  országgyűlés 
megnyitása,  tehát  a  diaetalis  tractatus  igazi  megkez- 
dése előtt  közli  azokat,  hogy  e  czikkeket  a  koroná- 
zásig szándéka  szerint  megváltoztathassák. 

A  bevezetés  a  Carolinumhoz  alkalmazandó.  „Illő 
és  elhunyt  felséges  bátyánkhoz  méltó  módon  meg 
lehet  említeni  benne,  hogy  II.  Józsefet  kora  halála 
gátolta  meg  a  diaeta  összehívására  és  a  koroná- 
zásra vonatkozó  ígéretének  megtartásában". 

A  diploma  1.  pontjában  foglalt  biztosítása  a  jász- 
kunoknak és  hajdúvárosoknak  külön  czikkbe  jöhet. 
Külön  törvénybe  jöhet  az  independentia  is.  A  vallás 
ügyében  mindkét  félnek  igazságos,  törvényes  kielé- 
gítésére lesz  gondja;  a  görögökről  is  szólhat  külön 
törvény. 

Nincs  ellenére  annak,  hogy  a  diaeta  időhöz  kötött, 
periodikus  legyen,  de  a  kihirdetésére,  helyének  kitű- 
zésére vonatkozó  jogot  teljesen  fenntartja.  De  a  rendek 
dolgozzanak  ki  javaslatot  a  diaeta  organisatiójáról, 
különösen  a  szavazás  módjáról  és  gondoskodjanak, 
hogy  a  diaeták  sűrűbb  tartása  ne  növelje  az  adózók 
terhét. 

A  kormányszék  jogkörét  vele  szemben  úgy  akarja 
módosítani,  a  hogy  Zichy  javasolta  szept.  5-én.  A 
megyéket  illetőleg  úgy,  mint  a  kanczelláría  java- 
solta, jogkörüket  szabatosan  megállapító  organisatiót 
követel. 

Erdélyt  illetőleg,  a  mennyiben  kívánságuk  túlmegy 
az  1741.  18-on,  meg  kell  hallgatni  az  ottani  diaetát  is. 

Az  utolsó  toldalékok  is  törvénybe  jöhetnek.  De 
fenntartja  azt,  hogy  a  király  koronázása  előtt  csak 
privilégiumokat  nem  állíthat,  egyebekben  teljes  alkot- 

mányos  jogkörével  rendelkezik  az  ország  törvényes 
kormányában.  A  gravameneket  pedig  nem  koronázás 
előtt,  hanem  utána,  de  mindjárt  a  felavató  diaetában 
orvosolja.  Az  engedelmesség  megtagadása  elmarad. 

A  törvényczikkeket  illetőleg:  Kegyelemből  bele- 
egyezik, királyi  joga  sérelme  nélkül,  hogy  a  só  árát 
ezentúl  csak  a  diaetával  együtt  emeli,  „nisi"  —  ha 
szükséges. 

Vám  dolgában :  az  1729.  2.  értelmében  ezt  diae- 
tai  bizottság  a  helytartótanácscsal  és  a  kamarai  biz- 
tosokkal dolgozza  ki  és  terjessze  elénk  jóváhagyás 
végett. 

A  bányaügyet  nem  sokkal  a  diaeta  után  átadjuk 
a  magyar  kamarának.  A  bányatörvényszék  ügyében, 
ha  lehet,  még  a  diaeta  alatt  határozunk  hű  rendeink 
meghallgatásával. 

A  magyar  nyelvről  szóló  törvényt  úgy  kell  módo- 
sitani :  „Hogy  mi  biztosítjuk  hű  rendeinket  a  felől, 
hogy  semmi  igazgatásba  nem  viszünk  be  idegen  nyel- 
vet. Hogy  pedig  a  magyar  anyanyelvet  idő  folytán  az 
ország  kormányszékeibe  is  be  lehessen  hozni,  minden 
nyilvános  iskolában  tanítsák  a  magyar  nyelv  elemeit, 
az  akadémiákon  és  az  egyetemen  pedig  a  magyar 
hivatalos  stílust  is.  Végre  minden  alkalmas  módot  fel 
kell  használni  a  magyar  nyelv  csinosítására  és  ter- 
jesztésére. Addigra  is  szabadságában  áll  a  hatóságok- 
nak saját  körükben  a  magyar  nyelvet  használni  ez 
ügyekben,  de  a  kormányszékekhez  való  jelentések, 
különösen  azok,  melyeknek  elénk  kell  jönniök,  latin 
nyelven  fogalmazandók.  Ez  marad  a  kormányszékek 
nyelve,  de  különösen  törvénykezési  ügyekben."  Pász- 
thorynak  ez  volt  legszebb  diadala.  Nagyon  mérsé- 
kelte a  régibb  óhajokat,  de  viszont  a  birodalom  egy- 

sége  megvan  benne;  a  horvátok  különállásáról  szó 
sincs. 

Ismerjük  már  a  katonaság  ügyében  adott,  a  hadi- 
tanácsot kétségbeejtő  választ. 

Augusztus  20-át  a  császár  fogalmazta.  Ezt  a 
magyar  király.  Kimutatható,  hogy  pontról-pontra  a 
magyar  törvényes  tanács,  a  kanczellária  javaslata 
szerint  járt  el  benne. 

A  bécsi  magyarok  örömben  úsztak.  A  Magyar 
Kurir  büszke  volt  arra,  hogy  ezt  már  áprilisban  meg- 
jövendölte, de  nem  hitték  el.  3 — 4  hetek  alatt  egész 
csendesség  leszen  hazánkban,  csak  magoktól  fognak 
egy  kis  izetlenségben  lenni  azok,  kik  már  négy  hónap- 
tól fogva  többet  költöttek,  mint  bevettek. 

Budán  nem  ily  rózsás  a  hangulat.  Fogyott  a  pénz, 
halomra  nőtt  az  adósság.  Már  a  ruhában  való  nagy 
pompa  is  szünőfélben  volt.  Belátták,  „hogy  az  arany 
jobban  áll  erszényben,  mint  nadrágon  s  fekete  zsinór- 
ral varratánk  ruháinkat  s  búzavirágszin  magyar  szö- 
vésű posztóból  sujtásozások  nélkül.  A  búzavirágszin 
tovább  hamuszín  szürkévé  vála,  fekete  szőrzsinórral, 
fekete  vagy  pej  bársonynyal.  Legszebb  ízlésű  visele- 
tünk ennél  nem  volt".  Nagyon  is  nagy  volt  az  esés  a 
színpompás,  a  hazafias  képzelődés  minden  sejtelmé- 
nek táplálékot  adó  tavaszhoz  képest.  Pozsony  Buda 
helyett  symbolikusan  kifejezte,  hogy  a  török  idők  elő- 
idézte provinciális  helyzetnek  még  nincs  egészen  vége. 
Minthogy  már  igazán  nagy  sensatiókról  alig  lehet 
szó,  minthogy  minden  a  rendes  kerékvágásba  csap 
át,  az  általános  érdeklődés  a  diaeta  iránt  nagyon 
megcsappan.  Az  urak  nagy  része  távozik.  Gvadánjá 
ez  időre  teszi  nagy  vértesi  vadászatát,  hol  annyi  „nagy 
gróffal  volt  együtt"  és  jellemző,  hogy  az  országgyűlés- 


NÁDORVAliASZTÁS   ÉS  KORONÁZÁS.  319 

ről  szóló  könyvének  ez  a  jóval  nagyobbik  fele.  A  kik  ott 
maradtak,  horvát  katonák  láttán  „olyanok  voltak,  mint 
a  kiknek  orra  vére  foly".  A  pompázás  elhagyásában  is 
a  magyar  pozdorjatüzet  látják,  a  mely  először  ropogva 
ég,  azután  pedig  hamar  elalszik  és  unalmas  füstöt 
hagy  maga  után.^ 

Balassa  szept.  25-én  azt  a  hírt  közli  Spielmannal, 
hogy  négy  alsó  magyar  megye  parasztja  felkelt  urai 
ellen,  mert  az  országgyűlésnek  csak  a  király  elleni 
lázadásra  van  gondja  Vigasztalónak  találja,  hogy  az 
ország  is  fellázad  a  patrióták  túlzó  vakmerőségei  ellen. 
Ez  majd  véget  vet  „a  boszantó  történeteknek."^ 

Világos,  hogy  az  új  diploma  el  nem  fogadása  nagy 
csapás  nemcsak  a  túlzókra  nézve,  hanem  Zichyre 
nézve  is,  ki  csak  az  elfogadás  kecsegtetésével  vihette 
keresztül  az  annyira  lényeges  szelídítéseket. 

Még  19-én  inti  Bujanovics  Balassát  és  általa  magas 
pártfogóit :  ne  higyjenek  az  ott  levő  magyar  küldöttek- 
nek, de  az  állandóan  ott  lakókra,  vagyis  a  kanczel- 
láriára  is  vigyázzanak.  Mert  azoknak  itt  nagy  a  be- 
folyásuk, és  hogy  annál  jobban  terjedjen  a  baj,  a 
durva  népet  bolonditják  és  tudja  Isten,  minő  boldog- 
sággal és  szabadsággal  hitegetik.  Van  köztük  katho- 
likus  is,  de  vagyontalan,  vallástalan,  a  zavarosban 
halászni  óhajtó.  Sztáray  Mihály  fél,  desperatus,  hívei 
körülveszik,  asztalán  előtte  két  pisztoly.  „Kérdeztem, 
minek  ?  azt  mondja,  ismeri  a  németek  terveit  és  nem 
érzi  magát  biztosságban".  Csak  forradalomról  beszél- 
nek még  a  főrendek  is.  Tegnap  id.  gr.  Illésházy  és 
Almásy  Pál  nyíltan  megmondták:  kell  már  forradalom, 
hogy  valami  jó  legyen    belőle   és    a   németek   igáját 

'  Keresztesi,  szept.  20.  315  1. 
*  Árgeriiche  Geschichtern. 

lerázhassák.  Arra  számítanak,  hogy  egy  vitézük  négy 
németet  is  lever. 

A  mint  a  küldöttek  visszaszállinkóznak,  van  új 
anyag  a  híradásra.  A  diploma  el  nem  fogadását  a 
ministereknek  és  a  prímásnak  tulajdonítják.  Ismét 
tagadják  a  porosz  békét.  Vay  István  tegnap  azt  mondta, 
hogy  Leopold  bármennyit  könyörgött,  csak  egy  évi 
fegyverszünetet  kapott.  Nemcsak  a  török  veti  meg 
udvarunkat,  hanem  az  orosz  is.  Az  idejött  horvát-szerb 
katonaságot  rútul  fogadják ;  a  németet  persze  még 
inkább.  Rhédey  Ferencz  fia  a  bihari  congregatión  azt 
javasolta,  hogy  be  kell  ugyan  bocsátani  a  német 
katonát,  mert  nyíltan  ellene  nem  állhatunk,  de  minden 
gazda  vágja  le  a  nála  lakónak  fejét  és  vigye  a  me- 
gyéhez. Tokajban  is  arról  beszélnek,  hogy  a  német 
katonát  le  kell  részegíteni  és  megmérgezni.  Ezekre 
nézve  a  munkácsi  püspök  a  forrása. 

Sok  panaszszal  jönnek  haza  a  deputatusok.  Itthon 
különösen  a  kamarát  szidják,  mely  fenntartja  a  király 
jogait  és  a  kincstartót,  Szécsen  Sándort.  Az  alkincs- 
tartót,  b.  Orczy  Lászlót,  dicsérik,  „az  oda  adna  minden 
királyi  jogot,  jobban  mondva,  eladná". 

Visszajövet,  Vay  és  Balogh  vezetésével  értekezletet 
tartottak,  melyen  részt  vett  b.  Orczy  László  is  test- 
vérével, a  kis  lUésházy,  a  kis  Károlyi,  „a  könnyelmű 
ifjúság  vezérei".  Itt  a  ministeriumot  okolták  mindenért. 
Spielmann,  Kaunitz,  Stahremberg  azt  mondták,  hogy 
kivennék  a  tollat  a  király  kezéből,  ha  alá  akarná  írni 
a  diplomát.  Ezeket  pedig  Izdenczy  és  Balassa  vezeti. 
Az  oppositio  erősítésére  felszólítják  a  megyéket,  rójják 
meg  őket,  miért  nyugodtak  belé  a  királyra  nézve 
ennyire  kedvező  diplomába.  A  megyék  pedig  kölcsö- 
nösen izgatják  egymást. 

Ennek  könnyű  az  ellenszere.  Meg  kell  kérdezni 
őket,  mit  akarnak  a  Carolinumon  túl?  Csak  igen 
kevesen  lesznek,  csupa  olyan,  ki  mindenét  elverte, 
vagy  semmije  se  volt;  jobbára  akatholikusok  és  néhány 
tőlük  fizetett  katholikus. 

Sok  franczia  jár  itt,  hogy  itt  is  legyen  forradalom 
és  királyunk  ne  segíthesse  XVI.  Lajost.  Nagyon  javukra 
van,  hogy  a  fiscalis  actio  elmaradt,  az  ellenzékeskedÖ 
tisztviselők  hivatalban  maradnak,  sőt  Sztáray  is  és 
így  nem  fél  senki, 

Ürményi  velők  tart,  látogatásaikat  fogadja  és  vissza- 
adja. „Ugyanazt  merem  mondani  az  országbíróról  is, 
Máriássy,  Balogh,  Pogány,  Vay  József,  Lónyay  és 
Rhédey  Ferencz  meghittjei;  nyilvános  ülésen  szemeivel 
ad  nekik  jelt.  Azt  mondják,  sok  pénzt  ígértek  neki ; 
nem  tudom,  igaz-e?  Testvéreivel  osztozkodva  csak 
30,000  ftot.  kapott ;  tudom,  hogy  600,000-rel  tartozik. 
Igen  nagy  lábon  él.  Csak  azt  mondom,  mit  tudok." 
Még  abban  is  veszedelmet  lát  a  buzgó  híradó,  hogy 
a  kis  Károlyi  gróf,  atyja  tudta  nélkül,  elment  Szat- 
márba,  Lubyval. 

Majd  az  szúr  szemet,  hogy  az  elnökök  itt  vannak, 
közlik  a  követekkel  a  leiratot,  kik  „merészen"  meg- 
vitatják annak  minden  pontját.  Megyéikkel  is  közlik 
azokat.  Ez  rossz,  mert  így  az  ülés  előtt  újra  szervez- 
kedik az  ellenzék.  Szeptember  30-án  Jezerniczkynél 
jő  össze  20  megyei  és  több  városi  követ.  Elhatározták, 
hogy  ragaszkodnak  diplomájukhoz.  Vezetőik :  Sztáray, 
Szápáry,  a  két  Almásy,  Pest,  Zemplén,  Szabolcs, 
Pozsony,  Trencsén,  a  hontmegyei  Majtényi  velők  tar- 
tanak. Gyávaság  volna,  ha  a  nemzet  a  német  minis- 
tereknek engedne.  Balogh,  Vay  József,  gr.  Teleky 
József  csendesebbek,  inkább  másokat  küldenek  előre 

Marczali  :  1790-91.  országgy.  II.  21 

Az  elnököket  ők  „dirigálják".  Zichy t  Vay  biztosította 
a  nádorságról,  viszont  ő  lesz  protonotariusa.  Balogh 
vagy  itt  lesz  referendarius  vagy  Bécsben.  ^ 

Ezalatt  a  király  Frankfurtban  járt.  Minden  postán 
250  lovat  tartottak  részére  készen,  állítólag  két  millió 
forintot  szánt  a  költségekre.  A  választás  előtt  újabb 
megszorító  pontokat  tettek  a  választók  hitleveléhez, 
de  aztán,  szeptember  30-án  egyhangúlag  megválasz- 
tották. Kikiáltottták,  „mert  Toscanát  egyikévé  tette  a 
legboldogabb  országoknak,  mert  békés  lelke  megtartotta 
örökös  országainak  és  a  német  birodalomnak  nyugal- 
mát és  jólétét."  ^ 

A  király  Aschaffenburgban  fogadta  a  hírt.  Okt. 
4-én  bevonult  a  koronázó  városba,  mely  őt  zajos 
örömmel  fogadta  és  9-én  végbe  ment  koronázása. 
A  német  koronázó  szertartásokat  akkor  összehason- 
lították a  magyarokéval  is  és  emezeket  részben  szeb- 
beknek ítélték.  ^ 

A  koronázás  alkalmával  nálunk  is  mindenütt  el- 
rendelték és  meg  is  tartották  a  Tedeumot.  Szabolcs 
megye  akkor  ezt  iktatta  jegyzőkönyvébe  :  „Mind  azért, 
hogy  római  császárnak  megkoronáztatott,  mind  azért, 
hogy  Nemzetünk  uralkodásában  adgyon  Isten  neki 
szent  lelket,  szerencsés  uralkodást,  Nemzetünkhöz  való 
szeretetet,  Tedeum  végeztetik".* 

Minő  változás  néhány  hónap  óta!  Leopold  békén 
első  méltóságra  jutott  a  keresztyénségben.  A  belgák 
kiknek  okt.  13-án  újra  biztosítja  alkotmányát,  a  ten- 

^  Bujanovics  jelentése  okt.  1. 

*  Merkwürdigkeiten  von  der  römischen  Königswahl.  Kaiser- 
krönung.  1791.  182-83.  1. 

*  Briefe  von  der  Kaiserwahl.  1790. 

*  ProtocoUum  decz.  7. 

geri  hatalmak  közvetítésével  vissza  kezdenek  térni  az 
engedelmességre.  A  törökkel  szept.  19-én  Gyurgyevó- 
ban  megkötötték  a  fegyverszünetet,  mely  teljes  béké- 
hez vezetett.  Mi  mindennél  fontosabb,  a  viszony  a 
porosz  királyhoz  egyre  barátságosabbá  és  bensőbbé 
vált. 

Mindennek  pedig  főképen  a  franczia  forradalom 
volt  az  oka.  Annak  felforgató  elvei,  az  erőszakosko- 
dásai által  a  királyra  és  családjára  háramló  veszély, 
tették  szükségessé  a  conservativ  hatalmaknak,  első 
sorban  a  németeknek,  szoros  összetartását.  Reuss 
herczeg  szept.  10-iki  jelentése  szerint  a  porosz  király 
szándéka  az  apostoli  királylyal  egyértelemben  helyre- 
állítani Francziaországban  a  nyugalmat,  E  czélból  az 
osztrákok  Belgiumból,  a  poroszok  a  Rajna  felől  tör- 
nének be,  felhasználva  azon  nagy  párt  jóakaratát,  mely 
a  túlzókkal  nem  ért  egyet.  Szeptember  14-én  már  készül 
egy  terv,  mely  szerint  a  két  szövetséges  állam  mani- 
festumot  bocsátana  ki  a  francziákhoz  és  megnyerné  a 
lakosság  legnagyobb  részét.  Több  vár  őrsége  kész  és 
hajlandó  a  megadásra.  Ha  a  rendet  helyreállították, 
a  porosz  Elsassban,  az  osztrák  Flandriában  talál  kár- 
pótlást. ^ 

Leopold  éppen  nem  lelkesedett  e  tervekért.  Hogy 
foghatna  ehhez,  mielőtt  Belgium  egészen  le  nem  csen- 
desedett. ^  De  a  franczia  állapotokat  is  hideg  vérrel, 
számító  politikus  módjára  nézte.  Az  emigránsok,  Mária 
Antoinette  barátjai,  meggyülölték  e  tartózkodásáért, 
melyért  különösen  Spielmannt  vádolták. 

Tudjuk,  hogy  a  viszonyok  erősebbek  voltak  nálánál 

*  Bécsi  állami  levéltár.  Tudtommal  ezek  a  leendő  nagy 
coalitio  első  csirái. 

*  Szept.  19.  utasítása  Reuss  herczeghez,  u.  ott. 

21* 

is.  Ha  pedig  a  háború  nem  volt  elkerülhető,  Magyar- 
országnak is  állást  kellett  foglalnia  e  nagy  európai 
kérdésben. 

Ha  azok  a  jelszavak,  melyeket  hangoztattak ;  ha 
azok  az  eszmék,  melyet  oly  sok  röpirat  fejtegetett, 
több  jóakarattal,  mint  tehetséggel,  csakugyan  éltek 
volna  a  nemzetben :  egy  szóval,  ha  van  itt  demokra- 
tikus társadalom,  a  kurucz  traditiót  folytatva,  a  franczia 
pártra  kell  állania.  Ezért  egész  helyes,  ha  mindig  az 
akatholikusokat,  a  szabadkőműveseket,  a  nemzeti  ellen- 
zéket vádolták  franczia  és  forradalmi  sympathiákkal. 

De  ha  a  nemesi  társadalmat,  a  katholikus  egyház 
elsőségét  fenn  akarják  tartani,  királyuk  mellé  kell 
sorakozniok.  A  nélkül  nemcsak  a  franczia  támadásnak 
vannak  kitéve,  hanem  pórlázadásnak  is. 

Nem  kicsi  cselszövények,  hanem  a  nemzet  legmé- 
lyébe nyúló  érdekek  és  érzelmek  tették  tehát  szüksé- 
gessé a  királyság  megszilárdítását.  A  franczia  forrada- 
lom nálunk  nem  a  nemzeti  oppositiónak,  hanem  az 
osztrák  uralomnak  és  a  papi  befolyásnak  egyengette 
útját.  Bárminő  szabadelvű  volt  Leopold,  a  prímásban 
és  pártjában  kellett  támaszt  keresnie,  nem  a  felvilá- 
gosodás eszméinek  terjesztőiben. 

Ily  viszonyok  közt  gyűltek  a  rendek  újra  össze  a 
diploma  tárgyalására.  Már  szept  29-én  tudja  Zichy, 
hogy  a  rendek  készek  a  Theresianum  elfogadására, 
de  még  egyszer  meg  akarják  kérni  a  királyt.  Ha  akkor 
sem  enged,  ő  reá  bíznák  az  egészet.  Elfogadják  a 
pozsonyi  coronatiót  is,  noha  az  sehogy  sincs  ínyökre  : 
megteszik,  mert  a  király  akarja.  Még  egy  conferentiát 
tart,  hogy  erre  azok  is  reá  álljanak,  kik  a  diplomát 
nem  akarják  elfogadni  és  a  nyilvános  ülésen  ne  legyen 
nehézség. 

Október  3-án  Zichy  előadta,  hogy  a  küldöttek  a 
király  első  resolutiójában  (a  18-ikiban)  nem  találván 
kellő  vigasztalást,  újra  meg  újra  kérték  a  felséget  és 
így  nyerték  a  másodikat.  Ezután  is  esedeztek  még, 
de  a  király  nem  engedhet,  mert  szerinte  a  Carolinumtól 
való  eltérés  gyöngítené  az  örökös  jussát.  így  nem 
lévén  reményök  a  diploma  elfogadtatására,  másrészt 
pedig,  mivel  a  szept.  21-iki  kir.  elhatározásban  „neve- 
zetes vigasztalásokat  vettenek",  a  további  vita  elha- 
gyását ajánlja.  A  hivatalos  napló  szerint  egy  rész 
belenyugodott,  mert  ha  a  király  határozott  akaratával 
szemben  ragaszkodnának  a  hitlevélhez,  ez  elidegenedést 
szülne  és  az  országot  végső  pusztulásnak  tenné  ki. 
De  sok  megye  követe,  utasítására  hivatkozva,  kijelen- 
tette, hogy  jogos  követelésétől  el  nem  állhat  az  ország. 
A  hitlevelet  soha  nem  nézték  változhatatlannak,  hanem 
a  viszonyokhoz  képest  módosították.  Még  1741-ben  is 
megigérte  azt  Mária  Terézia  és  csak  idő  hiánya  miatt 
talált  más  módot  a  rendek  kívánságainak  teljesítésére. 

Ürményi  az  engedést  javasolta,  jogfenntartással 
és  az  elmaradt  pontoknak  külön  törvénybe  foglalását. 

E  nevezetes  országgyűlésnek  tán  ez  az  okt.  5-iki 
felirat  a  legméltóbb,  legjellemzőbb  emléke.^  Az  a  gon- 
dolkodás jut  benne  teljes  és  szép  kifejezésre,  melyre 
a  magyart  sorsa  kárhoztatta :  a  jog,  az  elvek  fenn- 
tartása akkor  is,  mikor  a  viszonyok  engedést  paran- 
csolnak. Százados  jajszó  visszhangja  rezeg  meg  benne. 

Felséged  a  hitlevelet,  melynek  megerősítését  kértük, 
nemcsak  el  nem  fogadta,  hanem  mint  fájdalommal 
láttuk,  rossz  néven  is  vette.  Annál  nagyobb  fájdalom- 
mal, mert  csak  azt  kértük,  mit  a  legjobb  fejedelemtől 

'  Acia  187—94. 

követelni  lehetett,  és  mi  a  királyi  háznak  és  az  ország- 
nak soha  el  nem  választható  javára  vezethet. 

Nemcsak  a  múlt  uralom  alatt  állottak  veszélyben 
hazánk  jogai,  hanem  szinte  állandó  vonása  az  osztrák 
királyoknak,  hogy  rossz  tanács  után  indulva,  azokat 
csorbítani  igyekeztek.  Ebből  származott  a  kölcsönös 
bizalom  megrendülése.  Ezért  kellett  kifejeznünk,  hogy 
Magyarország  független  birodalom. 

Felséged  is  elismerte,  hogy  minden  kívánságunk 
törvényen  alapul  és  a  törvény  védelmét  czélzó. 

A  Carolinum  nem  nyújt  elég  biztosságot.  Azt  11. 
József  alatt  balra  magyarázták,  annyira,  hogy  még  a 
hitlevél,  a  koronázás  szükségességét  is  tagadták. 

Pedig  a  biztosság  a  legfőbb  czél.  Ennek  elérésére 
adták  meg  előbb  a  fi-,  aztán  a  nőágnak  az  örökösödés 
jogát.  De  csak  a  választás  jogáról  mondtak  le,  másról 
nem,  tehát  az  örökség  nem  adhat  több  jogot,  mint 
előbb  a  választás. 

Az  emberiség  el  nem  idegeníthető  jogából  követ- 
kezik, hogyha  joga  van  a  czélhoz,  joga  van  az  oda- 
vezető eszközre  is.  ^  Világos,  hogy  a  biztosításnak 
meg  kell  előznie  a  koronázást,  vagyis  a  megegyezést. 
Ennek  kívánásával  tehát  nem  sértették  az  alkotmányt. 
Elismerték  e  jogot  1741-ben,  elismerte  felséged  is 
júl.  20-iki  levelében. 

Diplománk  régi  alkotmányunk  elismerése.  Nem 
látjuk,  mi  állhat  ellen  elfogadásának. 

Ez  nem  új  capitulatio,  melynek  örökös  országban 
nincs  helye.  Maga  a  régi  alkotmány  a  capitulatio ;  a 
hitlevél  csak  a  biztosítása.  E  biztosítást  szomorú 
tapasztalatok  teszik  szükségessé,  a  király  jogát  pedig 

*  Szó  szerint  a  Balogh-féle  emlékiratból. 

éppen  nem  sérti.  Az  az  1741.  8.  értelmében  úgy  is 
sérthetetlen.  ^ 

A  diplomán  mindig  változtattak ;  III.  Károly  diplo- 
mája is  más,  mint  I.  Józsefé,  Mária  Terézia  is  hajlandó 
volt  reá,  de  külön  czikkelyben. 

„Huszonöt  év  telt  el  országgyűlés  nélkül,  kilencz 
évünk  elnyomás  alatt.  Nem  ösztönözhet- e  ez  azon 
el  nem  évülhető  jogunknak  érvényesítésére,  hogy  ma- 
gunknak biztosságot  szerezzünk?" 

Felséged  szept.  21-én  kijelentette,  hogy  más  módon 
megteszi,  mire  kérjük.  Köszönettel  fogadjuk  ezt  is,  de 
a  maga  dicsősége  érdekében  inkább  hajoljon  a  mi 
folyamodásunkra.  Jogunk  világos,  mi  attól  az  egész 
nemzet  akarata  ellenére  el  sem  térhetünk. 

Mégis,  mert  hőn  óhajtjuk  a  koronázást,  ha  meg- 
lesz a  nádorválasztás,  tovább  nem  gátoljuk,  hanem  a 
többit,  jogunk  fenntartásával,  később  intézzük  el. 

Jobb  volna  ezt  a  szertartást  itt  az  ország  közepén 
megülni.  Pozsonyban  nem  is  lehet  oly  fényes ;  a  meg- 
hívó is  ide  szólt.  De  ha  nem  lehet  és  a  felséges 
királyné  és  gyermekei,  kiknek  szeretetét  ismerjük,  ide 
nem  jöhetnének,  elmegyünk  Pozsonyba  is.  De  aztán 
ismét  itt  gyűlnénk  össze  és  az  országos  deputatiók 
is  itt  tanácskoznának,  hogy  ez  áthelyezésből  későbbre 
ne  lehessen  káros  következést  levonni. 

Minthogy  a  ministerek  mellett,  mint  láttuk,  a  kincs- 
tartót is  okolták  a  diploma  visszavetéseért,  Vay  Ist- 
ván az  ülés  végén  felszólalt  ez  iránt.  Nagy  zaj  támad. 
Széchen,   ki  jelen   van,    nem  jól  értett   magyarul   és 

'  Ez  sem  szabatos  hivatkozás.  Ott  csak  a  rendek  sarkalatos 
jogáról  van  szó,  nem  az  országéról,  vagy  a  királyéról. 

nem  felelt.  Zichy,  ki  e  hallgatást  félelemnek  vette, 
kijelentette,  hogy  6  a  kamara  emlékiratának  egy 
pontját  sem  hagyta  észrevétel  nélkül.  Csak  ekkor  tette 
Széchen  azt  a  kijelentést,  hogy  ő  egyaránt  tartotta 
szeme  előtt,  kötelessége  szerint,  a  király  és  az  ország 
jussát  és  noha  hivatalos  titok,  kész  munkáját  min- 
denkinek megmutatni.  Nagy  vivát.  A  kincstartó  Zichy 
haragjának  nyomát  látta  mindebben  és  megköszönte 
Vaynak,  hogy  módot  nyújtott  neki  igazolására.  „Soha 
senki  nem  ejti  rabságba  meggyőződésemet",  írja  büsz- 
kén a  magát  becsületében  sértetnek  érző  férfiú.^ 

A  kényszerhelyzetet  már  felismerik.  „Ez  az  ülés 
nyugodtabb  volt  minden  előbbinél". 

De  ez  a  nyugalom  csak  látszólagos.  A  délután 
folyamán  az  ellenzékiek  több  helyütt  üléseztek  és 
abban  állapodtak  meg,  hogy  az  elnököt  megkérik, 
engedje  külön  szavazni  a  belé  nem  egyező  megyék 
követeit,  de  a  többség  szerint  döntsenek.  Ennek,  Buja- 
novics  szerint,  az  volt  a  czélja,  hogy  kényszernek 
tüntessék  fel  a  diploma  elhagyását  és  a  koronázást 
a  Carolinum  alapján,  hogy  így  esetleg  idővel  alapjok 
legyen  újabb  követelésekre. 

Másnap  felolvassák  a  repraesentatiót.  Nagy  zaj 
támad.  Előbb  Fekete  támadja  meg,  aztán  Szulyovszky 
zempléni  követ,  most  jött  új  utasítására  hivatkozva. 
Máriássy  s  a  két  borsodi  követ,  Vay  József  és  Melczer 
a  nemzet  felségét  emlegetik,  Vay  István  a  felségtől 
megtagadva  a  királyi  és  felséges  czímet,  „scandalose" 
beszéltek.  Balogh  szerint  a  korona  az  országé  és 
nem  a  királyé,  tehát  azt  nem  szabad  kezünkből  ki- 
adni. „A  mi  joga  van  a  koronának,  az   a  statusokat 

*  Széchen  levele  Pászthorylioz  okt.  3. 

illeti",  mint  kik  erkölcsileg  a  koronát  alkotják.^  Jezer- 
niczky,  Majtényi,  Darvas,  Almásy  Ignácz  mind  egy 
hangon  beszéltek.  Az  ifjak  nagy  zajt  csapnak  mel- 
lettük. Luby  is  gyengének  tartja  a  nemesi  jogok  fen- 
tartására.  Új  erősebb  repraesentatio  kell  tehát  a  mos- 
tani helyett.  Borsod  követe  kijelenti,  hogy  az  új  diploma 
aláírása  nélkül  „a  koronázásba  nem  is  avatkozhatni". 
Hiába,  csak  annyit  értek  el,  hogy  a  repraesentatiót 
újra  megvizsgálják  a  kerületek  és  másnap  d.  e.  11 
órakor  végleg  megállapítják. 

Ha  már  engednek,  még  egyszer  lehető  legerőseb- 
ben kifejezik  érzelmüket,  jogukat.  A  feliratot  Vay 
József  írja  meg,  Balogh  Péter,  Jezerniczky  és  Almásy 
segítségével.  A  personalis  elnököl.  Egész  délelőttöt 
elfoglalta  a  megírása,  a  mixta  csak  délben  kezdő- 
dött. Még  az  „interruptum  filumot"  és  az  interregnu- 
mot is  be  akarták  venni,  de  ez  mégis  kimaradt. 
Meg  akarták  mutatni,  hogy  az  országban  van  még 
ellenálló  erő.  Kimondják,  hogy  a  koronát  Budán  kell 
őrizni  és  a  diaetát  a  koronázás  után  itt  folytatni, 
Bujanovics  szerint  azért,  hogy  megmutassák:  lehet  hozni 
törvényt  a  király  nélkül.  Fekete  volt  a  legtüzesebb :  azt 
kívánta,  ha  a  király  koronázást  akar,  jöjjön  Budára. 

De  hiába,  csak  a  karja  Ézsaué  e  feliratnak,  a 
hangja  Jákobé.  Az  együttes  ülésen  szinte  egyhangú- 
lag elfogadták.  Ha  már  engednek,  fenn  akarják  tar- 
tani az  ország  méltóságát.  Szily  szombathelyi  püspök 
felszólalására  a  protestánsok  szabadsága  helyébe  a 
vallás  ügyét  tették.  Délután  hatra  újra  összeültek, 
bepecsételték  a  levelet  és   ifjú   gr.   Károlyi  Józsefre 


*  Quidquid  coronae  competit,  competit  Statibus,   tamquam 
coronam  moraliter  efficientibus. 

bízták,  hogy  az  „éjjeli,  nappali  utazásban"  vigye 
Frankfurtba, 

Végre  is  Leopold  felfogása  győzött.  Levelet  írnak 
a  királynak,  melyben  jogukat  fenntartják  a  maguk  és 
maradékaik  részére,  de  ha  a  király  ragaszkodik  aka- 
ratához, nem  akarják  a  koronázást  halasztani.  A  levél 
szerkesztésével  az  előbbi  bizottságot  és  Komis  ítélő- 
mestert  bízták  meg,^ 

Felséged  ebből  beláthatja,  hogy  a  magyar  nemzet 
leghőbb  kívánsága  a  királyi  bizalom  megnyerése. 
Ölelje  át  szeretetével  e  hü  nemzetet,  mint  apa  a 
családját. 

így  méltósággal  történt  a  visszavonulás,  de  meg- 
történt. A  lényeg  az,  hogy  a  király  felsége  győzött 
a  rendek  felsége  ellen.  Zichy,  kinek  a  bécsi  minisz- 
terek és  az  ellenzék  között  igen  nehéz  volt  a  helyzete, 
örvend  „a  szerencsés  helyzetnek".  Most  már  legalább 
a  Theresianum  kétértelműségeinek  javítását  vigye 
keresztül  a  kanczellária.  ^ 

Bécsben  a  nemzet  ellenségei  úgy  látszik  nem  is 
bánták  volna  a  régi  diploma  diadalát.  Balassa  szerint 
ezt  arra  lehetne  felhasználni,  hogy  a  király  szept. 
21.  Ígéreteit  visszavonhatja  és  csak  diplomát  ad,  meg- 
koronáztatja magát,  ezt  a  „tumultuosa"  diaetát  pedig 
a  deputatiók  kinevezése  után  feloszlatja.^ 

Skerlecz  Miklós  szerint  a  nemzetnek  volt  joga  új 
szerződést  követelni.  Belátja,  hogy  az  engedésnek 
rossz  következései  lehetnek,  „de  a  közjó  kívánja  en- 
gedni a  körülményeknek".*  A  jövőre  nézve  legfonto- 

^  Naponként  való  jegyzés  255 — 60. 

*  Okt.  5-iki  levele  Pálffyhoz. 

^  Okt.  á-iki  levele  Spielmannhoz. 

■*  Tempori  cedere  reipublicae  convenit.  Pászthorynak  okt.  3. 

sabb  az  országgyűlés  rendezése.  A  mi  ülésünk  nem 
mondható  civilisált  és  felvilágosodott  nemzet  ország- 
gyűlésének, hanem  csak  fecsegő  csőcselék  tanulatlan 
sokasága.^ 

Az  ellenzéki  megyék  nem  akarnak  eltérni  a  dip- 
lomától. Hisz  az  is  kevés.  Pestmegye  okt.  1-én  így 
utasítja  követeit:  Ha  oly  törvényeket  hoznának,  melyek 
országunk  kárára  és  vesztére  válnának,  a  követ  urak 
egyenként  szavazást  kérjenek,  írásban.  És  ha  a  több- 
ség mégis  elhatározná,  a  megyék  universitása  nevé- 
ben solemniter  mondjanak  ellen,  tétessék  ezt  jegyző- 
könyvbe és  hogy  ellenmondásuk  nyilvánvaló  legyen 
Isten  és  a  világ  előtt,  hagyják  el  a  diaetát.  Azok 
nevét  pedig,  a  kik  ilyenbe  beleegyeztek,  jegyezzék 
fel,  hogy  örök    szégyenökre    protocollumba   iktassák. 

Még  nem  a  nemzet  képviselői  ülnek  a  karok  táb- 
láján, ha  szeretik  is  magokat  úgy  nevezni,  hanem 
egy-egy  nemesi  testület  felhatalmazott  és  felelős  meg- 
bízottja. 

Pécsy  Imre  nagy  búsan  ír  Tihanyi  Tamás  alország- 
birónak.  Jól  tudták  őseink,  miért  szabták  a  diaeta 
idejét  lehető  rövidre.  Minél  tovább  vannak  együtt  a 
követek,  annál  jobban  ki  vannak  téve  az  udvar  csá- 
bításainak. 

Parlamentárisán  szólva,  a  változás  abban  áll,  hogy 
a  coalitio  felbomlott.  A  dunamelléki  követek  nagy- 
része, különösen  a  dunántúliak,  kik  szeptemberig  ki- 
tartottak mellettük,  most  elhagyták  a  tiszaiakat.  Erő- 
sebb  volt  reájok  az  udvar  és  a  főpapság  hatása,  mint 
az  összetartás  érzete. 

Okt.  6-án  még  tartanak  egy  ülést.   Három  bizott- 

'  Non  Comitia  morigeratae  et  illuminatae  gentis,  sed 
coetus  inerudita  garruli  vulgi. 

Ságot  küldenek  ki:  a  sérelmek  összeírására;  a  törvény- 
czikkek  fogalmazására  és  az  igazságszolgáltatás  dol- 
gában. A  főrendek  felszólalására  beleegyeznek,  hogy 
ezek  közös  bizottságok  legyenek.  Csak  a  gravame- 
nekre  nézve  tesznek  különbséget,  mert  azok  előadása 
mindig  a  statusokat  illette.  Ezeket  tehát  kerületen- 
ként szedjék  rendbe;  csak  aztán  tárgyalja  őket  a 
mixta  deputatio. 

A  deputatiók  tagjai  még  mindig  az  ellenzékből 
kerültek  ki.  „A  főrendek  ugyan  komolyabb  férfiakat 
küldtek  ki,  de  azok  nehezen  bírnak  majd  ellenállani 
a  vezetőknek,  kik  semmi  subordinatiót  nem  ismernek 
és  a  rationabilitást  nem  követik."  A  párt  tehát,  nagy 
kurdarcza  után,  ismét  sorakozik.^  Nem  adja  fel  a  küz- 
delmet. 

16-án  már  beterjesztik  a  bizottságok  munkájukat. 
A  törvényczikkeket  még  azon  feltevésben  szerkesz- 
tették, hogy  azok  egy  része  a  diplomába  is  bekerül- 
het. A  gravameneket  még  nem  szedték  össze. 

Ismét  21-én  üléseznek,  mikor  felolvassák  a  király- 
nak Frankfurtban  okt.  13-án  kelt  válaszát.  A  király 
fenntartja  szept.  20-iki  elhatározását;  új  diplomát  el 
nem  fogad.  De  tetszését  fejezi  ki  a  rendek  előzé- 
kenysége felett  és  kijelenti,  ha  ezután  is,  mint  re- 
mény li,  hasonló  serénységgel  buzgólkodnak,  teljesítik 
jogos  kívánságait,  ő  is  szívesen  fordít  majd  gondot 
igaz  óhajaik  teljesítésére. 

Hogy  már  most  is  lássák,  mennyire  hajlandó  erre, 
beleegyezik,  hogy  a  koronát  csak  a  szertartásra  hoz- 
zák Pozsonyba,  aztán  vigyék  vissza,  ideiglenesen, 
Budára.  Meg  kell  változtatni  a  törvényt,  mely  Pozsony- 
ban rendeli  a  korona  őrzését. 

*  Consociati  fratres. 

Az  országgyűlés  nov.  3-ára  üljön  össze  Pozsony- 
ban. A  koronázás  15-én  lesz.  Az  egész  leirat  a  kan- 
czellária  okt.  7-iki  javaslata  alapján  készült.  Ezt  tudo- 
másul vették,  a  korona  elszállítása  felől  intézkedtek 
és  készültek  Pozsonyba.  Az  országbíró  rendelkezett, 
hogy  a  postaállomásokon  elég  lovat  találjanak. 

így  végződött  az  országgyűlés  első  szaka.  Elején 
elérhetőnek  látszott  minden.  A  franczia  és  lengyel 
szabadság  valami  különös  vegyüléke  látszott  meg- 
valósíthatónak Magyarországon.  A  vége  felé  mind 
szűkebbé  vált  a  lehetőségek  és  valószínűségek  köre. 
Maradt  a  lemondás,  a  munka.  Roppant  fényes,  hatal- 
mas palotát  készültek  építeni  és  be  kellett  érniök 
régi,  viharjárta  lakóházuk  tatarozásával. 

Ugy  látszik,  minden  közjogi  elmélet  valamely  gya- 
korlati hibának;  minden  a  jövőt  átfogó  politikai  eszme 
a  múlt  és  jelen  bántó  tapasztalásainak  köszöni  létre- 
jöttét. Az  az  aránylagos  csend,  mely  ősz  elején  a 
nyár  izzó,  lármás,  ideges  munkásságát  felváltotta, 
alkalmas  volt  az  elmélkedésre,  a  magába  szállásra. 
Mi  eddig  történt,  elég  alapot  nyújtott  állapotaink 
komoly  megítélésére,  a  jövő  lehetőségeinek  megítélé- 
sére. Eszméket  csak  a  magány  kelt,  a  politika  heve 
csak  megérleli,  vagy  csirájukban  megsemmisíti. 

Minő  irányban  fejlődjék  Magyarország?  A  mozga- 
lom elején  úgy  látszott,  mintha  a  franczia  példa,  a 
lengyel  szomszédság  volna  reá  legnagyobb  hatással. 
Az  emberi  jogok  declaratiója,  a  forradalom  egyes 
hatalmas  és  pathetikus  jelenetei,  kétségtelenül  hatot- 
tak a  minden  nagy  és  fenséges  iránt  fogékony  magyarra. 
Nagy  vonzó  erőt  gyakorolt  a  királyi  hatalom  erős 
megszorítása,  a  szabadságnak  az  állami  élet  minden 
terén  megvalósítása.  Röpirataink,  de  még  a  beszédek 

is  telvék  onnan  vett  példákkal  és  czélzatokkal.  De 
illett-e  a  franczia  alkotmány  szelleme  egy  lényegében 
annyira  aristokratikus  társadalomra,  minő  a  magyar 
volt?  És  ha  már  áldozatot  hoznak  az  eszméért,  nem 
riaszt-e  vissza  a  tömeg  féktelensége,  rablása,  az 
anarchia.  Biztosithatja-e  egyáltalában  a  teljes  felfor- 
gatás a  haladást?  És  ha  már  e  hatalmas,  nagy  művelt 
nemzet  sem  követhető  mindenben,  mennél  kevésbbé 
a  lengyel,  ki  igaz,  hogy  nemes,  szabad,  kinek  királya 
kártyakirály,  de  ki  szabadságát  teljes  tehetetlenség- 
gel, állama  megsemmisülésével  fizette  meg. 

Kaunitz  szeptember  7-én,  midőn  oly  határozottan 
védelmére  kelt  a  király  rendelkezési  jogának  a  had- 
sereg felett,  kétségtelenül  e  két  nemzetre  gondolt. 

De  ha  a  szabadság,  a  nemzet  önálló  kifejtése  oly 
veszélylyel  jár,  nincs-e  más  mód,  mint  a  megadás? 
Az  anarchia  szirtjének  kikerülése  végett  el  kell-e 
merülni  az  absolutizmusnak,  a  német  uralomnak  örvé- 
nyébe? 

Az  írók  és  az  ifjúság  lelkesednek  a  szabadság, 
egyenlőség,  testvériség  eszméiért.  Martinovics,  Haj- 
nóczy, Laczkovics  vállalkozásának  nyomai  még  ide 
vezetnek  vissza.  E  vállalkozás  inkább  volt  irodalmi, 
mint  politikai.  Pórlázadásra  nem  gondolhattak,  a  nél- 
kül pedig  minden  törekvésük  akadémikus  marad.  Egy- 
általában, Hajnóczyt  kivéve,  ennek  az  egész  iskolá- 
nak az  az  alaphibája,  hogy  a  hazai  viszonyokra  nem 
gondol.  Fraknói  igen  helyesen  megjegyzi,  hogy  gróf 
Batthyány  Alajos  nagyon  olvasott  és  elterjedt  köny- 
vében „Ad  amicam  aurem*'  alig  van  hazai  vonatko- 
zás. A  komoly  férfiak  különben  is  kezdettől  fogva 
tisztában  voltak  a  franczia  forradalom  árnyoldalaival 
is,  mint  azt  Széchenyinél  és  Vay  Józsefnél  láttuk. 

Foglalkoztak  azonban  az  angol  alkotmány  ismer- 
tetésével is,  illetőleg  összehasonlítani  iparkodtak  azt 
a  magyarral.  De  ezek  a  röpiratok  annyira  felületesek 
és  üresek;  annyira  a  külszínen  maradnak,  hogy  oku- 
lást alig  nyújtanak.^ 

Egy  világos  hasonlóság  van  Magyarország  és 
Anglia  közt.  Mindegyik  alkotmányos  ország,  melynek 
uralkodója  egyúttal  egy  más  ország  korlátlan  feje- 
delme. Hannoverát  aztán  párhuzamba  is  hozták  Auszt- 
riával. 

Mindig  csak  a  királylyal  foglalkoztak ;  Ausztriáról 
az  összes  röpiratokban,  javaslatokban,  diploma  ter« 
vekben  csak  Skerlecz  Miklós  szól.  Eleinte  van  hang, 
mely  oda  is  át  szeretné  vinni  a  szabadságot,  de  aztán 
az  is  elhallgat.  Mintha  a  magyar  királynak  német 
örökös  birtoka,  melyet  feloldhatatlan  kapocs  köt  ha- 
zánkhoz, reánk  nézve  non  ens  volna. 

Pedig  augusztusban,  szeptemberben  ugyancsak 
éreznie  kellett,  hogy  van.  Az  ország  függetlensége, 
miről  álmodtak,  miatta  nem  volt  kivívható.  Nem  lehet-e 
az  ország  sorsát  biztosítani  oly  módon  is,  ha  a  szö- 
vetséges országhoz  való  viszonyt  ép  olyan  pontosan 
megállapítják,  mint  a  közös  uralkodóhoz  való  viszo- 
nyunkat? 

Skerlecz  Miklós  volt  az,  ki  e  kettős  gondolat 
egyesítésével  egyik  első  helyre  küzdötte  fel  magát 
politikai  gondolkodóink  sorában.  Az  angol  példát  kell 
követni  alkotmányos  tekintetben,  nem  a  francziát, 
lengyelt,  vagy  németet.  Az  örökös  tartományokkal 
pedig  úgy  kell  megegyezni,  hogy  a  monarchia  közös- 


'  Ballagi  Géza  i.  m.  520—28.  ismerteti   és  általában    igen 
helyesen  ítéli  meg  Aranka,  Sirágh  és  Barics  munkáit. 

sége  ne  ejtsen  csorbát  a  magyar  állam  önállóságán 
és  ne  akaszsza  meg  a  magyar  nemzet  szabad  fejlő- 
dését. 

A  király  a  pragmatica  sanctióra  alapítja  minden 
jogát.  Abból  vezeti  le,  hogy  ő  mint  örökös  király 
nem  köteles  új  hitlevelet  adni.  Meg  kellett  mutatni, 
hogy  a  magyar  alkotmányban,  még  a  pragmatica 
sanctio  után  is  fennmaradtak  a  nemzet  szabadságát  és 
önállóságát  biztosító,  a  nemzet  elejéig  visszamenő 
tényezők. 

„A  magyar  alkotmány  igazi  elvei  a  pragmatica 
sanctio  elfogadása  után"  emlékiratának  czíme.^Mon- 
tesquieut  követve  azon  általános  elven  kezdi,  hogy 
mérsékelt  monarchiában  a  törvényhozó,  végrehajtó  és 
bírói  hatalom  szétválasztása  szükséges.  Ezek  a  hatal- 
mak egymással  folytonos  harczban  állanak,  úgy  hogy 
egyensúlyban  kell  őket  tartani.  Ezt  a  nemzetet  meg- 
alapító szerződés  állapítja  meg  és  ha  a  nemzetek 
felvilágosodtak,  az  alkotmány. 

„Midőn  Francziaország  a  demokratikus  monarchia 
szörnyű  formáját  hozta  létre,  és  még  nincs  a  szélső- 
ségek végén,  midőn  Svédországban  már  csak  egy 
lépés  van  hátra  ahhoz,  hogy  kormánya  önkénynyé 
váljék;  midőn  Lengyelország,  noha  már  javította  al- 
kotmányát, aristokratikus  elnyomás  és  anarchia  közt 
vonaglik;  midőn  az  amerikai  gyarmatok  vegyes  állam- 
formát mutatnak,  melyben  mégis  a  demokrata  elem 
túlnyomó :  Anglia  egyedül  mutat  példát  arra,  hogyan 
kell  a  három  hatalmat  egyenletesen  elosztani."^    Ott 

*  Genoina  constitutionis  Hungaricae  post  adoptatam  pragma- 
ticam  sanctionem  principia. 

'  Ez  is  Montesquieu  követése. 

még  fennállanak  a  rendek,  de  a  tulajdon  joga  szent, 
a  polgárjogban  mindenki  részesül  és  nincs  lényeges 
különbség  nemes  és  polgár  közt. 

Minden  független  állam  megtalálja  tehát  Angliá- 
ban a  mintát,  ha  szabaddá  és  mégis  állandóvá  akarja 
tenni  alkotmányát.  De  hiszen  Magyarország  nem  füg- 
getlen ! 

Ebből  a  tényből  következik  a  második  tétel :  hogyan 
őrizheti  meg  a  mérsékelt  kormányformát  egy  kisebb 
nép,  mely  egy  nagyobbal  egyesült? 

„Meg  kell  vallani,  hogy  ugyancsak  nehéz  feladat 
annak  megoldása,  hogyan  tartsa  meg  egy  kisebb, 
szegényebb  nép,  melynek  alapalkotmánya  mérsékelt 
kormányformát  biztosított,  alkotmányát  és  jogát,  ha 
egy  nagyobb,  gazdagabb  néppel  egyesül,  mely  tőle 
nyelvben,  szokásban,  erkölcsben,  intézményekben  kü- 
lönbözik és  absolut  uralom  alatt  áll.  Annál  nehezebb, 
mert  a  kisebb  népnek  arányosan  hozzá  kell  járulni 
az  egész  monarchia  tekintélyének  és  hatalmának  fenn- 
tartásához." Látjuk,  mint  evez  át  teljes  következetes- 
séggel a  magyar  vizekbe. 

Az  ily  egyesülés  háromféle  lehet.  Az  első  az,  hogy 
a  kisebb  nép  fenntartja  magának  egész  kormányának 
teljes  függetlenségét.  Ügyeit  csak  a  közös  királylyal 
intézi  és  a  másik  néphez  csak  a  kölcsönös  védelem 
kötelessége  köti.  A  kisebb  nép  mindig  erre  törekszik. 
De  ez  nem  igazi  unió.  Nagyobb  terhet  ró  a  nagyobb 
népre.  Nem  is  lehet  tartós,  mindig  háború  lesz  belőle. 
Vagy  elválnak  egészen,  vagy  összeolvadnak. 

Másik  módja  azj  hogy  a  nagyobb  nép  a  kisebbet 
be  akarja  olvasztani.  Ettől  a  kisebb  mindig  irtózik, 
különösen  ha  szabad,  a  másik  meg  önkényes  uralom 
alatt  áll. 

Marczali :  1790 — 91.  országgy.  U.  22 

Végre  harmadik  módja  az,  ha  a  kisebb  nép  is 
tehetségéhez  képest  hozzájárul  a  monarchia  fenntar- 
tásához, de  szabadságát  és  külön  kormányát  meg- 
őrzi. Közös  a  kincstár  és  a  katonaság,  szabad  a 
forgalom  és  kereskedés;  érdekük  annyira  egy,  hogy 
„elválaszthatatlan  és  oszthatatlan".^  Viszont  a  kisebb 
nép  ministerei  is  részt  vesznek  arányosan  a  közös 
király  tanácsában,  midőn  az  egész  monarchiáról  van 
szó.  Oly  ügyeket  pedig,  melyek  nem  illetik  az  egész 
monarchiát,  a  kisebb  nép  saját  diaetáján  tárgyal  és 
dönt  el. 

Világos,  hogy  az  első  mód  nem  illik  Magyarországra. 
Vége  volna  az  uniónak  és  a  dynastia  is  ellenezné. 
Még  kevésbbé  illik  a  másik.  A  németekkel  nyelvben, 
szokásban,  erkölcsben,  törvényben  nem  alkothatunk 
egy  népet.  II.  József  megmutatta,  hová  vezet  ez  a  tö- 
rekvés. E  diaetán  is  joga  a  nemzetnek  minden  ilyen 
szándék  ellen  küzdeni  és  Európának  el  kell  ismernie, 
hogy  e  joga  alaptörvényén  alapul. 

De  igenis  illik  a  harmadik  mód.  1.  Hogy  vannak 
közös  ügyei  a  tartománynyal.  2.  Hogy  a  monarchia 
ügyeinek  intézésébe  magyar  ministerek  is  befolyjanak. 
3.  Hogy  egyéb  ügyeiben  Magyarország  csak  javát  és 
méltóságát  tartsa  szem  előtt  és  alkotmányát  még  e 
diaetán  annyira  megerősítse,  hogy  azt  semmi  akna- 
munka fel  ne  forgathassa. 

Minthogy  vannak  ilyen  közös  ügyek,  a  monarchia 
érdeke  megkívánja,  hogy  azokat  a  központból  igaz- 
gassa a  király.  A  mostani  székhely  megfelelő,  tehát 
nem  kell  a  király  itt  lakását  követelnünk.  Annyiszor 
Ígérték,  hiába,  mert  nem  lehetett.  Országgyűlésre  úgy 

1  Az  1723-iki  törvény  kifejezései. 

Í8  eljő.  A  pragmatica  sanctio  szelleme  továbbá  nem 
engedi  a  béke  és  háború,  a  szerződéskötés  jogát.  De 
igenis  megengedi,  hogy  magyarokat  is  alkalmazzanak 
erre.  Ha  pedig  a  háború  Magyarország  határait  érin- 
tené, a  király  főkép  magyar  tanácsosaira  hallgasson. 

Magyarországnak  joga  van  a  sereg  számának  meg- 
határozásához, eltartása  megállapításához,  ahhoz,  hogy 
itt  idegen  katonaság  ne  legyen  és  a  sereg  esküjé- 
hez. Egyebekben  a  király  intézkedjék,  kinek  még 
Angliában  is  megvan  ez  a  joga.  A  monarchia  érdeke 
követeli  a  határőrségnek  katonai  fegyelem  alatt  tar- 
tását, de  nem  hogy  ott  békében  is  idegenek  paran- 
csoljanak. Ott  is,  a  sorkatonaságnál  is  honfiak  legye- 
nek a  tisztek. 

A  monarchia  érdeke  követeli  Magyarország  sub- 
sidiumait.  De  az  ezek  felől  való  rendelkezés  a  diaeta 
dolga.  Oda  tartozik  az  adó  megszavazása  is,  növelés^ 
vagy  csökkentése,  esetleg  megtagadása  is. 

Jövedelmeivel  szabadon  rendelkezik  a  király,  de 
kezelői  számot  adjanak  a  diaetának,  mint  Angliában. 
Magyar  pénzen  csak  magyar  jelvény  legyen. 

A  vám  ügyében  eddig  Magyarország  érdekét  fel- 
áldozták a  németek  hasznának.  Ez  igazságtalan.  A 
diaeta  után  a  király  biztosai  a  német  tartományok 
nevében  és  a  rendektől  kinevezett  magyar  biztosok 
egyezzenek  meg  szabadon,  kölcsönös  szerződés  alap- 
ján. Munkájukat  a  jövő  diaeta  elé  terjesztik. 

Szükséges  és  maga  a  monarchia  haszna  követeli, 
hogy  az  egész  monarchia  ügyeit  intéző  hatóságokban 
magyarok  is  üljenek,  különben  a  német  ministerek 
ismét  csak  Ausztria  érdekeit  nézve,  az  unió  czélját 
meghiúsítják.  De  egyik  ország  se  avatkozhassék  a 
másiknak  belső  ügyeibe.    Ezek  nem  tartozhatnak   az 

22* 

államtanács  elé ;  magyar  ügyekben  egyedül  a  kanczel- 
lária  előterjesztésére  döntsön  a  király.  A  haditanács 
is  tisztán  a  legfőbb  intézésre  szorítkozzék,  a  többi 
az  ország  dolga.  Ha  ilyenekbe  avatkozik,  államot 
képez  az  államban.  Egészen  magyar  igazgatás  alatt 
álljon  a  bányászat  is. 

Az  ország  alkotmányához  semmi  köze  a  monar- 
chiának. Ebben  először  az  országgyűlést  kell  rendezni, 
mit  a  nemzet  becsülete,  európai  jó  híre  is  követel. 
Legyen  vége  a  sérelem  formájának.  Ország  nem  ese- 
dezik, csak  törvényjavaslatot  terjeszszenek  a  király 
elé.  A  királynak  kétszer  felfüggesztő  vétót  lehet  en- 
gedni. Ha  a  főrendek  2 — 3  üzenet  után  nem  bírnak 
megegyezni  a  rendekkel,  együttes  ülésük  legyen.  De 
ebben  meg  kell  állapítani  a  szavazás  módját  is.  Tör- 
vényjavaslás  joga  csak  az  egész  népet  képviselő  alsó 
táblát  illesse  meg. 

Megmarad  a  királynak  rendelkező  joga,  ha  az 
országgyűlés  nincs  együtt.  De  a  törvényes  rendszerbe 
vágót  ne  rendelhessen. 

A  végrehajtó  hatalmat  az  őrködő  senatus  bizto- 
sítja, melynek  feladata  megakadályozni,  hogy  törvény- 
telen rendeletek  jussanak  a  helytartótanácshoz. 

Tisztán  a  királyt  illeti  azonban  a  kinevezés  és 
adományozás  joga.  Különben  oly  aristokratikus  el- 
nyomás és  oly  pártdüh  kapna  lábra  nálunk,  mint 
Lengyelországban.  De  épen  azért  csak  magyarokat 
nevezhessen  ki,   csak   honfiaknak   adományozhasson. 

Törvényeink  végrehajtása  eddig  nem  volt  bizto- 
sítva. Ezután  minden  diaeta  elején  kutassák:  végre 
vannak-e  hajtva  az  előbbiben  hozott  törvények.  Ha 
nem,  hathatósan  orvoslást  kell  eszközölni.  Ha  ez  sem 
használ,  az  adó  megtagadása  a  végső  eszköz. 

Az  igazságszolgáltatás  tisztán  belső  ügy.  Szabad- 
ságunk főbiztositója. 

A  magyar  alkotmány  alapja,  hogy  a  törvényhozó 
hatalmat  a  fejedelem  közösen  gyakorolja  a  rendekkel 
a  végrehajtót  egyedül,  kivéve  abban,  a  mit  a  rendek 
magoknak  tartottak  fenn. 

A  biróság  a  törvényszékeknél  van,  annyira,  hogy  a 
legfőbb  törvényszék  Ítéletét  a  király  sem  másíthatja 
meg. 

Nálunk  nem  kell  állandó  diaeta;  nagyon  is  költsé- 
ges lenne.  De  három  évenként  májusban,  Pesten  biz- 
tosan tartsák  meg,  úgy  hogy  meghívás  nélkül  is  össze- 
gyűlhessen. Szabályozni  kell  természetesen  a  tanács- 
kozások rendjét,  mely  most  nem  méltó  ily  testülethez. 
„A  szabadság  abban  áll,  hogy  csak  oly  törvényeknek 
engedelmeskedjünk,  melyeket  a  nemzet  többsége 
hozott." 

Mindez  nem  erőtleníti  a  régi  constitutiót ;  még  a  vető 
sem  újítás.  Az  őrködő  senatus  is  annak  szellemét  való- 
sítja meg,  a  mennyiben  arra  ügyel,  hogy  a  végrehajtó- 
hatalom  ne  váljék  önkénynyé.  Hogy  pedig  a  katonai 
hatóság  tisztán  katonai  ügyekre  szorítkozzék,  azt 
nemcsak  Magyarország  érdeke  követeli,  hanem  a  mon- 
archiáé is,  külömben  az  uralom  katonai  demokratiává 
fajulna. 

Ki  kell  mondani  a  Hármaskönyv  H.  14.  értelmé- 
ben, hogy  a  koronázás  előtt  nem  illeti  meg  a  királyt 
királyi  hatalmának  a  gyakorlása,  semmi  esetben  sem. 
Törvény  kell  arról  is,  hogy  a  korona  a  rendek  hatal- 
mában legyen  s  ha  más  koronával  koronáznak,  az 
törvénytelen.  „A  szabad  nép  szabad  alkotmánya  meg- 
követeli a  nyilvánosságot.  Miért  ne  lehetne  hát  szabad 
a  sajtó?" 

„Az  alkotmány  annál  erősebb,  minél  nagyoob 
része  a  népnek  érzi  jótéteményeit  s  van  oka  reá,  hogy 
megmaradását  védje.  Miért  ne  lehetne  némely  ked- 
vezését  kiterjeszteni  a  szabad,  de  nemtelen  polgá- 
rokra is  ?  Miért  ne  lehetne  a  parasztoknak  is  lassan- 
kint utat  nyitni  a  szabadsághoz,  ezáltal  erősödnék 
és  biztosabbá  válnék  a  nemesség." 

,igy  helyre  állhatna  a  bizalom  a  király  és  a 
rendek  között  s  mi  teljesen  megfelelnénk  Európa 
feszült  várakozásának. "  ^ 

A  legközelebbi  függőben  levő  diplomából  indul 
ki  e  terv  ós  minő  magaslatra  emelkedik!  Magyar- 
ország szabad  alkotmányának  teljes  és  törvényes  bizto- 
sítása mellett,  az  egész  monarchiához  való  viszonyát 
is  teljesen  tisztázza.  Ha  pedig  azt  vetnék  ellene,  hogy 
túlsók  tekintettel  van  a  monarchiára  s  lehetetlennek 
tartja  Magyarország  függetlenségét,  meg  kell  gon- 
dolni, minő  keserves  csalódás  előzte  meg  és  minő 
sokat  biztosit  Magyarországnak  a  századok  óta  fenn- 
álló, igaz,  hogy  törvénytelen  viszonyokhoz  képest. 

Létrejöttéről  csak  a  mindenttudó  Bujánovics  ad 
felvilágosítást.  Ö  egyáltalában  nagy  figyelemmel  kiséri 
az  irodalmat,  beküldi  annak  minden  termékét,  gyak- 
ran igen  terjedelmes  és  beható  jegyzetekkel  és 
magyarázatokkal.  Erről  így  számol  be:  „A  mellékelt  írás 
különös  figyelmet  érdemel.  A  benne  rejlő  mérget 
nem  oly  könnyű  észrevenni  és  csak  akkor  lehet,  ha 
a  diaeta  történetével  és  némelyek  szándékaival  össze- 
vetik. Előbb  élesebb  volt;  most  enyhítették.  Elveit 
külön  körözik,  de  én  sehogy  sem  bírtam  megkapni; 
ezt  a  példányt  is  csak  nagy  nehezen.  Szerzője  Sker- 

*  A  hadi  levéltárban  G.  15764.  sz.  a. 


NÁDORVÁM8ZTÁ8   ÉS  KORONÁZÁS.  343 

lecz  Miklós,  kit  a  zágrábi  püspök,  Balogh  Péter, 
Vay  József,  Almásy  Ignácz,  Aczél,  Tihanyi,  Beöthy, 
Bezerédj,  Szily,  a  két  Orczy  és  Podmaniczky  és  még 
néhány  kölcsönösen  támogatott.  Azért  küldtem  el  mind- 
járt, hogy  azonnal,  még  a  koronázás  előtt  fel  is  lehes- 
8,en  használni."  (Okt.  25.) 

Ezt  csak  kevéssel  egészíthetjük  ki.  Forgács  Miklós 
névtelen  röpirata,  „ab  optimo  principe  candida  postu- 
lata'',  a  23 — 2o.  lapon  szószerint  megegyezik  vele. 
Világos,  hogy  neki  is  része  volt  a  szerkesztésében. 
De  valószínű,  hogy  Berzeviczy  Gergelynek  is,  mert 
hagyatékában  van  az  egyetlen  példány,  melyet  Magyar- 
országon találtam. 

Ez  tehát  a  „consociatus" -oknak,  vagyis  az  alsó 
tábla  többségének  programmja  a  jövőre  nézve.  Jól 
esik  tudnunk,  hogy  a  politikai  gondolkodás  ily  fokára 
tudtak  emelkedni  s  hogy  a  jövő  fejlődés,  a  polgár 
és  paraszt  bevonása  elől  az  alkotmányba,  nem  zár- 
kóztak el.  A  szabadkőművesek  ketté  szakadtak. 
A  franczia  forradalmat  üjongva  üdvözlő  kosmopolita 
radikálisoktól  elválnak  az  Angliát  minta-államnak 
néző,  nyugodt,  nemzeti  fejlődés  hívei. 

Érdekes,  hogy  a  haditanács  is  komolyan  veszi. 
Már  október  28-án  előterjesztést  tesz  felőle  a  csá- 
szárnak. Kiemeli,  hogy  az  illetők  többnyire  királyi 
tisztviselők,  mégis  a  királyi  hatalom  gyöngítésére 
törnek  és  a  magyar  katonaságot  a  rendek  alá  akarják 
vetni.  A  király  egyszerűen  tudomásul  vette. 

Senki  sem  tudhatta,  minő  jövőre  hivatottak  azok 
az  eszmék,  melyeket  oly  félve  terjesztettek  és  őriztek. 

Ünnepre  készül  ismét  az  ország:  „Ez  a  minden 
jóravaló  polgár  által  oly  buzgón  óhajtott  ünnepi  tény 

Újabb  fényt  nyerne  Felséged  nevenapjától. "^  De  az 
ünnep  mellett  nem  szünetelt  a  munka  sem.  Az  or- 
szágnak tisztába  kellett  jönni  azzal,  ki  legyen  kor- 
mányának vezetője,  nádor.  A  kanczelláriának  el  kellett 
készülnie  javaslataival  a  királyi  propositiókra  nézve. 

Tudjuk,  hogy  a  nádorválasztás  kezdettől  fogva 
nagyon  foglalkoztatott  mindenkit.  A  jelöltekről  nyil- 
vánosan beszéltek  akkor,  midőn  még  a  népszerűséget 
tartották  döntőnek.  Pasquillusokat  is  írtak  mellettök 
és  ellenök.  Szabolcsmegye  követei  júliusban  azt  az 
utasítást  kapták,  hogy  gr.  Károlyira  szavazzanak, 
már  azért  is,  mert  rég  nem  volt  tiszavidéki  nádor. 
A  gyűlés  első  szakában  tán  Forgách  Miklósnak  lett 
volna  legtöbb  kilátása,  később  Zichynek,  kinek  poli- 
tikája győzött,  s  kinek  fényes  tulajdonságait  mind- 
jobban megismerték.  De  az  események  lassankint 
szétmorzsolták  mind  e  combinatiókat.  Hol  annyi  az 
ambitio,  kiben  ne  lehessen  hibát  találni?  így  szep- 
tember elején  talán  a  temesvári  congressuson  történ- 
tek hatása ,  alatt.  Okolicsányi  József,  a  távollevő  gróf 
Csáky  János  követe,  azon  projectummal  lépett  fel  egy 
röpiratában,  hogy  Sándor  Leopold  főherczeget,  a  király 
negyedik  fiát  kellene  e  polczra  emelni.  így  helyre 
állana  a  bizalom  és  az  ország  nem  vallaná  kárát, 
mivel  a  fejedelmek  erénye  idő  előtt  is  meg  van.  Ügy 
látszik,  függetlenül  írta  „az  igazszívü  magyar",  de  a 
mint  megjelent,  sietett  könyvét  elküldeni  Balassának, 
kitől  mindjárt  kér  is  egy  királyi  táblai  ülnökséget  Eper- 
jesen, „hogy  patronatusával  dicsekedhessek". 

De  Balassa  más  szemmel  nézi  a  dolgokat.  Csupa 
oly   candidatust    ajánl    okt.    18-án,    kiről    jól    tudja, 

^  Bíederer  Btirger.  Kancsi«llária  okt.  7. 

hogy  nem  fogják  megválasztani.  Magáról  sem  feled- 
kezik meg,  de  csak  második  helyre  tűzi  ki  nevét. 
Előre  láthatólag  e  jelölés  alapján  a  rendek  elállanak 
a  választástól,  s  megkérik  a  királyt,  jelölje  a  főher- 
czeget.  A  király  pedig  fiát  kinevezheti  helytartónak, 
nem  tölti  be  a  nádorságot,  s  fenntartja  e  tekintetben 
is  jogát. 

A  megyék  egy  része  csakugyan  kifejezte  újabbi 
instructióiban  azt  az  akaratát,  hogy  azon  esetben,  ha 
a  király  nem  egészen  megbízhatókat  jelölne,  tartóz- 
kodjanak a  választástól  s  követeljenek  új  candidatiót. 

A  király  már  tudott  Okolicsányi  javaslatáról,  sőt 
már  többeknek  szólt  róla.^  Balassa  azonban  veszélyt 
látott  benne.  Először  a  rendek  kérése  elhomályosítaná 
a  felség  jogát ;  2.  még  jó  esetben  is  meg  kell  emlé- 
kezni Rudolf  és  II.  Mátyás  történetéről ;  3.  mert  jobb, 
ha  helytartó  van,  mint  ha  nádor,  mivel  4.  amaz  csak 
a  királytól  függ,  ez  a  rendektől  is,  A  haditanács  is 
ellene  volt  a  tervnek. 

November  4-én  a  titkos  conferentia  tárgyalta  a  kér- 
dést a  császár  és  Ferencz  főherczeg  jelenlétében.  Ott  fel- 
vetették a  kérdést:  vájjon  a  nádorság  illik-e  főher- 
czeghez.^  Felhozták,  hogy  az  eddigi  szokás  ellene 
van.  Viszont  azt  is,  hogy  koronázáshoz  szükséges 
a  nádor.  Elhatározták : 

a)  Hogy  legfelső  helyen  egy  lépést  sem  tesznek 
az  ügyben,  hanem  szabály  szerint  végezzék  a  jelölést. 

h)  Ha  a  főherczeget  a  jelölés  átvétele  előtt 
választanák  meg,  azt  kegyesen  elfogadják. 

'  Balassa  okt.  7.  előterjesztése.  Bécsi  udvari  levéltár. 
'  Ob  an  sich  die  Eigeaschaft  als  Palatínus   für   einen  Erz- 
herzog  als  angemesten  zu  eraohten  sei. 

c)  Ellenkező  esetben   jó    szerével   visszautasítják. 

d)  Semmiesetre  sem  engedik,  hogy  a  rendek 
ehhez  valami  szokatlan  feltételt  csatoljanak. 

Leopold  tehát  ezen  esetben  is  függetlenül  járt  el 
azoktól,  kik  nemcsak  a  király  és  nemzet  közt  akartak 
bizalmatlanságot,  hanem  a  király  és  fia  közt  is  eleve 
azt  gerjesztették. 

November  3-án  megtartották  Pozsonyban  az  elsó 
tilést.^  Másnap  a  kerületi  ülésen  ismét  kikeltek  a 
királyi  biztosok  ellen.  A  jelenlevő  Ürményi  védeke- 
zett, így  csak  Izdenczy,  Balassa  és  Lovász  ellen  töl- 
tötték haragjukat  a  rendek.  Hetedikén  és  nyolczadikán 
ismét  volt  ülés,  de  a  többnyire  formális  kérdéseknél 
jobban  foglalkoztatott  mindenkit  a  nádorválasztás. 

„Több  jelöltet  emlegetnek,  de  bizonyosat  senki 
sem  tud.  A  vélemények  különbözők,  a  nép  közt  ter- 
jesztett óhajtások  is.  Egyik  ide,  másik  oda  hajlik.  Van- 
nak, kik  Sándor  Leopold  főherczegre  gondolnak,  eleven 
lelkű  és  nemzetünket  igen  kedvelő  fejedelemre. 

ügy  mondják,  hogy  ennek,  nem  tudom,  milyen 
természetű,  politikai  akadályai  vannak.  Ha  ez  így  is 
állana,  felséges  királyunk,  ki  már  annyi  jelét  adta 
eszének,  e  nehézséget  is  könnyen  lerázhatja.  Külön- 
ben, ha  van  is  valami  alapja  e  hírnek,  úgy  kell  őt 
meghívni  és  nem  candidálni,  mert  az  a  királyi  vér 
méltósága  ellen  való  lenne." 

Pray  György,  a  nagy  történetíró,  tehát  világosan 
a  főherczeg  megválasztása  mellett  nyilatkozik,  de  az 
még  semmikép  sem  volt  biztos.^ 

*  Ezt  a  hivatalos  napló  5-ére  teszi. 

'  Pray,  kit  akkor  neveztek  ki  kanonokká,  Sauer  helyébe 
jött.  Jelentései  a  nagyváradi  1.  rit.  káptalan  magán-levéltárá- 
ban. Acta  Politica  jnridica  Fasc.  III. 

Zichy  kezdetben  nem  mondott  le  a  reményről,  de 
egészen  megdöbbent.  Kéz  alatt  a  maga  kezére  igyek- 
szik nyerni  a  követeket;  tartanak  is  összejövetele- 
ket, de  már  kitört  köztük  a  viszály.^  November 
8-án  egy  nagyobb  gyülekezeten  állitólag  úgy  adta 
elő  a  dolgot,  hogy  királyi  berezeg  választása  a  tör- 
vény és  szabadság  ellen  való,  de  a  mostani  körül- 
mények közt  tán  ez  volna  a  legjobb.  Erre  a  tiszaiak 
lármázni  kezdtek,  velők  Jezerniczky,  Majtényi  és  a 
két  Benyovszky.  De  a  dunaiak  szilárdan  állottak  és 
a  két  horvát  követ  is  hozzájuk  csatlakozott.  Végleges 
határozatot  nem  hoztak.  A  prímás  8-án  d.  u.  a  klérust 
beszéli  reá,  9-én  a  nemességet.  Az  ellenzék  nagyon 
megcsappant.  10  én  a  megyeházán  újra  tanácskoznak^ 
de  már  csak  a  felől,  jelölés,  vagy  kikiáltás  legyen-e. 
Akkor  már  csak  öt  megyére  olvadt  az  ellenzék.  „Po- 
zsony, Pest,  Tolna,  és  ha  nem  tévedek,  Zemplén. 
Ez  semmi. "^  De  azért  még  nov.  10-én  sem  tartja  az 
udvar  bizonyosnak  a  megválasztást.^ 

Lárma,  zaj,  nyugtalanság  fogta  el  a  különben  oly 
csendes  várost.  A  szállásolás  rendben  történt.  A  király 
és  családja  részére  négy  házat  rendeltek  egymás 
mellett :  a  prímásét,  Apponyi,  Batthyány  Ferencz  és 
Ormosdy  házait.^  Feltűnő,  hogy  aránylag  sokan  van- 
nak zsidóknál  elhelyezve,  mi  azoknak  nemcsak  jó 
módjára,  hanem  bizonyos  kultúrájára  is  enged  követ- 
keztetést.'' Noha  a  király  egyenesen  kikérte  magának 

'  Bujánovics  nov.  6-iki  jelentése. 

*  U.  annak  nov.  8.  és  11-iki  jelentései. 

^  Cobenzl   levele   Kaunitzhoz,    Schlosshof.    nov.    10.  Bécsi 
állami  levéltár. 

*  Kancz.  lev.  13491. 

'  Pászthory  is  zsidónál  lakott. 

a  bandériumokat,  mégis  jöttek  mindenfelől,  lefoglalták 
az  istállókat,  a  zabot,  a  szénát,  még  növelték  a  tolon- 
gást. A  városnak  kellett  volna  intézkednie  kocsik  dol- 
gában, de  sehogy  sem  lehetett  kapni,  midőn  a  király 
elé  kellett  vonulni.  Oly  nagy  volt  a  kocsihiány,  hogy 
több  püspöknek  együtt  kellett  menni,  igy  a  váradi  a 
kalocsai  érsekkel  ment,  de  némelyik  hintóra  3— 4  is 
került.  Csak  hatlovas  és  négylovas  hintó  mehetett, 
két  kocsissal,  ünnepi  díszben.  Pray,  ki  nem  akart  a 
„szakállas  görögökkel"  menni,  igen  boldog  volt,  hogy 
megkapván  a  rátóti  prépost  4  lovát,  csak  kocsit  kellett 
kölcsön  venni.  Ezért  három  órára  9  ftot  fizetett.  „Ily 
fösvények  és  nyerészkedők  a  pozsonyiak  a  birodalom 
minden  részéből  összesereglő  emberek  iránt." 

De  komoly  munka  is  folyt.  A  kanczellária  elvégezte 
propositióit  és  megállapította  a  diploma  pontos  szö- 
vegét. Némi  változtatásokat  mégis  keresztül  vitt,  hogy 
az  elvet  megmentse.  Belejött  az  apostoli  czim,  kima- 
radt, hogy  a  kh-ály  az  1723-iki  törvény  alapján  is 
örökös,  végre  azon  formulához,  hogy  a  törvényeket 
úgy  hajtják  végre,  a  mint  azokat  király  és  rendek 
diaetailag  megállapították,  hozzájött;  az  1741.  8-ban 
tett  fenntartással.  Az  ország  sarkalatos  jogai,  köztük 
immár  a  nemesség  adómentessége  is,  nem  is  vonha- 
tók többé  diaetai  tárgyalás  alá.  Az  ország  követelései 
kimaradtak ;  a  nemesség  leghőbb  kívánsága  czélt  ért. 

Egész  kötetre  menne  a  szertartások,  menetek, 
üdvözlések  elmondása.  Nagyrészt  megvannak  a  hiva- 
talos naplóban. 

A  király  Schlosshofba  ment,  ott  várta  a  diaeta 
meghívó  küldöttségét.  Ezt  nov.  10-én  kora  reggel, 
fél  kilenczkor  fogadta,  polgári  magyar  ruhában,  igen 
kedvesen.  A  rendek  nevében  a  kalocsai  érsek  beszélt ; 

a  király  is  latinul  felelt.  A  deputatio  visszajött  és  a 
prímás  kertjében  várta  a  királyt.  Ott  voltak  a  ren- 
dekkel a  főherczegek  és  főherczegasszonyok  is.  A  be- 
vonulás 12  órakor  kezdődött,  szép  időben,  a  legna- 
gyobb rendben  és  eltartott  3-ig. 

Gvadányi  a  mekkai  zarándokokhoz  hasonlítja  az 
utczákon  tolongó  sokaságot,  mely  már  az  éjjelt  is 
künn  töltötte,  hogy  csak  valamit  láthasson.  Egy-egy 
ablaknak  2 — 3  arany  az  ára.    A    katonaság    mellett: 

Spallért  vont  Purgerség,  zöld  Uniformába, 

Más  része  pediglen  volt  fehér  ruhába. 

Nem  tudom,  mely  nagy  volt  itt  a  szekérszám, 

Mivel  csak  fényekre  tátva  vala  a  szám. 

Hogy  ezt  mind  láthattam,  világért  nem  adnám. 

Látván,  hogy  a  felség  van  Magyar  gúnyába, 

Elmerült  a  szivem  öröme  árjába. 

Palotájában  a  prímás  üdvözölte  szép  beszéddel 
Leopoldot,  ki  röviden  azt  felelte,  hogy  nemcsak  kirá- 
lya, hanem  atyja  akar  lenni  az  országnak  és  minden- 
ben Mária  Terézia  nyomában  óhajt  lépni. 

Erre  egész  ország  vivátot  kiálta, 
A  nagy  öröm  minden  szivet  általjárta. 
Hogy  ily  királyt  adott,  az  Istent  imádta, 
Koronáztatását  kiki  allyig  várta. 

A  tömeg  „Éljen  a  király"  kiáltással  oszlott  szét. 
A  menetben  legjobban  feltűnt  a  nápolyi  király, 
magyar  ruhában,  vállal  magasb  mindeneknél.  Este 
bál  és  kivilágítás,  mely  különösen  a  város  házánál  és 
az  Ormosdy-háznál  sikerült. 

Másnap  már  reggel  lO-re  a  királyi  várba  gyűltek 
a    rendek   istentiszteletre,    aztán    a   trónbeszéd   meg- 

hallgatására  és  a  propositiók  átvételére^  „a  dolognak 
méltóságához  alkalmaztatott  pompás  készületekben.* 
A  király  magyar  ezrede  ruhájában  jött.  De  trónját 
már  német  udvari  emberei  is  övezték:  Stahremberg  és 
Rosenberg  berezegek.  Gróf  PálíFy  főkancellár,  ősi  szo* 
kás  szerint,  magyar  beszédjét  mondott,  utána  Leopold 
fejezte  ki  szándékát  az  ország  boldogitására,  röviden, 
deákul,  A  kanczellárius  Pászthorytól  átvévén  a  pro- 
positiókat,  azokat  a  királynak  nyújtotta  át.  Tőle  a 
prímás  vette  át  és  ékes  szavakkal  dicsőitvén  a  királyt, 
kifejezte  azt  a  reményét,  hogy  a  kölcsönös  bizalom, 
„minden  boldogság  anyja",  helyre  áll  és  a  király  és 
alattvalói  közt  az  atya  és  gyermekek  viszonya  fog 
uralkodni.  Ezzel  a  diaeta  hivatalos  megnyitása  véget  ért. 
A  rendek  mindjárt  mixtára  gyűltek  össze  palotá- 
jukban. Itt  felolvasták  a  propositiókat.  A  király  a 
következő  tárgyakat  tűzi  ki  a  szükséges  javítás  esz- 
közlésére. 1.  A  megyei  és  országgyűléseken  elhara- 
pózott visszaélések  megszűnését.  Helyre  kell  állítani 
a  rendek  közt  az  egyensúlyt  és  a  közügyeket 
koraolyan,  higgadtan  kell  elintézni.^  2.  Mivel  az  úrbér 
még  nem  törvény,  kívánja,  hogy  a  jobbágyi  szolgaság 
eltörlésével,  a  földesúri  telkeken  lakó  parasztok 
önkényes  testi  büntetéssel  süjtása  tíltassék  meg,  és 
törvény  szentesítse  keresményével  való  szabad  ren- 
delkezését, a  földesúr  jogainak  sérelme  nélkül.  Álta- 
lában gondoskodni  kell  ama  eszközökről,  melyekkel 
az  adózó  nép  ínségén  segítsenek,  állapotán  könnyít- 
senek. Kevés,  de  több,  mint  a  mennyi  az  összes  uta- 

'  Többen  el  nem  jöttek,  mert  nem  tudták,  hová,  mikor 
menjenek. 

*  Ez  főkép  Izdenczy  követelése  volt.  Az  államtanács 
elfogadta,  így  kellett  a  kanczelláriának  is  bevenni. 

sításokban  volt.  3.  Az  1764-ben  megszavazott  adót 
tovább  is  fizessék  a  katonaság  eltartására.  4.  Szün- 
tessék meg  az  adózásban  való  aránytalanságot ;  sza- 
bályozzák a  megyei  házi  adót,  mely  néhol  súlyosabb 
az  országos  adónál.  5.  A  tisztséghez  becsvágy  és 
tehetség  szükséges.  El  kell  törölni  azt  a  törvényt, 
mely  a  nem-nemest  a  hivatalból  kizárja.  Az  armalis 
nemest  minden  tisztségre  lehessen  alkalmazni,  a  nem- 
nemes pedig  az  udvari  és  országos  kormányszékeknél 
fölemelkedhessek  a  titkárság  és  alkalmazható  legyen 
a  királyi  kinevezéstől  függő  kamarai  harminczad-  és 
sóhivatalokban  is  A  kiszolgált  katonák  előnyben 
részesülnek. 

Ez  a  czikk  a  király  személyes  initiativájára  vezet- 
hető vissza.  Midőn  az  államtanács  tárgyalta,  ez  azt 
ajánlotta,  hogy  polgárokat  is  lehessen  kinevezni 
alsóbb  hivatalokra.  De  Leopold  igy  változtatta  meg 
a  határozatot:  minden  hivatalra  kivétel  nélkül.  Ez 
mégis  nagyon  ellenkezett  volna  a  magyar  felfogással 
és  a  kanczellária  keresztülvitte  mérséklését. 

6.  A  kereskedés  emelésére  be  kell  fogadni  a  még 
be  nem  fogadott  városokat.  7.  Az  állam  alapja  a 
jó  igazságszolgáltatás.  Gondoskodni  kell,  hogy  az  jó, 
olcsóbb  legyen  és  az  önkény  megszűnjék.  Külö- 
nösen a  büntető  törvényt  kell  javítani,  ö  felsége 
nem  akarja  ezt  saját  hatalmából  intézni,  hanem  a 
rendekkel  együtt,  kik  erről  tervet  készítsenek.  Már 
előbb  kifejezi  óhaját,  hogy  ne  foglalkozzanak  a  múlt- 
tal, ne  kívánják  a  volt  királyi  biztosoknak,  különben 
érdemes  férfiaknak  megbüntetését.  Gondjukat  inkább 
a  jelenre  és  a  jövőre  fordítsák.  Az  armalis  nemese- 
ket, minthogy  a  nemesi  jog  egyenlő,  fel  kell  menteni 
az  adózás  alól,  de  az  adózó  nép  kára  nélkül. 

A  propositiókat  mind  „csudálattar  fogadták. 
Lényegök  az,  hogy  a  király  folytatja  II.  József  sza- 
badelvű belső  politikáját,  javítani  akarja  a  közálla- 
potokat, különös  figyelemmel  van  az  alsó  osztályokra, 
de  mindezt  mértékkel,  alkotmányos  úton  akarja 
foganatosítani.  Minthogy  megvolt  a  közös,  alkotmá- 
nyos alap,  az  ellentét  közte  és  az  ellenzék  közt  már 
nem  látszott  élesnek,  vagy  éppen  fenyegetőnek.  Az 
annyira  óhajtott  megegyezés  létre  jött;  a  bizalom 
teljessé  válhatott. 

„A  rendek  örvendettek  a  propositióknak ;  a  protes- 
tánsok a  válasznak."  Csak  egy  zavaró  hang  hallat- 
szott. „A  kalocsai  érsek  az  egész  klérus  nevében  han- 
gosan ellentmondott."  Visszautasították.  Most  csak 
meghallgatják  a  királyi  előterjesztéseket ;  később  ta- 
nácskoznak róluk. 

Nagyobb  vita  volt  a  nádor  esküjéről.  Erre  nézve  már 
eleve  kidolgoztak  egy  formulát,  mely  a  király  iránti 
hűséget  is  a  szent  korona  iránti  hűségből  vezeti  le 
és  első  sorban  az  országot  és  alkotmányát  tartja 
szem  előtt.  ^  Most  a  personalis  egy  sokkal  rövidebbet 
dolgozott  ki,  melyet  mint  közvetítőt  szintén  a  király 
elé  terjesztettek.  Végre  megelégedtek  a  régi  törvé- 
nyes esküvel,  csak  néhány  változtatást  téve  benne, 
melyekhez  a  király  szívesen  hozzájárult.  Elsőnek  a 
király  áll  benne,  ki  őt  felemelte.  Ezt  szolgálja  min- 
den erejével,  mellőzve  minden  népszerű  pártoskodást,  ^ 
ennek  dicsőségét,  hatalmát,  hasznát  tartja  mindig 
szem  előtt.  Ez  után  következik  „a  királyi  felség  után* 
fogadalma,   hogy  az  ország  összes  rendjeinek  jogait^ 

'  Acta  157.  1. 

^  Omni  factione  popnlarí  postposita. 

szabadságait  tőle  telhetőleg  tön  ényesen  megőrzi.  Hiva- 
talában igaz  nádor  kötelessége  szerint  jár  el.  Nem 
néz  sem  gazdagot,  sem  szegényt;  szeretet  vagy  gyűlö- 
let szavára  nem  hallgat. 

November  12-ére  nádorválasztásra  gyűltek  össze 
a  rendek.  Fényes  alkalom;  fényes  gyülekezet.  Mind- 
nyájukon erőt  vett  az  érzelem,  hogy  a  törvénytelen- 
ség hosszú  évei  elmultak ;  ismét  szabad,  biztosságnak 
örvend  a  magyar,  ősi  törvényei  oltalma  alatt.  Szi- 
lárddá teszi  szabadságát  minden  írott,  pecsételt  szó- 
nál erősebben,  lélekben  való  megegyezése  királyával* 
És  mi  lehet  erősebb  záloga  e  frigynek,  mi  vethet 
jobban  véget  e  századok  óta  dúló,  még  az  utolsó  hóna- 
pokban is  vészes  összeütközéssel  fenyegető  harcznak, 
mintha  ennek  a  királynak,  „kinél  az  Isten  sem  adhatott 
volna  jobbat",  fiát  teszik  meg  Palatínusnak?  Másnak 
hogy  engedheti  át  a  király  gyanú  nélkül  e  biro- 
dalma kormányzását?  Más  hogy  járjon  el  egyenesen, 
tisztán  ama  felséges  feladatában,  hogy  törvényes  köz- 
vetítő legyen  király  és  ország  közt.  Ehhez  képest  el 
kellett  némulni  minden  személyes  ambitiónak;  min- 
den ősi,  nemzedékeken  át  meggyökerezett  bizalmat- 
lanságnak. 

Kinevezik  a  küldöttséget,  mely  részben  a  hintóig 
eléje  megy  a  kir.  biztosoknak,  kik  a  jelölést  hozzák, 
részben  a  lépcsőnél  várja  őket.  Midőn  ezek,  herczeg 
Stahremberg  főudvarmester  és  gr,  Pálffy  Károly  az 
ajtóig  érnek,  eléjök  mennek  az  országnagyok  is :  a 
primás,  az  országbíró,  a  bánus.  Külön,  veres  bár- 
sonynyal fedett  asztalnál  foglal  helyet  a  két  úr,  veres 
bársony  székeken.  Pálffy  beszédében  a  királyt  nem 
annyira  méltósága,  mint  a  magyar  nemzeti  szabadság 
védőjének   mutatta,    ki    bizalommal  jött    hívei   közé. 

Marczali:  1790—91.  országgy.  H.  23 

Első  gondja  az  ország  ezen  első,  annyi  év  óta  hiányzó 
magistratusának  betöltése.  De  Leopold  erényeivel  szem- 
ben mégis  feleslegesnek  látszik  a  közvetítő.  A  primás 
válasza  szerint,  a  rendek  szabad  választásban  eleget 
tesznek  majd  a  király  és  az  ország  várakozásainak. 
A  legméltóbbat  fogják  választani. 

Erre  a  biztosok  átadták  a  prímásnak  a  jelölő 
pecsétes  levelet  és  ugyanazon  tisztességtételek  közt 
elmentek.  Zichy  a  király  igazságosságáról,  szereteté- 
ről szólott.  Ezért  a  rendek  hálával  tartoznak.  Czáfol- 
ják  meg  a  bizalmatlanságnak  annyira  elterjedt  téves 
hírét  válaszszák  meg  a  levél  felbontása  előtt  „Értz 
Hertzeg"  Sándor  Leopoldot,  kinek  fényes  tulajdon- 
ságait mind  ismerik.  így  legjobban  előmozdíthatják 
a  fejedelem  és  az  ország  hasznát  és  legjobban  meg- 
őrizhetik   a  nádori   méltóságot    minden    csonkulástól. 

„Az  ország  rendéi,  a  Magyarország!  főbírája  által 
említett  fontos  tekéntetekre  nézve,  egyszóval  felkiál- 
tottak: ÉUyen  Sándor  Leopold,  Magyarország  nádora. "  ^ 

A  választás  törvényes;  a  herczeg,  mint  Holics  és 
Sassin  urának  fia,  magyar  birtokos  nemes.  De,  mint 
Mária  Terézia  koronázásánál,  most  is  meg  bírják  egyez- 
tetni a  dynastikus  lelkesedést  az  ország  jogainak 
biztosításával.  Kimondják,  hogy  a  mostani  választás- 
ból ne  származhasson  soha  semmi  következés  és 
a  nádorválasztásról  szóló  törvénysértetlen  marad.  A 
nádor,  mint  főkapitány,  fő  hadi  kormányzója  is  legyen 
az  országnak.  A  kormányszékek  az  ország  közepén 
maradnak ;  a  nádor  is  ott  tartózkodjék  és  tanuljon 
meg  még  jobban  magyarul.  Minthogy  szükséges  őt 
tanácsokkal  körülvenni,  Ö  felsége  olyanokat  rendeljen 
melléje,  kikben  az  ország  is  megbízik. 
1  Napló,  337. 

Csak  ezután  ment  a  deputatio  a  bejelentéssel  és 
a  czikkelyekkel  a  királyhoz.  A  kegyes  fogadás  még 
növelte  az  urak  boldogságát.  A  király  szóval  hozzá- 
járult az  összes  kívánságokhoz.  Feleletét  a  megerősí- 
tést illetőleg  d.  u.  5-re  tudatja  az  országgyűléssel. 
Boldog  volt  a  király  is.  Leghőbb  vágya  teljestilt. 
Midőn  kérdezték,  hányszor  szóljon  az  ágyú  a  válasz- 
tás örömére,  azt  felelte,  akár  ezerszer.  ^ 

A  herczeg  éppen  Schlosshofban  vadászott,  onnét 
hívták  vissza.  A  rendek  délután  4-re  ott  újra  össze- 
gyűlnek, véglegesen  lemondanak  az  új  esküformáról, 
intézkednek  a  koronának  a  várba  szállítása  felől  és 
6-re  a  prímás  házába  mennek,  a  király  szállására. 
A  karzatokon  ott  volt  a  királyi  család,  melyet  hármas 
éljenzéssel  üdvözölnek.  A  királyt  a  prímás  kéri  a 
választás  megerősítésére.  A  király  beleegyezett.  Úgyis 
úgy  jött  ide,  mint  családja  körébe.  Kész  átengedni 
szeretett  fiát  e  reá  nézve  annyi  oknál  fogva  kedves 
nemzetnek,  atyai  indulatának  záloga  gyanánt.  Erre  a 
herczeghez  ment  a  küldöttség,  kifejezte  örömét  és 
bizalmát  és  kérte,  jöjjön  a  király  elé  az  eskü  letétele 
végett.  „Ö  királyi  herczegsége"  megköszönvén  a  bizal- 
mat, kötelességének  azt  vallotta,  hogy  a  törvények 
értelmében  előmozdítsa  ő  cs.  és  kir.  felsége  és  az 
ország  szorosan  összefüggő  érdekeit. 

Visszamennek  a  királyi  trón  elé.  Az  új  nádor 
megköszöni  atyjának  választása  jóváhagyását.  Tudja, 
hogy  háláját  legjobban  úgy  fejezi  ki,  ha  hivatala 
kötelességeinek  lehető  legpontosabban  megfelel.  Magát 
és  a  rendeket,  a  tekintetes  országgal  együtt,  a  felség 
császári-királyi  kegyébe  ajánlja. 

*  Pray  jelentése,  nov.  19. 

23  • 

A  király,  nemcsak  mint  atya  óhajtja,  hogy  a  fia 
teljesen  megfeleljen,  hanem  mint  király  akarja.  „Sohase 
késleltesse  ebben  kedveltségedet  a  fiúnak  atyjához 
való  viszonya.  Mi  a  hű  karok  és  rendek  előtt  kije- 
lentjük, hogy  mi  irántunk  való  fiúi  tiszteletét,  nádori 
tisztségének  legpontosabb  betöltése  szerint  fogjuk 
mérni.  A  mint  nem  kételkedünk  abban,  hogy  ked- 
veltséged  e  tisztje  betöltésében  pontosan  fog  őrködni 
törvényes  királyi  jogaink  fenntartása  felett,  ép  úgy 
akarjuk  és  óhajtjuk,  hogy  hasonló  figyelemmel  legyen 
a  rendek  törvényes  jogainak  és  az  ország  közszabad- 
ságainak fentartására" . 

„Ezen  épületes  atyai  s  királyi  intésen  örömmel  el- 
telvén, az  ország  rendéinek  szivei,  közönséges  kiál- 
tásokkal mind  az  országié  felségnek,  mind  az  újon- 
nan választott  nádor-ispánynak  s  az  egész  királyi 
familiának  hosszas  életet,  szerencsés  országlást  kíván- 
ván s  a  felség  a  maga  különös  szobájába  visszamen- 
vén, eloszlanak".^ 

A  királynét  betegeskedése  Bécsben  tartotta  vissza. 
Igaz  magyar,  úri  galanteriával  a  rendek  már  délelőtti 
ülésükből  deputatiót  küldek  Bécsbe  (hg.  Batthyány 
Lajos,  gr.  Zichy  István,  Somsics  Lázár  és  Vay  Ist- 
ván), hogy  este,  mindjárt  a  hit  letétele  után  indul- 
ván, hírül  vigyék  úrnőjüknek  a  választást  és  „az 
Hazának  tökéletes  vigasztalását  bejelentsék".  Nem  a 
szerb -illyr  területnek  lett  kormányzója  a  magyar  ki- 
rályfi, hanem  az  ország  első  nemese,  jogainak  köteles 
oltalmazója.  * 

1  Napló  349.  1. 

'  U.  o.  342.  Furcsa,  hogy  ott  épen  az  eskü  letételéről 
nincs  szó.  Az  mindjárt  a  föherczeg  köszönő  beszéde  előtt 
ment  végbe  a  király  előtt. 

így  jutott  az  első  Habsburg  hazánk  nádori  szé- 
kére, addig  századokon  át  a  magyar  nemzeti  aristo- 
kratia  nagyravágyásának  legmagasabb  és  legmél- 
tóbb polczára.  így  lett  „a  magyar  nemzet  gyönyörű- 
ségének virágszála".  A  18  éves  ifjú  korát  is  messze 
felülmúló  komolysággal,  lelkiismeretességgel  tette  magát 
érdemessé  a  nemzet  előlegezett  bizalmára  és  tehet- 
ségével, szeretetreméltóságával  nemsokára  kivívta  leg- 
jobbjaink őszinte  tiszteletét.  Tartózkodó,  higgadt  ifjú 
volt,  mindenkit  meghallgatott,  de  csak  saját  belá- 
tása után  indult.  Folytonos  tanulmánynyal  igyekezett 
előkészülni  annyira  súlyos  kötelességeinek  teljesíté- 
sére. De  szivét  sohasem  tárta  ki  férfi,  még  kevésbbé 
nő  előtt.  Rejtély  maradt  életében,  úgy  mint  korai, 
oly  őszintén  megsiratott  halálában. 

Tudjuk,  hogy  Balassa  ellene  volt  a  választásnak. 
A  dynastia  veszélyét  az  ország  önállóságának  erős  biz- 
tosítékát látta  benne.  így  gondolkozik  egy  franczia 
utazó  is,  ki  akkor  járt  hazánkban.  Szerinte  az  ország 
el  van  nyomva  és  a  királyi  családból  való  nádor  a 
teljes  különváláshoz  vezethet.^ 

Nem  állott  ebben  egyedül.  Zágrábból  nov.  19-én 
ezeket  írják  Balassának :  „  A  nádor  választásán  örülünk 
mindnyájan,  kik  a  hazát  és  a  felséges  házat  híven 
szeretjük.  De  azok,  kik  sanda  szemmel  nézik  ural- 
kodóházunk minden  hasznát,  már  előre  is  látják,  hogy 
az  új  nádor  magának  szerzi  meg  a  magyar  koronát 
és  legalább  ezt  a  birodalmat  elszakítja  testvérétől, 
Ferencztől."  Itt  a  forrás  mutatja  a  tendentiát. 

De  magasabb,  döntő  helyeken  is  él  a  gyanú.  A 
haditanács  már  nem  is  akar  szólni  a  nádorválasztás- 

'  Voyage  de  Paris  á  Constantinople.  78.  1. 

ról,  csak  azon  van  kétségbeesve,  hogy  az  új  nádor, 
mint  főkapitány,  esetleg  a  sorkatonaságnak  és  a  határ- 
őröknek is  akar  parancsolni,  holott  csak  a  bandé- 
riumok és  a  korona  őrsége  vannak  alája  rendelve. 
Még  Kaunitz  sem  hallgathatja  el  aggodalmát.  A  nem- 
zet viselkedése  tavaszszal  most  is  bizalmatlanná  teszi. 
Örül  ugyan  a  nádorválasztásnak,  mert  a  császár  bol- 
dog vele  és  mert  ebben  az  esetben  alig  lehet  káros, 
bárminő  titkos  szándék  lappang  e  tett  mögött.  „Meg- 
vallom, nem  hihetem,  hogy  a  szeretet  lett  volna  egyet- 
len motívumuk.  De  mostanában  készpénzül  kell  venni 
ezt  is  és  megvárni,  hogy  a  jövő  megmutassa  igaz 
értékét".^ 

Már  a  13-iki  ütésen  az  új  nádor  elnököl.  A  mint 
székét  elfoglalta,  négy  főúr,  azonnal,  általános  éljen- 
zés közt,  székével  együtt  felemelte.  A  haza  szent 
szerelmére  kéri  a  rendeket,  támogassák  munkájában. 
Munkánkkal  boldogítsuk  az  uralkodót,  ki  csakis  népe 
jólétébe  helyezi  dicsőségét  és  biztosítjuk  hazánk  bol- 
dogságát, a  mennyire  emberileg  lehető.  Ürményi  felelt 
neki  hosszú  beszédben.  Kifejti,  hogy  mivel  a  király 
nem  időzhet  sokat  az  országban,  a  nádor  a  hely- 
tartója. Ferencz  császár  is  mint  helytartó  szerezte 
meg  a  magyar  nemzet  szeretetét,  ő  is  a  nemzetét. 
Ez  a  szeretete  volt  legfőbb  oka  Mária  Terézia  jóindu- 
latának, ezt  maga  a  királyné  mondta  ki.  De  nemcsak 
szeretetet  várnak,  hanem  az  ország  belső  egyesítését 
az  uralkodóval.  Különösen  ajánlja  neki  a  számos 
nemességet,  melynek  egy  része  igen  közepes  sorsban 
él  ugyan,  de  azért  azoknak  eredete   visszanyúlik    az 

^  Gr.  Cobenzlnek  Pozsonyban,  november  15.  Schlitter,  i. 
m.  57.  1. 

ország  kezdetéig,  sokra  nagy  őseik  dicsősége  hinti 
sugarát. 

Felolvasták  a  koronaőrök  candidatióját,  melyben 
protestánsok  fel  voltak  véve  és  gr.  Keglevics  Józsefet 
és  gr.  Nádasdy  Mihályt  erősítették  meg  egyhangúlag 
eddig  is  viselt  hivatalukban.  A  nádori  candidáló  leve- 
let, hosszas  vita  után,  pecsételve  visszaadják  a  király- 
nak. Végbement  a  diplomának  már  tárgyaltuk  meg- 
változtatása és  felolvasták  a  diplomához  mellékelt 
feliratot.  A  nádor  Berzeviczy  Andrást  nevezte  ki  al- 
nádornak,  Somogyi  Jánost  pedig  ítélőmesternek. 

Ezen  az  ülésen  már  nem  a  primás  volt  rangra  az 
első.  De  még  külön  ült  „különös"  asztalkánál,  jobbra 
a  nádortól,  „annak  erányában".  A  főherczegek  és  fö- 
herczegasszonyok,  kik  jelen  voltak,  egy  külön  emel- 
vényen, a  padláson  foglaltak  helyet. 

14-én  a  két  koronaőr,  kiknek  választását  a  nádor 
jelentette  be,  letette  az  esküt  a  király  előtt.  Aztán  a 
királyi  várba  mentek,  hol  a  nádor  átadta  a  rendek- 
nek az  aláirt  hitlevelet.  Most  már  hivatkozhatott  köz- 
benjárására. Annak  volt  köszönhető,  hogy  a  király  mind- 
járt a  koronázás  után  ki  fogja  jelenteni,  hogy  ezentúl 
minden  trónváltozásnál  köteles  a  koronázás  és  pedig  a 
kiszabott  terminuson  belül.  Ezért  nagy,  hálás  éljen- 
zés. A  koronázás  napjára  herczeg  Batthyány  Lajost 
rendelték  Grassalkovics  helyetteséül,  aztán  szétosz- 
lottak, mert  másnap  reggel  7  órakor  kezdetét  veszi 
a  koronázás  ünnepe. 

Kevés  szertartás  lehetett  és  lehet  annyira  tartal- 
mas és  magasztos,  annyira  lelkesítő  és  szép,  mint  a 
magyar  koronázás.  Már  akkor  majdnem  800  éves 
története  visszatükrözteti  hazánk,  nemzetünk  minden 
viszontagságát.    Eleinte    tisztán    egyházi   volt;    majd 

mind  több  világi  elem  járul  hozzá.  Egész  lényében 
mintegy  költői  képe  az  ország  házasságának  királyá- 
val.^ A  hitlevél,  az  eskü,  a  hűség  fogadalma  mind 
erre  vallanak.  Politikai  jelentőségén  felül  nagy  er- 
kölcsi értéke  is  van:  a  szeretet  teszi  az  egész  ural- 
kodás alapjaivá. 

Szertartások  leírásához  nem  igen  érzünk  hiva- 
tást. A  hivatalos,  kinyomatott  acták  bőven  előadnak 
minden  részletet  és  különben  is  egész  irodalma  van 
ennek  a  koronázásnak. 

Pray  következő  megjegyzéseket  fűz  az  ünnephez: 

Midőn  a  primás  elmondta  beszédét  és  megáldotta 
a  térdet  hajtó  királyt,  annak  közepén  annyira  sírásra 
fakadt,  hogy  meg  kellett  állania.  Meglátszott  a  kirá- 
lyon, mennyire  meg  volt  hatva.  A  nádornak  arczán 
végig  peregtek  könnyei,  midőn  atyja  fejére  tette  a 
koronát.  Midőn  a  király  áldozáshoz  járult,  oly  áhítat- 
tal vette  a  szentséget,  hogy  a  szemlélők  látták,  meny- 
nyire él  benne  Jézus  Krisztus  hite.  Miért  nem  enge- 
dik a  magyar  királynak,  ki  apostoli,  a  szentségnek 
két  szín  alatt  vételét,  holott  a  római  császárnak,  ki 
csak  védője  az  egyháznak,  ezt  megengedik? 

Midőn  a  király  az  emelvényen  a  primás  kezébe 
letette  az  esküt,  magasra  emelte  baljában  a  feszüle- 
tet, tekintetét  pedig  az  Orsolya-szüzek  egyházára  for- 
dítva, oly  hangosan,  oly  energiával  szólt,  hogy  50 
lépésnyire  meg  lehetett  hallani. 

Borús  volt  a  reggel,  de  mihelyt  a  templomba  lé- 
pett a  király,  miadjárt  kisütött  a  nap.  Mindjárt  el- 
készült egy  vers,  világi  ember  írta,  mely  ezt  szeren- 

1  Az  orosz  mai  napig  koszorúzásnak  =  koronázásnak, 
mondja  az  eskü  vöt. 

esés  auguriumnak  véve,  Leopold  uralma  alatt  derült 
napokat  igér  Magyarországnak,  Gvadányi  azt  is  el- 
mondja, hogy  midőn  a  koronázó  menet  visszament  a 
várba,  a  vár  alján  a  zsidóság  fogadja  a  királyt  Mózes 
két  táblájával: 

Ditsöséges  kaput  is  ök  itt  építettek. 
Melyre  arany,  ezüst  kitát  terítettek. 
Sok  száz  lámpásokat  reá  függesztettek, 
Fent  muzsikásoknak  kart  is  helyeztettek. 

A  „rabin"  mellett: 

Több  zsidó  asszonyok  álltak  a  baljára, 
Fűzött  mindenike  sok  gyöngyöt  nyakára. 
Rávágtak  kamuka  vagy  Prokát  ruhára, 
Nyuszttal  prémzett  mentét  sok  öltött  magára. 

Koronázás  után  igen  fényes  ebéd  a  várban.  Kár, 
hogy  az  ételek  nagyon  kihűltek.  Este  ki  van  világítva 
az  egész  város  és  a  külvárosok,  a  prímás  kertjében 
nagy  örömtüzek  gyúlnak.  30,000-re  tették  az  ünnepre 
összesereglett  emberek  számát. 

A  magyar  boldog  volt,  hogy  loyalis  érzelmeit 
megint  szabadon,  méltóan  fejezhette  ki.  Az  az  át- 
csapás  egyik  végletből  a  másikba,  melyet  akkor  leg- 
főbb jellemvonásának  mondtak,  a  leghívebb  néppé 
varázsolta  rövid  idő  alatt  azt,  mely  azelőtt  a  leg- 
rakonczátlanabb,  legmegbízhatatlanabb   hírben  állott. 

Ez  az  őszinte  ragaszkodás  kellett,  hogy  megin- 
dítsa, gondolkodóba  ejtse,  a  királyt  is.  Személyes 
kedvessége,  jóakarata  mindenkit  elragadott,  ki  köze- 
lébe juthatott.  „Azt  az  atyai  szeretetet  és  kegyelmes 
királyi  indulatot,  melyet  a  mi  felséges  királyunk 
az  ö  legállhatatosabb  hívségű  magyar  statusaihoz 
mutatott  —  és  azt  a  szeretetet   és    erős   bizodalmat, 

melyet  nyert  légyen  ő  felsége  mostani  Pozsonyban 
létében,  lehetetlen  volna  leírni.  Épen  úgy  jelent  vala 
meg  a  magyar  statusai  előtt,  mint  egy  kegyelemmel 
teljes,  hatalmas  édes  atya  a  maga  gyermekei  előtt,  kinek 
egyik  kezében  vessző,  a  másikban  kenyér  —  ki  az 
ö  gyermekeinek  tökéletes  javakot  munkálódja".^ 

Hízelgett   a    magyarnak,   hogy   királya   kedvében 
jár,  hízelgett,  hogy  nemcsak   maga   és   a    nádor   ölt 
magyar  ruhát,   hanem    a   nápolyi    király   is,    sőt,    m 
többet  jelentett,    Lichtenstein,    Auersberg   berezegek, 
gróf  Schönborn  és  más  német  gavallérokon  is. 

Hogy  hasonlatunknál  maradjunk,  az  Ausztriával 
való  összeköttetés  convenientiv  házasság  volt  magyar 
részről.  Magának  akarta  volna  a  nemzet  királyát, 
egészen,  osztatlanul.  De  ha  csak  némileg  is  hajlan- 
dóságot mutatott  iránta,  elborította  szeretetével.  Mert 
a  szeretetnek,  a  ragaszkodásnak  ez  érzelme,  drága, 
örökölt  kincs,  még  a  nagy  nemzeti  királyok  korából. 
Minő  boldogság,  ha  azt  napfényre  lehet  hozni,  nem 
kell  a  szív  legmélyebb  zugában  rejtve  tartani. 

Semmi  nyoma  annak,  hogy  az  érzelem  e  nyilvá- 
nulása nem  lett  volna  őszinte.  Leopold  egyénisége  és 
hírneve  ment,  ha  néha  a  jó  ízlés  korlátain  átcsapva 
hízelgéssé  fajul. 

Ki  a  nagy  ünneptől  hazatért,  úgy  gondolkozott, 
mint  Gvadányii: 

Boldog  lehetett  Leopold  is.   Élete   legszebb   dia- 

Megtérek,  mert  láttam  országunk  királyát, 
Helyesebben  mondom,  országunknak  atyját. 
Atyát,  mivel  láttam  az  ö  indulatját. 
Minden  jókat  tenni,  kegyes  akaratját. 

'  Magyar  Kurir,  nov.  19.  sz.  1114.  1. 

dalát  érte,  legnagyobb  ünnepét  ülte.  Ez  a  hajlítha- 
tatlannak  látszó  nemzet  egészen  az  ö\é,  nem  kény- 
szerből, hanem  szíve  sugallatát  követve.  Ebben  pedig 
férfias  higgadtságának,  nyugodt  számításának,  min- 
den véres  tett  elkerülésének  volt  legeslegnagyobb  része. 

Most  ő  a  törvényes  király,  az  úr.  A  törvényes 
kereten  belül  övő  a  rendelkezés,  a  büntetés,  a  jutal- 
mazás joga.  Élni  is  akar  vele.  Egész  lelkülete  mutatja, 
hogy  jót  akart,  ha  nem  is  tüzes  indulatból,  mint 
bátyja,  de  meggyőződésből,  szinte  hagyományból.  Az 
ország  javát  pedig  máskép  fogta  fel,  mint  a  jó  magyar, 
sőt  még  leglelkesebb  híve  is,  vélte  volna. 

Már  nov.  4-én,  azon  a  conferentián,  mely  a  nádor- 
ság felett  döntött,  kijelentette  a  király,  hogy  szán- 
déka az  erdélyi  kanczelláriát  ismét  elválasztani  a  magyar- 
tól és  külön  illyr  udvari  kanczelláriát  állítani  fel. 

Nyomban  a  koronázás  után,  nov.  18-án,  meghagyja 
a  kanczelláriának,  ^  hogy  vizsgáltassa  meg  a  megyei 
jegyzőkönyveket  a  múlt  év  óta  és  aztán  tegyen  javas- 
latot, mi  történjék.  Mert  azokban  sok  illoyalitas,  sok 
illetlen  támadás  találtatott,  és  nemcsak  a  király  méltó- 
ságát sértik,  hanem  a  nemzet  becsületét  is.  A  nem- 
zettől követeli,  hogy  vessen  fátyolt  a  multakra,  de 
maga  nem  a  szerint  cselekszik. 

Nov.  29-én  pedig  a  panaszkodó  haditanács  elnöké- 
nek külön  kéziratban  meghagyta,  hogy  katonai  ügyek- 
ben és  a  főparancsnokságot  illetőleg  ne  legyen  Magyar- 
országon legkisebb  változás  sem,  sem  most,  sem 
jövőben.  A  nádornak,  noha  fiam,  arra  legkisebb  be- 
folyása se  legyen,  hanem  az  ott  levő  katonaság  köz- 
vetlenül a  főparancsnokságtól  függ,  az  meg  a    hadi- 

'  15668.  Kancz.  levéltár. 

tanácstól,  ügy  akarom,  hogy  fiamat  e  pontban  úgy 
nézzék,  mintha  nem  is  tartoznék  családomhoz.  A 
nemzet  függetlenségét,  egységét  irta  zászlajára,  iktatta 
törvénybe. 

A  király  ezen  határozatai,  az  ország  egységének 
megsértése,  a  múlt  forrongás  üldözése,  a  katonaság- 
nak a  nádori  hatalom  alól  kivonása,  mind  azt  mutatja, 
hogy  a  megegyezés,  az  érzelmek  összeforrása  mégsem 
volt  tökéletes. 

De  Magyarországnak  ismét  volt  szeretett  királya. 


FÜGGELÉK. 

I.  (I.  k.  107.  laphoz). 

Ezért  az  volt  a  nézetem,  hogy  tán  maga  Berze- 
viczy  volt  e  munka  írója.  Berzeviczy  maga  Hajnóczy 
Józsefnek  tulajdonítja  azt  (nem  Imrének,  mint  Gaál 
Jenő,  Berzeviczy  Gergely  élete  és  művei,  216.  1.  írja). 
De  Hajnóczy,  ki  ugyanakkor  a  magyar  nyelv  mellett 
küzd  és  kinek  egész  stylusa  és  gondolkodásmódja 
más,  azt  éppen  nem  írhatta. 

Bizonyos,  a  mit  Gaál  nem  említ,  hogy  ez  a  röp- 
irat Berzeviczyt  igen  közelről  érdekelte.  Egy  levelé- 
ben (1790.  jún.  14.  Nemz.  Múzeum)  azt  írja :  Előfordul, 
de  ritkán,  egy  Manch  Hermaeon  czímű  könyv,  mely, 
noha  nagyon  josephinus  elveket  vall,  megérdemli, 
hogy  olvassák. 

U.  (I.  k.  322.  laphoz). 

Az  előkelő  vidéki  világ  erkölcsére  világot  vethet 
a  következő  levelezés.  ^ 

T.  nov.  10.  1790.  Monsieur! 

De  suspendre  une  petité  fiUe  de  chambre  pour  en 
user,  de  se  moquer  de  la  vertu  d'une  paysanne  pour 
satisfaire  a  son   plaisir,    de   passer  les   soirées  dans 

'■  Az  eredeti  helyesírással. 

nne  b . . .  c'est  bien  pardonnable  á  jeune  homme, 
qui  est  trahi  par  son  temperament.  Mais  de  séduire 
sa  cousine,  de  lui  oter  tous  les  bonnes  principes  pour 
la  rendre  une  malheureuse  victime  de  sa  volupté,  de 
plus,  de  fairé  les  piéges  á  sa  proche  parent,  fairé 
perdre  sa  inocense  en  la  détournant  de  la  vertu,  de 
vouloir  accomplir  ses  voeux  en  la  menaQant  et  c'est 
tout  pour  avoir  le  plaisir  de  voir  ses  cousines  comme 
putaines  —  de  gráce  Monsieur,  c'est  un  trait  d'une 
áme  corrompu  et  de  la  plus  grandé  malhonnéteté. 

Vous  sentez  bien,  de  qui  je  vous  parle  et  que 
votre  séjour  á  T.  de  l'A.  1788  était  plein  d'intrigues 
et  que  tous  ceux  me  sönt  connu. 

C'est  sur  la  route  á  T.  avec  votre  cousine  et 
niéce,  que  vous  avez  donnez  de  manques  de  la  vertu, 
que  vous  prétendez  l'avoir  ?  Je  rougi  en  l'écrivant  et 
vous,  vous  n'avez  pas  eu  honte  de  le  fairé?  Je  ne 
plains  que  votre  mére,  qu'elle  prend  sóin  d'un  telle 
fils.  Je  veux  fuir  votre  présence  pour  éviter  tous  les 
snittes,  mais  il  dépend  de  vous  m'avoir  auprés  de 
vous  engendré  avec  tous  les  furies.  Du  resté,  effacez 
moi  de  la  liste  mérne  de  vos  connaissances.  Gardez 
vous  bien  de  toucher  mon  honneur  sóit  dans  quelle 
lieu,  et  puisque  vous  avez  détruis  mon  bonheur,  car 
vous  m'avez  fait  perdre  l'estime  que  je  eu  pour  ma 
femme,  je  me  vengerai  au  temps  et  lieux  de  votre 
libertinage  malplacé. 

Justifiez  vous,  si  c'est  possible  et  songez,  qu'il 
ne  dépend  que  de  mon  bonhomie  que  je  vous  rendé 
bien  malheureux  en  vous  démasquant  auprés  de  vos 
parens. 

Válasz.  (Fogalmazás.) 

Mon   Ami!   J'ose   vous  donner  ce  titre,  perceque 

je  ne  serai  jamais  votre  ennemi,  quoiqu'il  en  arrive 
toute  ma  vie  et  parceque  j'espére,  qu'aprés  l'expli- 
cation  que  je  vous-ferai,  vous  resterez  le  mién. 

Puisque  vous  étes  instruit  de  tout,  vous  saurez, 
que  j'étais  fol  d'une  passión  pour  Mme  votre  femme 
aprés  mon  retour  des  voyages.  J'étais  malheureux 
pendant  l'hyver  que  j'ai  passé  á  Z.  oü  j'avais  tant 
de  droit  á  espérer  une  tranquülité  et  un  bonheur 
durable.  Toutes  les  personnes  de  ma  connaissance 
vous  l'attesteront  unanimement.  C'est  le  mérne  trouble 
malheureux,    qui  m'a  fait  entreprendre   le  voyage  de 

B  . . . ,  et  qui  a  contribué  le  plus  de  me  fixer  á  B 

A  mon  retour  la  passión  a  repris  et  elle  a  été  nourri 
par  les  Voyages  les  séjours  et  les  opportunités  de 
la  vendeange  de  l'a.  1788.  J'ai  résisté  á  toutes  les 
tentations,  dönt  vous  connaissez  les  forces,  d'autant 
moins,  que  le  projet  de  mariage  entre  Mme  votre 
femme  et  moi  m'était  connu  et  que  je  Tai  considéré 
comme  possiblement  ma  femme  future,  malgré  la 
résolution  que  j'ai  pris  de  ne  me  marier  jamais.  Je 
ne  lui  ai  donc  instillés  des  principes,  que  celles, 
dönt  j'étais  content  que  ma  femme  les  aye  aussi. 

Je  n'ai  pas  séduit  votre  femme,  car  il  n'y  avait 
que  des  attouchemens  qui  se  sönt  passés  entre  nous 
dans  les  moments  de  l'ivresse,  Jamais  je  n'ai  employé 
ni  menaces  ni  ruses  pour  accomplir  mes  désirs,  dönt 
je  n'avais  aucun  des  décidés,  mais  je  me  suis  laissé 
au  torrent  de  la  passión. 

Je  sens,  qu'avec  tout  cela,  j'ai  tort  vis  á  vis  de 
Vous.  Si  vous  voulés  vous  venger  avec  éclat,  je  suis 
á  vos  ordres.  Je  ne  me  défendrai  pas  contre  vous 
dans  ce  cas  ci,  mais  je  vous  ofifre  ma  poitrine  coupable, 
si  c'est  par  Iá  que  vous  croyés  trouver  le  chemin  á 

vottre  Repos.  Soyes  sure,  que  pour  ravenir  j'em- 
ployerai  tous  les  moyens  á  réparer  le  tort,  que  j'ai 
fait  á  vous  deux  également :  que  j'estime  Mme  Vottre 
femme,  que  je  l'honore  davantage  á  présent,  depuis 
que  je  vois  qu'elle  est  susceptible  d'attachement,  que 
je  me  faisais  dans  le  monde,  oü  je  la  croyais  insen- 
sible,  faite  pour  briller  et  s'amuser  et  que  j'estimerai 
toute  ma  vie.  On  peut  avoir  manqué  et  mériter  pour- 
tant  l'estime  de  chaque  honnéte  homme. 

Vous  rougissez  de  mes  faits  par  colére  peut  étre, 
moi  par  regrets,  et  s'il  faut  du  sang  pour  effacer 
cela,  je  laisserai  couler  le  mién  avec  plaisir.  Ce  point 
dépand  de  vottre.  —  J'en  suis  assez  puni,  car  sans 
cela  je  serai  á  présent  dans  une  situation  bien  dififérente. 
Je  n'espére  pas,  que  vous  formerés  le  projet  de  me 
fuir  pour  toujours,  car  dans  la  liaison  oü  nous  sommes 
ge  ne  seroit  pas  bien  piacé.  Je  vous  prie,  pas  antant 
pour  moi,  que  pour  vous  et  vottre  femme,  de  ne  pas 
paraitre  antant  écarter  les  convenances,  que  je  sois 
marqué  d'infamie.  Le  ton  familier  depuis  l'enfance 
Pour  vous  mettre  en  état  de  prendre  vos  mésures, 
mystére  éternelle,  á  votre  gré,  je  vous  dirai  que 
je  ferai  un  séjour  de  six  semaines  á  peu  prés  k  Z., 
que  je  retournerai  a  B.  et  que,  si  vous  voulés  je 
prendrai  ma  route  par  P. 

Je  vous  souhaitte  du  repos,  du  Bonheur  dans 
votre  nouvelle  État  de  tout  nion  coeur,  et  c'est  de 
cetté  source,  pour  vous  aider  á  l'acquérir,  que  j'ajou- 
terai  encore  quelques  mots,  súr,  que  la  vérité  vous 
trouvera  toujours  susceptible. 

Je  n'ai  jamais  joui  de  vottre  femme,  comme  je 
vous  ai  dit,  mais  sóit  qu'elle  n'ait  pas  apporté  son 
pucellage   dans   le  lit  conjugal:   est  ce  que  vous  lui 


FÜGOELÉK.  869 

avés  aporté  la  Votre?  ou  est  ce  que  vous  y  avez 
apporté  toutes  les  forces  viriles  dönt  la  nature  vous 
a  doués  ?  Dans  la  liaison  avec  ma  Cousine  je  ne 
savais  rien  que  ce  vous,  qui  deciendra  son  mari.  Ce 
n'est  pas  donc  un  Tort  fait  immédiatement  á  vous. 
Si  cela  suffit  pour  rendű  malheureux,  voilá  donc  le 
monde  rempli  des  malheureux  et  vous  méme  vous  en 
avés  fait  une  bonne  quantité.  Soyez  juste  et  avoués 
qu'á  ma  place  vous  auriez  fait  peut  étre  davantage. 

m. 

II.  k. 

Reichenbacher  acta.  (Bécsi  állami  levéltár). 

Reichenbach,  16.  Juli.  Reuss   és  Spielmann  jelentése. 

Unseres  Erachtens  würde  es  das  Rathlichste  sein, 
die  preussische  Garantie  indirecte  dadurch  auszu- 
schliessen,  dass  wir  Alles  nur  auf  die  Wiederernen- 
nung  der  altén  Garantie  der  Seemáchte  beschránkten. 
Ein  Umstand,  der  bey  den  Ungarischen  auf  eine 
Preussische  Garantie  abzielenden  Projecten  von  Wich- 
tigkeit  zu  sein  scheint. 

Ugyanazok  júl.  18. 

.  .  .  zugleich  die  Rückkehr  der  Niederlander  und 
allé  Entfernung  des  preussischen  Einflusses  auf  unsere 
hungarische  Angelegenheiten  sicher  zu  stellen. 

Wir  appuirten  sehr  auf  das  Ly  „gegentvartigen 
Moment  und  die  Lage  der  gegentvartigen  Umstande"^ 
und  wir  liessen  die  beiden  Minister  durch  einige  Zeit 
in  uns  dringen,  dass  wir  ihnen  solches  deutlicher 
erklaren  möchten,  welches  wir  endlich  dadurch  be- 
werkstelligten,  dass  wir  mit  dem  grössten  Nachdrucke 

Marczali:  1790—91.  országgy.  U.  24 

ihnen  den  ganzen  Umfang  der  infamen  preuss.  Ma- 
chinationen  in  Galizien  und  vorzüglich  in  Ungarn 
aufdeckten,  welche  unterandern  dahin  gingen,  die 
Garantie  der  hung.  Verfassung  >  an  sich  zu  ziehen, 
und  sich  dadurch  in  Stand  zu  setzen,  wann  und  so 
oft  es  ihnen  beliebt,  Feuer  in  Ungarn  anzulegen, 
und  solches  aus  diesem  Königreiche  sonst  überall 
hin  zu  verbreiten. 

Wir  stellten  diese  politique  infernale  des  Berliner 
Hofes  mit  solchen  Farben  dar,  dass  der  sehr  phlegma- 
tische  holland.  Minister,  npch  mehr  aber  der  ausserst 
hitzige  englische  mit  der  grössten  ganz  unverkennt- 
baren  Offenherzigkeit  mir  ihre  abomination  dieses 
hierüber  zu  ergeben  gaben  und  versicherten,  dass 
ihre  Höfe  die  Bewerkstelligung  dieser  preussischen 
politique  nie  gestatten  würden  und  uns  zuletzt  den 
Vorschlag  machten,  wir  möchten  uns  autorisiren  las- 
sen,  die  Ursache  unserer  Verweigerung  der  preuss. 
Garantie  in  Beziehung  der  Niederlande  ihnen  mini- 
sterialiter  mitzuteilen,  zugleich  aber  zu  erklaren,  dass 
S.  Mt.  diese  Grarantie  der  engKschen  und  hoUandischen, 
jedoch  nur  unter  der  conditio  sine  qua  non  und  nur 
auf  dem  Fali  beygesellen  lassen  würden,  wenn  Aller- 
höchst  dieselben  gegen  allén  möglichen  Verdacht  der 
jemaligen  allergeringsten  preussischen  directen  oder 
indirecten  Einmischung  in  die  hungar.  Angelegenhei- 
ten,  nicht  nur  von  Seiten  des  berliner  Hofes,  sondern 
áuch  von  jener  seiner  beiden  allürten  die  vollstSn- 
digste  Beruhigung  und  Sicherheit  erhalten  habén 
würden. 

Bey  den  perfiden  Preuss.  Gesinnungen  und  bey 
der  so  ausserst  bedenklichen  Ungar.  Gahrung  dürfte 
keine  Sorgfalt   zu   viel  sein,  uns  gegen   allén   offen- 

baren  oder  gebéimen  widrigen  Einfluss  des  berliner 
Hofes  auf  die  Ungar.  Angelegenheiten  zu  sichern. 
Auf  der  andern  Seite  sehen  wir  bey  der  Zugesellung 
der  Preuss.  und  englischen  und  holland.  Garantie 
respectu  unserer  Niederlande  kein  wesentliches  Be- 
denken. 

Reichenbach,  júl.  28.  Spidmann  utolsó  jelentése. 

Ich  glaube  fest,  dass  wir  in  unsere  Ungarische 
und  Galizische  Angelegenheiten  keine  weitere  Preuss. 
Einmischung  zu  besorgen  habén. 

Ich  bin  überzeugt,  dass  wir  uns  hierinfall  auf 
England  und  auf  dessen  ernstlichen  Einhalt,  wenn 
solcher  gegen  allé  Vermuthung  nöthig  sein  soUte, 
mit  Zuversicht  verlassen  können. 

Főrelatio  júl.  28.  Reuss  és  Spielmann. 

Az  angol  és  hollandi  követ  a  status  quo  el  nem 
fogadása  esetén  a  háborút  helyezték  kilátásba  27-én 
d.  e.  Es  sey  bei  Anbruch  des  Tages  ein  Kurier  von 
Báron  Jakobi  angekommen,  die  Nachricht  wegen  einer 
nachstbevorstehenden  Deputation  der  Ungarn  nach 
Reichenbach  sei  bekannt.  Wir  möchten  unsere  Um- 
stánde  in  Anbetracht  der  Niederland.  Rebellion,  der 
bey  dem  Ausbruch  eines  Kriegs  unvermeidlichen  Un- 
gar. und  gallizischen  revolution  beherzigen,  man  záhle 
preussischer  Seit  ungezweifelt  darauf  Die  Gemüther 
des  Königs  und  seiner  Umgebung  seien  auf  eine 
unglaubliche  Art  exaltirt. 

Az  egyesség  mindenütt  létre   hozná  a  nyugalmat. 

Abaffy  Ferencz.  208.   II.  2, 

246,  284—287. 
Abauj  m.  45. 
Abauj  ós  Torna  m.  15. 
Aczél  István    293.  II.  43,  309. 
Ad  latus.  II.  36. 
Adó.    86,  87,  314,    II.  25,   26, 

50,  351. 
Adonyi  György.  II.  46. 

71,  271,  274,  277,  301,  305. 

Almásy  Ignácz.  66,  364,  391. 

242,  247,  285,  321. 

Almásy  Pál.  9,  127.  II.  65,  308, 

319,  321. 
Álmos.  II.  225. 
Alsó-Fejér  m.  39. 

Gr.  Amadé  Ferencz.  6,  348. 
Amerikai  gyarmatok.  II.  336. 
Gr.  Andrássy  püsp.  127.  II.  242. 
Gr.  Andrássy  István.  II.  305. 


Anglia.  240—41,  251,  257,  261. 

II.  335— 34'>. 
Apostasia  (áttérés).  185.  11.  8, 

254,  257,  264,  274,  288. 

Gr.  Apponyi  Antal.  II.  46,  55, 

65,  67,  201. 
Arad  m.  127. 
Aranka  Gy.  294. 
Árki  Pál.  II.  91. 
Árva  m.  148,  208—14. 
Attila.  43. 

Ausztria.  247.  II.  71,  335. 
„Bábel".  II.  167. 
Bacsányi  János.  371. 
Bacsinszky,  munkácsi  püspök. 

II.  297. 
Bács  m.  128,  135,  171. 
Bajzáth  József.  361.  U.  46. 
Gr.  Balassa   Ferencz.    27,  63, 

141,  343.    II.  83,   170,  181, 

201,  319,  33Ü,  344,  345,  357. 

Balassa-Gyarmat.  176,  294. 

Balogh  Péter,  ócsai.  12,  100, 

Bandériumok.  44,  45,  65,  266. 

II.  53. 
Gr.  Bánőy  György.  289.  II.  155. 
Bankó.  205.  218,  219. 
Bányák.  II.  50. 
Baranya  m.  170,  174. 
B.  Barco  tábornok.  64—68.  U. 

82,    86,    99,   100,   106,   114, 

132,  196,  297. 
Gr.  Barkóczy  Ferencz.  294. 
Bars  m.  138.  II.  291. 
Bátaszék.  294. 
Gr.  Batthyány  Alajos.  II.  292, 

334. 
Gr.  Batthyány  Ferencz.  II.  46, 

65. 
Gr.  Batthyány  Ignácz.  II.  306. 
Gr.  Batthyány  József.  135,  341. 

II.  45,  285,  293. 
Gr.  Batthyány  József  primás. 

61,  62,  68,  69,  88,  128,  291, 

242,  k'49,  251,  267,  284,  286, 

289—90,  292-94,  347,  349, 

354,  359—60. 
Hg.  Batthyány  Lajos.  127.  II. 

356,  359. 
Bécs.  348. 
Bedekovits  Ferencz.  363,  373. 

II.  45. 
Békés  m.  127. 
Belgium.    218,    256—57,    259. 

II.  323. 
Belgrád.  II.  145,  220. 
Belső  Szolnok-Doboka  m.   33, 

47. 
Benyovszky  Mihály.  II.  292. 
Beöthy  János.  293,  363.  II.  3. 


Gr.  Berchtold  püsp.  292. 
Bereg  m.  127,  145. 
Bernát  József.  II.  45. 
Berzeviczy  András.  175.  II.  45, 
359. 

—  János.  242. 

—  Gergely.  József  császár- 
ról. 4,  107,  252,  309.  II.  42, 
341. 

Bessenyey  György.  377. 

Beszterczebánya.  294. 

Gr.  Bethlen  Gergely.  348. 

Bevándorlás.  195. 

Bezerédj  Ignácz.  II.  26,  45. 

Bezerédj  Pál.  II.  8. 

Bihar  m.  29,  48,  110,  128,  130, 

204,  270,  272.  II.  5,  109,  213. 
Boráros  János.  346. 
Boronkay  József.   II.  60,    61, 

287,  289,  291. 
Borsod  m    127,  142. 
Brahova.  II.  94—95. 

Bujanovics  Károly.  343.  II.  52, 

207,  297,  305,  319,  328,  342. 
Bürke  Edmund.  88. 
Censura.  II.  11. 
Civillista.  81. 

Coalitio.  97,  381.  II.  258,  331. 
Gr.  Cobenzl.  269. 
Comides  Dániel.  294. 
Corregens.  II.  31. 
Gr.  Csáky  Ferencz.  293. 
Gr.  Csáky  Károly.  128. 
Gr.  Csáky  Nep.  János.  175. 

Csehország.  II.  30,  39. 

Cselédek.  226,  235. 

B.  Dániel  alezredes.  II.  87,  89, 

100,  104. 
Darvas  Ferencz.  61,  293,  364. 

II.  2,  3,  184,  247. 
Deák  Ferencz.  137. 
Deákok.  320—22. 
Debreczen.  II.  4,  5,  43. 
Delling  tanár.  320. 
Devins  ezred.  II.  110. 
Diarium  (országgyűl.  naplója). 

224,  341,  362,  379—80. 
Dietrichstein  gr.  289. 
Diószeg.  II.  213. 

Diploma  (hitlevél).  93,  204,  215, 

225,  389.  II.  1—68.  152,  189, 
209,  212,  225,  235—241,  243, 
294,  303,  304—7,  310—14, 
316.  324,  331,  348. 

Dögei  erdő.  II.  297. 
Domokos  Lajos.  130,  351,  364. 

II.  5,  15,  44,  57,  242. 
Donatiók.  190.    II.  10,  27,  28, 

35. 
Dongó  kanonok.  II.  195. 
Gr.  Draskovics  János.  280,  286, 

291. 
Dunai  kerületek.  350—51.    n. 

6,    8-9,    35-40,   46,    191, 

242,  253,  331,  347. 
Dürckheim.  64,  67. 
Dvornikovics  Miklós.  II.  46. 
Éberhard.  II.  201. 
B.  Eger  államtanácsos.  II.  154, 

156,  298. 
Eger.  307. 

Egyenlőség.  114,  281. 
Egyetem.  202,  305. 


Egyházi  javak.  II.  247—48. 

Éljen.  176. 

Ellenállás  joga.    II.  9,  21,  32, 

38,  312. 
Eperjes.  294. 
Erdély.    37,  II.   158,  306,  309, 

316. 
Gr.  Erdödy  János,   bán.    128, 

189,  378,  388.  II.  45,  182. 
Eskü  polgári.    161,    165,    208, 

354.   II.  57,  224,  281,  286- 

287. 

Gr.  Eszterházy  Ferencz.    173, 

388.  II.  46,  55,  65,  68,  151, 

239. 
Gr.  Eszterházy  Imre.  128. 
Gr.  Eszterházy  János.  128,  324. 
Gr.  Eszterházy  Károly.  144,  379 

11.  43,  46,  211,  221,   289. 
Hg.  Eszterházy  Miklós.  136. 
Fanatismus.  II.  249—51. 
Fáy  Ágoston.  II.  3. 
Fehér  m.  72,  136,  170. 
Fejérváry  Károly.  294. 
Gr.  Fekete    János    306,    353, 

364,    880.    II.  2,    3,    6,  151, 

196,  242,  243,  329. 
Fekete  könyv.  U.  203. 
Fengler  püsp.  II.  241. 
Ferencz  fhg.  56.  H.  158,  279, 

345. 
Gr.  Festetics  György.  II.  88— 

Festetics  Lajos.  293. 
Fiakker.  192,  347. 

Földmérés.  20,  46,  48. 

Főpapság.  76—77,  190.  II.  197, 

199,  222,  248,  258. 
Gr.  Forgács   Miklós.    20,  127, 

291,  336,  385,  391.  H.  4,  46, 

222,  293,  343,  344. 
Franczia  forradalom.  299,  308, 

360,  390,  393.  II.  2,  190,  289, 

319,  321,  324,  333. 
Franklin  Benjámin.  II.  165. 
II.  Fridrik  Vilmos.  241,  255— 

59,  264.  II.    137—144,   184, 

328. 
Függetlenség.    95,    250,    254, 

364. 

210,  239,  265,  270—2.  H.  11, 

31,  155,  306. 
Gállyuff  József.  II.  45. 

223,  263—5,  268.  II.  12,  30— 

217. 

B.  GerUczy.  II.  67. 
Goethe.  II.  138. 
Gömör  m.  49,  170.  II.  262. 
Görög   n.    egyesültek.  77,  91, 

96,    180,    209.    II.    73,    119, 

199,  300. 
Graeven  ezred.  II.  87,  99—103. 
Herczeg  Grassalkovics.  343— 

44.  II.  303. 
Gravamenek  (sérelmek).  II.  11, 

24. 
Gr.  Gvadányi  József.    II.  149. 
Győr.  m.  172,  223. 
Győr.  V8.  367. 


Gyurgyevo.  II.  323. 

Hadi  tanács.  63.    II.   98.    103, 

114—115, 130—132, 171,297, 

340—343,  357—8,  363—64. 
Hadüzenet  joga.  37,  40,  87,  96, 

197.  II.  30,  72,  153. 
Hajdúk.  308. 
Hajnóczy  József.  8,  74,  296— 

98,  299-304.  H.  56. 
Gr.   HaUer   József.    127,   284. 

II.  294. 
Háromszók.  39. 
Határőrvidék.  8,  21,  98.  H.  29, 

50,  110—114,  122,  126. 
Gr.  Hatzfeld.  H.  154,  156,  158, 

298. 
Haza.  23.  284. 
Hazafiság,  patriotismus.  112 — 

113.  II.  109. 
Házszabály.  352,   392—93.   II. 

54. 
Helvét    hitvallású    papok.    II. 

269—271. 
Helytartótanács.    17,  45,   12a. 

II.  11. 
Hermann  von  Komfeld.  65. 
Hersing.  II.  62. 
Gr.  Hertzberg.    239,  244,  256, 

259,  270.  H.  138,  143. 
Heves  m.  144,  174. 
Hiteles  helyek.  199. 
Hivatalképesség.  II.    163—65, 

306,  351, 
Hofmaun  Alajos.  294.  II.  167— 

68. 
Hohenlohe.  193. 
HoUósy   György.   357.  U.  45, 

285. 
Gr.  Hompesch.  242. 

Hont  m.  127,  170,  388.  II.  180. 

Horvát  nemzet.  II.  29. 

Horvátország.  28, 120, 152,305, 
363,  372-78.  II.  25, 122, 133, 
181,  236,  258,  266,  268,  275^ 
304,  308,  318. 

P.    Horváth   Idám.    294,  364 

II.  54. 
Horváth  Stansics  Imre.  175. 
Horváth  Pál.  II.  45. 
Szentgyörgyi     Horváth     Zsig- 
mond. 204. 
Hölgyek  a  karzaton.  II.  54. 
Hűtlenségi  per.  II.  214—16. 
Ifjúság    (országgyűlésil    352, 
386.    II.    62-63,    106,  189, 
193. 
Gr.  Illésházy  István.  336,  385, 

391.  II.  4,  294,  319. 
lUuminatusok.  290. 
Illyr  kanczellária.  II.  174. 
Incompatibilitás.  386.  II.  53. 
Indigenatus.  193. 
Inquisitio.  II.  250. 
Interregnum.  II.  35,  153,   217. 
Ipar.  251. 

Iskola.  103, 117—118, 152, 184, 
204,    369.    H.    25,    74,    227, 
254,  258,  273. 
Isztria.  190. 

Izdenczy  József.  62,  141,  212, 
H.    152,  156,  158,  278,  298. 
350.  j. 
Gr.  Jacoby.  242,  255,  261,  266, 

II.  215. 
Jassy.  II.  57. 
Jászkunok.  308.  II.  316. 
Jeszenszky  Sándor.  170. 


Jezerniczky  Károly.  353,  391. 

n   3,  60,  194—95,  321. 
Jezsuiták.  329. 
Jobbágyság.  10,  11,  13,  20,  28, 

38,  39,  79,  91,  103,  123,  183, 

205,  208.  212,  217,  221,  229, 
234,  251—52,  266,  307,  309— 
316.  n.  160—164,  341,  350. 

II.  József  császár.  2,  3,  4,  31, 
41,  93.  126,  141,  146,  240. 
II.    35,    38,    160—166,    169, 

206,  264. 
Kajdacsy  A.  170.  II.  45. 
Kalatay  püspök.  II.  241. 
Kámánházy.  23. 
Kanczellária.  II.  23, 
Kaproncza.  II.  299. 
Károly  Ágost  hg.  243,  255. 
Gr.  Károlyi  Antal.  137.  II.  41, 

44,  46,  347. 
Kártyázás.  II.  42,  43. 
Kassa  vs.  174. 
Katholikus  egyház     II.  222— 

68.  — praeeminentiája.  231 — 

233,  235. 
Katona   István.    6.  j.    329.   11. 

245. 
Katonaság.  78—79,  87,  96, 139, 

196,  198,  204,  215,  219,  224, 

250.  II.  9,  29,  310,  358,  363— 

364. 
Kaunitzhg.  56,  125,  219,  239, 

260.  II.    139,   154,  156—59. 

278,  287,  309,   358. 
Kazinczy  András.  II.  286. 
Kazinczy  Ferencz,  József  csá- 
szárról. 4,  289,  292—94,  329, 

370.  II.  221. 
Kecskemét.  194,  307. 

Gr.  Keglevics  József.  11.  359. 

Kereskedés.  96,  104,  200,  201. 

Keresztesi  András.  II.  8. 

Keresztesi  József.  II.  269. 

Királyi  hatalom.  2,  3,  52,  74, 
84,  95,  139,  151,  207,  208, 
209,  214,  219,  223,  250—51, 
276,  284,  302,  384,  387.  II. 
7,  15,  22,  30,  32.  87,  38,  39, 
48,  85,  153,  193,  202,  259, 
273,  281,  301,  309,316—17, 
352. 

Kivándorlás.  122. 

Koburg  hg.  193. 

Kolos  m.  39.  110. 

Gr.  Kollonics  László  érsek.  II. 
208,  239,  282,  283,  293,  352. 

Korcsmajog.  28    II.  163. 

Komis  József.  II.  45,  59,  62. 

Korona,  koronázás.  II.  8,  22, 
30,  37,  48,  72,  191,  210,  298, 
303,  309,  313,  315,  326,  329, 
341,  345,  359—61. 

N -Körös.  307. 
Kovachich  Márton.  243. 
Kövér  Gábor.  160. 
Követküldés  joga.    II.  22,  31, 
57,  66,  133—34. 

Közös  védelem.  II.  29. 
Közteherviselés.  80,  86. 
Közjog.  201. 
Köznemesség.  II.  33. 
Közös  ügyek.  II.  338. 
Közvélemény.  10,  122. 
Krassó  m.  II.  299. 
Kreil.  294,  322. 
Laczkovics  György.  293. 
Laczkovics  István.  II.  104. 


Laczkovics  János.  293.  II.  99, 
102,  104,  244. 

Latin  (deák)  nyelv.  85,  209, 
222,  362—64,  369.  II.  5,  10. 
25. 

Laudon  tbnagy.  193,  240,  256. 

Lelkész  rendezés.  122. 

Lengyelország.  210,  242,  244, 
269—70.  II.  336. 

Leopold  II.  koronaherczeg.  18, 
89,  56—58,  72—73, 103,  124, 
139,  141,  209.  Péter  L.  232, 
246,  250,  256—60,  265,  349, 
360,  378.  II.  40,  61,  67,  90, 
104, 115—119,  137, 146,  158, 
161,  162,  165,  168,  170,  177, 
184,  185,  202,  207,  241,  279, 
289,  297.  322—323,  330,  345, 
346,  348—49,  351,  355—64. 

Levéltár.  192. 

Ligne  hg.  54. 

Lónyay  László.  293.  II.  46. 

Lónyay  Menyhért.  293 

Lottó.  119. 

Lovász  Zsigmond.  II.  67. 

Luby  Károly.  130,  170.  II.  5, 
45,  329. 

Lukavszky  György.  II.  45. 
Magyar  állam.  24,  25.  II.  34. 
Magyar  birodalom.  197,  248. 
Magyar  ezredek.   18,  36,  123, 

194,  196,  197.  II.  28,  49,  78, 

82,  95,  192. 
Magyar  haditanács.  207.  II.  28, 

95,  123—24. 

Magyar  katonaság.  181.  II.  39, 

50,  72,  84,  95—132,  300,  339. 

Magyar  Kurir.  173.  II.  13,  184. 

Magyar  ministerium.  95,  203, 
207.  II.  10. 

Magyar  nemzet.  25,  28. 

Magyar  nyelv.  47,  82,  118, 
183,  205,  209,  217,  222,  305, 
362-80.  II.  5,  10,  25,  103, 
126,  211,  213,  218—19,  308, 
315,  317,  354. 

Magyar  pénzügy.  II.  214. 

Magyar  ruha.  43,  44,  193,  205, 
354—57.  II.  318. 


ar  szabadság.  7,  51. 
B,  Magdalenics.  142. 
Mágnások  (főrendek,  f elsötábla) 

77,  78,  86,  96,  222.  II.  7,  15, 

27.58.61—66,187,192-97. 
Gr.  Majláth  József.  56,  127. 
Majtényi  László.  170,   II.  259, 

321. 
Máltai  rend.  188. 
Manch-Hermaeon.  100—107. 
Máriássy  István.  170,  293. 

n.  2,  5,  61,  105,  321. 
Marich  Tamás.  170. 
Mária  Luiza  királyné,   II.  209, 

356. 

Mária  Terézia.  II.  160,  264. 
Martinovics  Ignácz.  284. 
Maurer  kapitány.  II.  98. 
B.  Mednyánszky.  293. 
Megye.  122,  132,  133,  150. 

U.  5,  23,  27,  153,  184,  350, 

363. 

Mikoss  László.  II.  45. 
Milassin  püspök.  II.  241. 
Mirabeau.  103.  II.  2. 
Miskolcz.  294,  307.  II.  237. 
Mixta  deputatio.  II.  45,  55—57, 


67-74,  190,  191,  256,  259, 
290. 
Mixta  sessio  (közülés).  II,  64— 
67,  73,  107-108,  151,  192— 
98,  211,  302—304,  329,  350. 
Mocsáry  Erzsébet.  319. 
Monopólium.  26. 
Mosony  m.  173. 
Mozart.  289. 
Murray  Keith.  II.  141. 
Muzslay  Antal.  69,  388.  II.  61, 

292. 
Gr.  Nádasdy  Mihály.  II.  359. 
Nádor.  99,  149,  189,  209,  214, 
226.  II.  9,  27,  37,  53,  71,  306, 
323,  327,  344-47,  352—59. 
Felsőbüki  Nagy  Sándor.  204. 
Nagykálló.  115. 
Nagyvárad.  43,  307. 
Gr.  Nauendorff  ezredes.  II.  90. 
Nemesi   felkelés   (insurrectio). 

198,  205,  207,  225,  267.    IL 

34,  39,  50,  81,  120—23,  127 
211. 

Nemesi  kiváltság.  85,  145,  193, 

199,  202-3,  215,  227.  H.  10^ 

35,  41,  49,  166,  304,  351. 
Nem-nemesek.  75—76,  207. 

II.  51. 
Német  nyelv.  47,  105, 118,  119, 

142. 
Németh  János.  II.  106,  198. 
Nemzet.  103,  113. 
Nemzeti  jellem.  331—336, 

338—40. 
Nemzeti  ünnep.  42,  43. 
Népfelség.    93,    99,    111,   149, 

155,  158,  162,  206,  211,  384.' 

II.  8,  20,  33,  36,  189,  329. 

.Ninive."  II.  167. 
Nógrád  m.  12,  134,  169. 
Nöi  füzö.   119. 
Nyilvánosság.  81,  380. 
Nyitra  m.  21,  45,  127,  850,  359. 
Okolicsányi  József.  II.  344. 
Oláh  folyamodás.  II.  97. 
Oláh  nemzet.  II.  173. 
B.  Orczy  József.  127,  284,  287. 

II.  46. 
B.  Orczy  László.  66,  266,  293. 

II.  52,  320. 
Ormosdyné.  II.  240. 
Oroszország.  107.  II.  180. 
Orsova.  U.  145,  298. 
Országbíró.  15. 
Országgyűlés  hirdetése.  57,  59, 

123,  180.  II.  36,  49,  71,  300, 

307,  312,  316,  341. 
—  organisatiója.   II.  31B,  331, 

340,  350. 
Orvosok.  121. 
Osztrák  birodalom.  190. 
Örökösödés  joga.    12,  15,  24, 

32,  72,  92,  97,  123,  132,  135, 

142,  144,  146,  147,  148,  158, 

223,  246,  265.  U.  12,  18,  19, 

43,  47,  50,  58,  108,  217,  329. 
Gr.  Pálffy  János.  II.  44,  46. 
Gr.  Pálflfy  Károly.  56,  59,  126, 

139,  287,  289.  II.  16,  56,  187, 

350,  353. 
Gr.  Pálffy  Leopold.  353.  II.  47, 

293. 
Pallosjog.  199. 
Pápa.  II.  221. 
PapiUa.  tbk.  II.  171. 
Papság.  25,  29,  381,  387,  389. 

II.  5,  7,  15—17,  56. 


Pászthory  Sándor.  56,  59,  117, 

256,  287,  289,  335.    II.  171, 

203,  219,  271,  272,  287,  317, 

350. 
Patrióták.  II.  6. 
Pázmándy  József.  II.  6,  45. 
Pécs.  320. 
Péczeli  József.  364. 
Pelsöcz.  49. 

Pénzverés.  217.  II.  11,  27,  49- 
—  joga.  II.  329. 
Pest  megye.    9,   45,    71,    127, 

154,  169,  267,  388.    II.  109, 

212,  331. 
Pest  vs.  345—48.  II.  21,  105, 

165,  305. 
Pesti  vásár.  347. 
Petrovics.  II.  173. 
Pitt  Vilmos.  II.  147. 
B.   Podmaniczky    József.    61, 

293.  II.  8,  65,  308. 
Pogány  Lajos.  127,  348.  n.  5, 

46,  292,  294,  321. 
Policzia.  17,  119,  120. 
Porosz  politika.  35,  242,  256— 

262.  II.  41,  53,  134,  138—45. 

Posta.  192.  217.  II.  26. 
Pozsony  m.  140.  II.  301. 
Pozsony  vs.  321.    II.  43,  315, 

327,  333,  348. 
Pragmatica   sanctio.    14,    135, 

154.  II.  12,  152,  336. 
Pray  György.  II.  290,  295,  346, 

348,  360. 
Prileszky  Károly.  351.  II.  61, 

256,  291,  294. 
B.  Prónay  Gábor.  221.  U.  46. 
B.  Prónay  László.  127. 

Protestánsok.  86, 101, 117, 152, 
171,  172,  173,  178,  185,  213, 
219,  227,  252,  324—27.  II.  6, 
7,  13—17.  21,  27,  39,  40,  70, 
119,  151,  167,  221—288. 

Püspökök  esküje.  II.  265—266, 
276. 

Putnik  Mózes.  II.  169. 

Quota.  II.  37. 

Rábaköz.  104. 

Ráczok.  82. 

B.  Ráday  Gedeon.  293. 

Radvánszky  János.  II.  45. 

Rákóczi.  194. 

Rákos.  139. 

Ráth  Mátyás.  106. 

Ráthonyi  Gábor.  287.  386  II. 
6,  52. 

Regálék.  2,  80. 

Regnum  Marianum.  101. 

Reichenbach.  II.  14,  15,  137— 
147. 

Reuss  hg.  259. 

Révay  Miklós.  7. 

Rhédey  Ferencz.  130.  II.  321. 

Rimaszombat.  294. 

Rosos  Pál.  II.  45. 

Saecularisatio.  83,  316,  330. 
II.  247. 

Sajtó.  218.  II.  11,  25,  308. 

Sándor  Leopold  fhg.  II.  209, 
344—47,  354—57. 

Sáros  m.  145. 

Gr.  Sauer  Kajetán.  268.  II.  45, 
52,  151,  214,  241—42,  261, 
305. 

B.  Schilson.  344. 

B.  Schmidfeld.  II.  169—181. 

Selmecz.  294. 


Senatus.  96,  149,  181,  206.  II. 

7,  11,  22,  27,  36,  39,  48,  60, 

61,  124,  301,  306,  307,  314, 

341. 
Sinay  Miklós.  II.  263,  269. 
Skaricza  őrnagy.  II.  100,  104. 
Skerlecz  Miklós.  61,  262,  293, 

378.  II.  46,  47—51, 192,  330, 

3H5,  342. 
Só  ára.  26,  36,  48,  85,  195.  II. 

26,  307,  314,  367. 
Somogy  m.  154.  170. 
Somogyi  János.  169. 
Somsics  Lázár.   137.  II.  2,  65, 

356. 
Sopron  ra.  104,  214. 
B.  Spielmann  Antal.  55. 

II.  187—144,  310,  323. 
Spinoza.  II.  283. 
Spissich  János.  137,  353. 
B.  Splényi  Ferencz  püsp.  291. 
B.  Splényi  József.  287. 
Statusok.  359. 
Stóla.  II.  8. 
Szabadkőművesek.  91,  98,  279 

—298,  337.  II.  178—79,  296, 

343. 
Szabolcs  m.  48,  72,  115,  159, 

170,  174,    267,  271,  384.  II. 

5,  86,  109,  214,  224,  347. 
Baróti  Szabó  Dávid.  329. 
Gr.  Szapáry  Pál.  127,  187. 
Szatmár  m.  131,  137,  170. 
Szatmáry  Király  József.  170. 
Szatmáry  Király  Miklós.  170. 
Szatmáry  Paksy  István.  11.  269. 
Szavazás,  egyenkénti.  II.  331. 
Széchen  Sándor.   293.  II.  320, 

328. 

Gr  Széchenyi  Ferencz.  68,83— 

88,  317,  386.  II.  43,  44,  46, 

56,  59,  65,  67,  185,  189,  192, 

195,  196—97,  199,  203,  249, 

261,  293,  294,  305. 
Szecsujácz.  II.  171,  175. 
Szeitz  Leó  (Máriafi  István).  II 

221,  245. 
Székely  nemzet.  31,  34,  40. 
Széképités    (restauratio).    126, 

168. 
Szemere  László.  II.  43. 
Szentiványi  János.    II.  45,  59, 

247. 
Szent  korona.    5,  6,  105,  111. 

II.  48,  185,  301. 
Szepes  m.  175.  II.  161. 
Szepesi  városok.  II.  10. 
Szerbek.  II.  168—181. 
Szerdahelyi  László.  3,  43. 
Szerzetek  eltörölt.  24, 188,  219. 

II.  72. 
Szily  József.  169.  II.  2,  6,  13, 

45. 
Szirmay  Antal.  3.  II  247,  286. 
Szittya  erkölcs.  22,  105. 
Szmicsek  József,  n.  8. 
Szombati  István.  II.  8. 
Gr.  Sztáray  József.    128,  267, 

382. 
Gr.  Sztáray  Mihály.   160,  234. 

II.    52,    68,    148,    154,    188, 

214—16.  319,  321. 
Szulyovszky   Menyhért.    II.  8. 

328. 
Tallián  Pál.  310—16. 
Gr.  Teleki  József.   II.  15,  46, 

55,  65,    192,    195,  263,  292, 

294,  321. 


Gr.  Teleki  Sámuel.  32,  56,  110, 
130-31.  n.  272,  274,  279. 

Temes  m.  128,  371.  IL  179. 

Temesvár  (congressus)  II.  171 — 
81. 

Temyey,  ezredes.  II.  89. 

Testvériség.  113. 

Gr.  Tige  tbnok.  64.  II.  Il4. 

Tihanyi  Tamás.  II.  6,  45. 

Tiszai  kerületek.  349,  351,  382. 
II.  4,  8,  32,  47,  54,  57,  127, 
178,  191,  225-33,  252,  331, 
347. 

Tolerantia.  11,  13,  24,  28,  120. 
n.  237,  276. 

Tolna  m.  45,  170. 

Torontál  m.  II.  180. 

Tortura.  16. 

Többség  joga.  U.  341. 

Tököly  Szabbás.  II.  174-176. 

Gr.  Török  Lajos.  294. 

Török  Zsigmond.  II.  60. 

Törvényhozó  hatalom.  10,  25, 
80,  94,  135,  155,  180,  218, 
304.  II.  24,  36,  48,  71,  341. 

Törvényszékek.  II.  25. 

Trencsén  m.  49,  350,  359. 

B.  Trenck  Fridrik.  II.  244—45. 

Trónörökös.  II.  25. 

Udvarlás.  II.  42. 

Újépület.  346.  II.  88. 

Ung  m.  128. 

Unió  Erdélylyel.  37,  39,  82,  97, 
117,  209,  221.  n.  31,  72, 
155,  301.  363. 

Ürményi  József  personalis.  70, 
110,  127,  128,  136,  169,  182, 
350,  357—58,  361,  364,  382, 
387.    IL  3,   56,   57,   60,   65. 


382 


KÉV-   ÉS  TÁKGYMUTATÓ. 


100,  106,  191,  198,  293.  301, 

325,  346,  352,  358. 
Utasítások  166— 77, 337.  U.  192, 

212,  303,  304,  325,  345. 
Uzsoratörvény.  200. 
Vácz.  202. 
Vámrendszer.  96, 117, 122,  229. 

II.  10,  27,  50,  71,  219,  307— 

308,  317,  339. 
Várak.  U.  126. 
Városok.  119,  153.  II.  10,  30, 

165,  304. 
Vas  m.  23,  46,  104,  127. 
Vay  István.  110,  321,  364. 

n.  5,  60,  65,  106,  243,  247, 

320,  328,  356. 
Vay  József.  61,  293,  308,  319, 

353,  36 i.  II.  2,  3,  5—6,  18, 

45,  60,  62,  65,  120,  190,  193, 

263,  321,  322,  329,  343. 
B.  Vay  Miklós.  II.  120.  j. 
B.  Vécsey  Miklós.  127,  175. 
Végh  Péter  tárnokmester.  70. 

n.  284. 
Végrehajtó  hatalom.  97,  135, 

206. 
Vegyes  házasságok,    185 — 86. 

n.   226—27,  232,   254,  257, 

265,  275,  288. 
Verhovácz  püspök.  291—2, 378. 
Verseghy  Ferencz.  364. 


Veszprém  m.  169,  219. 

Vétójog.  180.  II.  24,  38,  49, 
71,  300,  341. 

Gr.  Viczay  Mihály.  69,  73. 

Vincze  János.  II.  99,  100,  105. 

Voltaire.  275. 

Vránai  perjelség.  188. 

Gr.  Wurmser  Dagobert.  11.  93. 

Zábráczky  József.  II.  8,  45. 

Zágráb  m.  27,  141. 

Zala  m.  104,  127,  136,  176. 
II.  86. 

Zalaegerszeg.  294. 

Zemplén  m.  19,  48,  157,  194, 
205,  271.  II.  86,  162,  213, 
291. 

Gr.  Zichy  Ferencz.  11.  46. 

Gr.  Zichy  István.  II.  356. 

Gr.  Zichy  Károly.  60,  65,  67, 
68,  69,  116,  262,  350,  360, 
388.  II.  3—4,  44,  54,  64,  65, 
66,  100,  106—108,  119,  170, 
180,  185,  196,  197,  200,  289, 
292,  294,  302,  309,  321,  324— 
325,  328,  344,  347,  354. 

Zircz.  221. 

Zólyom  m.  146. 

Zsidók.  201,  213,  217.  H.  347, 
361. 

Zsolnay  Dávid.  388.  U.  242, 
292. 


ÉRTELEMZAVARÓ  SAJTÓHIBÁK. 


I.  kötet. 

206.  1.  jegyzet  purisione  helyett,  olvasd :  proditione. 
265.  1.  1.  jegyzet  1700  helyett,  olvasd:  1.90. 
347.  1.  3.  jegyzet  a  348.  lapra  való. 

II.  kötet. 

A  huszadik  lap  1.  jegyzete  a  19.  laphoz ;   a   21,  lap  jegyzete 

a  20.  laphoz  tartozik. 
39.  1.  postai  h.  portai. 

